
„Die Liebe ist stark wie der Tod, hart wie die Holle.“ 
Der Tod scheidet die Seele vom Leibe, 
die Liebe aber scheidet alle Dinge von der Seele... 


„Meilė stipri kaip mirtis, nuožmi kaip pragaras. 
Mirtis atskiria sielą nuo kūno, 
bet meilė atskiria viską nuo sielos. 


Vokiečių mistikas MEISTRAS EKHARTAS 


Pamokslas „Amžinasis gimimas“ 


isi atsitiktinumai užklumpa iš pasalų, neretai smurtingai, 
kaip ir meilė. 

Buvo Didysis penktadienis, žvaigždės ką tik ėmė tirpti ryto 
brėkšmoje. Vairuodamas iš įpročio glosčiau randą sau ant krū- 
tinės. Vokai buvo apsunkę, akyse dvejinosi — nieko keista, visą 
naktį susirietęs prie veidrodžio šniaukščiau baltų miltelių take- 
lius - mano veidas įstrigo sniegino stiklo spąstuose. Tikėjausi, 
kad suveiks refleksai. Klydau. 

Vingiuoto kelio šone staigiai leidosi aukštas skardis, kitapus 
kelio buvo gūdus miškas. Kiek įmanydamas sproginau akis, 
bet negalėjau atsikratyti jausmo, kad už medžių tyko pasala — 
galbūt samdinių kariuomenės būrys. Ne kas kita kaip kvaišalų 
paranoja. Įsikibus į vairą širdis daužėsi kūju, sprandu žliaugė 
prakaitas. 

Tarp kojų turėjau įsispraudęs burbono butelį ir pabandžiau 
jį išsitraukęs dar kartą gurkštelti. Butelis išslydo ir prieš nusi- 
risdamas ant grindų pasviręs ant kelių aplaistė viską, kas įma- 
noma. Pasilenkiau jo gaudyti, kol neišsiliejo paskutiniai gėrimo 
likučiai, ir, kai pakėliau akis, priešais atsivėrė regėjimas - juo- 
kingas regėjimas, įsukęs visą mechanizmą. Išvydau iš miško 
tankmės tiesiai į mano mašiną lekiantį degančių strėlių spiečių. 

Instinktas paėmė viršų ir aš žaibiškai suktelėjau vairą šalin nuo 
miško, priglaudusio nematomus užpuolikus. Tai buvo nekoks 
sprendimas, mašina metėsi į apsauginės tvorelės vielas, ski- 
riančias mane nuo skardžio. Keleivio pusės durelėms dreskiant 
įtemptus lynus sužvigo į metalą besibraukiantis metalas, ir at- 
šokdama nuo medinių stulpelių mašina keliolika kartų dunks- 
telėjo - kiekvienas dunkstelėjimas kratė it defibriliatoriaus 
elektra. 

Persistengiau sukdamas vairą ir roviau į priešinę juostą, tie- 
siog nepastebėjęs pikapo. Per smarkiai suktelėjau vairą į prie- 
šingą pusę ir taip vėl mečiausi ant apsauginės tvorelės. Lynai 
pokštelėjo ir išsilakstė kaip besiblaškantys harpūnu pašauto aš- 
tuonkojo čiuptuvai. Vienas suskaldė priekinį stiklą, ir atsimenu, 
koks likau patenkintas, kad išvengiau smūgio automobiliui le- 
kiant pro konvulsijų tampomos pabaisos letenas. 

Stojo trumpa nesvarumo akimirka kai balansavau tarp oro 
ir žemės, purvyno ir dausų. Kaip keista, pamaniau, kaip panašu 
į būseną tarp miego ir būdravimo, kai viskas žavingai siurrealu ir 
nelikę nieko kūniška. Tarsi sklendžiant į baigtį. Bet, kaip dažnai 
nutinka realiam pasauliui beištirpstant sapne, toji akimirka ties 
pat riba baigėsi negailestingu trūktelėjimu atgal į sąmoningą 
būvį. 

Automobilio avarija, regis, trunka visą amžinybę, ir paprastai 
kurią nors akimirką tikiesi, kad gali ištaisyti klaidą. Taip, manai 
sau, aš tikrai smengu žemyn trijų tūkstančių svarų masės mašinoje. 
Tikrai tas griovys šimto pėdų gylio. Bet, jei smarkiai pasuksiu vairą 
į šoną, viskas gerai baigsis. 

Apsukus vairą ir sumetus, kad tai nieko nekeičia, į galvą 
ateina ta vienintelė aiški, gryna mintis: eina šikt. Vieną įstabią 
akimirką patiri tą palaimos tuštumą, kurios Rytų filosofai siekia 
visą gyvenimą. Bet po šio transcendentinio potyrio tavo smege- 

nys virsta superkompiuteriu, spėjančiu suskaičiuoti automobi- 
lio sūkius, padauginti juos iš kritimo greičio skardžio nuolydžio 
kampu, taikydamos Niutono mechanikos dėsnių koeficientus, 
ir per sekundės dalį paniškai prieiti prie išvados, kad prakeiktai 
skaudės. 

Kuo žemiau tavo automobilis pasišokinėdamas garma nuo 
šlaito, tuo labiau didėja greitis. Tavo prielaida greit pasitvirtina: 
tai iš tikrųjų gana skausminga. Smegenys registruoja įvairius 
pojūčius. Vikstelėjimas verčiantis kūlvirsčiais, verpetuotas svai- 
gulys, automobilio klyksmai praktikuojant šitą nešventą jogą. 
Traiškomo metalo smigimas į šonkaulius. Dvokiančios velnio 
atkrakos, į pasturgalį suvarytos šakės ir siera burnoj. Gerai jau, 
yra tas šiknius, nemanykit. 

Prisimenu karštą sidabrinį blyksnį, kai mašinos dugnas atsky- 
rė nuo kairės mano pėdos visus pirštus. Prisimenu į petį smin- 
gantį vairastiebį. Prisimenu tykštančius stiklus — rodės, aplink 
vien šukės. Kai mašina galop sustojo, pakibau žemyn galva, pa- 
rištas saugos diržais. Girdėjau iš variklio besiveržiančių įvairių 
dujų šnypštimą ir lauke man virš galvos tebesisukančias padan- 
gas, o mašinai liovusis ristis kūlvarta sugergždė dumbantis meta- 
las - aukštyn kojom apvirtusio nevėkšlos vėžlio kiautas. 

Man grimztant į nesąmoningą būseną kaip tik ir įvyko spro- 
gimas. Ne sprogimas iš filmų, bet tikroviškas menkas pukštelė- 
jimas, tarsi įsižiebus apmaudą ant savininko giežiančios nelai- 
mingos dujinės orkaitės degikliui. Šoktelėjusi mėlyna liepsna 
lyžtelėjo automobilio stogą, kuris buvo įžambiai pasviręs po ka- 
balduojančiu mano kūnu. Iš nosies išsliuogė kraujo lašas ir, kaip 
reikėjo tikėtis, nukrito į ką tik šoktelėjusias valiūkiškas lieps- 
nas, ėmusias smarkauti po manimi. Jutau, kaip liepsna pagavo 
man plaukus, paskui tai užuodžiau. Mano mėsa ėmė svilti kaip 
ant grotelių užmestas skerdienos gabalas ir netrukus išgirdau, 

kaip pokši ugnies bučiuojamos odos pūslės. Nepasiekiau gal- 
vos brūkštelėti per užsiliepsnojusius plaukus. Rankos neklausė 
mano įsakymų. 

Mielas skaitytojau, manau, esate savo kailiu išmėginęs, kas 
yra karštis. Gal ne taip pavertėte kunkuliuojantį virdulį ir karštas 
garas sprūstelėjo jums į rankovę, arba metęs jaunatvišką iššūkį 
tol laikėte pirštais degantį degtuką, kol galėjote iškęsti. Kam nėra 
tekę bent kartą į vonią, prileistą per karšto vandens, užsimiršus 
iškart panardinti visą pėdą, užuot kyštelėjus tik kojos pirštus? Jei 
turėjote tik tokių nelaimingų atsitikimų, norėčiau, kad įsivaiz- 
duotumėte šį tą nauja. Įsivaizduokite, kad įjungiate viryklę, - sa- 
kykim, tai elektrinė viryklė su juodų spiralių kaitvietėmis. Ant 
jos nestatykite puodo su vandeniu, nes vanduo tik sugeria šilumą 
ir suvartoja ją virimui. Galbūt nuo anksčiau ant degiklio užtišku- 
sių viralo purslų parūks dūmelio sruoga. Pasirodys tose juodose 
spiralėse slypintis švelniai violetinis atspalvis, paskui degiklis 
nusidažys raudonai purpuriniais tonais kaip neprisirpę juodieji 
serbentai. Jie pereis į oranžinę spalvą ir galiausiai - galiausiai! - į 
sodrią ugninę raudoną. Koks grožis, ar ne? O dabar palenkite 
galvą, kad akys atsidurtų ties viryklės paviršiumi, ir galėsite kiau- 
rai permatyti kylančias karščio vilnis. Prisiminkite senus filmus, 
kuriuose dykumoje atsidūręs herojus netikėtai išvysta tolimą 
oazę. Prašyčiau kairės rankos pirštų galiukais švelniai brūkštelėti 
per dešinės rankos delną - pajusite, kaip oda fiksuoja net švel- 
niausią prisilietimą. O dabar tą opią, jautrią ranką uždėkite ant 
žioruojančio degiklio. 

Ir laikykite. Laikykite, kol degiklis delne išdegins devynis 
Dantės ratus, kad amžinai turėtumėte pragarą saujoje. Tegul 
deginantis karštis rėžiasi į odą, raumenis, gyslas; tegul gruzdina 
kaulus. Laukite, kol suskrusite iki tokio gylio, kad vargiai atsiplė- 
šite nuo spiralės. Neilgai trukus pasklis jūsų mėsos ir kaulų svilė- 

sių tvaikas, įsivogs į nosies plaukelius, nebenorės iš ten trauktis 
ir užuosite, kaip dega jūsų kūnas. 

Prašyčiau vis stipriau spausti ranką ir lėtai skaičiuoti iki še- 
šiasdešimties. Nesukčiaukite. Viena Mi-si-si-pė, dvi Mi-si-si-pės, 
trys Mi-si-si-pės... Ties šešiasdešimt Mi-si-si-pių jūsų ranka bus tiek 
ištežusi, kad žlagsos aplink degiklį su juo susiliejusi. O dabar nu- 
sipurtykite savo minkštimą. 

Turiu jums dar vieną užduotį: pasilenkite, pasukite galvą ir 
prie to paties degiklio prisiplokite skruostu. Skruostą leidžiu pa- 
sirinkti. Ir vėl šešiasdešimt Misisipių - nesukčiaukite. Paprastai 
ausis atsiduria kaip tik ten, kur kartu su visa kita ima čirkšti, spir- 
gėti ir atkrinta nuo kūno. 

Dabar jau šiek tiek įsivaizduojate, kas man buvo kybant auto- 
mobilyje, negalint ištrūkti iš ugnies ir esant pakankamai sąmo- 
ningam, kad galėčiau registruoti visus šiuos potyrius, kol ištiko 
šokas. Buvo keletas trumpučių malonės akimirkų, kai viską gir- 
dėdamas bei užuosdamas ir toliau galėjau dokumentiškai fik- 
suoti, kas vyksta, bet nieko nejaučiau. Kodėl man nebeskauda? 
Prisimenu, kaip užsimerkiau ir tetroškau žavingos absoliučios 
tamsos. Prisimenu, kaip pamaniau, kad reikėta nugyventi gyve- 
nimą kaip vegetarui. 

Tada automobilis dar kartą persivertė ir pūkštelėjo į upokšnį, 
ant kurio kranto balansavo. Kaip vėžlys, vėl atstojęs ant kojų ir 
nuskuodęs į artimiausią vandens telkinį. 

Šis atsitiktinumas — automobilio krytis į upokšnį - išgelbėjo 
man gyvybę, nes šitaip užgeso liepsnos ir ataušo ką tik iškepta 
mano mėsa ir kaulai. 

Visi atsitiktinumai užklumpa iš pasalų, neretai smurtingai, kaip ir 
meilė. 


Nežinau, ar gerai padariau nusprendęs pradėti nuo patirtos 
katastrofos, nes niekada nesu rašęs knygos. Jei atvirai, pradėjau 
nuo avarijos norėdamas patraukti jūsų dėmesį ir priversti pasi- 
nerti į pasakojimą. Jūs vis dar skaitote, tad, rodos, ši priemonė 
padėjo. 

Kaip dabar matau, rašant konstruoti sakinius - dar ne sun- 
kiausia. Sunkiausia nuspręsti, ką ir kur įterpti ir ką praleisti. 
Nuolat reikia pačiam save pergudrauti. Vietoj pradžios pasirin- 
kau avariją, bet lengvai galėjau paprastai pradėti nuo bet kurio 
ankstesnio savo trisdešimt penkerių metų gyvenimo momento. 
Kodėl nepradėjus šitaip: „Gimiau 19... metais... mieste“? 

Beje, kodėl turėčiau apsiriboti savo gyvenimo rėmais? Gal 
verčiau pradėti nuo tryliktojo amžiaus pradžios Niurnbergo, kur 
moteris visiškai nevykusiu vardu - Adelheitė Roter - atsižadėjo 
šio pasaulio, kurį laikė nuodėmingu, ir tapo begine, - nors toji 
moteris formaliai nebuvo susijusi su Bažnyčia, įkvėpta Kristaus 
pavyzdžio ji pasirinko vargdienės gyvenimą. Ilgainiui Roter su- 
laukė viso legiono sekėjų ir 1240 metais jos persikėlė į melžiamų 
karvių ūkį Engelšalksdorfe prie Švinacho, kur geradarys Ulrichas 
II fon Kėnigšteinas leido joms įsikurti, iš anksto sutaręs, kad jos 
padės ūkio ruošoje. 1243 metais jos pasistatydino namus, kitais 
metais juose įsteigė vienuolyną ir išrinko Adelheitę pirma savo 
vyresniąja. 

Ulrichas mirė nepalikęs vyriškos giminės įpėdinių ir visą savo 
dvarą užrašė beginėms. Mainais jis pageidavo, kad vienuolynas 
parūpintų kapavietes jo giminaičiams ir amžinai melstųsi už 
Kėnigšteinų giminę. Pasižymėdamas sveika nuovoka, liepė Švi- 
nachą (Paršasodį) pervadinti Engeltaliu —- Angelų Slėniu. Bet 

daugiausia įtakos mano gyvenimui padarė paskutinis Ulricho 
nurodymas: jis pavedė vienuolynui įsteigti skriptoriumą. 


Akys atsimerkia siaučiant raudonų ir mėlynų žaibų verpetui. 
Balsų, triukšmų žaibo karas. Mašinos šoną persmeigia metalinis 
strypas ir ją pražiodo. Uniformos. Jėzau, aš pragare, ir čia jie su 
uniformomis. Vienas rėkia. Kitas ramina: 

— Mes jus ištrauksim. Nebijokit. - Įsisegęs ženklelį. - Viskas 
bus gerai, - žada pro ūsus. - Koks jūsų vardas? 

Negaliu prisiminti. Kitas greitosios medikas rėkia dar kitam, 
kurio nematau. Tas atšlyja mane išvydęs. Negi jie tai darys? Tamsa. 


Akys atsimerkia. Aš pririštas prie stuburo fiksavimo lentos. 
Balsas: 

— Trys keturi, keliam. 

Dangus griūva ant manęs, paskui lekia šalin. 

— Vidun, - sako balsas. 

Metalinis spragtelėjimas įsistačius neštuvams. Karstas — ko- 
dėl be dangčio? Jei tai pragaras, per sterilu, bet ar rojaus stogas gali 
būti iš pilko metalo? Tamsa. 


Akys atsimerkia. Ratai darda kaip prekių vežimėlis ant ce- 
mento. Velnio neštas balsas sako: 

— Pirmyn! 

Dangus iš manęs šaiposi, pravažiuoja pro šalį, paskui - baltos 
tinkuotos lubos. Prasiskiria dvivėrės durys. 

— Ketvirta operacinė! 

Tamsa. 

Akys atsimerkia. Tyko išviepti gyvatės nasrai — prunkštauja, 
šnypštauja: AŠ JAU ČIA... Gyvatė bando apžioti man galvą. Ne, 
ne gyvatė —- deguonies kaukė. ...IR NIEKUR TU NESIDĖSI. 
Krentu į dujokaukės tamsą. 


Nuo akių krinta šydas. Dega rankos, dega kojos, visur ugnis, 
bet siaučia pūga. Vokiškas miškas, šalia upė. Moteris su arbaletu 
ant kalno keteros. Sakytum, smūgis į krūtinę. Girdžiu švokštimą 
iš savo širdies. Bandau kalbėti, bet galiu tik gergžti, ir slaugytoja 
man sako gulėti ramiai, viskas bus gerai, viskas bus gerai. Tamsa. 


Virš galvos plasta balsas. 
— Miegok. Miegok, ir tiek. 


Po avarijos išpampau kaip kepinta dešrelė, plečiantis minkštimo 
tūriui aižėjo oda. Daktarai spartino šį procesą, šen ten brūkš- 
teldami besočiais savo skalpeliais. Ta procedūra vadinama es- 
karotomija — ji leidžia laisvai plėstis brinkstantiems audiniams. 
Sakytum, būtų ėmęs maištauti tavyje slapta įsikūręs padaras, ga- 
liausiai gavęs leidimą prasiveržti į paviršių. Skvarbydami mane 
daktarai tarėsi skatinantys gijimą, bet iš tikrųjų tik išvadavo pa- 
baisą - išbliurkusį, syvais varvantį gyvį. 

Nuo lengvesnių nudegimų iškyla vandeningos pūslės, o po 
tokių nudegimų kaip mano netenkama milžiniško kiekio skys- 
čių. Per pirmąsias dvidešimt keturias valandas ligoninėje gydy- 
tojai į mane supumpavo šešis galonus izotoninio tirpalo, kad 

kompensuotų organizmo prarastus skysčius. Aš maudžiausi 
skysčiuose, nes jie iš mano apdegusio kūno sruvo tokiu pat grei- 
čiu, kokiu buvo į jį pumpuojami, - kažkuo priminiau dykumą 
per staigų potvynį. 

Ta pernelyg sparti skysčių apykaita pažeidė kraujo cheminių 
procesų pusiausvyrą, nustekenta mano imuninė sistema vos 
dvėsavo, ir po kelių savaičių ši būklė tapo itin pavojinga - pir- 
miausia grėsė mirtis nuo kraujo užkrėtimo. Net tą nudegimų 
auką, kuri po nelaimingo atsitikimo, regis, neblogai laikosi, in- 
fekcija akimoju gali išmesti iš žaidimo. Organizmo gynybinės 
funkcijos vos kruta kaip tik tada, kai jų labiausiai reikia. 

Supjaustytus išorinius mano kūno sluoksnius nuglazūravo 
šašais vadinamos kraujingos suanglėjusios audinių liekanos — 
kūno Hirosima. Kaip po bombos sprogimo likusios suskeldėju- 
sių betono blokų krūvos negalima vadinti pastatu, taip po katas- 
trofos išorinio mano kūno sluoksnio negalėjai vadinti oda. Aš 
veikiau avariniu režimu, o mano likučiai buvo aptepti sidabro 
jonų ir sulfadiazino tepalais. Visą šitą išardą gaubė tvarsčiai. 

Nieko apie tai nežinojau, tik vėliau išgirdau iš gydytojų. Tuo 
metu gulėjau ištiktas komos su aparatu, tiksinčiu pagal vangų 
mano širdies metronomą. Per įvairiausius vamzdelius (lašelinės 
vamzdelis, tuščiosios žarnos vamzdelis, trachėjos vamzdelis, pro 
nosį įkištas skrandžio vamzdelis, šlapimo pūslės vamzdelis — 
vamzdeliai visiems gyvenimo atvejams!) buvo švirkščiami skys- 
čiai, elektrolitai ir antibiotikai. Kad išgyvenčiau, izoterminis ap- 
klotas palaikė mano kūno šilumą, plaučių ventiliacijos aparatas 
už mane kvėpavo ir man buvo tiek kartų perpiltas kraujas, kad 
būčiau sugėdinęs patį Kitą Ričardsą.. 


* Anot gandų, vienam roko grupės Rolling Stones narių Keithui Richardsui gydant nuo 
narkotikų priklausomybės ne kartą buvo perpiltas kraujas. (Čia ir kitur — vertėjos pastabos.) 

Gydytojai nuo manęs kaip nuo mėsos vyniotinio nulupo su- 
niokotą eksterjerą, nugremžė suanglėjusias mėsas. Atsigabeno 
skysto azoto konteineriuose nuo lavonų paimtos šviežios odos. 
Jos skiautės buvo atitirpintos prikaistuviuose su vandeniu, pas- 
kui kruopščiai uždėtos ir prikabintos man ant nugaros. Jie vy- 
niojo mane į numirėlių odą tartum klodami velėną ant nedai- 
lių žemės plotų prie savo vasarnamių. Mano organizmas buvo 
nuolat valomas, bet vis tiek atmesdavau tas nekromėsas - visada 
prastai sekėsi sutarti su kitais. Tad vis iš naujo mane vystė į la- 
vonų odą. 

Ir štai guliu apsivilkęs mirusiaisiais - nuo mirties saugančiais 
šarvais. 


Pirmieji šešeri mano gyvenimo metai. 

Tėvas dingo iš akiračio iki man gimstant. Matyt, buvo mergų 
seilė, linksmo gyvenimo mėgėjas, greitas išsitraukti pimpį ir dar 
greitesnis nešti muilą. Mano motina, palikta to bevardžio plevė- 
sos, mirė gimdydama, kai jos kraujo mūša išmetė mane ant šio 
pasaulio kranto. Medicinos sesuo, pagavusi ką tik gimusį gleivėtą 
mano kūną, eidama iš gimdyklos paslydo kraujo baloje - bent 
šitaip man pasakojo. Mano senelė pirmąkart mane pamatė pro 
šalį nešamą medicinos sesers, kuriai aš kepurnėdamasis raudonu 
ant balto buvau įspaudęs Roršacho testą. 

Gimimas ir man buvo ne pyragai. Niekas nepasakė, kaip buvo 
iš tikrųjų, bet kažkodėl nuo paširdžių per krūtinę man ėjo pjū- 
vis, palikęs ilgą randą, - gal jis teko nuo kokio nors skalpelio 
paklydėlio, bandant gelbėti motiną. Nežinau, ir tiek. Man augant 
rando dydis nesikeitė, galiausiai jis taip ir liko kelių colių ilgio, 

išsidriekęs kairėje krūtinės pusėje, kur romantikas galėjo vaiz- 
duotis esant širdį. 

Su senele gyvenau iki šešerių metų. Plika akimi buvo ma- 
tyti, kad griežia dantį ant manęs kaip dukters mirties kaltininko. 
Manau, ji nebuvo bloga - greičiau niekada nesitikėjo nei pergy- 
vensianti savo dukterį, nei tokio vėlyvo amžiaus liksianti su dar 
vienu mažu vaiku ant rankų. 

Senelė manęs nemušdavo, gerai maitino, paskiepijo nuo visų 
ligų, nuo kurių reikėjo. Tiesiog aš jai nepatikau. Ji mirė vieną iš 
tų retų dienų, kai mes kartu žaidėme, - supo mane ant sūpuok- 
lių žaidimų aikštelėje. Aš šoviau aukštyn į saulę atstatęs kojas. 
Leidausi žemyn tikėdamasis, kad mane pagaus jos rankos. Ta- 
čiau praskriejau pro dvilinką jos kūną. Vėl skriedamas į priekį 
vedančia trajektorija mačiau, kaip ji parkrito ant alkūnių. Ir tada 
kniūbsčia sudribo ant žemės žaidimų aikštelėje. Nubėgau į gre- 
timą namą pakviesti suaugusiųjų, paskui atsisėdau ant lipynės, 
nes greitoji atvažiavo per vėlai. Greitosios medikams ją pakėlus, 
mėsingos mano senelės rankos, iš kurių buvo išsunkta gyvybė, 
nusviro kaip šikšnosparnio sparnai. 


Nuo tos akimirkos, kai buvau atvežtas į ligoninę, lioviausi buvęs 
asmeniu ir virtau prognostiniu indeksu. Mane pasvėrę daktarai 
išsitraukė skaičiuotuvus ir surinkę nudegimo laipsnį rodančius 
skaičius ėmė skaičiuoti mano šansus išgyventi. Nekokie. 

Kaip jie tai daro? Kaip ir turi būti pasakoje, čia yra magiška 
formulė, šiuo atveju vadinama devyneto taisykle. Nustatytas ap- 
degusio paviršiaus plotas pažymimas schemoje, labai primenan- 
čioje vudu žmogaus kūno žemėlapį, padalytą į atskirus segmen- 

tus, kurie yra devyneto kartotiniai. Rankų „vertė“ - 9 procentai 
kūno paviršiaus ploto, galvos - 9 procentai, kiekviena koja atski- 
rai - po 18 procentų, o stuomuo iš priekio ir iš užpakalio - 36 
procentai. Iš čia ir devyneto taisyklė. 

Žinoma, vertinant nudegimą atsižvelgiama ir į kitus veiks- 
nius, pavyzdžiui, amžių. Labai seni ir labai maži išgyvena sun- 
kiau, bet jei išgyvena mažas vaikas, jo audinių galimybės rege- 
neruotis kur kas didesnės. Taigi jie pasinaudoja šiuo privalumu. 
O tai yra gerai. Taip pat reikia atsižvelgti į nudegimo tipą: ap- 
siplikymas verdančiais skysčiais, nudegimas nuo plikų elektros 
laidų, cheminiai nudegimai nuo rūgščių arba šarmų. Aš iš šito 
meniu užsisakiau tik terminius nudegimus, tai yra nuo tiesiogi- 
nės liepsnos. 

Galbūt jums įdomu, kas iš tikrųjų vyksta degant gyvam kū- 
nui? Ląstelės susideda daugiausia iš vandens, kai kuriais atve- 
jais jis užverda ir dėl to ląstelės sienelės sprogsta. Tas nėra ge- 
rai. Pagal kitą scenarijų ląstelės baltymai sukepa kaip kiaušinis 
ant keptuvės ir iš skysčio virsta kažkokiu baltu glitėsiu. Įvykus 
šiam procesui nutrūksta bet kokia ląstelės veikla. Tad net jeigu 
karštis nepakankamas tiesiogiai užmušti ląstelę, prarastas gebė- 
jimas pernešti deguonį lemia gana greitą audinių mirtį. Skir- 
tumas tik toks, kad auka ne iškart paaukojama, o iš lėto eina 
kapituliacijos link. 


Nelikus senelės pradėjau gyventi su Debe ir Dveinu Maiklu Grei- 
sais - teta ir dėde, atmatų atmatomis, kurie bodėjosi manimi nuo 
pat mano atvykimo. Užtat jiems patiko valdžios siunčiami čekiai 
man išlaikyti. Jie gerokai palengvindavo dopingo įsigijimą. 

Tais laikais, kai gyvenau su Jų Nemalonybėmis', kilnojausi iš 
vienos gyvenamųjų priekabų aikštelės į kitą, jose mano globė- 
jai pasilikdavo linksmintis iki aušros, o tos linksmybės virsdavo 
trejų metų metamfetamino festivaliu. Jie buvo gerokai pralenkę 
laiką: krištolinis mėtas tada nė iš tolo nebuvo toks populiarus 
kaip šiandien. Jei po ranka nebūdavo pypkės jam rūkyti, tam 
būdavo pritaikoma elektros lemputė be vidurių, tad kartais 
lempučių paklausa pasiekdavo tokį laipsnį, jog gyvendavom vi- 
siškoje tamsoje. Bet kvaišalų, atrodė, niekada nepristigs. Grei- 
sai, rodydami dantis kaip išdaužytą klaviatūrą, viską aliai ska- 
tiko atiduodavo narkotikų prekeiviui. 

Viena iš mūsų kaimynių už kvaišalų ekvivalentą pardavinė- 
jo penkeriais metais už mane jaunesnę savo dukterį. Jei įdomu, 
tai gatvinė aštuonmečio kaina yra 35 doleriai — bent tiek buvo 
mano vaikystėje. Kai motinos žvilgsnis sulaukėdavo negaunant 
dozės, maža mergaitė verkdavo iš baimės atėjusi į mano kamba- 
rėlį, nujausdama artėjantį sandėrį. Kiek dabar žinau, jos motina 
išsivalė, atsikratė priklausomybės ir atrado Dievą. Kiek dabar ži- 
nau, mergaitė (jau suaugusi) pastojo būdama priklausoma nuo 
heroino. 

Nors mano vaikystė daugeliu atžvilgių buvo nesimpatiška, 
globėjai niekada nebuvo paleidę manęs iš varžytynių sekso tur- 
guje, kad galėtų susistumti kvaišalų. Tik vis tiek būtų gerai, jei 
apie savo vaikystę galėtum papasakoti ir šio to geresnio. 

Vienintelis būdas išgyventi tame sumautame pasaulyje buvo 
įsivaizduoti, kad kažkur yra geriau, tad skaičiau viską, kas tik pa- 
tekdavo į rankas. Ankstyvoje paauglystėje taip ilgai sėdėdavau 
bibliotekoje, kad bibliotekininkės įsidėdavo daugiau sumuštinių 
man pavalgydinti. Turiu gausybę malonių prisiminimų apie tas 


* Greisas (angl. Grace) - pažodžiui „malonė, gailestingumas“. 

moteris, jos patardavo, kokias knygas skaityti, o paskui valandų 
valandas su manimi kalbėdavo apie tai, ką sužinojau iš perskai- 
tytų knygų. 

Kur kas anksčiau, negu pajutau kvaišalų poreikį, kuris užvaldė 
suaugus, jau buvo paaiškėjusi tikroji nepataisoma mano prigim- 
tis. Svarbiausia ir stipriausia apsėdusi priklausomybė buvo noras 
ištyrinėti kiekvieną smalsumą sužadinusį dalyką. 

Niekada nebuvau labai uolus mokinys, bet ne dėl to, kad bū- 
čiau niekinęs mokymąsi. Anaiptol, tik bėda, kad mokykla trukdė 
įdomesniems dalykams. Mokymo programa buvo siekiama su- 
teikti praktinių žinių, bet kadangi aš labai greitai perprasdavau 
dėstomų dalykų esmę, jie man pasidarydavo nebeįdomūs. Mano 
dėmesį blaškydavo ezoterika, kuri galėjo išlįsti iš vadovėlio išna- 
šos ar netyčia mokytojo mestelėtos pastabos. Pavyzdžiui, jei mo- 
kytojas per geometrijos pamoką ką nors užsiminė apie tai, kad 
Galilėjus savo paskaitose aiškino fizinę pragaro sandarą, niekaip 
nebegalėjau vėl sutelkti dėmesio į aiškinimą apie lygiagretainio 
kraštines. Teko tris dienas neiti į pamokas, kol bibliotekoje per- 
skaičiau viską, ką radau apie Galilėjų, o grįžęs į mokyklą susikir- 
tau per matematikos kontrolinį, nes ten nebuvo nė vieno klau- 
simo apie inkviziciją. 

Ši savišvietos aistra niekur nedingo, ir tai jau turėtų būti aišku 
iš mano pateikto nudegimų gydymo aprašymo. Tai tokia man 
aktuali tema, kad tiesiog negalėjau apie tai nesusižinoti visko, 
kas įmanoma. Mano studijos tuo nesibaigė: dėl priežasčių, ku- 
rios netrukus paaiškės, daug valandų užtrukau ir rinkdamas me- 
džiagą apie Engeltalio vienuolyną. 

Nors turiu pripažinti, kad už bibliotekos slenksčio gyvenau 
pagedėlio gyvenimą, tarp jos sienų buvau atsidavęs pažinimui 
kaip šventasis Biblijai. 

Sužinojau, kad nudegimai skirstomi ir pagal pažeistų odos 
sluoksnių kiekį. Paviršiniai (pirmojo laipsnio) nudegimai pažei- 
džia viršutinį sluoksnį —- epidermį. Odos dalies (antrojo laipsnio) 
nudegimai pažeidžia epidermį ir gilesnį odos sluoksnį - dermą. 
Gilūs odos dalies pažeidimai yra labai sunkūs antrojo laipsnio 
nudegimai. Giliųjų sluoksnių (trečiojo laipsnio) nudegimai pa- 
žeidžia visus odos sluoksnius ir po jų lieka neišnykstantys randai. 

Sunkiais atvejais, tokiais kaip mano, paprastai patiriami įvai- 
raus laipsnio nudegimai, nes niekas tavęs nesukioja ant iešmo, 
kad lygiai apskrustum. Pavyzdžiui, mano dešinė ranka liko visai 
nepažeista. Ji patyrė paviršinius nudegimus ir visas gydymas, ku- 
rio jai prireikė, buvo paprastas rankų kremas. 

Mano odos dalies nudegimai daugiausia išsidėstę ant blauzdų 
ir sėdmenų. Čia oda susiraitė kaip degančio rankraščio puslapiai 
ir gijo kelis mėnesius. Šiandien oda ten nėra nepriekaištinga, bet, 
velniai rautų, tai dar ne taip blogai. Kai atsisėdu, jaučiu savo su- 
binę. 

Giliųjų sluoksnių nudegimai primena mėsos kepsnį, kurį pa- 
sigėręs draugelis pamiršo ant laužo. Šitie nudegimai pražūtingi — 
jų pažeisti audiniai nesugyja. Randas būna baltas, juodas arba 
raudonas - tai sukietėjusi sausa žaizda, niekada nebūsianti plau- 
kuota, nes iškepti visi plaukų svogūnėliai. Šiaip jau keista, bet 
vienu atžvilgiu trečiojo laipsnio nudegimai geriau negu antrojo: 
jų visai neskauda, nes nusibaigia iščirškintos nervinės galūnėlės. 

Rankų, galvos, kaklo, krūtinės, ausų, veido, pėdų ir tarpvie- 
tės nudegimai verti atskiro dėmesio. Šios vietos pagal devyneto 
taisyklę turi aukščiausią reitingą: galvos nudegimo colio korta 
muša nugaros nudegimo colį. Deja, kaip tik tose vietose ir susi- 
telkę mano nudegimai, tad tame lošime man iškrito dviakė. 

Medikų bendruomenėje vyksta tam tikros diskusijos, ar yra 
toks reiškinys, kaip ketvirtojo laipsnio nudegimai, bet tai tik 
sveikatingų daktarėlių šutvės ginčai dėl semantikos konferen- 
cijų salėje. Jei pripažinsim šį terminą, ketvirtojo laipsnio nude- 
gimai prasiskverbia tiesiai iki kaulų ir sausgyslių. Turėjau ir aš 
šitų nudegimų - lyg būtų negana, kad mašinos grindys nukirto 
kairės kojos pirštus, vadinamieji ketvirtojo laipsnio nudegimai 
atėmė iš manęs tris dešinės kojos pirštus ir pusantro kairės ran- 
kos piršto. Ir, aiman, dar vieną kūno dalį. 

Prisiminkite, kad prieš pat avariją apsilaisčiau kelnes bur- 
bonu - pasirinkau tam patį netinkamiausią momentą. Ir štai 
pasekmės — mano paslėpsnius permerkė katalizatorius, dėl ku- 
rio ta vieta dar smarkiau nudegė. Mano penis sudegė kaip į kūną 
įstatyta žvakė ir iš koto teliko suanglėjęs dagtis. Jo nebebuvo ga- 
lima išgelbėti, tad man sutikus jis buvo pašalintas per procedūrą, 
vadinamą penektomija. 

Kai paklausiau, kas ištiko mano vyriškumo liekanas, medici- 
nos sesuo informavo, kad jos buvo pašalintos kaip medicininės 
atliekos. Tarsi tai būtų galėję kaip nors paguosti, ji puolė aiškinti, 
kad daktarai paliko man kapšelį ir sėklides. Kas nors pasakytų — 
negali norėti visko iškart. 


Greisai žuvo per mėto laboratorijos sprogimą, praėjus devyne- 
riems metams nuo tada, kai atsiradau jų namelyje ant ratų. Nėra 
ko stebėtis: uždaroje patalpoje kvaišalus sau verdantys narkoma- 
nai - blogiau nebūna, juolab kad tarp sudėtinių dalių yra žibalas, 
dažų skiediklis ir medicininis spiritas. 

Aš nelabai tenuliūdau. Jų laidotuvių dieną nuėjau pasikalbėti 

su bibliotekininkėmis apie Galileo Galilėjaus biografiją, kurią 
tada skaičiau, nes geometrijos mokytojas išties sužadino mano 
susidomėjimą šiuo mokslininku. 

Kiekvienas mokinukas papasakotų, kaip Galilėjus buvo pa- 
kliuvęs į inkvizicijos nagus, tačiau iš tiesų jo gyvenimas buvo 
kur kas sudėtingesnis. Jis niekada nenorėjo būti blogas katali- 
kas, ir kai jam buvo įsakyta neskleisti mokymo apie heliocen- 
trinę Visatos sandarą, Galilėjus daugelį metų klusniai laikėsi 
šio įsakymo. Jo duktė Virginija įstojo į vienuolyną žaviu sesers 
Marijos Celestės vardu, o duktė Livija apsivilko abitą, pasiva- 
dinusi lygiai tokia pat nežemiška — sesers Arkangelos - pra- 
varde. Tai teikia tam tikro poetiškumo - tegul jo vardas dabar 
virtęs šnekamąja stenografine santrumpa, kuri reiškia mokslo 
patiriamą religijos priespaudą, Galilėjaus gyvenime religija 
ir mokslas buvo broliai dvyniai. Sakoma, kad jaunas domini- 
konų kunigas Tomazas Kačinis, ėmęs viešai peikti Galilėjų už 
Koperniko teorijos palaikymą, savo pamokslą užbaigė „Apaš- 
talų darbų“ eilute: „Vyrai galilėjiečiai, ko stovite, žiūrėdami į 
dangų? Tačiau Kačinis nenutuokė, kad Galilėjus žiūrėdamas į 
dangų lygiai taip pat galėjo ir melstis, ir braižyti dangaus kūnų 
judėjimo schemas. 

Būdamas dvidešimt ketverių Galilėjus perklausoje universi- 
teto dėstytojo vietai užimti paskaitė dvi paskaitas apie Dantės 
„Pragaro“ fiziką. Daugeliui šių laikų mąstytojų tai pasirodytų 
keista užgaida, bet Galilėjaus laikais Dantės kosmografijos ty- 
rinėjimai buvo karšta tema. (Neatsitiktinai tos paskaitos buvo 
perskaitytos Florencijos akademijoje, poeto gimtajame mieste. ) 
Šis jo pasirodymas sulaukė didelio pasisekimo ir padėjo Galilė- 
jui išsaugoti matematikos profesoriaus vietą Pizos universitete. 

Bet vėliau Galilėjus ėmė suvokti, kad nuostata, kurią jis įro- 
dinėjo per tas paskaitas, buvo neteisinga, taigi neteisingas ir jo 

tvirtinimas, esą kūgio pavidalo pragaro struktūra yra nekin- 
tamo mastelio (vadinasi, jis gali didėti neprarasdamas vienti- 
sumo ir tvirtumo). Jei Žemės viduje tikrai egzistuotų pragaras, 
milžiniškos ertmės stogas (Žemės mantija) įgriūtų, nebent 
pragaro sienos būtų kur kas storesnės, negu jis kadaise įrodi- 
nėjo. Taigi Galilėjus ėmė tyrinėti mastelio dėsnių prigimtį ir 
savo atradimus vėliau paskelbė veikale „Apie dvi naujas mokslo 
šakas“ - jo idėjos prisidėjo prie šiuolaikinės fizikos atsiradimo, 
ir šis mokslas dabar yra toks, koks yra, iš dalies dėl to, kad Ga- 
lilėjus suprato padaręs klaidą taikydamas gamtos dėsnius ant- 
gamtiškai vietai. 

Bet jei pragaras būtų reali vieta, kažin ar abejotina, kad dabar 
Debė ir Dveinas Maiklas Greisai yra ten. 


Išbuvau be sąmonės beveik septynias savaites, įvilktas į negy- 
vėlių mėsmaišį. Iš pradžių komą man sukėlė šokas, bet paskui 
gydytojai nusprendė ją palaikyti, kol man, mediciniškai imobili- 
zuotam, buvo taikomas gydymas. 

Esant sąmoningos būsenos man neteko dorotis su kraujo- 
takos sistemos kolapsu, nesukau galvos nė dėl pažeistų inkstų. 
Nekreipiau dėmesio į išsijungusį žarnyną. Nieko nežinojau apie 
opas, dėl kurių vėmiau krauju, arba kaip slaugytojoms teko ner- 
tis iš kailio, kad neuždusčiau, kai imdavau vemti. Man nekėlė 
nerimo infekcijos grėsmė po kiekvienos odos persodinimo ope- 
racijos. Man niekas nepranešė apie supleškėjusius plaukų svogū- 
nėlius arba sunaikintas prakaito liaukas. Nepabudau ir kai man 
siurbė suodžius iš plaučių - beje, ši procedūra vadinama plaučių 
tualetu. 

Dėl įkvėptų dūmų smarkiai nukentėjo balso stygos, taigi 
buvo atlikta tracheotomija, kad vamzdelis nespaustų ir neer- 
zintų gerklų ir jos pradėtų gyti. Nieko daugiau nebuvo galima 
padaryti. Kita mano kūno dalis - sunkiai sužalota dešinė koja — 
iš pradžių sulaukė nedaug dėmesio. Gydytojai laukė, kol stabi- 
lizuosis būklė ir bus galima operuojant atkurti į šipulius suskal- 
dytą šlaunikaulį ir suknežintą kelį. Pirmenybė buvo teikiama 
palaikyti mano gyvybę, o ne išsaugoti malonų balso tembrą ar 
išgelbėti nuo raišumo. 

Komos metu neišvengiamai atrofuojasi raumenys. Mano kū- 
nas pats save valgė dėl nejudrumo ir sunaikintų didelių odos 
plotų. Vartojau manyje esančius baltymus ir išskirdavau milžiniš- 
kus kiekius energijos, vien stengdamasis palaikyti pastovią tempe- 
ratūrą. Izoterminio apkloto nepakako, tad mano organizmui sun- 
kiai sekėsi tiekti kraują galūnėms. Organizmas labiausiai rūpinasi 
centrinėmis sritimis, provincija tesižino, tad aš lioviausi gaminęs 
šlapimą ir buvau apnuodytas. Kūnui traukiantis širdis plėtėsi: ne 
iš meilės, o nuo perkrovos. 

Mane apdėjo lervomis - šis gydymas dažniau buvo taikomas 
praeityje, bet pastaruoju metu vėl įėjo į madą. Vabaliukai graužė 
žuvusius audinius, patys tuko iš mano puvėsių, o gyvus audinius 
palikdavo neliestus. Daktarai užsiuvo man vokus, kad apsaugotų 
akis, betrūko tik kad kas nors būtų uždėjęs ant jų po monetą. 
Būtų buvęs gatavas vaizdas. 


Iš tų laikų, kai gyvenau su Greisais, turiu vieną laimingą prisimi- 
nimą - laimingą, bet pažymėtą keisčiausio įvykio. 
Vieną karštą dieną rugpjūčio vidury netoliese esančiame ae- 

rodrome buvo surengtas aviacijos šou. Mane žavėjo ne lėktuvai, 
o parašiutininkai, dangaus aukštybėse išsiskleidžiantys parašiu- 
tai ir iš paskos besidriekiantys spalvingi dūmai! Šuolis iš dangaus 
ant žemės, vien išsipūtusio plazdenančio šilko sustabdytas He- 
faisto krytis man atrodė kaip stebuklas. Judindami stebuklingus 
svertus, parašiutininkai suko ratus aplink trafaretu ant žemės iš- 
pieštus taikinius ir neklysdami pataikydavo į patį žymos centrą. 
Nieko nuostabesnio nebuvau matęs. 

Staiga už nugaros subruzdėjo kažkokia azijietė. Ją pajutau 
dar nepamatęs. Atsisukau, o ji stovi ir šypsosi vos pakeltais lūpų 
kampučiais. Buvau dar nedidelis ir nesupratau, ar ji kinė, japonė 
ar vietnamietė, - tiesiog jos odos spalva ir akys buvo azijietiš- 
kos, ūgio ne ką aukštesnė už mane, nors tada buvau tik dešim- 
ties. Vilkėjo tamsų paprastos medžiagos palaidą drabužį ir dėl to 
pamaniau, kad turbūt priklauso kokiam nors religiniam ordinui. 
Jos apranga labai išsiskyrė iš kitų, bet, rodos, niekas minioje to 
nepastebėjo, be to, ji buvo visiškai plika galva. 

Norėjau vėl sutelkti dėmesį į parašiutininkus, bet negalėjau. 
Kur ten susikaupsi jai stovint už nugaros. Kelias akimirkas sten- 
giausi į ją neatsisukti, bet neatsilaikiau. Visų kitų veidai buvo pa- 
kelti į dangų, o ji žiūrėjo tiesiai į mane. 

— Kojūs norit? 

Mano balsas buvo ramus - tiesiog norėjau atsakymo. 

Ji nieko neatsakė ir toliau šypsojosi. 

— Negalit kalbėti? - paklausiau. 

Ji papurtė galvą, tada padavė raštelį. Pasvyravęs jį paėmiau. 

Jame perskaičiau: „Ar kada mėginai sužinoti, kaip iš tikrųjų 
tau atsirado randas?“ 

Kai vėl pakėliau akis, ji buvo dingusi. Viskas, ką mačiau, buvo 
aukštyn užverstų veidų jūra. 

Vėl perskaičiau raštelį, netikėdamas, kad ji galėtų žinoti apie 

mano kliaudą. Ji buvo man ant krūtinės, paslėpta po marškiniais, 
ir neabejojau, kad niekada nebuvau matęs tos moters. Tačiau net 
jeigu būtų atsitikęs neįtikimas dalykas ir būčiau pamiršęs anks- 
tesnį susidūrimą su mažyte laisvu rūbu apsisiautusia azijiete, vi- 
siškai neįmanoma, kad būčiau jai rodęs savo randą. 

Ėmiau irtis per minią dairydamasis kokių nors jos pėdsakų — 
žmonių tirštynėje šmėstelinčio apsiautalo, pakaušio, bet nieko 
nepamačiau. 

Įsidėjau raštelį į kišenę, paskui tą dieną dar keliskart buvau 
išsitraukęs norėdamas įsitikinti, ar jis tikras. Dveinas Maiklas 
Greisas turbūt pasijuto nežmoniškai dosnus, koncesinėje krau- 
tuvėlėje nupirkęs man cukraus vatos. Tada Debė mane apkabino 
ir mes buvom beveik kaip tikra šeima. Po pasirodymo nuėjom į 
popierinių žibintų parodą - jie plaukė šalia tekančia upe, buvo 
neapsakomai gražu, niekad nebuvau matęs tokios ekspozicijos. 

Kai vėlai vakare parėjom namo, raštelis iš mano kišenės buvo 
dingęs, kad ir kaip jį saugojau. 


Miegojau nepertraukiamu komos miegu. Vaizdiniai lipo vienas 
ant kito, varžydamiesi dėl vietos cirko arenos viduryje. 
Sapnavau valstietę, šildančią vandenį praustis. Sapnavau 
kraują iš savo motinos įsčių. Sapnavau suglebusias mirštančios 
savo senelės rankas, stumtelinčias mane į vaiskiai žydrą dangų. 
Sapnavau budistų šventyklas ant vėsių sraunių upių krantų. 
Sapnavau mažą mergaitę, motinos parduotą už amfą. Sapnavau 
sumaitoto savo automobilio žaizdrą. Sapnavau vikingų karo 
laivą. Sapnavau kalvio priekalą. Sapnavau skulptoriaus rankas, 
niršiais kalteliais tašančias akmenį. Sapnavau iš dangaus žyran- 

čias liepsnojančias strėles. Sapnavau ugnies lietų. Sapnavau per 
sprogimą aplink pažirusį stiklą. Sapnavau vandenyje sustirusį 
kliedintį angelą. 

Bet daugiausia sapnavau savo gimimo laukiančias chimeras. 


Būtent po nutikimo aerodrome įsitaisiau įprotį glostyti nuo gi- 
mimo gautą randą. Niekada nepastebėdavau tai darantis, bet kiti 
pastebėdavo. Dveinas to nepakentė ir šveisdavo man nuo krūti- 
nės ranką, liepdamas „nežaisti su savimi“. Tada jis rūkė daugiau 
kvaišalų, taigi negalėjau rimtai žiūrėti į jo kritiką. 

Kai mirė Dveinas ir Debė, netekau vienintelių likusių gimi- 
naičių - bent iš motinos pusės. Tėvo pusė buvo viso labo klaus- 
tukas. Aš buvau įtaisytas į globos namus, pavadintus „Antrasis 
bandymas, ir tik nusistebėjau, kada gi turėjau progą bandyti 
pirmą kartą. Gyvendamas „Antrajame bandyme“ gavau beveik 
visą turimą išsimokslinimą, teikiamą valstybės švietimo siste- 
mos. Nors per pamokas būdavo nuobodu, uoliai lankiau vidu- 
rinę mokyklą, įgijau matematikos ir gamtos mokslų pagrindus. 
Bibliotekoje praleistos valandos nenuėjo veltui. Dar nemoko- 
mas, jau žinojau, kaip mokytis pačiam. 

Su kitų „Antrojo bandymo“ vaikų pagalba greitai pažinau 
kvaišalų įvairovę, su kuria buvo galima eksperimentuoti. Bjaurė- 
jausi krištoliniu mėtu, bet mane intrigavo marihuana ir hašišas. 
Tiesą sakant, pirmąją paskatą imtis šių substancijų gavau iš savo 
tetos ir dėdės, kurie, nesuvokdami, kad žmonės apskritai gali iš- 
gyventi be chemijos, šitaip bandė mane apsaugoti nuo ko nors 
stipresnio. 

Greta bibliotekų ir narkotikų susiradau dar vieną hobį: lova- 

girgždžio stebuklą. Tai prasidėjo nuo pažintinių pasičiulpimų su 
geriausiu mano draugu Edžiu. Tokie jau tie paaugliai: kursto kitą 
bučiuoti jam tą daiktą, o kai tas taip ir padaro, ima vadinti jį gai- 
džiu. Ir kasnakt vis tas pat. Man patiko seksas, bet homoseksua- 
lumas buvo ne mano skoniui, tad greitai padariau pažangą su kai 
kuriomis jaunosiomis globos namų gyventojomis - konkrečiai 
su mergaite, vardu Častitė, kuri, o palaima, nesuvokė savo vardo 
prasmės . Tiesą sakant, ji daug ko nesuvokė. Pirmąkart išgirdusi 
pasakymą „oralinis seksas“, Častitė pamanė, kad tai kažkaip su- 
siję su oru. Kas nors pasakytų - aeroseksas. 

Septyniolikos gavau malonią progą patenkinti seksualinį 
smalsumą su viena iš savo konsultančių. Valstybės globotinio 
padėtis turėjo savų privalumų. Sara buvo iš probleminių suau- 
gusiųjų, jei apskritai ją buvo galima priskirti prie suaugusiųjų: 
ankstyvą amžiaus vidurio krizę išgyvenanti trečiąją dešimtį įpu- 
sėjusi alkoholikė su ją apgaudinėjančiu vyru. Iš manęs ji gaudavo 
paguodą ir įspūdžių, o aš iš jos gaudavau sekso. Nenuliūdino ir 
tai, kad iki tol buvęs ne daugiau negu mielas papūstžandis pa- 
virtau į gražuolį. Išryškėjo iš koto verčiantys skruostikauliai, 
plaukai ėmė vilnyti dailiomis garbanomis, kūnas tapo grakščiai 
raumeningas. 

Kai sulaukus aštuoniolikos atėjo metas palikti globos na- 
mus, turėjau du talentus. Vienas buvo rūkyti kvaišalus, kitas — 
dulkinti konsultantę, ir šiuos gebėjimus reikėjo konvertuoti 
į duoną kasdieninę bei stogą virš galvos. Kvaišinimasis vargu 
ar galėjo būti gerai apmokama profesija, bet buvo lengva prasi- 
manyti šiokios tokios veiklos pozuojant nuogam už 50 dolerių, 
nes pasaulyje niekada nepritrūks pusamžių vyrų, pasiruošusių 
mokėti nuogiems berniukams už stovėjimą jų svetainėje. Aš dėl 


* Angl. chastity - skaistybė, tyrumas. 

to neturėjau jokių moralinių skrupulų - buvau pernelyg užsiė- 
męs skaičiavimu, kiek mėsainių galiu nusipirkti už penkiasde- 
šimt žalių. Nuo čia buvo nebetoli iki 150 dolerių už nuotraukas, 
įskaitant seksualinius veiksmus, ir, jei jau vis tiek pozuoji prieš 
objektyvą, labai verta pagalvoti apie dvigubas ar trigubas filma- 
vimosi pajamas. Be to, kas gi nenori būti kino žvaigžde? Filma- 
vimas dažnai trukdavo porą dienų, o dar dažniau - tik kelias 
valandas. Daugiau nieko nemokančiam aštuoniolikmečiui tai 
dideli pinigai, ir štai taip paprastai prasidėjo mano pornografinė 
karjera. 


|| 


V vidaus akių vokus užliejo šviesa, ir mane pažadino stu- 
buro smegenimis aukštyn palengva sliuogianti gyvatė, 
ryjanti jas išnarintomis žiotimis. Kyšt kyšt kyšt kyščiojo liežuvį 
ir šnypštė: AŠ JAU ČIA IR NIEKUR TU NESIDĖSI... Balsas 
buvo moteriškas - iš to supratau, kad ji moteriškos giminės, — 
ir jai iriantis mano stuburu liežuvis kuteno kiekvieną slankstelį. 
Pasiekusi viršūnę ji įsivogė po kaukolės skliautu ir susirangė 
kelialinka, kad žinočiau ją ten įsisukus. Jos žvynai draskė man 
vidaus organus, per kepenis kartkartėm šmaukšteldavo švytruo- 
janti uodega. 

Gulėjau trintį mažinančioje ir žaizdoms gyti padedančioje 
oro lovoje, tvarsčiai palengva plazdėjo nuo aukštyn traukiančio 
skersvėjo. Iš abiejų šonų buvo išbalusių kaulų spalva nudažyti 
turėklai, kad neiškrisčiau arba pats nenusiversčiau. Netrukus tą 
lovą praminiau skeleto viduriais, ir gulėjau traukiamas vėjo iš 
skeleto krūtinės ląstos, o skeleto kaulai buvo užtvėrę man kelią, 
kad nebandyčiau susirasti kitos kapavietės. 

Plaučių nebeventiliavo, bet iš manęs vis tiek styrojo tiek vamz- 
delių, kad atrodžiau kaip smeigtukų pagalvėlė. Vamzdeliai vijosi 
aplink mane, ir mąsčiau apie pragaro prieangyje karaliaujantį 
Miną, apsivejantį nusidėjėlius uodega ir siunčiantį į galutinę pa- 

skirties vietą. Kiekviena uodegos vija reiškia žemesnį pragaro 
ratą. Tad tiesiog iš smalsumo skaičiavau savo mielus vamzdelius: 
kaip giliai ruošiasi mane nutrenkti niūrusis tamsos ir bjaurasties 
seikėtojas? 


Regis, slaugytoja apsidžiaugė, pamačiusi mane nubudusį. 

— Daktarė Edvards pakeitė jums vaistus, kad pažadintų iš ko- 
mos. Tuoj ją pakviesiu. 

Bandžiau kalbėti, bet, sakytum, kažkas į gerklę būtų įgrūdęs ir 
sugurinęs kolos butelį - vietoj balso stygų buvo stiklo šukės. Se- 
selė mane nutildė ir atsakė į klausimus, kurių žinojo mane norint 
paklausti, jei būčiau galėjęs. Pasakė, kad aš ligoninėje, nudegimų 
skyriuje. Kad patekau į avariją. Man labai pasisekė. Daktarai iš 
peties padirbėjo. Ir taip toliau, ir taip toliau, ir taip toliau. Galiau- 
siai man pasisekė sušvokšti: 

— Seniai? 

— Beveik prieš du mėnesius. 

Apdovanojusi užjaučiama šypsena, apsisuko ant kulno ir nu- 
ėjo kviesti gydytojos. 

Ėmiau apžiūrinėti skeleto šonkaulius. Keliose vietose spin- 
dintys balti dažai buvo nutrinti nenuilstančių pirštų. Žinoma, 
tos nuotrynos buvo uždažytos, bet vis tiek matėsi mažesnių iš- 
rausų. Mintimis skverbiausi į dažų sluoksnius. Ar dažnai jie per- 
dažo tas lovas? Po kiekvieno ligonio? Po kelių? Keliolikos? 

Norėjau verkti, bet susvilinti mano ašarų latakai buvo užakę. 


ANDREW DAVIDSON m CHIMERA J3 


Daugiau neturėjau ką veikti, tik pakaitom grimzti į nesąmoningą 
būseną ir vėl atgauti sąmonę. Lašėjo morfinas, gyvatė buvo apsi- 
vijusi kiekvieną mano stuburo colį ir nesiliovė lyžčiojusi kaukolės 
pamato savo begėdišku liežuviu. Lyžt ir pakšt bučkį, vaistai lašt 
lašt lašt, gyvatė ššš ššš ššš. Rodės, niekada nesibaigs nuodėmingą 
mano sielą savo dispozicijon paėmusios gyvatės šnypščiami pa- 
mokslai. Koridoriuje trinksėjo žingsniai - šimtai žmonių ėjo pa- 
gerbti mirštančiųjų. Palatose monotoniškai aidėjo muilo operų ai- 
manos. Susirūpinę artimieji kuždėjosi apie blogiausią įvykių eigą. 

„Galvoje netilpo visas mano padėties sunkumas ir svarsčiau 
apie tokius dalykus, kaip, pavyzdžiui, kada galėsiu grįžti į fūilma- 
vimus arba kiek man kainuos šitas pasivažinėjimas į ligoninę. 
Dar nesusigaudžiau, jog turbūt niekada nebegrįšiu į darbą, ir 
kad šitas pasivažinėjimas man kainuos viską, ką turėjau. Tik po 
dar kelių savaičių, kai daktarai su šiurpiomis smulkmenomis pa- 
aiškino, kas pasidarė ir toliau darosi mano kūnui, pradėjau šį tą 
nutuokti. 

Audinių brinkimas ėmė slūgti ir galva susitraukė beveik iki 
žmogiškų proporcijų. Nesudegusios rankos pirštų galais jau- 
čiau, koks bjaurus mano veidas. Kojos buvo pakeltos ir pritai- 
sytos prie atramų, buvau storai suvystytas judesius varžančiais 
tvarsčiais, kad nenusidraskyčiau persodintos odos lopų. Žiūrė- 
jau į sutraiškytą dešinę koją ir mačiau neįtikėtiną kiekį mano 
kūną pervėrusių virbų. Nudegimų aukoms netinka stiklo plas- 
tiko įtvarai - labai jau dirgina žaizdas, tad iš mano kūno išaugo 
keli mechaniniai vorai. 

Nudegėlius globojo trys pirminės slaugytojos - Konė, Medė 
ir Betė. Jos ne tik teikė fizinę pagalbą, bet ir skėlė prakalbas, ragi- 
nančias nenuleisti nosies, - girdi, tikinčios manim, tad ir aš turįs 
jomis tikėti. Esu tikras, Konė tikėjo tais savo malamais niekais, 
bet Medė ir Betė labiau priminė bakalėjos patarnautojas, kaip 

papūgos linkinčias geros dienos. Kiekviena dirbo po aštuonias 
valandas - kartu sudėjus išeidavo para. 

Betė dirbo popiet ir į jos pareigas įėjo kasdienis mano masa- 
žas — ji turėjo atsargiai pakrutinti man sąnarius ir patrinti raume- 
nis. Net tokios kuklios manipuliacijos, kad ir veikiant morfinui, 
sukeldavo stiprų skausmą. 

- Jei to nedarysiu, oda susitrauks ir visai nebepajudinsi sąna- 
rių. Mes visąlaik tą darėm, kol buvai nepabudęs iš komos. - Šis 
jos paaiškinimas nė trupučio nenumalšino skausmo. - Kontrak- 
tūra — baisi bėda. Jei galėtum pažiūrėti į likusius kojų pirštus, pa- 
matytum ant jų įtvarus. Gali stumtelti man ranką? 

Bandžiau stumti, bet negalėjau pasakyti, ar man pasisekė — 
jausmas (tiksliau, nejautrumas) buvo pernelyg trikdantis. Nebe- 
galėjau pasakyti, kur baigiasi mano kūnas. 

Pagrindinė mano gydytoja ir nudegimų skyriaus vedėja dak- 
tarė Nenė Edvards paaiškino, kad kol buvau nepabudęs iš ko- 
mos ji reguliariai mane operavo, pjaustinėjo nuo manęs pažeistą 
odą ir vyniojo į įvairius jos pakaitalus. Be homotransplantatų 
(lavonų odos), man buvo persodinta autotransplantatų — odos 
iš nepažeistų mano kūno vietų, ir heterotransplantatų - kiaulių 
odos. Norom nenorom kyla klausimas, ar toks pat gydymas tai- 
komas žydams arba musulmonams. 

— Mes tiesiogine prasme vos galėjom prie jūsų prisiliesti, nes 
jūsų plaučiai labai pažeisti. Respiratoriuje vis turėjom didinti 
deguonies kiekį — tai visada blogas ženklas, - pasakė daktarė 
Edvards. - Bet jūs išsikapstėt. Matyt, jūsų laukia kas nors labai 
gera. 

Na ir kvailė. Aš nekovojau dėl savo gyvybės, nesupratau, kad 
mane ištikusi koma, ir tikrai nesistengiau iš jos pabusti. Nė kar- 
to būdamas paniręs į tamsą neužfiksavau minties, kad turiu 
grįžti į šį pasaulį. 

Daktarė Edvards pasakė: 

— Jei ne Vietnamo karo metais padaryta nudegimų gydymo 
pažanga... 

Ji nutilo, tarsi palikdama man pačiam įrašyti trūkstamus žo- 
džius ir suprasti, kaip man pasisekė. 

Kaip norėjau turėti balsą. Būčiau jai pasakęs, kad norėčiau 
gyventi keturioliktame amžiuje, kai man nebūtų buvę jokios 
vilties. 


Pornoaktoriaus karjerą pradėjau nuo heteroseksualo speciali- 
zacijos — per trumpą laiką suėjau su daugeliu moteriškos ly- 
ties partnerių ir niekad nesiskundžiau erekcija. Tik prašau ne- 
manyti, kad buvau koks vienaplanis, - kaip menininką, mane 
viliojo vis nauji iššūkiai. Dorai darbuodamasis pildžiau savo 
kūrybinį portfelį kunilingo, anilingo, sekso trise, keturiese ir 
dar kažkeliese pavyzdžiais. Homoseksualumas buvo ne man, 
nors visada šiek tiek žavėjausi vyrais, galinčiais kruštis abiem 
būdais. Manęs labai nedomino nė sadomazo, nors buvau nu- 
sifilmavęs juostose su šiokiais tokiais pančių motyvais. Nejau- 
čiau jokio palankumo pedofilinės pakraipos filmams. Šlykštus 
reikalas, nors turiu pripažinti, kad kikenau iš Humberto Hum- 
berto. Koprologija buvo už visų repertuaro ribų, nes jokioje 
mano psichikos kertelėje nerasi užslėpto troškimo ant ko nors 
nusišikt ir dar mažiau trokštu būt apšiktas. Ir jeigu iš snobizmo 
nedalyvavau filmuose, kuriuose yra sekso su gyvūnais ele- 
mentų, sutinku - aš snobas. 

Gulėjau lovoje susitelkęs į kvėpavimo pojūtį. Palyginti su kvė- 
pavimu iki avarijos, jis buvo... Koks žodis labiausiai tiktų? „Sun- 
kus“ -ne visai teisinga. „Užspaustas“ - jau geriau, arčiausiai tiesos 
iš visko, ką galėjau sugalvoti. Mano kvėpavimas buvo užspaustas 
iš dalies dėl veido sužalojimų, iš dalies dėl gerklėje besirangančių 
vamzdelių, iš dalies dėl tvarsčių kaukės. Kartais vaizdavausi, kad 
oras bijo įeiti į kūną. 

Vogčiomis dirstelėjau po tvarsčiais - buvo smalsu, kas iš ma- 
nęs liko. Nuo gimimo likęs randas, visą gyvenimą praleidęs virš 
širdies, buvo nebevienišas. Tiesą sakant, vos jį radau - taip sau- 
giai buvo užsiglaudęs gargažėtame jukinyje, į kurį buvo virtusi 
krūtinė. Kasdien palatoje valso ritmu sukosi slaugytojų, gydyto- 
jų, fizioterapeutų procesija su savo tepalais ir pavilgais, masažavo 
odos nuošliaužas, plieskiančias Pompėjos raudoniu. „Pasyvusis 
tempimas, - jie man sakydavo, - labai svarbu: Pasyvusis tempi- 
mas, galvodavau sau, šuniškai skauda. 

Be perstojo kaulijau slaugytojų daugiau morfino gyvatei pa- 
sotinti, bet pešdavau tik tiek, kad man pasakydavo, neva dar ne 
laikas. Aš reikalavau, maldavau, derėjausi, verkiau - tos nelabo- 
sios tvirtino norinčios tik gero. Vaistų perteklius trukdysiąs vi- 
daus organų veiklai. Vaistų perteklius sukelsiąs priklausomybę. 
Žodžiu, vaistų perteklius kažkaip sugadinsiąs reikalus. 

Manyje gyveno gyvatė. Aš buvau uždarytas tarp skeleto šon- 
kaulių. Matyt, Vietnamo karas įvyko mano labui. Rankų ir kojų 
pirštai buvo nugenėti, o pastaruoju metu išsiaiškinau, kad, nors 
gydytojai galėtų padaryti faloplastikos operaciją - atkurti penį iš 
rankos ar kojos audinių, man niekada nebebus erekcijos. 

Ir kokiu gi būdu, stebėjausi aš, morfinas galėtų dar labiau suga- 
dinti reikalus? 

Pavargusios nuo mano kaulijimo duoti daugiau dopingo, slaugy- 
tojos pasakė iškviesiančios psichiatrą. Mėlynas chalatas, skirtas 
nudegusiems ligoniams apsaugoti nuo infekcijos, kurį jis buvo 
apsirengęs ant viršutinių drabužių, buvo ne visai jo dydžio ir 
girdėjau, kaip vaikštant jam tarp šlaunų brūžinasi velvetas. Jo 
kiaušas buvo praplikęs, nešukuota ožio barzdelė - nevykęs ban- 
dymas paslėpti pagurklį, o visu grožiu pūpsantys žandai išdavė, 
kad to žmogaus mitybos pagrindas yra smulkių prekių automatų 
produkcija. Jo atitikmuo gyvūnų pasaulyje galėjo būti paliaukio 
uždegimo kamuojamas burundukas, ir jis ištiesė man savo lete- 
nėlę kaip naujas geriausias draugas. 

— Gregoras Hnatiukas. 

— Ačiū, ne. 

Gregoras plačiai nusišypsojo. 

— Ir neleisit nė pabandyti? 

Patariau ligos istorijoje rašyti, ką nori, ir abu apsimesim, jog 
stengėmės. Šiaip būčiau pasidaręs su juo pramogą - būčiau pa- 
sakęs, kad mane per ilgai žindė krūtimi ir ilgiuosi mamytės, arba 
kad mane buvo pagrobę ateiviai, - bet gerklė būtų neatlaikiusi 
šitiek žodžių iš eilės. Be to, sumečiau, kad mane mažai domina 
gydymas, kurį jis gali patiekti. 

Gregoras atsisėdo ir pasidėjo lentelę su prisegtais lapais lyg 
mokinukas, mėginantis paslėpti erekciją. Patikino, kad tik nori 
man padėti, paskui, pirštais ore rodydamas kabutes, pareiškė, jog 
nesiruošia lįsti man į galvą. Vaikystėje jį turbūt be perstojo kul- 
davo mušeikos kaimynų vaikai. 

Man pasisekė išspausti kelis baigiamuosius žodžius: 

— Daugiau vaistų nuo skausmo. 

Jis atsakė, kad negali jų duoti, tad pasiunčiau jį lauk. Jis man 

pasakė - jeigu nenoriu, galiu nekalbėti, bet jis pasiūlytų tam tikrą 
vizualizacijos metodą skausmui įveikti. Aš priėmiau jo pasiūlymą 
domėn ir kūrybingai vizualizavau norą, kad jis išeitų pro duris. 

— Užsimerkite ir galvokite, kur norėtumėte atsidurti, - pasakė 
jis. - Tai gali būti praeities prisiminimas arba vieta, kurioje norė- 
tumėte apsilankyti ateityje. Bet kas, kur galėtumėte būti laimingas. 

Viešpatie aukštielninkas. 


Daktarė Edvards perspėjo, kad pirmąkart man esant sąmonin- 
gam atliekama nekrektomijos procedūra gali būti tokia skaus- 
minga, jog morfinas gali nenuslopinti skausmo net padidinus 
dozę. Bet aš išgirdau tik apie padidintą dozę ir mano veidą už- 
liejo šypsena, nors po tvarsčiais niekas jos nematė. 

Papildomas dopingas suveikė prieš pat mano perkėlimą, ir 
skrajodamas žavinguose kvaitulio padebesiuose klausiausi pato- 
giai apautų daktarės Edvards kojų caksėjimo, koridoriumi artė- 
jančio prieš jai įžengiant pas mane. 

Daktarė Edvards visais atžvilgiais atrodė vidutiniškai. Bū- 
dama nei graži, nei bjauri, būtų galėjusi pasidažyti, kad atrodytų 
visai patraukli, bet retai dėl šito varginosi. Plaukai galėjo būti 
labiau papurę, jei kas rytą būtų trinkusi galvą, bet paprastai ji 
tik sušukuodavo juos braukdama nuo kaktos - gal ir praktiniais 
sumetimais, nes į nudegimų žaizdas labai nepatartina kuokštais 
priberti plaukų. Buvo apskritoka - jei būtų reikėję atspėti prie- 
žastį, greičiausiai kažkada tiesiog pavargo skaičiuoti kalorijas. 
Atrodė suaugusi, susitaikiusi su savo neišskirtinumu, o gal nu- 
sprendė: jei jau dirba su ugnies aukomis, per daug dėmesio savo 
išvaizdai galėtų net žeisti ligonį. 

Daktarė Edvards mostelėjo atsivestam sanitarui — sveikata 
trykštančiam žaliūkui, kurio raumenys išsipūtė palinkus prie ma- 
nęs. Jie abu perkėlė mane ant neštuvų. Sužvigau it skerdžiamas, 
ūmai pajutęs, kaip mano kūnas įprato prie stingulio būsenos. 

Nudegimų skyrius paprastai būna nuošaliausiame ligoninės 
korpuse, nes nudegimų aukos labai jautrios infekcijoms ir jas rei- 
kia laikyti kuo toliau nuo kitų ligonių. Turbūt dar svarbiau, kad 
tokia dislokacija padeda išvengti atsitiktinai į Kentukio žmogie- 
nos kepsnių užeigą užklydusių žioplių. Negaliu nepažymėti, jog 
nekrektomijos procedūrų kabinetas yra nuošaliausiame šio nuo- 
šaliausio korpuso užkampyje. Kai mano procedūra buvo baigta, 
supratau, kad tokia vieta pasirinkta, idant kiti gydomi apdegėliai 
negirdėtų klyksmų. 

Sanitaras paguldė mane ant nuožulnaus plieninio stalo, jo 
glotniu paviršiumi sroveno šiltas vanduo su medikamentais 
organizmo cheminių procesų pusiausvyrai palaikyti. Daktarė 
Edvards nuvyniojo tvarsčius, ir kruvinas mano minkštimas išvy- 
do dienos šviesą. Tvarsčiai dusliai dunksėjo krisdami į metalinį 
kibirėlį. Kai ji mane plovė, nuleisti jos lūpų kampučiai reiškė pa- 
sidygėjimą, pirštų galai - nepasitenkinimą. Aplink mane sūku- 
riuojantis vanduo nusidažė rausvai. Paskui ryškiai rausvai, švie- 
siai raudonai, tamsiai raudonai. Drumzlinas vanduo urduliavo 
apie atitrūkusius mano mėsgalius, kurie atrodė kaip išskrostos 
žuvies viduriai ant pjaustymo lentos. 

Bet visa tai buvo tik pagrindinio veiksmo preliudija. 

Nekrektomija yra žmogaus draskymas gabalais, nuplėšiant 
nuo jo tiek, kiek jis gali ištverti. Tiksliau, tai negyvų ar infe- 
kuotų žaizdos audinių pašalinimas, kad vietoj jų galėtų ataugti 
sveika oda. Medicinoje tai vadinama prancūziškai, dėbride- 
ment — šis daiktavardis paraidžiui reiškia išžabojimą. Jo eti- 
mologija lengvai paaiškinama: užkrato pažeistų audinių paša- 

linimas — varžančios materijos pašalinimas - sukelia vaizdinį, 
kaip arkliui išima žąslus, nes žąslai savaime yra suvaržymo 
priemonė. Tai yra „išžabotas“ žmogus turėtų būti išlaisvintas 
iš užkrato nelaisvės. 

Man buvo tiek daug pažeista odos, kad pašalinti pūvančius 
audinius reiškė kone visiškai juos nugrandyti. Mano kraujas 
tryško ant daktarės Edvards, raudonomis čiurkšlėmis aplaisty- 
damas chalato pridengtą jos krūtinę, o ji į skustuvą panašiu apa- 
ratu lupo nuo mano kūno dermą - ši procedūra nedaug skiriasi 
nuo daržovių lupimo skustuku. 

Daktarė Edvards, varpydama... Ne, šitaip per oficialu. Mūsų 
padėtis mus suartino labiau nei narčiausius meilužius, tad kodėl 
man jos nevadinti vardu? Nenė, varpydama man nugarą, braukė 
per ją ilgais grybšniais. Girdėjau, kaip per kūną slenka ašmenys, 
atkeldami odą. Ji tegalėjo vieninteliu būdu suprasti pasiekusi 
sveiką audinį - į jį įsiskverbti. Jei klykdavau iš skausmo, ji kuo 
giliau urbdavosi, kad aptiktų funkcionuojančias nervų galūnė- 
les. Kaip Bleikas rašė „Dangaus ir pragaro sąjungoje: „Niekad 
nesužinosi, kiek gali pakelti, nesužinojęs, kiek nebepakeli.“ 

Mano kūno nuoskutas Nenė dėjo į tą patį metalinį kibirėlį 
su nešvariais tvarsčiais. Tarsi savo akimis būčiau matęs, kaip 
nykstu, kaip per mikroskopinį laiko tarpsnį viena po kitos krinta 
mano egzistencijos vėliavos. Nuo skausmo ir morfino mišinio 
prieš akis bėgo įdomiausi vaizdiniai: senatorius Džo Makartis, 
baubiantis: „Geriau lavonas negu raudonas“; dailidė, meistrau- 
jantis kryžius, ant kurių bus prikaltas nukryžiuotasis; skrodimas 
per biologijos pamoką, kai aštuntokų skalpeliai perrėžia varlėms 
pilvą. 

Kai jau buvau „išžabotas“, atvertas vietas reikėjo uždengti 
odos lopais - negyvėlių arba kiaulių. Nebuvo didelio skirtumo, 
nes mano kūnas ir tuos, ir tuos atmesdavo. To ir buvo tikimasi, 

lopai niekada nebuvo dedami visam laikui — jų daugiausia rei- 
kėjo apsaugoti nuo infekcijos. 

Kai gulėjau ligoninėje, man nuolat lupo odą. Daugeliu atžvil- 
gių nekrektomija išgyvenama opiau negu pats nudegimas - ava- 
rija buvo staigmena, o apie paskirtą nekrektomiją visada žino- 
davau iš anksto. Gulėdavau skeleto viduriuose ir krūpčiodavau, 
pagalvojęs apie kiekvieną manęs laukiantį peilio čekštelėjimą, 
šimtąkart jį perkratydamas vaizduotėje. 

Reguliuoti morfino išdavimą buvo palikta mano nuožiūrai — 
kaip buvo pasakyta, norint sustiprinti mano savivertę — ir aš 
įnirtingai maigiau šitą mygtuką. Tačiau sumautas bendras kiekis 
buvo ribotas, tad negalėjau perdozuoti: tai tiek apie savivertės 
stiprinimą. 


Kai man sukako dvidešimt treji, jau buvau nusifilmavęs daugiau 
kaip šimte įvairios kokybės pornojuostų. Dauguma ankstesnių 
primityvios, bet keletą vėlesnio laikotarpio pavyzdžių nuošir- 
džiai laikau padoriais darbais. 

Pornografija - kaip ir bet kokia kita profesinė veikla: pradedi 
nuo antrarūšių kompanijų, bet vis papildydamas savo anketą pa- 
mažu kyli į viršų. Iš pradžių dirbau su režisieriais, kurie buvo per 
žingsnį nuo mėgėjų, - kita vertus, ir aš buvau ne kitoks, dar ne- 
įsidėjęs į galvą, kad kinematografinis, o ir visas kitas seksas — tai 
ne tas pat, kas kalti kūju į priekalą iki orgazmo. 

Mokiausi sekso kaip ir visi kiti - tai darydamas; bent šiuo at- 
žvilgiu biblioteka niekuo negalėjo padėti. Ne teorija, o praktika 
mane išmokė, kad vaidintojui negalima iškart pasiekti viršūnės, 
antraip nuvilsi žiūrovą, bet ir negalima dulkintis be perstojo, 

antraip atsibos. Lygiai taip pat išmokau, kad nėra kokios nors 
standartinės manevrų sekos, o vykusiai pakeisti padėtį galima 
tik įsiklausant į kito kūno nurodymus. 

Nenoriu girtis, bet mano meistriškumas augo stačiai pasigė- 
rėtinai. Pastebėję, kad mano paslaugos tampa vis paklausesnės, 
mano režisieriais tapo labiau gerbiami specialistai, ėmiau dirbti 
su gabesnėmis moterimis, atlygis didėjo. Geras vardas, kurį pel- 
niau vaidybos rezultatais ir atsidavimu darbui, tapo žinomas ir 
vartotojams, ir šios pramonės šulams. 

Galiausiai manęs ėmė nebetenkinti darbas tik vienoje objek- 
tyvo pusėje ir pradėjau dairytis kitų pareigų gaminti produkcijai. 
Persidirbusios filmavimo grupės mielai priimdavo pagalbininką — 
operatorių išsiklausinėjęs, kaip jie numato šešėlių kritimo kampą, 
padėdavau išdėstyti apšvietimą. Stebėdavau, kaip režisieriai pa- 
ruošia sceną, o kadangi pats buvau gana daug vaidinęs, kartais 
galėdavau duoti gerą patarimą. Jei prodiuseriui kildavo kokių 
nors keblumų - paskutinę minutę atsisakydavo filmuoti kuri nors 
aktorė arba sugesdavo kamera, aš šiame versle užtektinai turėjau 
draugų ir viską išspręsdavau keliais trumpais skambučiais. 

Neilgai trukus ėmiausi dar ir scenaristo vaidmens - tiek, kiek 
galima vadinti scenarijumi pornografinio filmo veiksmo apra- 
šymą. Scenaristas gali sukurti situaciją, bet, kai prieinama prie 
reikalo, tegali parašyti: čia bus sekso scena. Skirtingi vaidintojai 
elgiasi skirtingai: vienos partnerės atsisako analinio, kitoms ne- 
tinka scenarijus „mergina su mergina, ir taip toliau, o kadangi 
niekada iš anksto nežinai, kas kokią sceną vaidins, negali per- 
nelyg smulkmeniškai jos vaizduoti. Galutiniai sprendimai pri- 
imami filmavimo aikštelėje. 

Nors pripratau prie kokso ir kas rytą man įkąsdavo didelis 
baltas uodas, nebuvau koks kvailutis. Man buvo žinomi finansi- 
niai porno privalumai — nesvarbu, kokia ekonominė padėtis, jo 

visada reikės rinkoje, - bet tai dar ne viskas. Man patiko rašyti 
scenarijus ir vaidinti, į savo darbą žiūrėjau kaip į artistinių po- 
linkių tenkinimą, už kurį bent jau mokama. Pastatęs kelis filmus 
perpratau, kad tikrieji pinigai ateina ne vaidinant kieno nors fil- 
muose, o samdant kitus vaidinti savo filme. Taigi palyginti jau- 
name amžiuje įsteigiau nuosavą prodiusavimo įmonę ir tapau 
„sėkmingo kino verslo atstovu su solidžiomis pajamomis“. 

Kartais taip prisistatyti atrodė patogiau negu pornografijos 
gamintoju. 


Savaime suprantama, nudegimų skyriuje aš buvau ne vienintelė 
auka. Vieni nukentėjusieji ateidavo, kiti išeidavo. Vieni pasveiko 
ir toliau gyveno, kiti mirė. Kaip pavyzdį imkime vieną ligonę: tai 
buvo Tereza, neapsakomo žavumo šviesiaplaukė mergytė safyrų 
žydrumo akimis. 

Pažiūrėjęs į Terezą net negalėjai suprasti, kad ji buvo nudegu- 
si, nes sužalojimai slypėjo viduje. Tereza buvo patyrusi alerginę 
reakciją, sakytum, cheminį gaisrą plaučiuose, nuo antibiotikų, 
suleistų astmos priepuoliams palengvinti. Nugirdau, kaip vie- 
nas gydytojas apie tai aiškino internui: „Jai tai buvo tas pat kaip 
gurkštelėti oranžinio agento“ 

Terezos motina, vilkinti tamsiai žalią chalatą, kuris žymėjo, 
kad ji yra lankytoja, buvo užvertusi palatą plastikinių gėlių 
puokštėmis. (Tikros gėlės, kuriose slypi milijonai bakterijų, ga- 
lėjo būti mūsų mirties kaltininkės.) Motina buvo pamaldi ir ma- 


* Herbicidų mišinys, naudotas kaip cheminis ginklas (pvz., britų kariuomenės Malaizi- 
joje 6 deš., JAV kariuomenės Vietnamo kare ir kt.). 

žajai sakydavo, kad viskas, kas nutinka šioje žemėje, yra Dievo 
didžiojo sumanymo dalis. „Mes negalime žinoti, kodėl kas nors 
atsitinka, vien tik Dievas turi kiekvienam iš mūsų parengęs didį 
planą. Jo tikslai teisingi, nors mes jų gal ir nesuprantame: Man 
asmeniškai atrodo netikusi mintis pasakoti septynmetei, kad į 
didį Dievo planą įėjo supleškinti jos plaučius. 

Palatoje buvo dar vienas ligonis, Hovardas. Jis buvo nudegęs 
gerokai iki man atvykstant - per namų gaisrą, kai Alcheimerio 
nuveikta jo senelė užmigo su cigarete tarp pirštų. Jos neliko, užtat 
liko jis, ir dabar stropiai vykdė visas reabilitacijos užduotis. Rams- 
tėsi vaikštyne, vartaliojo sidabrinius svarmenukus, vieną dieną 
nuėjęs dešimt žingsnių, kitą jau nueidavo dvylika. Po kiekvieno 
laimėjimo jo veidas spindėjo, jis nuolat man kalbėjo griebsiąs 
jautį už ragų ir susigrąžinsiąs ankstesnį gyvenimą. Šie šūkiai tapo 
tik gausesni, kai sužadėtinė jį informavo, kad jie nebesituoks. 

Kai jį išrašė, į nudegimų skyrių šventiškai sutikti Hovardo su- 
sirinko visa jo šeima ir keliolika draugų (įskaitant buvusią suža- 
dėtinę). Jie atsinešė tortą ir vienu balsu kalbėjo, kaip jis puikiai 
atrodo ir kaip jie didžiuojasi juo. Hovardas pasakė, esą, tai „pirma 
jam likusio gyvenimo diena“. Tai buvo sumautas triukšmingas 
spektaklis, kuriuo buvo paverstas net teatralizuotas jo mantos 
krovimas. Hovardas atkerėplino prie mano lovos ir paėmė už ge- 
rosios rankos. 

— Sakiau tau, kad griebsiu jautį už ragų. Juk sakiau. Ir tu gali! 

Jis iš paskutiniųjų pabandė man mirktelėti, norėdamas už- 
krėsti ryžtu, bet matydamas sutrauktą jo vokų odą viso labo pri- 
siminiau musę, įnirtingai besikapstančią iš unitazo. 

Išeidamas pro duris su motina ir tėvu iš šalių, jis neatsigręžė 
paskutinįkart pažvelgti į nudegėlių palatą, kuri šitiek mėnesių 
buvo jo namai, - manyčiau, buvo užsibrėžęs niekada nebesidai- 
ryti atgal. 

Kiek suprantu, tai turėtų būti širdį šildanti istorija apie žmo- 
gaus dvasios triumfą: apie atkaklumą, artimųjų ir draugų meilę, 
teigiamą požiūrį! Bet šiaip jau — ką jis norėjo apgauti? Buvusi 
Hovardo sužadėtinė visiškai teisėtai jį paliko - kas galėtų (pajėg- 
tų) mylėti babaušį? Ar jis kada nors vėl santykiaus? Ar nugyvens 
visą gyvenimą su tėvais, kurie vedžios jį už rankų, kad neparkris- 
tų, lyg būtų amžinas dvimetis? Klausiu, kur čia pergalė? 

Neketinau taip stengtis kaip Hovardas. Klausydavausi, kaip jis 
ruošiasi dar labiau pasitaisyti. Kaip visi jį giria, neva puikiai atro- 
dantis, nors iš tikrųjų atrodė kaip baidyklė, nuo kurios bet koks 
sveiko proto žmogus puls bėgti į kitą gatvės pusę. Vos nesurikau, 
kai paėmė man už rankos, nes net aš nenorėjau prie jo liestis. Tas 
padaras man kėlė pasibjaurėjimą - jis, mano likimo draugas. 

Žinoma, dėl mano reakcijos jis buvo mažai kuo dėtas - ją su- 
kėlė suvokimas, jog, kad ir ką daryčiau, niekad nebebūsiu, koks 
buvau. Galiu kasdien mankštintis, ištverti tūkstantį operacijų, 
vis tiek liksiu kaliausė žmonėms gąsdinti. Tokiems kaip aš nėra 
vaistų. Štai šito pasimokiau iš didžiųjų Hovardo laimėjimų. Šitai 
supratau gulėdamas skeleto viduriuose, gyvatei ryjant mano stu- 
burą. JIS LYGIAI TOKS KAIP TU, šnypštė ji, TIK GERESNIS. 

O dar baisiau buvo suvokti štai ką: net jei galėčiau grįžti į tą 
būvį iki avarijos, ar būtų daug geriau? Taip, buvau gražus. Taip, 
turėjau pinigų ir padariau karjerą, bet (kalbėkime be užuolankų) 
aš buvau kokso prifarširuotas pornodirbys. Man sakė, kad ištikto 
komos manęs buvo atėję aplankyti draugai, kurie kvatodavo iš 
mano juokelių, kai ant savo baseino krašto vaišindavau juos kvai- 
šalais, bet nė vienas dabar mane pamatęs neužtruko ilgiau nei mi- 
nutę ir nė vienas nebegrįžo. Jiems užteko vieno žvilgsnio suprasti, 
kad tos dienos, kai šniaukštėm šaukštais, amžiais nebegrįš. 

Man atsipeikėjus vienintelis žmogus, kuris tikrai dėl manęs 
stengėsi, buvo Kendė Bučiuoklė, miela mergina, į porno galiau- 

siai atėjusi dėl to, kad nėra teisybės šiam pasauly. Būdama septy- 
niolikos pavargo prievartaujama patėvio - buvo pasiryžusi bet 
kam, kad tik iš po jo ištrūktų. Taip ir padarė. Jai reikėjo gyventi 
kur nors ūkyje ištekėjus už juodnugario, vardu Džekas, Polas ar 
Bilas, užuot pelniusis duoną čiulpiant čiurkšlį priešais kamerą. 

Kendė buvo kelis kartus atėjusi, atnešė smulkių lauktuvių 
ir mėgino pralinksminti kalbėdama, kaip man pasisekė, kad aš 
vis dar gyvas, bet daugiausia tiesiog verkdavo. Gal dėl to, kaip 
aš atrodžiau, bet greičiau apverkė savo gyvenimą. Po trečio ap- 
silankymo priverčiau ją duoti žodį nebeateiti. Ji išlaikė pažadą. 
Juokingas dalykas: pažinojau ją daugiau nei penkerius metus, 
santykiavau su ja ir buvau girdėjęs jos pasakojimus apie patėvį, 
bet nežinojau tikro jos vardo. Gal žmogus tiesiog nusprendžia su 
kai kuo atsisveikinti, pradėdamas naują gyvenimą. 

Kai Hovardas su savo tėvais dingo iš akiračio pro nudegimų 
skyriaus duris, nukrito mano savitvardos širma. Krūtinė iš pyk- 
čio ėmė trūksmingai kilnotis, kaip šleikštulys sukilo savigaila, o 
sumaitota gerklė tegalėjo pratisai švokšti pasicypaudama. 

Tada pas mane atėjo mergaitė Tereza. Tam reikėjo neįtikėtinų 
kankinančių pastangų - kaskart jai įtraukus oro girdėjau, kaip 
terškia plaučiai. Prie mano lovos atėjo visiškai netekusi jėgų. Už- 
sikeberiojusi paėmė mano ranką. Ne nudegimų nepaliestą de- 
šinę, o kairę be pusantro piršto, ir laikė taip, lyg ji būtų normali. 
Taip smarkiai skaudėjo nuo prisilietimo, kad, nors buvau jai už 
tai dėkingas, maldavau paleisti. 

— Nepaleisiu, - atsakė ji. 

Mano krūtinė nevalingai trūkavo. 

— Negi nematai, koks aš? 

— Matau, - atsakė ji. - Visai kaip aš. 

Ji nė akimirkos nuo manęs nenuleido kančia švytinčių di- 
džiulių žydrų akių. 

— Palik mane, - įsakiau. 

Ji atsakė, kad prieš grįždama į savo lovą turi trupučiuką pail- 
sėti, ir pridūrė: 

— Žinok, tu gražus Dievo akyse. 

Jos akys užsimerkė ir aš žiūrėjau į jos veidą, kai užsnūdo iš 
nuovargio. Kaipmat ir man ėmė merktis akys. 

Netrukus mane pažadino seselės. Terezos ranka tebebuvo 
manojoje, ji nekvėpuodama gulėjo mano lovoje. 

Tai trunka akimirką. 


Gerai, nesiginsiu: bandžiau pasitelkti Gregoro siūlomą kuria- 
mąją vizualizaciją. 

Sulėtindavau kvėpavimą, susitelkęs stengdavausi, kad kūnas 
apsunktų, pradedant nuo dviejų likusių kojų pirštų. Paskui per- 
eidavau prie pėdų, čiurnų. Toliau kreipdamas mintis jaučiau, ko- 
kios sunkios mano blauzdos, kokie sunkūs keliai, kokios sunkios 
šlaunys. Šitaip kildavau aukštyn link liemens, krūtinės, kaklo, 
galvos... susitelkdavau į savo kvėpavimą - įkvėpt, iškvėpt, įkvėpt, 
iškvėpt, nejudėt, ramiai... 

Tada ir pradėjau galvoti apie vaginas. Manau, tai suprantama, 
juk šimtus jų pažinau iš vidaus. Kai kurie vyrai bando tikinti, kad 
jausmas su visomis moterimis tas pats, bet tie vyrai akivaizdžiai 
neturėjo daug moterų. Kiekvienos vaginos sava tekstūra, gylis ir 
drėgmė: kiekviena yra individuali. Tai faktas. 

Aš buvau didelis sekso meistras. Man tai buvo ne tik profesija, 
bet ir pomėgis. Mano aistra po darbo buvo ieškoti moterų, kurios 
būtų visiška priešingybė toms, su kuriomis filmavausi. Jei dirbate 
prancūzų restorane, negi per išeigines norėsite sraigių? Kažin. 

Eisite papietauti į kokią užeigą už kampo. Jei dirbate televizijoje, 
baigiantis dienai skaitysite knygas. Ir aš, kaip profesionalus sili- 
koninių spermos siurbikių dulkintojas, ieškodavau malonumo su 
kito tipo moterimis. Kruopščiai rinkdamas žodžius, nedėdamas į 
juos nuoširdaus jausmo, bet tardamas taip, lyg jie būtų iš jausmo 
kilę, mokėdavau įkvėpti aukščiausias svajones ir iki smulkmenų 
nudailintus laimingo bendro gyvenimo vaizdinius. Turėdamas 
tokią iškalbos dovaną apsidovanojau 1 001 moterimi nuo Šeche- 
rezados iki Sautsaido Selmos. 

Sueitis prieš kamerą teikia mažai malonumo, nes veiksmo 
vieta iščiustyta, čekis išsiųstas, ir kurgi romantika? O jausmas, 
kurį patirdavau paimdamas - užkariaudamas - tame žaidime ne- 
dalyvaujančias moteris, buvo visai kas kita. Satisfakciją suteik- 
davo namų šeimininkės, policininkės, sekretorės. Knygų redak- 
torės. Kaubojės. Bėgikės, meškeriotojos, miškininkės, rašytojos 
feministės, profesionalios imtynininkės, dailininkės, padavėjos, 
bankų kasininkės, siuvėjos, valstybės tarnautojos. Jūsų motina, 
jūsų sesuo, jūsų mergina. Būčiau bet ko prišnekėjęs, kad bent 
valandai užvaldyčiau moterį. Apsimesdavau esąs kairysis, deši- 
nysis, meniškos sielos, vyriškas, jausmingas, valdingas, drovus, 
turtingas, vargšas, katalikas, musulmonas (tik kartą), abortų ša- 
lininkas, priešininkas, homofobas, gėjus (žydrųjų mėgėjoms už- 
liūliuoti), cinikas, nepataisomas optimistas, budistų vienuolis, 
liuteronų pastorius. Nelygu ko reikalavo aplinkybės. 

Prisimenu moterį, vardu Mišelė. Seksas su ja buvo arčiausiai 
tobulos sueities mano gyvėnime. Ji buvo padavėja su nežymiu 
pilvuku, nuo kurio vos dvelkė kiaušiniene ir padažu, ant jo puika- 
vosi po apendikso operacijos likęs randas. Pamačiau, kaip ji mir- 
tinai susiriejo su savo vyru išėjusi į lauką iš nušiurusios užeigos. 
Vyras išsinėšino, ir ji atsisėdo ant parko suoliuko stengdamasi 
nepravirkti. Priėjau ir netrukus mes jau šnekėjomės, netrukus ji 

ėmė juoktis, netrukus buvom pas mane. Užsimetėm kiek koka- 
ino, dar kiek pasikvatojom ir puolėm žaismingai žnaibyti vienas 
kitam pečius. Kai ėmėm dulkintis, iš pradžių buvo nenugalimas 
poreikis, paskui nuostaba, koks tai nuostabus jausmas, o pas- 
kui prasidėjo dejonės. Ji vėl ėmė juoktis, aš irgi, o paskui ji ėmė 
verkti - verkė be perstojo, ir ne iš širdgėlos, o iš palengvėjimo. 

Šitaip mes leidom ištisas valandas. Atrodė, vaikščiojam ant 
bedugnės krašto, kai sužadintas kiekvienas nervas. Ji man pa- 
sakojo, kas dėjosi jos vedybiniame guolyje (ir už jo ribų). Sakė 
bijanti, kad turbūt niekada iš tikrųjų nemylėjo savo vyro. Pasa- 
kojo apie savo fantazijas su vyro seserimi, ir kaip liesdavo save 
viešose vietose, kur, manydavo, niekas jos nemato, nors nebuvo 
tuo tikra, ir dar pasakojo, kad yra vogusi įvairių smulkmenų iš 
krautuvėlės, nes tai ją įkaitindavo. Sakė, kad tiki Dievą ir jai pa- 
tinka galvoti, kaip Jis mato ją visa tai darant. Pasakiau, kad ji la- 
bai užsiėmusi mergina. Mes be paliovos dulkinomės, ir kartais aš 
irgi pasijusdavau beverkiąs nuo to, kas pirmąkart patirta. 

Mano oda jau niekada tokia nebebus, niekada taip nebejaus 
kito žmogaus, kad nesuprasiu, kur ji baigiasi ir kur aš prasidedu. 
Niekada. Niekada mano oda nebebus tokio idealaus komunika- 
vimo priemonė; ugnyje netekęs odos, netekau ir galimybės su 
kitu žmogumi pajusti, kaip ji išnyksta. Šiaip jau esu patenkintas, 
kad patyriau tokį fizinį susiliejimą, tegul tik kartą, bet tikrai no- 
rėjau tai dar su kuo nors patirti. 

Per savo seksualines operacijas gal ir nelabai gražiai elgiausi. 
Bet gal ir ne. Prašom atkreipti dėmesį, kiek paguodžiau nuviltų 
moterų. Na ir kas, kad Vanda Nežinaupavardės patikėjo, jog esu 
neseniai išsiskyręs nesuprastas tapytojas? Jos vyrui labiau rūpėjo 
plempti alų su draugužiais nei duotis su ja, tad gal pasidulkinus 
su nepažįstamuoju jai gyvenimas pašviesėjo. Visa paslaptis buvo 
tai, kad aš gebėjau akimirksniu persikūnyti pagal kiekvienos mo- 


30 ANDREW DAVIDSON m CHIMERA 


ters fantaziją. Tai atlikti - iššifruoti, ko nori ir pasigenda rūpimas 
asmuo, - yra menas, tad aš buvau dulkinimosi menininkas. 

Moterims nereikėjo manęs, koks buvau iš tikrųjų, joms ne- 
reikėjo nė tikros meilės. Jos norėdavo trumpo kūniško epizodo, 
kurį jau buvo išliūliavusios savo šlaunų drėgmėje, kad galėtų pa- 
sipasakoti knygų mėgėjų klube. Aš buvau tiesiog fizinis kūnas, — 
be kita ko, vienas gražiausių, - su kuriuo išsipildydavo tikrieji jų 
troškimai. 

Tokia tad yra tiesa: visi norim užkariauti gražuolius, nes tai 
patvirtina mūsų vertę. Mes, viso pasaulio vyrai, savinamės mo- 
ters, kurią dulkinam, grožį. Norim laikyti tą grožį kumštyje ir 
visiškai užvaldyti, padaryti savo nuosavybe. Mes to norim, nes 
moteriai orgazmas nušviečia kelią. Tai idealas. Negaliu kalbėti už 
moteris, bet įsivaizduoju, kad moterys, - jos gali man pritarti ar 
nepritarti, nesvarbu, - nori to paties: užvaldyti vyrą, kad rūstus 
jo grožis bent kelias sekundes taptų jų nuosavybe. 

Apskritai imant, kam pakenkė mano apgavystės? Aš nesirgau 
AIDS ar pūsleline, ir nors neslėpsiu, kad teko adatomis badytis 
minkštą vietą, bet kam gi neteko? Truputis penicilino didelį ve- 
žimą verčia. Kita vertus, argi nemalonu prisiminti patirtus nedi- 
delius genitalijų uždegimus, kai tau pašalintas penis. 

Kuriamoji vizualizacija turbūt ne man. 


Konė iš rytinės pamainos buvo jauniausia, šviesbruviausia ir 
meiliausia iš visų trijų mano seselių, man atsibudus ji apžiūrė- 
davo tvarsčius. Šiaip jau gerokai per žvitri, kad būtų kėlusi man 
simpatiją, ji apdovanodavo nuostabia šypsena su vos pastebimai 
kreivokais dantimis ir visada nuoširdžiu „labas rytas!“. Kai kartą 

paklausiau, kodėl ji visada tokia velnioniškai gera (sunkus sa- 
kinys, bet šiaip taip jį išspaudžiau), Konė atsakė nenorinti būti 
bloga. Žaviausia buvo tai, kad ji net neįsivaizdavo, kodėl aš ap- 
skritai varginausi šito paklausti. Nepaliaujamai stengdamasi būti 
maloni, ji retai ateidavo į savo pamainą be kokių nors lauktuvių — 
sodos vandens skardinės, kurią laikydavo, kai siurbčiodavau per 
šiaudelį, ar straipsnio iš laikraščio, kurį garsiai skaitydavo many- 
dama, kad jis gali mane sudominti. 

Betė, iš trijų seselių vyriausia, ir ne keletu metų, popiet mane 
masažuodavo. Ji buvo labai jau liesa ir į viską labai jau rimtai žiū- 
rėjo. Jos plaukai buvo garbanoti, kartais net kiek neklusnūs, bet 
buvo matyti, kad ji niekada neduos jiems savavaliauti. Gal tai 
lėmė daugybė darbo metų nudegimų skyriuose, - bet darbe ji 
nesileido net į menkiausius asmeniškumus. 

Medė iš naktinės pamainos, regis, būtų mieliau bare kibinusi 
kokį gerų tėvelių sūnelį pasistojusiu kotu. Nebūtinai tenkinusi, 
bet kad kibinusi tai tikrai. Ji turėjo tai, ką aš vadinu bandos ved- 
lio subine - tai yra tokią subinę, paskui kurią žengsi nuo skardžio 
krašto. Oi velnio nešta buvo ta mergužėlė - kartą man dingte- 
lėjo, jog ji turbūt vien dėl to nuėjo į medicinos seseris, kad savo 
kėslams galėtų pasinaudoti išdykėlės slaugytojos apranga. Kartą 
ji sugavo mane spoksantį ir tarė: 

— Ką, iki avarijos buvai geras šunsnukis? 

Tai buvo labiau teiginys nei klausimas, ir ji neatrodė supykusi, 
tik nustebusi. 


Vėliau tą pačią savaitę paimti dukters daiktų atėjo Terezos mo- 
tina. Papasakojo man apie laidotuves: greičiausiai meras atsiuntė 

„nuostabią lelijų puokštę ; ir visiems giedant „balsai kilo į dangų . 
Paskui ji pametė siūlo galą ir ilgesingai užsižiūrėjo pro langą į 
kvartalo parką, iš kurio sklido beisbolą žaidžiančių vaikų balsai. 
Akimirksniu suseno keliolika metų ir išėjusi iš transo staiga bai- 
siai susidrovėjo - nebuvau jos tokios matęs. 

- Ar Te... — pradėjo ji. - Žinau, kad mano duktė mirė jūsų 
lovoje. Ar ji?.. 

— Ne, - atsakiau, - ji nesikankino. 

— Kodėl ji atėjo... pas jus? 

— Nežinau. Sakė man, kad Dievui aš gražus. 

Motina linktelėjo, paskui pratrūko rauda, ir ją bandė sugrūsti 
atgal sau į gerklę. 

- Ji buvo geras vaikas. Ji buvo tokia verta... 

Motina neįstengė užbaigti sakinio. Nusisuko nuo manęs ir 
kuo labiau stengėsi ramintis, tuo smarkiau trūkčiojo jos pečiai. 
Kai galiausiai vėl pajėgė į mane žvilgtelėti, pasakė: 

— Gerasis Dievas niekada nesiunčia mums to, ko negalėtume 
pakelti. Jums viskas bus gerai. 

Pasukusi durų link, ji stabtelėjo. 

— „Argi šis žmogus nėra nuodėgulis, išplėštas iš ugnies? - Ji 
ištiesino nugarą. - Zacharijo, 3,2. Pasaulis yra geras. 

Tada pasibruko po pažastimi plastikines gėles ir išėjo. 


Kiekvienas ilgai gulėjęs ligoninėje žino, kad amoniako persisun- 
kusioje atmosferoje nosis praranda nuovoką. Per vieną Nenės 
atliekamą nekrektomijos procedūrą paklausiau: 

— Koks mano kvapas? 

Balta rankove ji nuo kaktos nusibraukė prakaitą ir, mačiau, 

svarsto, ar sakyti tiesą, ar mėginti kaip nors mane pamaloninti. 
Ašjau ją pažinojau: ji rinkdavosi tiesą. Visada. 

— Ne toks baisus, kaip jums gali atrodyti. Atsiduoda, tai yra 
jūs atsiduodate, senais plėkais. Kaip namai, kuriuose niekas ne- 
begyvena ir seniai nebeatidaro langų. 

Ir ji vėl grįžo prie darbo - ėmė gremžti ir šveisti tuos šeimi- 
ninko apleistus namus. Norėjau jai pasakyti, kad nesivargintų, 
bet žinojau, jog Nenė tik patemps lūpą ir toliau darbuosis. 


Negalėdami tavęs slaugyti ligoninėje, prašalaičiai yra tikra Dievo 
rykštė: prašalaičiai tau gyvam diria odą, prašalaičiai negali tavęs 
taip storai aptepti eucerinu, kad nepasiustų niežėti, prašalaičiai 
užsispyrę tave vadina meilučiu ir brangučiu, nors esi kas tik nori, 
bet ne meilutis ir ne brangutis, prašalaičiai kaip gipskartoniu ap- 
kala šypsena savo marmūzę ir tariasi ja keliantys tau ūpą, praša- 
laičiai kalba su tavimi taip, tarsi tavo smegenys būtų dar labiau 
perkepusios negu kūnas, prašalaičiai jaučiasi savimi patenkinti, 
„darydami ką nors gera tiems, kuriems mažiau pasisekė, praša- 
laičiai verkia vien dėl to, kad turi reginčias akis, ir pagaliau praša- 
laičiai nori verkti, bet negali, ir dėl to labiau bijo savęs pačių negu 
apdegusio tavęs. 

Kai daugiau nebegalėdavau ištverti televizoriaus, skaičiuo- 
davau perforuotų lubų skylutes. Skaičiuodavau iš naujo, tikrin- 
damas rezultatą. Mokydavausi atmintinai sienomis vogčia šliau- 
žiančių saulėlydžio šešėlių judesius. Pagal kiekvienos slaugytojos 
žingsnių kaukšėjimą išmokau atspėti, ar šiandien jai gera diena, 
ar bloga. Nuobodulys buvo mano sugulovas ir tampė į save ant- 
klodę. Ta šunkara, ta gyvatė toliau bučiavo man kaukolės pamatą. 

AŠJAU ČIA. Mane triuškino baltuma ir dusino antiseptikai. No- 
rėjau įsiskverbti į savo šlapimo vamzdelį ir paskęsti savo myža- 
luose. 

Lyg to būtų maža, Nenė paaiškino, kad gydymui ligoninėje 
einant į pabaigą, - o tai bus tik po daugelio mėnesių, - mane 
perkels į laikinus globos namus „reintegruotis“ į visuomenę. Ji 
sakė, kad galiausiai gebėsiu pats patenkinti daugelį savo reikmių 
ir gyventi savarankiškai. 

Praėjo septyniolika metų nuo tada, kai buvau išleistas iš val- 
diškų globos namų, ir dabar buvau pakeliui į dar vienus, tik kito- 
kius, bet, kai buvau vaikas be skatiko kišenėj, man bent jau buvo 
gyvenimas prieš akis. Trisdešimt penkerių aš buvau bejėgis, su- 
maitotas to vaiko antrininkas. 

Taigi klausiausi daktarų ir jiems kalbant apie laukiančias ope- 
racijas linkčiojau taipsėdamas, tartum kalbėtų apie pasivažinėji- 
mus į miestą arba prie jūros. Pasirašinėjau sutikimo blankus, pa- 
sirašiau savo namo ir visos nuosavybės atsisakymo raštus. Tokie 
nudegimai kaip mano laisvai gali kainuoti pusę milijono dolerių, 
ir be didelių pastangų suma gali perkopti milijoną. 

Aplankyti atėjo mano advokatas - su chalatu jis jautėsi nepa- 
togiai. Kitaip nei kiti lankytojai, jis nusprendė dar užsirišti chi- 
rurginę kaukę — buvo galima geraširdiškai manyti, kad norėjo 
apsaugoti mane, bet labiau tikėtina, jog paranojiškai baiminosi 
pats kuo nors užsikrėsti. Šiaip ar taip, mano galva, tai jam visai 
tiko: žiūrėdamas į kaukėtą jo veidą negalėjau atsiginti minties, 
kad tai manęs apiplėšti atėjęs vagis. 

Jis keliais žodžiais išreiškė apgailestavimą dėl mano patirtos 
avarijos; paskui, atlikęs šį formalumą, leidosi aiškinti, kokių dide- 
lių sunkumų patiria mano prodiusavimo įmonė. Esmė buvo ne- 
vykdomos sutartys tiekti naują produkciją; filmavimai nutrūko 
tada, kai nustojau dalyvauti procese, bet tiekimo susitarimai jau 

buvo pasirašyti. Jis išvardijo man įvairias pasirinkimo galimybes, 
bet kadangi nieko nebuvau numatęs mane pavaduoti, jeigu pats 
negalėčiau eiti pareigų, liko vienintelis įmanomas scenarijus: 
bankrotas. Jis paaiškino nenorįs nuolat įkyrėti šiuo „sunkiu lai- 
kotarpiu“, tad buvo jau paruošęs dokumentus, leidžiančius kre- 
ditoriams griebti ir likviduoti mano gerą. Aišku, jis pasirūpino, 
kad būtų padengtos bankroto paskelbimo išlaidos. 

Aš nemąstydamas pasirašiau viską, ką jis man pakišo, kad tik 
kuo greičiau išsinešdintų. Atkreipiau dėmesį į likimo pokštą: vi- 
sus pinigus užkalęs iš prekybos kūnu, dabar turėjau juos prakalti 
mainais į kūną. Sutvarkęs dokumentus ir akimirksniu užlenkęs 
mano įmonę, advokatas nerado ko daugiau pasakyti, tik dar kartą 
išreiškė apgailestavimą ir pasiskubino dingti iš palatos. 

Taigi mano gyvenimas tęsėsi. Kai daktarai sakė, kad taisausi, 
išlauždavau kuo tikroviškesnę šypsenos imitaciją. Seselės ma- 
nimi didžiavosi, kai nudegusia ranka maigydavau terapinį ka- 
muoliuką. Manė, kad stiprinu raumenis, bet aš tenorėjau jas 
užčiaupti. Mane vargino Medės kibinimas, Betės rimtumas ir 
Konės optimizmas. 

Kantriai gulėdavau per eucerino įtrynimus - man tai buvo tarsi 
tarnyba. Kažkur smegenų kertelėje troškau dezertyruoti. Tam 
tikru metu Nenė atsainiai konstatavo, kad mano žaizdos tokiam 
gydytojui kaip ji esančios „klasiškas išbandymas“. Aš pareiškiau, 
kad nelaikau savęs problema, kurią reikia išspręsti. Ji užsikirto. 

- Aš ne tai norėjau pasakyti, aš... aš... e-e-e... Tiesą sakote. Už- 
simiršau, labai prašau atleisti. 

Trumpam pajutau pergalės džiaugsmą, bet juokingiausia, kad 
visiškai jai pritariau: aš buvau problema, kurią reikia išspręsti, 
nors ji ir aš į šią problemą žiūrėjom skirtingai. Ji į mano tvarsčius 


žiūrėjau kaip į laidotuvių maršką. 


56 ANDREW DAVIDSON a CHIMERA 


Nugarkaulio šungyvatė uodega toliau čaižė vidurius ir tau- 
zijo: AŠ JAU ČIA... IR NIEKUR TU NEDINGSL. Jau net ne- 
bekreipdavau į ją dėmesio. Gyvatė štai jau čia. Na ir kas? Tik 
viena problema iš begalinio sąrašo. O kur dar mano veido Da- 
chau. Kur reali Dantės „Pragaro“ versija mano kūno pavidalu, 
kuriam nuolat grėsė savo paties griūtis. Odos mantija virš tuš- 
čiavidurio sielos pragaro, nebeišlaikanti savo svorio — aš visais 
atžvilgiais pažeistas kaip visuma. Vienas apsilankęs gydytojas, 
išgirdęs apie prarastą penį, paaiškino apie naujausius protezų 
erekcijos patobulinimus, jei būtų atkurtas pimpalas. Anksčiau 
buvo tik lankstais pritvirtinti strypeliai, kuriais buvo galima pa- 
statyti arba nuleisti penį, o dabar galima įtaisyti sudėtingą pum- 
pavimo sistemą. 

Tokia technologijos pažanga buvo menka paguoda vyriškiui, 
kuriuo kadaise buvo žavimasi dėl gebėjimo bedieviškai ilgai iš- 
laikyti erekciją. Štai taip krinta šio pasaulio galingieji. 

Paprasčiausiai atsigausiu tiek, kad mane išleistų, ir išėjęs iš 
ligoninės per dvidešimt keturias valandas būsiu miręs. Tokį da- 
viau sau pažadą ir tik jis mane palaikė. 


Aš ateistas. 

Netikiu, kad yra Dievas, kuris mane nubaus už savęs nugala- 
bijimą. | 

Neturėdamas tikėjimo, niekada savo avarijos nelaikiau Dievo 
skirtu atpildu už savo „amoralius“ veiksmus. Tiksliai žinau, ko- 
dėl patyriau avariją. Kadangi buvau apsinešęs, mane ištiko ha- 
liucinacija, per kurią pamačiau į mane skriejančias strėles. No- 
rėdamas išsilenkti įsivaizduojamų strėlių, nuvairavau automobilį 

nuo tikro skardžio krašto. Benzinas bake padarė tik tai, ką visada 
darė, - užsidegė nuo kibirkščių. Kai liepsnos ėmė laižyti mano 
kūną, jis ėmė degti pagal termodinamikos ir biologijos dėsnius. 
Jokios gilesnės prasmės čia nėra. 

Suprantu, yra tokių, kurie nelaimėje įžvelgia Dievo ranką, 
nors tai man atrodo dar juokingiau negu Jį atrasti laimėje. „Die- 
vas mane ištiko. Aišku, Jis mane myli.“ Tai panašu į nenorą leistis 
į romantiškus santykius, kol kitos lyties atstovas netrenkia tau į 
veidą. „Stebuklingas išsigelbėjimas“ nepakeitė mano nuomonės, 
kad rojus yra žmogaus idėja, kurios paskirtis - padėti jam pakelti 
faktą, jog gyvenimas šioje žemėje vienu metu yra ir žvėriškai 
trumpas, ir paradoksaliai gerokai per ilgas. 

Bet kad jau ėmiausi kloti visą tiesą, turiu atskleisti, ką ateis- 
tai paprastai laiko viena iš nepaneigiamų mano netikėjimo Dievu 
priežasčių. Jie įrodinėja, esą, aš atmetu rojaus idėją, nes ją priė- 
męs kartu turėčiau pripažinti, kad manęs laukia pragaras. 

Už nužudymą. 


Švelnus atodūsis kaip plevenantis šilkas nusileidžia ant sielos, 
priimančios artėjančią mirtį. Tai tarsi švelni oro duobė kasdie- 
nio gyvenimo sūkuryje. Šio pojūčio šilkas plazda, - ne, „plazda“ 
pernelyg energingas žodis, - tas šilkas apglėbia tave, tarsi visą 
amžinybę būtų sklendęs į žemę ir galiausiai susiradęs tikslą. Pra- 
laimėjimo vėliava išganingai krito, ir šiuo veiksmu ne tiek daug 
prarasta. Pats pralaimėjimas lieka nugalėtas, priėmus pralaimė- 
jimą, ir pergalė praryja mirtį. 

Gyvatės šnypštimas nuslopsta ir mirtis prisiliečia švelniai 
tave pasisavindama: tartum šuns galvą glostantis šeimininkas ar 

verkiantį vaiką guodžiantis tėvas motina. Valandos ima lėkti gal- 
votrūkčiais, dienos vos besiskiria nuo naktų. Tamsa tvinsta kaip 
žavingas nebylus cunamis, kūnas geidžia raminančių lopšinių ir 
paskutinių psalmių. 

Galiu autoritetingai pareikšti: niekas neprilygsta sprendimui 
mirti. Aš turėjau puikų planą, kuris leido man šypsotis. Dėl jo 
man buvo lengviau dreifuoti oro lovoje. 

Aš buvau niekieno nemylima pabaisa. Niekas negedės manęs 
netekęs; faktiškai aš jau buvau miręs. Kas manęs pasiges - gy- 
dytojai, apsimetantys, kad jiems rūpiu? Nenė pasakė viską, kas 
priderėjo, ir rodė viltingą veidą, bet jai užteko gerumo neme- 
luoti. Užtat aš jai melavau apsimesdamas, kad noriu pasveikti. 
Tobulinau savo planą, kūriau jo detales, kai slaugytojos popino 
mano šlykštenybę, švelniomis rankomis šmirinėdamos po kūną 
it grakščiausi vabzdžiai, tupiantys ant išmatų. 

Savižudybė — ne ta sritis, kurioje norėtum susimauti. Ypač 
jeigu tau gresia visą likusį gyvenimą praleisti užvakarykščiuose 
barščiuose. Blogiau gali būti tik jeigu susisuktų smegenys arba 
suparalyžiuotų rankas ir kojas. Tad leiskite pakartoti: savižu- 
dybė - ne ta sritis, kurioje norėtum susimauti. 

Savo planą turėjau imti vykdyti paleistas iš ligoninės, nes 
nudegimų skyriuje mane pernelyg uoliai prižiūrėjo. Globos na- 
muose nebus spynų ir apsaugininkų. Kam jie ten? Tokios vietos 
skirtos sugrąžinti Žmones į visuomenę, o ne nuo jos apsaugoti. 

Aš dar turėjau kelis tūkstančius dolerių, užslėptų banko s3- 
skaitoje netikra pavarde, — daugiau negu gana. Išeisiu iš globos 
namų, nukėblinsiu gatve, susirasiu banką ir pasiimsiu pinigus. 
Drabužių parduotuvėje nusipirksiu apsiaustą su gobtuvu, kad 
galėčiau sukiotis tarp mirtingųjų neatpažintas. O tada prasidės 
įdomiausia „šiukšlių medžioklės“ žaidimo dalis. 

Nusipirkti šautuvą bus lengva. Jau nusprendžiau kreiptis į 

smulkų perpardavinėtoją Todą Vaitą Pašlemėką, kuris mielai 
į šlamančius iškeistų savo močiutę. Iškišus ginklą už dailų ant- 
kainį, raupuota jo fizionomija išsišieps patenkinta ir jis gal net 
pridės kelis šovinius viršaus. 

Kitus reikmenis gauti bus dar lengviau. Skutimosi peiliukų 
yra kiekvienoje naktinėje parduotuvėje. Virvių būna ūkinių pre- 
kių krautuvėje ant kampo. Migdomųjų - artimiausioje vaisti- 
nėje. Škotiškojo — prekybos centre. 

Apsirūpinęs šia amunicija, užsisakysiu viešbutyje numerį. 
Kambaryje likęs vienas, išgersiu kelias antihistaminines tabletes, 
bet ne dėl šienligės. Įsitaisysiu priešais televizorių pažiūrėti filmų 
tik suaugusiems per viešbučio mėlynąjį kanalą - tiesiog seniems 
laikams prisiminti. Ką gali žinoti, gal net save pamatysiu tame 
atsisveikinimo seanse. 

Žiūrėdamas filmus atlaušiu šautuvo vamzdį ir įdėsiu porą 
šovinių. Paskui sumodeliuosiu kilpą, ypač sutelkdamas dėmesį 
į mazgą. Jo paskirtis yra ne pasmaugti, bet perlaužti kaklą: sto- 
ras, tvirtas mazgas leidžia švariai atlikti šią užduotį. Sumeistra- 
vęs dailią kilpą, keliskart pavartaliosiu rankose pasigrožėti savo 
darbu, išdidžiai timptelėsiu, nesgi žinote, kaip vyrai mėgsta pa- 
tampyti tam tikrus mazgus. 

Nušleivosiu į balkoną su šautuvu ir kilpa. Saulėlydis. Įkvėpsiu 
vakaro oro. Ištiesiu rankas ir apglėbsiu miestą. Sugniaušiu del- 
nus ir kumščiais dukart dunkstelsiu į krūtinę. Pasijutęs stiprus 
ir vyriškas, patikimai pririšiu virvę prie balkono turėklo. Per 
kraštą nuleisiu kilpą ir patikrinsiu, ar tikrai pakanka ilgio šau- 
niam trumpam šuoliui prieš staigų, įtikinamą trūktelėjimą. Tada 
įtrauksiu virvę atgal, trokšdamas taip pat ištraukti prakeiktą šun- 
gyvatę, įlindusią man į nugarkaulį. 

Atsuksiu buteliuko dangtelį ir, išėmęs penkias migdomųjų pi- 
liules, paleisiu jas plaukti žemyn gerkle kartu su taure škotiškojo. 

Po šio kokteilio bus dar keli tokie patys. Kaip smagu gurkšnoti 
žiūrint į besileidžiančią saulę. Pavartojęs šių gaivių gėrimų, iš- 
pakuosiu skutimosi peiliuką ir įpjausiu virvę. Šiai operacijai pri- 
reiks tam tikrų mokslinių prielaidų, kad įpjauta virvė iškart ne- 
nutrūktų timptelėta mano kryčio. Norėjau, kad ji mane išlaikytų 
bent kol pasieksiu finišo liniją. 

Išgersiu dar vieną taurę škotiškojo su dar penkiomis migdo- 
mųjų piliulėmis. Štai dėl to ir gersiu antihistamininių: per daug 
migdomųjų gali sukelti vėmimą, o antihistamininiai vaistai slo- 
pina šį poveikį ir užtikrina, kad miego mikstūra liks kur buvusi. 
Gudru, a? Paskui išsitrauksiu savaitinį morfino davinį, skirtą 
gyvatsopei sutramdyti, ir susileisiu vieninteliu ryžtingu švirkšto 
dūriu. Nuodingąjį kokteilį apvainikuosiu susiversdamas likusias 
migdomųjų piliules ir užgerdamas škotiškojo likučiais. O tada 
pamatysite - kaipmat mano planas bus įvykdytas. 

Negaišuodamas užsinersiu kilpą ant kaklo, nes galva ims suk- 
tis — ką daryt, mergyt. Iš pakelio išimsiu dar vieną skutimosi 
peiliuką. Žiūrėk, kaip jis žybsi saulėje - sakytum, tariamo Dievo 
mirksnis! Vienu mikliu judesiu giliai ir tiksliai šmirkštelėsiu per 
dešinį riešą, paskui tuo pačiu būdu — per kairįjį. Štai kas svarbu: 
pjausiu išilgai venų, ne skersai. Žmonės, kurie pjaunasi riešus 
skersai, iš tikrųjų nenori mirti, arba yra per dideli avigalviai, kad 
jiems pasisektų. 

Atsisėsiu ant balkono krašto. Kruvinomis rankomis pakelsiu 
užtaisytą šautuvą ir įsikišiu vamzdžio galą į burną. Tiksliai nutai- 
kysiu vamzdį, kad šūvis tiesiai per gomurį pataikytų į mėsingą, 
trąšų mano smegenų dumblą. Lyginant su pistoletu, lygiavamz- 
džio šautuvo privalumas yra tas, kad ne tiek svarbu tiksliai nu- 
sitaikyti. Akimirksniu pažirs šimtas šratukų ir tavo nelaimingą 
galvą sutrupins į skeveldras. Tiesiog žavinga. 

Mano kūnas bus nugara į miestą, tad šūvio jėga smogs jį že- 

myn nuo balkono turėklo. Ištiškus smegenims krisiu, bet krytį 
staiga sustabdys kilpa, trakštelės jos sugriebtas kaklas. Kurį laiką 
kyburiuosiu tabaluodamas kojomis. Sunku pasakyti, gal spaz- 
miškai trūkčiosiu. Iš riešų varvės raudona sunka, o vietoj kau- 
kolės bus pilkosios medžiagos glitėsiai - panašu į prasčiausią 
Pikaso paveikslą. Tai, kas bus likę iš smegenų, ištiks deguonies 
badas. Skrandis bus sklidinas škotiškojo ir migdomųjų. Gyslos 
varys palaimingai morfino prisotintą kraują iš riešų prorėžų. Ir, 
jeigu būsiu vykusiai įpjovęs virvę, ji pradės driksti. Suvytos gijos 
išsivynios ir po kelių minučių visiškai nutrūks. Mano kūnas nu- 
kris ant šaligatvio iš dvidešimto aukšto. Nuostabu. Baigta. Va čia 
tai bent savižudybė, kur kas geriau negu šauktis pagalbos. 

Iki šiol toks buvo mano planas. Ir niekas dar taip nelaukė mir- 
ties kaip aš. 


[|| 


ilutėje, kuria prasideda aprašymas, leiskite pirmiausia pa- 

minėti jos plaukus, nes iš tikrųjų neįmanoma pradėti nuo 
ko nors kita. Jos plaukai buvo it naktį suvešantys pragaro vijok- 
liai, dygstantys iš tokių tamsybių, kuriose apie saulę žinoma tik 
iš nuogirdų. Jie kaip pašėlę draikėsi į visas puses, tamsių garbanų 
kaskados buvo tokios masinančios, kad, rodės, praris tavo ran- 
ką, jei pavyks pro jas prasiskinti pirštais. Jos plaukai buvo tokie 
nečionykščiai, kad net po šitiek metų aš pasmerktas kurti šitas 
juokingas metaforas, - dėl kurių, žinau, rytą gailėsiuosi. 

Jos akys turbūt irgi privers mane apsijuokti. Jos degė kaip ža- 
lios vienas kitam vidurnaktį priekaištaujančių pavydžių įsimy- 
lėjėlių širdys. Ne, apsirikau, jos buvo ne žalios, o mėlynos. Jos 
rainelėmis ritosi vandenyno bangos tarsi netikėta audra, besi- 
kėsinanti iš žmonos atimti laivininką. Ne, palaukit... turbūt jos 
akys vis dėlto buvo žalios: įnoringos akys, kaip į žiedus įsodinti 
brangakmeniai, neva keičiantys spalvą pagal žmogaus vidinę 
būseną. 

Ji pasirodė nudegimų skyriuje apsivilkusi lengvu žaliu ligoni- 
nės chalatu, su savo neįmenamomis akimis ir maištingai susitar- 
šiusiais plaukais, ir aš jau laukiau aiktelėjimo, kuris neišvengia- 
mai pasigirsdavo kam nors pirmąkart mane pamačius. Laukiau, 

kada ji priblokšta, sukrėsta užspaus ranka sau burną. Ji nepatei- 
sino mano lūkesčių tiesiog nusišypsodama. 

— Apdegei. Ir vėl. 

Šiaip buvau nusistatęs taisyklę neatsakinėti į keistus prašalai- 
čių pasakymus, bet prisipažinsiu - šįkart tylėjau, nenorėdamas, 
kad ji išgirstų sugedusio unitazo šniokštimą iš mano gerklės. 
Gerklė sveiko, bet mano ausis (toji, kuri dar kiek veikė) vis dėlto 
ne tiek iškraipė garsus. Norėjau, kad ji būtų išgirdusi tą balsą, 
kurį turėjau kadaise, kuris įviliodavo moteris į lovą. 

Negavusi mano atsako, ji vėl prakalbo: 

— Tujau trečiąkart apdegei. 

Prisisėmęs drąsos ją pataisiau: 

— Pirmą. 

Pamačiau, kad jos veidu perbėgo sumišimo šešėlis. 

— Galtu - ne tu? 

Ji ėmė artintis prie mano lovos, nė akimirksnį neatitrauk- 
dama žvilgsnio nuo mano akių, ir užtraukė aplink mus storas 
plastikines užuolaidas, kad liktume vienudu. Per kokį sprindį 
prisilenkė prie mano veido ir ėmė įdėmiai apžiūrinėti. Niekas 
jo. Jai po akimis, besimainančiomis tarp žalumos ir mėlio, buvo 
tamsūs ratilai, tarsi būtų kelias savaites nemiegojusi. Kai jos lū- 
pos jau kone lietė manąsias, ji suakuždėjo vieną žodį: 

— Engeltalis. 

Neabejoju, skaitytojau, bent kartą gyvenime jums yra tekę su- 
sitikti akis į akį su nevispročiu. Iškart pajunti beprotybę, dažniau- 
siai žmogui dar neištarus nė žodžio, bet tas beprasmis žodis galu- 
tinai mane įtikino. Sutikti pamišėlį nėra toks jau išskirtinis įvykis, 
pasaulis jų pertekęs; mane kur kas labiau nustebino mano reak- 
cija. Paprastai įvykus tokiam susitikimui nieko daugiau nesinori, 
tik sprukti šalin. Jei eini gatve, nusuki akis ir paspartini žingsnį, 

o nudegimų skyriuje man buvo viena išeitis - paspausti mygtuką 
ir iškviesti slaugytoją. Bet aš to nepadariau. Vienintelis mano atsa- 
kas į šią galimai pavojingą situaciją - jokio atsako. Tad kam buvo 
labiau pasimaišęs protas - moteriai pašėlusiais plaukais ar man? 

Ji žingtelėjo atatupsta. 

— Tu neprisimeni. 

— Ne. 

Kad ir ką ji manė turint mane prisiminti, tikrai nieko nepri- 
siminiau. 

— Tad bus dar įdomiau, - pasakė ji. - Ar žinai, kad jie bando 
išnuodyti mano širdis? 

— Ne, - vėl atsakiau, bet man buvo įdomu, kur ji suka taip 
kalbėdama. - Iš tikrųjų? 

— Tikrai. Negaliu jiems to leisti, nes dar nebaigiau atgailos. — 
Ji apsidairė tarsi baimindamasi, kad kas nugirs. - Kaip tu šįkart 
apdegei? 

Galėjau išspausti kelis sakinius iš eilės, tik turėjau stabčioti 
ir atsikvėpti, tad trumpai apsakiau savo avarijos smulkmenas — 
kaip, kur, kada. Paskui paklausiau jos vardo. 

— Tu žinai mano vardą. 

Ji vis siekė kažko ranka sau ant krūtinės, tarsi tikėdamasi ten 
ką surasti ir aiškiai to kažko pasigesdama. Jos judesiai priminė, 
kaip aš glostydavau nuo gimimo likusį savo randą. 

— Ką darai? - paklausiau. 

— Jie atėmė iš manęs pakabuką. Sakė, gali pakenkti, - atsakė 
ji. - Neseniai čia mirė maža mergaitė. 

Pagalvojau apie Terezą. 

— Iš kur žinai? 

— O, aš šį tą Žinau apie mirusiuosius, - ji nusijuokė, - bet, ma- 
nau, mums pasisekė. 

— Kokia prasme)? 

— Mes pergyvenom septynmetę. Mes pergyvenom ją šimte- 
riopai. 

— Apie ką tu kalbi? 

— Aš turiu šunį Bugacą. - Jos pirštai virpėjo rankoms nusvirus 
prie šonų. - Tujam patiktum. 

— Nemėgstu šunų. 

— Pamėgsi. 

— Jie manęs nemėgsta. 

— Ojojoi. Nes tu baisiai kietas ir blogas? 

Negi ji tikrai tyčiojasi iš nudegėlio? 

— Ką reiškia tas vardas? - paklausiau. - Bugaca. 

— Graikiško pyrago įdaras - mano šuo lygiai tokios spalvos. 
Gal galėsiu jį atsivesti lankydama. 

- Čia neleidžia šunų. — Atsikvėpiau. - Net gėlės gali mane nu- 
žudyti. 

— Cha! Nemanyk, kad mane apkvailinsi. Pats žinai, tau yra kur 
kas baisesnių dalykų už šunį. 

Ji atsargiai, švelniai uždėjo ranką man ant krūtinės. Krūptelė- 
jau ne vien nuo prisilietimo, bet ir nuo jos akių žybtelėjimo. 

— Tu skausmingai troškai save nužudyti, ir nepasakysiu, kad 
tave smerkiu. Bet tokiems dalykams yra savas laikas ir vieta, ne 
dabar ir ne čia. 

Kam jai reikėjo taip kalbėti? Turėjau pakeisti temą. 

— Kaip septynių šimtų metų amžiaus, gerai atrodai. 

— Otune, - pasakė ji, nužvelgdama mane nuo galvos iki kojų. 
"Tai buvo pirmas kartas, kai kas nors juokais pavertė mano nude- 
gimus. - Tai kaip manai, ką man daryt su savo širdimis? 

— Manau... - Trumpam nutilau, priversdamas ją galvoti, kad 
rimtai svarstau šį klausimą, nors iš tikrųjų tik ruošiausi kitam il- 
gam sakiniui. - Manau, turi jas atiduoti teisėtiems savininkams. 

Jos akys išsiplėtė, tartum būčiau įtaikęs raktą į slaptą spyną, 

ir tai privertė mane spėlioti, ar tik nepaspaudžiau netinkamo 
mygtuko jos pamišimo pulte. Bet lygiai taip pat akimirksniu pa- 
kilią jos veido išraišką pakeitė įtarumas. Ji priėjo prie mano lovos 
kampo ir kažką pasakė svetima kalba: 

— Jube, Domine benedicere. 

Lotyniškai? Paskui įvyko trumpas pokalbis, per kurį ji kal- 
bėjo į tuštumą man nesuprantama kalba ir laukė man negirdimų 
atsakymų. Pasibaigus pirmam įsivaizduojamam pokalbiui ji že- 
mai nusilenkė ir priėjusi prie kito lovos kampo pakartojo tą patį 
spektaklį. Paskui priėjo prie trečio kampo. Kaskart pokalbį ji už- 
baigdavo tais pačiais žodžiais, kuriais ir pradėdavo: Jube, Domine 
benedicere, - ir galiausiai grįžo į pradinę padėtį, o iš jos veido įta- 
rumas buvo dingęs. 

— Trys mano mokytojai patvirtino, kad tai tikrai tu. Tai dėl 
tavęs aš gludinau savo paskutinę širdį. 

Pats kalbėjimo procesas aiškiai suaudrino jai jausmus. Rodės, 
tuoj pravirks, kai ištarė: 

— Kaip ilgai laukiau. 

Tada Betė ir atitraukė užuolaidas. Regis, ji buvo labai nu- 
stebinta radusi pas mane lankytoją, nors šitiek savaičių niekas 
nelankė, bet nuostabą greit pakeitė susirūpinimas, kuris kilo jai 
pastebėjus pamišėliška laime blizgančias tos moters akis. Pas- 
kui Betė atkreipė dėmesį, kad, nors mano lankytoja su chalatu, 
jis kitokio žalio atspalvio negu lankytojų, - šviesesnis, kokius 
vilkėjo pacientai, be to, ji buvo su atitinkamos spalvos apy- 
ranke, žyminčia, kad tai psichiatrijos skyriaus pacientė. Kaip 
visada dalykiška Betė tiesiogiai nesusirėmė su mano lankytoja, 
bet nusprendė nepalikti manęs su ja vieno. Ji tuoj pat iškvietė 
sanitarą „išlydėti“ moterį atgal į psichiatrijos skyrių. 


* Meldžiu, palaimink, Viešpatie (Iot.). 

Jaučiau, kad man nėra ko bijoti, slegiančio sterilumo atmosfe- 
roje buvo gera gauti nedidelę barbarybės injekciją. Tas kelias mi- 
nutes, kol atėjo sanitaras, mes su ta moterimi toliau ramiai kal- 
bėjomės, o Betė stovėjo atokiame kampe akylai mus stebėdama. 
Mano lankytoja pakuždomis pasakė, kad niekas kitas negirdėtų: 

— Mes turim bendrą pažįstamą. 

— Kažin. 

— Tu ją matei tik kartą. Ji negalėjo kalbėti, - tai sakydama pa- 
silenkė arčiau, - bet ji davė tau raktą. 

— Raktą? 

— „Ar kada mėginai sužinoti, kaip iš tikrųjų tau atsirado randas? 

Mano lankytoja uždėjo ranką sau ant krūtinės ir pamaniau, kad 
ruošiasi rodyti, kurioje vietoje yra mano randas, bet ji tik veltui 
siekė pačiupinėti nesamą pakabuką. 

Kaip ta moteris galėjo tiksliai atspėti, kokie žodžiai buvo raš- 
telyje, kurį gavau per aviacijos šou? Vis dėlto aš racionaliai mąs- 
tantis žmogus - tai tik keistas sutapimas. Kad tai įrodyčiau, ban- 
džiau ją kiek suklaidinti: 

— Visas mano kūnas vieni randai. 

— Aš ne apie nudegimus. Apie randą, su kuriuo gimei, kuris 
tau virš širdies. 

Kaip tik tą akimirką atėjo sanitaras ir pradėjo moters išvesdi- 
nimo procedūrą. Betė jam padėjo, visu kūnu kreipdama mano 
lankytoją durų link. 

Mano balsas dar nebuvo sustiprėjęs, bet pakėliau jį kiek galė- 
damas. 

— Iš kur žinai? 

Moteris į mane atsigręžė, nekreipdama dėmesio į rankas, 
tempiančias ją už parankių. 

— Bėda ta, kad tokie žmonės kaip mes deramai nenumiršta. 

Čia sanitaras išvedė ją iš palatos. 

Viską galima logiškai paaiškinti, taigi buvo galima logiškai paaiš- 
kinti ir kaip toji moteris sužinojo apie mano randą. 

Pirmas aiškinimas: pataikė atspėti. 

Antras: kas nors iš draugų iškrėtė man pokštą, manydamas, 
kad būtų juokinga pasiųsti pas mane aktorę suvaidinti psichikos 
ligonės, žinančios apie mane intymių smulkmenų. Ši prielaida 
turėjo trūkumą, mat niekada draugams nebuvau pasakojęs apie 
azijietę aerodrome, ir nebebuvo likę draugų, kurie būtų krėtę 
man pokštus. 

Trečias: šiai moteriai patiko mano pornografiniai filmai ir ji 
žinojo apie randą ant krūtinės. Tai buvo kine gausiai dokumen- 
tuotas faktas, kurio aš niekada net neslėpiau grimu. (Mano žanre 
per daug prakaito.) Tačiau turint omenyje, kad ligoninėje buvau 
registruotas ne savo pornoslapyvardžiu, o tikra pavarde, ir ne- 
pamirštant, kaip dabar atrodžiau, manęs buvo neįmanoma atpa- 
žinti pagal ankstesnę išvaizdą. 

Ir pagaliau: ši moteris buvo įsimylėjusi mano pornografinius 
filmus ir buvo persekiotoja, sekusi dabar jau nebeveikiančią ma- 
no prodiusavimo įmonę. Kas nors, galbūt šunsnukis advokatas, 
informavo ją apie mano avariją ir parodė kelią į nudegimų skyrių. 

Bet jei ji gerbėja maniakė, kodėl neužsiminė apie buvusią 
mano karjerą? Ir jeigu atėjo ieškodama matyto aktoriaus, kaip 
galėjo atrodyti tokia patenkinta radusi mane naujuoju pavidalu? 
Ir galiausiai, kad ir koks keistas buvo tos moters elgesys, niekas 
neleido įtarti ją turint priklausomybę nuo kieto porno. Patikė- 
kite, daug iškrypėlių mačiau savo gyvenime ir galėčiau juos kaip- 
mat minioje atpažinti. 

Svarsčiau, gal reikėjo jos paklausti, kada vėl ateis, nes kaž- 
kodėl žinojau, kad taip ir bus. Kai savo slaugytojoms pasakiau, 

kad mielai lauksiu tos moters iš psichiatrijos skyriaus vizitų, 
visos keistai nusišypsojo. Greičiausiai pagalvojo —- kaip liūdna, 
kad laukiu pamišėlės apsilankymo. Bet manęs tai neatbaidė, ir 
net paprašiau Betės sužinoti tos moters vardą. Ji nesutiko daryti 
nieko panašaus, tad paprašiau Konės. Ji irgi pasakė, kad pagal li- 
goninės taisykles negalima atskleisti kito paciento duomenų. Į 
tai aš atsakiau, kad būtų „baisiai nedora“, jei Konė nepadėtų su- 
žinoti vardo vienintelio žmogaus, kuris mane aplankė per šitiek 
laiko. Kadangi Konė nieko taip nenorėjo, kaip būti gera, netru- 
kus grįžo su mano prašoma informacija. 
Ta moteris buvo vardu Mariana Engel. 


Iki avarijos buvau aukštesnis. Nuo ugnies susitraukiau kaip 
vytinta jautiena. Kadaise buvau lieknas ir pasigėrėtinas kaip 
trečiojo amžiaus graikų berniukas prisirpusiais sėdmenimis it 
pūpsančios melionų pusės, už kuriuos japonų verslininkai būtų 
atriekę gabalą savo turto. Mano oda buvo švelni ir lygi kaip 
šaukšteliu nekabintas jogurtas, pilvas buvo padalytas simet- 
riškais kvadratėliais, rankos aptakiai raumeningos. Bet mano 
herbo emblema buvo veidas. Mano skruostikauliai būtų kaip 
čia buvę geidulinguose Verleno vaizdiniuose. Mano akys buvo 
tamsios, ir jų gelmės būtų pakakę nedidelio speleologų klubo 
visos dienos ekspedicijai. Vienas gėjus kartą pasakė, kaip skaus- 
mingai trokšta švelniai padėti savo penio slyvą ant mano apa- 
tinės lūpos. Ėmiau iš jo juoktis, bet slapčia pripažinau, kad tai 
žavus komplimentas. 

Po avarijos mėginau atsikratyti tuštybės, bet ji vis dar mane 
kamuoja. Prisimenu praeitį, kai mano veidas buvo tobulas, o vė- 

jui kilstelėjus plaukus jie atrodė kaip pūkai po paukščio sparno 
plunksnomis. Prisimenu, kaip moterys gatvėse atsisukdavo man 
nusišypsoti spėliodamos, koks būtų jausmas, jei bent vieną spin- 
dulingą akimirką joms priklausytų mano grožis. 

Jei tikite, koks aš dabar pabaisa, turite tikėti ir koks buvau 
gražuolis. O nuo tada, kai pamačiau Marianą Engel, tą netektį — 
ypač tuštumą tarp kojų - ėmiau jausti dar skaudžiau. 


Ji vėl malonėjo pasirodyti maždaug po dešimties dienų, užsi- 
metusi apsiaustą, sukirptą pagal puikiausius viduramžių pavyz- 
džius. Tik nemanykit, kad bent kiek juokauju, - ji iš tikrųjų 
vilkėjo tokią drapaną. Jos veidą pusiau dengė gobtuvas, o akys 
spindėjo kaip akvamarinai kasykloje. Ji pridėjo pirštą prie lūpų, 
perspėdama tylėti, ir vogčiomis pritykino prie lovos krašto. 
Mane ėmė juokas, bet mačiau, kad jai visa tai rimta. Atsidūrusi 
man prie šono, kaipmat užtraukė užuolaidas, kad vėl galėtume 
būti vienudu. Jai nevertėjo dėl to jaudintis, nes tuo metu pala- 
toje gulėjo tik dar du ligoniai, ir vieno iš jų nebuvo, nes jis darė 
reabilitacinę mankštą, o kitas knarkė. 

Už plastikinės uždangos ji pasijuto saugiau ir atsismaukė 
gobtuvą — tik truputėlį, nevisiškai, ir pamačiau, kad ratilai po 
akimis išnykę. Atrodė prakaulesnė negu per pirmąjį mūsų su- 
sitikimą, nuo jos smarkiai atsidavė tabaku. Bandžiau atspėti, ar 
tikrai sugebėjo prasmukti pro slaugytojas, ar jos tiesiog ją įleido. 
Atsižvelgdamas į faktą, kad nevilkėjo privalomo lankytojų cha- 
lato, įtariau, kad įėjo be jų žinios. Ji laikė suėmusi pirštais gob- 
tuvo kraštus, tarsi pasiruošusi akimirksniu vėl užsismaukti ant 
veido. 

— Nenoriu, kad jie žinotų, jog aš čia. 

— Daktarai? 

Mariana Engel linktelėjo. Pasakiau, kad taip nebijotų, nes jie 
geri žmonės. 

— Tu mažai išmanai apie daktarus. - Ji įkišo ranką į iškirptę 
ir išsitraukė odinį dirželį, ant jo kabėjo strėlės antgalis. - Matai, 
atgavau pakabuką. - Ji nusiėmė jį per galvą ir iškėlė man virš krū- 
tinės, kad strėlės antgalis kaip stebuklingas amuletas smygsotų 
man virš širdies. - Galima? 

Nesupratau, ko ji klausia, bet vis tiek linktelėjau. 

Mariana Engel žemiau nuleido ranką, atleisdama dirželį, kad 
strėlės antgalis atsidurtų man ant krūtinės. 

— Koks jausmas? 

— It čia buvęs. 

— Taip ir yra. 

— Kaip sužinojai apie randą man ant krūtinės? 

— Neskubėk. Tokiems dalykams paaiškinti reikia laiko. - Ji 
patraukė pakabuką man nuo krūtinės ir grąžino prie savosios. — 
O dabar galiu tau papasakoti apie drakoną? 


— Senų senovėje Prancūzijoje, prie pat Senos upės, gyveno 
drakonas, vardu Gargulė. Gargulė buvo visai paprastas drako- 
nas su žaliais žvynais, ilgu kaklu, aštriais nagais ir nedidukais 
sparnais, kurie vargiai tiko skraidyti, bet vis tiek juos turėjo. 
Kaip ir dauguma drakonų, jis mokėjo spjaudytis ugnimi, kibi- 
rais švirkšti vandenį ir letenomis draskyti didelius medžius. 

Gretimo Ruano miestuko gyventojai nekentė drakono ir gy- 
veno apimti baimės. O kas jiems liko? Jis buvo už juos kur kas 

stipresnis, tad jie kasmet atiduodavo jam auką, vildamiesi jį nu- 
maldyti. Drakonų papročiu Gargulei labiausiai patiko nekaltos 
mergelės, o miestelėnai buvo linkę patiekti jam nusikaltėlius. 
Šiaip ar taip, buvo ryjami žmonės, taigi padėtis buvo pasibai- 
sėtina. 

Tai truko keliasdešimt metų. Galiausiai apie 600 Viešpaties 
metus į miestą atkeliavo kunigas, vardu Romanas. Jis buvo gir- 
dėjęs apie Gargulę ir norėjo išmėginti laimę — gal pavyks su- 
tramdyti pabaisą. Romanas paskelbė, esą, jei žmonės pastatys 
bažnyčią ir miestelėnai visi iki vieno apsikrikštys, jis pribaigsiąs 
drakoną. Miestelėnai buvo nekvaili ir nutarė, kad tai neblogas 
pasiūlymas. Nieko gi jie nepraras, tik drakoną. 

Taigi Romanas nuėjo prie Senos pasiėmęs varpą, Bibliją, 
žvakę ir kryžių. Uždegė žvakę ir pastatė ant žemės, o prieš šauk- 
damas Gargulę atsivertė Bibliją. Pabaisa be didelio nerimo iš- 
lindo iš urvo - juk galų gale ji drakonas, tad ko čia bijoti paprasto 
žmogystos? Priešingai - atėjūnas buvo ne kas kita kaip šviežias 
kąsnelis. 

Vos pasirodžius drakonui Romanas paskambino varpu, tarsi 
skelbdamas mirtį, ir ėmė garsiai skaityti Viešpaties žodžius. 

Išgirdęs skaitant drakonas prunkštelėjo ir tarsi smagindama- 
sis paleido kelis dūmų debesėlius, bet galų gale pamatė, kad ne- 
begali panorėjęs spjaudytis ugnimi. Plaučiuose pajuto skausmą 
ir po kelių akimirkų jie ėmė bliūkšti pritrūkus kvapo. 

Supratęs, kad negali pražudyti kunigo ugnies pliūpsniais, 
Gargulė puolė žmogų. Romanas iškėlė kryžių ir nesvyruoda- 
mas laikė pabaisai prieš akis, ir toji nebegalėjo toliau žengti nė 
žingsnio, sakytum, stumiama atgal nematomos rankos. Kad ir 
kaip tas padaras bandė sukiotis, kunigas atremdavo jo veiks- 
mus, ir Gargulė nėmaž negalėjo prisiartinti prie savo kakintojo. 
Su kryžiumi vienoje rankoje ir Biblija kitoje Romanas toliau 

skaitė tai, kuo nuoširdžiai tikėjo, - kiekviena eilutė buvo tarsi 
strėlė, sminganti drakonui tarp žvynų, kiekvienas skyrius - lyg 
ietis į šoną. 

Gargulė per visą gyvenimą nieko panašaus nebuvo patyręs ir 
ėmė trauktis. Jis dairėsi į šalis, bet Romanas mojuodamas kry- 
žiumi vairavo pabaisą tiesia atbuline eiga. Galiausiai užspeitęs 
drakoną jo paties urve, kunigas toliau be paliovos skaitė švent- 
raščio eilutes, kol pergalėta pabaisa sukniubo ant kelių. Baigia- 
masis aktas įvyko tada, kai Romanas užvertė Bibliją ir užpūtė 
žvakę - apeigos buvo baigtos ir pabaisa tapo romi ir klusni. 

Praradęs visą karingumą, Gargulė nulenkė galvą ir leidosi 
Romanui užmesti jam ant kaklo savo drabužį. Tada kunigas 
kryžiumi kietai susuko tą pasaitą ir nugalėtą pabaisą parvedė į 
miestą. 

Visi žinojo, kad vienintelis būdas nugalabyti drakoną yra 
sudeginti jį ant laužo, - tai ir buvo padaryta. Gargulė klykė iš 
skausmo, bet miestelėnų ausims tai buvo mieliausia muzika. 
Klyksmas nesiliovė iki pat galo, nes Gargulės kaklas buvo nede- 
gantis - dėl drakono gebėjimo alsuoti ugnimi ši kūno dalis tapo 
atspari karščiui. Bet galiausiai pabaisa nusikapanojo, ir miestelė- 
nai buvo išvaduoti nuo baisaus prakeiksmo. 

Miestelio gyventojai buvo garbingi žmonės ir įvykdė sando- 
rio sąlygas. Visi iki vieno priėmė krikštą ir pastatė bažnyčią. Ant 
jos stogo užkelta nesudegusi Gargulės galva kelis amžius buvo 
chimerų ir gargulių prototipas. 


Mariana Engel nepaprastai įsijautusi pasakojo šią istoriją, su- 
teikdama man progą kiek atidžiau ją apžiūrėti. Jos akys, tądien 

mėlynos, liovėsi bėgiojusios ieškodamos daktarų. Ji taip įdėmiai 
netekau drąsos. 

Ji nebuvo iš tų, kurios vadinamos klasikinėmis gražuolėmis. 
Jos dantys pagal burną buvo smulkoki, bet mikrodontija man 
visada atrodė gana gundanti. Kitiems vyrams jos antakiai ga- 
lėjo pasirodyti per vešlūs, bet, neslėpkim, tie vyrai besmegeniai. 
Vienintelis galimas nesantaikos akmuo buvo jos nosis - nema- 
nykite, kad per stambi, bet tikrai ne per dailiausia. Gumbelis 
viršunosėje rodė, kad ten būta lūžio, bet man atrodė, kad jai tai 
teikia savitumo. Buvo galima įrodinėti, kad jos šnervės kiek per 
smarkiai išpūstos, tačiau bet koks sveiko proto vertintojas būtų 
tokius argumentus metęs į šiukšlių dėžę. 

Jos oda buvo blyški, sakytum, retai matytų saulę. Atrodė esanti 
veikiau liesa negu kūninga, nors per apsiaustą buvo sunku nuspėti 
jos linijas. Buvo aukštesnė už daugelį moterų, bet ne tokia aukšta, 
kad peržengtų normą. Galima sakyti, buvo akiai malonaus stoto. 

Jau kažin kiek buvo prabėgę laiko, kai ji liovėsi pasakojusi, ir 
tik tada suvokiau, kad tebespoksau į ją, o ji visai nepyksta ir šyp- 
sosi man patenkinta. Pasakiau tai, kas pirmiausia šovė į galvą. 

— Pati sugalvojai? 

— Ne, tai sena legenda. - Ji nusijuokė. - Neturiu nė menkiausių 
gabumų kurti pasakojimus, bet išmanau istoriją. Pavyzdžiui, ar 
žinai, kad Ruane buvo sudeginta Žana dArk ir jos pelenai išberti 
į Seną? 

— Ne, nežinau. 

— Man malonu galvoti, kad jos kūnas ir dabar yra tų vandenų 
dalis. 

Mes dar pasikalbėjom apie įvairius dalykus. Paskui atlikti 
įprastos apžiūros į palatą atėjo daktarė Edvards, kurią pažinau iš 
žingsnių, ir atitraukė užuolaidą. 

— Oi! - šūktelėjo ji aptikusi lankytoją. - Ne laiku pataikiau? 

Mariana Engel užsismaukė gobtuvą kaip pirmiau ir eidama 
pro daktarę Edvards sumišusi vos neįsipainiojo plastikinėje 
užuolaidoje. Eidama durų link atsigręžė ir prisaikdino: 

— Nieko nesakyk! 


Praėjus kelioms dienoms po Marianos Engel apsilankymo Nenė 
ėmė naudoti elektrinį dermatomą paimti sveikos mano odos 
ir persodinti į pažeistus plotus. Pasakė, kad gydymo procese tai 
žingsnis į priekį, bet aš to nepajutau. Sveikoje odoje dar buvo gyvų 
nervų, tad kiekvienas ėminys tiesiogine prasme buvo mano kūno 
dangos draskymas ir paliko atviras žaizdas. Donoriniam plotui at- 
gauti pirmykštę būklę prireikdavo maždaug dviejų savaičių, ir vėl 
buvo galima kartoti procedūrą. Auginausi odą, kad ją man vėl nu- 
luptų, - buvau dermos ferma, o dermatomas buvo kuliamoji. 

Po kiekvieno ėminio mane storai aptepdavo tepalais ir laisvai 
aptvarstydavo. Po kelių dienų kuri nors slaugytoja, dažniausiai 
Betė, atlikdavo pirmą perrišimą po procedūros. Nenė stovėdavo 
šalia ir tikrindavo, kiek procentų lopų prilipo („prisiėmė“), ir iš 
akies nustatydavo, ar procedūra buvo sėkminga, ar ne. Aštuo- 
niasdešimt penkių procentų prigijimas buvo gerai - prastesnis 
rezultatas versdavo Nenę caksėti liežuviu. Mažiau negu šešiasde- 
šimt procentų reiškė, kad ji turės vėl imtis lopymo. 

Net kai oda prigydavo, persodintame audinyje nesant riebali- 
nių liaukų ji baisingai išsausėdavo. Oda bėgiojančios skruzdėlės 
yra ne tik pernelyg nuvalkiota klišė tam jausmui nusakyti, bet ir 
per mažai vaizdinga. Gal labiau tiktų medkirčiai termitai, brūži- 
nantys grandininiais pjūkliukais, arba krabai nevidonai, vilkintys 


76 ANDREW DAVIDSON ma CHIMERA 


ašutinėmis ir avintys stiklo pluošto kurpaitėmis, arba žiurkiukų 
legionas, ariantis spygliuotos vielos žagrelėmis. Poodiniai tara- 
konai, trypiantys spygliuotais kaip futbolininkų ir pentinuotais 
kaip kaubojų batais? Galbūt. 


Kelias dienas laukiau, kol vėl pasirodys Mariana Engel. 

Pernelyg daug apie ją galvojau, tos mintys atėmė laiką, kuris 
būtų buvęs panaudotas bijoti nekrektomijos arba regzti savižu- 
dybės planus. Kai suskaudo pilvą, savęs klausiau: gal tikrai jos 
pasigendu, tos moters, kurios beveik nepažįstu. Ar tai buvo ilge- 
sys? Garbės žodis, nežinojau, nes vienintelis kartas, kai panašiai 
jaučiausi, buvo tada, kai mieste buvo užsuktas kokaino tiekimo 
vamzdis. 

Kaip paaiškėjo, pilvo skausmas nebuvo ilgesys. Susierzinusios 
mano žarnos netrukus ėmė šokti pasiutusiai ugningą flamenką. 
Mano viduriai užsidegė kaip nuo aitriųjų pipirų, išangėje tarš- 
kėjo kastanjetės. Nenė maigė man pilvą ir klausinėjo, ar skauda. 
Pasakiau, kad ten vyksta nelemtas Ispanijos pilietinis karas. 
Greitai į mano palatą sugužėjo baltai abituoti kiti gydytojai, ir tai 
priminė Flandrijos laukus. Jie mane skenavo, švietė rentgenu ir 
murmėjo įvairius žodžius, tarkim, „įdomu“ arba „hmmm“. (Ne- 
svarbu, kaip tai būtų įdomu, gydytojas girdint ligoniui niekada 
neturėtų sakyti „įdomu“ arba „hmmm“.) Gana greitai šis gydy- 
tojų mormorando ėmė reikšti, kad prasidėjo sunkios formos 
pankreatitas, dėl kurio žūva didelė dalis mano kasos audinių. 

Kasos nekrozė būna dviejų tipų: sterilioji ir infekuotoji. Man 
buvo infekuotoji. Be skubios operacijos turėjau kuo puikiausių 
galimybių neišgyventi. Taigi daktarai man pasakė, kad nelabai 

turiu iš ko rinktis ir lieka tik kuo greičiau atsikratyti nevaikiškos 
porcijos kasos. Truktelėjau pečiais - kodėl gi ne. Po diagnozės 
nustatymo nepraėjus nė penkioms valandoms, mane ant ratukų 
nuvežė į operacinę, ten anesteziologas liepė skaičiuoti atgal pra- 
dedant nuo dešimt. Priėjau tik iki šešių. 

Nudegusiems ligoniams netinka įprasta anestezija, vietoj jos 
taikoma ketamino anestezija dažnai sukelia haliucinacijas. Tąkart 
patyriau vieną maloniausių haliucinacijų - tai buvo netikėta pre- 
mija už šiaip jau slogią patirtį. Žvelgiau į vandenyną su miela angle 
prie šalies - kas gali būti nudegėliui geriau už sapną apie vandenį? 


Pabudęs sužinojau, kad man pašalinta pusė kasos. Negana to, 
chirurgas dar išpjovė gerą grybšnį žarnyno audinių, kurie irgi 
buvo pažeisti. Matyt, nusprendė - jei jau čia atsidūriau, turi 
griebti viską, ką gali. Gabalas po gabalo ėmiau virsti medicininė- 
mis atliekomis. Ką gali žinoti, gal vieną dieną daktarai išmėsinės 
mane iki visiško niekio. 

Mariana Engel sėdėjo krėsle palatos kampe - skaitė, buvo ap- 
sivilkusi kažkokį beformį skudurą. Po kelių sekundžių akys ėmė 
aiškiau rodyti ir pamačiau, kad tai lankytojo chalatas. Supratusi, 
kad atsipeikėjau, prisiartino, o knygos viršelyje buvo parašyta: 
Non Omnis Moriar. 

— Ko atėjai? — tikėjausi, kad atsakymas paglostys nemenką 
mano savimeilę. 

— Pažiūrėti, kaip kenti. 

— Ką? 

— Pavydžiu tau. 

Tik nereikia aiškinti apie jos protinę ligą: apdegėliui neįma- 

noma ramiai tverti, kai kas nors sako, kad pavydi jo kančių. 
Skendėdamas anesteziniame rūke, iš paskutiniųjų surengiau 
pykčio antpuolį. Tiksliai nepamenu, ką pasakiau, bet tai nebuvo 
malonybės. 

Kai suprato, kaip mane užgavo savo žodžiais, mėgino paaiškinti. 

— Pavydžiu bet kokių kančių, nes kančios būtinos siekiant dva- 
sinio grožio. Jos priartina prie Kristaus. Kenčiantieji yra Dievo iš- 
rinktieji. 

— Tai ko pati nepuoli į ugnį? - tėškiau. - Pažiūrėtume, gal tap- 
tum baisiai graži. 

— Aš toli gražu ne tokia stipri, — atsakė ji, regis, nepagavusi 
mano sarkazmo. - Bijau ne tik liepsnų, bet ir to, kad mirsiu iki 
galo nepatyrusi kančios. 

Smegenų kvaišintuvas vėl bloškė mane į tamsą. Likau paten- 
kintas, kad buvau pašalintas iš šio pokalbio. 


Kokia liga iš tikrųjų serga Mariana Engel, vis dar buvo neaišku, 
bet iš jos išgirdęs, neva kenčiantieji yra Dievo išrinktieji, ėmiau 
manyti, kad veikiausiai tai šizofrenija. 

Šizofrenikams dažnai būna prasti popieriai dėl tikėjimo - kai 
kurie gydytojai tai sieja su amžiaus tarpsniu, kai pasireiškia ši 
liga: paprastai ji išsivysto tarp septyniolikos ir dvidešimt pen- 
kerių, kai daugelis pirmąkart stoja akistaton su savo religiniais 
įsitikinimais. Šizofrenikams neretai smarkiai paaštrėja savistaba 
arba ima rodytis išvis nebūti dalykai, pavyzdžiui, ištinka klau- 
sos haliucinacijos — tai gali įteigti jiems mintį, kad jie - Dievo 
išrinktieji. Padėtį dar pablogina faktas, kad dažnai jiems sunkiai 
įkandama, jog religiniai simboliai yra metaforos. 

Krikščionybės pagrindas yra idėja, kad Jėzus Kristus mirė už 
žmonijos nuodėmes: kad mus atpirktų, jis buvo nukankintas ir 
prikaltas prie kryžiaus. Mėgindamas suvokti šią istoriją, šizofre- 
nikas gali šitaip mąstyti: Jėzus yra mylimasis Dievo sūnus, jis pa- 
tyrė neįsivaizduojamas kančias, tad tuos, kurie labiausiai kenčia, 
Dievas labiausiai ir myli. 

Pagal seną tradiciją uolūs tikintieji tebėra įsitikinę, kad kentė- 
jimai priartina prie Išganytojo, - bet konkretus pavyzdys visada 
įtaigesnis negu bendroji teorija. Tad leiskite jus supažindinti su 
tokio vokiečių mistiko Heinricho Zoizės gyvenimu. 1295 me- 
tais gimęs Zoizė tapo viena žymiausių to meto religinių figūrų 
ir dėl aukšto lygio poetinės kūrybos išgarsėjo kai minezingeris — 
riteriškos meilės dainius. 

Trylikos metų Zoizė atsidūrė dominikonų vienuolyne ir, kaip 
pats sakė, pirmuosius penkerius tikėjimui paskirtus metus nie- 
kuo neišsiskyrė iš kitų. Tačiau sulaukęs aštuoniolikos staiga pa- 
tyrė „iliuminaciją“ - jį nušvietė tokia galinga dangiška palaima, 
kad pamanė, ar tik dvasia neatsiskyrusi nuo kūno. Šį įvykį jis 
laikė tokiu svarbiu, kad nuo to prasideda jo pasakojimas apie 
save - „Tarno gyvenimas. 

Kai kurie istorijos tyrinėtojai teigia, kad „Tarno gyvenimas“ 
yra pirmas vokiečių kalba parašytas autobiografinis kūrinys, bet 
kiti nesutinka - esą, jo apskritai negalima vadinti autobiografija. 
Pasirodo, didžioji dalis išlikusio veikalo rašyta jaunos moters 
Elsbetos Štagel iš Teso vienuolyno - ji buvo mylimiausia Zoizės 
dvasinė duktė. Greičiausiai ji užrašinėjo daugelį jų pokalbių ir be 
Zoizės žinios panaudojo kaip „Gyvenimo“ medžiagą, o sužino- 
jęs, ką ji padarė, dalį rankraščio jis spėjo sudeginti, tačiau „Dievo 
balsas“ jam nurodė išsaugoti tai, kas liko. Niekas negali pasakyti, 
kokia „Gyvenimo“ dalis rašyta Štagel, kokia — Zoizės. 

„Gyvenimas“ pribloškia pasakojimo vaizdingumu, jame ga- 

lima rasti su smulkmenomis įstabiai aprašytų regėjimų, kuriuos 
per gyvenimą patyrė Zoizė: Dievas parodė jam rojaus, pragaro 
ir skaistyklos vaizdus, jį aplankė kai kurios anapus iškeliavusios 
sielos ir suteikė naujausių žinių apie savo pomirtinį gyvenimą. 
Klasiškas daiktas, o koks dramatiškas! Bet labiausiai „Gyveni- 
mas“ sukrečia Zoizės (arba Štagel) aprašytais savęs kankinimais. 

Vadovaudamasis įsitikinimu, kad pataikavimas kūnui silp- 
nina dvasią, Zoizė tvirtino, jog dvidešimt penkerius metus ne- 
įžengė į prikūrentą kambarį ir tol tvėrė negėręs vandens, kol per- 
džiūvęs liežuvis suskeldėjo ir paskui metus nesugijo. Apribojo 
maisto vartojimą - valgė tik kartą per dieną ir niekada neėmė 
į burną mėsos, žuvies ar kiaušinių, o kartą patyrė regėjimą, ku- 
riame obuolio geidė labiau negu dieviškos išminties, tad paskyrė 
sau bausmę dvejus metus neragauti jokių vaisių. (Kai kas stebisi, 
kaip jis galėjo nesuprasti paprasto šios istorijos moralo, kuris 
jam būtų leidęs toliau valgyti vaisius tiesiogine, o ne perkeltine — 
uždrausto vaisiaus - prasme.) 

Žemiau juosmens Zoizė vietoj apatinių dėvėjo aptaisą, į kurį 
buvo prismaigstyta šimtas penkiasdešimt odą badančių žalvarinių 
vinių. Virš juosmens vilkėjo ašutinę su geležine grandine, ant jos 
kabėjo išskėstos vyro plaštakos dydžio medinis kryžius, prikalinė- 
tas dar trisdešimt žalvarinių vinių. Pakabintas tarp menčių, jis vos 
pajudėjus, o ypač klaupiantis melstis vinimis kibdavo į mėsą, o pas- 
kui Zoizė įtrindavo žaizdas actu. Tą dygliuotą kryžių jis nešiojo aš- 
tuonerius metus, kol jam tai uždraudė per regėjimą įsikišęs Dievas. 

Su šitais baudžiamaisiais apdarais jis net miegojo - jo guolis 
buvo senos durys. Atsigulęs susipančiodavo odinėmis kilpomis, 
kad laisvomis rankomis nevaikytų per naktį kūną graužiančių 
žiurkių. Kartais per miegus nusimesdavo pančius, tad ėmė mū- 
vėti odines pirštines su smailiomis žalvarinėmis kniedėmis - jos 
be vargo arė kūną kaip tarkuojamą sūrį. Zoizė šių įpročių laikėsi 

šešiolika metų, kol per dar vieną Dievo siųstą regėjimą jam buvo 
liepta visą tą naktinę įrangą išmesti į šalia tekančią upę. 

Užuot suteikę Zoizei palengvėjimą, per dieviškas intervenci- 
jas gauti draudimai toliau save kankinti jam kėlė didį susirūpi- 
nimą. Vienuolės paklaustas, kaip laikosi, Zoizė atsakė, kad ne py- 
ragai, nes jis jau mėnesį nepažinęs skausmo ir bijąs, ar tik Dievas 
jo neapleidęs. 

Zoizė suprato, kad tos kūno kančios buvo tik pradžia, - jos 
neduoda apčiuopiamo ženklo, kokia didi jo meilė Viešpačiui. 
Kad pataisytų padėtį, vieną vakarą atsiplėšė drabužius ir išga- 
ląstu stiliumi virš širdies sau ant kūno išraižė raides IHS. (Jei 
nesuprantate turkiškai, nebijokite, ten buvo parašyta graikiškai: 
IHS yra graikiška Kristaus vardo santrumpa.) Iš supjaustytų 
mėsų pasipylė kraujas, bet jis tvirtina patyręs tokią ekstazę, kad 
beveik nejutęs skausmo. Įrėžtos raidės niekada neišnyko, ir jis iki 
gyvenimo pabaigos nuo visų slėpė žaizdą - pasak jo, žinojimas, 
kad su kiekvienu širdies tvinksniu ant krūtinės kilnojasi Kristaus 
vardas, ramdė jį vidinės kovos akimirkomis. 

Zoizė mirė 1366 metais, nugyvenęs ilgą gyvenimą, kuris, kaip 
galima įtarti, jam juo labiau prailgo. 

Man buvo įdomu, kad Zoizę minėtoji „iliuminacija“ ištiko 
aštuoniolikos metų - tokio amžiaus, kai dažniausiai pasireiškia 
šizofrenija. Jei jūs šizofrenikas, taip pigiai neatsipirktumėte, kaip 
pasirinkusieji dievotą gyvenimą keturiolikto amžiaus Vokieti- 
joje. Misticizmo amžiuje nieko negąsdintų jūsų regėjimai, — jie 
keltų pagarbą. Jei plaktumėtės nejusdami skausmo, tai būtų ne 
savinaika, o sekimas Kristumi. Jei girdėtumėte balsus, tai būtų 
tiesioginis bendravimas su Dievu. 

Bet vienas Heinricho Zoizės gyvenimo įvykis man itin įdo- 
mus, - nors jo negalėjau patikrinti rausdamasis bibliotekose. 

Mariana Engel tvirtino, jog kadaise buvo jį sutikusi. 

Kai vėl pabudau, Mariana Engel buvo išėjusi, bet ant spintelės 
šalia lovos paliko man dovaną - akmeninę chimeros statulėlę. 

Pasukiojau rankose mažąją baisūnę. Maždaug šešių colių 
aukščio chimera atrodė kaip pusiau žmogiško pavidalo, melan- 
choliško lietaus debesies spalvos virtinis. Nudribęs jos pilvas 
rėmėsi į sukryžiuotas kojas, atstatytos alkūnės įremtos į kelius, 
smakras padėtas ant tripirščių rankų. Iš nugaros buvo išdygę 
trumpi drūti sparnai - labiau dėl akių nei dėl skraidymo. Kam- 
puota galva ant gunktelėjusių pečių kūpsojo kaip riedulys, tik ir 
laukiantis, kada bus nuspirtas nuo skardžio į pakriūtę. Po nean- 
dertalietiška kakta spangsojo didžiulės akys, burna buvo pilna 
kreivų dantų. Atrodė, chimera iš visų jėgų stengiasi susiraukti, 
bet jai neišeina. Jos veido išraiška buvo miela ir liūdna, kažkokia 
pernelyg žmogiška tarsi vienišiaus, kuris visą gyvenimą vilkosi 
nuo vienos smulkios nelaimės prie kitos, kol jį savo svoriu su- 
traiškė susikaupę žodžiai, kurių jis nebegalės ištarti. 

Po operacijos mano fizinė būklė labai pagerėjo. Šiukšlių barža, 
tai yra mano viduriai, vėl leidosi į plaukiojimą, nors nebegalėjo 
pakelti tokio krovinio kaip kadaise. Dešinė koja suknežintu keliu 
ir suskaldytu šlaunikauliu taip pat ėmė taisytis ir gydytojai paža- 
dėjo netrukus nuimti įtvarą. Atrodė, kasdien nebe taip nevėkš- 
liškai kėpsau lovoje skelete. 

Nenė mane baksnojo ir kažką rašinėjo mano kortelėje. Ji vi- 
sada buvo griežtai dalykiška, bet pastebėjau, kad dažniau vadinu 
ją Nene negu daktare Edvards. Nežinau, gal jai ir nepatiko toks 
familiarumas, bet nė karto manęs nesudraudė. Matyt, tai suteikė 
drąsos pasmalsauti, ar ji ištekėjusi. Ji pamąstė, ar verta atsakyti, 
bet galiausiai apsisprendė neigiamai. 

Kėdė šalia lovos skeleto toliau stovėjo tuščia, išskyrus slaugytojų 
ir Nenės vizitų metą. Viena bemarianė diena virto dviem bema- 
rianėmis dienomis, dvi virto trimis, penkiomis bemarianėmis 
dienomis, kol susidarė visa bemarianė savaitė. Norėjau jos pa- 
klausti apie mažąją chimerą, kodėl ją man davė, ką ji reiškia. 

Daug skaičiau, daugiausia advokato misterijas, kurios, tiesą 
sakant, mažai teikė džiaugsmo. Reikėjo kuo nors jas pakeisti, tad 
užsisakiau iš Nenės kokių nors psichopatologijos vadovėlių. 

— Turbūt turite ko nors apie šizofreniją, maniakinę depresiją, 
bipolinį sutrikimą ir panašiai? 

— Nesu šios srities specialistė, - atsakė ji. - Be to, jums vertėtų 
skaityti apie nudegimus. 

Nenė jau buvo atnešusi knygų apie nudegimų gijimą, jos ne- 
paliestos gulėjo ant staliuko prie lovos. Neskaičiau jų vien dėl 
to, kad privalėjau skaityti. Mes susiderėjome: už kiekvieną jos 
atneštą psichologijos knygą aš perskaitysiu vieną knygą apie nu- 
degimus. Nenė laikė tai pergale ir spyrėsi, kad pirmiau perskai- 
tyčiau kurią nors jos knygą. 

Kai perskaičiau, į mano palatą brūžindamas vieną į kitą velve- 
tuotas šlaunis atkako Gregoras su psichologijos vadovėliu ran- 
koje. Įteikdamas pasakė, kad daktarė Edvards prašė išskirti man 
šį veikalą iš savo kabineto kolekcijos. 

— Bet šita vieta jūsų nevaro iš proto, tiesa? 

Iš to, kaip jis sukikeno į šalį, galėjau įsivaizduoti, kad tuos žo- 
džius kūrė visą kelią iš psichiatrijos skyriaus. Kai paklausiau, ar 
tikrai psichiatrai kreipiasi į pacientus kaip į nevispročius, jis lan- 
guota nosine sugėrė nuo kaktos prakaito lašą ir nieko neatsakė. 
Užuot atsakęs, paklausė, kodėl mane taip domina šizofrenija ir 
maniakinė depresija. 

— Ne jūsų reikalas, - atsakiau. 

Gregoras tartum žiojosi dar kažką sakyti, bet nieko taip ir ne- 
pasakęs kartą tapštelėjo mano mažajai chimerai per galvą. 

— Man patinka, - pasakė prieš išeidamas iš palatos savo begar- 
siais kutuotais kaip mokasinai pusbačiais. 


Kitą dieną į mano palatą įžengė mažutė azijietė, iš pirmo žvilgs- 
nio panašesnė į lėlę negu į tikrą žmogų. 

Tik prašau - nepulkite daryti išvados, kad bandau įtvirtinti 
stereotipą, esą visos azijietės primena kiniškas lėlytes. Ne tą lėlę 
turiu omenyje. Toji moteris buvo plačiaveidė, plokščianosė ir 
nuostabiai šypsojosi. (Nekenčiu žmonių, kurie gali plačiai šyp- 
sotis ir neatrodyti kvaili.) Jos skruostai buvo raudoni kaip obuo- 
liukai ir kartu su dryžuota palaidine bei džinsiniu kombinezonu 
teikė jai rytietiškos skudurinės Onutės išvaizdą. 

— Sveiki! Aš Sajuri Midzumoto. Malonu susipažinti. 

Ji atkišo ranką nuoširdžiai pasisveikinti. Kad nereikėtų nuolat 
rašinėti, jog prieš prabildama ji kaskart plačiai išsišiepdavo, pra- 
šom nuo šiol tai turėti omenyje. 

— Kas per vardas Sajuri? 

— Gražus, - atsakė ji su australiškos tarties atspalviu. - Dabar 
atsisėskite. 

Paklausiau, kodėl ji tikisi, kad tai padarysiu. 

— Nes aš naujoji jūsų fizioterapeutė ir dabar jūs atsisėsite. 

— Jūs net neįsivaizduojate... 

— Kalbėjausi su daktare Edvards, jūs tai galite! 

Džiaugsmo šūksnis keistai susiliejo su raginimu jai pasakius, 
kad aš tai galiu! Ji pakišo rankas man po nugara ir prasižergė, kad 

labiau pagelbėtų. Perspėjo, kad man gali svaigti galva, kai ūžtelės 
kraujas, o aš ėmiau priešgyniauti, jog nelabai tikiu, ar tai tikrai 
geras sumanymas. 

— Žinoma, geras, — džiaugsmingai šūktelėjo ji. - Trys ke- 
turi - op! 

Ir aš pakilau — tai buvo oi kokia stipri lėlė. Akimirką buvo ge- 
rai, mane laikė jos rankos. Paskui ūmai apkvaitau ir palata ėmė 
keistai suktis ratais. Sajuri perkėlė ranką man ant sprando, kad 
nekinkuočiau galva. 

- Šaunuolis! Laikotės. 

Mane nuleidusi įvertino padėtį: 

— Na, buvo ne taip ir blogai? 

— Buvo sušiktai sumauta. 

- Siaubiška! - Ji su apsimestiniu siaubu pakėlė ranką prie bur- 
nos. - Jūs tikrai toks, kaip man pasakojo. Negi niekas jums ne- 
sakė, kad burna - visų bėdų vartai? 


Kai prasimerkiau po popietės snaudulio, viršum savęs pamačiau 
stovinčią Marianą Engel ir užtrauktas užuolaidas. Ant kėdės šalia 
lovos kabėjo lankytojo chalatas - juo apsirengusi įėjo į palatą, 
kaip vėliau išsiaiškinau, kad nuramintų slaugytoją, kuri ją sugavo 
vogčia sėlinančią vidun, o paskui iškart nusimetė. Taigi ji buvo 
su lauko drabužiais - laisvai krintančia balta palaidine, sukišta 
į išblukusius džinsus su sidabrinių skrituliukų diržu. Jai ant pe- 
čių per nugarą krito palaidi plaukai. Veidas buvo ramus, akys — 
giedros ir žalios, visiškai žalios. Ant dešinės kelnių klešnės buvo 
įsikūręs siuvinėtas drakonas. 

Pagaliau įsitikinau, kad nesuklydau spėdamas Marianą En- 

gel esant dailios figūros. Drakonas, regis, buvo tos pačios nuo- 
monės, nes rangydamasis ir glaustydamasis apie blauzdą kopė 
nuo čiurnos link šlaunies. Jo žvynai buvo blizgučių plokštelės, 
pūpsančios dirbtinių brangakmenių akys žibėjo it rubinai. Juodi 
nagų dygsniai smigo į skanų kojos minkštimą. 

— Gražios kelnės, - pasakiau. - Kur buvai? 

— Buvau užsiėmusi, - atsakė ji. - Kelnės dovanotos. 

— Ką veikei? Kieno dovanotos? 

— Dirbau, bet paskui sunegalavau. - Ji pritraukė kėdę prie lo- 
vos ir atsisėdo. - Kelnes man davė Džo. 

— Gaila, kad sirguliavai. Kas tas Džo? 

- Jau sveikstu. Pavyduliauji? 

— Smagu girdėt. Šiandien nesislapstai nuo daktarų? 

— Nea. Pavyduliauji? 

— Džo? - Niekinamai švilptelėjau. - Ruošiesi ieškoti bendros 
kalbos? 

— Taip toli dar nenuėjau. Nenoriu apie tai kalbėti. 

— Apie daktarus ar apie Džo? 

— Apie daktarus, - atsakė ji. - Nori apie Džo? 

— Aišku, ne. Tavo gyvenimas - tavo reikalas, ar ne? 

— Sudėtingi dalykai. 

— Su Džo? 

— Su daktarais. - Mariana Engel pirštų galais barbeno per kel- 
niadrakonio akių brangakmenius. - Bet dėl daktarės Edvards, 
man rodos, tvarka. 

— Aha. O tujau visai pasveikai po to sunegalavimo? 

— Iš esmės nuovargis. - Ji palenkė galvą į šoną. - Papasakok 
apie savo avariją. 

— Buvau apsinešęs ir nuvairavau nuo skardžio. 

— Tas, kurs ryja ugnį, šika žiežirbom. 

Mostelėjau į statulėlę ant staliuko šalia lovos. 

— Man patinka šita chimera. 

— Ne chimera. Groteskas. 

— Tu sakai - „austrė“, aš sakau - „moliuskas“. 

— Tebūnie moliuskai, vis tiek jas valgysiu, - atsakė Mariana 
Engel, - bet tai yra groteskas. Chimera — tai stoglatakio žiotys. 

— Tuos padarus visi vadina chimeromis. 

— Tada visi klysta. - Ji iš pakelio išėmė cigaretę, bet neprisi- 
degusi ėmė raičioti suėmusi nykščiu ir smiliumi. - Chimeros 
nukreipia vandenį nuo katedrų sienų, kad nepaplautų pamatų. 
Vokiečiai vadina jas Wasserspeier. Prisimeni? 

— Ką prisimenu? 

— „Vandenspjaudės“. Pažodinis vertimas. 

— Iš kur tiek moki? 

— Tu apie groteskus ar kalbas? 

— Apie viena ir kita. 

— Aš darau groteskus, - atsakė Mariana Engel. - Kalbos — 
hobis. 

— Ką turi galvoj sakydama, kad darai groteskus? 

— Kalu skulptūras. - Ji linktelėjo į varganą baisuoklę mano 
rankoje. - Aš ją padariau. 

— Mano psichiatrui ji patinka. 

— Kuriam smegenploviui? 

— Daktarui Hnatiukui. 

— Geresnis už kitus. 

Kiek nusistebėjau. 

— Pažįsti jį? 

— Beveik visus pažįstu. 

— Papasakok apie skulptūras. 

— Susidomėjau žiūrėdama, kaip tu jas kali. - Kita ranka ji 
žaidė su strėlės antgaliu, parištu po kaklu. 

— Ašjų nekalu. 

— Kalei. 

— Ne, niekada, - gyniausi aš. - Sakyk, kodėl tau patinka kalti 
skulptūras. 

— Tai atgalinis menas. Pabaigoje lieka mažiau, negu buvo iš 
pradžių. - Ji patylėjo. - Kaip blogai, kad neprisimeni, kaip kalei 
skulptūras. Vieną tavo darbą dar turiu. 

— Ką? 

— Savo Morgengabe. - Mariana Engel įrėmė akis tarsi lauk- 
dama, kol man iš atminties iššoks nesamas prisiminimas. Pama- 
čiusi, kad nieko nesulauks, truktelėjo pečiais ir atsilošė į kėdės 
atkaltę. - Džo tvarko mano reikalus. 

Profesinė pažintis. Gerai. 

— Papasakok apie jį. 

— Manau, paliksiu tau toliau spėlioti. - Tą dieną ji aiškiai buvo 
puikiai nusiteikusi. - Nori, kai ką papasakosiu? 

— Kam dabar atėjo eilė? 

— Eilė atėjo man. 


V 


N taip jau svarbi tikroji mano gimimo data, bet, kiek ži- 

nau, buvo maždaug 1300 metai. Niekada nemačiau 
savo tėvų, kurie mane, vos kelių dienų kūdikį, balandžio vidury 
paliko pintinėje prie Engeltalio vienuolyno vartų. Šiaip pamesti- 
nuko ten niekas nebūtų ėmęs ir auginęs - juk Engeltalis nebuvo 
našlaitynas, bet likimas lėmė, kad sesuo Kristina Ebner ir tėvas 
Frydrichas Zunderis mane rado kaip tik tą vakarą, kai abu disku- 
tavo, ką reikėtų laikyti Dievo ženklu. 

Sesuo Kristina įstojo į vienuolyną dvylikos metų ir po dvejų 
metų ėmė matyti regėjimus. Kai mane rado, jau buvo perkopusi 
dvidešimtį ir pelniusi tvirtą mistikės reputaciją. Tėvas Zunderis, 
tenykštis kapelionas, bebaigiantis penktąją dešimtį, religiniam 
gyvenimui atsidėjo kur kas vyresnis negu daugelis kitų. Apie tą 
laiką jis buvo maždaug dvidešimt metų ištarnavęs kaip Engelta- 
lio vienuolių nuodėmklausys. Bet svarbiausia, ką apie juos reikia 
žinoti, tai jų būdas, nes jeigu nebūtų buvę tokie atjautūs, viskas 
galėjo pasisukti kitaip. 

Mano pintinėje buvo du rašteliai. Vienas lotyniškai, kitas vo- 
kiškai, bet abiejuose buvo parašyta tas pat. „Dešimtas kūdikis, 
kuriam buvo lemta gimti garbingoje šeimoje, dovana mūsų Iš- 
ganytojui Jėzui Kristui ir Engeltalio vienuolynui. Elkitės su ja 

taip, kad Dievui patiktų.“ Tais laikais tarp prasčiokų vargiai galė- 
jai rasti mokantį rašyti bent viena kalba, ką ir kalbėti apie dvi — 
jau pats šių raštelių buvimo faktas vertė manyti mane kilus iš 
garbios šeimos. 

Kiek suprantu, sesuo Kristina ir tėvas Zunderis netruko nu- 
spręsti, kad kūdikio atsiradimas tą, o ne kurį kitą vakarą nėra at- 
sitiktinumas, padėjo ir tai, kad pati sesuo Kristina buvo dešimtas 
vaikas. Kai jie atnešė mane vienuolyno vyresniajai, ši nesiryžo 
prieštarauti jųdviejų įkalbinėjama. Nejaugi vyresnioji galėjo nu- 
moti ranka į galimybę, kad mano atsiradimas prie vienuolyno 
vartų nulemtas iš aukščiau? Turint reikalą su Viešpaties siun- 
čiamais ženklais, atsargumas ne pro šalį. Šitaip buvo linkusios 
manyti vienuolyno seserys, nors viena iš jų įnirtingai priešinosi, 
kai buvo nuspręsta mane pasilikti. Tai buvo sesuo Gertrūda, En- 
geltalio skriptoriumo armarijė - vyriausioji raštininkė. Turėtum 
įsidėmėti šį vardą, kaip ir jos pagalbininkės sesers Agletrudės. 
Abi jos gerokai prisidėjo prie mano gyvenimo posūkių, ir daž- 
niausiai Ne į gera. 

Engeltalis buvo laikomas vienu svarbiausių Vokietijos dvasi- 
nių centrų. Galėtum pagalvoti, kad neturėjau vaikystės, bet tai 
netiesa. Vienuolės man buvo geros, gal dėl to, kad prablaškyda- 
vau kasdienę rutiną. Man patiko, kai kurią nors priversdavau nu- 
sišypsoti, nes kai tik jos susigriebdavo besišypsančios, tuoj pat 
stengėsi susivaldyti. Jausdavausi lyg laužydama taisykles. 

Man visada buvo artimiausi sesuo Kristina ir tėvas Zunderis — 
jie man tarsi atstojo motiną ir tėvą, ir šį faktą atspindėjo mano 
vartotas kreipinys į Zunderį. Šiaip visi jį būtų galėję vadinti tėvu, 
bet jis iš didelio nusižeminimo reikalavo būti vadinamas broliu. 
Taigi visiems kitiems jis buvo brolis Zunderis, bet man visada 
buvo tėvas. Jis man tai leido, manyčiau, dėl to, kad regėjau niekam 
daugiau nematomą jo pusę, - na, išskyrus brolį Heinrichą, su ku- 

riuo jis dalijosi pastoge pamiškės trobelėje. Šiaip ar taip, girdėda- 
vau tėvą Zunderį juokiantis, o bene visi matė jį tik pasitempusį. 

Visos kitos vienuolės pateko į vienuolyną, vaikystę praleidu- 
sios kur nors kitur, o aš pirmąjį žodį ištariau tėvui Zunderiui. 
Gott. Viešpatie, koks šlovingas įžengimas į kalbą. Jeigu tai tu- 
rėsim omenyje, negi jis būtų galėjęs prie manęs nešioti tą pačią 
nuožmaus pamaldumo kaukę, su kuria rodėsi visiems kitiems? Ji 
būtų netikusi jam prie veido žaidžiant su kūdikiu, ir kai jis galop 
susimanė prie manęs užsidėti tą kaukę, jau buvo per vėlu. Bet 
netgi būdama visiškas vaikas supratau, kad jam reikia saugoti šį 
įvaizdį, ir nebuvo jokios grėsmės per mane išaiškėti jo paslapčiai. 

Tėvas Zunderis nuolat vilkėjo ašutinę, koneveikė save kaip 
nusidėjėlį — daugiausia už nežinia kokius „jaunystės paklydi- 
mus“ - ir meldė pasigailėjimo. Buvo įsitikinęs, kad yra susiteršęs 
tuo, ką buvo padaręs prieš atsidėdamas tikėjimui. Mano akivaiz- 
doje jis nedažnai leisdavosi į šias tiradas, bet, kai taip nutikdavo, 
brolis Heinrichas tyliai stovėdavo kampe vartydamas akis. 

Nors save smerkė, tėvas Zunderis nesvyruodamas viską at- 
leisdavo kitiems. O dar tas jo balsas - maloniausias balsas, kokį 
tik buvo įmanoma įsivaizduoti. Jam kalbant, norom nenorom 
jausdavaisi mylimas ne tik jo, bet ir paties Dievo. 

Sesuo Kristina... net nežinau, nuo ko pradėti. Ji buvo pri- 
bloškianti. Gimusi Didįjį penktadienį - tai buvo pirmas ženklas, 
kad į jos gyvenimą ateis šventumas. Žmonės kalbėjo, kad iš visų 
Viešpaties įgaliotinių šioje Žemėje ji viena iš penkiolikos labiau- 
siai palaimintųjų. Būdama maža nė kiek tuo neabejojau ir tik kur 
kas vėliau ėmiau savęs klausti, kaip tokie dalykai pamatuojami. 
Sesers Kristinos regėjimai ir literatūriniai gabumai vienuolynui 
atnešė šlovę. Ji be paliovos rašė ir kūrė du šedevrus - „Apreiški- 
mus“ ir „Engeltalio seserų knygą - mūsų pirmtakių garsių vie- 
nuolių istoriją. Jos darbai įkvėpė rašyti ir kitas vienuolyno gyven- 

tojas. Pavyzdžiui, Gertrūda iš skriptoriumo su brolio Heinricho 
ir brolio Kunrato pagalba parašė „Engeltalio sesers Gertrūdos 
gyvenimą), - bet, tiesą sakant, man visada atrodė, kad ši knyga 
yra ne kas kita kaip pastangos sustiprinti savo pačios legendą. 

Gertrūda turėjo keistą įprotį be perstojo siurbti lūpomis orą. 
To buvo neįmanoma nepastebėti ir lygiai taip pat neįmanoma 
pakęsti. Buvo kalbama, kad iki jos motina kančiose pagimdė aš- 
tuonis berniukus, o Gertrūda gimė labai lengvai. Jei klaustumėt, 
ką tas galėtų reikšti, - tai nuo pat pradžių prilygino Gertrūdą 
kūdikėliui Jėzui, nes Jo gimimas irgi buvo laikomas neskaus- 
mingu - gimdymas buvo toks pat nekaltas kaip ir pradėjimas. 
Žmonės kalbėjo, kad kūdikystėje Gertrūda nežįsdavo motinos 
krūties, — ji verčiau šliurpė orą, tarsi tiesiogiai siurbdama iš jo 
dievišką saldybę. Spėjau, ji ir toliau visą gyvenimą siurbė orą 
vien tam, kad kiti neužmirštų šios istorijos. 

Iš visų knygų, atsiradusių tuo visuotinio įkvėpimo laikotar- 
piu, mano mėgstamiausia buvo „Frydricho Zunderio palaimin- 
tasis gyvenimas . Na, ji man patiko, bet nepatiko, kas jai buvo 
padaryta. Po tėvo Zunderio mirties ji buvo išbraukyta ir, be kita 
ko, pašalintos visos užuominos apie mane. Buvo įžeista ne mano 
tuštybė, — aš buvau - esu - įžeista sugriauto knygos sumanymo. 

Šiaip ar taip, vaikystėje mane visada supo žmonės. Kartą se- 
sers Kristinos paklausiau, kada mane išleis į pasaulį, ir ji atsakė — 
niekada, - bet tai nesanti bėda, kurią reikėtų apverkti, tai dovana, 
dėl kurios reikėtų džiūgauti. Dievas buvo toks dosnus, kad nuo 
pat mano gimimo atskleidė savąjį sumanymą, įkurdindamas En- 
geltalyje. Nė vienai vienuolei, net pačiai Kristinai, nebuvo leista 
visą gyvenimą praleisti šlovingoje Dievo tarnystėje. 

— Tai štai kokia tu laiminga mergytė, - pasakė ji leisdama su- 
prasti, kad kalba baigta. 


Visuotinai buvo tikimasi, kad užaugusi aš irgi imsiu plunksną 

į rankas. Šie lūkesčiai tik sustiprėjo, kai nepaprastai anksti ėmiau 
kalbėti ir lotynų kalbą lygiai taip lengvai perpratau kaip gimtąją. 
Žinoma, neprisimenu, bet vienuolės pasakojo, kad aš negaišavau 
mokydamasi paskirų žodžių ir iškart kalbėjau sakiniais. Suprask, 
anuomet vaikai iš esmės buvo laikomi nevisaverčiais suaugusiai- 
siais. Nebuvo manoma, kad vaiko prigimčiai reikia vystytis, mat 
jis nuo gimimo turįs savo būdą - vaikystė esanti atsiskleidimo, o 
ne raidos laikotarpis, taigi, kai išaiškėjo mano kalbiniai gabumai, 
buvo manoma, kad jie buvo nuo pat pradžių, įdėti Dievo, ir tik 
laukė, kada galės atsiskleisti. 

Man patiko į Engeltalį atvykstantys lankytojai. Vietiniai į mū- 
sų infirmarijų ateidavo gydytis, ir kaip buvo puiku, kad juos pri- 
imdavome. Ne tik iš gailestingumo, bet ir dėl politinės būtinybės. 
Vienuolynas sparčiai augo, didžiūnams dovanojant aplinkines 
žemes, kartu paveldėdamas jų gyventojus. Buvo ir kitokių lan- 
kytojų - keliaujančių pamokslininkų, šie norėdavo pasižiūrėti, 
koks tas Engeltalis, kad įkvepia vienuolėms šitokius išskirtinius 
regėjimus; jie turėdavo ir praktiškesnių sumetimų - tiesiog ieško- 
davo nakvynės. Sergantys ūkininkai man buvo nė kiek ne mažiau 
įdomūs negu aukštakilmiai, nes ir vieni, ir kiti pasakodavo apie 
pasaulį už vienuolyno sienų. 

Sesuo Kristina leisdavo man pasilikti prie tų lankytojų. Ty- 
kiai sėdėdavau kampe, susikaupusi klausydavausi pokalbių, to- 
bulindama meną likti nepastebima. Gertrūda, žinoma, žiūrėjo 
į tai nepalankiai ir nužvelgdavo mane atkišusi ilgą smailią nosį. 
Jai jau tada silpo akys, ir buvo sunku smeigti niekinamą žvilgsnį. 

Gertrūda lankytojus laikė įsibrovėliais, atitraukiančiais ją nuo 
tikrojo darbo, nes kaip armarijei jai kartais reikėdavo eiti vertėjo 
pareigas. Ji tam nebuvo labai gabi - prancūziškai ir itališkai kal- 
bėjo geriausiu atveju nerišliai, — bet šito reikalavo jos pareigos. 
Dauguma mūsų lankytojų mokėjo lotyniškai ir vokiškai, bet 

man labiausiai patiko tie, kurie atsinešdavo retų kalbų. Per tuos 
pokalbius aš lavinau savo klausą. Didysis sunkumas buvo ne tik 
suprasti svetimšalių žodžius, bet ir pagauti svetimas sąvokas. Pa- 
vyzdžiui, žinojau, kad popiežius Klemensas turėjo perkelti savo 
buveinę į Avinjoną, - bet kodėl? Vieną vakarą nuklausiau pirmą 
savo gyvenime ginčą. Svetimšalis svečias drįso suabejoti velio- 
nio popiežiaus Bonifaco teisumu, ir Gertrūda šoko uoliai ginti jo 
šventenybės. Mažai mergaitei tai buvo sukrėtimas. 

Gerai atsimenu tą vakarą, kai buvo atskleistas mano talen- 
tas. Tarp mūsų buvo svetimšalis svečias, ir Gertrūda kaip visada 
vargo vertėjaudama. Niekaip nesuvokiau, koks čia gali būti var- 
gas, nes supratau viską, kas kalbama. Nesvarbu, kokia tai buvo 
kalba, - paprasčiausiai aš ją supratau. Tą vakarą mūsų svečias 
buvo italas —- vargšas, purvinas senis. Iškart matėsi, kad jis tik 
svečias šiame pasaulyje, ir beviltiškai bandė išaiškinti savo pa- 
dėtį. Gertrūda bjaurėdamasi iškėlė rankas ir pareiškė, kad pras- 
čiokiškos jo tarties neįmanoma iššifruoti. 

Gal taip nutiko dėl to, kad jis buvo senas ir vėjo pučiamas, o 
gal dėl to, kad ant krūtinės jam kabėjo tarškynė. Gal dėl to, kad 
jis dėkojo vienuolėms po kiekvieno košės šaukšto ir neištarė nė 
vieno negražaus žodžio, nors niekas jo nesuprato. O gal tiesiog 
pajutau - jeigu šitą pat vakarą niekas su juo nepasikalbės, galbūt 
jau niekada to nebus. Kad ir kaip būtų, sulaužiau tylėjimo įžadus 
ir žengiau iš savo kampo. Jo itališka tarme paklausiau: 

— Koks jūsų vardas? 

Jis su neapsakomu džiugesiu veide pažvelgė į mane keldamas 
šaukštą. 

— Paolas, - atsakė man ir paklausė, iš kur moku itališkai. 

Pasakiau, kad pati nežinau, moku, ir tiek. Pasakiau jam, kad 
klausydavausi svetimšalių, ir kai jie iškeliaudavo, prieš miegą 
mintyse kalbėdavau jų kalbomis. Jam tai pasirodė nuostabu. Kai 

paklausiau, iš kur jis, atsakė, kad beveik visą gyvenimą praleido 
Florencijoje, bet yra gimęs toli pietuose, šiurkščia tarme garsė- 
jančiame krašte. Paaiškino, kad jo tartis yra bjaurus dviejų kraštų 
kalbų mišinys. Tai sakydamas jis juokėsi, ir tas juokas išjudino 
nustėrusią seserį Kristiną. Ji mane apšaudė klausimais - kaip nu- 
maniau, patikrino mano kaip vertėjos gebėjimus ir kartu išgavo 
informacijos. Per mane paaiškėjo senio istorija. 

Paolas visą gyvenimą nugyveno santuokoje su moterimi, ku- 
rią karštai mylėjo. Ji neseniai mirė ir jis žinojo, kad neilgai tru- 
kus paseks įkandin jos. Štai dėl ko leidosi keliauti, mat niekada 
nebuvo regėjęs kitų kraštų, tik savąjį, ir nenorėjo mirti nieko 
nežinodamas apie pasaulį. Jis nebijojo mirties, nes buvo geras 
krikščionis ir vylėsi galiausiai būsiąs atlygintas. Paklausė, ar ga- 
lėtų prieš tęsdamas kelionę pernakvoti mūsų vienuolyne. Sesuo 
Kristina suteikė jam šią malonę, nes buvo įgaliota veikti vyres- 
niosios vardu, ir Paolas padėkojo jai už gerumą. Pirmąkart gyve- 
nime pasijutau esanti svarbi. 

Paolas išėmė iš savo krepšio kažkokią knygą ir padavė man. 
Buvo aišku - nori, kad paimčiau. 

— Manjos nebereikės. 

Sesuo Kristina žingtelėjo į priekį ir liepė man atsisakyti. 

— Pasakyk jam, kad ir taip mažai turi, negalim nieko iš jo imti. 
Bet padėkok jam. 

Aš išverčiau ir Paolas linktelėjo rodydamas, kad supranta. Dar 
kartą padėkojo vienuolėms eidamas gulti į jam paruoštą lovą. 

Sesuo Kristina man pasakė, kad po rytmetinių pamaldų turė- 
siu kapitulos salėje susitikti su ja ir vyresniąja. Paklausiau, ar man 
neklius, kad įkišau liežuvį, bet sesuo Kristina nuramino, jog ne. 

Kai rytą atėjau kur liepta, radau prie stalo sėdinčią vyresniąją, 
o priešais ją - seserį Kristiną. Salės šone nešališko asmens veidu 
stovėjo Gertrūda. Vyresnioji buvo geros širdies, bet vis tiek ma- 

nęs baiminosi. Ji tiesiog buvo labai sena, nukarusiais žandais 
kaip medžioklinis šuo. 

— Iš sesers Kristinos sužinojau, kad vakar pas mus įvyko ap- 
reiškimas, - suniurnėjo ji. - Mariana, vaikeli, nėra jokių galimų 
priežasčių tau mokėti italų kalbą. Sakyk, kaip šitaip įsigudrinai? 

Sesuo Kristina raminamai man linktelėjo ir tai sustiprino ma- 
no drąsą. 

— Klausydamasi kalbų, aš tiesiog suprantu, - pasakiau. - Ne- 
žinau, kodėl kitiems taip neišeina. 

— Tu supranti ir kitas kalbas? Išties įspūdinga. 

— Gal galėčiau tarti žodį? — įsiterpė Gertrūda. Senoji linkte- 
lėjo. - Jūsų sprendimas teisingas, priore. Kaip visada. Vis dėlto 
manyčiau, kad būtų išmintinga pasidomėti, iš kur gali būti kilęs 
toks neįprastas gebėjimas. Raginčiau nepamiršti atsargumo, juk 
mes tiek mažai žinome apie šio vaiko gimimą. Kas gali patvirtinti, 
kad šis gebėjimas eina iš Viešpaties, o ne iš... kokios kitos galybės? 

Mano padėtis neleido ginčyti tokio Gertrūdos spėjimo, bet, 
laimė, tai leido sesers Kristinos padėtis. 

— Kaip jūs manote, iš kur kyla šis gebėjimas, seserie Gertrūda? 

— Geriausia tokiais vardais nesitepti lūpų, ir jūs puikiai žinote, 
kad yra jėgų, su kuriomis doros sielos turi būti budrios. Nesakau, 
kad tai kaip tik toks atvejis, tiesiog siūlau išmintingai apsvarstyti 
visas galimybes. 

Vyresnioji atsakė į kaltinimą. 

— Kol turime priežastį manyti kitaip, tarsime, kad tai tikrai 
Dievo apvaizda, o ne priešo apgaulė. 

Mačiau, kad Gertrūda norėjo pasakyti daugiau, bet susilaikė. 

— Taip, priore. Žinoma. 

Senoji kalbėjo toliau. 

— Siūlau tai laikyti ne tik apreiškimu, bet ir pašaukimu. Argi 
visi kalba kitomis kalbomis? Argi visi verčia? Ne. Bet jei išaiškėja 

tokia dovana, mūsų pareiga pasirūpinti, kad ji tarnautų Dievo 
garbei. Tu nesutinki, seserie Gertrūda? 

— Sutinku, kad visi turime visomis išgalėmis tarnauti. 

Gertrūda iškošė šiuos žodžius pro dantis, sakytum, šykštuolis 
trauktų pinigą iš kapšo. 

— Džiaugiuosi iš tavęs tai girdėdama, - toliau kalbėjo vyres- 
nioji, - nes aš nusprendžiau, kad turi pasiimti šį vaikelį į skripto- 
riumą. Akivaizdu, jos dovana yra iš kalbos viešpatijos, ir ją reikia 
neatidėliojant lavinti. 

Man širdis į kulnus nusirito. Jei būčiau numaniusi, kad būsiu 
atiduota Gertrūdos globai, niekada nebūčiau išlindusi iš savo 
kertės. Tai, ką vyresnioji laikė malone, iš tikrųjų buvo griežčiau- 
sia bausmė, kokia tik galėjo būti, ir mano pasidygėjimą pranoko 
tik Gertrūdos pasipiktinimas. Galų gale mūsų nuomonės su- 
tapo: abiem pasirodė, kad tai visiškai netikęs sumanymas. 

— Mariana dar tik vaikas, - paprieštaravo Gertrūda, - visai 
nepasiruošusi tokioms pareigoms. Gal ji ir parodė tam tikras ga- 
bumų užuomazgas, bet tokiam darbui reikia ir kitų savybių. Pa- 
vyzdžiui, kantrybės, atidumo smulkmenoms, kurio vaikas negali 
turėti. 

- Bet gali išmokti, - atsakė vyresnioji, - sekdama tavo pavyzdžiu. 

— Meldžiu papildomai aptarti šį klausimą. Suprantu jūsų 
mintį, bet... 

Vyresnioji ją nukirto. 

— Malonu, kad supranti. Juk nenori, kad eičiau prieš Viešpa- 
ties valią, seserie Gertrūda? 

— Žinoma, ne, priore. 

Gertrūda laikė rankas už nugaros ir girdėjau, kaip jos nagai 
dreskia abito audinį. Sesuo Kristina žingtelėjo į priekį, uždėjo 
ranką man ant peties ir paklausė, ar priorei maloniai leidus ne- 
galėtume kelias akimirkas pasilikti vienos. Vyresnioji patenkino 


98 ANDREW DAVIDSON m CHIMERA 


prašymą ir išėjo. Gertrūda taip pat paliko salę, piktai siurbdama 
orą, ir iš visų jėgų trenkė durimis. Jai nepasisekė. 

Sesuo Kristina ėmė kalbėti: 

- Žinau, kad šis sumanymas tau atrodo nekoks, bet aš tvirtai 
tikiu, jog sesuo Gertrūda yra gera ir šventa ir tu gali iš jos daug 
pasimokyti. Nors dabar nesupranti, tavo dovanos yra lygiai tiek 
pat netikėtos, kaip ir išskirtinės. Viešpats akivaizdžiai turi su ta- 
vim susijusių didžių sumanymų, ir aš negalėčiau ramia sąžine 
nuleisti jų nemačiomis. Turime tikėti apvaizda ir nepamiršti, kad 
Viešpats neleidžia įvykti jokiems atsitiktinumams. 

Gali įsivaizduoti, kaip vaikas reagavo į tokį aiškinimą, nors tas 
vaikas ir buvo augintas vienuolyne. Kaip Dievo sumanymuose 
galėjo atsirasti mokymasis pas Gertrūdą? Blioviau, kol ėmė 
perštėti žandus, ašaros ritosi kaip pupos. Sesuo Kristina leido 
man išsiverkti ir net šluostė vaikiškai varvančią nosį. Vis dėlto 
man spardantis stengėsi išsilenkti spyrių, taigi, manau, ir jos pa- 
siaukojimas turėjo ribas. Kai galiausiai bejėgiškai susmukau ant 
grindų, ji atsisėdo šalia. 

Sakiau, kad jos nekenčiu, bet abi žinojom, kad tai netiesa. Ji 
glostė man plaukus ir kalbėjo, jog viskas bus gerai, jei tik pasi- 
kliausiu Dievu. O tada kažką ištraukė iš savo abito klosčių - ten 
buvo paslėpusi knygą. 

— Šįryt nuėjusi žadinti Paolo radau jį mirusį bemiegant. Tikiu, 
išėjo nesikankindamas, veidas atrodė romus. Bet buvo aišku — 
vakar norėjo tau ją atiduoti, tad dabar vykdau paskutinę jo valią. 

Sesuo Kristina įdavė man itališką maldaknygę - pirmą knygą, 
kurią galėjau vadinti sava. Laikydama už rankos paskui nuvedė į 
skriptoriumą, kad pradėčiau vykdyti Dievo valią. 


[ kaip man pavaizduoti tą viduramžių gyvenimą, kurį Ma- 
I riana Engel teigė mačiusi savo akimis? Negana to, kad jos 
pasakojimas pats savaime toli nuo tiesos, bet dar ir nebegaliu 
toliau rašyti pasakodamas vien savo balsu: turiu įpinti jos balsą. 
Mėginau atkurti pasakojimą apie Engeltalį lygiai taip, kaip girdė- 
jau iš jos, bet atleiskite, jei bandydamas perteikti jos balsą neiš- 
vengiau paklaidų. Dariau, ką galėjau. 

Išgirdus sakmę iškilo ir klausimas, kiek iš tikrųjų yra pami- 
šusi Mariana Engel. Ar išties tikėjo buvusi užauginta viduramžių 
vienuolyne, ar tiesiog bandė prablaškyti apdegusį ligonį? Kai 
bandžiau priversti ją pripažinti, jog visa tai sukūrė, ji į mane pa- 
grįžtų, nelabai išėjo ją speisti į kampą. Galiausiai nusprendžiau 
leisti jai toliau pasakoti, kol pati suklups ties faktais. 

Ne aš vienas mąsčiau apie savo lankytojos proto blaivumą. 
Daktarė Edvards mane pagerbė vizitu, turėdama nedviprasmiškų 
ketinimų atbaidyti nuo tolesnių šios naujos mano gyvenime mo- 
ters viešnagių. Pokalbis prasidėjo nuo perspėjimo dėl Marianos 
Engel keliamo fizinio pavojaus - kadangi ji prasmunka nematant 
slaugytojoms ir nepaiso taisyklių dėl lankytojų chalato, kas ten ją 
žino, kokių bacilų gali užnešti? Šiuo atžvilgiu aš jai pritariau, bet 

paprieštaravau, esą, tikrai man netrukdys sveikti faktas, kad turiu 
ko laukti, tai yra laukti susitikimo. 

— Gal ir taip, bet turite susitelkti į sveikimo procesą, o ne... — 
Nenė minutę ieškojo politiškai korektiškų žodžių, — ...į kitus rei- 
kalus, kurie jums nepadeda taisytis. 

Mačiau, kad ji labai skuba pasakyti man ką reikia. 

— Aš jau seniai dirbu ir ne kartą mačiau, kaip ligonį gali pa- 
veikti papildomas stresas. 

Paklausiau, ar susirūpinimą jai kelia tai, kad mano lankytoja 
kartkartėm paguldoma į šios ligoninės psichiatrijos skyrių, ir 
Nenė patvirtino, kad šis faktas nėra Marianos Engel naudai. Bet 
pasiskubino pridurti, jog tai neturi arba negali būti priežastis 
neleisti pas mane Marianos Engel, - jei ji laikoma veiksnia vi- 
suomenės nare, vadinasi, yra tiek veiksni, kad gali lankyti ligo- 
nius. Bet mačiau, kad Nenė gali pasinaudoti savo įtaka ir kiek 
įmanoma apsunkinti šiuos apsilankymus. 

— Žinote ką, — pateikiau jai pasiūlymą, - jei leisite jai ateiti, 
labiau stengsiuosi dirbti su Sajuri. 

— Jums ir taip reikia stengtis. 

— Bet aš nesistengiu, - pasakiau, - o jūs turėtumėt naudotis 
proga. 

Nenė turbūt nusprendė, kad geresnio pasiūlymo negaus, ir jį 
priėmė. Tačiau nesusilaikė nepridėjusi: 

— Bet man tai neturi patikti. 

— Neturi, - atsakiau aš. - Tik palikite ją ramybėje. 


Neilgai trukus po susitikimo su daktare Edvards atėjo Konė su 
sanitaru perkelti manęs į vienvietę palatą, atskirai nuo kitų nude- 

gusių ligonių. Paklausiau jos, kas čia dedasi - juk tai aiškus nesu- 
sipratimas. Ji mane nuramino, kad ne, - atskirą palatą man davė 
daktarės Edvards paliepimu, nors neaišku, dėl ko. Liepė tiesiog 
džiaugtis vienuma, kol ji nesibaigė, nes jeigu tai nesusipratimas, 
jis greitai bus ištaisytas. Užuot iškėlę mane iš lovos skeleto, pa- 
prasčiausiai koridoriumi nuvežė visą tą gremėzdą į mažesnę, bet 
palaimingai tuščią palatą. 

Tiksliau, ji buvo tuščia tol, kol atėjo Sajuri rodyti man pra- 
timų, kuriuos jos pageidavimu turėjau kasdien daryti. 

— Daktarė Edvards sako, kad trokštate kuo daugiau nuveikti, 
tarė ji dėdama lentą per visą lovos ilgį, kilstelėjo ją aukštyn ir 
pakreipė į šoną. Toje lentoje buvo išskobtas griovelis, į jį įdėjo 
dviejų svarų sidabraspalvį rutulį. Aš turėjau stumti rutulį lenta iki 
viršaus, paskui šiek tiek prilaikyti jam riedant žemyn. Pakartot. 

Per kiekvienos juostos filmavimą valkiodavau po miegamuo- 
sius šimtus svarų filmavimo įrangos, o dabar nusiritau iki rutulio 
stumdymo medine lenta. Negana to, net tokiai paprastai užduočiai 
man prireikė visų jėgų. Sidabriniame linkyje mačiau aptvarstytą 
savo veidą, ir kuo toliau nustumdavau rutulį, tuo labiau atitoldavo 
mano atspindys. Sajuri komentavo kiekvieną sėkmingą bandymą: 

— Nuostabu! 

Kai baigėme, ji be pastangų pastvėrė tą rutulį, lyg jis būtų — 
na, lyg jis būtų svėręs du svarus. Ta mažučiukė japonė mane įsiu- 
tino, kad yra stipresnė, paskui dar labiau įsiutino, kai išeidama 
linktelėjo. 


Kai daktarė Edvards vėl atėjo prie mano lovos, paklausiau jos 
apie vienvietę palatą. Kaip viktorinos dalyvei uždaviau klausimą, 

kuo nusipelniau tokios prabangos. Negalėjau būti apdovanotas 
už gerą elgesį arba uolias pastangas, nes tik dabar pradėjau steng- 
tis ir turėjau stengtis toliau. 

Nenė pareiškė rašanti studiją, kurią tikisi išspausdinti, apie 
vienviečių ir keliaviečių palatų poveikį nudegusiems ligoniams. 
Esą ji viliasi, kad mano atvejis papildys duomenis apie ligonius, 
kurie vidury gydymo proceso perkeliami į kitokią patalpą, o 
laisva vienutė - laimingas atsitiktinumas. Paklausta, ar tai reiš- 
kia, kad kuriuo nors metu mane gali perkelti atgal į keliavietę pa- 
latą, ji atsakė, kad dar negalinti pasakyti. 

Patikinau ją, kad mielai būsiu izoliuotas jos bandomasis triu- 
šis, kiek tik ji norės, bet pridūriau: 

— O čia tikrai viskas? 

Pasvarsčiusi ji nusprendė pasakyti daugiau tiesos - tai, ką jau 
buvau atspėjęs: 

— Labai puiku, kad jūs ir toliau palankiai žiūrite į panelės En- 
gel apsilankymus, bet nemanau, kad reikia įtraukti į tai kitus li- 
gonius. 

Pasakiau, kad gerbiu jos rūpinimąsi kitais, ir ji linktelėjo. Kai 
tapo aišku, kad abu nebeturime ką pasakyti, ji linktelėjo antrą- 
kart ir tučtuojau išėjo. 

Dabar Marianos Engel apsilankymai teikė daugiau malonumo, 
nes buvome tik dviese, nebereikėjo plastikinės užuolaidos, o gy- 
dytojai liovėsi vertę ją vilkėti apsauginį chalatą. Su įprastu jos gar- 
derobu buvo susitaikyta iš dalies dėl to, kad tapau sveikesnis ir 
nebe taip reikėjo tų chalatų, bet turbūt dar labiau nulėmė tai, jog 
medikai pavargo su ja ginčytis. Mariana Engel anaiptol nebuvo 
jų mėgstama lankytoja, bet aš grūmiausi dėl jos apsilankymų, tad 
greičiausiai jie nusprendė, kad turiu prisiimti ir visą riziką. 

Kad jau turėjome daugiau vienumos, mano pokalbiai su Ma- 
riana Engel tapo įvairesni: kaip iškepti vegetarišką lazaniją; ko- 

kie karnavalo žaidimai žaidžiami Hamburge; žavinga Marčelo 
Koncerto obojui d-moll melancholija; Vakarų pakrantės indėnų 
turto paveldėjimo papročiai; kodėl žmonės dainuoja roko gru- 
pėse; kanadiečių literatūros privalumai, lyginant su rusų lite- 
ratūra; kaip atšiaurus žiemiškas klimatas formuoja asmenybę; 
Europos prostitucijos istorija; kodėl sunkaus svorio pasaulio 
čempiono titulas vyrams yra kaip burtažodis; apie ką galėtų pa- 
sikalbėti Jehovos liudytojas ir archeologas; galiausiai kiek laiko 
burnoje išlieka šviežia kramtomoji guma. Man labai pravertė 
bibliotekose praleisti metai. 

Paklausiau apie tris jos mokytojus ir erzindamas pasiteiravau, 
ar visos viduramžių vienuolės turėdavo tokius globėjus. Ji rimtai 
atsakė — ne, bet štai Heinrichas Zoizė irgi turėjo tris mokytojus, 
ir norėdamas kalbėti privalėdavo gauti jų leidimą (kreipdamasis 
ta pačia lotyniška malda kaip ir ji). 

Mano atsakas į tai buvo aišku koks: 

— Ar tavo irjo — tie patys? 

— Ne. 

Pirmasis Zoizės mokytojas buvo dominikonų ordino įsteigė- 
jas šv. Dominykas, jis duodavo leidimą tik tada, kai būdavo tin- 
kamas laikas ir vieta. Antras mokytojas buvo šv. Arsenijus, kuris 
leisdavo pokalbį tik tada, kai jis nebuvo susijęs su materialiais da- 
lykais. Trečiasis, šv. Bernardas Klervietis, leisdavo Zoizei kalbėti 
tik tada, jei tai nebūdavo pokalbis, galintis sudrumsti jausmus. 

— O tavo mokytojai? 

Ji atsakė, kad tai žymus teologas Meistras Ekhartas, aktyviai 
veikęs sesers Marianos jaunystės laikais, Engeltalyje įsikūrusio 
beginių ordino dvasinė vadovė Mechtilda Magdeburgietė ir tė- 
vas Zunderis, apie kurį ji jau pasakojo. 

Kai pokalbis galiausiai pakrypo į mano pornografinę karjerą, 
neatrodė, kad ši tema jai egzotiška, - tai buvo tiesiog dar vienas 

ilgo, regis, visa apimančio pokalbio objektas. Tik jai vis tiek buvo 
smalsu sužinoti apie tą darbą, ji daug klausinėjo ir aš kiek galė- 
damas atsakinėjau. Pabaigęs paklausiau, ar jai kelia pasidygėjimą 
tai, ką dariau dėl karjeros. 

— Visai ne, - atsakė ji ir priminė, kad šv. Augustinas gyveno 
malonumų pilną gyvenimą, kol kreipėsi į Viešpatį garsiuoju mal- 
davimu „padaryk mane tyrą, bet dar ne dabar“. 

Aš atkreipiau dėmesį, kad neketinu atrasti tikėjimo, kylančio 
iš mano praeities. Mariana Engel gūžtelėjo išsisukdama nuo at- 
sako. Negalėjau atspėti, ar ji mano mane klystant ir vis tiek ra- 
siant Dievą, ar jai buvo tas pat. Vis dėlto mūsų pokalbis pakrypo 
į tokią temą kaip skaistumas ir aš atsargiai paklausiau, ar jai Ži- 
noma, kas per gaisrą atsitiko mano peniui. 

— Medikai mane informavo, - atsakė ji, - kad jis sunaikintas. 

Taigi ji žino - bet ką sau mano? 

— Na, ir?.. 

— Ir labai gaila. 

Tikrai labai gaila. 

— Nemaniau, kad tau patinka kalbėtis su daktarais. 

— Reikia žinoti apie tavo sužalojimus, tad negalėjau to išvengti. 

Tą dieną kalba apie prarastą mano penį tuo ir baigėsi - jau ir 
taip pasakiau daugiau, nei buvau ketinęs. 

Per kiekvieną apsilankymą Mariana Engel ateidavo vis praš- 
matniau pasipuošusi - joje išsiskleidė nauja moteris. Ant riešų 
skimbčiojo apyrankės iš viso pasaulio: actekų, majų, Tonka Toy, 
odžibvių darbo. Ant pirštų mūvėjo plastikinius žiedus - geltonus 
dramblius, vienas buvo vardu Kunigaikštis Ramblys, o kitas — 
Drumblys Džeraldas. Sportbačiai buvo apsiuvinėti blizgančiais 
žvyneliais ir priminė spurdančių žuvų guotą. Išeidama iš palatos 
surūkyti cigaretės, tūpteldavo darydama reveransą susiėmusi už 
purpurinės suknelės palankų. Paklausiau, kas lėmė tokius jos ap- 

rangos stiliaus pokyčius, ir gavau atsakymą: jei jau visi laiko ją 
beprote, tai galima ir atitinkamai rengtis. 

Tai buvo įdomu: ji pirmąkart pašmaikštavo apie savo psichi- 
kos būseną. Pamaniau, kad tai galėtų būti mano laukiama įžanga, 
ir paklausiau (atkreipdamas dėmesį, kad ji su gydytoja kalbėjosi 
apie mano nudegimus), kokia liga jai diagnozuota. Ji nukirto 
kalbą pareiškusi, kad gydytojai paprasčiausiai nesupranta jos to- 
kio pobūdžio žavesio. 

Ji pasirausė kuprinėje ir išėmė oda trauktą knygutę. Pareiškė 
norinti man ją garsiai paskaityti. Dantės „Pragaras“. Pasakiau, 
kad nudegimų skyriuje tai įdomus skaitinių pasirinkimas, ir pri- 
dūriau, kad, nepaisant meilės literatūrai, šio klasikinio kūrinio 
niekada nesu skaitęs. 

Ji nusišypsojo lyg ką žinodama, ko aš nežinojau. Pasakė stip- 
riai nujaučianti, jog ši istorija man ne tik patiks, bet ir pasirodys 
labai pažįstama. 


Mariana Engel man pasakojo apie savo gyvenimą, siekiantį ketu- 
rioliktą amžių. Kad jau taip, skaitytojai manęs tikrai nepasmerks, 
jei suteiksiu šiek tiek žinių apie Sajuri gyvenimą, su kuriuo, pasa- 
kodamas apie savo gydymąsi ligoninėje, nebuvau supažindinęs. 
Kad nebūčiau apkaltintas chronologinės sekos pažeidimu, pasi- 
teisinsiu: panelė Midzumoto visa tai papasakojo vėlesniu mūsų 
pažinties laikotarpiu - ir bent jos pasakojimas yra tiesa. 

Sajuri buvo Tošijakio ir Ajako Midzumoto trečias vaikas, ant- 
roji iš dukterų. Gimimo nulemta jos padėtis šeimoje buvo pati 
varganiausia, nes tai reiškė, kad kas vakarą ji eidavo maudytis 
penkta. Pagal tradiciją visi japonų šeimos nariai vonioje mau- 

dosi tame pačiame vandenyje ir, nors prieš išlipdami persipila 
švariu vandeniu, po kiekvieno nusimaudymo vanduo lieka vis 
tamsesnis. Pirmas lipa tėvas, paskui kiti vyriškos lyties šeimos 
nariai nuo vyriausio iki jauniausio. Tik tada ateina eilė maudy- 
tis moterims - vėlgi nuo vyriausios iki jauniausios. Vadinasi, iki 
Sajuri vonioje maudydavosi tėvas, vyresnysis brolis, motina ir 
galiausiai vyresnioji sesuo. Visą vaikystę ji buvo priversta kas va- 
karą murdytis visos šeimos pamazgų koncentrate. 

Tošijakio ir Ajako sąjunga buvo omiai - tėvų sutartos santuo- 
kos - padarinys. Gal ši sąjunga ir nebuvo sklidina meilės, tačiau 
ji funkcionavo - akivaizdus įrodymas buvo trys vaikai. Tošijakis 
plušėjo kontoroje, po darbo valandų sekdavo išgertuvės ir kara- 
okė; Ajako šeimininkavo namuose, tvarkė namų ūkio finansus ir 
nusilesusio, gerklę prarėkusio vyro laukdavo su šilta vakariene. 
Pagal visus reikalavimus jie galėjo vadintis normalia japoniška 
šeima, tad Tošijakis ir Ajako nieko daugiau negalėjo linkėti savo 
vaikams, tik to, kad ir jie atitiktų tokius reikalavimus. 

Pirmasis sūnus Ičiras, - beje, jo vardas reiškia Pirmagimis, — 
įstojo į gerą universitetą. Taigi baigęs studijas jis geroje vietoje 
gavo gerą darbą su gera alga — štai tokia tvarka. Iš tikrųjų įsto- 
jus mokytis Ičirui net nereikėjo uoliai ruošti namų užduočių — 
svarbu tik patekti į reikiamą universitetą, o studijos buvo ant- 
raeilis dalykas. Gavęs gerą darbą, jis padirbėjo kelerius metus, 
paskui vedė gero amžiaus gerą mergaitę iš geros japonų šeimos. 
Beje, geras amžius japonų mergaitėms yra iki dvidešimt penke- 
rių, nes paskui jos virsta „Kalėdų pyragu . Kaip visiems žinoma, 
Kalėdų pyragai vilioja iki dvidešimt penktos dienos, o paskui 
sužiedėja ir dedami ant lentynos. Ičiro žmona buvo dvidešimt 
trejų, tad jos galiojimo laikas dar buvo nepasibaigęs. Tošijakis ir 
Ajako buvo patenkinti; Ičiras paveldės tėvų namus ir po jų mir- 
ties prižiūrės kapus. 

Sajuri sesuo Činacu, - šaunus vardas, reiškiantis Tūkstantis 
Vasarų, — taip pat įstojo į gerą universitetą, paskui metus kitus 
padirbėjo biuro tarnautojų pagalbininke ir ištekėjo būdama dvi- 
dešimt ketverių su puse. Pačiu laiku. Ji išėjo iš darbo ir ėmėsi 
vaikų gamybos. Ir vėl tėvai liko patenkinti. 

Tada atėjo eilė jauniausiajai dukteriai, nelengvam vaikui Sa- 
juri. (Jos vardas reiškia Lelijėlė. Ką jau ką, bet vardybą japonai 
išmano.) 

Sajuri buvo kažkiek metų jaunesnė už Činacu. Tėvai niekada 
nebuvo priėję iki to, kad pavadintų jos gimimą nelaime, bet ret- 
karčiais jiems išsprūsdavo, kad ji esanti netyčiukė. Prispausti 
tėvai būtų pripažinę, kad atsitiktiniai dalykai nėra geras daiktas, 
kita vertus, jei du vaikai yra gerai, tai trečias prideda dar trečdalį 
gerumo. Tad niekaip negalima sakyti, jog Sajuri tėvai gailėjosi 
dėljos gimimo. Vis dėlto Sajuri buvo tiek gabi matematikai, kad 
galėjo sumesti, jog pridėjus vieną prie dviejų bendras kiekis pa- 
didėja pusantro karto, o ne trečdaliu. 

Ir Ičiras, ir Činacu ėjo geru keliu ir darė, ko iš jų buvo lau- 
kiama. Toks modelis buvo tvirtai nusistovėjęs, tvarkingai su- 
dėliotas ir saugomas kaip dailus kimono - šis deramo elgesio 
modelis faktiškai buvo šeimos palikimas, perduodamas iš kartos 
į kartą. Kad tobulas tėvų gyvenimas turėtų tęstinumą, Sajuri te- 
reikėjo sekti vyresnių vaikų pavyzdžiu. Deja, ji šito mažiausiai 
norėjo. Pati sau mąstė, kad jeigu taip darys, bus pasmerkta ne tik 
vaikystę, bet ir visą likusį gyvenimą turkštis šeimos pamazgose. 

Bėda ta, kad Sajuri pati nelabai žinojo, ko nori, tad laikė lie- 
žuvį už dantų ir laukė savo valandos. Vidurinėje ji gana uoliai 
mokėsi, bet kai tik tėvai nusisukdavo, visą atliekamą laiką skyrė 
anglų kalbos mokymuisi. Be jų žinios antradienio vakarais ją 
mokė viena australė, vardu Megė, tuo tarpu Sajuri tėvai manė, 
kad ji vaikšto į tinklinio treniruotes. Kiekvieną šeštadienį Sajuri 

eidavo į kiną - ne dėl pramogos, o pasimokyti kalbėti kaip Džudi 
Foster, Suzana Sarandon ir (deja) Vudis Alenas. Sekmadieniais 
popiet ji eidavo į vietos muziejų tykoti amerikiečių turistų ir kurį 
nors užspeitusi paprašydavo penkias minutes pasikalbėti, kad ji 
galėtų pasipraktikuoti. Turistas neišvengiamai sutikdavo - kas 
galėtų atsispirti tokiam mielam įkarščiui? Tuo tarpu Sajuri parei- 
gingai užpildė paraiškas stoti į deramus Japonijos universitetus 
ir į vieną iš jų buvo priimta. Tėvai buvo laimingi. Dabar Sajuri 
teliko baigti mokslus, keletą metų padirbėti biure pagalbininke 
ir būti paimtai nuo lentynos iki dvidešimt penkerių. 

Vos pabaigusi vidurinę Sajuri kartu su Mege apsilankė Aus- 
tralijos ambasadoje pasiimti darbo vizos. Po savaitės Sajuri pa- 
skambino tėvams iš tolimojo Sidnėjaus oro uosto. Ką ir kalbėti, 
jie buvo nelabai patenkinti ne tik dėl skuboto ir nepagarbaus jos 
poelgio, bet ir dėl to, kad jai neužteko drąsos atsisveikinti išvyks- 
tant iš šalies. 

Bet iš tiesų Sajuri veiksmus padiktavo ne drąsos stygius, o 
perviršis. Jei būtų bandžiusi apie tai kalbėtis su tėvais, jie niekada 
nebūtų jos išleidę. Būtų kilęs ginčas, kurio Sajuri nebūtų laimė- 
jusi, bet ji nenorėjo pralaimėti, tad tiesiog padarė tai, ką turėjo 
padaryti, kad pradėtų gyventi savo galva. Iš pradžių Sajuri tėvai 
pamanė, kad ji juokauja, - negi iš tikrųjų skambina iš Australi- 
jos? Negi tikrai ruošiasi ten pasilikti? Galų gale suvokę tiesą, ėmė 
jai grasinti ir maldauti. Sajuri padėjo ragelį, nes niekas nebūtų 
pasikeitę, jei būtų tęsusi pokalbį. 

Australijoje ji pragyveno metus, keisdama vieną darbą po 
kito: patarnavo kavinėje, dažė sienas, skynė vaisius, mokė vieti- 
nius japonų kalbos ir taip toliau. Per tą laiką jos įdegis tamsėjo, 
šypsena platėjo, o anglų kalba tobulėjo. Sunkiausia Vakarų šalyse 
buvo tai, kad drabužius jai dažnai tekdavo pirktis vaikų skyriuje, 
nes buvo mažutė net tarp japonių. (Štai dėl ko svetur ji buvo 

pasmerkta atrodyti kaip vaikiška lėlė.) Sajuri skambindavo tė- 
vams kartą per mėnesį, - visada iš kito taksofono, - duodama 
žinią, jog gerai laikosi, ir mandagiai išklausydavo jų maldavimų 
sugrįžti. Kartais per tuos ginčus svarų vyresniojo sūnaus žodį 
tardavo Ičiras. Sajuri nepaisė ir jo įsakymų. 

Pasibaigus vizos galiojimui Sajuri grįžo į Japoniją. Motina 
verkė, tėvas burnojo, nors širdyje iš dalies žavėjosi jos žygiais. 
Sajuri juos informavo, kad ketina studijuoti kuriame nors Ame- 
rikos universitete ir įgyti diplomą. Kitus metus ji dirbo per tris 
darbus, išlaikė anglų kalbos kvalifikacinius egzaminus ir buvo 
priimta į Mičigano universiteto Fizioterapijos fakultetą. Kai 
atėjo metas vėl išsiskirti, motina priverkė dar vieną Japonijos 
upę. Tačiau tėvas dabar jau pritarė juokingiems jaunėlės suma- 
nymams. Kai Tošijakis pasisiūlė sumokėti dalį mokesčio už jos 
mokslus, Sajuri karštai jį apsikabino ir ilgai nepaleido iš glėbio. 
Jis nelabai išmanė, kaip tokiu atveju elgtis, ir stengėsi stovėti it 
mietą prarijęs. 

Sajuri baigė universitetą su pagyrimu ir buvo priimta dirbti į 
ligoninę, kur galiausiai susipažino su manimi. Kur kas anksčiau 
negu aš ten pasirodžiau, ji buvo tėvui grąžinusi aliai jenos, kiek 
jis buvo davęs už jos išsimokslinimą. 


Daktaras Hnatiukas kas kelios dienos ateidavo į mano palatą ir 
atnešdavo naują psichologijos knygą. Man jis ėmė patikti. Būtų 
nelengva tiksliai nurodyti, kada pasikeitė mano požiūris į jį, 
mat nebuvo kokio nors nušvitimo, per kurį būčiau sušukęs: „Ei, 
betgi ne toks jau blogas tas burundukas!“ Jis man pamažu pri- 
sigerino. Svarbiausia, kad nebemėgino su manimi megzti gydy- 

tojo ir paciento santykių, tiesiog leisdavo pokalbiui tekėti sava 
vaga. Taip pat prisidėjo faktas, kad jam patiko Marianos Engel 
man dovanota chimeros statulėlė, - pavyzdžiui, Betė ją vadino 
šlykštuke. Tačiau kuo Gregoras mane tikrai palenkė, nepaisant 
mėmiškos savo išvaizdos, tai kad buvo aistringai atsidavęs savo 
darbui. Vieną pavakarę jis ilgai kalbėjo, kaip teisininkai, jo nuo- 
mone, per pastarąjį pusę amžiaus tapo didžiausiais psichiatrinės 
pagalbos priešais. Jis man pasakojo, kaip jie kovojo už pacientų 
teises, — šiaip jau tai gerai, bet iki tokio lygio, kad savo išmatas 
valgantis ligonis nebegali būti stebimas... „Palikite teisininkams 
šūdą paversti sveiku maistu.“ 

Savaitė po savaitės Gregoras ėmė fiziškai keistis. Jis pametė 
kutuotus mokasinbačius ir protu nesuvokiamas velvetkelnes, 
ėmė vilkėti beveik padorius drabužius. Gal ir ne visai laikytinus 
stilingais, tačiau bent jau pakenčiamus. Tiek išsimankštino, kad 
žandai nebeužsiplieksdavo raudoniu it bėgte užlėkus laiptais, o 
nuo vidurinės kūno dalies numetė šiek tiek perteklinių riebalų. 

Gregoras neklausinėjo, kodėl skaitau psichologijos knygas, 
bet noriai atsakinėjo į kiekvieną man kylantį klausimą apie ši- 
zofreniją. Nors nė per vieną mūsų pokalbį neminėjau jos vardo, 
vieną dieną leidau sau prasitarti (ne visai netyčia), kad užsiimu 
šiais tyrimais, nes bijau, kad mano draugė JI VISAI NE TAVO 
DRAUGĖ galbūt serga šia liga. JI TIK PAMIŠĖLĖ. 

- Žinau, - pasakė Gregoras. - Mariana Engel. 

Gregoras atrodė patenkintas per žingsnį mane aplenkęs, 
bet pamaniau, kad su juo buvo konsultuojamasi, kai daktarė 
Edvards mėgino mane įtikinti nebeskatinti jos lankytis. Grego- 
ras sakė išties keliskart ją gydęs, pastarąjį kartą - kai buvo pripa- 
žinta, kad ji viešai „kalbasi su vaiduokliais“. MATAI? Paklausiau, 
kodėl anksčiau man to nesakė. Jis pacitavo Hipokrato priesaiką 
ir pridūrė, kad nieko apie ją nebesakys daugiau negu pasakė. 

— Be to, - pridūrė jis, - negaliu nei patvirtinti, nei paneigti 
šizofrenijos diagnozės. 

Gregoras taip pat pabrėžė, kad niekam neužsiminė apie mūsų 
pokalbių turinį. Pasakiau - tegul persako, ką tik nori, nes aš nesu 
jo pacientas. Į tai jis atsakė, kad mes vis dar esame ligoninėje, 
kurioje aš esu pacientas, o jis gydytojas, taigi jam tai atrodo pa- 
kankama priežastis laikytis konfidencialumo. Garsiai pareiškiau 
nuomonę, kad psichiatrai paprastai yra tuščia vieta ir man visiš- 
kai neįdomu, ką jie (turėjau galvoje - jis) apie mane galvoja. 

— O, gal ir tiesa, daugelis iš mūsų galėtų geriau dirbti, - nusi- 
leido Gregoras, - bet kartais ir mums nuskyla. Pavyzdžiui, galiu 
diagnozuoti, kuri iš daugelio asmeninių tavo ydų didžiausia. 

— Ir kokia gi? 


— Manai esąs gudresnis už kitus. 


Išskyrus tuos laikotarpius, kai dingdavo beveik savaitei, dabar 
Mariana Engel ateidavo kone kasdien. Ji ėmėsi man padėti per 
mankštos valandėles, spausdama delnais nesužalotos letenos pa- 
padę, kad gaučiau pasipriešinimą mindamas ore kaip vienakojis 
dviratininkas. 

— Kalbėjau su daktare Edvards, - pasakė ji. - Ji man leido tau 
atnešti šio to užvalgyti. 

Kadangi ji jau kalbėjosi su mano gydytoja, paklausiau, ar lei- 
džianti apie jos ligą pasikalbėti su vienu ją gydžiusiu daktaru. 
Konkrečiai - daktaru Hnatiuku. 

Ji atsakė nenorinti, kad aš su kuo nors kalbėčiausi apie jos 
ligą, ir supyko jau vien dėl to, kad paklausiau. Anot jos, kas jau 
kas, o aš turįs žinoti, kad ji ne beprotė. 

Tarp mūsų stojo nejauki tyla, paskui Mariana Engel ją nu- 
traukė pasakiusi: 

— Paracelsas surašė nudegimų balzamo receptą, į kurį įeina 
šerno taukai, kirminai iš pakaruoklio kaukolės ir gabalas mumi- 
jos. Visą tą šiupinį reikėjo kepti. 

Paskui ėmė mane šviesti dėstydama odos persodinimo isto- 
riją nuo pat pradžios senovės Indijoje iki šių laikų. Nuplėšė nuo 
kojos vieną tvarstį, norėdama parodyti dabartinius mano lopus, 
tarp kurių buvo ir juodos odos. Kadangi oda buvo pagal tam 
tikrą tinklelį suraižyta įpjovomis, kad galėtų temptis, išėjo raštas, 
primenantis išklaipytą šachmatų lentą. 

— Jei kada buvai rasistas, - pasakė ji, pirštais vedžiodama per 
žaidimo lenta virtusį mano kūną, - tau tai tikrai būtų ašaka gerklėj. 

Jos pirštai švelniai užtruko toje dykynėje. Jie keliavo per 
mano stuomenį kaklo link, sustodami ties pečiais ir braukdami 
per linkius. 

— Koks jausmas būti įvilktam į kito odą? 

— Nieko linksma, - pasakiau. - Skauda. 

— Prisimeni jų istorijas? Jauti, kaip jie mylėjo? 

Kartais būdavo sunku suprasti, kada Mariana Engel tikrai 
nori atsakymo, o kada tik mane erzina. 

— Rimtai klausi? 

— Tai sukelia minčių apie mus, - toliau kalbėjo ji. - Tai žadina 
man norą prisisiūti prie tavęs kaip gyvai odai. 

Krenkštelėjau. 

— O tu žinau, kad ir mano kūnas paženklintas? 

Šiek tiek numaniau, apie ką ji kalba. Kai vilkėdavo marškinė- 
lius, buvo neįmanoma nepastebėti aplink rankos dvigalvį rau- 
menį apsivyniojusių ištatuiruotų lotyniškų posakių. Ant kairės 
rankos buvo parašyta: Certum est guia impossibile est. Paklausiau, 
ką tai reiškia, ir ji išvertė: „Neabejotina, nes neįmanoma“ Ant 

kito žasto buvo posakis: Ouod me nutrit, me destruit. Kaip ji sakė, 
tai reiškia: „Mano maistas - mano žudikas“ 

— Nepagaunu minties, - prisipažinau. 

Ji nusijuokė. 

— Na, čia dėl to, kad dar nematei, kaip kalu akmenį. 

O tada Mariana Engel padarė vieną mažmožį. Ji palietė man 
veidą. 

Juk tai visiškas menkniekis, kai tau paliečia veidą. Argi ne? 
Bet prisiminkite pasaulyje gyvenančias apdegusias ir niekieno 
nemylimas pabaisas. Prisiminkite žmones, kurių oda neprisi- 
mena švelnumo. Jos pirštai švelniai sėlino per mano negandą, 
pro tvarsčius stengdamiesi apčiuopti veido liekanas. Jie meiliai 
tykino aptvarstytu skruostu, atkakliai artindamiesi prie lūpų. 
Ten atsargiai stabtelėjo - vos akimirką. Užmerkiau apanglėjusius 
vokus, susiglaudė randeliai, susidarę per kelias savaites, kai vokai 
buvo užsiūti. Širdis keverziškai šokinėjo krūtinės ertmėje ir už- 
siklijavusios mano poros neprakaituodamos be paliovos dirbo 
viršvalandžius. 

— Koks mano veidas palietus? 

— Kaip dykuma praūžus viesului. 

Jaučiau nenugalimą norą jai pasakyti, koks gražus buvau iki 
avarijos, bet nepasakiau. Kokia prasmė? Paskui ištiesiau savo ge- 
rąją ranką ir paliečiau jos skruostą. Ne, ji neatšlijo. Nė kiek. 

— Gera, kas dabar vyksta, - sukuždėjo Mariana Engel prieš 
sukdama į mano palatos kampus paeiliui pasikalbėti su savo tri- 
mis mokytojais. Net jai kalbant lotyniškai buvo aišku, kad prašo 
leidimo kažką daryti. 

— Jube, Domine benedicere. 

Kai grįžo prie mano lovos, jos šypsena rodė, kad prašymas 
buvo patenkintas. 

— Nori pamatyti kitas mano tatuiruotes? 

Linktelėjau ir ji ėmė braukti aukštyn nuo sprando neklusnią 
plaukų kupetą. Ten buvo rašalinis kryželis - susipynusios trys be- 
galinės virvelės. Paprašė jį paliesti. Paliečiau. Pirštais perbraukiau 
jį išilgai, paskui skersai - jos odą peržegnojau tiesiogine prasme. 

Ji nusiavė. Aplink kairiąją čiurną buvo ištatuiruotas iš ka- 
roliukų suvertas rožinis - jo kryželis buvo tarsi paguldytas ant 
kelties. Anot jos, šitaip visada buvo pasiruošusi atgailai esant 
reikalui. Bet taip sakydama šypsojosi, tad buvo aišku, kad net ji 
nelabai rimtai žiūri į šį teiginį. 

Paskui nusimovė kelnes - to nesitikėjau, nes filmai kažkaip 
man įtvirtino nuostatą, kad moterys visada pradeda nusirengi- 
nėti nuo viršaus. Nemūvėjo apatinių, tad liko tik su baltais marš- 
kinėliais, ant kurių po stalu voliojosi nusitašęs Bethovenas. (Už- 
rašas? „Bethoveno Devintoji“) 

Dar buvo gyvatė, ištatuiruota per visą dešinės kojos ilgį ly- 
giai ties ta vieta, kur ant kelnių išsiuvinėtas drakonas. Ji rangėsi 
aplink koją visai kaip paveiksluose vaizduojamas biblinis žaltys, 
apsivijęs gėrio ir blogio pažinimo medį. Mariana Engel stovėjo 
veidu į mane, taigi mačiau, kad gyvatės kūnas pirmiausia pa- 
sirodo ant kelio, šliaužia aukštyn ir dukart apsivynioja aplink 
šlaunį, o rombo pavidalo galva, padėta ant kirkšnies, nukreipta 
tiesiog į vaginą. 

Ji neatplėšė nuo manęs akių. Išsinėrė iš Bethoveno marškinė- 
lių, nors tik įsiręžusi ištraukė pro iškirptę plaukus, ir galop liko 
stovėti vidury mano palatos nuogut nuogutėlė, jei neskaitysim 
ties gerkle kabančio strėlės antgalio. 

Nudegimų skyriuje mane ne kartą varstė geismo kančios. 
Medė iš kailio nėrėsi, erzindama savo besikraipančiu pasturga- 
liu, kartais net atsigręždavo pažiūrėti, koks poveikis. Bet tai buvo 
pirmas kartas, kai iki galo seksualiai įsijaudrinau. Bent mintyse — 
iki šiol man gaminosi hormonai, dėl kurių poveikio kraujo pri- 

tekėjimas sukelia erekciją, tik toks skirtumas, kad nebebuvo kur 
tam kraujui pritekėti. Įsivaizdavau, kaip nuo jo sankaupos užsi- 
plieskia paslėpsniai. 

Buvo ir dar vienas kryžius, nupieštas ant pilvo - kur kas di- 
desnis nei ant sprando. Jis buvo keltiškas, kryžmų sankirta vi- 
duryje sudarė apskritimą. Visa tai buvo apvesta vertikaliu ovalu, 
užimančiu plotą nuo dubenkaulio iki krūtinės ląstos apačios. 
Aukščiau viršutinio ovalo linkio buvo trys didžiosios raidės IHS. 

Ant kairės krūties buvo didelė, ryškiai raudona Švenčiausio- 
sios Širdies tatuiruotė, apvesta erškėčių vainiku. Širdį rijo gelto- 
nos liepsnos, kylančios peties link. 

Ji priėjo prie mano lovos, kad galėčiau įdėmiai apžiūrėti gau- 
siai išrašytą jos kūną, ir liepė paliesti Kristaus vardą. Paliečiau, ir 
po mano gerąja ranka jos oda pašiurpo. 

Ji nusigręžė ir nugara į mane atsisėdo ant lovos krašto. Nuo 
pečių linijos driekėsi angelo sparnai, užsibaigiantys smailais ga- 
liukais ties sėdmenimis. Sparnai užėmė visą nugarą, ir nesusilai- 
kęs ištiesiau į juos ranką. Sakytum, pasijutau turintis teisę liesti 
jos odą, lyg ji būtų buvusi mano. Staiga sumojau, kad tai ne tas — 
negali būti tas - atvejis, ir mano ranka pakibo ore. Kybojo tol, 
kol Mariana Engel neatsisukdama pasakė: 

— Noriu, kad mane liestum. 

Taigi pasiekiau ranka tikslą ir ėmiau pirštais vedžioti palei ra- 
šalinių jos plunksnų linijas. Tai buvo laisvų, stambių ir juvely- 
riškai smulkių štrichų samplaika - taip meistriškai atlikta, kad 
lengvai galėjai patikėti pūkiniu paviršiaus minkštumu. Dabar jos 
nugara bėgiojo virpuliai - kaip ir per mano širdį. 
jaudulingai nusišypsojo, ir aš nutraukiau pirštų galų kontaktą. 
Ji atsistojo ir ėmė vilktis drabužius. Nesikalbėjom. Ji apsirengė 
ir išėjo. 

Specialiose studijose nėra galutinių išvadų, kada nudegusiems 
ligoniams geriausia nuimti įtvarus, nes padėtį neišvengiamai 
komplikuoja raumenų atrofija. Galiausiai daktarė Edvards su- 
kaupė visą drąsą ir parinko dieną man nuo kojos nuimti mecha- 
ninį vorą. 

Tai sukėlė Sajuri džiaugsmo priepuolį - jai rankos niežtėjo iš- 
traukti mane iš lovos. Ji dukart neapsakomai teatrališkai suplojo 
delnais. 

— Pasiruošęs? Genki? Jau metas! 

Šalia stovėjo pasiryžusios padėti Medė ir Betė mėlynais cha- 
latais ir didelėmis geltonomis pirštinėmis. Prieš mynimą dvira- 
čiu jos kelias minutes tempė mano raumenis, kad atsileistų su- 
stingusios kojos. Paskui abi seselės apkabino per nugarą, pastatė 
ir laikė, kol liovėsi svaigti galva. Pamažu jos atleido gniaužtus, ir 
pats ėmiau laikyti savo svorį. 

Pirmąkart po avarijos atsistojau. Sajuri pernelyg garsiai skai- 
čiavo sekundes — „šešios... septynios... aštuonios!“ — kol mano 
kojos iš nevirtų spagečių pavirto virtais. Akimirksniu žemyn 
kūnu ūžtelėjo kraujas, tarsi prisiminęs, kaip veikia žemės trauka, 
ir pasruvo pro donorinius lopus. Kojų tvarsčiai paraudo, susi- 
gėdę savo neveiksmingumo, - kad kiek, būčiau nualpęs. 

Moterys paguldė mane į lovą ir ėmė džiaugsmingai šlovinti 
mano pastangas. Kai smegenys aprimo po horizontalios padė- 
ties pakeitimo į vertikalią, pamačiau tarpduryje besišypsančią 
daktarę Edvards. 

Prieš šį bandymą, kurstomas mačizmo ir pasipūtimo, būčiau 
pasakęs, kad mane mažai jaudina rezultatai. Stovėti - jau net ne 
vaikiškas žaidimas, o išvis kvailystė. Jei leisi sau sukti galvą dėl 
stovėjimo, tai dėl ko dar pradėsi ją sukti? Nors nenorėjau džiaug- 

tis sveikinimais, jie skambėjo nuoširdžiai. Moterys džiaugėsi 
mano žygdarbiu ir aš, pamiršęs sveiką protą, lygiai taip pat juo 
džiaugiausi. 

Užuot atsainiai numojęs į savo laimėjimą, išvirtau į išsišiepusį 
pusgalvį. Visiems dėkojau už pagalbą ir tik gailėjausi, kad šito ne- 
matė Mariana Engel. 


Tą vakarą tikėjausi, kad patenkintas dėsiu į akį, bet nieko neišėjo. 
Su miegu užplūdo visokia bjaurastis. 

Tąnakt sapnavau, kad Sajuri mane pastatė ir staiga paleido. 
Mano kūno griuvėsiai sukrito, jaučiau, kaip aplink nugarkaulį 
vyniojasi ir rangosi gyvatė. MANAI, GALI STOVĖTI ANT 
SAVO KOJŲ? Į neutralizuotą mano korpusą Nenė svaidė smi- 
ginio strėlytes, o seselės plojo delnais virš galvos, džiūgauda- 
spragėjo liepsnos - tūkstantis žvakių. Norėjau ištiesęs rankas 
jas šveisti šalin, bet tarsi atsikabino rankų raumenys ir aš virtau 
lyg ir teatro lėle nutrauktomis virvelėmis. Liepsnelės šypsojosi 
man piktais veidais ir žibančiais dvišakais liežuviais ėmė laižyti 
lovos skeleto paklodes, o šios kibirkščiavo kaip deganti laidotu- 
vių marška. Aplink lūžtantys kaulai niršiai tratėjo tarsi griūvan- 
tys pastoliai. 

Medikės toliau kvatojo. Kažkuri iš jų šaižiai vokiškai užriko: 
Alles brennt, wenn die Flamme nur heip genug ist. Die Welt ist nichts 
als ein Schmelztiegel. Matyt, sapnuose aš poliglotas, kaip ir Ma- 
riana Engel. Viskas dega, jei tik ugnis kaitri. Pasaulis - viso labo tiglis. 

Marškai toliau liepsnojant įstrigau tarp kaulų. Liepsnos toliau 
nepakenčiamai vaipėsi, laižė, laižė, laižė klastingi jų liežuviai. 

AŠ JAU ČIA IR NIEKUR TU NEDINGSI. Girdėjau švilpiant 
strėles. Jaučiau jas smingant į plaštakas, smingant į pėdas. 

Ilgai ilgai sapnavau liepsnojimą, o kai galiausiai viskas baigėsi 
ir pabudau, suglumino oro lovos teikiamas sklendimo pojūtis. 
Prireikė kelių akimirkų, kol susigaudžiau, ar esu šiapus, ar ana- 
pus sąmoningumo ribos. 


Pasakiau Marianai Engel apie sėkmingai atlaikytas aštuonias se- 
kundes pirmą dieną pabandžius atsistoti, paskui apie dar didesnį 
laimėjimą antrą dieną, kai išstovėjau trylika sekundžių. Ji su de- 
rama pagarba sutiko mano laimėjimus, bet aiškiai kažkas blaškė 
jos dėmesį. 

— Kas tau? 

—- Mmum... Ne, ne, niekas man neįkando. - Ji pirštais perbėgo 
per ryškiai iššokusį gumbą man ant peties, kuris kasdien di- 
dėjo. - Kas čia? 

— Tai vadinama audinių plėtimu. 

Paaiškinau, kad po oda įdėtas silikono balionėlis ir kasdien 
gydytojai man suleidžia daugiau druskos tirpalo. Besipūsdamas 
balionėlis tempia odą panašiai kaip tunkant. Galop balionėlio 
turinys bus išleistas, o aš liksiu su papildomos odos nuokara, ku- 
rią bus galima persodinti nuo peties ant kaklo. 

- Nuostabu. Kaip būtų buvę gerai, jei pirmąkart būčiau tau 
galėjusi taip padaryti. 

— Ką? 

— Nekreipk dėmesio. - Ji vėl palietė gumbą ir nusišypsojo. — 
Žinai, tas auglys man primena gumbus, kurie iššoka ištikus juo- 
dajam marui. 

— Ką? 

— Aš turiu tokį draugą... - Jos balsas užlūžo ir ji pametė mintį. 
Kelias minutes sėdėjo stebeilydama į tuštumą, bet rankos, užuot 
sustingusios, dar smarkiau krutėjo negu maigydamos nepridegtą 
cigaretę ar čiupinėdamos pakabuką. Tartum būtų norėjusios at- 
rakinti ir paleisti istoriją, kurią ji nuo manęs slėpė. 

Galiausiai ji linktelėjo staliuko prie lovos pusėn. Ant jo buvo 
krūva psichologijos knygų - apie jas akivaizdžiai vengė klausti. 

— Tu mane tyrinėji, - pasakė ji. - Ar man reikėtų išsinuomoti 
kurį nors tavo pornofilmą, kad geriau tave suprasčiau? 

Rodos, šito niekada ir niekaip nereikalavau, bet vyliausi, kad 
ji niekada taip nepasielgs. Paprašiau jos pažadėti niekada nežiū- 
rėti nė vieno mano filmo. 

— Sakiau gi, man tas pats, - atsakė ji. - Tau gėda? 

Patikinau, kad ne, - tiesiog nenoriu, kad ji žiūrėtų. Tai buvo 
tiesa, bet ne visa: nenorėjau, kad žiūrėtų, nes nenorėjau, kad ma- 
tytų, koks buvau, ir lygintų su tuo, į ką pavirtau. Nenorėjau, kad 
ji pamatytų mano gražumą, glotnią odą, tvirtą kūną, o paskui 
išvystų prieš akis lovoje kėpsančią šlykštynę. Supratau, kad tai 
neprotinga, - be abejo, ji žino, kad buvo laikas, kai buvau neap- 
degęs, bet nenorėjau, kad šis faktas jai taptų dar tikresnis. Galbūt 
ji gali priimti mane tokį, koks esu, vien dėl to, kad neturi su kuo 
lyginti. 

Mariana Engel priėjo prie mano lango ir minutę užsižiūrėjusi 
tarstelėjo: 

— Nekenčiu, kai reikia tave palikti, noriu visada būt prie tavo 
lovos. Noriu tau paaiškinti — kai gaunu nurodymus, būnu ne 
savo valioje. 

Tai buvo viena tų retų akimirkų, kai visiškai supratau, kas 
dedasi jos sieloje: ji turėjo paslaptį ir ja norėjo pasidalyti, bet 
žinojo, kad tai tokia paslaptis, kurios daugelis negali suprasti. 

Buvo gyvybiškai būtina garsiai tai pasakyti, bet ji bijojo, kad tai 
skambės absurdiškai. Panašiai kaip, pavyzdžiui, aiškinimas, kad į 
nugarkaulį tau įsirangiusi gyvatė. 

- Kai ateina metas dirbti, užmiegu ant akmens, - giliai įkvėpusi 
pradėjo Mariana Engel, - ir miegu mažiausiai dvylika valandų, 
bet paprastai daugiau. Tai pasiruošimas. Gulėdama ant akmens, 
ji pajaučiu. Pajaučiu viską, kas yra jo viduje. Jis... šiltas. Mano kū- 
nas susigeria į jo kontūrus ir tada jaučiuosi besvorė, tarsi sklęsčiau 
ore. Sakytum, negaliu pajudinti rankų ir kojų. Bet tai nuostabu: 
tai stingulio priešingybė. Tai labiau sąmoninga, hipersąmoninga 
būsena, kai negali pajudėti, nes tave užlieja tas jausmas. 

— Nori pasakyti, - paklausiau, - kad pajauti, kas yra akmens 
viduje? 

— Sugeriu akmens svajas, o viduje esančios chimeros man 
pasako, kaip jas išlaisvinti. Jos atidengia savo veidus ir parodo, 
ką turiu nutašyti, kad jos įgautų pirminį būvį. Kai jau turiu pa- 
kankamai informacijos, pradedu. Kūnas pabunda, bet nelieka 
jokio laiko pojūčio, nieko daugiau nėra, tik darbas. Praeina ke- 
lios dienos, kol suprantu, kad dar nemiegojau ir kažin ar valgiau. 
Sakytum, stengčiausi atkasti likusį gyvą, užverstąjį laiko griūties, 
kurios nuošliauža kaupėsi visą amžinybę, kol ėmė garmėti į pa- 
kalnę. Chimeros visada buvo akmenyje, bet būtent tą akimirką 
joms tampa nebepakeliama ten pasilikti. Jos perkentėjo akmens 
žiemą, o mano kalte yra pavasaris. Jei nuskaldysiu tai, ką reikia, 
chimera išsiskleis kaip gėlė, prasikalusi ant akmeninio pylimo. 
Tik aš tai galiu padaryti, nes suprantu jų kalbą, ir tik aš galiu 
duoti joms širdį, kurios reikia naujam jų gyvenimui. 

Ji nutilo ir, atrodė, laukia, kol ką nors - nesvarbu ką - pasa- 
kysiu, tačiau ką galima atsakyti į tokius teiginius? Kadangi ji čia 
pat norėjo atsakymo, o aš norėjau, kad ji toliau kalbėtų, pasakiau, 
kad tai, rodos, nepaprastai intensyvus kūrybinis procesas. 

— Kaip tik priešingai. Aš — indas, į kurį liejasi ir iš kurio tykšta 
vanduo. Tarp Dievo, chimerų ir manęs yra ratas - takus ratas, 
nes tai ir yra Dievas — ratas, kurio centras yra visur, o kraštas — 
niekur. Kol kalu akmenį, chimeros balsas vis stiprėja. Dirbu kiek 
galėdama sparčiau, nes noriu, kad tas balsas nutiltų, tačiau jis 
mane ragina, reikalauja padėti išeiti jai į laisvę. Tas balsas liaujasi 
tik kai baigiu, o tada būnu tokia nusikamavusi, kad ateina metas 
miegoti. Štai dėl ko kartais dingstu penkias šešias dienas. Tiek 
reikia chimerai išvaduoti ir man atsigauti. Negaliu pasakyti, kada 
chimera bus baigta, ir negaliu to atsisakyti. Tad atleisk man, kad 
dingstu, - neturiu pasirinkimo. 


Na, ką gi. Bent jau sužinojau, ką ji daro su tomis daugybinėmis 
širdimis, kurias manė esant krūtinėje. Jos persikeldavo į jos kala- 
mas skulptūras. 

Buvau tikras, kad Mariana Engel šizofrenikė, bet, atsižvelgda- 
mas įjos apibūdintus darbo įpročius, pradėjau svarstyti, ar tik jai 
nebus maniakinė depresija. Požymiai kreipė mintis šia linkme: 
kai pirmąkart ją pamačiau, buvo nuvargusi, tamsiais apdarais, o 
dabar ir jos apranga, ir asmenybė sutvisko ryškiomis spalvomis. 
Šizofrenikai nelinkę leistis į kalbas, kartais nepraveria burnos ke- 
lias valandas pagret, o Mariana Engel elgėsi visiškai priešingai. O 
dar tas jos darbo metodas. Didelė dalis maniakinės depresijos 
aukų pelno menininkų šlovę, nes pati liga suteikia įkarštį, kurio 
reikia monumentaliems kūriniams. O Mariana Engel kaip tik ir 
kūrė monumentalųjį meną. Jei jos pavaizduotas įprastas akmens 
kalimo procesas nėra maniakiško darbo apibūdinimas, tada aš 
neįsivaizduoju, kas tai yra. 

Bet buvo nemažai ir šizofrenijos požymių. Ji pasakojo apie 
balsus, sklindančius iš akmens ir liepiančius jai daryti, kas nuro- 
dyta. Ji žiūrėjo į save kaip į dieviškos valios pasireiškimo įrankį, 
o į savo kūrybą - kaip į ratą, kuriame bendrauja Dievas, chime- 
ros ir ji pati. Ką dar kalbėti apie jos „praeitį Engeltalyje ir nuo- 
monę, kad „Pragaras“ - tinkami skaitiniai nudegimų skyriuje. 
Trumpai tariant, mažai kas jos gyvenime buvo nepaliesta krikš- 
čionybės, o kaip jau minėta, šizofrenikų mintis dažnai būna už- 
valdžiusi religija. 

Statistikos duomenys teikė pagrindo įtarti ir vieną, ir kitą ligą. 
Šizofrenija dažniau serga vyrai nei moterys, bet daugiau kaip aš- 
tuoniasdešimt procentų šizofrenikų smarkiai rūko, o Mariana 
Engel nuolat bėgiojo iš nudegimų skyriaus sutraukti nikotino 
dozės. Su manimi kalbėdama ji bauginamai atkakliai spokso- 
davo į akis, retai atitraukdama žvilgsnį: ką tai reiškia, supratau 
Gregoro knygose perskaitęs, kad šizofrenikai retai mirkčioja. 

Nenoras gerti vaistų būdingas abiem toms ligoms, bet dėl skir- 
tingų priežasčių. Sergantys maniakine depresija atsisako vaistų 
dėl to, kad būdami pakilios nuotaikos yra įsitikinę, jog nebeįkris 
į duobę, arba pakili nuotaika jiems išvirsta į tokią priklausomybę, 
kad kritimas į duobę tiesiog suvokiamas kaip kaina, kurią tenka 
už tai mokėti. Kita vertus, šizofrenikai dažnai sugalvoja atsisakyti 
vaistų, nes yra įsitikinę, kad vaistais jie nuodijami, — šias pretenzi- 
jas iš Marianos Engel girdėjau ne kartą. 

Šiuo metu nemažai gydytojų mano, kad kur kas dažniau ser- 
gama iškart abiem šiomis ligomis, negu paprastai diagnozuo- 
jama, tad gali būti, kad čia tiko abi diagnozės. 

Valandos, praleistos vartant psichikos sveikatos vadovėlių 
puslapius ir stengiantis geriau ją suprasti, leido ir geriau suprasti 
save - ir tai, ką išsiaiškinau, visiškai nenudžiugino. 

Aš nuolat lyginau jos kančias su savomis ir sau kalbėjau, kad 

ji niekaip negali suprasti mano fizinio skausmo, o pats maniausi 
suprantantis jos sielos kančios prigimtį. Pritaikius tinkamus vais- 
tus daugelis psichikos ligų pagydomos, užtat nėra tokios table- 
tės, nuo kurios pavirsčiau normaliu žmogumi. Vaistų prigirdytas 
trenktas žmogėnas gali neišsiskirti iš minios, o aš visada styrosiu 
kaip apsvilęs nykštys, atsiskyręs nuo visos žmonijos kumščio: tai 
leido man jaustis laimėtoju varžytuvėse, kurių iš tikro nebuvo. 


Rytojaus dieną Mariana Engel atėjo su paprasta balta suknele ir 
sandalais atviromis nosimis - ją buvo galima palaikyti Vidurže- 
mio pakrantės kaimo gyventoja. Ji atsinešė dvi maisto pintinė- 
les - mėlyną ir baltą, o pagal tai, kaip tempė jas į palatą, galėjau 
spėti, kad jos sunkios. Ėjo susirietusi, strėlės antgalis ant raištelio 
šokinėjo smailioje iškirptėje kaip jaukas ant meškerės. 

— Pagaliau išpildysiu pažadą tave pavalgydinti. 

Leiskite trumpai paaiškinti, kodėl daktarė Edvards leido lan- 
kytojai nešti maisto į nudegimų skyrių. Be psichologinių vaišių 
privalumų (kaip šiuo atveju), buvo dar ir materiali priežastis. 
Man sveikstant išsivystė būklė, vadinama hipermetabolizmu: 
organizmas, kuriam paprastai užtenka dviejų tūkstančių kalorijų 
per dieną, po sunkaus nudegimo gali suvartoti ir septynis tūks- 
tančius. Pro nosinį skrandžio zondą tiesiai į skrandį man buvo 
tiekiamos maisto medžiagos, tačiau gaudavau jų nepakankamai, 
tad man leido ir net ragino daugiau valgyti. 

Mariana Engel ir anksčiau atnešdavo šio to užkąsti, bet šįkart 
buvo aišku, kad tai kur kas sotesnis maistas. Ji atidengė pintinė- 
les - viena buvo karštiems valgiams, kita, pridėta ledo, šaltiems — 
ir ėmė dėlioti valgius. Ten buvo kepaliukas ką tik keptos fokačios, 

dar kvepiančios malkų dūmais, alyvuogių aliejaus ir balzaminio 
acto buteliukai. Ji įsuko juodą sūkurį geltoname paviršiuje ir į tą 
leopardišką skystį pamirkė fokačios kąsnį. Prieš nešdama duoną 
man prie burnos sukalbėjo pažįstamą maldą: Jube, Domine bene- 
dicere. 

Atnešė ir sūrio: kamambero, gaudos, mėlynojo, Irano ožkų 
pieno. Paklausė, kurį labiausiai mėgstu, ir, kai parodžiau ožkų sūrį, 
plačiai nusišypsojo. Buvo ir garuojančių suktinukų, kurie priminė 
lietinius, tik nešvankiai laužė nosį. Ji paaiškino, kad gorgoncolos 
blyneliai ne kiekvieno skoniui, bet pareiškė viltį, kad man patiks. 
Man patiko. Buvo ir muskusinio meliono rutuliukų, apvyniotų 
plonytėmis vytintos jautienos riekelėmis — vaisinis oranžinis so- 
drumas žvilgčiojo pro peršviečiamą mėsišką rausvumą. 

Ji tęsė archeologines paieškas pintinėlėse. Begėdiškai putnios 
žalios alyvuogės, išpampusios nuo raudonų kvapiųjų pipirų 
įdaro, patenkintos drybsojo geltoname dubenėlyje. Lėkštė su 
juoduoju actu apšlakstytais pomidorais, lyg sniego gniūžtėmis 
apdėtais mocarelos rutuliukais. Pitos skridinėliai, humusu ir 
dzadzikiu kupantys puodeliai. Austrės, krabai, šukutės, dailiai 
sutikusios mirtį paskęsdamos jūreiviško padažo vandenyne; cit- 
rinų pleišteliai kaip skęstančiųjų gelbėjimo plūdurai balansavo 
ant lėkštės pakraščio, laukdami, kada galės įsiterpti. Kiaulienos 
dešrelės su pipirų grūdeliais. Dolmos kimštinukai, su savo ža- 
liais švarkeliais net susiriesdami besistengiantys išrodyti tamsia- 
gymiai ir vyriški, kvepiantys saldžiu raudonuoju vynu. Riebūs 
kalmarų žiedai. Suvlakį primenantys vėrinukai su svieste keptais 
svogūnais ir troškintomis paprikomis. Buvo ir avienos mentė lai- 
mingos skrudintų bulvių šeimynėlės apsupty - taip puikiai iške- 
pusi, kad gurėjo vien nuo minties apie šakutę. 

Aš sėdėjau užverstas tos kulinarinės griūties, bijodamas paju- 
dėti, kad neapversčiau lėkštės. 

— Mes niekaip visko nesuvalgysim. 

— Nėra tikslo baigti. - Ji iš šaltosios pintinėlės išėmė butelį. 
Be to, neabejoju, seselės mielai padės įveikti, kas liks. Nesakyk 
joms, kad gėriau svaigalus, gerai? Mėgstu retsiną, nes ji turi že- 
mių prieskonio. 

Seselės greitai ėmė sukti aplink ratus kaip alkanų kirų pulkas. 
Jaučiau keistą vyrišką pasididžiavimą, kai tave mato atėjus į pa- 
simatymą su žavinga moterimi. Seselės prieš išsiskirstydamos 
dirbti kasdienių darbų pakikeno ir mestelėjo vieną kitą komen- 
tarą. Mariana Engel man prie lūpų nešė kąsnelį po kąsnelio. 

— Paragauk šito... Matysi, patiks... Dar. 

Mes uoliai stengėmės, bet iš anksto buvo aišku, kad visa tai 
nebus suvalgyta. Kai liovėmės, ji išėmė siaurą metalinį termosą 
ir į du mažučius puodelius įpylė graikiškos kavos. Ši net liulėjo 
nuo tirštumo, ir prireikė gerų trisdešimties sekundžių puode- 
liams pripilti. Tada ji išėmė desertą: baklava buvo tokia prisi- 
gėrusi medaus, kad varvėjo kaip korys. Trispalviai ledai — žalia 
balta raudona. Ir, žinoma, jos šuns bendravardė bugaca - gelsvai 
rusvi pyragaičiai su kremu tarp filo tešlos sluoksnių. 

— Nori, papasakosiu vieną istoriją? — paklausė Mariana En- 
gel. - Apie tikrą meilę, brolišką atsidavimą ir strėles, pasiekian- 
čias taikinį. 

— Vėl apie tave? 

— Iš tikrųjų tai apie mano bičiulį Erančeską Korselinį. 


VI 


N*“ Gracianai nebūtų galėjęs pasakyti, kad jos mylimiau- 
sias Frančeskas - negeras žmogus. Jis buvo jų gimtojo Flo- 
rencijos miesto kalvis ir uoliai stengdavosi nukalti kuo patogesnę 
pasagą ar kietą kardą. Kartais jis nepastebėdavo, kaip bėga va- 
landos, ir stabteldavo tik tada, kai ant kalvės slenksčio pasirody- 
davo Graciana ir primindavo atsitraukti nuo žaizdro ir prisiminti 
žmoną. Ji juokaudavo, esą praeityje jis turėjęs labai prisivirti ko- 
šės, kad taip stropiai ruošiasi gyvenimui pragare. Jis juokdavosi, 
pažadėdavo tučtuojau ateiti, Graciana irgi juokdavosi. Ji žinojo, 
kad jos vyro laukia kas tik nori, bet ne pragaras. 

Frančeskas niekada nebuvo vadinamas dailiausių Italijoje 
kardų dirbėju ar didžiuoju Florencijos metalkaliu, bet jam tai 
buvo ne galvoj. Taip, jis norėjo būti geras amatininkas, patiki- 
mas kalvis, už savo darbą imantis nei daugiau, nei mažiau, nei 
jis vertas, bet labiausiai troško būti savo žmonai geras vyras. Ant 
priekalo jis meistravo Gračianai žavingas dovanas - žvakides, 
šaukštus, peilius ir įstabius papuošalus. Pats sakydavo, kad jo 
meistrystės viršūnė buvo vestuviniai žiedai, kuriuos nukalė sau 
ir Gracianai. Viename jų namų kambaryje buvo visas metalinių 
žaislų rinkinys vaikeliui, kurį jie bandė pradėti. Jis svajojo apie tą 
dieną, kai taps mylinčiu jos vaikų tėvu. 

Erančeskas Korselinis nebuvo koks gražuolis, betgi ir jo 
žmona nebuvo gražuolė. Kai kurioms moterims jis atrodė per 
daug apžėlęs, geležinės jo rankos buvo pritaisytos prie pernelyg 
gausiai makaronais maitinamo ir alumi girdomo kūno. Graciana 
baksnodama pilvą vadindavo jį L Orsacchiotto - Meškiuku, o 
Frančeskas į tai sakydavo: 

— Aš jį užgyvenau. Tai suglebęs raumuo! 

Gracianos plaukai buvo tankūs, akys juodos, o daugiau ji nie- 
kuo neišsiskyrė iš kitų. Bet sakydamas, kad ji gražiausia moteris vi- 
soje Italijoje, Frančeskas tuo tikėjo. Jie mylėjo vienas kitą nuo vai- 
kystės ir nebuvo dienos, kad jis nedėkotų Dievui už tokią žmoną. 

Jie buvo laimingi. Ji buvo švelni. Jis buvo atsidavęs. Ko dar 
jiems galėjo trūkti? 

Deja, trūko. 

Ėjo 1347 metai, iš Kinijos ką tik buvo atsidanginusi nežinoma 
liga — baisiausia iš visų regėtų. Iš uostų ji įsisukdavo į miestus ir 
Italijos kaimus, skindama žmones kaip viską savo kelyje ryjantis 
miško gaisras. Miestuose ir miesteliuose be perstojo aidėjo var- 
pai - buvo tikima, kad varpų skambesys atitraukia ligą. Daug kas 
manė, kad užkratą nešioja lavonų tvaikas, tad dangstėsi veidus 
iškvėpintomis skepetaitėmis. Visur smelkėsi smilkalų dūmai, su- 
mišę su mirties dvoku... 

Vienos dienos pavakarę Graciana pasijuto karščiuojanti. Nu- 
ėjo į miegamąjį nusnūsti. Vakare pabudusi kirkšnyje aptiko iš- 
šokusį kiaušinio dydžio gumbą, ir pažastys buvo patinusios. Ji 
suprato, kad prisiartino Juodoji mirtis. 

Virtuvėje Frančeskas taisė valgyti. Ji šūktelėjo jam tuoj pat 
eiti šalin, nes ji susirgo. 

— Gavoccioli! - rėkė ji. Bubonai. Ji ragino jį gelbėtis, nes kiek- 
vienas žinojo, kad nuo šito nėra jokių vaistų, jokios pagalbos. Ji 
meldė: - Išeik! Greičiau! 

Virtuvėje buvo tylu. Graciana gulėdama lovoje įsiklausė į tylą, 
viešpatavusią erčioje tarp jos ir vyro. Paskui išgirdo, kaip jis ėmė 
tarškinti puodais ir keptuvėmis, kad triukšmas nustelbtų jo kūk- 
čiojimą. Tai truko trumpą valandėlę. Ji šaukė, barėsi, reikalavo 
jo nesiartinti, bet jis pasirodė tarpduryje nešinas makaronais ir 
vynu ant padėklo. 

— Tau bus geriau, jei užvalgysi, - pasakė Frančeskas. Įėjo vi- 
dun, padėjo valgį į šalį ir atsisėdo šalia jos. O tada pasilenkė jos 
pabučiuoti. 

Graciana mėgino jį atstumti. Tai buvo pirmas kartas gyve- 
nime, kai bandė jo neprisileisti, bet Frančeskas griebėsi kalvio 
jėgos ir, nepaisydamas viso jos pasipriešinimo, pabučiavo tiesiai 
į lūpas. Po kelių sekundžių ji suprato, kad priešintis jau bepras- 
miška, ir priėmė jį. Tai jau įvyko. 

Tą vakarą jie nedaug tevalgę atsigulė. Pro langą į juos žiūrėjo 
mėnulio pilnatis. 

- La luna ė tenera, - pasakė Frančeskas. Švelnus mėnulis. Jis 
užsimerkė ir stipriau ją apglėbė. Paskutinis tąnakt Gracianos 
matytas reginys buvo jo miegančio veidas. Kai rytą atsibudo, 
jo veidas buvo pirmas reginys, kurį išvydo stojus naujai dienai. 
Ji klaikiai karščiavo, visa blizgėjo prakaitu, pulsas šoko pasiut- 
polkę. 

— Žiūrėk, — švelniai jam pasakė, — tave išmėtė juodomis dė- 
mėmis. 

Graciana ėmė verkti, bet Frančeskas šypsojosi ir glostė jai 
plaukus. 

— Neverk. Ašaroms neturim laiko. Mylėkim vienas kitą, kol 
dar galim. 

Tos pat dienos pavakarę Gracianai visiškai pablogėjo. Tris 
dienas jie gulėjo kartu. Tris dienas Graciana šiurpiai merdėjo jo 
rankose, o jis jai pasakojo apie gulbes, stebuklus, pasakojo di- 

džios meilės istorijas. Trečią jos ligos naktį Frančeskas pabudo 
nuo kankinamai trūksmingo jos alsavimo. 

— Viskas. 

Jis pasakė: 

— Greit susitiksim. 

Frančeskas paskutinįkart pabučiavo Gracianą, į krūtinę įkvėp- 
damas paskutinį jos atodūsį. 

— Ti amo, - pasakė ji. Myliu tave. 

Jai išėjus Frančeskas numovė nuo jos piršto vestuvinį žiedą. 
Dabar jau ir jis sunkiai sirgo, bet šiaip taip pakilo iš lovos. Vos 
laikėsi ant kojų, krečiamas šleikštulio ir karštinės, tačiau nusi- 
gavo į kalvę. Jam buvo likęs dar vienas darbas. 

Jis užkūrė žaizdrą. Išlydė abu vestuvinius žiedus - savo ir jos, 
ir lydinį supylė į strėlės antgalio formą. Kai antgalis buvo padir- 
bintas, pritaisė jį prie virbo. Nužvelgė strėlę išilgai, ar tokia pat 
tiesi ir šmaikšti kaip kitos, kurias buvo padirbęs. 

Frančeskas nukabino arbaletą nuo vinies ant sienos. Jis pri- 
klausė jo tėvui - garsiam šauliui, žuvusiam mūšyje, kai Frančes- 
kas su broliu Bernardu buvo visai maži. Arbaletas, kurį į Floren- 
ciją parnešė jo bendražygis, buvo vienintelis Frančeskui tekęs 
tėvo palikimas. Jis neturėjo net prisiminimų apie tą žmogų, tik 
šitą daiktą. 

Jis grįžo į miegamąjį, prie Gracianos kūno. Persisvėrė pro at- 
darą langą ir lauke pastatė strėlę su arbaletu. Aušo, ir jis šūktelėjo 
pro šalį einančiam berniukui, kad tas duotų žinią jo broliui, gy- 
venančiam kitame miesto pakrašty. Po valandos Bernardas jau 
stovėjo po jo miegamojo langu. 

Frančeskas meldė brolio daugiau nesiartinti, bijodamas, kad 
gali jį apkrėsti. Frančeskas paprašė paskutinės paslaugos. 

— Ko tik paprašysi, - tarė Bernardas. - Pagarbiai įvykdysiu 
paskutinį tavo norą. 

Pasakęs savo norą, Frančeskas atsisėdo ant lovos, atsisukęs 
į langą. Bernardas purtomas raudos pakėlė arbaletą ir įstatė 
strėlę. Giliai įkvėpė, įsiręžė ir paprašė tėvo vėlės nukreipti strėlę 
tiesiai į taikinį. Bernardas atleido templę ir švystelėjo strėlę. Šū- 
vis buvo taiklus ir mirtis ištiko akimirksniu. 

Frančeskas aukštielninkas krito į lovą šalia savo Gracianos, su 
strėle, kurios antgalis buvo nulietas iš jųdviejų vestuvinių žiedų, 
tvirtai įsmigusia į širdį. Eidamas pas ją mirė taip, kaip gyveno — 
su meile. 


VII 


| ik nepamanykite, kad aš didelis romantikas, nes štai ką pa- 
sakiau Marianai Engel baigus pasakojimą: 

— O tau ne nyku, kad abu jie buvo užsikrėtę maru? 

Palieku jums patiems įsivaizduoti, kokiu tonu ji atsakė, kad 
ne, ši meilės istorija jai neatrodanti nyki. 

Jai išėjus, tą istoriją apmąsčiau ir kitais požiūriais. Kiek joje 
idealizmo: senovės Italija, pasiaukojimas, atsidavimas, šūvis ves- 
tuviniais žiedais tiesiai į ištikimąją vyro širdį. Protaudamas pri- 
ėjau išvadą, kad šios istorijos esmė - turbūt ne sutuoktinių porą 
pražudžiusi baisi liga, o kažkodėl už širdies griebiantis Frančesko 
elgesys. Bent aš, virtuvėje virdamas makaronus ir girdėdamas 
žmoną klykiant, kad jai iššoko gumbai sulig kiaušiniu, beregint 
maučiau lauk. 


Kelias dienas laukiau Marianos Engel nekantraudamas rapor- 
tuoti, kad apsigalvojau ir nusprendžiau, jog Erančeskas nebuvo 
visiškas mulkis. Norėjau jai parodyti, kad, kalbant jų psichožar- 
gono klišėmis, augu kaip asmenybė, juk jai derėjo Žinoti apie 

šiuos pokyčius. Jai vis neateinant, pradėjau svarstyti, gal ji vėl pa- 
šaukta į chimerų tarnystę, o gal viską sugadinau savo neroman- 
tiškais komentarais. Tada mano smegenėlės vėl sujudo sukruto: 
ką sugadinau? Kaip galėjau sau leisti bent akimirką įsivaizduoti, 
kad mes pora? SILPNAPROTIS. 

Pas mane atėjo Betė su voku, kurį, kaip ji sakė, ką tik atnešė 
kurjeris. Atplėšęs radau raštelį ant rudo pergamento. Iš rašysenos 
atrodė, kad raidės prieš šimtmečius vedžiotos žąsies plunksna, ir 
tokiu dailyraščiu, kokio jau seniai nemokoma. 


Mielasis, 


Kelias dienas Sirbsiu. J mane vel įėjo dpasia. 
Chimeros trofšta gimti. 


Greit būsiu su tavim - 
"m. 


Apsidžiaugiau sužinojęs, kad ne aš ją kažkuo atbaidžiau, — 
priežastis buvo paprasčiausia - dar vienas akmenkalystės seansas. 

Televizorius rodė muilo operą. Edvardas vėl prarado atmintį, 
o kadaise prapuolusi Pamelos sesuo grįžo iš misijos Afrikoje. 
Aš stumdžiau rutulį lenta. Žiūrėjau, kaip tolyn ritasi sidabrinis 
mano veidas. Myniau menamą dviratį. Buvo paimta dar mano 
odos. Toliau kapsėjo morfinas. Gyvatė toliau laižė mano kauko- 
lės pamatą. AŠ JAU ČIA IR NIEKUR TU NEDINGSL. Ir dar 
ne viskas: ŠIKNIUS, NEVYKĖLIS, ŽLIUMBA, APSINEŠĖ- 
LIS, DEMONAS, PABAISA, VELNIAS, IŠGAMA, GYVULYS, 
ŽVĖRIS, BABAUŠIS, BUVUSYSIS, NEBUVUSYSIS, NEBUŪ- 
SIMASIS. NEMYLIMAS. NEMYLĖTINAS. NEŽMOGUS. 

Et, ką ji išmano, ta sumauta šungyvatė? Mariana Engel pava- 
dino mane mieluoju. 

Mąsčiau apie Frančeską, kalvės karštyje mojuojantį kūju. 
Mąsčiau apie Gracianą, valgančią makaronus buboninės mirties 
patale — tik trupučiuką, kad pagerėtų. Galvojau apie mylimuo- 
sius jų mirties valandą. Bandžiau įsivaizduoti tokį savo atsida- 
vimą, kad galėčiau mirti dėl kito, - nors man buvo per sunku 
įsivaizduoti, kad galėčiau gyventi dėl savęs. Ir dar bandžiau vaiz- 
duotėje piešti, kas bus, kai galiausiai mane išleis iš nudegimų 
skyriaus, ir kaip pasikeis mano santykiai su Mariana Engel. 

Ligoninė buvo uždara aplinka, čia jos keistenybės atrodė 
tiesiog spalvingos ir tikrai negalėjo kaip nors kenkti mano kas- 
dieniam gyvenimui. Mane saugojo nustatyta dienotvarkė, o 
personalas jos vizitus pakentė todėl, kad kovojau dėl galimybės 
jai lankytis ir neturėjau kitų draugų, - nebent Gregorą. Kadangi 
ją temačiau tokioje ribotoje ir ribojančioje aplinkoje, privalėjau 
savęs paklausti: iki kokio laipsnio Mariana Engel yra keistuolė 
realiame pasaulyje? 

Kai ji kalbėdavo apie daugybines širdis savo krūtinėje arba 
savo gyvenimą prieš septynis šimtus metų, man tai buvo puiki 
proga ištrūkti iš monotonijos. Kartais sunerimdavau, bet dau- 
giausia mintis apie jos jaučiamą neva magišką ryšį tarp mūsų 
kėlė man slaptą virpulį. Tačiau kaip būčiau į ją reagavęs, jei bū- 
čiau sutikęs iki avarijos? Be abejo, būčiau numojęs į ją ranka ir 
nuėjęs savais keliais. Pamanyk - dar viena nevisprotė. Ką ir kal- 
bėti, ligoninėje aš negalėjau nueiti savais keliais. 

Ateis laikas, kai galėsiu, jei norėsiu. 

Vienuolių augintinė Mariana Engel, pastarąjį kartą matyta vai- 
kystėje keturioliktojo amžiaus pradžioje, ruošėsi pradėti moky- 
tis Engeltalio skriptoriume. Ši institucija gyvavo jau kelis šimt- 
mečius, nuo tada, kai Karolis Didysis įsakė įsteigti perrašinėjimo 
sales svarbiems raštams išsaugoti. Pradžioje, žinoma, knygdir- 
bystė buvo beveik išimtinai skirta išsaugoti Dievo žodžiui. 

Raštininko darbas buvo nelengvas. Raštininkas - arba, kaip 
Engeltalyje, raštininkė - turėjo tik paprasčiausius įrankius: pei- 
lius, rašalines, kreidos, skutiklius, kempinėles, švino baltalo, li- 
niuotes ir ylas. Knygų saugos sumetimais skriptoriume nebuvo 
leidžiama deginti žvakių. Jei būdavo šaltasis metų laikas, raš- 
tininkė net negalėjo susišildyti rankų. Knygų vertė buvo tokia 
didelė, kad perrašinėjimo salės buvo įkurdinamos gynybinio 
bokšto viršūnėje; pačiose knygose būdavo įrašų, perspėjančių 
apie vagystės ar vandalizmo pasekmes. Įprastas pasažas grasino 
vagiui liga, karštine, kankinimų ratu ir kartuvėmis. Ne viena iš 
šių bausmių, bet visomis iš eilės. 

Tai buvo rūstus gyvenimas, bet raštininkė galėjo guostis, kad 
kiekvienas jos perrašytas žodis - tai taškas, kuris jai bus įskaity- 
tas Paskutinio teismo dieną, ir kartu ginklas prieš šėtoną. Tačiau 
tas priešų priešas nenusileidžiąs be atsako į išpuolius, tad siųs- 
davo kaligrafų siaubą demoną Titivilą. 

Titivilas - smulkus niekšelis. Nepaisant geriausių raštininko 
ketinimų, jo darbas vis tiek vienodas ir nuobodus. Mintys nu- 
klysta į šalį ir taip atsiranda klaidų. Titivilas kasdien turėdavo 
sukimšti į savo maišą tūkstantį rankraščių klaidų. Nutempdavo 
maišą šėtonui, tas sudėdavo laimikį į Klaidų knygą, kuri per 
Paskutinį teismą bus panaudota prieš raštininką. Taigi perraši- 
nėjimas raštininkui kėlė grėsmę: teisingai perrašyti žodžiai buvo 
teigiami balai, o klaidingai perrašyti - neigiami. 

Bet velnio gudrybė atsisuko prieš jį patį. Žinodami, kad Ti- 

tivilas darbuojasi išsijuosęs, raštininkai turėjo paskatą rašydami 
susikaupti. Galiausiai Titivilas nebeturėjo kuo prikimšti savo 
maišo ir buvo ištrenktas tykoti bažnyčiose ir užrašinėti per mi- 
šias liežuvaujančių moterų vardų. 

Be kita ko, tipiškas viduramžių raštininkų naudojamas šriftas 
buvo gotikinis minuskulinis raštas - gana įdomu, kad tą patį šriftą 
Mariana Engel naudojo kaip kasdienį rašysenos stilių. Nebūtinai 
tai ką nors įrodo, bet nepaminėti tokio fakto būtų aplaidu. 


Nuo tada, kai Mariana Engel atsiuntė tą raštelį, praėjo šešios 
dienos. Nuo tada, kai iš vienos mano kūno vietos į kitą buvo 
perkeltas naujausias gyvas lopas - penkios dienos. Keturios 
dienos - nuo tada, kai išstovėjau trisdešimt septynias sekundes. 
Trys dienos - nuo pastarojo mano pokalbio su Gregoru. Dvi 
dienos — nuo tada, kai išstovėjau keturiasdešimt šešias sekun- 
des, ramstomas Sajuri Midzumoto su jos neišsenkama energija. 
Viena diena - nuo tada, kai lioviausi didžiąją laiko dalį galvojęs 
apie savižudybę. 

Užsukus Gregorui pastebėjau, kad jis toliau mankštinasi, bet 
pasmakrėje karojo odos gunkšlė, kurios jis negalėjo atsikratyti. Ją 
pridengė naujai apkirpta ožio barzdelė, aš pagyriau jo išvaizdą ir 
paklausiau, kas ji. 

Jis paskubėjo atsakyti, kad nėra jokios „jos“. Tiesą sakant, per 
daug paskubėjo. Supratęs, kad atskleidė kortas, pakeitė taktiką ir 
bandė numoti ranka, norėdamas pasirodyti nerūpestingas, bet 
tik dar labiau išsidavė. 

Žmonės, save laikantys nepatraukliais, turi keistą, bet labai 
dažną savybę. Tokius glumina kitų spėlionės, esą juos domina 

koks nors žmogus, - jausdamiesi neverti dėmesio, jie neigia, kad 
drįsta jį rodyti. 

Mes dar nebuvom taip susidraugavę, kad galėčiau kaišioti 
nosį į jo reikalus, tad kai Gregoras pakeitė temą, aš pasidaviau. 


Sajuri pasišokinėdama įžengė į mano palatą, žerdama žodžius 
kursyvu: 

- Labas rytas! Ar turite minutę laiko pasikalbėti apie jūsų gy- 
dymą? 

Pasakiau, kad neturiu. Iš mano gerklės pasigirdo vangus burb- 
telėjimas su metalo ašmenų džergžtelėjimu, sakytum, ant grindų 
nukritus padėklui su peiliais ir šakutėmis. Kaip tik ir tikėjausi iš- 
gauti tokį efektą. 

— Siaubiška! - sušuko Sajuri ir užsidengė burną ranka, paskui 
patikino, kad juokas - geriausias vaistas, galiausiai ėmė aiškinti, 
kad atliks keletą tyrimų mano jėgai ir paslankumui patikrinti. 
Esą, mano fiziniai gebėjimai „dar nenustatyti, tad ji pasinau- 
dosianti instrumentu sąnarių lankstumui tikrinti, jis vadinamas 
goniometru. Suėmusi mane už rankų, sulenkė jas per alkūnes ir 
knygelėje užsirašė rezultatus. Paskui patikrino kojas ir aptiko, 
kad dešinysis kelis (žiauriai sugadintas) vos lenkiasi. Ir tai parei- 
gingai užsirašė knygelėje. 

— Ne visai gerai. 

Paskui, tikrindama įvairių kūno dalių jautrumą, baksnojo 
mane kažkokiu velnio neštu pagaliuku ir klausinėjo, ką jaučiu. 
Pasakiau, kad jaučiu, kaip ji mane baksnoja velnio neštu paga- 
liuku. O, nusijuokė ji, aš besąs puikus pokštininkas. 

Sajuri įdavė man savo pieštuką į nesužalotą ranką ir paprašė 

ką nors parašyti jos knygelėje. Aš išsiklaipiusiomis raidėmis už- 
rašiau: „Kur ji?“ (Dar vienas pavyzdys, kaip pasakiškai man pa- 
sisekė, nes ugnis pagailėjo dešinės rankos, o aš esu kairiarankis. ) 
Sajuri nekreipė jokio dėmesio į mano parašytus žodžius - ją do- 
mino tik kūno narių lankstumas. Įspraudė tušinuką į kairę ranką 
be pusantro piršto ir paprašė parašyti kitą sakinį. Man pavyko 
bandymus ir pareiškė, kad bent jau įskaitoma. 

Ji viską užbaigė žodžiais, jog tuoj man bus sudaryta mankštos 
programa, ir tai, esą, tiesiog nuostabu! 

— Nė nepamatysite, kaip pastatysim jus ant kojų ir išmokysim 
vaikščioti! 

Pasakiau, kad, velniai rautų, aš ir pats moku vaikščioti, ko čia 
taip krykštauti? 

Sajuri kiek galėdama švelniau pabrėžė, kad senasis mano kū- 
nas mokėjo vaikščioti, o dabar teks to išmokti naujajam kūnui. 
Kai paklausiau, ar kada nors vėl galėsiu vaikščioti kaip normalūs 
žmonės, ji pasvarstė, kad gal kiek klaidingai suprantu šį procesą 
ir man reikėtų paprasčiausiai susitelkti į pirmus žingsnius, užuot 
galvojus apie laukiantį visą kelią. 

— "Tai pigi rytietiška išmintis, man jos gyvenime nereikia. 

Matyt, tada ji suprato, jog tik ir ieškau dingsties kibti į atlapus, 
ir pati atėjo man į pagalbą. Pasakė - daug kas lems, kaip man pa- 
vyks vaikščioti, bet labiausiai - mano paties pastangos. 

- Jūsų likimas - jūsų rankose. 

Pasakiau, jog kažin ar jai rūpi, ar toli pažengsiu į priekį, ar ne, 
juk jai vis tiek moka tą pačią algą. 

— Neteisybė, — atsakė Sajuri, pakišdama dingstį, kurios kaip 
tik ir tikėjausi. 

Pasinaudojau proga jai paaiškinti, kas iš tikrųjų yra neteisybė. 
Neteisybė yra tai, kad ji vakare pareina namo valgyti sušio ir žiū- 

rėti naktinio „Godzilos“ seanso, o aš ir toliau guliu ligoninėje su 
vamzdeliu, sunkiančiu iš manęs myžalus. Va tai, pabrėžiau aš, ir 
yra neteisybė. 

Sajuri matė, kad nebėra prasmės su manimi kalbėtis, bet ma- 
loniai tęsė: 

- Jūs bijote, aš jus suprantu. Žinau, kaip sunku, nes norite įsi- 
vaizduoti, kuo viskas baigsis, bet negalite įsivaizduoti net kaip 
pradėti. Tačiau viskas bus gerai. Tik tam reikia laiko. 

Į tai atsakiau: 

— Nusišluostyk nuo snukio tą atlaidžią išraišką, tu kale japo- 
niūkšte. 


Mariana Engel prie mano lovos pasirodė rytojaus dieną ir įbruko 
į rankas popieriaus lapelį. 

— Išmok atmintinai, - pasakė ir tol kalė man į galvą jame sura- 
šytus žodžius, kol išmokau. 

Po valandos į palatą aukštai iškėlusi galvą atėjo Sajuri Midzu- 
moto. Sušnairavo į Marianą Engel, bet paskui atkreipė žvilgsnį į 
mane. 

— Slaugytojos sakė, kad norite mane matyti. 

Kiek išgalėdamas pasistengiau linktelėti jos pusėn, nors gulint 
tai buvo nelengva. Pradėjau sakyti, ką buvau atmintinai išmokęs: 

— Midzumoto san, konoaidava hidoi kotoba o cukate hontouni 
gomenasai. Jurušite kudasai. 

(Išvertus skambėtų maždaug taip: „Tikrai labai atsiprašau, 
kad vakar pasakiau tuos baisius žodžius. Prašau man atleisti“) 

Akivaizdu - tai jai buvo netikėta. Atsakė man: 

— Priimu jūsų atsiprašymą. Iš kur išmokote šiuos žodžius? 

— Iš savo... draugės Marianos. Ji mane išmokė. 

Tai buvo tiesa, bet ne paaiškinimas, iš kur Mariana Engel 
moka japoniškai. Žinoma, jos paklausiau, bet ji gal valandą apie 
nieką kita nenorėjo kalbėti, tik apie mano tarties klaidas. Taip 
pat nesupratau, kaip septynias dienas neužėjusi į ligoninę ji su- 
žinojo, kad užgavau Sajuri. Gal jai pasakė kuri nors seselė, o gal 
daktarė Edvards. 

Šiodvi moterys pirmąkart susitiko grynai atsitiktinai. Ma- 
riana Engel priėjo arčiau Sajuri, žemai nusilenkė ir tarė: 

— IkTTĖĖ. SATMLV VT A. TVT YR: 1I STN TGS 

Apstulbusi iš laimės Sajuri išpūtė akis ir taip pat jai nusilenkė. 

- Z5T6A? NIHKLT, POTEL<4L6KULĖS, 

AAA" CžAO0T 4 Av? 

Mariana Engel linktelėjo. 

- PL, JUBAO7XSŽ—BI 

NEEATUKLiS bKIOARIKATO JNA kASŠL A 

— ŽA37 „TY TŠ.,- nusišypsojo Sajuri. - ARA EF TŠ 4. 

- VVA.TANIZE Tt, - Mariana Engel prieštaraudama 
papurtė galvą. - DAK-OAHIAIKOTEUVDBBKT L A? 

-AXA7 . TY TI, 

Mariana Engel vėl nusilenkė. 

— DAIIOANIUKOKA 
KEOTRVADKTS ta. KEELULBBUL ĖS, T7—O0 

BUOKAFLT6UJY T Pao 

Sajuri nuslopino kikenimą ranka prisidengdama burną. 

- ZA. Ba *RLŽĖI, 

Sajuri atrodė neapsakomai patenkinta, kad begėdiškas vaka- 
rykštis mano elgesys atnešė jai tokią netikėtą pažintį. Ji atsiprašė, 
kad turi išeiti, ir paskutinį kartą nusilenkė Marianai Engel. 

Mariana Engel pridėjo lūpas man prie ausies ir sušnibždėjo: 

— Kad daugiau nebegirdėčiau, kaip iš burnos tau krinta juo- 

dos rupūžės ant Midzumoto san. Kalbėdamas žvėries balsu ne- 
numalšinsi savo kančios. Turi su meile atverti savo širdį ir pa- 
sikliauti manimi. Patikėk, mes einam į išsivadavimą, bet aš to 
negaliu viena. 

Ji atsitraukė nuo lovos, iš kampo atsitempė kėdę ir joje su- 
smuko pavargusiu veidu žmonos, nusivylusios vyro elgesiu. 
Keista trumpa jos prakalba paakino garsiai paklausti to, ko seniai 
norėjau, bet nedrįsau: 

— Kotu iš manęs nori? 

— Nieko, - atsakė. — Visiškai nieko nenoriu, kad ką nors dėl 
manęs darytum. 

— Kodėl? - paklausiau. - Ką tai apskritai reiškia? 

— Tik nieko nedarydamas gali iš tikrųjų įrodyti savo meilę. 

— Nesuprantu. 

— Suprasi, - pasakė ji. - Pamatysi. 

Čia Mariana Engel baigė kalbą apie tai, kas bus ateityje, ir 
nusprendė grįžti prie pasakojimo apie savo praeitį. Besiklausy- 
damas niekuo netikėjau, — argi buvo įmanoma patikėti? - bet, 
skirtingai nei per mūsų pasikalbėjimą, nesijaučiau toks mulkis. 


VIII 


E ngeltalyje, kuriame augau, sunkiausias išbandymas man bu- 
vo tyliai kalbėti. Supratau, kad tyla yra neatskiriama mūsų 
dvasinės gerovės dalis, bet vis dėlto sulaukdavau daugybės prie- 
kaištų dėl savo „patrakimo“. O iš tiesų tik elgiausi kaip visi vaikai. 

Engeltalyje buvo slopinami ne tik garsai, bet ir visa kita. 
Mūsų gyvenimas visais atžvilgiais buvo apibrėžtas ordino įsta- 
tų - šis dokumentas buvo toks išsamus, kad vien apsirengi- 
mui ir prausimuisi skirti visi penki skyriai. Net mūsų pastatai 
neturėjo jokios elegancijos, baiminantis pastūmėti mūsų sielas 
į sugedimą. Valgomojo salėje turėjome sėdėti ta pačia tvarka 
kaip ir stovėdamos chore. Valgant mums buvo garsiai skaitoma, 
kad gautume peno ne tik kūnui, bet ir dvasiai. Klausydavomės 
Biblijos ištraukų, labai dažnai šv. Augustino, kartais „Šv. Domi- 
nyko gyvenimo“, Legenda aurea ar Das St. Trudperter Hohelied“. 
Tie skaitiniai bent atitraukdavo dėmesį nuo prėsko maisto — 
prieskoniai buvo uždrausti, o mėsą galėdavome valgyti tik at- 


* „Aukso legenda“ - populiariausia viduramžių epochos knyga, dominikono Jokūbo 
Voraginiečio XIII a. antroje pusėje sudarytas šventųjų gyvenimų rinkinys. 

** „Šv. Trudperto Giesmių giesmė“ (apie 1160) - pirmoji visos „Giesmių giesmės“ in- 
terpretacija vidurine vokiečių aukštaičių kalba. Jos atsiradimas siejamas su Breisgau 
esančiu Šv. Trudperto vienuolynu. 

skirai gavusios leidimą, kuris buvo duodamas tik dėl sveikatos 
reikmių. 

Jei tik nedalyvaudavau mišiose centrinėje koplyčioje, nuolat 
buvau skriptoriume. Gertrūda nuo pat pradžių leido suprasti, 
kad nelabai džiaugiasi mano buvimu. Tačiau einančiai armari- 
jaus pareigas nederėjo tiesiogiai reikšti nepasitenkinimo. Šiam 
reikalui ji turėjo savo numylėtinę Agletrudę. 

Agletrudė buvo papūstžandė nykštukinė planeta, kurios or- 
bitos centre buvo Gertrūda - ryškiausia skriptoriumo žvaigždė. 
Didysis jos gyvenimo tikslas buvo perimti skriptoriumo valdžią, 
kai galiausiai neliks Gertrūdos. Kas aš buvau, jei ne kliūtis jos 
kelyje? 

Gerokai iki man ateinant, į skriptoriumą buvo įsimetęs ma- 
terialinis išskaičiavimas. Buvo gaminama nemažai knygų tur- 
tingiems miestelėnams, dažnai mainais į jų žemes po savininko 
mirties. Gertrūda, nepaisydama viso prisiskirto šventumo, nie- 
kada nesibodėjo ekonominiu šių susitarimų aspektu, bet vis tiek 
nemėgo parduoti knygų, tik dėl kitos priežasties: tai prieštaravo 
jos siekiui panaudoti skriptoriumą savais tikslais. Jau karjeros 
pradžioje Gertrūda buvo užsibrėžusi atlikti didį darbą, kuris am- 
žiams paverstų ją legenda: išversti visą Bibliją į vokiečių kalbą. 
Nors niekad garsiai to nepasakė, nė neabejoju, jog vaizduoda- 
vosi, kad tas veikalas vadinsis Die Gertrud Bibel. 

Dėl to aš jai labiausiai ir kliuvau: man, dar nedidelei - neta- 
pusiai visaverte suaugusiąja, ji turėjo švaistyti brangų laiką, kuris 
turėjo būti skirtas tikrajai jos veiklai. Prisimenu Gertrūdos žo- 
džius, su kuriais ji atidavė mane Agletrudės globai: 

— Atrodo, vyresnioji tikisi, kad iš šio vaiko gali kažkas išeiti. 
Supažindink ją su kai kuriais amato pagrindais, geriau kitame salės 
gale, bet tegul ji nieko neliečia. Tie striuki riebūs pirštukai never- 
ti Dievo įrankių. O svarbiausia, neprileisk jos prie mano Biblijos. 

Taigi iš pradžių man buvo leidžiama tik žiūrėti. Gali įsivaiz- 
duoti - vaikui tai būtų be galo nuobodu, bet man, kone visą vai- 
kystę tykiai prasėdėjusiai kampe ir iš ten gaudžiusiai žinias, tai 
buvo jokia naujiena. Mane hipnotizavo plunksnos, tarsi raštinin- 
kės pirštų tęsinio, judesiai. Sužinojau rašalo receptą ir kad pridė- 
jus į jį cinoberio išeina raudona spalva. Stebėjau, kaip vienuolės 
geležte smailina plunksnų smaigalius, kad raštas išeitų dailus. 
Iškart supratau - įsėdau į savo roges. 

Tai, kas šiandien mums įprasta, anais laikais buvo šis tas ypa- 
tinga. Pavyzdžiui, popierius. Mes jo negaminome - pergamento 
gaudavome iš vietos tiekėjo. Tada paruošdavome jį naudoti. Vie- 
nuolės rūšiuodavo pergamentą pagal kokybę ir sudėliodavo lakš- 
tus pagal plaukuotą ir nudirtą pusę, kad atvertus ant nugarėlės pa- 
guldytą tomą sutaptų puslapių grūdėtumas, ir kartais Gertrūda 
nurodydavo, kad pergamentui reikia bent kiek spalvos, mat ji su- 
teikianti „šiek tiek dramatizmo“. Vienintelei knygai reikėjo kelių 
šimtų gyvulių odos. Argi tai galėjo nepakerėti mažos mergaitės? 

Galėčiau daug ką Gertrūdai prikišti, bet tik ne atsidavimą 
savo amatui. Verčiant kartais daugiau kaip valandą būdavo dis- 
kutuojama, kaip sudėlioti vienintelį sakinį. Daugelis toje salėje 
dirbusių vienuolių, kad ir pabambėdamos dėl Gertrūdos val- 
dingumo, jautė, jog ši užduotis kaip tik jai Dievo skirta. Seserys 
niekada nerodė nuovargio, net labiausiai lenkdamos nugarą prie 
Die Gertrud Bibel. 

Buvo keletas raštininkių, kurioms kildavo klausimų, su kieno 
įgaliojimais bandoma įgyvendinti tokį milžinišką sumanymą 
kaip šis vertimas ir ar tai ne šventvagystė, bet toms seserims už- 
teko proto apie tai neklausinėti skriptoriumo armarijės — arba 
jos paprasčiausiai bijojo. Tad nesiskųsdamos susitelkdavo į tuos 
retus Biblijos puslapius, kuriuos palaimindavo Gertrūda. Nors 
visos prisidėjo prie šio darbo, jos žodis visada buvo paskutinis. 

Gertrūda tik labiausiai įgzudusioms raštininkėms leisdavo 
rašyti ant ploniausio pergamento. Gertrūda sukiojosi tarp besi- 
darbuojančiųjų, ir kaskart jai išsigandus, kad gali būti klaidingai 
parašytas žodis arba išsilieti rašalas, trūkteldavo liesas jos kaklas. 
Kai po paskutinio puslapio sakinio būdavo padėtas taškas, galė- 
jai matyti, kaip nusileidžia Gertrūdos pečiai ir ji iškvepia plau- 
čiuose sulaikytą orą. O tada garsiai sušliurpdavo kitą oro gurkšnį. 

Tokios atsipalaidavimo minutės trukdavo neilgai. Gertrūda 
nunešdavo lapą rubrikatorei, kad toji raudonai surašytų skyrių 
ir eilučių numerius, o kai ir tas būdavo padaryta, iliuminatorė 
nupiešdavo dešimtis eskizų tuščioms puslapio vietoms. Priėmus 
galutinį sprendimą, reikiamoje vietoje atsirasdavo piešinys. 

Užbaigti puslapiai buvo neapsakomo grožio. Gertrūda gerą 
valandą keliskart patikrindavo lapą, tada padėdavo į šalį ir im- 
davosi kito. Lapas po lapo knyga žengė į šį pasaulį, - bet visada 
būdavo ir kitų darbų, kuriuos reikėjo nuveikti. Kai turėdavom 
imtis didikams pažadėtų rankraščių, Gertrūda tik ilgesingai pa- 
žiūrėdavo į savo pirmąją meilę. Bet vyresniosios įsakymai jai ga- 
liojo kaip ir visoms kitoms. 

Kažkaip vyresniosios ausis pasiekė žinia, kad man nelei- 
džiama dalyvauti jokiuose skriptoriumo darbuose. Spėju, čia 
nebuvo apsieita be sesers Kristinos. Nuolankiai giliai atsidususi 
ir ilgai aiškinusi, kad pati nieko prieš neturinti, Gertrūda pasakė, 
jog „priorės įsakymu leidžiu tau pradėti miklinti savo nenuo- 
jėgias rankiūkštes. Ji davė man perrašinėtojų klaidų sugadinto 
seno pergamento ir liepė mėginti rašyti. 

Visa galva pasinėriau į rašymą. Panaudodavau kiekvieną ne- 
reikalingą pergamento atraižą, o man vis labiau įgundant, kad ir 
nenoromis, ėmė duoti geresnes plunksnas ir daugiau laiko skirti 
vertimui. Aš jau supratau vokiškai, lotyniškai, graikiškai ir ara- 
mėjiškai, supratau, kas Paolo maldaknygėje parašyta itališkai, 

ir truputį mokėjau prancūziškai. Mokiausi iš kiekvieno skripto- 
riume esančio tomo, ir mano pažanga nuolat kėlė seserims nuo- 
stabą, nors nė karto neišgirdau iš Gertrūdos pagiriamojo žodžio. 
Seseriai Agletrudei didžiulį malonumą teikė baksnoti į kiekvieną 
mano klaidą, o kai tik nusisukdavau nuo darbo, mano rašalinės 
paslaptingu būdu apvirsdavo, knygos dingdavo, o plunksnos su- 
lūždavo. Kai tik apie šiuos „atsitiktinumus“ užsimindavau Ger- 
trūdai, ji tik kvailai išsišiepdavo ir imdavo dievagotis, kokio gero 
būdo esanti sesuo Algetrudė. 

Vis dėlto galop Gertrūda ir jos klapčiukė nebegalėjo toliau 
neigti mano talento. Aš tapau nuovokiausia, be to, sparčiausia ir 
kruopščiausia vertėja. Algetrudės apmaudas peržengė paprasto 
nemėgimo ribas ir virto pavydu bei grėsmės nuojauta, o Gertrū- 
dos akyse ėmė rodytis sumišimo ženklų, nes ji ėmė suprasti, kaip 
aš galiu praversti Die Gertrud Bibel. Ji buvo nebejauna ir norė- 
dama gyva sulaukti, kol bus užbaigta Biblija, turėjo paspartinti 
procesą. Galiausiai ji leido man įsitraukti į šį darbą. 

Gyvenimas vyko ne tik skriptoriume. Paaugusi radau kaip 
perlipti vienuolyno vartus ir galiausiai pamačiau pasaulį už jo 
sienų. Neieškojau bėdos - tik norėjau pamatyti, kas yra ten, išo- 
rėje. Pirmąja mano stotele savaime tapo tėvo Zunderio ir brolio 
Heinricho trobelė. Man pas juos užsukus, tėvas Zunderis ne- 
slėpė, kad yra nepatenkintas mano elgesiu. Pagrasino nutempti 
atgal į vienuolyną ir paskųsti vyresniajai, bet kažkodėl, užuot 
įvykdęs šiuos grasinimus, galiausiai pagirdė mane sultimis. 
O paskui šio to užvalgėm. Jis nė nepastebėjo, kaip prabėgo lai- 
kas, jam jau nebebuvo kaip aiškinti, kodėl jis iškart manęs neiš- 
prašė. Taigi, išgavę mano pažadą daugiau nebelandžioti, brolis 
Heinrichas ir tėvas Zunderis leido man vėl įsivogti į vienuolyną. 
Grįžau pas juos kitą vakarą. Vėl buvau smarkiai apibarta, bet vis- 
kas baigėsi dar gausesniais valgiais ir gėrimais. Taip laužiau savo 

pažadus, o jie nerimtai priekaištavo, bet po kelių savaičių liovė- 
mės apsimetinėję. 

Kaskart užkopus ant kalvagūbrio, nuo kurio matėsi jų trobelė, 
apimdavo palaima. Toji trobelė man tapo slaptais antraisiais na- 
mais. Vasaros vakarais kartais tarp medžių žaisdavom slėpynių. 
Nieko nebuvo smagiau kaip dirsčioti iš už kerplėšos į penktą 
dešimtį einančius vyriškius, tinkamus man į tėvus ir apsimetan- 
čius, kad manęs nemato. 

Engeltalio bendruomenė buvo maža, tad neišvengiamai kas 
nors žinojo apie „slaptas“ mano išvykas. Manau, niekam jos ne- 
atrodė kuo nors kenksmingos ir, nors tarp vienuolių tai buvo 
vieša paslaptis, nuoširdžiai tikiu, kad Gertrūda, Agletrudė ir 
vyresnioji nieko nežinojo. Jei būtų sužinojusios, vien dėl pado- 
rumo mano vizitams kaipmat būtų buvęs padarytas galas. 

Kai buvau keliolikos metų vieną naktį vyresnioji mirė, ir kuo 
greičiau reikėjo išrinkti naują priorę. Dominikonų vienuolynai 
yra demokratiškos institucijos - beveik vienbalsiai buvo išrinkta 
sesuo Kristina, kuri buvo bebaigianti savo „Engeltalio seserų 
knygą“ ir „Apreiškimus“. Ji įgijo motinos Kristinos titulą, nepa- 
dėjusi dėl to jokių pastangų. Savaime aišku, aš likau patenkinta, 
kad viskas taip pakrypo, užtat visai nepatenkinta buvo sesuo 
Agletrudė. Ir kaip greitai viskas atsisuko prieš ją, turint galvoje 
jos troškimą pakilti iki armarijaus pareigų. Negana to, kad skrip- 
toriume atsirado vunderkindas, bet dar ir naująja priore tapo 
didžiausia tos mergaitės šalininkė. Išrinkus motiną Kristiną ne- 
trukus daviau vienuolystės įžadus, ir tai turėjo būti paskutinis 
lašas sesers Agletrudės kantrybės taurėje. Prisiekdama iki gyvos 
galvos būti klusni šventajam Dominykui ir visoms priorėms, jau- 
čiau, kokia neapykanta liepsnoja jos akys. 

Tačiau kitų vienuolių akyse mačiau palankumą ir prieraišumą. 
Joms turbūt atrodė, kad viskas mano gyvenime kuo puikiausiai 

stoja į savo vietas, - užtat man taip neatrodė. Jaučiausi Dievo na- 
muose tartum apsišaukėlė. 

Augau itin šventoje atmosferoje, tik ko jau ko, bet šventumo 
savyje nejaučiau. Šitiek mūsų seserų, tarp jų ir Gertrūda bei 
Agletrudė, buvo patyrusios mistinius regėjimus, o aš ne. Dėl to 
nuolat jaučiausi nieko verta. Taip, buvau gabi kalboms, bet jau- 
čiau, kad tai ir yra tik gabumai, o ne ypatinga dovana ar apreiški- 
mai. Jaučiausi mažiau verta už kitas ne tik dėl to, kad nepatyriau 
Dievo bendravimo su manimi, bet ir dėl to, kad kitos vienuolės, 
regis, tvirtai ėjo pasirinktu keliu, o aš tiek daug jame nesupratau. 
Širdyje ir mintyse buvau susipainiojusi, man trūko to tikrumo, 
kuris, kaip atrodė, būdingas kitoms. 

Motina Kristina mane tikino nesisieloti, kad nepatiriu re- 
gėjimų. Ji sakė, jog kiekvienai seseriai žinia siunčiama tik tada, 
kai toji pasiruošusi, dėl to nereikėtų šauktis Viešpaties savęsp, 
o apsivalyti, kad Viešpats norėtų ateiti. Kai atsakiau nežinanti, 
kokiais būdais galėčiau dar labiau apsivalyti, motina Kristina pa- 
tarė ruoštis amžinajam dieviškumui, vis labiau atsitolinant nuo 
žemiškumo, įsikibusio į mano sielą. Linktelėjau tarsi rodydama, 
kad šis paaiškinimas man atvėrė akis, bet iš tikrųjų likau stovėti 
it ožka priešais naujus vartus. 

Apie šias idėjas mąsčiau visą gyvenimą, bet jos taip ir liko, 
kas buvusios. Tik idėjos, sąvokos. Blankios bendrybės, kurios 
man buvo neapčiuopiamos. Motina Kristina turbūt pastebėjo 
mano veido išraišką, nes priminė mano nepaaiškinamą gabumą 
kalboms, - nors šie gebėjimai neprilygsta mistiniams apsireiš- 
kimams, vis tiek suteikia man išskirtinumo. Vis labiau aiškėja, 
tikino ji, kad Dievas tikrai turi paruošęs man nuostabių dalykų. 
Kitaip kam gi būtų palaiminęs mane tokiomis dovanomis? Paža- 
dėjau dar labiau pasistengti, tylomis vildamasi, kad vieną dieną 
priaugsiu iki tokio tikėjimo savimi, kaip ji manimi tikėjo. 

Buvau ką tik sulaukusi dvidešimties metų, kai pirmą ir pas- 
kutinį kartą sutikau Heinrichą Zoizę. Jis keliavo iš Štrasburgo 
į Kelną, ten ketino lankyti studium generale ir studijuoti pas 
Meistrą Ekhartą. Nors mūsų vienuolynas jam buvo ne visai pa- 
keliui, sakė negalėjęs nepasinaudoti proga apsilankyti šlovinga- 
jame Engeltalyje. Tai buvo jo paties žodžiai. 

Buvo matyti, kad jis žino, kokiais žodžiais apžavėti motiną 
Kristiną, bet Gertrūda buvo kas kita. Išgirdusi, kad Zoizė ketina 
studijuoti pas Ekhartą, atsisakė su juo susitikti. 

Ekhartas buvo opi tema. Prityręs lotyniškų teologijos veikalų 
autorius buvo labiau žinomas ar veikiau liūdnai pagarsėjęs kaip 
neįprastų pamokslų vietine vokiečių kalba sakytojas. Kai Ekhar- 
tas kalbėjo apie metafizinį Dievo ir žmogaus sielos prigimties 
tapatumą, šios mintys atrodė nuklydimas nuo tradicinių pa- 
žiūrų —- tokioms mintims tai buvo nepalankus metas. Vienuolių 
ordinuose ir dvasininkijoje jau buvo kilusi nemaža įtampa dėl 
popiežiaus sosto perkėlimo į Avinjoną. 

Kai savo skaitiniuose aptikau Ekharto vardą ir paklausiau 
apie jį Gertrūdos, gavau rūstų atsaką. Ji prisipažino iš tiesų ne- 
skaičiusi nieko iš jo raštų, bet pabrėžė, kad jai to ir nereikia. Esą, 
pakankamai girdėjusi apie nešvarias jo pažiūras, tad nejaučianti 
poreikio prisiliesti prie nešvaraus jų šaltinio. Iškošė jo vardą tarsi 
spjaudama iš burnos supuvusį vaisių. 

— Ekhartas tiek daug teikė vilčių, bet pats save sužlugdė. Pa- 
minėsi mano žodį, jis dar bus paskelbtas eretiku. Jis net nepripa- 
žįsta Dievo gerumo. 

Keista, bet mane gerokai paveikė Gertrūdos nusistatymas. 
Kadangi ji atsisakė susitikti su Zoize, buvo liepta jam parodyti 
skriptoriumą man. Pribloškė jo išvaizda. Buvo toks menkas, kad 


* Viduramžiais paplitęs lotyniškas universiteto pavadinimas. 

negalėjai įsivaizduoti, kaip kaulai išlaiko svorį, kad ir koks buvo 
mažaūgis. Oda buvo išgeltusi, šlakuota, veide aiškiai mačiau kiek- 
vieną gyslelę. Su savo pajuodusiais nudribusiais paakiais atrodė 
taip, lyg niekada nemiegotų. Rankos, aptekusios šašais, kuriuos 
nuolat krapštė iš įpročio, atrodė tarsi mėsinės pirštinės, į kurias 
sukišti palaidi kaulai. 

Iš mano aprašymo jis atrodo baisus, bet iš tikrųjų buvo visai 
priešingai. Peršviečiama jo oda, rodės, kaip tik leidžia iš vidaus 
šviesti sielai. Kai kalbėdamas krutino laibus pirštus, jie man pri- 
minė vėjelio siūruojamus jaunus medelius. Ir nors atrodė, kad 
niekada nemiega, iš jo kalbos manieros buvo galima spėti, jog 
nemiega tik dėl to, kad nuolat gauna pernelyg svarbių žinių ir 
negali jų praleisti. Buvo tik keleriais metais už mane vyresnis, ta- 
čiau vis lindo į galvą mintis, kad jis žino tokių paslapčių, kokių aš 
niekada nesužinosiu. 

Pavedžiojau jį po skriptoriumą, o paskui - po aplinkines že- 
mes, priklausančias Engeltaliui. Kai jau buvom saugiu atstumu 
nuo ausų, kurių vienuolyne galėjo būti kiekviename kampe, aš 
paminėjau Meistrą Ekhartą, ir Zoizės akys nušvito, tarsi būčiau 
jam davusi dangaus raktus. Jis puolė pasakoti viską, ką žino apie 
žmogų, kuris greitai turėjo tapti jo mokytoju. Dar iš niekieno 
lūpų nebuvau girdėjusi tiek į krūvą suplaktų įstabių minčių, o 
Zoizės balse skambėjo pašėlęs dvasios džiaugsmas. 

Paklaustas, kodėl sesuo Gertrūda tvirtina, esą Meistras Ek- 
hartas net nepripažįsta Dievo gerumo, Zoizė paaiškino Ekharto 
požiūrį, kad viskas, kas gera, gali būti dar geriau, o kas yra tapę 
geriau, gali tapti geriausia. Dievas negali būti vadinamas nei 
geru, nei geresniu, nei geriausiu, nes Jis yra už visa ką aukščiau. 
Jei žmogus sako, kad Dievas išmintingas, tas žmogus meluoja, 
nes išmintingasis gali tapti dar išmintingesnis. Viskas, ką žmogus 
sakytų apie Dievą, būtų neteisinga, net vadinti Jį Dievo vardu. 

Dievas, anot Zoizės, esąs „antbūtinis niekis“ ir „trranscendentinė 
būtis“, nenusakoma jokiais žodžiais ir neprieinama jokiam suvo- 
kimui. Geriausia, ką žmogus gali padaryti, tai likti nebylus, nes, 
prasižiojęs taukšti apie Dievą, jis puola į melo nuodėmę. Tikras 
mokytojas žino: jeigu jis turėtų Dievą, kurį galėtų suprasti, nie- 
kada nelaikytų Jo Dievu. 

Tą pavakarę mano protui atsivėrė naujos galimybės, o šir- 
džiai - naujos sąvokos. Negalėjau įsivaizduoti, kodėl Gertrūda 
norėjo apsaugoti mūsų knygų kolekciją nuo Ekharto raštų. Kas 
kitam galėjo atrodyti eretiška, man pasirodė tik pagrįstos prie- 
laidos apie Dievo prigimtį. Likau įsitikinusi, kad ankstyvoje 
jaunystėje mano gautas mokymas buvo ribotas. Jei mano ausų 
nepasiekė Ekharto argumentai, tai ko dar aš negirdėjau? Ir, kaip 
tą pavakarę pasakė Zoizė spindinčiomis kaip brangakmeniai aki- 
mis: „Tai, kas skausminga, gludina meilę.“ 

Atvirumo akimirką prisipažinau Zoizei, kad karštai trokštu 
paskaityti ką nors iš Ekharto raštų. Jo lūpose šmėstelėjo kiek 
šelmiška šypsena, bet nieko nepasakė. Pamaniau, gal jį pralinks- 
minau išsakydama savo vienuolyno nuostatoms priešingą troš- 
kimą, bet daugiau apie tai nebegalvojau, ir po kelių dienų jis mus 
paliko. Labai norėjau ilgiau su juo pabūti, bet, gal tai nujausdama, 
Gertrūda pasirūpino mane apkrauti darbais skriptoriume. 

Zoizei susiruošus keliauti į Kelną, man buvo leista išlydėti jį 
pro vartus. Eidamas jų link ir apsidairęs, ar niekas mūsų nemato, 
jis tarp rūbo klosčių man įbruko nedidelę knygelę. 


IA 


I aikui atėjus užrašęs tuos žodžius, paskui niekaip negalėjau 
jų atsikratyti. Nusišluostyk nuo snukio tą atlaidžią išraišką, 
tu kale japoniūkšte. Mane vis kankina nenugalimas noras vaka- 
rykštę drobę pertapyti šiandienos teptuku ir uždažyti tai, dėl ko 
labai gailiuosi, bet šiuos žodžius taip norėčiau ištrinti, jog esu 
tikras, kad turiu juos palikti. 

Sajuri Midzumoto nėra kalė ir jos veide nebuvo jokios pa- 
sipūtėliškai atlaidžios išraiškos. Tai turėtų būti akivaizdu. Tuos 
baisius žodžius pasakiau įsiutęs, kad Mariana Engel jau savaitę 
pas mane neateina. 

Man gėda dėl to, kaip pasielgiau su Sajuri, ir bijau, kad pali- 
kęs šį sakinį užrašytą pasirodysiu esąs rasistas. O kaip kitaip? Bet, 
patikėkite, žodį „japoniūkštė“ mečiau dėl to, kad taikiausi į kuo 
labiau pažeidžiamą Sajuri vietą. Šį žodį pavartojau ne dėl to, kad 
pats japonus laikyčiau žemesne rūšimi, o taikydamasis priversti 
Sajuri pasijusti žemesne rūšimi, nes ji yra japonė nejaponiškos 
kultūros aplinkoje. (Paskui, geriau ją pažinęs, išsiaiškinau, kad ji 
neturi visiškai jokio etninio nevisavertiškumo komplekso.) Kaip 
žodis „japoniūkštė“ reiškia rasizmą, lygiai taip pat „kalė“ reiškia 
mizoginiją, — bet iš tiesų vyrų aš nemėgstu nė kiek ne mažiau 
negu moterų. Jei norite, esu lygių galimybių mizantropas. 

Tiksliau, buvau. Manau, nuo tos dienos, kai užsipuoliau Sa- 
juri, pasikeičiau. Nesakau, kad dabar be galo myliu visus žmo- 
nes, bet galiu gana tvirtai teigti: dabar neapkenčiu kur kas ma- 
žiau Žmonių nei anksčiau. Tai gali atrodyti kaip šiokios tokios 
pretenzijos į asmenybės augimą, bet kartais tokius dalykus ge- 
riau vertinti iš laiko atstumo nei iš dabarties taško. 


Buvo gražu žiūrėti į daktaro Gregoro Hnatiuko teisėtą pasipikti- 
nimą. Jis įsiveržė į mano palatą reikalaudamas, kad atsiprašyčiau 
gerbiamosios Midzumoto. Jo žinios apie įvykius aiškiai buvo pa- 
senusios: girdėjo apie mano išpuolį, bet ne apie japonišką mano 
atgailos aktą. Vis tiek be amo žiūrėjau į prakaitu blizgančią kaktą, 
jam ginant padorios damos garbę. 

Tada ir supratau, dėl ko jis džiūsta. 

Paaiškinau, kad dėl visko susitaikyta, ir pridūriau, jog per šį 
procesą Sajuri netgi susirado bičiulę, su kuria gali pasikalbėti ja- 
poniškai. Tai kiek apmaldė Gregorą, bet jis vis tiek matė reikalo 
mestelėti dar vieną pastabą. 

— Suprask vieną kartą, kad tavo koserė - visų bėdų vartai. 

— Taip, Gregorai, aš jau tai girdėjau, - pasakiau. - Iš Sajuri. 

Burundukiški jo žandai užraudo. Buvo aišku, kad išmušti jį 
iš vėžių užtenka vien jam girdint garsiai ištarti jos vardą, o tas 
staigumas, su kuriuo jis apsisuko ant kulno ir žengė durų link, 
patvirtino mano įtarimus. 

Prie durų jis staiga sustojo ir paklausė: 

— Mariana moka japoniškai? 

Toliau - Marianos Engel ir Sajuri Midzumoto pokalbio vertimas. 


Mariana Engel: Gerbiama Midzumoto, malonu su jumis susi- 
pažinti. Aš Mariana Engel. 

Sajuri Midzumoto: Iš tiesų? Ir man malonu su jumis susipa- 
žinti. Tikiuosi jūsų palankumo. Jūs mokate japonų kalbą? 

Mariana Engel: Truputį. Keletą metų gyvenau levandų augin- 
tojų ūkyje Hokaide. Leiskite paklausti, ar jūsų vardas yra kiniš- 
kas hieroglifas, reiškiantis „Lelijėlė“? 

Sajuri Midzumoto: Taip, iš tiesų. Jūs labai gerai kalbate japo- 
niškai. 

Mariana Engel: Ką jūs, ne. O jūsų pavardė reiškia „Versmės 
Ištakos“, tiesa? 

Sajuri Midzumoto: Taip, tiesa. 

Mariana Engel: Jūsų vardas ir pavardė mano draugui - geras 
ženklas. Tikiuosi, rūpestingai jį globosite. Prašau atleisti jam už 
blogą elgesį. 


Sajuri Midzumoto: Taip, stengsiuosi kiek galėdama. 


Klausiate, kaip galiu pateikti pokalbio, kurio tada nesupratau, 
vertimą? 

Atsakau: man padėjo Sajuri. Ji mane tikina, kad lygiai toks 
ir buvo pokalbis, bet aš neturiu kaip šito patikrinti, galiu tik ja 
pasitikėti. Tą ir darau, nors iki šiol neduoda ramybės mintis, 
jog visa tai tėra viena didelė rašybos klaida ir Titivilas įmes ją į 
savo maišą, kad šėtonas ja pasinaudotų Paskutinio teismo dieną. 
Betgi turiu išmėginti laimę. 

Džiaugiuosi galėdamas pranešti, kad beširdiški mano žodžiai 
nesugadino mūsų stiprėjančios draugystės. Kartu su Sajuri pra- 

leidęs daugybę valandų sužinojau, kokia iš tikrųjų buvo jos vai- 
kystė (bent jos pačios versiją), - apie ją jau informavau. 

Bet svarbiausia, ką dar sužinojau bėgant metams, - tai kad Sa- 
juri Midzumoto - nepaprasta asmenybė. Kaip dar būtų galima 
pavadinti moterį, padėjusią išversti kai kuriuos žodžius knygai, 
kurioje ji vadinama kale japoniūkšte? 


Sajuri ir Mariana Engel nutarė kartu imtis mano reabilitacijos 
programos. Daktarė Edvards dėl šio sumanymo kiek abejojo, bet 
nenoromis sutiko, kai Sajuri užsiminė, kad dalyvaujant partnerei 
vykdyti programą man bus ir lengviau, ir maloniau. 

Ašjau stovėjau ir net galėjau žengti keletą žingsnių, bet Sajuri 
norėjo, kad vaikščiočiau. Procesas nebuvo toks paprastas - ne- 
manykite, kad tiesiog iššokdavau iš lovos ir nustrapaliodavau į 
koridorių. Ji atsinešdavo specialią kėdę, ant kurios sėdint mano 
kojos tabaluodavo nesiekdamos žemės, o ji pasilenkusi sukdavo 
man kojas kaip minant dviratį. Ji arba Mariana Engel spausdavo 
delnais padus, imituodamos žemės paviršiaus pasipriešinimą, o 
aš turėdavau stumti. Atrodo, paprasta, - nėmaž. 

Po tokios mankštos Sajuri versdavo mane stovėti tiek sekun- 
džių, kiek galiu. Tai niekada ilgai netrukdavo, bet ji mane skatino 
šūksniais: „Laikyt! Laikyt! Laikyt!“ Kai jau nebepastovėdavau, 
mane vėl įdėdavo į lovą ir mes aptardavom tą dieną padarytą pa- 
žangą. 

Kartais mane už rankos laikydavo Mariana Engel ir man bū- 
davo sunku susikaupti ir klausytis, ką sako Sajuri. 

Mariana Engel atėjo tokiais dulkinais drabužiais, kad nustebau, 
kaip ją įleido. Turbūt vogčia prasmuko pro seserų postą, nors 
neįsivaizduoju, kaip tai buvo įmanoma, nes atsitempė abi savo 
pintines. 

Kai atsitūpė jų iškrauti, pamačiau, kaip jos pakinklis iškosėjo 
dulkių debesėlį. 

— Galvojau apie Frančeską ir Gracianą, - leptelėjau prisimi- 
nęs, kad Marianai Engel dar nesuteikiau naujausių žinių, kaip 
mano asmenybė taisosi idealizmo link. - Romantiška istorija. 

Ji atsisukusi į mane nusijuokė, iš šaltosios pintinės traukdama 
škotiškojo butelius. 

— Čia bus daktarei Edvards, Midzumoto san ir seselėms. No- 
rėčiau, kad man nemeluotum, bet gal tau labiau patiks šio vakaro 
istorija. 

Jai traukiant maistą iš šaldomųjų indų, apie apdaužytų pirštų 
nagus pastebėjau sukrekėjusį kraują. Žuvis su keptomis bulvėmis, 
dešrelės su bulvių koše. Jautienos nugarinė su riebiais Jorkšyro 
pudingais. Vieno kąsnio sumuštiniai: su kumpiu ir kiaušiniais, 
su sūriu ir daržovėmis. Kaizerio bandelės. Česnakiniai ir svogū- 
niniai prancūziški batonai. Varškės sūris su žolelėmis. Vokiškas 
sviestinis sūris, šveicariškas, gauda, rūkytas griujeras ir emen- 
talis. Šviežių agurkų salotos su jogurtiniu padažu žavingame 
dubenėlyje, puoštame Jonuko ir Grytutės atvaizdais. Stambios 
raudonosios bulvės, suketvirčiuotos, kad matytųsi baltas vidus; 
putlūs žali šparagų ūgliai; išpampęs vaisingas baklažano pilvas, 
nėščias įdaru. Buvo ir riebių avienos pjausnių, iš kurių buvo su- 
krautas nepadorus paminklas aterosklerozei. Vienišas raugintų 
kopūstų kupstelis, regis, paskutinę minutę pridėtas dėl to, kad 
kažkam pasirodė per mažai daržovių. Su lukštais kepti kiauši- 

niai, nors kas, po velnių, valgo tuos kiaušinius? Toliau - staigus 
kulinarinis šuolis į rusiškus kraštus: vareniki (neprofesionalas 
sakytų - pirogi), kurie šoko trypė su karameliškai įrudusiais svo- 
gūnų žiedais, ir golubcy (ryžiais nupenėti kopūstalapių suktinu- 
kai) su aštriu pomidorų padažu. 

Mariana Engel įsidėjo į burną visą kiaušinį, sakytum, kelias 
dienas nevalgiusi, ir sumaumojo su žvėrišku apetitu. Kaip galėjo 
šitoks alkanas žmogus nepadegustuoti gaminamo valgio? Atga- 
vusi badus ji paskelbė: 

— Pasakojimas apie Vikę Venington: šėlstančios audros, mei- 
lės budynės ir druskavandenė mirtis! 

Išgirsti tai norėjau kuo greičiau ir patogiau įsitaisęs atsikan- 


dau dar kąsnį golubcy. 


Įš visko, ką vertino Londono aukštuomenė, svarbiausia bu- 

vo garbi pavardė, o Viktorijos DArbanvil pavardė buvo 
viena seniausių ir gerbiamiausių. Jos vaikystė buvo ištisas pa- 
mokų tvarkaraštis asmenybei tobulėti: ją mokė kalbėti prancū- 
ziškai, itališkai, vokiškai, lotyniškai, šiek tiek rusiškai; ji galėjo 
diskutuoti apie Darvino teorijas, išvengdama tiesioginių užuo- 
minų apie žmogaus ryšį su beždžionėmis, taip pat dainavo ge- 
riausius Monteverdžio kūrinius, nors jai labiau patiko Kavalis. 
Šiaip jos tėvams nerūpėjo, kokią ji mėgsta muziką, - vieninte- 
lis jų rūpestis buvo ištekinti ją už džentelmeno, nes taip buvo 
įprasta Viktorijos epochos laikų panelėms. 

Viktorija nė nemąstydama būtų jomis pasekusi, tik vieną 
dieną sutiko Tomą Veningtoną. Ne serą ir ne lordą Tomą, - tas 
žmogus buvo tiesiog Tomas nuo galvos iki kojų. Jie su Tomu 
atėjo į tuos pačius kviestinius pietus - jis, apsirengęs prastai gu- 
lančiu kostiumu, lydėjo savo draugą iš miesto. Po vaišių vyrai 
susirinko svetainėje, ir kalbos ten daugiausia sukosi apie Parla- 
mentą ir Bibliją. Tomas nedaug ką turėjo apie tai pasakyti, nors 
spaudžiamas galėjo pareikšti nuomonę apie žemę. Jis buvo vals- 
tietis iki panagių, kaip ir jo protėviai. 

Tomas buvo šiurkštesnio prigimimo už daugelį Viktorijos pa- 
žįstamų vyriškių, bet kelias ateinančias savaites tai netemdė ne- 
apsakomo jos džiaugsmo tyčia ar netyčia su juo susidūrus. O To- 
mas savo ruožtu mėnesiu ilgiau užsibuvo Londone, negu buvo 
ketinęs, - jis kentė pobūvius, arbatėles ir operas, kad tik gautų 
progą sutikti Viktoriją. Galiausiai Tomo draugas, kad ir koks tur- 
tingas ir dosnus, pritrūko kostiumų jam skolinti. Tomas, puikiai 
suprasdamas, kad jo laukai patys neapsisės, apsisprendė - arba 
važiuoja namo vienas, arba prisisėmęs drąsos eina liūtui į nasrus. 
Beje, šį posakį buvo išmokęs iš Viktorijos. 

D'Arbanviliai pasibaisėjo suvokę, kad jų duktė domisi tuo... tuo 
kaimiečiu! Kai jie susigriebė, jau buvo per vėlu. Viktorija ne tik 
citavo ledi Makbet, bet ir ėmė domėtis (tegul ir nekaltais sume- 
timais) žemėtvarka. Kadangi greitai paaiškėjo, kad Tomas nesu- 
pranta gėlių kalbos, Viktorija susiruošė į privačią ekskursiją į di- 
džiausią Londono fabriką, gaminantį garinę žemės ūkio techniką. 

Tomas nėrė į jam svetimą Londono gyvenimą vien dėl to, kad 
buvo pametęs galvą dėl Viktorijos, bet jam nedavė ramybės min- 
tis, kad ji nieko nežino apie jo gyvenimą. Per tą ekskursiją ji jam 
parodė, kad nori daugiau sužinoti apie žemės ūkį. Jos klausimai 
gamyklos valdytojui rodė, kad dar prieš įkeldama koją į fabriką 
atsakančiai pasidomėjo tomis mašinomis, ir kaip tik tai Tomą 
įtikino, kad jokia kita moteris jam netinka, tik ši. 

Kai Tomas pasipiršo, ji suprato, kad jos dienos salonuose su- 
skaitytos. Ji atsakė — taip, nė trupučio nevaidindama dvejonių. 
Viktorijos neliko, ir ji pradėjo naują gyvenimą kaip jo numylėtoji 
Vikė. 

Jos tėvų pasipriešinimas gerokai priblėso sužinojus apie di- 
džiulius Tomo žemių plotus, ir jaunosios poros vestuvių cere- 
monija buvo kur kas prašmatnesnė, nei būtų patikę Tomui. Vikė 
persikaustė į didžiulius Veningtonų namus - pro jų langus vie- 

noje pusėje matėsi laukai, o kitoje — Šiaurės jūra. Namams tai 
buvo keistokai parinkta vieta, bet Tomo prosenelė užsispyrė ma- 
tyti pro langus „pasaulio pakraštį, kur žemė krinta į jūrą. 

Vikė primindavo Tomui, kad jis pamiršęs nusiskusti, o Tomas 
erzindavo Vikę, kad jos kulniukai per aukšti sodiečio žmonai, 
bet slapčia ją varstė malonūs šiurpuliukai prisilietus prie šiurkš- 
čiais šeriais apžėlusio kampuoto žandikaulio, o jam patikdavo, 
kaip su miestiškais bateliais siūbuoja jos klubai. Nuo jo prakaito 
kvapo jai maloniai šiurpdavo oda, o pajutus jos kvepalų dvelks- 
mą jam tekdavo dėmėta nosine brauktis prakaitą nuo sprando. 
Londone jos kūnas buvo nebylus, o jų sodyboje Vikė pasinėrė 
tiesiai į žemės stichiją. Ji užkurdavo ugnį ir užkaisdavo didžiulius 
katilus Tomui vakare nusimaudyti. Šypsodama, suplukusi min- 
davo dumples ir įsivaizduodavo, kaip jis jaus jos prisilietimus. 
Per tas vakarines maudynes Vikė pirmąkart gyvenime pamėgo 
savo rankas. Šiūruodama įjuodusį savo vyro kūną, ji pamiršdavo 
fortepijono pamokas vaikystėje. 

Atėjus derliaus metui Vikė pastojo. Žiemą juosmuo išplatėjo, 
pavasarį ji pagimdė. Vikė vadino sūnų Aleksandru, Tomas - Alu. 
Kaimo oras buvo dar mielesnis nei anksčiau. 

Rytais jie su kūdikiu ant rankų stovėdavo ant savo pakriaušės ir 
žiūrėdavo, kaip išplaukia ir parplaukia Žvejai. Jie ten dažnai eida- 
vo po vestuvių, ir viskas liko taip pat pirmąją jų vaiko gyvenimo 
vasarą. Tomas užsimerkdavo ir save įsivaizduodavo ant vandens. 
Būdamas jaunesnis, vis pagalvodavo, ar neužsirašius į karališkąjį 
laivyną, bet metė šią mintį, kai mirė tėvas ir paliko jam ūkį. 

Vis dėlto Tomas turėjo laivelį ir sekmadieniais leisdavosi pa- 
plaukioti. Vieną tokią dieną lapkričio pradžioje, niekuo nesiski- 
riančią nuo kitų dienų, jis pakvietė Vikę kartu pasiirstyti. Derlius 
buvo nuimtas ir jie galėjo skirti dieną savo malonumui. Ji pasakė 
jam nesveikuojanti ir norinti pasilikti su vaiku. 

— Bet tu plauk, - pasakė ji. - Pasidžiauk. 

Vikė su Aleksandru ant rankų žiūrėjo nuo pakriaušės, kaip 
"Tomas atstumia valtį nuo prieplaukos ir iriasi į tolį, mažėja, ma- 
žėja, kol galiausiai išnyksta. Ji glaudžiau susisupstė į apsiaustą ir 
pakamšė vaikui po smakriuku apdangalą, į kurį jis buvo suvys- 
tytas. Ėmė pūsti žvarbus vėjas — pajuto jį smelkiantis į kaulus ir 
nuskubėjo namo. Lapkritis, pamanė sau, reikia laukti vėjo. 

Papūtęs savo šaltu kvapu vėjas atnešė audrą - staigią ir Žiau- 
rią. Savo troboje Vikė, glausdama kūdikį prie krūtinės, mėgino 
permiegoti galvos skausmą. Vartėsi nuo šono ant šono, kol abu 
krūptelėję pabudo nuo pikta lemiančio perkūno trenksmo virš 
jų laukų. Vikė atsisėdusi sustingo it ištikta stabo, Aleksandras 
pravirko. Ji užsimetė drabužius ir palikusi vaiką tarnaitei patrau- 
kė prie kriaušio. 

Vikė visu akipločiu bandė įžiūrėti savo vyro laivelį. Bet nieko 
nematė, tik iš įniršio papilkėjusius verdančius vandenis. 

Netrukus vienas iš samdinių atėjo parsivesti Vikės namo, kad 
vėjas nenuneštų nuo skardžio. Nukritus ant uolų iš žmogus ga- 
lėjo šlapios vietos nelikti. Vikei įžengus vidun samdiniai bandė 
ją guosti. 

— Ponas Veningtonas geras jūrininkas. Jis susiras užutėkyje 
užuoglaudą ir saugiai perlauks audrą. 

Vikė išsiblaškiusi linksėjo ir norėjo tuo tikėti. 

Tokios baisios audros dar niekas neatminė, ji siautėjo tris die- 
nas. Vikė traukdavo iš trobos ant pakriaušės ir ten stovėdavo, kol 
kuris nors ūkio tarnas priversdavo grįžti namo, sakydamas, kad 
Aleksandras verkia ir reikia juo pasirūpinti. 

Galiausiai audra nurimo. Juodas dangus prasigiedrijo ir pro 
debesų properšas pasklido saulės spinduliai. Vikė vėl grįžo į savo 
vietą ant kriaušio ir stovėjo ten visą dieną, laukdama grįžtant 
vyro. Bet jis nepasirodė. 

Kitą dieną ji surengė paieškas. Tomą visi mėgo ir, kas tik tu- 
rėjo valtį, pirmyn atgal plaukiojo jo ieškodami palei krantą. 

Tomo nebuvo nė ženklo. Nei Tomo, nei nieko daugiau. Tik 
bekraščiai, vieniši jūros toliai. Sakytum, vandenys nušlavė bet 
kokį jo buvimo įrodymą. Po tris dienas trukusių paieškų Žvejai 
nenoromis liovėsi ieškoję. Jie patys turėjo šeimas, kurias reikėjo 
maitinti. Jie pažadėjo Vikei toliau akylai žiūrėti, gal ką pamatysią. 

Ji taip lengvai nepasidavė - negalėjo pasiduoti. Nusamdė jū- 
reivį su laiveliu ir kartu jie ieškojo dar šešias savaites. Vikė iš arti 
susipažino su kiekviena pakrantės uola. Vis dėlto gruodžio vidu- 
ryje lediniai vėjai parginė Vikę ir jos samdytą žmogų ant kranto. 
Atėjo metas liautis ieškojus žuvusiojo ir grįžus rūpintis gyvuoju. 
Mažajam Aleksandrui reikėjo motinos. 

Samdyti darbininkai toliau dirbo skirtus darbus, bet pasiges- 
davo Tomo, kuris jiems nurodydavo, ką reikia. Jie tik džiaugėsi, 
kad iki audros buvo suvalyti javai. Kalėdos buvo bjaurus laikas — 
nei eglutės, nei keptos žąsies. Metai, taip viltingai prasidėję su 
Aleksandro gimimu pavasarį, baigėsi liūdnai. 

Pamažu Vikė vėl grįžo į gyvenimą, bet vis tiek vilkėjo tik 
juodai. Tenykščiai ją vadino našle Venington. Ji gavo kelis visai 
padorius pasiūlymus už ūkį, bet nusprendė neparduoti. Atrodė, 
bus neteisinga paleisti iš rankų žemę, kuri priklausė kelioms 
Tomo giminės kartoms, ir ji nenorėjo palikti namų, kuriuose ši- 
taip mylėjo ir buvo šitaip mylima. Be to, nebegalėjo grįžti į Lon- 
dono aukštuomenę. Panagės buvo per juodos. 

Bet labiausiai dėl to, kad ta žemė buvo viskas, ką Aleksandras 
žinojo apie savo tėvą. Ta žemė buvo Tomas. Pirmąją savo vienišą 
žiemą Vikė aiškinosi ūkininkavimo reikalus, dėl dingusio vyro ir 
mažo sūnelio mokėsi visko, ko tik galima. Reikėjo ko nors grieb- 
tis, kad mažiau galvotų apie jūrą, pasiglemžusią Tomą. Bet kas 
rytą iki patekant saulei Vikė valandą stovėdavo ant pakriaušės. 

— Tomo nebėra, - kalbėjo tenykščiai. - Ir kaip ji nesusitaiko? 
Vargšelė! 

Atėjo pavasaris ir Vikė ėmėsi veiklos. Iš pradžių darbininkai 
dvejojo, ar paklusti jos vadovavimui, bet kai paaiškėjo, kad ji 
žino, ką daro, liovėsi niurnėję. Nusprendė, kad Veningtonų pini- 
gai tiek pat šildo - ar iš Vikės, ar iš Tomo rankos. Ji negailėdama 
savęs darbavosi, norėjo įrodyti, ko esanti verta, ir nors derlius 
buvo nebe toks gausus kaip anksčiau, vis dėlto visai pakanka- 
mas. Per pirmąsias Tomo dingimo metines Vikė nusivilko naš- 
lės gedulą, bet ir toliau kas rytą eidavo ant kriaušio. Niekam to 
nebūtų galėjusi paaiškinti, bet tikėjo, kad su atoslūgiu besitrau- 
kianti jūra kažkaip gali nunešti Tomui jos meilę. 

Bėgant metams ūkis suklestėjo. Vikė išgarsėjo kaip puiki ūki- 
ninkė ir sumani verslininkė. Ji gaudavo geriausius samdinius, nes 
mokėjo geriausias algas. Ji daugiausia mokėjo, nes daugiausia 
pelnydavo. Galiausiai už padorius pinigus ėmė supirkinėti gre- 
timas žemes, ir patekęs į jos rankas naujas sklypas imdavo duoti 
vis didesnį derlių. 

Vikė darbavosi dvidešimt dvejus metus. Ji tapo didžiausia to 
krašto žemvalde, o Aleksandras išaugo į sveikata trykštantį jau- 
nuolį - tvirtą kūnu, dvasia ir dora. O tada vieną dieną jis greti- 
mame mieste sutiko mielą žvitrią merginą. Įsimylėjo, pasipiršo ir 
mergina sutiko tekėti. Vikė žinojo, kad jos sūnus bus laimingas. 

Dvidešimt dvejus metus ji kas rytą nuo skardžio žvelgdavo į 
dūžtančias bangas, užlinkstančias tarsi kviečiančių rankų pirš- 
tai. Tris šimtus šešiasdešimt penkias dienas per metus. Visi 
žinojo, kad ji laukia savo vyro. Aštuoni tūkstančiai dienų. Nie- 
kas — nei lietus, nei vėjas, nei šlapdriba, nei sniegas, nei saulė — 
nebaidė našlės Venington. Aštuoni tūkstančiai valandų. Ji nė 
karto nebuvo palikusi vienišo savo posto pasaulio pakrašty, kur 
žemė krinta į jūrą. 

Rudenį po Aleksandro vestuvių kartą kilo baisi audra. Tiesą 
sakant, pati baisiausia po anos, nusinešusios Tomą. Keista, bet 
audra kilo tą patį savaitgalį, lapkričio pradžioje, kai Vikė jo ne- 
teko. Kaukė vėjas, tačiau net šitokia galybė negalėjo nubaidyti 
Vikės nuo skardžio krašto. Iš tikrųjų jai labiausiai ir patiko au- 
drotos dienos, nes tada jausdavosi esanti arčiausiai pražuvusio 
savo vyro. Vikė stovėjo ištiesusi rankas, apkabinusi plakančius 
lietaus šuorus. Ji pakuždomis kartojo jo vardą: 

— Tomai, Tomai, Tomai, Tomai... - Jos plaukai plaikstėsi į vi- 
sas puses ir ji šaukė į šėlstančią vėtrą: - Myliu tave, myliu tave, 
myliu tave. Visada tave mylėsiu. 

Aleksandras lyg užkerėtas neramiai žiūrėjo pro trobos langą. 
Jis buvo pripratęs prie šito motinos ritualo, nes kitaip jo gyve- 
nime niekada nebuvo, bet šįkart buvo kas kita. Paprastai ji ramiai 
susimąsčiusi žiūrėdavo į tolį, o šiandien mėšlungiškai trūkčiojo 
visu kūnu, tarsi audros tampoma marionetė. Aleksandras puolė 
į lauką jos perkalbėti. 

— Mama! Niekad neprašiau grįžti. Eikš vidun, pavojinga! 

Vikė perrėkdama vėtrą atsiliepė: 

— Ne! 

Aleksandras įsiręžė prieš vėjus. Ir prieš motiną. 

— Argi svarbu, kiek stovėsi. 

Vikė papurtė galvą. 

— Aišku, svarbu. 

Aleksandras truktelėjo neperšlampamo apsiausto apykaklę. 
Šaukė iš po geltono gumuoto gobtuvo: 

— Niekas neabejoja tavo meile. 

Nusuko veidą nuo sūnaus ir atgręžė į jūrą. Ji tyliai — per tyliai, 
kad jis išgirstų - pasakė: 

— Tik noriu jo nepamiršti. 

Kaip iš kibiro kliokiantis lietus jai aplink pėdas išgraužė siau- 

rus griovelius. Žemė ėmė slinkti ir Aleksandras pajuto, kaip su- 
judėjo po kojomis. Tarp jų vėrėsi plyšys: dvidešimt dveji metai 
stovėjimo toje pačioje vietoje išklibino skardžio pamatą. Alek- 
sandras paklaikęs, iš siaubo pastėrusiomis akimis ištiesė ranką 
motinai. Rėkė, kad griebtų jo ranką. Vikė ėmė siekti sūnaus ran- 
kos, bet, kai jau buvo bepasiekianti, jos ranka pakibo ore. Baimė 
ją paliko ir ji nusišypsojo. Ranka nusviro prie šono. 

— Dėl Dievo, mama! 

Aleksandras nebeturėjo ką sakyti. Kaukė vėjas, šniokštė liū- 
tis, aplink trankėsi žaibai ir perkūnai, bet jis dar niekad nebuvo 
matęs tokios romios, tokios gražios savo motinos. Sakytum, ji 
laukė, kada ateis jos eilė, ir ji atėjo. Žemė jai po kojomis atskilo ir 
jis matė, kaip motina išnyksta iš akių kartu su aižėjančia skardžio 
atbraila. 

Jos kūno niekas taip ir nerado. Sakė visas kaimas, kad galiau- 
siai ji grįžo pas savo mylimą Tomą, ten, kur virš galvos ritasi van- 
denyno bangos. 


AI 


S taliuką prie savo lovos kitą rytą po Vikės istorijos radau ne- 
tuščią — ant jo buvo padėta stiklinė lelija. Galva neišnešė, 
kaip ji ten atsirado, nes Mariana Engel iš ligoninės išėjo gerokai 
prieš man užmingant. Kai slaugytojų paklausiau, ar kuri nors ne- 
padėjo stiklinės lelijos, visos ėmė prisiekinėti, kad ne. Negana to, 
Medė atkakliai tvirtino, jog visą naktį niekas nepraėjo pro slau- 
gytojų postą. Vadinasi, arba slaugytojos melavo, arba Mariana 
Engel prasmuko slepiama tamsos. 

Kitas klausimas dėl lelijos buvo toks: ką ji reiškia? 

Galite paklausti, kodėl manau, kad ji ką nors reiškia. Juk į kai 
kuriuos daiktus, tarp kurių yra ir pūsto stiklo dirbiniai, tiesiog 
gera žiūrėti. (Ar reikia priminti, kad į nudegimų skyrių nelei- 
džiama nešti tikrų gėlių?) Ir vis tiek neabejojau, kad ta gėlė kažką 
reiškia, - kuo daugiau buvau kartu su Mariana Engel, tuo labiau 
man aiškėjo, kad viskas nepaaiškinamai susiję. 

— Na, ką, - tarė daktarė Edvards, - truputis paslapties ne vi- 
sada blogai. Tai įkvepia žmogui tikėjimo. 

- Tik jau nesakykite, kad esat tikinti, Nene. Šito turbūt nepa- 
kelčiau. 

— Mano tikėjimas ar netikėjimas - ne jūsų reikalas. Jūs turite 
savo gyvenimą, tokį kaip vakarykštė puota, o aš - savo. 

Jos balse pasigirdo keista gaidelė - pavydo? Pykčio? Panie- 
kos? Ar dar ko nors? 

Būtų buvę keista, jei Nenė būtų pasipiktinusi valgiais, kuriuos 
pati palaimino. Būdamas avantiūristas pasinaudojau atsivėrusia 
galimybe paklausti to, kas nedavė ramybės: taip, dėl hipermeta- 
bolizmo man reikia kur kas daugiau kalorijų, bet dėl ko iš tikrųjų 
ji palaimino Marianos Engel norą nešioti man valgį? 

— Visiems reikia valgyti, - paprastai atsakė Nenė. 

Toks atsakymas, aišku, buvo ne atsakymas. Tad aš vėl paklau- 
siau. Nenė, kaip kartais pasitaikydavo, kiek pasvarstė tiesos sa- 
kymo pliusus ir minusus. Man patikdavo tie jos svarstymai. Pa- 
prastai buvo galima tikėtis, kad nemeluos. 

— Leidau atnešti tų valgių dėl kelių priežasčių. Pirmiausia, 
jums tikrai reikia gauti kuo daugiau maisto medžiagų. Be to, tai 
leidau ir dėl slaugytojų, nes po panelės Engel apsilankymų jūs 
būnate geresnis. Bet svarbiausia — šitaip nusprendžiau, nes nie- 
kam taip nereikia draugo kaip jums. 

Mačiau, kad Nenei akmuo nuo krūtinės nusirito. Paklausiau, 
kaip jai patinka, kad Mariana Engel padeda man atlikti fiziote- 
rapijos procedūras, ir ji, kaip visiškai tiksliai atspėjau, pripažino, 
kad jai nelabai patinka. 

— Jūs bijote, kad pasidarysiu nuo jos pernelyg priklauso- 
mas, - pasakiau, - o ji mane nuvils. 

— Ojūs nebijote? 

— Bijau, - atsakiau. 

Jei jau Nenė nusprendė nemeluoti, tai man neliko nieko kita 
kaip atsilyginti tuo pačiu. 

Viskas klostėsi daugiau ar mažiau taip, kaip ir turėjo klostytis. 
Dabar, kai jau tikrai panorau pagerinti savo fizinę būklę ir dirbau, 
kad to pasiekčiau, pajutau, jog darausi vis tvirtesnis. NEJAUGI? 
Bet pasiruošti tikram gyvenimui reikėjo ne tik fiziškai, bet ir psi- 
chologiškai. 

Medė pasodino mane į invalido vežimėlį ir nugabeno į bend- 
rą patalpą su kitais keturiais nudegusiais ligoniais. Ant pakylos 
stovėjo vyriškis prašmatniais marškiniais ir su kaklaraiščiu: bu- 
vęs pacientas Lansas Vitmoras buvo patyręs beveik (bet ne vi- 
sai) tokius pat sunkius nudegimus kaip aš. Jo sužalojimai buvo 
mažiau matomi, - kad jis apdegęs, išdavė tik dešinysis žandi- 
kaulis ir sprandas, bet jis pasakė, kad ant liemens turi didžiulį 
keloidinį surandėjimą, kurį po paskaitos galėsiąs parodyti, jei 
norėsime pamatyti, ko galime tikėtis po kelerių metų; tądien 
tiek ir užteko. 

Pagal sumanymą Lansas čia būdamas turėjo mus ir paskatinti, 
ir informuoti. Jis jau trejus metus buvo išoriniame pasaulyje, ir 
buvo galima numanyti jį sėkmingai užlipsiant ant aukštesnės pa- 
kopos - panašiai kaip anoniminių alkoholikų senbuvį. 

— Atsiverskite žodyne žodį „žeisti, - pradėjo Lansas, - ir ra- 
site keletą jo apibrėžimų. Medicinine prasme šiuo žodžiu nusa- 
komas išorinės jėgos žalingas poveikis kūnui - mūsų atveju ta 
jėga yra ugnis. Be abejo, yra ir kur kas įprastesnė reikšmė, ir iš 
čia išėję dažnai būsite žeidžiami — ir tyčia, ir netyčia. Žmonės 
nelabai supranta, kaip su mumis elgtis. 

Lanso kalba krypo nesunkiai nuspėjama linkme: jis kalbėjo 
apie jam tekusius „iššūkius“ ir „galimybes“, ir kaip stengėsi grįžti 
į gyvenimą. Baigęs kalbėti pakvietė diskutuoti. 

Pirmą klausimą pateikė ligonė, kuri per visą jo prakalbą ka- 
sėsi. Ji norėjo sužinoti, ar jai visada taip „šlykščiai niežės“ tuos 
„Šlykščius donorinius plotus“. 

- Patikėkite mano žodžiu, niežulys galiausiai praeis. - Per visą 
grupelę nuvilnijo palengvėjimo murmesys. Net aš, šventai prisi- 
žadėjęs tyliai sėdėti, su dėkingumu atsidusau. - Deja, nieko ne- 
padarysi, teks iškęsti, - bet man visada padėdavo, kai prisimin- 
davau, ką pasakė Vinstonas Čerčilis. 

— „Mes niekada nepasiduosime'? - pamėgino spėti niežtinti 
moteriškė. 

— Na, taip, - nusijuokė Lansas, - bet aš galvodavau - jei jau 
reikia pereiti pragarą... tada pirmyn, ir pereisi. 

Kitas ligonis paklausė: 

— Koks jausmas, kai rodotės žmonėse? 

— Tikrai sunku, ypač pirmieji pora kartų. Daugelis apsimeta, 
kad jūsų nemato, bet kuždasi. Kai kurie atvirai jus pašiepia, ypač 
jaunimas. Įdomiausia, kad daug kas mano, - jeigu jau apdegėte, 
tai kažkaip šito nusipelnėte. Amžių išmintis? Ugnis kaip teisėtos 
Dievo rūstybės ženklas. Žmonėms sunku akis į akį susidurti su 
kuo nors nelogiška, su tokiais kaip mes - sudegusiais, bet gyvais, 
tad mes, jų manymu, padarėm ką nors bloga, antraip jie turėtų 
pripažinti, kad tai gali atsitikti ir jiems. - Jis patylėjo. - Kas iš jūsų 
mano, kad patirti nudegimai - tam tikra bausmė? 

Mes susižvalgėm vieni su kitais, ir sekundę padelsęs vienas 
ligonis nedrąsiai pakėlė ranką. Aš rankos nesiruošiau kelti, kad ir 
kaip ilgai Lansas būtų laukęs. 

— Tai visiškai natūralu, - nuramino jis mus. — Kodėl aš? Šito 
klausdavau kasdien, bet taip ir neradau atsakymo. Aš gyvenau 
dorai. Vaikščiojau į bažnyčią, mokėjau mokesčius, savaitgaliais 
savanoriavau berniukų klube. Aš buvau ir tebesu geras žmogus. 
Taigi - kodėl - aš? - Tyla. - Nėra jokios priežasties. Nelaiminga 
minutė su pasekmėmis visam gyvenimui. 

Kitas ligonis paklausė: 

— Ar žmonės klausinėja apie jūsų nudegimus? 

— Klausinėja vaikai, nes dar neišmokę taktiškai elgtis. Bet ir 
kai kurie suaugusieji tą daro - tiesą sakant, aš juos suprantu. Visą 
likusį gyvenimą tai bus smalsu kiekvienam sutiktam, tad kartais 
geriau nustumti šią kliūtį, kad būtų galima eiti toliau. 

Aplink kilo baikštus susidomėjimas. 

— O seksas? 

— Man jis patinka. - Lanso kalbėsena pelnė jam pritarimą — 
klausytojai susijuokė, ir pamaniau, kad jis turbūt dažnai sako šią 
kalbą, tad turėjo progų ištobulinti atsakymus į klausimus, ku- 
riuos nuolat girdi. - Kiekvienam būna savaip. Juk per odą gau- 
name šitiek patirties, tiesa? Tai didžiausias kūno organas, jo pa- 
viršiaus plotas — apie tris kvadratinius metrus, šitiek malonumų 
galimybių. Bet mes esam netekę nervų galūnėlių, ir tai tikrai už- 
knisa. 

Ligonis, uždavęs šį klausimą, sunkiai atsiduso, bet Lansas iš- 
kėlė ranką rodydamas, kad turi dar kai ką pasakyti. 

— Oda - žmogaus skiriamoji riba, ties kuria baigiatės jūs ir 
prasideda kiti. Bet seksas viską keičia. Oda yra žmones skiriantis 
užkardas, o seksas — vartai, atveriantys jūsų kūną kitam žmogui. 

Aš šio pasirinkimo daugiau su niekuo neturėsiu. Ir su Ma- 
riana Engel. 

Lansas atsikrenkštė: 

— Man pasisekė, žmona manęs nepaliko. Tiesą sakant, nude- 
gimas emociškai mus dar labiau suartino, o tai atsiliepė ir mūsų 
seksualiniam gyvenimui. Aš buvau priverstas tapti geresniu mei- 
lužiu, nes turėjau būti... hm... kūrybingesnis. Tai tiek galiu apie 
tai pasakyti. 

— Kas jums buvo sunkiausia išėjus iš ligoninės? 

— Viskas nelengva, bet man turbūt sunkiausia buvo dvidešimt 
tris valandas per dieną vilkėti kompresinius drabužius. Žinote, 
tai nuostabus dalykas, nes mažina randėjimą, bet - Viešpatie 

švenčiausias! - tu lyg gyvas palaidotas. Iš anksto lauki maudynių 
vonioje, net jei maudantis skauda, vien dėl to, kad išsivaduotum 
iš to prakeikimo. - Lansas kurį laiką žiūrėjo man į akis ir pasiju- 
tau taip, lyg kalbėtų būtent man. - Aš kompresinius drabužius 
vilkėjau pirmus dešimt mėnesių, bet kai kuriems iš jūsų reikės 
metų ar daugiau. 

Jis kalbėjo toliau: 

— Tik iš čia išėjęs galutinai suvoki, kad nudegimas yra visam 
gyvenimui. Tai nėra baigtinis įvykis, nes pasekmės lieka. Iš ne- 
įtikėtinų aukštybių, kuriose pasijunti laimingas vien dėl to, kad 
esi gyvas, krenti į tokį dugną, kad nori tik mirti. Ir kai jau pra- 
dedi manyti, jog susitaikei su savimi tokiu, koks esi, vėl viskas 
keičiasi. Nes tai, kas tu esi, nėra nekintama. 

Atrodė, Lansas kiek susigėdo, lyg savo kalbomis būtų nuė- 
jęs ten, kur nenorėjo kelti kojos. Jis apžvelgė susirinkusiuosius, 
kelias akimirkas prikaustydamas visų dėmesį, ir ėmė artėti prie 
skambaus baigiamojo akordo. 

— Šiuolaikinis nudegimų gydymas yra pasiekęs neįtikėtinai 
aukštą lygį, gydytojai nuostabūs, ir aš toks dėkingas, kad esu gy- 
vas. Bet to negana. Jūsų oda buvo jūsų tapatybės simbolis, įvaiz- 
dis, kuriuo rodėtės pasauliui. Bet tai niekada nebuvo tai, kas jūs 
iš tiesų esate. Patirti nudegimus nėra nustoti dalies žmogiškumo, 
ar atvirkščiai — daugiau jo įgyti. Yra tik tai, kad esate nudegę. Tad 
jūs turite unikalią progą suprasti, ko daugelis žmonių niekada 
nesupras, - kad oda tik apvalkalas, o ne asmenybės esmė. Visuo- 
menė tik žodžiais pripažįsta, kad grožis baigiasi po odos pavir- 
šiumi, bet kas tuos žodžius supranta taip, kaip mes? 

Vieną dieną, - tęsė Lansas, - kuri ateis netrukus, jūs iš čia išei- 
site ir turėsite nuspręsti, kaip gyventi likusį gyvenimą. Ar nusprę- 
site būti tokie, kokius jus mato kiti, ar tokie, kokie esate sieloje? 

NIEKO GERA NEI VIENA, NEI KITA. 

Gregoras atėjo su lauktuvėmis palinkėti man linksmo Helovino. 
Abu esam vyrai, tad neužsiminėme apie ankstesnį pokalbį, o sal- 
dumynai jam buvo priemonė pasakyti, kad ir toliau bendrautume 
kaip iki mūsų susikirtimo. Jei veiksmas būtų vykęs ne ligoninėje, 
neabejoju - būtume parsinešę šešių skardinių pakuotę alaus. 

Kaip paaiškėjo, tas vakaras buvo mūsų draugystės lūžio taš- 
kas. Gregoras man papasakojo nesmagią istoriją apie nykiausią 
Heloviną savo gyvenime, kai jis, klaidingu būdu stengdamasis 
padaryti įspūdį medicinos studentei, kurią buvo įsižiūrėjęs, nu- 
sprendė persirengti žmogaus kepenimis. Jis sugaišo nežinia kiek 
laiko, stengdamasis sukurti kuo tikroviškesnį kostiumą, prie ku- 
rio pritaisė net guminę žarną, maždaug panašią į kepenų lataką, 
ir sujungė ją su organo dešinėje skiltyje paslėpta kišene degti- 
nei. Loginis šio sumanymo paaiškinimas buvo galimybė per pa- 
silinksminimą truktelti karčiosios, jei pernelyg imtų baimintis 
moterų. (Turbūt pirmąkart istorijoje žmogus iš savo kepenų 
išgavo alkoholio aprūpinti juo organizmą.) Deja, jis taip baisiai 
drovėjosi, kad neilgai trukus buvo girtas kaip pėdas. Po pasi- 
linksminimo Gregoras ir jo pasikviesta mergina atsidūrė lofte 
pas kažkokį dailininką, kuris užsidirbdavo duonai mėgdžioda- 
mas Džeksono Poloko darbus. Nuotykis baigėsi tuo, kad Gre- 
goras dailininkui sumokėjo kelis šimtus dolerių už apvemtą jo 
drobę, nors aš nesuprantu, kuo tai galėjo pakenkti kūriniui. 

Aš nenusileidau Gregorui ir savo ruožtu papasakojau apie 
nykiausias savo Kalėdas - žlugusį bandymą sugundyti univer- 
salinės parduotuvės išdykėlę, ištekėjusią už steroidais piktnau- 
džiaujančio Kalėdų Senio. Gregoras atsilygino saviške Kalėdų 
pasaka, kai jis netyčia pataikė į motiną šaudamas iš pneumatinio 
šautuvo, kurį buvo gavęs po ilgus mėnesius trukusių priesaikų, 

jog pirmiausia bus atsargus. Galiausiai mes kažkodėl nuspren- 
dėm vienas kitam papasakoti pačius kvailiausius atsitikimus iš 
savo vaikystės, atostogų arba ne. Aš pradėjau pirmas. 

Būdamas normalus berniukas atradau, kaip malonu glostyti 
sau penį, bet, kadangi gyvenau su besikvaišinančiu dėde ir be- 
sikvaišinančia teta, neturėjau su kuo pasidalyti šiuo savo biolo- 
gijos srities atradimu. 

Slapčia nusiklausęs amfą pešančių suaugusiųjų kalbų, gavau 
tam tikrą miglotą supratimą apie venerines ligas. Aišku, nesino- 
rėjo kuria nors iš jų užsikrėsti, antraip daikčiuką ištiktų visokios 
baisybės. (Kai teta Debė neišsisukdavo nepaminėjusi mano pe- 
nio, vadino jį daikčiuku.) Taip pat žinojau, kad venerinės ligos 
perduodamos per skysčius, išsiskiriančius lytiškai santykiaujant. 
Turbūt galėjau išeiti tam tikras studijas, bet per gerai pažinojau 
bibliotekininkes, kad rizikuočiau būti sučiuptas ieškantis tokių 
knygų. Be to, viskas buvo aišku kaip dieną: kadangi venerinė liga 
yra ejakuliate, o aš jau galėjau ejakuliuoti, vadinasi, turėjau sau- 
gotis, kad pats savęs neužkrėsčiau. Taigi permąsčiau, iš ko galiu 
rinktis. 

Galiu nebesimasturbuoti. Bet nuo to taip gera. 

Galiu apsikloti pilvą rankšluosčiu, kad į jį susigertų nusikals- 
tami syvai. Bet rankšluosčiai per dideli, jų nepaslėpsi, ir pernelyg 
sunku juos slapčia išskalbti. 

Galiu masturbuotis į kojinę. Bet visos mano kojinės buvo 
reto mezgimo medvilninės, tad per jas prasisunkęs skystis galėjo 
įsiskverbti į odos poras. | 

Galėjau masturbuotis į sumuštinių maišelius su styginiu 
spaustuku. Taip, tai ne tik vienintelis mediciniškai pagrįstas, bet 
ir itin patogus metodas. Akivaizdu, tai kelias, kuriuo turiu eiti. 

Netrukus sukaupiau gausią sklidinų maišelių kolekciją, bet 
negalėjau tiesiog jų užrausti kasdienėse mūsų šiukšlėse - o kas, 

jei kas nors juos aptiks arba koks šuo besiknaisiodamas ištąsys 
nešvankiuosius maišelius pievelėje po langais? Tad nuspren- 
džiau, jog geriausia išeitis - sugrūsti juos į kitos šeimos šiukšlia- 
dėžę - kuo toliau nuo mūsų namų ant ratų, tuo geriau. 

Ideali vieta turėjo būti turtingoji miesto dalis, kuri buvo toli 
nuo gyvenamųjų priekabų aikštelės ir atstumo, ir socialinės pa- 
dėties požiūriu. Tik štai ko neapgalvojau - kad piniginga publika 
įtariai žiūri į berniūkščius, besisukiojančius aplink jų šiukšliadė- 
žes. Neilgai trukus pasirodė policijos automobilis, ir aš apsižiū- 
rėjau stovintis priešais du žaliūkus pareigūnus bei mėginantis 
paaiškinti savo pasalūniškus veiksmus. 

Karštai troškau neišsiduoti, kokia buvo tikroji mano misijos 
esmė, bet policininkai reikalavo atiduoti mano nuosavybę — 
pirkinių maišelį. Maldavau mane paleisti, tvirtinau, kad tame 
maišelyje daugiau nieko nėra, tik „mano pietų užkandžiai . Jėga 
atėmę maišelį, jie rado keturiasdešimt paketėlių su neaiškia 
balkšva substancija ir ėmė kamantinėti, kokiais skystais narko- 
tikais aš prekiaujantis. 

Išsigandęs tardymo vietinėje policijos nuovadoje, kol bus 
atliekami pieniško skysčio cheminiai tyrimai, prisipažinau, kad 
slampinėjau su savo paties sėklos pilnais styginiu spaustuku už- 
segamais sumuštinių maišeliais. 

Iš pradžių pareigūnai manimi nepatikėjo, bet, klausydamiesi 
vis daugiau pasakojimo detalių, nieko nesakydami stovėjo it 
maišu trenkti, paskui pratrūko juoktis. Ką ir kalbėti, nebuvau su- 
žavėtas jų reakcijos į mane ištikusią sveikatingumo krizę. Išsiva- 
dėjus linksmumui pareigūnai išmetė mano atliekas į artimiausią 
šiukšliadėžę ir parvežė namo. 

Pagautas neseniai užsimezgusios vyriškos draugystės įkarš- 
čio, Gregoras ėmė girtis, kad turi ne blogesnę, jei ne geresnę, is- 
toriją uŽ mano. 


174 ANDREW DAVIDSON m CHIMERA 


Gregoras buvo panašiai kaip aš neišprusęs jaunuolis, nors ga- 
liu jam duoti aukščiausią balą už tai, kad niekada nemanė galintis 
pats save užkrėsti LPL. Kai atrado savęs tenkinimo malonumą, 
ėmė samprotauti maždaug taip: jei šitaip smagu masturbuotis į 
sausą kumštį, koks tada būtų jausmas, jei prasimanyčiau ką nors 
panašesnio į vaginą? 

Gregoras ėmė eksperimentuoti. Duše išmėgino skystą muilą, 
bet greit atrado skaudžią tiesą, ką reiškia deginantis perštėjimas 
nuo muilo. Tolesniems bandymams panaudojo rankų kremą, su 
juo viskas ėjo kaip iš pypkės, kol tėvas ėmė stebėtis berniukui 
neįprastu odos puoselėjimu. Galiausiai Gregoras, būdamas kū- 
rybingas ir žvelgdamas į vaisių prikrautą dubenį virtuvėje, ėmė 
mąstyti apie bananų žievių teikiamas galimybes. Argi ne pati 
gamta sukūrė tą žievę kaip mėsingo cilindro buveinę? 

Žievė turėjo apgailėtiną polinkį akto metu suaižėti, bet Gre- 
goras nenuleido rankų ir nusprendė prigimtinį jos neatsparumą 
įveikti lipnia juosta. Tai pateisino lūkesčius, bet jam iškilo tokių 
pat keblumų, kokie sugriovė mano planus: kaip pašalinti daikti- 
nius įrodymus. 

Jis nusprendė liekanas nuleisti į tualetą, bet ketvirtoji žievė 
užkimšo vamzdžius. Kai Gregoro tėvas tai aptiko, savaime su- 
prantama, ėmė darbuotis kanalizacine pompa. Gregoras pasi- 
slėpė savo kambaryje ir ėmė karštai melsti Dievo, kad jis pasiųstų 
žieves vamzdžiais žemyn, užuot sugrąžinęs atgal. Viešpatie, jei 
man padėsi, daugiau niekada nebesimasturbuosiu į vaisių žieves. 
Kai Gregoro tėvui nepavyko atkimšti vamzdžių, buvo iškviestas 
vietos santechnikas, ir šis atsinešė specialų gyvatuką, o kartu su 
juo - nelaimę. 

Dievas išklausė Gregoro maldų. Išdavikiškas vaisius tikrai nu- 
smuko gilyn, ir santechnikas tiek tepasakė, kad Gregoro motinai 
vertėtų į šeimos mitybą įtraukti daugiau ląstelienos. Gregoras 

laikėsi Viešpačiui duoto pažado ir amžiams atsisakė vaisių tvirki- 
nimo - bent taip tvirtino prie mano ligoninės lovos. 

Mums juokiantis iš savęs ir saikstantis, kad tvirtai saugosime 
vienas kito paslaptis, į palatą įėjo Mariana Engel, įsivyniojusi į 
mumijos tvarsčius, o mėlynai žalios jos akys žibėjo pro baltų 
juostų ant veido properšas ir tamsios plaukų vilnys kaskadomis 
krito ant nugaros. Ji aiškiai nesitikėjo mano palatoje sutikti psi- 
chiatro, juolab vieno iš ją kadaise gydžiusių. Kaip (ne)gyva to 
nelaukusi, sustojo lyg įbesta, sakytum, staiga ištikta trijų tūkstan- 
čių (ar septynių šimtų) metų rigor mortis. Gregoras, atpažinęs 
su niekuo nesupainiojamus jos plaukus ir akis, prakalbo pirmas: 

— Mariana, smagu jus matyti. Kaip laikotės? 

— Gerai, - glaustai atsakė. Gal bijojo, kad su savo kostiumu 
gali vėl atsidurti beprotnamyje, nes apsitvarsčius šlaistytis po 
nudegimų skyrių geriausiu atveju buvo keista užgaida, blogiau- 
siu - nevykęs pokštas. 

Mėgindamas ją nuraminti, Gregoras pasakė: 

— Helovinas - mano mėgstamiausia šventė, net labiau patinka 
už Kalėdas. Jūsų kostiumas žavingas. - Jis luktelėjo, duodamas 
jai progą atsakyti, bet atsako nesulaukė, taigi tęsė: - Žinokite, jis 
labai vilioja psichiatrus. Kiekvieno žmogaus kaukė - tarsi plyšys 
pažvelgti į slapčiausias to žmogaus fantazijas. Aš pats ruošiuosi 
persirengti kraugeriu bolševiku. 

Mariana Engel nervingai pašė tvarsčius, juosiančius liemenį. 
Gregoras matė, kad jo pastangos užmegzti pokalbį eina perniek, 
tad mandagiai atsiprašė ir patraukė prie durų. 

Jam išėjus ji tapo šnekesnė, ėmė mane maitinti šokoladu ir 
pasakoti apie vaiduoklius - tradicinius pasakojimus, o ne tuos, 
kuriuose vaizduojami asmeniniai jos pažįstami. Ji papasakojo 


* lavono stingulio (lot.). 

žinomą istoriją apie du vaikučius, kurie, per radiją išgirdę, kad 
iš kaimynystėje esančių pamišėlių namų pabėgo kabliarankis, 
spruko iš nuošalios gatvelės - ir ką jūs manote: parbėgę namo, 
rado ant lauko durų rankenos kabantį nutrūkusį kablį; isto- 
riją apie merginą, stabdžiusią pakeleivingas mašinas, parvežtą 
namo ir pamiršusią mašinoje apsiaustą — ir ką jūs manote: kai 
vairuotojas po kelių dienų į tuos namus atvažiavo grąžinti ap- 
siausto, paaiškėjo, kad jo pakeleivė prieš dešimt metų žuvo tame 
pačiame kelio ruože, kuriame jis paėmė ją pavėžėti; istoriją apie 
vyriškį, kuris sėdėdamas prie virtuvės stalo, įnikęs į dėlionę, 
galiausiai sudeda paveikslą, kuriame jis pats sėdi prie virtuvės 
stalo ir baigia sudėlioti dėlionę, o įterpus paskutinį kibutį lange 
pasimato grasus veidas; istoriją apie jauną auklę, kuriai vis la- 
biau neduoda ramybės telefono skambučiai, perspėjantys apie 
grėsmę kūdikiui, kol galiausiai paskambinusi operatoriui ir pa- 
prašiusi susekti skambučius ji sužino, kad skambinama iš tų pa- 
čių namų, ir taip toliau. 

Pasakodama Mariana Engel papildomai apsigobė galvą pa- 
klode ir apšvietė sau veidą iš apačios žibintuvėliu, pasiskolintu 
iš slaugytojų posto. Visa tai buvo banalu iki žavumo. Ji užsisė- 
dėjo gerokai po lankymo valandų - slaugytojos jau seniai liovėsi 
Marianai Engel taikyti taisykles — ir vidurnaktį, regis, sunerimo, 
pasigedusi senuko laikrodžio tiksėjimo ir dėl to neišgirdusi dvy- 
likos (o gal trylikos) dūžių. 

Paskutiniai jos žodžiai, pasakyti prieš pasišalinant ankstų ry- 
tą, buvo tokie: 

— Tu tik palauk iki kitų metų Helovino. Va tada ištaisysim 
šaunų vakarėlį... 

Man vis rečiau persodindavo mano paties odą. Vis dar skaičia- 
vau dienas iki artėjančių operacijų, bet savižudiški mano sapnai 
atviromis akimis dingo beveik be pėdsako ir aš tapau pažiba tarp 
Sajuri mokinių. Galėčiau meluoti, kad to pasiekiau tvirtu cha- 
rakteriu arba dėl to, jog pasiryžau laikytis sutarties su Nene. Ga- 
lėčiau meluoti, kad tai dariau dėl savęs. Galėčiau meluoti, kad tai 
dariau pamatęs vilties žiburį. Bet pirmiausia tai dariau, norėda- 
mas padaryti įspūdį Marianai Engel. 

KAIP MIELA. Mano šungyvatė šmaukšėjo uodega ir kyščiojo 
liežuvį, žvaliai mane myluodama iš abiejų galų. TIK ĮDOMU, 
KAIP TEN BUS, KAI IŠEISI IŠ LIGONINĖS:? 

Tuo metu aš su aliuminine vaikštyne nukėblindavau keletą 
žingsnių. Kvailai jaučiausi, bet Sajuri mane tikino, kad greitai 
pereisiu prie ramentų su dilbių laikikliais. 

Vienas daiktas, kuris tikrai labai pravertė, buvo pora ortope- 
dinių batų, pagamintų specialiai man. Pirmoji pora spaudė pė- 
das, tad meistras sukurpė antrą porą - dėl jos nebeturėjau jokių 
bėdų. Bet turbūt didžiausias tų batų privalumas buvo ne fizinio, 
o psichologinio pobūdžio: tartum odinės kaukės, jie sunioko- 
toms kojoms teikė normalų pavidalą. 

Turėjau pripažinti, kad Sajuri puikiai žino, ką daro. Mankš- 
tos pradžioje ji daug dėmesio skirdavo raumenų tempimui, kad 
atgaučiau prarastą lankstumą. Paskui pereidavo prie pasiprie- 
šinimą suteikiančių elastinių juostų, paskui ateidavo eilė įpras- 
tiems pratimams su svarmenimis. Kas savaitę svarmenys sunkėjo 
ir kartais net paklausdavau Sajuri, ar galima juos dar keliskart iš- 
kelti, atlikus reikiamą kasdieninį skaičių pratimų. 

Dabar, kai jau galėjau žengti kelis žingsnius nuo lovos, pats 
rėpliodavau į prausyklą, kai prireikdavo nusilengvinti. Gal kas 
pamanys, kad tai buvo didelis žingsnis į priekį, stiprinantis sa- 
vikliovą, tačiau patyriau psichologinį smūgį išsiaiškinęs, kad 

niekada nebegalėsiu nusičiurkšt stačiomis. Kaip vyrui, šito man 
jau buvo per daug. 


Mano hospitalizacijos laikas buvo netoli aštunto mėnesio žy- 
mos, artėjo Kalėdos. Mariana Engel darė ką galėjo - kabino vai- 
nikus, leido Hendelį ir gailavo, kad nudegimų skyriuje jai nelei- 
džia deginti žvakių. 

Gruodžio šeštąją Mariana Engel padėjo mano naujus orto- 
pedinius batus ant palangės ir paaiškino, kad šiąnakt šv. Mika- 
lojus vaikams palieka dovanėlių. Kai pasakiau, kad namų ant 
ratų aikštelėje mes niekada nesilaikėme šios tradicijos, ji man 
priminė, kad pasaulis nei prasideda, nei baigiasi ties tuo, ką pa- 
tyriau. Sutinku. Kai nurodžiau, kad aš nebe vaikas, ji tik pridėjo 
pirštą sau prie lūpų. 

— Dievo akyse visi mes vaikai. 

Kitą rytą nukėlusi mano batus nuo palangės - „Po galais, ką 
jie čia veikia?“ - Konė aptiko, kad jie prikimšti šimto dolerių ku- 
piūrų. 

Tas įvykis sujaudino labiau, nei tikėjausi. Mane paveikė ne 
tiek patys pinigai, kiek mintis, kad Mariana Engel įlindo į mano 
kailį. Šventės mane įstūmė į keblią padėtį: iš ko mokėti už ko- 
kias nors Kalėdų dovanėles? Nors išties turėjau truputį pinigų, 
netikrų vardu užslėptų banko sąskaitoje, niekaip negalėjau prie 
jų prieiti. Net jei iš čia išeisiu, gal iš tikrųjų negalėsiu jų pasiimti, 
juk padirbtuose tapatybės dokumentuose, su kuriais atsidariau 
sąskaitą, buvo nuotrauka, nebesutampanti su mano veidu. 

Mariana Engel suprato, ko man reikia, ir, užuot vertusi prašyti 
grynųjų ar suktis be jų, rado tokį žavingą būdą jais mane aprū- 

pinti. Dovanėlė! Nuo šv. Mikalojaus! Šitaip buvo išspręsta mano 
dilema. Beveik. Dar nebuvau išradęs, kaip padaryti, kad dovanė- 
lės iš parduotuvės atsidurtų prie mano lovos, bet jau turėjau tam 
tikrų planų. 

Pakviečiau Gregorą užeiti po vienos mankštos valandėlės su 
Sajuri. Jiems abiem esant pradėjau kalbą: 

— Nieko baisaus, jei atsisakysit, bet jūs galit man labai padėti. 
Tikiuosi, galit man kai ką nupirkti. 

Gregoras paklausė, kodėl man reikia jų abiejų. Paaiškinau, 
kad noriu nupirkti po dovanėlę ir jiems, bet negaliu prašyti, kad 
jie patys nusipirktų. Sajuri nupirks mano dovaną Gregorui, o 
Gregoras nupirks mano dovaną Sajuri. Kitas dovanas jie galės 
pirkti kartu. 

— Būk ramus, - pasakė Sajuri, - aš myliu Kalėdų apsipirkimus. 

Tai girdėdamas Gregoras irgi kaipmat sutiko. Padaviau kiek- 
vienam po voką, kuriuose buvo parašyta, ką noriu nupirkti an- 
tram iš jųdviejų. Kai abu susiruošė eiti iš palatos, Gregoras atsi- 
sukęs metė man žvilgsnį su keista šypsenėle. 


Mariana Engel nebuvo baigusi skaityti „Pragaro“. Iš dalies lėtai 
sekėsi dėl to, kad nenorėdavo per daug perskaityti vienu prisė- 
dimu, norėjo pasigėrėti kūrinio grožiu, bet iš dalies dėl to, kad ne- 
jučiom vis pereidavo prie italų kalbos. Kai taip atsitikdavo, man 
gaila būdavo ją stabdyti, o ir kaip nuostabiai iš jos lūpų skambėjo 
italų kalba. Canto pabaigoje pareikšdavau, kad nieko nesupratau, 
tad rytojaus dieną ji pakartodavo skyrių, jau beveik visą angliškai. 


* Giesmės (it.). 

Volteras rašė, kad Dantė buvo beprotis, turintis daug komen- 
tuotojų, ir jo pasaulinė šlovė toliau auga daugiausia dėl to, kad 
iš tikrųjų „Komedijos“ niekas neskaito. Spėju, taip mažai kas 
skaito Dantę, nes niekam to nereikia. Vakarų pasaulyje Inferno 
kiekvienam yra pragaro vaizdinio pagrindas - iš literatūros kūri- 
nių tik Biblija giliau įaugusi į kolektyvinę sąmonę. 

— Ar žinai, - paklausė Mariana Engel, - kad Dantės „Praga- 
ras“ remiasi Mechtildos Magdeburgietės „Sruvenančia dievybės 
šviesa ? 

— Vienos iš tavo trijų mokytojų? 

— Taigi, - atsakė ji. 

Prisipažinau, kad labai mažai (iš tikrųjų nieko) žinau apie 
tą moterį, — ir tuo nereikia stebėtis, - tad Mariana Engel toliau 
mane švietė. Mechtilda gimė Saksonijoje tryliktojo amžiaus 
pradžioje, ir vaikystėje ją kasdien lankė regėjimai, kuriuose 
rodydavosi nei daugiau, nei mažiau kaip Šventoji Dvasia. Dvi- 
dešimties ji tapo viena iš Magdeburgo beginių, gyveno uoliai 
melsdamasi ir marindama savo kūną; įdomu, jog kuo griežčiau 
save baudė, tuo dažniau ją lankė vizijos. Kai apsakė jas savo nuo- 
dėmklausiui, šis pripažino dievišką jų kilmę ir prisakė Mechtil- 
dai jas užrašyti. 

Das flieffende Licht der Gottheit Vokietijoje žinoma kaip še- 
devras, padaręs įtaką nesuskaitomai daugybei po jos atėjusių 
rašytojų, tarp jų Meistrui Ekhartui ir Kristinai Ebner. Taip pat 
žinoma, kad Dantė Aligjeris skaitė lotynišką šio veikalo vertimą, 
ir daugelis tyrinėtojų įsitikinę, kad Mechtildos pavaizduotą po- 
mirtinio gyvenimo schemą Dantė perėmė kaip „Dieviškosios 
komedijos“ koncepcijos pagrindą. Mechtildos pragaro dugne 
yra savo paties nuodėmių grandinėmis surakintas šėtonas, o iš 
liepsnojančios jo širdies ir burnos veržiasi skausmas, kančia ir 
pragaištis. Tai įtartinai panašu į Dantės šėtoną - triveidę pabaisą, 

vidury pragaro pačiame dugne įšalusią į ledą ir žiaumojančią 
kraujo puta apsipylusį nusidėjėlių trio ( Judą, Kasijų ir Brutą), o 
šių pūliai amžinai trykšta iš trijų jos gerklių. 

— Yra manančių, - pasakė Mariana Engel, - kad Dantės „Skais- 
tykloje“ minima Matilda iš tiesų yra Mechtilda. 

— Ir tu taip manai? - paklausiau. 

— Esu įsitikinusi, — atsakė ji šypsodamasi puse lūpų, - kad sa- 
vo kūrinyje Dantė pavaizdavo nemažai asmenybių, padariusių 
jam įtaką. 

Balsu jos skaitomas pasakojimas apie Dantės kelionę rodėsi 
toks pažįstamas ir man patiko, nepaisant nudegimų skyriaus 
aplinkos (o gal kaip tik dėl jos). Kažkaip raminamai veikė Ma- 
riana Engel šalia ir jos skaitymas, tarp mano pirštų įsitaisę jos 
pirštai — taip, kaip ji mokėjo. Žavėjausi susikibusių rankų - nuo- 
stabiai gražios ir pabaisiškos - sampyna ir norėjau, kad jos skai- 
tymas niekada nesibaigtų, - gal bijodamas, kad baigusi skaityti 
manęs nebeves paėmusi už rankos per mano paties pragarą. 

Kai išdėsčiau Marianai Engel savo teoriją, kad niekam net 
nereikia skaityti Inferno, nes ir taip žino, kaip atrodo pragaras, ji 
tuoj pat mane pataisė. 

— Turbūt daugeliui taip ir yra, bet tu labai gerai pažįsti tą kū- 
rinį, nes skaičiau tau savo vertimą į vokiečių kalbą. 

— Aha. - Nepamačiau, kaip ir vėl prasideda. - Kada išvertei? 

— Po kokių dešimties ar dvidešimties metų, kai Dantė užbaigė 
savo kūrinį. Man tai gerokai užtruko. Visiškai tikiu, kad buvau 
pirmoji „Pragaro“ vertėja, bet dėl tokių dalykų niekada negali 
būti visiškai tikras. 

— Ir kada gi tu man skaitei? - paklausiau. 

— Kai taiseisi pirmąkart nudegęs. 

„Pragaras“ buvo išspausdintas 1314 Viešpaties metais. Jei Ma- 
riana Engel užbaigė savo vertimą po dvidešimties metų, tai turėjo 
būti maždaug 1334-ieji. Turint galvoje ankstesnį jos teiginį, neva 
gimusi 1300 metais, tada ji turėjo būti įpusėjusi ketvirtą dešimtį. 

Tikslindamas šiuos skaičius nepamirštu, kad visa tai absur- 
diška ir iš tikrųjų to negalėjo būti. Tik noriu pasakyti, kad ne- 
įmanomi dalykai vyko įmanoma seka. Mane tuo ir stulbino jos 
proto būsena: neįmanomus jos teiginius siejo vidinė logika. 

Kadangi negyvenau viduramžiais, rašant šią knygą man rei- 
kėjo atlikti išsamius tyrimus, kad su faktais palyginčiau tai, ką 
ji sakė arba ką prisimenu ją sakius. Įdomu, kad visi įvykiai, jos 
vadinti tikrais, tikrai galėjo vykti taip, kaip ji pasakojo, jei apie se- 
novės įvykius nebūtų kalbėjusi pirmuoju asmeniu. 

Nors ir kontroliuojamas Bažnyčios, Engeltalis tikrai buvo de- 
mokratiška institucija ir jo vyresnioji buvo renkama. Tikrai visos 
dienos veikla buvo apibrėžta ordino įstatuose. Mariana Engel 
tiksliai apibūdino architektūrą, maldas, skaitytas knygas ir val- 
gymo ritualus. Kristina Ebner tikrai buvo šio vienuolyno narė ir 
parašė „Engeltalio seserų knygą bei „Apreiškimus“. Frydrichas 
Zunderis tikrai buvo vietos kunigas, vienuolių nuodėmklausys, 
parašęs Gnaden-vita. Būta ir knygos, kurios pavadinimas „Engel- 
talio sesers Gertrūdos gyvenimas“, ji parašyta su brolio Heinri- 
cho ir Kunrato Frydricho pagalba. 

Nors nėra užrašyta apie Heinricho Zoizės apsilankymą En- 
geltalyje, nėra ir šį faktą paneigiančių įrodymų. Jeigu, kaip teigė 
Mariana Engel, jis atvyko tuoj po 1320 metų, tai buvo tada, kai 
jis tikrai keliavo iš Štrasburgo į Kelną studijuoti pas Meistrą Ek- 
hartą. Tad kas gali tvirtinti, kad jis neapsilankė vienuolyne, kuris 
daugelio buvo laikomas žymiausiu Vokietijos misticizmo centru? 

Ir vis dėlto. Nesvarbu, kaip tiksliai Mariana Engel konstravo 
įvykių seką ir kaip išsamiai buvo ištyrinėjusi vokiečių religines 
figūras, ji vis tiek sirgo šizofrenija arba maniakine depresija, o gal 
abiem ligomis kartu. Vaizduotėje sukurti ištisą visatą ir joje šei- 
mininkauti yra tokių ligonių kompetencija: tai ne tik jų veikla — 
tai pati jų esmė. Marianos Engel pasakojime buvo tam tikrų ne- 
atitikimų: pavyzdžiui, jokiuose išlikusiuose Engeltalio raštuose 
niekur neminima sesuo Mariana, taip pat nesama jokių užuo- 
minų apie Die Gertrud Bibel, ir aš bandžiau pasinaudoti šiais ne- 
apsižiūrėjimais, norėdamas priversti Marianą Engel pripažinti, 
kad jos pasakojimas netikras. 

— Turbūt įnikai į studijas? - paklausė ji. - Nesijaudink, yra 
priežastis, dėl ko negali rasti informacijos apie mane arba Ger- 
trūdos Bibliją. Pažadu, mes dar prie to grįšim. 


Buvo užsukę Kalėdų giesmininkai pagiedoti apie tylią naktį, 
šventą naktį. Santa Selė Enė' atnešė sausainių ir knygų. Korido- 
riuose nusidriekė dekoracijos. 

Kaip buvo keista laukti šventinio laikotarpio. Paprastai aš ne- 
apkęsdavau Kalėdų - nuo jų burnoje visada likdavo, sakytum, 
supelijusio vaisinio pyrago skonis. (Beje, čia neturiu galvoje ja- 
ponių senmergių.) Vaikystėje per Kalėdas turėjau tokią laimę, 
kad Greisai mano dovanoms numatytus pinigus išleisdavo me- 
tamfetaminui, o man suaugus Kalėdos reiškė moters su raudona 
fetrine skrybėlaite dulkinimą. 


* Aliuzija į vadinamąjį Selės ir Enės testą, taikomą psichologijoje. 

Ir toliau mankštinausi, man buvo reguliariai atliekamos medi- 
cinos procedūros, bet įdomiausias įvykis dar laukė prieš akis - tai 
susitikimas su svarbiausiomis mano gyvenimo moterimis: Nene, 
Sajuri ir Mariana Engel. Neturėjau žalio supratimo, kokia bus to 
susitikimo darbotvarkė, ir - keista — nė viena iš jų nenorėjo man 
pasakyti. Savo mažoje egocentriškoje širdelėje įsivaizdavau, kad 
tai galėtų būti staigmenų vakarėlis. Labiau nepataikyti negalėjau. 

Pirma pasirodė Sajuri. Anksčiau esu minėjęs, kad smulkutį 
savo kūnelį ji atsinešdavo įkandin gigantiškos šypsenos, bet tą 
dieną dalyvavo tik kūnelis. Kai paklausiau, ar nieko neatsitiko, 
ji neįtikinamai atsakė, kad nieko. Užuot nusitvėręs šios temos, 
paklausiau, ar ji jau nupirko mano dovaną Gregorui. Atsakė, kad 
nupirko, ir bent tuo patikėjau. Ruošiausi dar šio bei to paklausti, 
bet kaip tik tada į palatą kaip vadeliojami arkliai prie starto li- 
nijos įžengė Mariana Engel su Nene. Mariana Engel žiūrėdama 
tiesiai man į akis pareiškė: 

— Kai iš Čia išeisi, eisi su manim. 

— Dar ne dabar, - griežtai pasakė Nenė prieš atkreipdama dė- 
mesį į mane. - Kaip žinote, po vieno kito mėnesio greičiausiai 
būsite išrašytas... 

— ...O tada tu eisi gyventi į mano namus. 

Nekantrumas Marianos Engel balse išdavė, kad šį susitikimą 
ji laiko nereikalingu. 

— Ramiau. - Nenė iškėlė ranką, smeigdama piktą žvilgsnį į 
Marianą Engel. - Ne jūs turite tai nuspręsti. 

- Jis daugiau neturi kur eiti. 

Nenė paprieštaravo: 

— Ašjau susitariau dėl vietos „Fenikso rūmuose“. 

— Jis nenori ten gyventi. 

Taip ir buvo, aš tikrai nenorėjau, bet daktarė Edvards ilgai 
įkalbinėjo pasinaudoti šia rekomendacija, nes ten dirba aukštos 

kvalifikacijos darbuotojai, taikomos įdarbinimo programos ir 
tinkama medicinos priežiūra. Negana to, ten yra konsultantų, ir 
dar kitų nudegusių ligonių, kuriems reikia įveikti tokius pat sun- 
kumus kaip man. 

— Aš dirbu su „Fenikso“ pacientais, - pasakė Sajuri, - tad jeigu 
ten vyksi, galėsim toliau tobulinti tavo eiseną. 

— Aš jus samdysiu, - pasakė Mariana Engel. - Pinigai - ne 
bėda. Galėsite tai daryti mano namuose. 

Išgirdusi šį pasiūlymą Sajuri sunerimusi sušnairavo į daktarę 
Edvards. 

— Nežinau ligoninės nuostatos šiuo klausimu. 

Nenė atsakė, kad, tuo tarpu atidedant į šalį nuostatas, „Fe- 
nikso rūmuose“ yra daugybė specialistų ir jie visi pasiruošę pasi- 
dalyti savo profesine patirtimi. Mariana Engel pakartojo, kad ji 
mielai man parūpins visko, ko reikia. 

— Jei Midzumoto san pernelyg užsiėmusi, galėsime nusam- 
dyti ką nors kitą. Bet norėtume jos, nes ji mums patinka. 

Ji atsisuko, kad galėtų žiūrėti tiesiai man į akis, ir galiausiai 
paklausė, ko aš noriu. 

— Tu nori į tuos „Fenikso rūmus“? 

— Ne. 

— Nori eiti į mano namus? 

— Taip. 

Mariana Engel vėl kreipėsi į daktarę Edvards. 

— Štai taip. Diskusija baigta. 

Galreikėjo būti apdairiam ir pasakyti, kad turiu pagalvoti. Šiaip 
ar taip, aš tiesiog suteikiau pirmenybę Marianai Engel, o ne gy- 
dytojai, kuri šitiek mėnesių kvalifikuotai rūpinasi mano gydymu. 
Skubotas mano atsakymas buvo mažų mažiausia nelogiškas. 

Dėl ko tikrai galėjau neabejoti, tai kad vis dėlto visos susi- 
rinkusiosios mano palatoje iš širdies rūpinosi mano interesais. 

Nežinojau, kad Mariana Engel su Nene kelias savaites ginčijosi, 
kaip tvarkyti mano gyvenimą, - kadangi abi vos ne kasdien ma- 
čiau, tie ginčai galėjo vykti tik tuo atveju, jei jos išvien stengėsi 
tai nuslėpti, kad sukeltų man kuo mažiau streso. 

— Dar yra marios laiko priimti pagrįstą sprendimą, - pasakė 
Nenė leisdama suprasti, kad diskusija toli gražu nebaigta. Buvo 
neįmanoma nepastebėti, kaip aiškiai ji pabrėžė žodį „pagrįstą“. 


Buvo grynai praktinių priežasčių, kurių negalėjau apeiti galvo- 
damas apie gyvenimą su Mariana Engel. Viena - nors ji ir sakė 
pinigų turinti į valias, gali būti, kad aš jai - per didelė prabanga. 

Laikyti nudegusį ligonį kainuoja sunkiai suvokiamas su- 
mas. Be mano gydymo išlaidų — Sajuri atlyginimo, medicinos 
priemonių, mankštos įrangos, - dar laukė kasdieniai poreikiai. 
Maistas. Drabužiai. Pramogos. Buities patogumai. Ji būtų tu- 
rėjusi padengti ne tik mano kaip ligonio, bet ir kaip žmogaus 
gyvenimo išlaidas. Gal ir yra kokių nemokamų valstybinių pro- 
gramų, kurios galėjo prisidėti prie mano slaugos, bet abejojau, ar 
Mariana Engel kreipsis dėl jų pagalbos; turėdamas galvoje tokią 
asmenybę, kokia ji buvo, numačiau, kad išdidumas, bodėjima- 
sis popierių tvarkymu ir kišimusi į asmeninį gyvenimą neleis jai 
net pasidomėti tokiomis galimybėmis. Ji skelbėsi turinti išteklių 
mane išlaikyti, bet vargiai galėjau pripažinti šį faktą — dolerių 
šimtinių lygmalas batas dar buvo nepakankamas jos turtų liudiji- 
mas. Ar tie pinigai buvo toks pat vaizduotės kūrinys, kaip ir daug 
kas jos gyvenime? Negi tikėti, kad ji septynis šimtus metų dėjo 
skatiką prie skatiko? 

Gyvenimas su ja buvo ne tik finansiškai abejotinas, bet ir mo- 

rališkai įtartinas. Jos pasiūlymas rėmėsi įsitikinimu, esą, jos „pas- 
kutinė širdis“ skirta man, taigi aišku — aš apgaule pasinaudočiau 
moters nesusivokimu. Kaip sveiko proto asmuo, aš ne tik puikiai 
tai Žinojau, bet ir privalėjau vadovautis tuo, ką puikiai žinau. Ir 
apskritai - koks tikslas stumti save į padėtį, kurioje tapčiau pri- 
klausomas nuo beveik nepažįstamos nesveiko proto moters? 
Nors pasikeitė aplinkybės ir fiziškai buvau nebe toks pajėgus 
kaip anksčiau, betgi nuo keliolikos metų gyvenau savarankiškai. 
Ir net anksčiau: mano globėjai Greisai sugebėdavo pasirūpinti 
tik kvaišalų atsargomis. Visais kitais atžvilgiais jau nuo šešerių 
metų buvau paliktas pats sau. 

Tadaš suklydau priimdamas Marianos Engel pasiūlymą, Nenė 
buvo teisi. Turiu atšaukti skubotą savo sprendimą ir galiausiai 
persikelti į „Fenikso rūmus“. 

Tos dienos popietę pas mane užėjęs palikti Sajuri skirtos do- 
vanos Gregoras pasveikino mane, kad nusprendžiau kraustytis 
pas Marianą Engel. Kai pranešiau, kad apsigalvojau, jis laikėsi 
savo ir pasakė, jog tai buvo vienintelis logiškas sprendimas. 

— Manau, daktarės Edvards padedamas tu padarysi milžinišką 
pažangą. Aš laikau ją aukščiausio lygio specialiste. 

Jau neblogai pažinojau Gregorą ir atpažindavau, kada jis sako 
ne viską, ką galvoja. Tai kaip tik buvo vienas iš tų atvejų. 

— Tačiau;?.. 

Gregoras apsidairė, norėdamas pasitikrinti, ar niekas nenu- 
girs, ką jis kalba. 

— Tačiau net beždžionė kartais iškrinta iš medžio. 

Neturėjau supratimo, ką tai reiškia, tad Gregoras paaiškino: 
net išmanantys kartais klysta. 

— Nors daktarė Edvards yra tavo gydytoja, ir gera gydytoja, 
mano galva, neturėtum nuvertinti ir Marianos indėlio į tavo 
sveikimą. Ji kasdien ateina, padeda tau mankštintis ir akivaizdu, 

kad iš visos širdies tavimi rūpinasi. Kodėl - vienas Dievas težino. 
Bet aš tikrai nieko naujo nepasakiau, ko ir pats nežinotum. 

JAM ATRODO, KAD KUOKTELĖJUSI TAVO PANA RIM- 
TAI TAVE ĮSIŽIŪRĖJUSI. 

Užsičiaupk, nuopisa. Aš patikslinau Gregoro žodžius: 

- Ji kliedi. 

— Tada pirmyn - paneik, ką sakiau, - tarė jis, - bet vis tiek tai 
akivaizdu. 

KAIP MIELA. 

Nesiruošiau eikvoti jėgų ginčams - per mažai jų turėjau. 

— Ką tu pats darytum? 

— Man irgi būtų neramu, kaip reikės gyventi su Mariana, - at- 
sakė jis, — bet tu irgi ne dovanėlė. Jeigu galit būti po vienu stogu, 
manau, taip ir turėtum daryti. 

— Netjei ašjai patinku, - nors nesakau, kad taip ir yra, - nega- 
liu pasakyti, ką jai jaučiu. - Patylėjau. - Nežinau. 

- Jei atmesi jos pasiūlymą, būsi didžiausias besmegenis, kokį 
esu matęs, - pasakė Gregoras. - Ir dar bjaurus melagis. 

Ganėtinai ilgai gulėdamas ligoninėje pradedi mintyse katalo- 
guoti visas žmogiškų ryšių formas. Aš prisiliečiau prie Gregoro 
rankos - iki tol niekada nebuvom prisilietę — ir pasakiau: 

— Ačiū, kad atnešei Sajuri dovaną. 

PAGLOSTĖ ŠIRDĮ... 

Paskambinau slaugytojai paprašyti daugiau morfino. 

„VIENAS NEVYKĖLIS KITAM. 


Kalėdų rytą Mariana Engel pasirodė mano palatoje su dovanų 
maišu ir sidabriniu lagaminėliu - šį iškart pakišo po mano lova. 

Kelias valandas, kaip dažnai būdavo, kalbėjom apie viską ir nieką, 
oji tuo metu mane valgydino apelsinais ir marcipanais. Kaip pa- 
prastai, nuolat bėgiojo surūkyti cigaretės, bet atkreipiau dėmesį, 
kad kartais jai grįžus nuo jos nedvelkė išdavikišku šviežiu dūmu. 
Paklausiau, ar dar kur nors buvo nuėjusi, bet ji papurtė galvą. Ta- 
čiau išsidavė šypsena. 

Tuoj po pietų atvyko Sajuri su Gregoru, įkandin jų - ką tik 
apsiruošusi Konė. Daktarė Edvards pirmą Kalėdų dieną nieka- 
da nedirbdavo, o Medė ir Betė buvo pasiėmusios laisvadienį pa- 
būti su šeima. Kadangi daugiau niekas neturėjo ateiti, Mariana 
Engel iš kampo atsitempė savo maišą ir mes ėmėme keistis do- 
vanomis. 

Slaugytojos susidėjusios nupirko man knygų pastaruoju me- 
tu mane dominančiomis temomis, tokiomis, kaip viduramžių 
vokiečių vienuolynų užkulisiai, Heinricho Zoizės ir Meistro Ek- 
harto raštai. 

— Dievaž, nelengva tave apipirkti. Turėjau suvaikščioti į tris 
knygynus, - pasakė Konė. Čia pat supratusi, kad tai gali skambėti 
kaip nusiskundimas, paskubėjo pridurti: - Ne tą turėjau galvoj! 

Gregoras man įteikė kanceliarinių reikmenų rinkinį, nes jam 
prisipažinau, kad jau kelias savaites šį tą rašinėju, o Sajuri pa- 
dovanojo levandų ledų, kuriais su džiaugsmu visus pavaišinau. 
Turbūt labiausiai jie patiko Marianai Engel - ji nudžiugo, kad 
liežuvis nusidažė purpurine spalva. 

Slaugytojoms įteikiau jų mėgstamų estrados meistrų kom- 
paktinių plokštelių. Tai nebuvo labai asmeniškos dovanėlės, nes 
mažai žinojau apie jų gyvenimą už ligoninės sienų. Sajuri pado- 
vanojau tai, ką mano prašomas nupirko Gregoras, - du bilietus į 
artėjantį Akiros Kurosavos filmų festivalį. 

- Šita mintis man atėjo, kai apie tai pasakė daktaras Hnatiu- 
kas. Žinai, jis mėgsta Kurosavą. 

takį dėl mano nesubtilumo. 

Toliau atėjo eilė man teikti dovaną Gregorui, atneštą Sajuri: 
pietų kuponus dviem rusų restorane itin neoriginaliu „Raspu- 
tino“ pavadinimu. Paklausiau Sajuri, ar kada ragavausi tikrų ru- 
siškų patiekalų, ir ji atsakė, kad ne. Dabar jau aš kilstelėjau antakį, 
metęs žvilgsnį Gregorui. Visi ėmė dėkoti už dovanas, o aš bur- 
blenau, girdi, „Kalėdos būtų ne Kalėdos be suknistų dovanėlių . 
Rodos, niekas nesuprato, apie ką kalbu, ir tai tik dar kartą įrodo, 
kad daug kas lieka neskaitę Luizos Mei Olkot. 

Paskui savo dovanas ėmė dalyti Mariana Engel. Seselės gavo 
po dienos abonementą SPA centre - juos Konė įkišo tarp kom- 
paktinių plokštelių. Sajuri gavo išmoningą pūsto stiklo budistų 
šventyklą, o Gregoras - porą kalstytų žvakidžių. Jiems padarė di- 
delį įspūdį meistriškas rankų darbas, o Mariana Engel pasigyrė, 
kad tos dovanos padirbintos jos draugų. 

Jei kalbėsim apie mane ir Marianą, mes jau buvom sutarę ap- 
sikeisti dovanėlėmis vėliau, kai liksim vieni. Ir gal tik aš vienas 
pastebėjau, kad, matyt, taip pat sutarę buvo Sajuri ir Gregoras. 

Po kurio laiko Gregoras tarė: 

— Jau galim judėti? 

Visi sužiuro į Marianą Engel ir ši linktelėjo. Kalėdos - tikrai 
stebuklų metas, jei medicinos personalas dairosi į šizofrenikę, 
kad ši duotų nurodymus. Sajuri pasodino mane į invalido veži- 
mėlį ir Gregoras ėmė jį stumti koridoriumi, o kai paklausiau, kur 
einam, niekas tiesiai neatsakė. Greit susigaudžiau, kad traukiam 
į užkandinę. Gal ten surengtas koks Kalėdų priėmimas - sam- 
dytas Kalėdų Senis ar savanoriai giesmininkai, nors faktas, kad 
nieko apie tai nebuvau girdėjęs, man pasirodė keistas. Po šitiek 
ligoninėje praleistų mėnesių labai nedaug kas prasprūsdavo pro 
akis ir ausis. 

Prasivėrus stumdomosioms užkandinės durims į nosį tvoks- 
telėjo viso pasaulio valgių kvapai. Prie sienos kitame gale ne- 
didelis specialiosios paskirties maisto ir gėrimų tiekėjų būrys 
prižiūrėjo nuo valgių lūžtančius stalus. Po raudono krepinio po- 
pieriaus serpantinais, karančiais nuo lubų, sukiojosi trisdešimt 
keturiasdešimt žmonių, kai kurie ėmė mums moti. Iš pradžių 
pamaniau, kad visi rodo į mane dėl išvaizdos, bet kai maisto tie- 
kėjai pamojo Marianai Engel, supratau, kad dėmesio centras ji, o 
ne aš. Mūsų link ėmė pėdinti ligoniai: senis su savo kosuliu, gar- 
banplaukė moteris su savo sutvarstytomis rankomis, gražuolis 
berniukas su savo raiša koja. Toliau stovėjo dešimtmetė mergaitė 
išvis be plaukų, pilna sauja balionų, ir džiaugsmingais šūksniais 
pasitinkanti artimųjų sekcija. 

Visi dėkojo Marianai Engel - aš vis dar nežinojau, kas čia 
vyksta. Gregoras, privežęs mane prie maisto tiekėjų nukrautų 
stalų ir padėjęs išlipti iš vežimėlio, paaiškino, kad ji surengė ir 
finansavo visą pobūvį. O pobūvis, surengtas kaip visada jai pa- 
miršus saiką, buvo ne šiaip kukli pramoga. Net prisižiūrėjęs ne- 
gabaritinių vakarienių, kurias ji gabendavo man į palatą, sunkiai 
galėjau protu aprėpti pasiūlą. 

Kalakutas, kumpis, kepta žąsis, vištiena, koldūnai, ožkiena su 
kariu, šerniena, elniena, netikras zuikis, karpis (karpis? kas gi 
valgo karpius? ), kelių rūšių menkės, skandinaviška kalėdinė žuvis, 
austrės, šalta mėsa, keliolika rūšių dešros, su lukštais kepti kiauši- 
niai, jaučio uodegos sriuba, mėsiški sultiniai, svogūnų sriuba, tiek 
sūrių, kad iš karvės tešmens tiek neišspausi, rudosios pupelės, ka- 
janai, svogūnai, marinuoti agurkai, griežčiai, bulvės, saldžiosios 
bulvės, saldesniosios bulvės, saldžiausiosios bulvės, kopūstai, 
morkos, pastarnokai, moliūgai, patisonai, basmati, baltieji ryžiai, 
rudieji ryžiai, laukiniai ryžiai, ilgagrūdžiai ryžiai, antipasto, įdaras, 
įvairių rūšių duona, pancūziški batonai, bandelės, sūrio ragaišė- 

liai, žaliosios salotos, plaktos grietinėlės ir obuolių salotos, spa- 
gečiai, fettuccini, macaroni, rigatoni, cannelloni, tortellini, guglielmo 
marconi (čia tik patikrinimas, ar dar skaitote), bananai, obuoliai, 
apelsinai, ananasai, žemuogės, šilauogės, riešutų mišiniai, pyragai 
su džiovintais vaisiais, Kalėdų pudingas, Kalėdų duona, kokosų 
duonelė, karijų pyragas, šokoladai, šokoladiniai vyniotiniai, šoko- 
ladinių varlių raitotiniai, Berti Bot visų skonių pupelės, irisai, sal- 
dumynai, skanumynai, gerumynai, Trijų Karalių pyragas, vaisinis 
pyragas, imbierinis žmogelis, Torte Vigilia di Natale, unguriukai 
ir sraigutės, ir šuniukų uodegutės, spanguolių punšas, kiaušininis 
kokteilis, pienas, vynuogių sultys, obuolių sultys, apelsinų sultys, 
gaiva, kava, arbata, p-a-midorų sultys - anot tavęs, p-o-midorų 
sultys - anot manęs, ir vanduo buteliuose. 

Visi iš ligoninės turbūt prisikrovė lėkštes viengubai, dvigu- 
bai, trigubai, o Mariana Engel kiekvieną svečią apžavėjo maloniu 
ir ekscentrišku elgesiu. Tikrai nekenkė, kad buvo užsitempusi 
elfo kostiumą ir atrodė stulbinamai miela. Grojo muzika, žmo- 
nės pakiliai šnekučiavosi, įsiliedami į bendrą nuotaiką. Ligoniai, 
kurie niekaip kitaip nebūtų susitikę, pagaliau gavo pasikalbėti, 
galbūt pasakojosi apie ligas. Kosčiojimą stelbė kvatojimas, gir- 
dėjosi džiaugsmingi vaikų šūksniai — visi gavo po dovaną nuo 
plastikinės Kalėdų eglutės. Greičiausiai Mariana Engel negavo 
leidimo pastatyti tikrą eglutę, bet dirbtinė buvo visai puiki. Jei 
jau gėlės gali nužudyti žmogų, galima tik įsivaizduoti, ką gali 
spygliuočiai. 

Tą popietę tapau ligoninės įžymybe, nes pasklido girdas, kad 
visa tai surengta kaip tik mano draugės. Prie manęs priėjo šnek- 
telėti senis su tokia plačia šypsena, kad buvau priblokštas jam 
užsiminus, jog neseniai mirė jo žmona, kuriai buvo šešiasdešimt. 
Kai pasakiau, kad liūdna tai girdėti, jis papurtė galvą ir trinkte- 
lėjo man per petį. 

— Nešvaistyk jėgų užuojautai, vaike. Žinai, ką pasakysiu — 
man buvo perkūniškai gera. Pasičiupai šitokią moteriškę ir ne- 
klausinėk, ar tu jos vertas. Lieka tikėtis, kad ji neateis į protą ir 
neapsigalvos. 

Per tą vakarėlį pajutau keistą palengvėjimą. Nuo pat mūsų 
pirmo susitikimo Mariana Engel man rodė tokį protu nepaaiški- 
namą prieraišumą - laukiau, kad jis išnyks lygiai taip pat staiga, 
kaip atsiradęs. Žmones siejantys ryšiai nutrūksta - tokia jau jų 
prigimtis. Visi tai esam matę šimtus kartų, net tarp tokių porų, 
kurioms, regis, tikrai „turėjo pavykti . 

Kadaise pažinojau moterį, kuriai patikdavo įsivaizduoti Mei- 
lę didelio ir stipraus šuns pavidalu, - jis visada bėga ieškoti nu- 
sviesto pagalio ir grįžta laimingai lapsėdamas ausimis. Visiškai, 
besąlygiškai atsidavęs. O aš iš jos juokiausi, nes žinojau, kad meilė 
ne tokia. Meilė yra gležna būtybė, ją reikia popinti ir globoti. 
Meilė nėra tvirta ir nepalenkiama. Meilė gali subyrėti nuo kelių 
šiurkščių žodžių arba lengvai išslysti iš rankų dėl vieno kito nerū- 
pestingo poelgio. Meilė visiškai nepanaši į didelį ir stiprų šunį, — 
meilė veikiau yra nykštukinis pelinis lemūras. 

Taip, tokia ir yra meilė: smulkutis nenustygstantis primatas, 
kurio akys nuolat išplėstos iš baimės. Tie, kas nelabai žino, kaip 
atrodo nykštukinis pelinis lemūras, tegul įsivaizduoja kailinėtą 
Doną Notsą arba Stivą Bušemį. Įsivaizduokite meiliausią gy- 
vūnėlį, koks tik gali būti, taip smarkiai sugniaužtą, kad visi jo 
viduriai ištrykšta į per didelę galvą, akys išsprogsta ir išvirsta iš 
orbitų. Lemūras atrodo toks beginklis, kad lieka tik drebėti, jog 
bet kurią akimirką jį gali pulti ir pasigauti plėšrūnas. 

Marianos Engel meilė man, regis, rėmėsi tokia menka prie- 
laida, kad, mano galva, ji turėjo išsisklaidyti vos mums peržengus 
ligoninės slenkstį. Kaip gali išgyventi ir turėti ateitį meilė, besi- 
remianti pramanyta praeitimi? Tai buvo neįmanoma. Tokios rū- 

šies meilė buvo padarėlis, kurį turėjo griebti ir sutriuškinti tikro 
gyvenimo nasrai. 

Štai šito bijojau, bet Kalėdų diena man parodė, kad Marianos 
Engel meilė nebuvo kokia nupiepėlė. Ji buvo augalota, raume- 
ninga ir stambi. Maniau, jos užtektų tik mano palatai nudegimų 
skyriuje, bet ji užtvindė visą ligoninę. O dar svarbiau, kad jos 
meilė nebuvo taupoma tik man, - ja buvo dosniai dalijamasi su 
prašalaičiais - žmonėmis, kurių ji nelaikė savo bičiuliais iš ketu- 
rioliktojo amžiaus. 

Per gyvenimą buvau prisiklausęs apie meilę visokių kvailys- 
čių: kad kuo daugiau duodi, tuo daugiau turi. Tai visada išmuš- 
davo iš vėžių kaip paprasčiausiais pasikėsinimas į pagrindinius 
matematikos dėsnius. Bet Mariana Engel, mano akyse į kairę 
ir dešinę dalijanti meilę, sužadino man keisčiausią romantišką 
jausmą, kuris yra pavydo priešingybė. 

Mane nuramino tai, kad meilė buvo prigimtinis jos sielos bū- 
vis, o ne pramanų sukeltas proto aptemimas. Jos meilė nebuvo 
lemūras - gyvūnėlis, kuriam vardą davė portugalų keliautojai 
Madagaskare, miško tankmėje aplink stovyklavietę išvydę į juos 
įsmeigtas didžiules žibančias akis. Įsitikinę, kad tai anapus išėju- 
sių bendražygių dvasių akys, jie pakrikštijo tuos gyvūnėlius loty- 
nišku žodžiu, kurio reikšmė - „mirusiųjų dvasios“. 


Kai buvo suvalgyta paskutinė kalakuto kulšis, Mariana Engel 
padėkojo kiekvienam maisto tiekėjui ir išdalijo jiems vokus, 
kuriuose buvo „nedidelis priedas už darbą per šventes“. Vež- 
dama mane į palatą pareiškė, kad tai buvo nuostabiausios Ka- 
lėdos jos gyvenime. Aš atkreipiau dėmesį, jog tai skambus pa- 

reiškimas, turint galvoje, kad ji Kalėdas šventė septynis šimtus 
kartų. 

Pagelbėjusi man atsigulti Mariana Engel patenkinta klestelėjo 
ant kėdės. Pasakiau, kad vakarėlis jai turėjo atsieiti pasakiškus 
pinigus, - ji į tai numojo ranka ir iš po lovos ištraukė sidabrinį 
lagaminėlį. 

- Atidaryk. 

Lagaminėlis buvo pritutintas banknotų - penkiasdešimtinių 
ir šimtinių. Savo pornografiniais ir narkotiniais laikais kartą kitą 
esu matęs krūvas pinigų, bet toli gražu ne tokius kiekius. Ban- 
džiau smegeninėje suvaikyti skaičius apytikriai skaičiuodamas. 
Bet man sunkiai skilo matematika - vis dar buvau pernelyg ap- 
akintas paties fakto, kad matau šitiek pinigų, tad Mariana Engel 
atėjo į pagalbą. 

— Du šimtai tūkstančių. 

Du šimtai tūkstančių dolerių. Kuriuos ji visą dieną buvo pa- 
likusi numestus po lova. Kuriuos galėjo bet kas nudžiauti. Pava- 
dinau ją kvaiša — ji nusikvatojusi atsakė, kad prieš kvailumą net 
dievai bejėgiai. Ir iš tikrųjų, paklausė ji, kas gi Kalėdų dieną ieš- 
kos ligoninėje po lova lagaminėlio su pinigais? 

— Manai, kad tu ne mano kišenei. - Ji tai pasakė neklystančio 
žmogaus tonu. Ji neklydo. Man linktelėjus tarė: - Aš jau pasiruo- 
šusi priimti savo dovaną. 

Iki tos dienos kelias savaites modeliavau trumpą kalbą, buvau 
parengęs keliasdešimt versijų, - panašiai mokinukas rezga planą, 
kaip pakviesti šokti patinkančią mergaitę, - bet dabar, kai atėjo 
metas, nieko daugiau nejaučiau, tik nežinomybę. Baugulį. Sumi- 
šimą. Norėjau būti lipšnus, bet kaip tam mokinukui man atėmė 
žadą. Buvo per vėlu trauktis, o aš žinojau, kad mano dovanos -jų 
buvo trys - per daug asmeniškos. Daugiau negu kvailos. Valandų 
valandas dėtos mano pastangos nuėjo perniek: ir kas per pasipū- 

tėliškas paklydimas įpūtė man mintį teikti tokias dovanas? Jos jai 
pasirodys vaikiškos; ji pamanys, kad aš per įžūlus arba per mažai 
įžūlus. Norėjau, kad į mano palatą trenktų perkūnas ir pataikytų 
į staliuką prie lovos, kurio stalčiuje buvo paslėptos menkos mano 
atnašos. 

Aš jai parašiau tris eilėraščius. Stuburgyvatė kvatojo vos ne- 
sprogdama iš puikybės. 

Gyvenime buvau rašęs eilėraščius, bet niekada niekam jų ne- 
rodžiau. Slėpiau savo rašymus ir pats slėpiausi savo slepiamuose 
rašymuose - tik žmogus, nesusidorojantis su esamu pasauliu, 
kuria kitą pasaulį, kuriame galėtų pasislėpti. Kartais, kai suvokiu, 
kad net norėdamas būčiau negalėjęs liautis rašęs, nugara nejau- 
kiai nubėga šiurpas, sakytum, viešajame tualete prie pisuaro už 
nugaros per arti stovėtų kitas vyras. 

Kartais man atrodo, kad rašyti yra kažkas iš esmės nevyriška, 
bet pats nevyriškiausias dalykas yra poezija. Ištiktas kokaino 
paranojos priepuolių, degindavau savo poezijos sąsiuvinius ir 
žiūrėdavau, kaip degantys puslapiai atsisluoksniuoja vienas nuo 
kito, kaip liepsnos spjaudo į orą pilkus krislus. Kai pelenais virtę 
mano žodžiai sūkuriu verpėsi į dangaus aukštybes, džiugino ži- 
nojimas, kad mano „aš“ vėl saugus: net FTB teismo ekspertai 
nebegalėtų sudėlioti mano jausmų paveikslo. Savo tikriausius 
jausmus slėpti rašymuose buvo tuo žavu, kad akimirksniu galė- 
jau juos paleisti dūmais. 

Prisikalbinti moterį į lovą niekuo negrėsė, nes mano žodžiai 
išsisklaidydavo kaip juos tariant iškvėptas oras; rašyti moteriai 
eilėraštį reiškė kaldinti ginklą - vėliau ji galėjo panaudoti jį prieš 
mane. Atidavęs, ką esi parašęs, amžiams tai paleidi į kosmosą ir iš 
ten bet kurią minutę gali sulaukti grįžtant kaip kerštingo atpildo. 

Žodžiu, užnešė velnias. Buvo pirma Kalėdų diena, aš buvau 
lovos skeleto spąstuose, turėjau Marianai Engel įteikti dovaną ir 

neturėjau atsarginio varianto. Turėjau tik vaikiškas kraigliones, 
suteršusias tyrą popieriaus baltumą. Mano žodžiai buvo Egipto 
hieroglifai iki Rozetės akmens atradimo; mano žodžiai buvo 
sužeisti beginkliai kareiviai, šlubuojantys namo iš pralaimėto 
mūšio; mano žodžiai buvo dūstančios žuvys, isteriškai šokinė- 
jančios atsivėrus tinklui - jų krūva pasklinda ant laivo denio it 
slidus kalnas, bandantis virsti prerija. 

Mano žodžiai buvo ir yra neverti Marianos Engel. 

Bet aš neturėjau pasirinkimo, tad įkišau ranką į stalčių ir... NE- 
VYKĖLIS ...sukaupęs drąsą, kuri tebuvo menka drąsos imitacija, 
mintyse nusitaikiau į įsivaizduojamą mirtiną tašką. Išėmiau tris 
palaidus popieriaus lapus, užsimerkiau ir ištiesiau rankoje eilė- 
raščius Marianai Engel vildamasis, kad jie nesudūlės paduodant. 

— Perskaityk juos man, - paprašė ji. 

Kiek galėdamas protestavau. Juk tai buvo eilėraščiai, o mano 
balsas pasibaisėtinai sugadintas gyvenimo kryžkelėse. Į gerklę 
įsikibo įsiutęs pragariškas šuo ir sudaužyta gitara liko su rūdijan- 
čiomis stygomis. Mano balsas buvo - yra - didžiai nepoetiškas. 

— Perskaityk juos man. 

Dabar jau praėjo daugelis metų. Jūs turite rankose šią knygą, 
taigi akivaizdu, kad įveikiau baimę paleisti parašytus žodžius. 
Bet tų trijų eilėraščių, kuriuos tą Kalėdų dieną perskaičiau Ma- 
rianai, šiame pasakojime nebus. Jūs ir taip turite prieš mane pa- 
kankamai įkalčių. 

Kai baigiau, ji įsliuogė į mano lovą. 

— Kaip gražu. Ačiū. Taigi dabar papasakosiu, kaip mes pirmą- 
kart susitikom. 


AI 


egis, pradėjus skaityti Meistro Ekharto raštus pasikeitė 
mano mąstysena. Tai nebuvo didžiulė permaina, bet jos 
pakako, ir aš galop ėmiau suprasti, ką motina Kristina turėjo 
omenyje, kalbėdama apie atsitolinimą nuo žemiškumo, kad 
mano siela priartėtų prie dieviškumo. Bet tą knygą slėpiau, nes 
tokios seserys kaip Gertrūda negalėjo net pagalvoti apie radika- 
lesnes jo mintis. Ekhartas suveikė kaip katalizatorius, - bet buvo 
dar vienas žmogus, kuris skatino kelti dar daugiau klausimų. 
Mirus vienai iš vyresniųjų seserų, Gertrūda man paskyrė eiti jos 
pareigas, į kurias įėjo sandėriai su pirkliu, tiekiančiu pergamentą. 
Pergamento pirklys buvo šiurkštesnis už tuos vyriškius, prie 
kurių buvau pripratusi, tad pati nustebau, kaip puikiai radome 
bendrą kalbą. Pirmiausia jis manęs paprašė už jį melstis. Paaiš- 
kino, kad tą pat darė ankstesnioji vienuolė, - šitaip gavau pirmą 
pamoką, kad ranka ranką plauna. Jei aš išpildysianti jo prašymą, 
jis vienuolynui nuleisiąs kainą. Prisipažino esąs nusidėjėlis, bet 
šyptelėjęs pridūrė, kad „ne toks nusidėjėlis, kurio kišenė išneštų 
indulgencijas“. 
Jam patikdavo šnekėtis apie viską, ir man padarė įspūdį jo 
nusimanymas apie politiką, nors gal tik dėl to, kad nesupratau, 
jog lygiai tokie samprotavimai į dienos pabaigą girdėti visose 

smuklėse. Kartą per mėnesį pirkdama prekes daug sužinojau 
apie tą Vokietiją, kuri buvo už vienuolyno sienų. Popiežius Jo- 
nas įsivėlė į nesantaiką su Liudviku Bavaru. Ne kartą buvo ki- 
lęs karas ir vietos didikai ėmė samdytis kareivius, kurių būriai 
vadinami kondotomis, - manyje slypinti lingvistė atpažino iš 
italų kalbos pasiskolintą žodį. Mirtis buvo pardavinėjama ne- 
paisant jokios ideologijos ir įsitikinimų —- man tai atrodė pasi- 
bjaurėtina. Negalėjau suprasti, kaip žmonės gali šitaip elgtis, 
bet mano pergamentininkas tik gūžčiojo pečiais ir tikino, kad 
tai vyksta visur. 

Skriptoriume Gertrūda mus iki vėlumos laikydavo prie Die 
Gertrud Bibel, ir šios pastangos davė vaisių. Nepaisant jos aistros 
smulkmenoms, nepaisant kitų kasdienių mūsų darbų, mačiau, 
kad teliko keleri metai darbo. Ji buvo sena, bet žinojau, kad jėga 
prisivers nesugriūti. Kad ir kokia skelbėsi esanti pamaldi, būtų 
šokusi prieš patį Kristų, jei Jam būtų užtekę įžūlumo ją pasiimti 
neužbaigusią savo darbo. 

Jau buvo vėlus vakaras, niekuo neišsiskiriantis iš kitų, kai į 
skriptoriumą atėjusi vienuolė sušnibždėjo, kad atvyko du vyriš- 
kiai, — vienas taip smarkiai apdegęs, kad, regis, „buvo susiėmęs 
su pačiu žmonijos priešu!“ Tai nuskambėjo gana įdomiai, bet 
man reikėjo dirbti. 

Kitą rytą celėje mane pažadino sesuo Matildė, viena iš vie- 
nuolyno gailestingųjų seserų, ir pasakė, kad motinos Kristinos 
liepimu turiu ateiti į infirmarijų. Užsimečiau mantiją ir mums 
einant skersai vienuolyno sodą ji pasakė, kad su kitomis infir- 
marijaus vienuolėmis - seserimis Elizabeta ir Konstancija - visą 
naktį nesudėjo akių gelbėdamos sudegėlį. Visos stebėjosi, kaip 
jis taip ilgai tveria. 

Motina Kristina pasitiko mus ant infirmarijaus durų slenks- 
čio. Kitame kambario gale tėvas Zunderis ir trys gailestingosios 

seserys slaugė balta paklode apklotą žmogų. Kampe kniūbsojo 
nusikamavęs kareivis sudriskusia mūšio apranga. Pamatęs mane 
pašoko ant kojų ir paklausė: 

— Gali jam padėti? 

— Seserie Mariana, tai Brandeisas, atvedęs pas mus apdegusį 
žmogų. Mes pervertėme visus savo medicinos veikalus, - mo- 
tina Kristina linktelėjo į atverstas knygas ant pulto, - bet neran- 
dam pakankamai žinių, kaip gydyti tokias žaizdas. 

Nesusigaudžiau, ko iš manęs tikimasi. 

— Ką galvojate apie Šventosios Dvasios ligoninę Maince? 
Man sakė, kad ji viena geriausių. 

Čia priekin žingtelėjo tėvas Zunderis. 

- Žinoma, apie tai galvojome, bet jis keliauti per silpnas. Jei 
ką galima padaryti, tai tik čia. 

— Ne kas kitas kaip tu žinai viską, kas yra skriptoriume, - pa- 
sakė motina Kristina. Ir politiniais sumetimais pavėluotai pri- 
dėjo: - Žinoma, ir sesuo Gertrūda. Bet ji turi daug neatidėlio- 
tinų darbų, kaip ir dera einant jos pareigas, tad paprašysiu tavęs 
išnaršyti visą biblioteką ir surasti žinių, kurios galėtų praversti. 

Man iškart paaiškėjo du dalykai. Pirmiausia, šios priemonės 
buvo imtasi daugiausia norint nuraminti Brandeisą: buvo labai 
mažai vilčių, kad kokioje nors mūsų knygoje bus naudingų žinių. 
Antra, motina Kristina nepasikliovė, kad Gertrūda su reikiamu 
uolumu atsidės paieškoms. Kadangi buvo mažutė viltis, jog aš 
ką nors rasiu, o mažutė viltis geriau negu jokios vilties, motina 
Kristina, matyt, nusprendė, kad žmogaus gyvybė svarbiau negu 
Gertrūdos savigarba. O tai, prisipažįstu, mane pamalonino. Bet 
nederėjo to rodyti, taigi aš tik nusižeminusi nusilenkiau ir pasa- 
kiau, kad Dievo vardu mielai pasitarnausiu savo priorei. Vienin- 
telis mano prašymas buvo leisti apžiūrėti kareivio žaizdas, kad 
žinočiau, nuo ko reikia jį gydyti. 

Priėjusi prie stalo pirmąkart pamačiau tavo veidą. Jis ir tada 
buvo apdegęs, nors ne taip smarkiai, ant krūtinės tau buvo dide- 
lis kraujo klanas, prasisunkęs per baltą maršką. Man nevalingai 
šovė į galvą mintis apie rožę, prasikalusią pro sniegą. Susigrie- 
biau, kad tokioms mintims čia ne vieta. Tėvas Zunderis žvilgte- 
lėjo į motiną Kristiną, toji pritariamai linktelėjo, ir jis atsargiai 
pakėlė paklodės galą. Išgirdau tylų drykstelėjimą kruvinam au- 
deklui atsiplėšiant nuo tavo kūno. 

Pačią nustebino mano reakcija. Reginys mano žvilgsnį pri- 
kaustė labiau nei kitų ir tikrai nepajutau, kad jis būtų atstumian- 
tis. Visi, kas buvo aplinkui, net kareivis Brandeisas, žingtelėjo 
atatupsti, o aš žingtelėjau artyn. 

Žinoma, oda buvo apsvilusi, iš tavo kūno skyrėsi tiek syvų, 
kad tuoj pat kiaurai merkė tvarsčius. Paprašiau audeklo apvalyti 
žaizdoms. Į viena liejosi juoda, raudona, pilka, bet braukdama 
suanglėjusias liekanas padariau stebėtiną atradimą. Tau ant krū- 
tinės buvo likęs neapdegęs keturkampis plotas. Jis buvo kairėje 
pusėje, tiesiai virš širdies, ir akį rėžė kontrastas su aplinkui su- 
niokotu kūno paviršiumi. Per patį keturkampio vidurį buvo vie- 
nintelė žaizda, kažkokio aštraus įrankio paliktas pjūvis. Paklau- 
siau apie tai Brandeiso ir jis atsakė, kad ten tau buvo įsmigusi 
strėlė. Jis paaiškino, kad strėlė įsmigo negiliai ir labiausiai tave 
sužalojo ugnis. 

Paklausiau, kas gi iš tikrųjų nutiko. Brandeiso veidas paniuro, 
nes jis jau buvo apie tai pasakojęs slaugytojoms ir neturėjo noro 
pasakoti iš naujo. Bet susiėmė ir ėmė kalbėti. 

Abu jūs su Brandeisu priklausėte kondotai kaip samdyti lan- 
kininkai — jis nudūrė akis žemėn, lyg gėdydamasis Dievo na- 
muose prisipažinti, koks jo amatas. Anądien buvo mūšis. Vieną 
akimirką jūs su savo arbaletais atsidūrėte petys petin, o kitą aki- 
mirką tave pakirto deganti strėlė. Brandeisas greitai ėmė veikti, 

bet ugnis jau buvo tave apėmusi. Kadangi tau krūtinėje styrojo 
strėlės virbas, negalėjai kritęs ant žemės raičiotis, kad užgesin- 
tum liepsnas, tad Brandeisas suėmė strėlę prie pat antgalio. Čia 
jis nutilo ir iškėlęs plaštakas parodė gana smarkius savo nude- 
gimus. Jis nuplėšė tavo degančius drabužius, bet jau buvo vėlu. 
Žala jau buvo padaryta. 

Jis prie tavęs pasiliko per visą mūšį, savo arbaletu skindamas 
prisiartinti drįsusius puolėjus. Galiausiai jūsų būrys pradėjo imti 
viršų ir mūšis artėjo į pabaigą. Kai priešininkai atsitraukė, jūsų 
bendražygiai ėmė šukuoti skerdynių lauką ieškodami gyvųjų. 

Čia galiojo visiems suprantamos taisyklės. Jei rasdavo su- 
žeistą priešininką, pribaigdavo. Jei rasdavo saviškį, kuris galėjo 
pasveikti, imdavosi gydyti. Bet jei koks nors savas karys būdavo 
nepagydomai sužalotas, jį taip pat nužudydavo. Taip buvo pai- 
soma ir gailestingumo, ir taupumo. Nederėjo gero žmogaus pa- 
smerkti lėtai mirčiai ir neapsimokėjo išlaidauti palaikant niekam 
tikusio kareivio gyvybę. 

Kai tave ir Brandeisą rado bendražygiai samdyti kareiviai, 
greitai buvo prieita prie bendro sutarimo. Tavo būklė buvo be- 
viltiška ir reikėjo tave išvaduoti iš kančių. Ir išsivaduoti patiems. 

Jaunas karys, vardu Kuonratas, žingtelėjo siūlydamasis savo 
ranka kirsti lemtingą smūgį, - bet nemanyk, dėl to nėmaž ne- 
būtų apgailestavęs. Kuonratas buvo garbėtroška kraugerys, ne- 
pasižymėjęs jautria sąžine — jis jau žvalgėsi į aukštesnį postą, ir 
tavo mirtis būtų tiesiog pašalinusi dar vieną senosios gvardijos 
atstovą, kuris trukdė jam kilti iki kondotjero - būrio vado vietos. 

Bet tąkart jūsų vadas dar buvo Hervaldas, su kuriuo tave siejo 
sena istorija. Tiesą sakant, ne kas kitas kaip jis tave dar paauglį 
priėmė į tą būrį. Tu buvai vienas seniausių jo kareivių, ir per dau- 
gelį metų pelnei didelę pagarbą. Jis nesitikėjo, kad teks įsakyti 
pasiųsti tave myriop, bet, neturėdamas iš ko rinktis, juto, kad 

šios pareigos negalima patikėti tokiam žmogui kaip Kuonratas. 
Taigi Hervaldas kreipėsi į tavo geriausią draugą Brandeisą. Jei 
Brandeisas atsisakys, Hervaldas tai padarys pats. 

Brandeisas nenorėjo klausytis kalbų, kad reikia tave nužu- 
dyti. Jis išsitiesė visu ūgiu ir išsitraukė kardą. 

— Paklosiu kiekvieną, kas drįs žengti bent žingsnį. Mano 
draugo niekas nepribaigs kaip nuvaryto arklio. 

Kodėl Brandeisas nepasiėmė tavęs kur nors pats slaugyti? 
Priežastis buvo kondotos devizas. Jei jau tu kareivis, tai karei- 
vis iki gyvos galvos. Taip visada buvo ir visada bus. Kareivis turi 
žinoti, kad gali pasikliauti esančiu šalia ir ištikus bėdai nebus 
apleistas. Laikantis šios taisyklės kiekvienas, pamėginęs pasi- 
traukti iš būrio, buvo persekiojamas ir žiauriai nužudomas be 
jokių išimčių. Jei Brandeisui būtų buvę leista tave slaugyti, kas 
dar būtų įsigeidęs tokios pat privilegijos? 

Taigi Brandeisas stojo už tave iškėlęs kardą prieš visą būrį ir 
prieš tradiciją, kurios nebuvo galima laužyti. Tai buvo neapsa- 
koma drąsa ir neapsakoma kvailystė. Bet gali būti, kad kiti ka- 
reiviai norom nenorom pajuto pagarbą žmogui, kuris įstūmė į 
pavojų savo gyvybę dėl draugo. Išeitį iš aklavietės galėjo rasti tik 
Brandeisas, pasiūlydamas deramą sprendimą, ir nuostabiausia, 
kad jis tokį sprendimą rado. 

Brandeisas žinojo netoli mūšio lauko esant Engeltalį ir buvo 
girdėjęs, kad vienuolynas garsėja dažnais stebuklais. Brandeisas 
davė garbės žodį, kad iki kito mūšio grįš į būrį, jei gaus leidimą 
nugabenti tave į vienuolyną. Jis pareiškė, - mat niekas neabejojo, 
kad tu šiaip ar taip mirsi, - jog tau bent jau reikia leisti mirti Vieš- 
paties globoje. 

Hervaldas priėmė šį pasiūlymą, nors retai nusileisdavo. Tai 
buvo sumanus sprendimas ir asmeniniu, ir strateginiu požiūriu. 
Taip buvo parodyta, kad kareiviams už ištikimybę bus atlyginta, 

ir kartu jis buvo išvaduotas nuo pareigos duoti įsakymą nužudyti 
seną draugą. Ir niekas negalės jo kaltinti leidus palikti būrį pajė- 
giam kareiviui, nes Brandeisas prižadėjo grįžti. 

Kuonratas Pasipūtėlis puikiai žinojo, kad viešai neverta kone- 
veikti Hervaldo, kol visi jam palankūs, bet kiekvienam, kuris tik 
norėjo klausytis, pašnibždėjo, kad tai jau antras kartas, kai sulau- 
žoma besąlygiška kondotos taisyklė. 

— Pamenate italą lankininką Benedetą? Leidom jam pabėgti, 
jo pėdomis nepasiuntę kareivių. Vėl Hervaldas išdavė mus dėl 
savo silpnabūdiškumo. Kiek dar tai kęsime:? 

Bet jo klausėsi tik vienas kitas. Daugelis pritarė minčiai, kad 
po ilgametės tarnybos žmogui turi būt leista mirti arti Dievo, 
Engeltalio seserų globoje. 

Baigęs pasakoti Brandeisas pasitrynė sukritusį veidą. Gali 
būti, kad pamačiau ašarą, bet gal tai buvo tik prakaito lašas. Štai 
taip tu atsiradai vienuolyne. Taip atėjai pas mane. 

Brandeiso pasakojimas sutraukė visas vienuolyno gyventojas, 
net tas, kurios jau buvo tai girdėjusios. Galiausiai tylą nutraukė 
tėvas Zunderis — pagyrė jį už geriausią poelgį, koks tik gali būti. 
Motina Kristina pasakė, jog nemėgsta samdytų kareivių, bet pri- 
pažino, kad išvydo tikros broliškos meilės pavyzdį. Ji dar kartą 
patikino Brandeisą: padarysime viską, ką galime, ir vienuolės 
slaugytojos linktelėjo jai pritardamos. Žinoma, gražu buvo gir- 
dėti tuos žodžius, bet visų susirinkusiųjų veiduose buvo matyti 
gailestis. Visi manė, kad tu mirsi. 

Aš taip nemaniau. Norėjau braukti pirštais per tavo žaizdas; 
norėjau nuo tavęs susikruvinti. Visi matė mirštantį žmogų, o aš 
mačiau žmogų, laukiantį prisikėlimo. Galvojau apie Kristaus 
žaizdas Jo didžiausios šlovės valandą. 

Brandeisas atsitiesė - vyrai mano, kad taip įgyja daugiau jėgų, 
negu turi. Paskui žemai nusilenkė ir pasakė, kad turi laikytis gar- 

bės žodžio ir grįžti į savo būrį. Pasakė, kad pasitiki mūsų gebėji- 
mais ir Viešpaties malone. Ant slenksčio jis paskutinįkart atsi- 
gręžė per petį pažiūrėti į tave. 

Brandeisui pasišalinus aš visą dieną praleidau skriptoriume 
vartydama tomų tomus ir ieškodama, kas padėtų tau pasveikti. 
Kad ir kaip skubiai turėjau atlikti užduotį, man buvo sunku 
susikaupti. Bandžiau jus abu įsivaizduoti mūšyje, bet niekaip 
neišėjo. Brandeisas, rodos, taip rūpinosi tavo gyvybe, kad ne- 
galėjo būti kitų žmonių žudikas, ir man niekaip nėjo iš galvos 
romus tavo veidas gulint ant stalo. Tada nesupratau, bet tu bu- 
vai ištiktas šoko. Tuo metu man atrodė, kad tavo siela ištrūko 
iš kūno kiauto. Kaip vienuolę mane tai glumino. Susikaupti 
trukdė ir tai, kad sumečiau Brandeiso nepaklaususi, kodėl ne- 
apdegė keturkampis virš tavo širdies, nors šitaip sužalotas visas 
stuomuo. 

Mūsų knygos nepasiūlė jokių vaistų nuo šiurpių tavo nude- 
gimų. Pro langą įspindęs šviesos pluoštas neapšvietė reikiamos 
knygos pastraipos, lango rėmus atlapojęs vėjas neatvertė reikia- 
mo puslapio. Vakare supratau turinti grįžti į infirmarijų ir vienuo- 
lėms slaugytojoms pranešti tik tiek, kad visiškai niekur nepasi- 
stūmėjau. 

Vaizdas ten jau buvo visai kitoks. Tokio pašėlusio klyksmo, 
kokį išgirdau iš tavęs, gyvenime nebuvau girdėjusi. Vienuoliš- 
kos tylos metai nepraėjo be pėdsako - nebegalėjau įsivaizduoti, 
kad žmogaus kūnas gali kelti šitokį triukšmą. Vienuolės mėgino 
tave tildyti, bet jėgos buvo nelygios. Sesuo Elizabeta su di- 
džiausiu malonumu užleido man savo vietą. Tu buvai paplūdęs 
iš kūno besisunkiančiais syvais, akys lakstė tarsi sekiodamos 
vien tau matomą demoną. Uždėjau tau ant galvos rankas, bet 
tu nesiliovei blaškęsis. Glosčiau tau plaukus, kalbėjau paguodos 
žodžius, o kitos ant tavęs pylė vandenį. Kiekvienąkart paliestas 

vėsios srovės tavo kūnas trūktelėdavo. Aš irgi čiupau ąsotį ir 
kaip įmanydama stengiausi įpilti skysčio tau į gerklę. Kai ga- 
liausiai paklusdamas išsižiojai, akys dar krustelėjo ir galiausiai 
visiškai nurimo. 

Praėjo minutė šiurpios tylos ir iš to, kaip visos susižvalgė, ma- 
čiau, kad niekas neabejoja, jog tu mirei. Nusikamavusios su ta- 
vimi, slaugės išdrįso leisti sau atsisėsti. 

O tada tuaiktelėjęs susipurtei, akys buvo pilnos siaubo, saky- 
tum, sužinojai viską, ką galima žinoti apie mirtį. Vėl ėmei klykti, 
tad aš pliaukšėjau tau per veidą mėgindama priversti sutelkti 
žvilgsnį, bet tavo akys vėl ėmė šmižinėti, ieškodamos ano de- 
mono. Stipriai, kiek tik išdrįsau, sugriebiau tave ir pati klykdama 
prikišau veidą tau prie veido. Kai galiausiai tau pavyko į mane 

Tavo žvilgsnyje labiau nei kas kita buvo regėti atpažinimas. 
Mes apžiūrinėjom vienas kitą. Nežinau, kiek praskriejo aki- 
mirkų. Tu bandei kažką pasakyti, bet taip tyliai, kad pamaniau 
turbūt tik įsivaizduojanti tavo balsą. Prikišau ausį arčiau tavo 
burnos. Kitos vienuolės buvo per kelis žingsnius atsitraukusios ir 
negalėjo girdėti, kaip persimainiusiu balsu ištarei kelis žodžius: 

— Savoj širdy... Užrakinau... Raktas. 

Tada užsimerkei ir vėl netekai sąmonės. 

Nenutuokiau, ką tais žodžiais norėjai pasakyti, bet kažkodėl 
jie sustiprino įsitikinimą, kad mano misija - tau padėti. Jokia 
vienuolė iš esmės negali perprasti minties apie kažką užrakinta 
žmogaus širdyje, ypač žmogaus, kuris netrukus gali atsidurti ant 
rojaus slenksčio — arba pragaro, nors nenorėjau to sau pripažinti. 
Blaiviai pagalvojus buvo aišku, kas galiausiai laukia samdomo 
kareivio. 

Pasilikau prie tavęs per naktį ir ploviau drumzlinus syvus, 
besisunkiančius iš krūtinės. Stengiausi apsieiti kuo švelniau, bet 

vis tiek mano paliestas tavo kūnas krūpčiojo. Kad ir kaip buvo 
sunku žiūrėti į tavo kančias, įsitikinau, - pirmąkart per savo gy- 
venimą, - kad mano vieta yra ne kur kitur, tik Engeltalyje. Tapo 
visiškai nebesvarbu mano nepatirti mistiniai regėjimai ir menkai 
tesuvokiamas amžinasis dieviškumas. 

Kitą rytą grįždama į savo celę sutikau Gertrūdą. Ji apsimes- 
tinai saldžiu balsu paklausė, ar aš negalinti „kelias minutes atsi- 
traukti nuo to žudiko“, imtis savo pareigų skriptoriume ir tęsti 
Dievo darbą. Aš jai pranešiau, kad motina Kristina aiškiai pagei- 
davo, jog padėčiau apdegusiam ligoniui, ir šiuo metu tai pirmu- 
čiausia mano pareiga. Taip pat leidau sau prasitarti, kad, motinos 
Kristinos manymu, tik aš sugebu mūsų skriptoriume rasti rei- 
kiamų žinių. Mačiau, kaip Gertrūdos veidą aptemdė pyktis, bet 
tik akimirką. 

Atgavusi savitvardą Gertrūda tarė: 

— Motina Kristina didžiai maloni, skirdama tiek išgalių tam 
žmogui pagelbėti. Bet manau, kad tau užteks išminties nepa- 
miršti, jog vienas Dievas tegali padėti tam kareiviui. Tai ne prie 
vartų numesto mergvaikio nosiai. 

Šitokių žiaurių žodžių dar nebuvau iš jos girdėjusi. Buvau 
priblokšta, bet patikinau, kad ji, žinoma, esanti teisi. Bet vis tiek 
pridūriau, kad turiu atsiprašyti ir sukalbėti maldas bei mažumą 
pamiegoti, jei netyčia Dievas tokiam mergvaikiui kaip aš nu- 
spręstų suteikti malonę, leisdamas pagelbėti į bėdą patekusiam 
Žmogui. 

Tądien vėliau grįžusi į infirmarijų sužinojau, kad man nesant 
tau buvo visai riesta. Kažką padrikai vapėjai, klaikiai blaškeisi. 
Šalia buvo motina Kristina su tėvu Zunderiu, tarėsi su slaugyto- 
jomis, bet niekas nežinojo, ką toliau daryti. 

Staiga nei iš šio, nei iš to kilstelėjai ranką ir parodei į mane. 
Lioveisi vapėjęs kliedesius ir aiškiu balsu pasakei: 

— Taiji. 

Visi apstulbo. Be tų žodžių, kuriuos anąkart girdėjau tik aš, 
tu pirmąkart prakalbėjai. Visi kambaryje laikė idealią dramatinę 
pauzę, kol galiausiai pridūrei: 

— Mačiau regėjimą. 

Vienuolės aiktelėjo ir motina Kristina paskubomis sukalbėjo 
maldą, prašydama parodyti kelią. Kareivis matė regėjimą - išties 
Engeltalis mistiška, stebuklinga vieta! Bet aš tuo nepatikėjau. 
Mąsčiau sau: kad ir trumpai tepabuvęs vienuolyne, kažkaip per- 
kandai, jog vienintelė einama moneta čia yra dangiški apsireiš- 
kimai. 

Motina Kristina atsargiai žingtelėjo į priekį. 

— Kokį regėjimą? 

Vėl parodei pirštu į mane ir sušnibždėjai: 

— Dievas pasakė, kad ji mane išgydys. 

Motina Kristina smarkiai spustelėjo tėvui Zunderiui ranką. 

— Neapsirinkate? 

Tu beveik nepastebimai linktelėjai ir užsimerkei - lygiai kaip 
vienuolės, kai norėdavo parodyti esančios giliai nugrimzdusios į 
kontempliaciją. 

Vienuolės slaugytojos iš pagarbios baimės pliaukštelėjo del- 
nais ir pamaldžiai suklupo, o tėvas Zunderis su motina Kristina 
pasitraukė į nuošalią kertę pasitarti. Neilgai trukus motina Kris- 
tina suėmė mane už rankų. 

— Didžiai keista, seserie Mariana, bet turime tikėti jo žodžiais. 
Apie tave visada taip maniau - ne viskas taip paprasta, kaip atrodo. 

Galbūt motina Kristina, tebūnie ji palaiminta, jautė atver- 
čianti naują Engeltalio kronikų skyrių. Kaip galėjau ją nuvilti? 
Linktelėjau, tartum išrinktosios gydytojos mantija būtų sunki 
našta tokiai niekuo neišsiskiriančiai seseriai kaip aš, bet tenka ją 
prisiimti mūsų vienuolyno labui. Tu, būdamas motinai Kristinai 

už nugaros, regis, vėl prasmegai į nesąmoningą būvį, bet tavo lū- 
pose šmėstelėjo vos pastebima šypsena. 

Po apreiškimo vienuolės suteikė man visišką laisvę tave gy- 
dyti savo nuožiūra. Nėra abejonės, jos nenorėjo savo žemiško- 
mis klaidomis teršti dieviškų gydalų. Ploviau tavo žaizdas šaltu 
vandeniu ir keičiau tvarsčius, be to, dar ir ėmiausi pjaustinėti 
gendančias mėsas — dėl šios procedūros kitos prieštaravo, bet 
joms priminiau tavo regėjimą. Gal bjaurėdamosi, gal manyda- 
mos, kad neturime teisės darkyti kūno - Viešpaties kūrinio, gal 
dar dėl ko nors, bet man tai darant jos visada išeidavo. 

Kodėl nusprendžiau, kad pjaustyti yra teisinga, taip ir nega- 
liu pasakyti. Nuo gimimo man buvo įdiegta, kad reikia atskirti 
bloga nuo gera, tad gal aš tik pažodžiui įgyvendinau šią mintį. Ir 
kodėl tu leidaisi, kad pjaustinėčiau tau odą, taip pat nežinau, bet 
tu leidaisi, ir gana. Klykdavai tai atgaudamas, tai prarasdamas są- 
monę, bet niekada man neliepei mesti šalin peilio. Mane žavėjo 
tavo vyriška ištvermė. 

Pirmąją savaitę tu be paliovos kliedėjai. Septintą dieną karštis 
atslūgo ir galiausiai grįžai į šį pasaulį. Šluostant tau nuo kaktos 
prakaitą staiga pakėlei akis ir silpnu balsu uždainavai: 


Dū bist min, ich bin din: 

des solt di gewis sin; 

dū bist beslozzen in minem herzen, 
verlorn ist daz slūzzelin: 

dū muost och immer darinne sin. 


Nesvarbu, kad kartkartėm vidury gaidos gerklę tau draskė 
kosulys. Vien dėl to, kad ta daina skambėjo iš sveikstančio žmo- 
gaus krūtinės, ji buvo gražesnė už visas vienuolių balsų traukia- 
mas giesmes, šlovinančias Viešpaties didybę. 


210 ANDREW DAVIDSON m CHIMERA 


Visame Engeltalyje pasklido garsas apie tavo atsigavimą. 

— Tikras stebuklas, padarytas sesers Marianos rankomis! 

Maniau, nugalės sveikas protas, bet neįmanoma ginčytis su 
visu pakiliai šūkčiojančiu vienuolynu. Sakau - net Gertrūda su 
Agletrude liovėsi šnypštusios motinai Kristinai į ausį, kad man 
reikia grįžti prie darbo skriptoriume. 


AII| 


k PR daina - tik ką ji reiškia? 

— Kaip keista, kad nebeprisimeni savo gimtosios kalbos, — 
susimąstė Mariana Engel. - Tu mano, aš tavo - neabejok. Tave už- 
rakinau savoj širdy, rakto nebėr - išmestas jis: mano širdy tu pasiliksi 
visados. Tradicinė meilės baladė. 

— Kodėl šita, o ne kita? - paklausiau. 

— Tu buvai karys, o ne dainininkas. Gal mokėjai tik tą vieną 
dainą. 

Mes dar kiek pasikalbėjom - daugiau kalbėjo ji, aiškino man 
Minnelieder - viduramžių meilės dainų - tradiciją, kol atėjo me- 
tas išeiti. Susirinkusi daiktus paprašė užsimerkti. 

Man užsimerkus ji užnėrė man per galvą odos dirželį, ant ku- 
rio kaip pakabukas buvo parišta kažkokia moneta. 

— Tikrasis jos pavadinimas yra „angelas“. Jos šešioliktame am- 
žiuje nukaldintos Anglijoje. Leisk tau įteikti šią dovaną. 

Vienoje tos monetos pusėje buvo pavaizduotas kažkoks žmo- 
gus, žudantis drakoną. Mariana Engel paaiškino: 

— Tai arkangelas Mykolas iš Apokalipsės. „Ir užvirė danguje 
kova. Mykolas ir jo angelai kovojo su slibinu... Taip buvo išmes- 
tas didysis slibinas...“ 

— Ačiū, - pasakiau. 

— Atėjus laikui sužinosi, ką daryti su ta moneta. 

Taip įpratau prie tokių Marianos Engel aiškinimų, - blogiau- 
siu atveju beprasmių, geriausiu — paslaptingų, - kad lioviausi 
klausinėjęs, ką jie reiškia. Bandymai išgauti jos paaiškinimą apie 
tokius dalykus paprastai nutraukdavo pokalbį, o ji šiaip ar taip 
nieko iš tikrųjų nepaaiškindavo. 

Mariana Engel pranešė, kad negalės ateiti iki Naujųjų metų, 
nes jos pusrūsis sausakimšas apleistų groteskų. Eidama durų 
link, paplekšnojo lagaminėlį su dviejų šimtų tūkstančių suma. 

— Nepamiršk, eini gyventi pas mane. 


GAL MANAI, KAD JI NEŠIOS IŠPILTI TAVO KATETERIO 
MAIŠELIUS? 

Sutelkiau visą dėmesį į patalpos tuštumą. Negaliu leisti savo 
kankintojai gyvatei įgyvendinti užmačių. 

ĮDOMU, AR JI VEDŽIOSIS NAMO VYRUS SU PENIU? 

Didžiausia nauda, kurią davė mano senasis pripratimas prie 
kvaišalų, buvo galimybė nubraukti ištisas dienas. Ilgėjausi baltos 
tamsos, kurią visada atnešdavo kokainas ir gėralas. 

MOTERYS TURI POREIKIŲ, KURIŲ TU NIEKADA NE- 
GALĖSI PATENKINTI. 

Įėjo daktarė Edvards su ryškiai raudonu šventiniu megzti- 
niu. Niekada nebuvau jos matęs apsivilkusios ką kita, ne me- 
diko chalatą. 

— Girdėjau, buvo šaunus vakarėlis. 

Buvo miela matyti Nenę, nes jos pasirodymas reiškė, kad gy- 
vatė kurį laiką dings. Gyvatė mėgdavo šokti man į akis, kai būda- 
vom vienudu. 

— Kaip gaila, kad jūsų ten nebuvo. 

Ji žvilgtelėjo į mano medicininę kortelę. 

— Gal būsiu kitąmet. 

— Jūs kaip nors prie to prisidėjote? - paklausiau. - Turiu gal- 
voje - turbūt reikėjo užpildyti krūvą blankų. Patvirtinimų, pa- 
neigimų ir pan. 

— Ligoninė turėjo pasirinkti poziciją, - pripažino Nenė, - ir 
daugeliu atžvilgių reikėjo oficialiai apsidrausti. Pavyzdžiui, o jei 
kas nors būtų apsinuodijęs maistu? 

— Neįsivaizduoju, kad Mariana būtų pati susidorojusi su tais 
popieriais. 

— Aš buvau jos ir maitinimo įstaigos tarpininkė, — pasakė 
Nenė, - bet tai dariau tik būdama įsitikinusi, kad tai bus į gera 
visiems ligoniams. Ne tik jums. 

- Ačiū. Žinau, kad nelabai ją mėgstate. 

Daktarė Edvards labiau pasitempė. 

— Manau, ji puikus žmogus. 

— Tik kelia jums abejonių kaip ligonio globėja. 

— Ne tiek svarbu, ką aš manau. 

— Žinoma, svarbu, - pasakiau. - Koks gražus jūsų megztinis. 
Ruošiatės kur nors eiti? 

Ji žvilgtelėjo žemyn, tarsi būtų pamiršusi jį vilkinti, bet tai 
buvo prasta vaidyba. 

— Norėčiau savo asmeninį gyvenimą pasilaikyti sau. 

— Ir teisingai, - pasakiau. -— Dėl ko tapote gydytoja? 

— Tai asmeniškas klausimas. 

— Ne, - pataisiau ją, - tai klausimas apie jūsų profesiją. 

Ji pakreipė galvą. 

— Manau, dėl to paties, kaip ir visi kiti. Kad padėčiau žmonėms. 

— O aš maniau, kad kai kurie tampa gydytojais dėl pinigų, — 
pasakiau. - Kodėl nudegimų skyrius? Yra lengvesnių darbo vietų. 

— Man čia patinka. 

— Kodėl? 

— Kai žmonės iš čia išeina, tai toks... - Nenė stabtelėjo pagal- 
voti, kokius žodžius rinktis. - Kai buvau rezidentė, mane mokė, 
kad į kiekvieną čia atsidūrusį reikia žiūrėti kaip į mirusį. Matote, 
tai tam tikra gudrybė, nes tikrai per pirmas kelias dienas miršta 
daug ligonių. Bet jei atvežtą ligonį laikai mirusiu, o jam kažkaip 
pavyksta išgyventi... 

— Toks mąstymo būdas leidžia galvoti, kad vien gelbėjate žmo- 
nes ir niekada jų neprarandate, - pasakiau. - Tai padeda? 

- Kartais man čia būna nepakenčiama. 

- Ir man. - Norėjau paimti ją už rankos, bet dar pakako proto 
to nedaryti. Tad, užuot ištiesęs ranką, pasakiau: — Manau, jūs 
puiki gydytoja. 

— Aš savanaudė. Noriu tik patirti tą jausmą, kuris kaskart kyla, 
kai ligonis išeina iš čia. - Ji pakėlė žvilgsnį nuo savo pėdų ir vėl 
pažvelgė man į akis. - Ar kas nors jums sakė, kad per skubias 
operacijas jums buvo dukart sustojusi širdis? 

— Ne. Turbūt tai nepavojinga, jei vėl ėmė plakti. 

— Ne visada ima plakti. 

— Ruošiuosi gyventi su Mariana. 

-— Aš tik nenoriu, kad apsiriktumėt, kai jau taip toli nuėjot. 

— Jei neisiu pas ją, tada man visiškai neaišku, kam išgelbėjot 
man gyvybę. 

Prieš prabildama Nenė apie tai kiek pamąstė. 

- Aš niekam negaliu išgelbėti gyvybės. Daugiausia, ką galiu, - 
tai kam nors padėti nenumirti pirma laiko, ir tai nelabai dažnai. 

— Ką gi, - tariau, - aš vis dar gyvas. 

— Taip, tiesa. - Ji pasilenkė ir paėmė mane už rankos, bet lai- 
kė labai trumpai. Tada apsigręžė eiti pro duris, bet ties slenks- 
čiu atsisuko ir beveik impulsyviai pridūrė: - Susitinku su bu- 

vusiu savo vyru išgerti po taurę brendžio. Dėl to apsivilkau šitą 
megztinį. 

— Nežinojau, kad buvote ištekėjusi. 

— Buvau, bet jau nebe. - Ji paklibino durų rankeną - porąkart 
spustelėjo. - Mano vyras geras žmogus, bet mes vienas kitam ne- 
tikom. Būna. 


Po Naujųjų metų Mariana Engel ėmė dar uoliau dalyvauti mano 
fizioterapijoje. Mane mokė dantų valymosi, marškinių sagsty- 
mosi, naudojimosi stalo įrankiais meno: KV - kasdienės veik- 
los - praktika buvo pasiruošimas tam laikui, kai turėjau būti 
išleistas. Kai tik bandydavau šias užduotis atlikti gerąja ranka, 
Sajuri mane subardavo. Įrodinėjo, kad, nors dabar taip lengviau, 
šitaip sužalotajai rankai bus išduotas leidimas sunykti. Net tokie 
paprasti veiksmai yra „mankšta“. 

Man buvo paskirtas maudymosi mokymų laikas - turėjau dar 
ir šito išmokti iš naujo, ir buvo labai nejauku galvoti apie Ma- 
rianos Engel dalyvavimą toje pamokoje. Ji man visais atžvilgiais 
padėjo reabilituotis, bet jos akivaizdoje dar nė karto nebuvo nu- 
vynioti visi mano tvarsčiai. Ji žinojo, kad nebėra mano penio, - 
tiesiog šito dar nebuvo mačiusi. Kai persikelsiu į jos namus, ne kas 
kitas kaip ji padės maudytis, ir aiškiai bus neįmanoma tai daryti 
apsirengus. Bet aš vis dar nebuvau pasiruošęs pateikti jai šio ypa- 
tingo fizinio trūkumo liudijimo. 

Buvo rastas kompromisas. Nors Sajuri manė, kad Mariana 
Engel nuo pat pradžių turėtų dalyvauti tuose mokymuose, nu- 
sprendėme, kad pirmus kelis kartus nusimaudysime be jos, kol 
prabėgs kiek laiko man apsiprasti su šia mintimi. 

Vakaras su Akira Kurosava ir Sajuri Midzumoto Gregorui sukėlė 
ekstazę. 

Jis linksmino mane pasakodamas, ką jie pirkę kioske (kuku- 
rūzų spragėsiai + saldymedžių virvelės); kaip Sajuri nemėgstanti 
saldymedžių saldainių (greičiausiai tai esąs kultūrinis ypatumas, 
nes daugumai japonų tas skonis primenąs bjaurius kiniškus vais- 
tus); kaip jų pirštai netyčia susiliesdavę, kai jie tuo pat metu sėmė 
iš pakelio spragėsius; kaip jie susikibę rankomis, kai pasibaigė 
spragėsiai; kaip jis apie nieką daugiau negalėjęs galvoti, vien apie 
riebaluotus savo pirštus; kaip meldęsis, kad ji nepagalvotų, jog 
jo rankos ne riebaluotos, o prakaituotos; kaip jis šluostęsis pirš- 
tus į kelnes, kad nepapiktintų jos savo riebaluotomis rankomis; 
kaip jam likęs to vakaro prisiminimas - keturios taukinų pirštų 
šliūžės ant kelnių; kaip jis buvęs tikras, kad tos šliūžės jai tapu- 
sios pasibjaurėtinu jo nevalyvumo įrodymų; ir taip toliau. Viskas 
buvo be galo miela. Gregoras man pasakė viską, išskyrus filmo 
pavadinimą, - kaip supratau, tai buvo nereikšmingiausia to įvy- 
kio detalė. 

Po kartu praleisto vakaro Sajuri sutiko kitą savaitgalį pavaka- 
rieniauti su Gregoru „Rasputine“. 


Mariana Engel nustūmė mano ratelius į palatą, kurioje laukė di- 
delė internų grupė. Sajuri visiems mane pristatė ir paklausė, re- 
gis, nekalto klausimo: 

— Koks yra mano darbas? 

Internai susižvalgė, pajutę klastą. Užpakalyje stovintis vaiki- 

nas pamėgino spėti, kad Sajuri, matyt, esanti fizioterapeutė. Am- 
žinai plati jos šypsena dar paplatėjo ir ji papurtė galvą. 

- Šiandien aš siuvėja. Nepaprastai svarbu teisingi matmenys, 
nes kostiumas, kurį siuvame, bus visus metus dėvimas dvidešimt 
keturias valandas per parą. 

Ji išsitraukė siuvėjo centimetrą ir paklausė, kas norėtų padėti. 
Į priekį išėjo du internai ir netrukus palei mano kūno linijas buvo 
išdėliotos audinio, iš kurio siuvami kompresiniai drabužiai, atrai- 
žos. Tas darbas užtruko ilgiau, nei tikėjausi - labiausiai dėl to, kad 
jie labai nepasikliovė savimi. Sajuri kantriai atsakinėjo į visus jų 
klausimus ir buvo aišku, kad ji ne tik gera mokytoja, bet dar ir su 
džiaugsmu dirba šį darbą. Kai buvo baigti matavimai, ji spindin- 
čiu veidu pranešė, kad toliau laukia dar sunkesnė užduotis - pir- 
mas atspaudas organinio stiklo kaukės, kurią turėsiu dėvėti. 

— Jam jau atliktos beveik visos galvos operacijos, veido tini- 
mas atslūgęs, tad svarbiausia kaukės funkcija yra mažinti randė- 
jimą. Ką pirmiausia darysime? 

— Pagaminsime negatyvinį veido atspaudą, - atsakė vienas 
studentas. 

— Ne-e, - tarė Sajuri, kilstelėdama fotoaparatą. - Padarysime 
nuotraukų ir pagal jas paruošime kaukės vidų. Kaip jums patiktų 
metus nešioti kaukę, jei ji netiktų? 

Sajuri pati mane nufotografavo iš visų pusių, fiksuodama 
kiekvieną veido bruoželį. Negalėjau pakęsti, kad įamžina mano 
išvaizdą. Padėjusi fotoaparatą pasakė: 

— O dabar ir atspaudo eilė. Ką pirmiausia darome? 

Bent jau vienas studentas buvo perskaitęs reikiamą vadovėlio 
skyrių. 

— Ant veido užtepame GelTrate, o paskui aplipdome gipso 
tvarsčiais. 

— Puiku. Prieikite padėti. - Sajuri nuo šalia stovinčio stalo 

nutraukė baltą maršką — po ja buvo visi darbo reikmenys. Man 
ant akių buvo uždėti audeklo skrituliukai, į šnerves buvo įstatyti 
vamzdeliai, kad galėčiau kvėpuoti. Studentai sau į saują švirkš- 
telėjo GelTrate ir ėmė tepti man veidą. - Tai ta pati medžiaga, 
kuri naudojama dantų atspaudams daryti. Verta tai įsiminti, nes 
niekas tos košės nemėgsta. Tepkite švelniai. 

Internų pirštai buvo atsargesni, lyginant su Sajuri, bet ji vis 
tiek juos gyrė, o paskui pakvietė keletą kitų „prieiti ir pamėginti. 
Būti liečiamam šitiekos rakų buvo pribloškiantis jausmas. Jiems 
dirbant Sajuri toliau aiškino, esą, „labai svarbu išgauti tikrą gal- 
vos, skruostikaulių, akių kontūro formą... Nepamirškite atsar- 
gumo...' 

Po GelTrate atėjo eilė kaklo įtvarui, kad nejudėčiau, kol inter- 
nai lipdys ant veido gipso tvarsčius. Sajuri aiškino, kokiu kampu 
reikia juos kloti, kartais pataisinėdama klaidas, bet daugiausia 
perspėdavo dirbti atsargiai. 

— Tai ne šiaip oda, o nudegusi oda. Nepamirškite. 

Kai galiausiai gipsas buvo uždėtas, turėjome palaukti, kol jis 
sukietės. Sajuri šį laiką panaudojo atsakymams į klausimus apie 
mano gydymą; sugipsuota galva niekaip negalėjau įsiterpti į po- 
kalbį. Pakuždomis, kad netrukdytų sudentams, Mariana Engel 
pasisiūlė man paskaityti paskutinę „Pragaro“ giesmę. Šis pasiūly- 
mas itin pradžiugino — norėjau tamsoje girdėti jos balsą. 


Ji pradėjo: 


Gelmių karalius vėliavas iškėlė, — 
Pasakė man Vergilijus. - Antai, 
Tu tik pažvelk į priekį truputėlį... 


Šėtonas - pragaro valdovas - pačiuose Inferno viduriuose įka- 
lintas ledo kiaute: vaizdas labai tinka, svarsčiau po savuoju gipso 

kiautu. Dantės mokytojas buvo Vergilijus, nuolat vedęs jį į priekį, 
o mano vedlė buvo Mariana Engel. Ji dukart buvo peršokusi į 
italų kalbą, bet susigriebė ir juokdamasi grįžo prie anglų. Fone 
girdėjosi duslūs internų balsai — juos vis dar mokė apie nude- 
gusiųjų gydymo vargus. Sajuri nusprendė, kad jau metas nuimti 
kaukę, ir pajutau, kaip jos pirštai lupa gipsą. Kai tik vėl išvydau 
dienos šviesą, Mariana Engel tyliai perskaitė man į geresnę ausį 
paskutinę Dantės eilutę: 


Ir mus užliejo vėl dangus žvaigždėtas. 


— Vilkėkite tik trumparankovius baltus medvilninius marš- 
kinėlius, - pasakė daktarė Edvards, - ir keliskart perskalbkite 
grynu vandeniu. Muilo likučiai ne visai sugijusiai odai — tikras 
siaubas. 

Man buvo paskirtas laikas palikti ligoninę - dariau tokią spar- 
čią pažangą, kad buvo numatyta išleisti vasario vidury, beveik 
dviem mėnesiais anksčiau, nei tikėtasi. Nenė pirštu parodė storą 
reabilitacijos instrukcijų knygą Marianos Engel rankose. 

— Prieš kiekvieną maudymąsi reikia sterilizuoti vonią, į van- 
denį įpilti reikiamų preparatų. Jų sąrašas yra šioje knygoje. Duo- 
sim jums tiek, kad pirmą savaitę užteks, o paskui patys nusipirk- 
site. Čia yra ir tinkamo muilo sąrašas. Nepamirškite po vonios 
pasitepti ir apsirišti naujais tvarsčiais. Jūsų kompresiniai drabu- 
žiai bus gatavi maždaug po mėnesio, o iki tol naudosite tik tvars- 
čius. Tiesa, jei iki avarijos kvėpinotės odekolonu ar naudojote 
dezodorantą, dabar tai jums griežtai uždrausta. 

— Kas dar? - paklausė Mariana Engel. 

Nenė minutę pamąstė. 

— Saugokitės vabzdžių. Įgėlimas gali sukelti bjaurią infekciją. 
Jūsų namuose turbūt nėra vabzdžių? 

— Žinoma, ne, - atsakė Mariana Engel, tik kažką prisiminusi 
pridūrė: - bet vienai mano draugei įgėlė vapsva ir ji buvo palai- 
kyta mirusia. Buvo klaiku. 

Pokalbis trumpam nutrūko, mums su daktare Edvards pa- 
bandžius įsivaizduoti, apie ką kalba Mariana Engel. Abu susi- 
žvalgėme ir be žodžių priėjome prie bendros išvados, kad klau- 
sinėti būtų bergždžias reikalas, tad Nenė paprastai paaiškino, 
jog tokiais atvejais anafilaksinis šokas visiškai įprastas dalykas, 
ir toliau teikė mano priežiūros instrukcijas. Priminė itin atidžiai 
stebėti, ar nėra tiek užslėptų, tiek matomų odos pažeidimų. Oda 
yra kūno temperatūros reguliavimo organas, išskiriantis šilumos 
perteklių karštomis dienomis ar mankštinantis, o mano organiz- 
mas prarado didelę dalį šių gebėjimų. Kadangi mano prakaito 
liaukos ir odos poros pažeistos, smegenims teks sunkus išban- 
dymas valdyti nervų ir endokrininės sistemos veiklą. Teoriškai 
mano kūnas gali sukelti maištą ir pats save iškepti iš vidaus; jei 
nepasirūpinsiu, galiu tapti savaiminio užsidegimo auka. 

— Palatoje palaikėme jums palankią temperatūrą, - pasakė 
daktarė Edvards, - o namie vertėtų išbandyti, koks oro kondi- 
cionieriaus režimas geriausiai tinka. Tikiuosi, turite oro kondi- 
cionierių, Mariana? 

— Kuo skubiausiai įsigysiu. 

— Puiku. Dar liko kokių klausimų? 

Paklausiau, kiek man išduos morfino. (Neabejojau, kad šun- 
gyvatė išėjus iš ligoninės neiššliauš iš nugarkaulio. ) 

— Mėnesiui, - atsakė Nenė, - bet saugokitės. Šioks toks skaus- 
mas dabar geriau negu gyvenimas su priklausomybe. Supratote 
mane? 

— Be abejo, - atsakiau. Bet IŠTROŠKĘS mąsčiau apie lau- 
kiančią palaimingą dozę. 

Sveikatos priežiūros instrukcijos buvo baigtos, ir nenorint 
pyktis su ligoninės tvarka aš buvau pasodintas į vežimėlį, o 
Nenė nustūmė jį prie laukujų durų. Mariana Engel nė nemė- 
gino prieštarauti, kad tai ji turėtų stumti ratelius, - gal manė, 
kad daktarė Edvards turi atlikti šį ritualą, tarsi paleisdama savo 
pacientus. 

Prie paradinių durų man pakilus iš vežimėlio Nenė ištarė pas- 
kutinį perspėjimą: 

- Žmonės mano, kad nudegusiam žmogui grįžus namo blo- 
giausia jau praeityje. O iš tikrųjų atsitinka taip, kad jūs netenkate 
kasdienės palaikymo sistemos, kurią turėjote ligoninėje. Bet 
mes niekur nedingstame, tad nedvejodami skambinkite, jei tik 
ko prireiks. 

Kitaip nei Hovardas, aš neturėjau išlydinčių draugų, šeimos ir 
sužadėtinių kontingento. Bet vargu ar galėjau tuo skųstis - prie- 
šingai nei Tereza, likau gyvas. Ligoninės personalas ir Mariana 
Engel sustojo rateliu pasikeisti nuoširdžiais „Labai jums dėko- 
jame“ ir „Laimingai“. Konė mane apsikabino, Betė stipriai pa- 
spaudė ranką ir, nors tada nebuvo Medės, ji neabejotinai būtų 
pakraipiusi uodegą. Sajuri pažadėjo netrukus atvykti ir toliau 
tobulinti mano eigastį, ir atsiprašė už Gregorą, kad tas negalėjo 
ateiti atsisveikinti. Paaiškino, jog prireikė skubios pagalbos vie- 
nam jo ligoniui. 

Tikėjausi, kad Nenė išties man ranką, bet ji neištiesė. Apsi- 
kabino su Mariana Engel ir paprašė mane globoti. Paskui pabu- 
čiavo mane į skruostą ir paprašė globoti ir Marianą Engel. 

Negi šizofrenikams leidžiama vairuoti? Matyt, taip. Marianai 
Engel priklausė galingas 7-ojo dešimtmečio automobilis - galė- 
jau kaip jos nuosavybę įsivaizduoti ką nori, bet tik ne šitą ma- 
šiną; žodžiu, ji buvo nuostabi. Pasigyrė, jog kadaise šios mašinos 
savininkė buvo 1967 metų Mis Medsen Hato grožio konkurso 
laimėtoja. 

TU NET NEGALI BŪTI SU JA AUTOMOBILYJE... 

Paskutinėmis minutėmis prieš nugabenamas į ligoninę aš bu- 
vau ištrauktas iš rūkstančių automobilio liekanų. Ir štai ką darau 
vos išrašytas - ogi lipu į automobilį. 

„NESUKDAMAS GALVOS, KAIP JI VAIRUOS. 

Variklis suniurzgė kaip meškinas, kuris pasižiovaudamas 
bunda iš žiemos miego. Senovinis aštuonių takelių magnetofo- 
nas neveikė, tad Mariana linksminosi dainuodama pati. Iš pra- 
džių iš jos lūpų į orą purptelėjo Edita Piaf kaip žavingas nuilsęs 
žvirblelis, paskui pati sau sudainavo „iki pasimatymo“ iš Leo- 
nardo Koheno dainos. 

Prie šviesoforo sustojome greta seno „Fordo“ sunkvežimio. 
Moteris keleivio krėsle pamatė mane, - tebebuvau aptvarstytas 
iki to laiko, kol bus pasiūti kompresiniai drabužiai, - klyktelėjo 
ir iškart nusisukusi įbedė akis į kelią, bandydama apsimesti, kad 
nebuvo jokios reakcijos. 

Žiūrėdama į mus ta moteris galvojo, kad tai Mariana Engel 
normali. 

ABU JUS NENORMALŪUS. 

Štai taip viskas turėjo būti ir toliau - manau, reikėjo tam pasi- 
ruošti. Tačiau nepasiruošiau. 


AlV 


Nd 
iaip jau nevertėjo stebėtis, kad pirmas pastatas, kurį išvydau 


mums įsukus į Lemurijos alėją, buvo bažnyčia. Šv. Romano 
Kondiečio šventovė buvo didelis statinys, iš paskutiniųjų besisten- 
giantis atrodyti respektabilesnis, nei yra iš tikrųjų. Neatrodė palik- 
tas likimo valiai, greičiau paprasčiausiai išseko jam skirtos lėšos. 
Dažai buvo atsilupę, plytos suaižėjusios, suskilinėję langų stiklai 
suklijuoti skaidria lipnia juosta. Šalia cementinio tako, vedančio 
pagrindinių durų link, buvo įsmeigta lentelė, juodu ant balto plas- 
tiko skelbianti, kad tėvas Šanahanas visus kviečia į sekmadienio 
mišias. Už Šv. Romano buvo kapinės su trupančiais antkapiais — 
ten eilėmis rikiavosi pilkos apdūlėjusios plokštės, kyšančios iš Že- 
mės kaip ant briaunos nukritusios alkoselcerio tabletės. Paruda- 
vusi žolė styrojo it nekirpti plaukai, kapavietėse trešo Atminimo 
dienos gėlės. Keletas didesnių paminklų vaizdavo angelus, nešan- 
čius mirusįjį dangop. Marianos Engel paklausiau, gal ji iškalusi 
bent vieną iš jų. Ne, atsakė ji, šios rūšies darbų ji nedaranti. 

Jos namai, įsikūrę gretimame sklype šalia Šv. Romano, vei- 
kiau priminė tvirtovę: didžiulė akmeninė citadelė, regis, galinti 
atremti hunų antpuolį. Ji turėjo matyti, kad netekau amo dėl bu- 
veinės solidumo, ir paaiškino neįsivaizduojanti, kaip galėtų gy- 
venti pastate, kuris nepajėgtų atsispirti laiko tėkmei. 

Jos padedamas išlipau iš automobilio ir paklausiau, ar ne- 
trikdo kapinių kaimynystė. Ji tik truktelėjo pečiais ir pasakė 
atsargiai eiti per grindinio akmenis, nes kai kurie išklibę. Persi- 
sukusi medžio parodija gunksojo virš gėlių loveliu paversto ka- 
ručio, surūdijusiu ratu įsmigusio į žemę. Dar buvo pašto dėžutė, 
į kurią laiškai metami pro žiojinčius drakono nasrus. 

Namo šone buvo sunkios dvivėrės ąžuolinės durys ant stambių 
plieninių vyrių — jos vedė į dirbtuvę pusrūsyje, specialiai įreng- 
tame taip, kad į jį būtų galima tempti jos akmenines plokštes. 

— Už daugelį rekonstrukcijos darbų buvo nurašyti mokesčiai. 
Bent Džo man taip sakė. 

TU GI NEPAMIRŠAI DŽO, AR NE? 

Iš užpakalinio kiemo atbėgo gelsvai rusvas šuo - garsusis Bu- 
gaca. Mariana Engel pasilenkė pakasyti didžiulės paikos marmū- 
zės, priplodama jam prie pakaušio ausis. 

— Bugi! 

Man užteko sekundės nuspręsti, kad tas ciuckis tik patvir- 
tina, dėl ko nemėgstu šunų. Jis buvo toks mulkis, kokie būna tik 
šunys, iškoręs besimataruojantį liežuvį kaip nevisprotis, o galva 
kinkavo kaip plastikinės hulos šokėjos ant sąvadautojo automo- 
bilio prietaisų skydo. 

GULDAU GALVĄ, DŽO - NORMALUS VYRAS, TURIN- 
TIS KĄ PASIŪLYTI. 

— Padainuokim gero žmogelio dainelę, ką? 

Mariana Engel suurzgė tartum sniego žmogus, pešantis vieną 
cigaretę po kitos, ir Bugaca įsitraukė bandydamas ją mėgdžioti. 
Jau žinojau, kad ji gražiai dainuoja, tad buvo aišku, jog šitaip tik 
žaidina šunį. Dabar mano ausys tik apskrudę mėsgaliai, kiek 
primenantys džiovintus abrikosus, styrančius ant sutrauktos į 
kumštį galvos. Dešinė iš esmės kurčia, bet kairės jautrumo vi- 
sai pakako suprasti, kaip bjauriai jie plyšavo. Iš aukštyn užverstų 

galvų galėjai spėti juos įsivaizduojant, kaip ore plevena aukštos 
gaidos, kurias reikia pašokus pagauti. Šito jiems nepavyko. Nėra 
ko stebėtis, kad Mariana Engel gyveno prie kapinių: kas dar, be 
numirėlių, būtų ją pakentęs? 

NA IR VIETELĖ. Sumauta reptilija. NA IR ATEITIS. 

Jiems stūgaujant gėrėjausi jos namų savitumu. Langinės buvo 
iš sunkios medienos, langai — iš tokio storo vitražinio stiklo, kad 
paklydęs beisbolo kamuoliukas greičiausiai būtų nuo jų atšokęs. 
Tašyti akmenys, sakytum, sukrauti pilvotų žmogėnų plaukuoto- 
mis rankomis ir sumušti į lygias eiles sunkiomis tvoklėmis. Žali 
gebenės čiuptuvai šliaužė sienomis link įspūdingiausios būsto 
detalės: akmeninių baisuoklių palei stoglatakius. Radęs dingstį 
nutraukti Marianos Engel gerkliojimą, pasakiau, kad ant priva- 
čių namų stogų nedažnai tepamatysi chimerų. 

— Jei matytum, būčiau turtuolė. Jos man daro gerą reklamą, 
perjas net pasirodė straipsnis apie mane laikraštyje. Beje, tų ma- 
žulių turiu daugiau, negu vietos joms padėti. 

Baisūnės žvelgė žemyn, sprogino į mane jų fizionomijoms 
per dideles akis - nesvarbu, per kiek žingsnių traukiausi į kairę ar 
dešinę. Iškraipyti jų kūnai mane hipnotizavo: viršutinė vyro kūno 
dalis, nunykstanti ties žuvies uodega, kuri vis dėlto nepaverčia jo 
į tikrą vandėnį; beždžionės stuomuo, sverdintis ant arklio rietų; 
jaučio galva, išsidavusi iš sparnuoto liūto kūno. Gyvatė, auganti iš 
šikšnosparnio. Moters veidas, spjaunantis lauk piktvarlių kąsnį. 
Kiekviename kūne sugyveno tarpusavyje nesuderinamos pabai- 
sos; buvo sunku suprasti, kur baigiasi viena ir prasideda kita, ir 
neįmanoma nutuokti, kurios pabaisos - ar kurie jų dėmenys — 
geri ar blogi. 

— Mums ten jų reikia, - pasakė Mariana Engel. 

— Kam? 


— Kad atbaidytų piktas dvasias. 

Ji paėmė mane už rankos ir įvedė pro priekines duris. Paklau- 
siau, kodėl ji neturi pakeliamojo tilto ir apsauginio griovio. Pa- 
aiškino, kad dėl miesto planavimo normų apribojimų. 

Tikėjausi, kad interjeras bus apmuštas aksominiais apmuša- 
lais ir nustatytas sostais, bet ten driekėsi didžiulės tuščios erd- 
vės. Lubas laikė keturkampiai mediniai stulpai, grindys buvo 
klotos plačiomis lentomis. Ji pasikabino striukę ant geležinės 
kabyklos tuoj už durų ir pastebėjusi mano susidomėjimą me- 
diena pasakė: 

— Sijos - kedro, gegnės - kėnio. 

Namų apžiūrą ji man surengė pradėdama nuo bendrojo kam- 
bario ryškiai raudonai dažytomis sienomis. Čia buvo didelis ži- 
dinys, jo akmenines žiotis rėmino iš susipynusių angelų ir de- 
monų sudarytas ornamentas. Du krėslai, kuriuos skyrė didžiulis 
patiesalas, atrodė it laukiantys valdybos narių, kad šie atsisėstų ir 
leistųsi į rimtus pokalbius. 

Valgomajame ant sienų kabėjo dideli tapyti paveikslai — jų 
kompoziciją daugiausia sudarė ryškios dėmės ant takių pavi- 
dalų. Jie buvo abstraktesni, nei laukiau: jei kas būtų liepęs man 
spėti, būčiau pasakęs, kad ji pasikabinusi religinės tematikos pa- 
veikslų. Bet ne. Čia stovėjo platus ąžuolinis stalas, jo viduryje 
buvo šviežiai pamerkta purpurinių gėlių, o abiejuose galuose 
stovėjo po žvakidę su žvakėmis. 

— Jas padirbino Frančeskas. Kur tik šiuose namuose rasi me- 
talo dirbinių, žinok, tai jo darbas. 

Aš linktelėjau: žinoma, kodėl gi ne? Argi kone visi namai ne- 
apstatyti italų šmėklų? 

Virtuvėje stovėjo prašmatni sidabraspalvė viryklė, senovinis 
šaldytuvas, eilėmis buvo sukabinti variniai puodai. Lentynose 
rikiavosi stiklainiai su makaronais ir prieskoniais, o saulėgrąžų 
geltonio sienos teikė tai patalpai neblėstamai žvalios nuotaikos. 

Viskas buvo savo vietose, ir vienintelis netvarkos ženklas buvo 
per kraštus kupanti peleninė. Jos namai dar kartą mane nuste- 
bino: ne pelenine, o tvarka. 

Darbo kabineto svarbiausias akcentas buvo didelis medinis 
darbo stalas, pasak jos, kadaise priklausęs Ispanijos karaliui. Aš 
vėl linktelėjau: žinoma, kodėl gi ne? Juk italų šmėklos negali ap- 
statyti visų namų. Prie stalo stovėjo itin tvirtai sukalta kėdė, o iš 
dešinės buvo oda traukta kušetė, sakytum, tik ir laukianti dak- 
taro Froido pacientų. 

Palei tris sienas rikiavosi nuo sunkiasvorių tomų linkstančios 
lentynos. Spenseris, Miltonas, Donas, Bleikas, Beda Garbinga- 
sis buvo reprezentuojami anglų kalba. Be kitų vokiečių autorių, 
buvo Hartmanas fon Aujė, Volframas fon Ešenbachas, Ulrichas 
fon Tiurheimas, Valteris fon der Fogelveidė, Patrikas Ziuskin- 
das. Šalia kitų rusiškų knygų buvo „Protopopo Avakumo gyve- 
nimas“, Michailo Lermontovo „Demonas“, Nikolajaus Gogolio 
„Mirusios sielos“. Ispanų literatūrai atstovavo šv. Teresės Avilie- 
tės šedevrai „Sielos pilis“ ir „Tobulybės kelias“. Graikai irgi ne- 
sileido būti užmiršti: Homeras, Platonas, Aristotelis, Euripidas, 
Sofoklis užėmė didžiąją dalį apatinės lentynos - sakytum, senų 
senovėje nusprendę, kad kitos knygų lentynos turi stovėti jiems 
ant pečių, antraip jose kažko trūks. Pusę sienos užėmė lotyniški 
tomai, bet mano akis užkliuvo tik už Cicerono „Scipiono sapno“ 
ir Ovidijaus „Metamorfozių“. Buvo nemažai knygų ir iš Azijos — 
jos atrodė kiek ne savo vietoje, bet nenorėjo trauktis iš pasaulio 
arenos. Neskyriau kiniškų hieroglifų nuo japoniškų ir net į anglų 
kalbą išversti pavadinimai man nieko nesakė apie knygos tėvynę. 
Galiausiai ten buvo svarbiausių religinių tekstų egzemplioriai: 
Biblija, Talmudas, Koranas, keturios Vedos ir taip toliau. 

Ši kolekcija labiausiai stulbino tuo, kad kiekvieno užsieninio 
leidinio čia buvo po du egzempliorius: šalimais sustatyti origi- 

nalas ir angliškas vertimas. Savaime aišku, paklausiau apie tai 
Marianos Engel. 

— Angliškos versijos yra tau, - atsakė ji. - Kad galėtume apie 
tas knygas pasikalbėti. 

— O originalai? 

— Kam man skaityti vertimus? 

Mariana Engel paieškojusi tarp knygų ištraukė du tomus - jie 
buvo neprofesionaliai spausdinti, o rašyti ranka ant storo popie- 
riaus ir nelygiai susiūti. Kaligrafinis raštas buvo jos, ir tekstas, 
laimė, ne vokiškas, o angliškas. Kristinos Ebner „Apreiškimai“ ir 
Frydricho Zunderio Gnaden-vita. 

- Pamaniau, gal norėsi jas paskaityti, - tarė ji, - taigi išverčiau. 

Ant knygų lentynos stovėjo dar vienas įdomus daiktas: akme- 
ninis angeliukas į dangų pakeltais sparnais. Paklausiau, ar jis irgi 
jos iškaltas, bet šitoks nekaltas klausimas, regis, ją įskaudino. 
Ji keliskart sumirksėjo, tarsi tramdydama ašaras, ir kietai susi- 
čiaupė, stengdamasi suvaldyti virpančią apatinę lūpą. 

— Tu man jį iškalei, - pasakė ji užsikirsdama. - Tai buvo mano 
Morgengabe. 

Taip užsibaigė ekskursija po pagrindinį aukštą. Jos dirbtuvė 
buvo pusrūsyje, bet jau buvau nupuolęs nuo kojų ten leistis. Pir- 
moji diena išėjus iš ligoninės buvo nelengva ir, tiesą sakant, laisvė 
pribloškė. Į mane buvo įaugęs kiekvienas buvusios aplinkos colis ir 
kiekviena dienotvarkės minutė, o dabar užgriuvo begalybė naujų 
pajautų. Likusią popietės dalį praleidom sėdėdami bendrajame 
kambaryje ir kalbėdamiesi, bet ji, regis, neįstengė susigrąžinti šyp- 
senos veide, kurią ištrynė mano klausimas apie akmeninį angelą. 

TU JUK ŽINAI, TAM ATEIS GALAS. Gyvatė čaižė uodega 
man vidurius. TU PRITRĖKŠI JĄ SAVO BEJAUSMIŠKUMU. 

Atėjus vakarui laiptais užlipom į antrą aukštą - Mariana En- 
gel ėjo man iš paskos saugodama, kad nesuklupčiau. Kaip kažin 

ko geidžiau morfino adatos, kad užčiaupčiau tą šungyvatę. Tu- 
rėjau rinktis kurį nors iš dviejų kambarių: vienas buvo skirtas 
svečiams, jau paruoštas, kitas buvo palėpę primenančioje išky- 
šoje, pro jo langą matėsi Šv. Romano kapinės. Mariana Engel 
nerimavo dėl neįprastos pleištiškos to kambario formos, mat jis 
buvo ties pakraige ir galėjo būti pernelyg slegiantis po ligoninėje 
praleistų mėnesių, bet man jis iškart patiko. 

— Jis kaip varpinė. Geriau nesugalvosi. 

Ji sustūmė man morfino, kuris buvo palaimingesnis už pirmą 
lietų dykumoje, ir gyvatė tykiai šmurkštelėjo į savo landą. Ta- 
riausi miegosiąs iki ryto, bet neišdegė. Ėjo vasaris, lauke dar ne- 
buvo šilta, bet kažkodėl viduje atrodė tiesiog juokingai karšta. 
Galbūt iš dalies dėl psichologinių priežasčių - dėl streso pirmą- 
kart po dešimties mėnesių susiruošus miegoti naujoje vietoje. 

Nekvėpuojanti oda maištaudama užtaisė man karštligišką 
naktį ir sapnavau koncentracijos stovyklas, žmogkepes krosnis, 
degtukakūnius žmones. 

Badas juos pavertė į žmones nebepanašiomis geibenomis. 
Išsprogusios akys kaltino — rijo mane. Kažkas vokiškai pasakė: 
Alles brennt, wenn die Flamme nur heifš genug ist. Die Welt ist nichts 
als ein Schmelztiegel. „Viskas dega, jei tik ugnis kaitri. Pasaulis — 
viso labo tiglis: Tai buvo ta pati frazė, kurią girdėjau sapnuoda- 
mas košmarą ligoninėje apie lovą skeletą, apsitraukiančią lieps- 
nos laidotuvių marška. 

Staiga nubudęs pašokau su savo plonu apklotu, trokšdamas 
suprakaituoti. Girdėjau, kaip gyvatė progiesmiais kartoja žodį 
HOLOKAUSTAS. HOLOKAUSTAS. HOLOKAUSTAS. HO- 
LOKAUSTAS. Sako, pažodžiui tas žodis reiškia „visa deginan- 
tis. Varpinė mane degino —- daktarė Edvards buvo teisi, mums 
reikia oro kondicionieriaus. AŠ JAU ČIA IR NIEKUR TU NE- 
DINGSI. Gyvatės atkaklumas buvo nenumaldomas - ji buvo 

tarsi Jehovos liudytoja, įsitaisiusi mano nugarkaulyje. AŠ JAU 
ČIA IR NIEKUR TU NEDINGSI. 

Žvilgtelėjau į šalia lovos ant staliuko padėtą Frydricho Zun- 
derio Gnaden-vita (o tai reiškia „Palaimintas gyvenimas“). Su- 
pratau, kad dabar esu visai nenusiteikęs skaityti, ypač tiek pa- 
stangų reikalaujančios lektūros. Pažadinau nenorinčias klausyti 
kojas ir po neilgo įkalbinėjimo pavyko jas nukreipti į šeiminin- 
kės miegamąjį - jame, mano nuostabai, Marianos Engel nebuvo. 
Įsiklausiau į namų tylą. Žemai išgirdau prislopintus klasikinės 
muzikos garsus - jų nepažinau ir kažkodėl jie man sukėlė minčių 
apie lauko darbininkus. Vargais negalais įveikiau abejus laiptus iš 
varpinės į pirmą aukštą ir paskui į dirbtuvę pusrūsyje. 

Ten degė šimtas žvakių - šimtas ugninių taškelių. Man tai ne- 
patiko. Sodriai raudono vaško upeliai liejosi ant geležinių žvaki- 
džių; užtiškę lašai išdėmėjo akmenines grindis ir jos tarsi pavirto 
į aukštielninką rubininių žvaigždžių kupolą. Galėjau įžiūrėti 
galingas ąžuolines duris šoninėje sienoje ir masyvų darbo stalą 
prie kitos sienos. Ant sienos eile buvo sukabinti įrankiai, ant 
lentynos stovėjo kavos aparatas, šalia - stereogrotuvas, iš kurio 
sklido muzika. Į sieną prie bet kaip sušluotų akmens skeveldrų 
krūvos atremtas grindų šepetys. Bet tai buvo tik nereikšmingos 
smulkmenos. 

Visur stovėjo neužbaigtos pabaisos. Daugiausia buvo likusios 
nebaigtos apatinės groteskų kūno dalys, sakytum, piktųjų dva- 
sių mafija būtų jas apavusi garsiaisiais cementiniais batais. Iki 
pusės iškalta jūrų pabaisa plėvėtomis rankomis stengėsi ištrūkti 
iš granitinio vandenyno. Paklaikusios beždžionės liemuo buvo 
įskiepytas į liūtą, kurio kojos dar buvo neiškaltos. Paukščio galva 
patupdyta ant žmogaus pečių, bet viskas po krūtine - vien ne- 
liestas marmuras. Virpanti žvakių šviesa dar paryškino iškreiptus 
pabaisų bruožus. 

Toji dirbtuvė buvo ištisa nebaigtumo simfonija, kurioje gro- 
teskai įstrigę tarp būties ir nebūties. Negalėjai pasakyti, ar jie 
apimti ekstazės, ar melancholijos, ar įsibaiminę, ar bebaimiai, 
arjausmingi, ar bejausmiai. Šviesa buvo per menka net suprasti, 
ar jie gražūs, ar bjaurūs. Ir vidury tų netašytų chimerų būrio ant 
didžiulės akmeninės plokštės miegojo Mariana Engel, visiškai 
išsirengusi, tik su pakabuku - strėlės antgalis ilsėjosi slėnyje 
tarp krūtų ir palengva kilnojosi jos kvėpavimo ritmu. Ji buvo 
savo namuose, nuoga šokėja, kuri sukosi tarp šešėlių ir šviesos, 
o plaukai apsivijo kūną tarsi sparnai, nupinti iš juodos virvės. Ji 
prigludo prie savo akmens kaip samana, ištroškusi sugerti į save 
lietų, ir aš negalėjau atplėšti akių nuo neapsakomai nuostabaus 
jos kūno. Nenorėjau spoksoti, bet negalėjau atplėšti akių. 

Man buvo aišku, kad įsiveržiau į kažką visiškai asmeniška, — 
kažkas tame reginyje buvo dar labiau pažeidžiama negu jos nuo- 
gumas. Jaučiausi įsikišęs į slaptą pokalbį ir supratau, kad turiu 
tučtuojau išeiti. 

Užlipau į pagrindinį aukštą ir nusprendžiau miegoti kabi- 
nete - ten buvo vėsiau negu varpinėje. Odinę kušetę užklojau 
rankšluosčiais, nes man vis dar luposi oda, ir atsiguliau. Dosniai 
pasivaišinau morfinu: kas vienam nuodai, kitam - tik puodelis 
šilto pieno. Tąnakt nebesapnavau jokių holokaustų. 


Pabudęs radau šalia stovinčią Marianą Engel su baltu chalatu. 
Mums kelias minutes šnektelėjus, ji nugrūdo mane į vonios 
kambarį, ten į vonią jau buvo įpilta reikiamų chemikalų, o ant 
krašto pakabintas termometras. 

— Nusirenk. 

Ligoninėje man iš dalies gudrumu, iš dalies dėl laimingų su- 
tapimų pavyko išvengti jos dalyvavimo praktikuojantis vonioje, 
bet dabar sėkmė nuo manęs nusisuko. Išsigelbėjimas galėjo būti 
nebent reikalauti pamatyti apnuogintą jos kūną, tad ištraukiau 
šią vienintelę likusią kortą: pasakiau, kad būdamas nuogas su 
ja drovėsiuosi, ir paklausiau, ar ji tai supranta. Ji atsakė supran- 
tanti, bet tai esą nekeičia fakto, kad man reikia nusimaudyti. Pa- 
sakiau, kad ji turi paisyti mano asmeninės erdvės. Ji nusijuokė 
ir papasakojo apie praėjusią naktį sapnuotą nepaprastai tikro- 
višką sapną, kuriame aš stovėjau vidury jos dirbtuvės ir žiūrėjau 
į nuogą jos kūną. 

Man nebebuvo kaip atsikalbinėti. Daugiausia, ko galėjau pa- 
siekti, tai sudaryti naują sandėrį: sutikau leistis jos maudomas, 
jei ji pirmiausia sustums man didesnę dozę. Kompromisas buvo 
priimtas. Netrukus stovėjau nusirengęs — atrodžiau tarsi išlie- 
tas iš gumos prastai užpildytoje formoje, o ji pasibjaurėtiname 
mano kūne ieškojo reikiamos morfino ištroškusios venos. 

ŠTAI DABAR JI IR MATO, KO TAU TRŪKSTA. 

Jos ranka atsirėmė man į šlaunį, mano kairė buvo išstatyta kvai- 
šalams suleisti, o dešinė pakibo strateginėje vietoje virš kirkšnių. 

Ji paruošė adatą, pridėjo jos galiuką, kur ruošėsi švirkšti, ir 
paklausė: 

— Čia bus gerai? 

JI GALI ĮEITI Į TAVE... Aš linktelėjau. Įsmigus adatai jau net 
negalvojau apie srūvantį į mane morfiną - galvojau tik... BET 
TU NEGALIĮJĄ ĮEITI kaip neatitraukti dešinės rankos. 

— Dabar į vonią, - tarė ji. 

Bet nebuvo kaip įlipti į vonią neatitraukus dešinės rankos. 
Tad ir toliau stovėjau, užslėpęs tuštumą tarp šlaunų. 

— Aš kasdien padėsiu tau nusiprausti, - švelniai pasakė ji. - 
Tau bus sunku ir toliau slėpti. 

„Taigi kad nėra ko slėpti , - pamaniau aš. 

— Juk žinau, kad jo nėra. 

Nieko neatsakiau. 

— Manai, kad tai mane atstums, - toliau kalbėjo Mariana En- 
gel, - arba pasikeis mano jausmai. 

Galiausiai ištariau: 

— Taip. 

— Tu klysti. 
reakcijos, kuri paneigtų jos žodžius. Norėjau, kad ji atšlytų pa- 
mačiusi randą, į kurį žiūrint buvo galima įsivaizduoti, jog kažkas 
prapjovė kūną, sugrūdo penį vidun ir užsiuvo pjūvį. Norėjau, 
kad ji atšlytų atbula pamačiusi vienišą mano kapšelį, kuris atrodė 
it koks vėjaritis augalas apleistoje vaiduoklių miesto gatvėje. 

Bet, užuot atsitraukusi atatupsta, ji atsiklaupė priešais nuogą 
mano kūną ir pasilenkė. Jos galva atsidūrė sulig mano kirkšnimis 
ir prisimerkusi ji ėmė apžiūrinėti blankias seniai ištrauktų siūlų 
žymes - jais buvo užraukta toji vieta, kur kažkada buvo penis. 
Pakėlusi galvą atsilošė, bet ne iš pasibjaurėjimo: iš pradžių elgu- 
sis taip, tarsi mano kūnas būtų duotas jai liesti, ji ūmai suprato, 
kad taip nėra, bent jau šiame šimtmetyje. Tad pažvelgė į mane 
aukštyn prašydama leisti. 

Aš kartą kitą krenkštelėjau ir nežymiai linktelėjau. 

Mariana Engel vėl prisiartino ir šįkart jos pirštai ėmė klaidžio- 
ti po susigarankščiavusią mano kūno dykynę. Visiškai nejaučiau 
jos prisilietimų, randai buvo per stori, per daug išvešėję — galėjau 
tik matyti jos pirštus ant kūno. 

— Gana, - pasakiau. 

— Skauda? 

— Ne. - Trečiąkart krenkštelėjau. - Jau viską pamatei? 

JI NIEKO NEPAMATĖ. 

Ji atitraukė pirštus ir atsistojo. Įrėmė tiesiai į mane akis - tą- 
dien jos buvo žalios - ir, kaip kartais pasitaikydavo, išmušė mane 
iš vėžių. 

— Nenorėjau tavęs versti nesmagiai pasijusti. 

— Verti, - pasakiau. - Kartais. 

— Negi iš tiesų manai, jog kada nors tave mylėjau dėl tavo 
kūno? 

— Ne... - Krenkšt ketvirtąkart, penktąkart - prakeikta gerk- 
lė. - Manau, ne. 

Ir, norėdamas parodyti, kad taip ir galvoju, nebesiginčydamas 
įlipau į vonią. 

Tai buvo sunkiasvorė vonia su liūtų kojomis, ir Mariana Engel 
netrukus ėmė šiūruoti negyvą paviršinį odos sluoksnį. Tai buvo 
skausmingas procesas, tad norėdama nukreipti mano dėmesį — 
ir kartu parodyti, kad pasiruošusi tęsti mūsų pokalbį, - ji ėmė 
klausinėti, kodėl taip prastai miegu. Paaiškinau, kad truputį per 
karšta ir tada sapnuoju baisius sapnus. Tada paklausiau, kodėl ji 
andai buvo išsitiesusi ant akmens. 

— Gauti nurodymų? 

— Maniau, kad groteskas gatavas, - prisipažino ji, - bet apsi- 
rikau. 

— Kažkada man sakei, jog kiek įmanydama sparčiau kali ak- 
menį, kad kuo greičiau iš jo išvaduotum groteską, bet pusrūsis 
pilnas nebaigtų darbų. 

— Kartais nueiname pusę kelio, ir jie tik tada supranta, kad 
dar nėra pasiruošę. Tad dar kiek luktelim. - Ji pasėmė rieškučias 
vandens ir užpylė man ant galvos. - Kai vėl mane pašauks, tada 
juos užbaigsiu. 

— O kas, - paklausiau, - jei pašaukta nesutiktum kalti? 

— Negaliu nesutikti. Mano akmenkalystė maloni Dievui. 

— Iš kur Žinai? 

Ji stipriau spustelėjo kempinę ten, kur oda nenorėjo pasiduoti. 

— Žinau, nes Dievas davė man ausis, kurios girdi balsus akme- 
nyje. 

— O kaip iš tikrųjų visa tai vyksta? 

Ji pati sau pakišo koją — su visa savo kalbos dovana nepajėgė 
tiksliai paaiškinti, ką norėjo pasakyti. 

— Aš tiesiog ištuštėju iš vidaus. Anksčiau labai troškau gauti iš 
Dievo nurodymų, bet man nepavykdavo. O dabar išsilaisvinu, ir 
chimeros gali visai nesunkiai su manimi kalbėtis. Jei vidus neiš- 
tuštėtų, atsineščiau savų minčių, o jos visada klaidingos. Matai, 
chimeroms tai kur kas lengviau, nes savo vidui atituštinti jos tu- 
rėjo milijonus metų. Jis įėjo į jas akmenyje ir davė joms žinią. O 
jos mums perduoda Dievo sumanymą. Aš turiu, - ji stabtelėjo 
geras penkias sekundes, - turiu atituštinti savo vidų nuo galios, 
kad kiek įmanoma priartėčiau prie gryno veiksmo. Bet tik vienas 
Dievas yra grynas veiksmas. 

Neapsimetinėsiu, kad iki galo visa tai supratau, bet štai kaip 
sutelkus visas pastangas man pavyko interpretuoti: Dievas vei- 
kia per „įmūrytas chimeras“ (turimos omenyje dar akmens ne- 
laisvėje esančios chimeros), joms pranešdamas, kokį pavidalą 
jos turi įgauti. Įmūrytos chimeros veikia per Marianą Engel, jai 
pranešdamos, kaip išgauti jų pavidalus. Taigi per ją chimeros 
įgauna Dievo joms numatytą pavidalą. Vadinasi, išvaduotos chi- 
meros (užbaigtos skulptūros) yra įvykdyti Dievo nurodymai. 
Tai ne Marianos Engel kūriniai - ne ji, o Dievas yra jas sukūręs 
skulptorius. Ji tik įrankis Jo rankose. 

Visa tai aiškindama ji toliau mane šiūravo. Kai užbaigė, vonios 
vandens paviršiuje mačiau plūduriuojančias savo odos lupenas. 

Netrukus atvyko brigada įrengti oro kondicionieriaus ir pajutau, 
kad savo varpinėje galiu ramiai išsimiegoti. Kambaryje įsitaisiau 
porą lentynų: vieną knygoms, kitą - ligoninėje gautam mažajam 
akmeniniam groteskui ir stiklinei lelijai. Kampe stovėjo rašoma- 
sis stalas — ant jo išdėliojau Gregoro dovanotus rašymo reikme- 
nis. Kitame kampe buvo televizorius ir vaizdo grotuvas - Ma- 
riana Engel man juos nupirko nepaisydama savo priešiškumo 
tokiems pernelyg šiuolaikiškiems daiktams. 

Anoji scena pusrūsyje daugiau nepasikartojo, ir mes greitai 
susikūrėme tam tikrą rutiną. Man rytą atsibudus ji pirmiausia 
sušvirkšdavo injekciją, paskui mane šiūruodavo. Po to ateidavo 
eilė Sajuri paskirtiems pratimams. Popiet priguldavau ir, kol 
snausdavau, Mariana Engel eidavo pirkti man sveikti reika- 
lingų priemonių arba vesdavo Bugacą pasivaikščioti. Į pavakarę 
atsikeldavau ir mes kortuodavom arba gerdavom kavą ir šne- 
kučiuodavomės. Kartais, jei ji turėdavo kokio darbo, paskam- 
bindavau Gregorui ir mes kelias minutes šnekteldavom. Ėmiau 
pasigesti jo apsilankymų prie mano lovos, kurių sulaukdavau 
ligoninėje, ir paprastai mūsų pokalbiai telefonu baigdavosi pa- 
žadais greitai susitikti. Tai nebuvo lengva, nes jo grafikas buvo 
labai užimtas ir, regis, kada tik turėdamas laisvo laiko leido jį 
su Sajuri. 

Artėjant nakčiai Mariana Engel eidavo gulti, o aš dar neno- 
rėdavau miego ir pasilikdavau skaityti tėvo Zunderio ar sesers 
Kristinos. 

Gnaden-vita buvo nepaprastas veikalas vien tuo, kad dėl man 
nesuvokiamų priežasčių jo pasakotojas kelis kartus keitė lytį. 
Zunderis rašė, kaip ir dera, vyro vardu, tik žiū - jis jau moteris. 
Šios klaidos galėjo būti įpintos po Frydricho mirties rankraštį 
rengusių moterų arba bėgant metams įvairių perrašinėtojų, arba 
net Marianos Engel, galiausiai išvertusios šį veikalą į anglų kalbą. 


ANDREW DAVIDSON m CHIMERA 237 


(Įsivaizduoju, kaip sužibo Titivilo akutės!) Bet iš tiesų nema- 
niau, kad tai ir buvo tikrosios priežastys, nes moteriški rankraš- 
čio ypatumai buvo ne šiaip apsirašymai: jie buvo susiję su pačiu 
turiniu. 

Itin pritrenkiantis pavyzdys - tėvo Zunderio aprašytos jo 
jungtuvės su Kristumi. Tokios sąjungos idėja mano šiuolaiki- 
niu protu keistai atrodo, bet gali būti, kad „santuoka“ su Kris- 
tumi Frydricho luomo vyrams buvo gana įprastas dalykas. Ta- 
čiau net darant tokią prielaidą niekaip negalima nepastebėti 
neapsakomo vestuvinės vaizdinijos erotiškumo. Santuokiniai 
saitai galutinai sumezgami viso dvaro akivaizdoje gėlių žie- 
dais nubertoje lovoje, stebint daugybei dangiškų personažų, 
įskaitant Motiną Mariją. Zunderis rašo, kaip Jėzus jį apkabina 
ir bučiuoja, ir jie vienas su kitu patiria didelį malonumą. (Jūs 
supratote teisingai.) Kai Jėzus baigia mėgautis su Erydrichu, Jis 
liepia angelams pasiėmus instrumentus juos linksminti, kaip 
Jis ką tik linksminosi su savo numylėtuoju sutuoktiniu. Jėzus 
netgi tvirtina, kad per tą saitų sumezgimą iš skaistyklos buvo 
išvaduota daugelis sielų, ir tai leidžia tvirtai teigti, jog buvo 
tikra vestuvinė naktis. 

Man dingtelėjo, kad Mariana Engel galėjo įterpti į savo ver- 
timą šį pasažą norėdama skaniai iš manęs pasijuokti. Nes - nagi 
nagi! - tokio epizodo juk negalėjo būti originaliame Zunderio 
tekste? Bet po kurio laiko aš pasitikrinau kituose šaltiniuose ir 
aptikau, kad išversta teisingai. 

Nė kiek ne mažiau įdomu, juolab man, kad nė vienoje 
Gnaden-vita vietoje neužsiminta apie seserį Marianą, kuri kū- 
dikystėje buvo pamesta prie Engeltalio vartų. Kai atkreipiau 
į tai dėmesį, Mariana Engel patikino, jog šis nutylėjimas Zun- 
derio knygoje paaiškės jai dar nebaigus pasakoti apie mūsų 
gyvenimą praeityje. 

- Žinau, kad nenori rodytis žmonėms, - pasakė ji, - tad eime 
pasivaikščioti po nakties priedanga. 

Dėl akių pasispyriojau, bet buvo per daug smalsu, kur gali 
nuvesti naktinė išvyka su Mariana Engel (ir Bugaca). Netrukus 
jau sėdėjome jos automobilyje ir traukėme į paplūdimį, kuriame 
anksčiau niekad nesiteikiau sustoti. Spėliojau, ar ten, be mūsų, 
dar kas nors bus, ir nusprendžiau, kad ne - juk buvo šalta vasa- 
rio pabaigos naktis. Bet neatspėjau. Smėlėta jūros pakrantė buvo 
nusėta lauželių, prie jų sėdintys paaugliai gėrė alų. Tamsoje jų 
būreliai buvo pasiskirstę vienodais atstumais, leidžiančiais vi- 
siems likti anonimais. Man tai patiko. 

Mariana Engel paklojo patiesalą. Norėjau nusiauti batus, nes 
prisisėmiau smėlio, tačiau net tamsoje drovėjausi bepirščių pė- 
dų. Ji pasakė - kaip būtų gerai, kad galėčiau eiti kartu su ja paplau- 
kioti ar bent pabraidyti iki kelių, bet nežinanti, kaip sūrus vanduo 
veiktų mano odą. Nuojauta sakė, kad tai nebūtų malonu. O šiaip 
buvo nesvarbu - juk vis tiek vaikystėje neišmokau plaukti. 

— Kaip apmaudu, - atsakė ji. - Man patinka vanduo. 

Padėjau galvą jai ant kelių ir ji man papasakojo apie didįjį vilką 
Skiolį, kuris kasdien vaikosi saulę, kėsindamasis ją suėsti. Sa- 
koma, kad per ragnaroką, pasaulio pabaigos mūšį, galiausiai jam 
tai pavyks — jis praris saulę, o jo brolis Hatis - mėnulį, danguje 
užges žvaigždės. Ji pasakojo apie baisingus žemės drebėjimus, 
sudraskysiančius žemę į gabalus, nes milžiniška Midgardo Gy- 
vatė rangydamasi vandenyne sukels aukštas kaip bokštai tvano 
bangas. Visi dievai pakils į galingą mūšį, ir galiausiai į visas puses 
baisiu greičiu pasklis ugnis. Kaip sakė Mariana Engel, pasaulis 
sudegs ugnyje ir į jūrą sukris suanglėjusios jo liekanos. 

— Bent jau taip įsitikinęs mano draugas Sigurduras. 

Pašokusi nuo patiesalo, ji ėmė plėšti nuo savęs drabužius. 

— Einu paplaukioti. 

Nors jau buvau pripratęs prie jos keistenybių, šis pareiškimas 
apstulbino. Tai buvo neabejotinai pavojinga ir ėmiau ją atkalbi- 
nėti — oras per šaltas. 

— Pats tas, - spyrėsi ji. - Žmonės seniai taip daro - žinai gi, per 
ruonių maudynes. 

Buvau girdėjęs apie tas pramogas - paprastai labdaros rengi- 
nius, kur žmonės kelioms minutėms šoka į ledinį jūros vandenį, 
bet žinojau, kad čia pat juos stebi dešimtys savanorių ir dar gy- 
dytojai. Kiekvienas iš dešimčių dalyvių gali ištraukti į bėdą pate- 
kusį plaukiotoją, - bet dabar ji buvo viena. 

— Man patinka, kad tu dėl manęs jaudiniesi, - pasakė ji, - bet 
jau daugybę kartų esu taip dariusi. 

— Ar ne? - nepasidaviau. - Kada? Kur? 

— Suomijoje. Daug kartų. 

Suomijoje. 

— Bet tai nereiškia, kad šiandien tai gera mintis. 

Mes buvom ne Suomijoje. 

— Koks tu mielas. Pabūsiu tik kelias minutes ir neplauksiu to- 
liau, kur kojos nesiekia dugno. - Jos drabužiai jau buvo sumesti 
į krūvą ant smėlio ir aš dar kartą paprašiau to nedaryti. - Tik 
kelias minutes. Negiliai. 

NEABEJOJU, BUS PUIKU. 

— Man tikrai paglostei širdį, kad rūpiniesi, - pridūrė ji, - bet 
tau nėra ko jaudintis. 

Ji ramiai patraukė prie vandenyno. Ant bangų lūžinėjo mė- 
nulio šviesos atspindžiai. Ji nestabtelėjo, nedrebėjo, nesitaškė, 
neapsipylė pasisėmusi vandens, kad apsiprastų su šalčiu. Ne, tie- 
siog brido į vandenį, kol jis pasiekė krūtinę, tada palinko ir nėrė 
ŠTAI JI JAU EINA į vandenį. 

Girdėjau, kaip paplūdimyje kai kurie paaugliai ėmė juoktis, 
kadatsirado kvailių, sumaniusių paplaukioti šiuo LABAI ŠALTU 
metų laiku. Mačiau, kaip tįsta vandens pėdsakas jai tolstant nuo 
manęs, bet plaukiant lygiagrečiai su krantu. Ji bent laikėsi pažado 
neplaukti giliau. Žiūrėjau, kaip iriasi į priekį, klibikščiuodamas 
pakrante ir stengdamasis būti sulig ja, nors vis tiek nežinojau, ką 
būtų reikėję daryti, jeigu ji būtų patekusi į bėdą. SAKYK „ATLA“ 
Įsivaizdavau, kad šaukčiausi paauglių, - po avarijos nebuvo jo- 
kios vilties mano kūnui atlaikyti žiemišką vandenyno šaltį. 

Ji tolygiai skrodė vandenį - mačiau, kad jai puikiausiai sekasi 
ir kad, nepaisant rūkymo, fizinis darbas tašant akmenį teikia jai 
stiprumo. Retkarčiais atsisukdavo į krantą mano pusėn. Rodėsi, 
matau jos šypseną, bet ji buvo per toli, kad būčiau tuo tikras. 
Nervingai spaudžiau po kaklu kabančią savo monetą angelą, 
paskui pamačiau ją apsigręžiant ir sukant į tą vietą, kur įbrido į 
vandenį. 

Priartėjusi prie kranto - mano džiaugsmui, visa tai truko tik 
kelias minutes - ji išlipo iš vandens lygiai taip, kaip buvo įbri- 
dusi. Nelėkė galvotrūkčiais, nesipurtė nuo kūno vandens. Tie- 
siog ramiai išniro ir atėjo pas mane virpėdama nuo nakties žvar- 
bos, nors ne taip smarkiai, kaip galėjau įsivaizduoti. 

- Žinai, kas buvo geriausia, kai plaukiojau? 

— Ne. 

— Tai, kad žinojau, jog tu manęs lauki ant kranto. - Ji rank- 
šluosčiu nusausino plaukus (pasakysiu, kad tai buvo nemenkas 
darbas), paskui vėl apsivilko drabužius, kuriuos nerimaudamas 
kuo skubiau jai padavinėjau, prisidegė cigaretę ir pasakė, kad 
atėjo metas daugiau papasakoti apie mus. 

Aš kaskart baiminausi, kad jai nutilus, - matyt, norėjo suteikti 
pasakojimui daugiau intrigos, - prasideda pavėluotas hipotermi- 
jos priepuolis. 


AV 


los, varsčiusios tavo kūną, atbuko, didysis pavojus praėjo 
ir tu kasdien vis labiau taiseisi. Priešaky dar laukė ilgas giji- 
mas, bet išeidama pro duris nebebijojau, kad užgesi. 

Iš pradžių sakei, kad nenori kalbėti apie savo gyvenimą. Man 
buvo ne visai aišku, ar tau gėda dėl ilgametės samdyto kareivio 
tarnybos, ar tiesiog per skausminga prisiminti tą paskutinį mūšį. 
O kadangi apie tavo gyvenimą buvo nešnekama, šnekėjomės 
apie manąjį. Atrodė, kad jis - mano gyvenimas - tave pakerėjo, o 
aš nelabai galėjau to suvokti. Kuo gali dominti gyvenimas vienuo- 
lyne? Bet tavo akys nušvito, kai išgirdai apie mano darbą skripto- 
riume, ir nerimaudamas paklausei, kur tavo drabužiai. Ištraukiau 
juos iš spintelės, kur buvom padėjusios. Iš jų tebuvo likę skutai, 
tačiau vienuolėms nekilo ranka išmesti tai, kas joms nepriklauso. 

Strėlė buvo prakirtusi tavo grandijas ant krūtinės, rūbų au- 
deklas aplink ją smarkiai apdegęs, bet vidinėje kišenėje apčiuo- 
piau kažką kieta, keturkampio formos. Tu išėmei tą daiktą, suvy- 
niotą į skepetą. Jame tebestyrojo nulūžęs strėlės virbas, antgalis 
buvo beveik visas susmigęs. Pavartei rankose tą daiktą neatsi- 
stebėdamas, jog tas netyčia pasitaikęs skydas sulaikė strėlę ir ji 
nepervėrė krūtinės. Ištraukęs antgalį įspraudei jį man į ranką ir 
pasakei daryti su juo ką tinkama. 

Ilgai negalvojau - čia pat pasakiau: žinau, ką su juo darysiu. 

— Ir ką gi? 

— Grąžinsiu tau, - atsakiau, - kai tėvas Zunderis jį pašventins. 
Tada jis kabės tau ant krūtinės kaip apsauga, o ne kaip grėsmė. 

— Lauksiu tos dienos, - atsakei įteikdamas man ryšulėlį. - Ga- 
vau ją iš mirusio Žmogaus. 

Išvyniojusi aptikau ranka perrašytą knygą apsvilusiais kraš- 
tais - jie išsuodino man pirštus. Pamaniau sau - kaipgi ugnis ne- 
prarijo knygos? 

Laikiau ją tau virš krūtinės ir pamačiau, kad ji tiksliai sutampa 
su nudegimų riba. Sveikos odos plotas buvo lygiai toje vietoje, 
kurioje knygą prismeigė strėlė, be to, paaiškėjo, kaip nenudegu- 
siame keturkampyje atsirado neilgas pjūvis. 

Ėmusi sklaidyti knygą atkreipiau dėmesį, kad toliau verčiant 
kiekviename puslapyje įpjova vis mažesnė, ir paklausiau apie tą 
mirusį žmogų. Tu atsakei: 

— Mūsų gretose buvo italų. Vienas iš tų šaunuolių - Nikolas — 
buvo nukautas mūšyje. Jam ir priklausė ta knyga. 

Į kondotas neretai buvo samdomi svetimšaliai, turintys ypa- 
tingų gebėjimų. Samdinių kariuomenėje, kurioje tarnavai, buvo 
italų lankininkų - pirmiausia dėl to ta kariuomenė ir pradėta va- 
dinti itališku žodžiu condotta, mat kareivių ausiai patiko jo skam- 
bėjimas. 

Italai buvo geriausi arbaletininkai, kiek buvai matęs, tau ir 
Brandeisui puikiai su jais klojosi. Ne kažkiek temokėjai jų kalbą, 
bet ir Benedetui - kitam italui — ir Nikolui pavyko pramokti vo- 
kiškai, ir per kartu praleistus metus pajutote pagarbą vieni kitiems 
ir kaip šauliai, ir kaip žmonės. Ėmėte taip vieni kitais pasitikėti, 
kad net tarpusavyje sušnekote, kaip esate pavargę nuo kovų. 

Kai žuvo Nikolas, tada ir trūko Benedeto kantrybė. Mūšio 
lauke ir taip kasdien rizikavo gyvybe, tad nesunkiai pasiryžo ja 

surizikuoti bėgdamas. Baimę būti sugautam persekiotojų galiau- 
siai įveikė baimė pasilikti. Užuot dingęs be žodžių, Benedetas 
pasiūlė Brandeisui ir tau dėtis prie jo. 

Pasvarstę atsisakėte tos minties. Hervaldas dar galėjo pažiū- 
rėti pro pirštus į svetimšalio dingimą, bet jei vienu metu būtų 
dingę trys arbaletininkai, atpildas būtų buvęs neišvengiamas ir 
baisus. Bet svarbiausia, kad nei tu, nei Brandeisas dar nebuvote 
priėję prie tos pačios minties kaip Benedetas. Iš tiesų jūs vis dar 
labiau bijojote savos kariuomenės negu priešų. Vis tiek abu ža- 
vėjotės Benedetu ir jautėtės privalantys jam padėti - iš dalies dėl 
draugystės, iš dalies užsikrėtę jo įkarščiu. 

Benedetui atrodė, kad būtų teisinga ką nors parnešti į Eloren- 
ciją Nikolo žmonai ir dviem mažiems vaikams. 

— Užaugę sūnūs turi ką nors turėti palikta tėvo. 

Taigi nakties tamsoje jūsų trejetas išdėliojo ir ėmė apžiūri- 
nėti mirusiojo daiktus. Tai buvo kapšas monetų, jo rūbai, apa- 
vas, knyga ir arbaletas. Benedetas paėmė monetas, ketindamas 
tą turtą perduoti žmonai, ir arbaletą, kuris jam pasirodė tinkama 
kario dovana sūnums. 

Nors tau visai nereikėjo knygos, įspraudei Benedetui į ranką 
saują Monetų. 

— Tėvo netekusiai šeimai jų reikės labiau negu žodžių. 

Benedetas tam pritarė ir pasakė nežinąs, kam jo draugui pri- 
reikė tos knygos. 

— Rodos, ji parašyta didžio Florencijos poeto, bet aš visada 
dėl to šaipiausi iš Nikolo. Kam tokiems kaip mes poezija? 

Kitą rytą jums su Brandeisu teko apsimesti kartu su kitais 
nustebus dėl Benedeto dingimo. Kuonratas Pasipūtėlis įniršęs 
reikalavo tučtuojau surengti didelį reidą ir „suradus nudėti išda- 
viką!" Hervaldas žiūrėjo blaiviau. Nusprendė Benedeto pėdsa- 
kais pasiųsti tik nedidelį būrelį neilgoms paieškoms. 

Hervaldas svarstė taip: 

— Italas grįš į savo gimtinę. Na ir tegul. Jis ne vokietis, ne mū- 
siškis. Bet nemanykite, kad nuo šiol bus kitaip. Jei pabėgs mūsų 
tautietis, tol nesiliausime jo ieškoję, kol rasime, ir pasiųsime my- 
riop. Kad ir kiek metų prireiktų. 

Ši prakalba apramdė kariuomenę, kurioje niekad nebuvo 
mėgstami svetimšaliai. Juos užganėdino vien tai, kad neliko 
abiejų italų, - nesvarbu, kokiu būdu. Kuonratas Pasipūtėlis vis 
dar niršo dėl Benedeto dingimo, bet atnaujinta mirties grėsmė 
vokiečiams dezertyrams sugrąžino šypseną jo veide. Be to, jis 
suvokė, kad tai puiki proga paskatinti šnibždeikų skleidžiamus 
gandus: „Senis Hervaldas nebe tas.“ 

Čia tu staiga lioveisi pasakojęs ir taip susidrovėjęs nudūrei 
žvilgsnį į Engeltalio infirmarijaus grindis, kad paklausiau, ar kas 
nenutiko. 

— Toji knyga, - atsakei, - kažkokia keista. Vos ją išvydau, re- 
gis, ji mane pašaukė. Tarsi prašėsi paimama. 

— Nematau nieko keista. Mane knygos visada taip veikia. 

— Bet, seserie Mariana, - prisipažinai, - aš nemoku skaityti. 

Nežinau, kodėl tau atrodė, kad vyliausi tave pažįstant raštą. 
Puikiai žinojau, kad, pati mokėdama skaityti, aš veikiau buvau 
išimtis, ne taisyklė. Atkreipiau tavo dėmesį - jei nebūtum pa- 
ėmęs tos knygos, strėlė būtų įsmigusi į širdį ir tave pražudžiusi. 

— Ši knyga tau tikrai labiau pravertė negu bet kam, kas būtų ją 
perskaitęs. 

Tu žinojai ar bent galėjai spėti, kad tai itališka, o ne vokiška 
knyga. Aš tai patvirtinau, tik pridūriau, kad galiu ją išversti. Tau 
tai padarė deramą įspūdį, nes niekas iš tavo pažįstamų nemokėjo 
skaityti bent viena kalba, ką ir kalbėti apie dvi. Pažadėjau, kad grį- 
žusi į savo celę atidžiau ją paskaitinėsiu ir tau papasakosiu, kas ten 
rašoma. Tai tave pradžiugino, bet ir dar kai ko manęs paprašei. 

— Būkite gera, pasimelskite už mirusio mano draugo Nikolo 
sielą ir jo žmoną su vaikais. Ir už Brandeisą. Aš pats meldžiausi, 
bet mano maldos ne tiek vertos, kiek jūsiškės. 

Patikinau tave, kad kiekvieno žmogaus maldos yra lygiai ver- 
tos, jei kalbamos iš širdies, bet pažadėjau būtinai išpildyti tavo 
prašymą. 

Tą patį vakarą ėmiausi vertimo. Toje knygoje buvo neapsako- 
mai daug religinių vaizdinių, tad man labai pravertė Paolo mal- 
daknygė, tik, regis, ji buvo parašyta grynai šnekamąja kalba, tad 
mano darbas buvo ne iš lengvųjų. Nuo pat pradžių supratau, kad 
nieko panašaus nebuvau skaičiusi. Tai buvo dar viena knyga, ku- 
rią slėpiau nuo kitų vienuolių akių. Inferno, kaip bylojo viršelis, 
parašyta Dantės Aligjerio. 

Nors buvo aišku, kad tasai Dantė buvo tvirtai tikintis, lygiai 
taip pat buvo aišku, kaip mažai jis paisė įprastinių Bažnyčios 
tiesų. Aiktelėjau priėjusi tą pragaro buveinę, kurioje buvo įkur- 
dinti popiežiai eretikai. Vienas iš jų buvo Bonifacas, ėjęs tarnystę 
mano gyvenime. Gertrūda ir net motina Kristina labai pagarbiai 
apie jį kalbėjo. 

Naktimis kaip apsėsta verčiau, o dienomis slaugiau tave. Kai 
gailestingosios seserys išeidavo melstis, skaitydavau tau, ką bu- 
vau per naktį išvertusi. Jaučiau, tarsi būtume dalijęsi kažkuo 
nuodėminga, bet tai buvo žaviai nuodėminga. Tas pasakojimas 
ir mane, ir tave nunešė į kitą tikrovę. Šiurkšti žiaurių vaizdų kalba 
perkėlė mane į tavo pasaulį, o religinės idėjos priartino tave prie 
mano dvasinio gyvenimo. Mes susitikome kažkur vidury. 

Man nuolat buvo aiškinama, kad visur aplinkui, kiekvienoje 
kūrinijos dalelėje galiu rasti Dievą, bet man niekaip nepavyk- 
davo. Man sakydavo - jei nerandu Dievo, turiu melstis, kad Jis 
man dar tvirčiau vadovautų, arba labiau apsivalyti, kad Jis galėtų 
man save duoti. Tad įsivaizduok mano nustebimą, kai ėmiau gi- 

liau suvokti dieviškumą per Dantės balsą ir, visą gyvenimą mau- 
džiusis dangiškuose žodžiuose, galiausiai užčiuopiau Dievą tik 
tada, kai man buvo pateikta pragaro vizija. 

Mums niekada neprailgdavo dviese. Kai grįždavo kitos sese- 
rys, mes pasukdavome kalbą nuo knygos apie kitus dalykus. II- 
gainiui tu nebe taip griežtai ėmei paisyti savo sprendimo nepasa- 
koti apie gyvenimą kondotoje. Tai, ką pasakojai, mane pakerėjo, 
o pirmiausia tai, kaip tu parsisamdei į kareivius. 

Būdamas vaikas manei, kad paseksi tėvo pėdomis ir stosi į 
akmentašių gildiją. Mokeisi iš jo amato, ir tavo gyvenimas atrodė 
tekantis nusistovėjusia vaga, bet tau vos perkopus dešimtį metų 
keldamas akmenį patrūko ir mirė tėvas, o netrukus juo pasekė 
motina, susirgusi liga, kurios niekas nemokėjo įvardyti, o juo la- 
biau gydyti. 

Štai taip paprastai iš gerų tėvų sūnaus tu virtai našlaičiu. 
Miestas nusavino tavo namus, ir, neturėdamas giminaičių, buvai 
priverstas išmokti gyventi gatvėje. Vagiliavimas neatrodė didelė 
nuodėmė, nes tau daugiau nebuvo iš ko rinktis. 

Vieną dieną pamėginai nukniaukti kelias monetas iš Hervaldo 
kapšo, šiam atėjus į miestą pasipildyti provizijos. Tave sučiupęs 
jis nusistebėjo ne tiek tavo nusižengimu, kiek drąsa. Pasiūlė tau 
vietą savo kariuomenėje, ir tu neturėjai priežasčių nesutikti. Tai 
žadėjo įdomų gyvenimą ir, trumpai tariant, nieko geriau nė ne- 
galėjai norėti. 

Sprendimas parsisamdyti į kondotą buvo ne pati blogiausia 
išeitis — bent taip atrodė. Ginkluota popiežiaus ir imperatoriaus 
Liudviko kova tarp visos šalies didžiūnų sukėlė sąmyšį. Išsekus 
vokiškoms karinėms pajėgoms diduomenė ėmė burti privačius 
kariuomenės būrius. Padėtis buvo tokia paini, kad jie dažnai 
nebežinojo, kas sąjungininkai, o kas priešai, ir buvo aišku tik 
viena - samdinių kariuomenei visada bus ką veikti. Kai paklau- 

siau, kieno pusėje kariavai - popiežiaus Jono ar imperatoriaus, 
atsakei, kad pasirinkęs, už ką kariauti, žmogus čia pat klysta. 

- Visa istorija — tai vieno žmogaus bandymas ką nors atimti iš 
kito, ir paprastai tas kas nors nė vienam iš jų nepriklauso. 

Toks požiūris paaiškino, kaip tau pavyko diena dienon gy- 
venti nepaleidžiant arbaleto iš rankų. Tai buvo tiesiog praktiška. 
Dar nieko nebuvau girdėjusi taip tiesiai kalbant, net pergamenti- 
ninko, juo labiau niekas taip kaip tu nekalbėjo su manimi. Pykau 
ant savęs, kad tai mane jaudina, bet taip buvo. Visada buvo ra- 
miau įsivaizduoti, kad kareiviai - nemąstantys žudikai, bet tu tai 
paneigei. Galbūt visą gyvenimą praleidusi su knygomis buvau 
įgijusi kiek snobiškumo, bet turėjau pripažinti, kad tu žinai daug 
dalykų, kurių aš nežinau. 

Gyjant sužalojimams tau vis labiau veržė krūtinės minkštimą. 
Liepei man prapjauti, kad galėtų brinkti. Nenorėjau to daryti, 
buvo kančia matyti, kokius skausmus tau sukelia peilis mano 
rankose. Tai buvo kas kita negu tada, kai pjaustinėjau sugedusias 
mėsas, nes tomis pirmosiomis dienomis dar galėjau atsiriboti 
nuo savo jausmų. 

Bet tu neatlyžai. Pasak tavęs, pagal tai, kaip skauda keliant 
rankas, jauti, kad toks gydymas būtinas. Tad kas kelios dienos į 
burną susigrūsdavai į gumulą susuktą audeklo skiautę, o aš raižiau 
peiliu tau krūtinę, kad ne taip veržtų. Tai buvo klaiku, sukdavau 
į šoną akis, bet vis tiek girdėdavau tavo duslius klyksmus. Nejįsi- 
vaizduoji, kaip žavėjausi tavo ištverme. Tas gydymas, atrodė, pa- 
deda: pagaliau tu jau įstengei pakilti iš infirmarijaus lovos trum- 
pai pavaikštinėti, ir kartais mūsų rankos netyčia susiliesdavo. 

Engeltalyje neišvengiamai ėmė sklisti gandai. Iš pamaldų grį- 
žusios vienuolės ne kartą pataikė pertraukti „Pragaro“ skaitymą, 
tad joms pakako progų pajusti mus turint kažkokią bendrą pa- 
slaptį. O matydamas, kaip mes žiūrime į vienas kitą, niekas nega- 

lėjo likti nepastebėjęs, kad mus sieja kai kas daugiau negu gailes- 
tingosios sesers ir ligonio ryšys. Jau nebegalėjai aiškinti, kad tiek 
laiko, kiek praleisdavom kartu, reikia gydymui. 

Buvau tikra, kad tas paskalas skleidžia Gertrūda ir Agletrudė: 
„Samdinys kareivis veda iš kelio mūsų mieląją seserį Marianą. 
Dabar sakyčiau, kad tai buvo tiesa, nes pamačiau, jog galima my- 
lėti ne tik Dievą. Negana to —- mačiau, kad geriau mylėti ne tik 
Dievą, o ir ką kitą. 

Tai turėjo atsitikti. Motina Kristina nusprendė tave iškeldinti, 
bet kadangi dar nebuvai visiškai pasveikęs, išsiuntė tave pas tėvą 
Zunderį ir brolį Heinrichą. 

— Kadjums būtų lengviau grįžti į gyvenimą, - paaiškino ji. — 
Jau viskas paruošta. 

Neturėjau ką sakyti, nes buvau davusi žodį visą gyvenimą 
klausyti savo priorės. Tad tu susirinkai tuos kelis daiktus, ku- 
riuos turėjai, visoms mums - ne tik man, bet ir kitoms gailestin- 
gosioms seserims —- padėkojai už kilnią pagalbą. Tavo atsisveiki- 
nimas buvo toks sausas, kad man sugėlė širdį, bet, spėju, geriausi 
kariai žino, į kokius mūšius geriau nestoti. Štai taip paprastai bu- 
vai atimtas iš mano gyvenimo ir atiduotas kitų globai. Pasakiau 
sau, kad taip bus geriau, ir net pasiryžau prisiversti tuo patikėti. 

Reikėjo gyventi toliau. Dievas nenorėjo, kad savo literatūri- 
nius gabumus panaudočiau versti italų poetų šventvagystėms, 
tad užrakinau Inferno savo skrynioje. Tariau sau, kad mano jaus- 
mai tau buvo ne kas kita kaip išmėginimas, tad galiu pergalėti 
savo žemiškus troškimus ir šitaip dar uoliau tarnauti Dievui. 
Vaikščiojau į visas pamaldas ir iki išnaktų darbavausi skripto- 
riume, susitelkusi į Die Gertrud Bibel. Gertrūda ėmė kurti tos 
knygos viršelį, kartkartėm garsiai pasvarstydavo, ar ne per daug 
bus ant jo brangakmenių. Aš ją raminau, kad Viešpaties garbei 
jokia prabanga ne per didelė. 


ANDREW DAVIDSON a CHIMERA 249 


Taip praėjo savaitė, o tada man dingtelėjo viena mintis. Nega- 
liu Inferno laikyti užrakinusi savo skrynioje, nes jis juk ne mano. 
Nieko daugiau nelieka, tik tau jį grąžinti. Lygiai kaip vienuolės 
jautėsi neturinčios teisės išmesti tavo drabužių, taip ir aš negaliu 
pasilikti tavo knygos. Juk tai būtų kone vagystė, o aš juk žinau 
Viešpatį nenorint, kad tapčiau vagile. 

Nusprendžiau išsmukti pas tėvą Zunderį - kodėl gi ne? Visą 
gyvenimą lankydavausi pas jį vidury nakties, tad kas pasikeis dėl 
to, kad ten esi tu? Jei vengsiu to, ką esu pratusi daryti, vadinasi, 
leisiu tau keisti įprastą mano gyvenimą, - o kaip tik nuo šito pri- 
orė ir stengiasi mane apsaugoti. Tad nuspręsta. Vienintelis būdas 
nepasiduoti tavo įtakai yra vogčia apsilankyti namuose, kuriuose 
tu įsikūręs. 

Duris atidaręs tėvas Zunderis linktelėjo į kampą, kuriame tu 
sėdėjai. 

— Ana, - pasakė jis, - visą savaitę stengiasi neminėti tavo vardo. 

Nuo tada, kai tave mačiau paskutinįkart, tapai nebe toks išba- 
lęs, o kai atsistojai, liemuo pasirodė lankstesnis. Pamaniau - ne- 
trukus tiek sustiprėsi, kad galėsi išeiti, ir tą akimirką man širdis 
apmirė. Atsigręžiau į tėvą Zunderį ir suimta baimės paklausiau: 

— Ką man dabar daryti? 

Jis susižvalgė su broliu Heinrichu, - kažkas buvo tame jų žvilgs- 
nyje, galbūt kažkoks prisiminimas, - paskui atsisuko į mane ir tarė 
meiliu balsu: 

— Seserie Mariana, žinoma, tu paliksi Engeltalį. 

Kiek siekė mano atmintis, tėvas Zunderis garsiai gailėdavosi 
dėl savo jaunystės nuodėmių, ir štai dabar jis pataria man bėgti iš 
vienuolyno ir eiti į tą patį nuodėmingą pasaulį? Visko tikėjausi, 
tik ne šito, tad sukuždėjau - taip tyliai, kad tu neišgirdai: 

— Kodėl? 

— Tą naktį mes su motina Kristina radome tave prie vartų, - 

taip pat pakuždomis atsakė tėvas Zunderis, - ir aš tikinau, kad 
tavo atsiradimas yra Dievo ženklas. Tikėjau, kad Viešpats tau 
numatęs kažką ypatinga, ir dabar tebetikiu. Tik jau nebemanau, 
kad tau skirta tą sumanymą įvykdyti Engeltalyje. 

To man buvo maža, jis turėjo daugiau paaiškinti. 

— Kai pasirodė šis žmogus, aš vėl buvau to įvykio liudininkas. 
Mačiau, kokia buvo jo būklė, - jis turėjo mirti, bet nemirė. Man 
neduoda ramybės mintis, kad tavo kelias su juo čia nesibaigia, ir 
tame kelyje tau šypsosi Viešpats. 

— Bet būtų nuodėmė sulaužyti įžadus. 

— Aš netikiu jokiu Dievu, - sukuždėjo tėvas Zunderis, - kuris 
laiko meilę nuodėme. 

Tie žodžiai kaip tik ir buvo leidimas, kurio man reikėjo, - 
negalėjau rasti žodžių jam padėkoti. Tik apsikabinau jį ir taip 
stipriai suspaudžiau, kad jis ėmė prašytis paleidžiamas iš mano 
gniaužtų. 

Grįžau į savo celę ir pasiėmiau savo menką mantą. Pora dra- 
bužių, išeiginį apavą ir Paolo maldaknygę: nieko daugiau neturė- 
jau, ką būtų vertėję pasiimti. Kai susiruošiau per sodą grįžti pas 
tėvą Zunderį, lijo. Vienuolių papročiu eidama taku per vienuo- 
lyno kiemą sukalbėjau Miserere už čia palaidotų vienuolių sielas, 
bet pati drebėjau iš baimės ir nežinios, galvodama apie ateitį. Ge- 
rai, kad lyja, pagalvojau - lietus tarsi siųstas apvalyti vienuolyną, 
kad nuplautų mano pėdsakus. 

— Regis, kažkur susiruošusi su ryšuliu, seserie Mariana. - Tai 
buvo Agletrudės balsas. - Ar buvai paskutinįkart atsisveikinti su 
savo užtarėja priore? 

Tai buvo taiklus kirtis. Man buvo nesvarbu, ką galvoja Agle- 
trudė ar Gertrūda, bet giliai širdyje jaučiausi išduodanti motiną 
Kristiną. Tik ką jai būčiau sakiusi? Neįsivaizdavau, ką būčiau 
dariusi matydama nuoskaudą jos akyse. Ji visada manimi tikėjo, 

net tada, kai pati savimi netikėjau, ir niekada nebūtų laukusi iš 
manęs išdavystės. 

Nieko neatsakiusi nuėjau šalin nuo Agletrudės ir ši šūktelėjo 
pavymui: 

— Nesisielok dėl motinos Kristinos. Būk tikra, ji niekada tavęs 
nepamirš. 

Vos neatsisukau paklausti, ką ji turinti omenyje, bet kas iš to? 
Tad ėjau sau tolyn. Supratau, kad Agletrudė nekels triukšmo dėl 
mano išėjimo. Jai buvo naudingiausia leisti man ramiai eiti, o pa- 
čiai atgauti būsimos armarijaus įpėdinės padėtį. 

Dar nepriėjusi tėvo Zunderio trobelės jau buvau išmetusi iš 
galvos Gertrūdą ir Agletrudę. Tačiau motinos Kristinos veidas 
vis tiek šmėkščiojo priešais akis. Brolis Heinrichas įdėjo į kelią 
šio to valgyti, o tėvas Zunderis, kad ir baigiantis septintą dešimtį, 
spyrėsi mus kiek palydėti. Bandžiau priešintis dėl lietaus, bet jis 
tik užsimetė kapą ir vis tiek leidosi į kelią. 

Mums einant su tėvu Zunderiu vidury, mano mintys sukosi 
ne apie tai, kas laukia prieš akis, o apie tai, ką teko patirti. Kad ir 
kokie malonūs buvo tėvo Zunderio žodžiai, niekas negalėjo pa- 
neigti paprasto ir smerktino dalyko, kad sulaužyti šventus įsipa- 
reigojimus man yra nuodėmė. Mėginau į tai pažiūrėti šaltu protu, 
net išradau pateisinimą, kuris atrodė turintis šiokios tokios tiesos. 

Iš visų Engeltalio vienuolių aš vienintelė ne pati pasirinkau 
tokį gyvenimą. Net tos, kurios atėjo į vienuolyną visai jaunutės, 
buvo pažinusios gyvenimą už jo sienų; jos buvo ragavusios pa- 
saulietiško gyvenimo ir žinojo, ko netenka rinkdamosi vienuo- 
lystę. Aš tokio pasirinkimo niekada neturėjau. Tad jei palikusi 
su tavimi Engeltalį kada nors sugrįšiu, mano religinis gyvenimas 
įgis daugiau vertės. Galop tai bus mano pasirinkimas, o ne tėvų, 
kurie pametė mane prie vartų: norėdama sužinoti, ar mano liki- 
mas veda į vienuolyną, turiu jį palikti. 

Mums nuėjus kokią lygą pamačiau, kad tave ima nuovargis. 
Tai buvo visai suprantama, nes tavo sužalojimai dar nebuvo 
visai sugiję ir po ištikusios nelaimės dar nedaug judėjai, bet tu 
pasiryžai nepasirodyti silpnas - negalėjau pasakyti, ar labiau no- 
rėdamas sau įrodyti, kad jau esi pasitaisęs, ar įtikinti tuo mane. 
Tačiau pirmam prireikė pailsėti tėvui Zunderiui - dėl garbaus 
amžiaus jis nebegalėjo toliau eiti. Jis suėmė tave už rankos ir 
prisakė ištikimai mane mylėti, o paskui pasivedė mane į šalį pa- 
sikalbėti akis į akį. 

Jis išėmė iš po kapos pakabutį ir įbruko man į ranką. Ant vir- 
velės buvo pakabintas strėlės antgalis, paimtas iš Inferno tomo, ir 
jis tarė: 

— Padariau, ko prašei, seserie Mariana, ir jį pašventinau. 

Buvau jam bedėkojanti, bet jis kilstelėjo ranką. 

— Tai dar ne viskas. - Vėl kažko paieškojo tarp kapos klosčių ir 
ištraukė kažkokius popieriaus lapelius. - Motina Kristina neakla 
ir nekvaila. Ji nemanė, kad tikrai išeisi, bet numatė tokią išeitį. Ji 
prašė manęs dėl visa ko šitai pasaugoti. 

Jis padavė du raštelius, kuriuos mano tėvai paliko prie vartų 
padėtame krepšyje, kur aš gulėjau. Ten buvo lotyniški ir vokiški 
žodžiai, kartu su manimi atėję į Engeltalį: Dešimtas kūdikis, ku- 
riam buvo lemta gimti garbingoje šeimoje, dovana mūsų Išganytojui 
Jėzui Kristui ir Engeltalio vienuolynui. Elkitės su ja taip, kad Dievui 
patiktų. 

Tik tada apsipyliau ašaromis, kurias tramdžiau nuo pat tos 
akimirkos, kai apsisprendžiau. Užklupta abejonių paklausiau 
tėvo Zunderio, ar jis tiki, kad teisingai pasirinkau. 

— Regiu, brangiausias mano vaikeli Mariana, - pasakė jis, - jei 
dabar nepaklausysi savo širdies, amžinai gailėsiesi. 


AVI 


varstydamas, ką veikti Marianai Engel išėjus apsipirkti į 

bakalėjos parduotuvę, mat visą popietę likau vienas, nu- 
sprendžiau praleisti laiką su Gnaden-vita. Skaitydamas vir- 
tuvėje išgirdau kažką įeinant pro paradines tvirtovės duris — 
žingsniai dundėjo maždaug kaip raganosės, ieškančios savo 
jauniklio. 

— Mariana! - išskiemenavo moteriškas balsas, tarsi ištuštin- 
damas tris šovinių apkabas. Įsirėminusi į virtuvės durų staktą, ji 
žengė atatupsta išvydusi mano pavidalą. - Tai tu? Viešpatie šven- 
čiausias! Baisiau, negu įsivaizdavau. 

Striuka, bet napoleoniškai striuka - iš tų, kurie kyla kaip ant 
mielių, kad atrodytų didesni. Apskrita, bet apskrita kaip van- 
dens pūslė - ne išglebusi, o išpampusi, tarsi besitaikanti čia pat 
sprogti. Amžius - gal penkiasdešimt su viršum? Sunku pasakyti, 
bet panašiai. Neraukšlėta - per daug jau apskrito veido. Trumpai 
kirpta, skruostai per ryškiai parausvinti; tamsus dalykinis kos- 
tiumėlis, iš po kurio išsipešusi balta palaidinė plačia apykakle; 
nublizginti batai; rankos įremtos į šonus. Žvilgsnis buvo įžūlus, 
sakytum, kurstantis rėžti visą tiesą į akis. Ji tarė: 

— Baisus kaip velnias. 

— Kas tu? 

— Džo, - atsakė ji. 

Galiausiai akis į akį susidūriau su žmogumi, kurio bijojau, bet 
paaiškėjo, kad viso labo tai moteris. Nors vargiai: Džo Meredit 
labiau priminė karikatūrą moters, kuri norėtų būti vyras. 

— Tu Marianos agentė, ar ne? 

— Nepeši iš jos nė skatiko. — Ji viena ranka užsiplikė kavos, 
kitos pirštu be paliovos baksnodama į mane. - Ji leidžia tau čia 
gyventi? - Džo aiškiai žinojo atsakymą, nes nelaukė, kad pats at- 
sakyčiau. — Ir kaip ji ruošiasi tave prižiūrėti? Sakyk - a? 

— Manęs nereikia prižiūrėti, - pasakiau, - ir man ne galvoj jos 
pinigai. 

— Tai kas tada galvoj? Seksas? - Ji iškošė tą žodį su tokia pa- 
nieka, kad lengvai galėjai numanyti, jog seksą ji telaiko šlykščia 
dviejų priešiškų kūnų sandūra. 

— Aš neturiu penio. 

— Ką gi, nors už tai Dievui dėkui. - Pirmu kavos gurkšniu ji 
nusiplikė lūpą. - Viešpatie aukštielninkas! 

Įsmeigusi į mane su panieka sumišusio smalsumo kupiną 
žvilgsnį, ji čiupo pluoštą popierinių servetėlių nusivalyti aplais- 
tyto smakro. 

— Ir kas gi tau atsitiko? 

— Apsideginau. 

— Na, ne tokia aš kvaila - pati matau. - Ji sugniaužė servetėles 
į gumulą ir švystelėjo į šiukšlių dėžę. Nepataikė ir supykusi ant 
savęs žengė kelis žingsnius paimti ir išmesti gniūžtės. - Sakai, ap- 
sideginai? Žiauriai apmaudu. 

— Otu visada lyg niekur nieko ateini į šituos namus? 

— Aš vaikščiojau į šituos namus dar tada, kai tu slapta eidavai 
truktelt iš butelio per mokyklos šokius, - išpyškino Džo, - ir ne- 
labai man patinka, kad tu čia. Turi cigarečių? 

— Nerūkau. 

Ji pasuko prie lentynos, kur Mariana Engel buvo palikusi pa- 
kelį. 

— Gal ir teisingai, turint galvoj tavo būklę. 

— Tai tu Marianos agentė? - taip ir nesulaukiau jos atsakymo 
iš pirmo karto. 

— Agentė ir ne tik, vaikeli, taigi, žiūrėk tu man. - Džo giliai 
užsitraukė ir dabar jau į mane priekaištingai baksnojo cigarete. — 
Šitas tavo, kaip čia pasakius, apsigyvenimas - žiauriai kvaila min- 
tis. Aš dar su ja pasikalbėsiu, baisūnėli. 

Turbūt numanote, kad man baisiai patiko Džo Meredit. Pir- 
miausia, ji buvo vienintelė, kalbanti taip garsiai, kad nė karto 
nereikėjo prašyti pakartoti. Bet dar labiau mane patraukė į jo- 
kias ribas netelpanti jos asmenybė: ji buvo tarsi sužmogintas nu- 
penėtas kalakutas, kuriam teko pagrindinio herojaus vaidmuo 
Reimondo Čandlerio romane. Tačiau labiausiai įvertinau tai, 
kad ji visiškai laisvai jautėsi nereikšdama užuojautos nudegimų 
aukai. Kelias akimirkas mes spoksojom vienas į kitą sėdėdami 
prie stalo. Raičiodama cigaretę tarp nykščio ir smiliaus, ji išties 
kietuoliškai sušnairavusi tarė: 

— Kaip manai, su kuom kalbi, skrudėsiuk? 


Po kelių dienų, kai mes su Mariana Engel sėdėjom priebutyje iš 
kiemo pusės laukdami atgabenant naujų akmens luitų, ji pasakė 
liepusi Džo mano vardu paimti kredito kortelę. Pasakiau, kad 
sunkiai įsivaizduoju, jog Džo bus labai laiminga, bet Mariana 
Engel atsakė: 

- Ji padarys, kaip pasakyta. Džo loja, bet nekanda. 

ŽINAU, KĄ DARYSIM SU KREDITO KORTELE. 

Apie šį bei tą dar pasišnekučiavom, ir pagaliau uždaviau klau- 
simą, kuris man kilo klausantis pastarosios mūsų istorijos dalies: 
norėjau sužinoti, kas ta kapa. Mariana Engel paaiškino, kad tai 
tam tikras kunigų apsiaustas, puoštas Naujojo Testamento vaiz- 
dais. Paklausiau, ar ant tėvo Zunderio kapos buvo kas nors pa- 
vaizduota. Ji tai patvirtino. 

— Ir toliau pasakodama pasakysiu, — tarė ji šelmiškai priti- 
lusi, - kas tai buvo. 

Atvažiavus sunkvežimiui ji suplojo delnais kaip vaikas per 
karnavalą ir nuskuodė prie pusrūsio durų kišti į milžinišką spyną 
masyvaus rakto. Padėjo geležinius volelius, kurie leido įridenti 
akmeninius blokus į namus. Žiūrėdamas į angoje dingstančius 
akmenis, nevalingai pagalvojau apie alkaną parapijietį, priimantį 
komuniją. Stovėdama šalimais ji maldavo krovikų atsargiai elgtis 
su jos draugais. Krovikai pažiūrėjo į ją kaip į trenktą, bet toliau 
dirbo savo darbą. Vos jiems išėjus ji išsirengė ir uždegė žvakes. 
Paleidusi grigališkojo choralo įrašą, išsitiesė ant vienos iš naujų 
plokščių ir iki pat ryto išgulėjo nugrimzdusi į snaudulį. 

Su plačia šypsena įžengusi į mano kambarį, pareiškė gavusi 
nuostabius nurodymus, bet prieš pradėdama dirbti palauksianti, 
kol aš nusimaudysiu. Jos šiūruojamas jutau, kad tai daro neno- 
riai, — tie pirštai norėjo akmens, o ne kūno, - bet laiko tai savo 
pareiga. Baigusi mane maudyti, bėgte pasileido į pusrūsį. Atsisė- 
dau vidury namų esančiame bendrajame kambaryje ir bandžiau 
skaityti, bet mane blaškė ritmiškas jos kaltų kaukšėjimas. Užli- 
pau į savo varpinę imtis ko nors kita — žiūrėti videofilmų, skai- 
tyti, erzinti Bugacos rankšluosčiu su kilpa, bet po kelių valandų 
nebegalėjau tverti iš smalsumo. Pravėriau į pusrūsį vedančias du- 
ris ir laiptais kelias pakopas nusėlinau šnipinėti Marianos Engel. 

Nevertėjo jaudintis, kad sutrikdysiu ją savo įsibrovimu, nes ji 
taip susikaupusi dirbo, jog, atrodė, išvis manęs nepastebi. Mano 

nuostabai, tašė akmenį nuoga - buvo kažkaip neramu žiūrėti, 
kad taip paskubomis darbuojasi aštriais metaliniais įrankiais. 
Įrankiai skrajojo kaip pašėlę, bet jos rankos, regis, tvirtai juos 
valdė, ir aš atsisėdau užhipnotizuotas metalo, akmens ir nuogo 
kūno šokio. 

Negana pasakyti, kad Mariana Engel kalė akmenį: tai buvo 
kur kas daugiau. Ji glamonėjo akmenį, kol jis, nebegalėdamas at- 
sispirti, atiduodavo viduje glūdintį groteską. Ji išprašydavo chi- 
meras iš jų akmeninių ertmių. Ji išmylėdavo jas iš akmens. 

Jai manęs nepastebint slinko valandų valandos ir negalėjau 
atsistebėti jos ištverme. Man nuėjus miegoti ji tebedirbo ir dar- 
bavosi pernakt. Nesiliovė ir kitą dieną, kol vėl atėjo naktis. Iš viso 
plušėjo daugiau kaip septyniasdešimt valandų iš eilės, galonais 
gerdama kavą ir surūkydama šimtus cigarečių. Ji dirbo lygiai taip, 
kaip buvo sakiusi - kelias dienas be paliovos kalė akmenį, tik aš 
iki tol netikėjau. Maniau, šitaip išpūstai giriasi savo atsidavimu 
menui. Anaiptol. Skeptikai įtartų, kad palaukusi, kol atsigulsiu, 
pati nusnūsdavo, bet mane nuolat žadino jos kalto dūžiai. Pirmą 
rytą ji ilgokai atsiplėšė nuo darbo, kad mane nupraustų, bet ma- 
čiau - jaučiau — tai darė apgailestaudama. Braukant kempine per 
mano odą jos akyse mačiau nerimą ir vos tramdomą įniršį. 

Maždaug šešiasdešimtąją valandą ji paprašė užsakyti dvi dide- 
les vegetariškas picas. Paprastai nebuvo nusistačiusi prieš mėsą, 
bet netrukus sužinojau, kad pasinėrusi į akmenkalystę kaip da- 
bar tiesiog maniakiškai jos kratėsi. 

— Jokios mėsos! Jokių gyvulių! 

Kai nusileidau žemyn su picomis, ji apėjo tris kambario kam- 
pus atsiklausti trijų savo mokytojų leidimo - Jube, Domine be- 
nedicere — ir tol nevalgė, kol jie nedavė sutikimo. Vos nusėdėjo 
įsitaisiusi tarp akmens skeveldrų ir ėmė ryti kaip žvėris, nelabai 
pastebėdama, kad esu šalia. Sūrio gija nutįso nuo burnos iki kai- 

riosios krūties spenelio, ir aš panorau nusileisti tuo lynu kaip 
koks mocarelos desantininkas šturmuoti jos žavingų krūtų. Žva- 
kių šviesa pagavo kreidišką jos kūno žvilgesį, o prakaito upeliai 
per akmens dulkes, nusėdusias jai ant angelo sparnų, vinguriavo 
į santakas. Tatuiruočių ir gimdymo ekstazės kombinacija teikė 
jai panašumo į Hildegardą Bingenietę ir kartu į jakudzą. 

Slenkant valandoms stereoaparatūra pergrojo Karlo Orfo 
kūrinius, Berliozo „Fantastinę simfoniją; devynias Bethoveno 
simfonijas, Po (ne rašytoją, o dainininkę), pirmąjį Milos Jovo- 
vič albumą, visą The Doors programą, Roberto Džonsono įrašus, 
Big Brother and the Holding Company albumą Cheap Thrills (ke- 
turiskart iš eilės), įvairias Besės Smit, Haulin Vulfo, Son Hauso 
dainas. Valanda po valandos muzika garsėjo, jos pasirinkti balsai 
darėsi vis labiau gomuriniai. Net su savo netikusiomis ausimis, 
į pabaigą pasitraukęs į varpinę, turėjau jas užsikišti kamštukais. 

Baigusi jis vos pastovėjo. Užbaigta pabaisa turėjo raguotą 
žmogaus galvą, užritintą ant klūpančio drakono kūno. Pabučia- 
vusi ją į akmenines lūpas, ji paršliaužė laiptais ir visa dulkina, 
prakaituota krito į lovą. 


— Ką gi, turbūt menininkams būdinga maniakinė depresija, 
pasakė kitoje stalo pusėje įsitaisęs Gregoras, šliūkštelėdamas 
į taures burbono, kurio nupirko mums išgerti. Saulė buvo arti 
laidos, mes sėdėjome prienamyje iš kiemo pusės; nusiplūkusi 
Mariana Engel dar nebuvo atsimiegojusi. Dar kartą patvirtinęs, 
kad negali minėti jokių ankstesnio jos gydymo detalių, Gregoras 
pasakė mielai atsakysiąs į bendro pobūdžio klausimus. 

— Perskaitęs visas tas knygas, - pasakiau aš, - nusprendžiau, 

kad jos simptomai labiau atitinka šizofrenijos, o ne maniakinės 
depresijos požymius. 

— Na, gal ir taip. Gali būti ir viena, ir kita, - atsakė Gregoras, — 
arba nei viena, nei kita. Nežinau. Galbūt tai obsesinis kompul- 
sinis sutrikimas. Ar ji kada kalbėjo, kodėl turi tiek ilgai neatsi- 
traukdama kalti akmenį? 

— Ji mano klausanti Dievo paliepimų. Tariasi iš savęs išlei- 
džianti atliekamas širdis, kurias neva nešiojasi krūtinėje. 

— Keista, nesuvokiama, - Gregoras gurkštelėjo. - Ei, visai ge- 
ros, bjaurybė. Neįsivaizduoju, kas Marianai ne taip. 

— Argi tu neturi Žinoti? 

Gregoras truktelėjo pečiais. 

— Aš tiek ir tiek nežinau - nors vežimu vežk. Ji geria paskir- 
tus vaistus? 

— Ne. Piliulių neapkenčia dar labiau negu gydytojų. Nejįsi- 
žeisk. 

Paklausiau, ar kas nors pagal kokius nors įstatymus galėtų 
priversti ją gerti vaistus. Gregoras paaiškino, kad tokį žingsnį 
galėtų žengti nebent globėjas. Pasiūliau Džo kandidatūrą, mat 
pastaruoju metu sužinojau, kad ji ne tik jos vadybininkė, bet ir 
turto patikėtinė, tačiau Gregoras paaiškino, kad turto patikėtinis 
turi teises tik į ligonio nuosavybę, o ne į jo asmeninius sprendi- 
mus. Kaip pasakė Gregoras, be teisėjo, niekas negali priverstinai 
paguldyti ligonio į ligoninę, ir tai tik kelioms dienoms. Pertariau 
jį sakydamas, kad nenoriu atiduoti Marianos Engel į ligoninę, 
viso labo noriu, kad ji gertų vaistus. Gregoras pasakė, jog viskas, 
ką galiu padaryti, - tai gražiai paprašyti; nors matė, kad dar ne- 
peržengė jokios gydytojo ir ligonio santykių konfidencialumo 
ribos, nerimavo pavojingai prie jos priartėjęs. 

Tuo ir užbaigėme šią temą. Paklausiau apie Sajuri ir jis pasakė, 
kad jie dažniau susitinka. Tiesą sakant, ir tą vakarą buvo pasi- 

skyrę pasimatymą. Tada jis užsipuolė, kad aš visada leidžiuosi 
į kalbas apie jo meilės reikalus ir neminiu jokių savo meilės rei- 
kalų. Aš nusijuokiau - kokių meilės reikalų? - bet jis atšovė: 

— Ką tu nori apkvailinti? 

Abu nutilom, bet tai buvo gera tyla. Gregoras vėl gurkštelėjo 
burbono ir abu nukreipėm žvilgsnį į saulėlydį. 

— Gražus vakaras, - pasakė jis. 

— Ji mane lietė, - leptelėjau aš. 

Gregoras sukluso. 

— Ką turi galvoj? 

— Kai pirmąkart mane maudė ir pamatė... mano tarpkojį... — 
Gregoras dirbo ligoninėje, taigi žinojo apie man padarytą ampu- 
taciją, - apžiūrinėjo jį. Lietė pirštais randus. 

— Ką sakė? 

— Kad mano fizinė būklė jai neaktualu. 

— Tuja patikėjai? - paklausė jis. 

— Ką aš žinau. - Pateliūskavau taurėje burboną. - Aišku, tai 
svarbu. Nieko nebėr. 

Gregoras susiraukė. 

— Aš nusivylęs. 

Dabar aš suklusau. 

— Kuo? 

— Tavo atsakymu, - atsiliepė jis. - Nes aš ja tikiu, manau, ir tu 
turėtum tikėti. 

Vėl abu nutilom - šįkart aš nutraukiau tylą. 

— Gražus vakaras, ar ne? 

Jis linktelėjo. Nepaminėjau, kad Gregoro nupirktas burbonas 
buvo tos pat rūšies, kuria apsipyliau sterblę ir tai kainavo man 
kalbamąjį penį. Gregoras kupinas gerų ketinimų atnešė lauktu- 
vių, tad kas būtų buvę iš to, jei būčiau privertęs jį blogai dėl to 
jaustis? 

Laukiau, kad burbono skonis sukels niūrius prisiminimus, — 
bet ne, tai buvo tiesiog gero gėrimo skonis. Niekam jis nepa- 
kenkė: Mariana Engel buvo keistai įsikibusi minties, kad morfino 
ir svaigalų mišinys kenksmingas, tačiau, spėju, Gregoras nutarė 
pasirodyti irgi ne iš kelmo spirtas, leisdamas man išlenkti vieną 
dvi taures. 


Marianai Engel atsigavus, po keleto dienų paklausiau, kodėl kal- 
dama skulptūrą vis garsiau leido muziką. Ji man priminė, kad 
vykstant procesui chimeros tolydžio garsiau klykia, tad stipres- 
nis stereoaparatūros garsas nustelbia jų šauksmus. Ji paaiškino, 
kad stengiantis nutašyti atliekamą akmens sluoksnį grotesko 
formai apčiuopti, vienintelis būdas sužinoti, ar pasiekė pabaisos 
kontūrą, yra jį kliudyti. Jei groteskas suklykia iš skausmo, Ma- 
riana Engel žino, kad tašydama pasiekė reikiamą gylį. 

Paklausiau, ar ji nebijanti muzika nustelbti Dievo nurodymų. 
Ji nusijuokė ir mane patikino: pasaulyje nėra tokios muzikos, ku- 
rios garso pakaktų Jo įsakymams nustelbti. 


Likusios gyvos nudegimų aukos daugiausia skundžiasi tuo, kad 
draudimas padengia tik vieno kompresinių drabužių komplekto 
kainą, nepaisydamas, kad tie drabužiai kainuoja tūkstančius do- 
lerių ir juos kiekvieną mielą dieną reikia vilkėti dvidešimt tris va- 
landas. Kaip per tą vieną laisvą valandą, kai ligonis maudomas, 
jo slaugytojui ar slaugytojai dar ir išskalbti kompresinius drabu- 

žius? Dėl to ir reikia turėti mažiausiai du komplektus. „Bet pažiū- 
rėkite, kokia jų kaina!“ - verkia draudimo bendrovės, atmesda- 
mos prašymus. Negana to, net tinkamai prižiūrimi kompresiniai 
drabužiai laikosi tik apie tris mėnesius. 

Dėl draudimo bendrovių man galvos neskaudėjo, nes visas 
išlaidas dengė Mariana Engel. Liko tik stebėtis, kaip jai tai įkan- 
dama, kad ir koks ten lagaminėlis buvo pakištas po lova skeletu. 
Ji ir toliau mane ramino - būdama žinoma skulptorė ji dosniai 
atlyginama, ir nėra tokių išlaidų, dėl kurių ji liktų be pinigų. Ne- 
buvau dėl to tikras, tačiau kokie galėjo būti mano argumentai, jei 
ir būčiau ginčijęsis? Kad man nereikia gydytis randų? 

Kompresiniai drabužiai ir kaukė buvo visiškai užbaigti kovo 
viduryje. Kai Sajuri man juos įteikė, kaipmat įvertinau, kiek į 
juos įdėta darbo. Kaukė buvo taip nušlifuota, kad kuo patogiau- 
siai apgultų veido kontūrus. Sajuri net parodė, kad studentai 
ypač atkreipė dėmesį į odos paviršiuje pūpsančius randus ir ati- 
tinkamai paruošė plastikinį apvalkalą. 

— Reikės naudoti ir šitą, - Sajuri rankoje laikė keistą spyruok- 
linį įtaisą. 

Mano veido nudegimai buvo tokie, kad dėl jų tikrai galėjo 
susidaryti burnos sąaugos - randų audinys lūpų kampučiuose, - 
kurių negydant ateityje būtų buvę sunku valgyti ar kalbėti. Pa- 
gal nurodymus įsispraudęs į burną plėtiklį, pakėliau prie veido 
kaukę. Su ja turėjau būti nuolat, net miegodamas, išskyrus tą 
laiką, kai prausiuosi ir tepsiuosi odą. Paklausiau Marianos En- 
gel, kaip atrodau (tuo metu paaiškėjo, kad plėtiklis dar labiau iš- 
kraipo balsą), o ji atsakė, kad atrodau kaip žmogus, kurio laukia 
ilgas gyvenimas. 
topografijos, ji dar buvo suplota skaidraus plastiko. Plotai, kurie 
šiaip jau buvo raudoni, dėl spaudimo pabalo, o plėtiklis ištrėškė 

burną išorėn, išspausdamas groteskišką grimasą. Kiekviena yda 
buvo paryškinta ir aš atrodžiau kaip Hanibalo Lekterio ir Ope- 
ros Vaiduoklės išvisa. 

Sajuri patikino, kad neigiama mano pirmoji reakcija - įprastas 
dalykas, nes visos nudegimų aukos, neišskiriant manęs, viliasi, 
kad kaukė paslėps veidą, nors iš anksto buvo aiškiai pasakyta, 
jog bus kitaip. Ji nieko nepaslėps. Netaps man skydu ir nepadės 
apsiprasti — tai Petrio lėkštelė, į kurią mano veidas bus padėtas 
visam pasauliui po mikroskopu. 

Sajuri paaiškino, kaip apsivilkti kompresinius drabužius, ir 
Marianai Engel parodė, kaip surišti raištelius ant nugaros. Kol 
jos kuitėsi aiškindamosi technines detales, aš buvau paliktas su 
savo pojūčiais, kurie buvo tokie, sakytum, būčiau įsibraklinęs į 
kietą pikto dievo kumštį. Tai tik audinys, pasakiau sau. Tai ne aš. 
Ir vis tiek nugara nubėgo šiurpas. 

GERAS JAUSMAS, KĄ? LYG BUTUM GYVAS PALAIDO- 
TAS. Gyvatė mėgo iš manęs tyčiotis. AŠ JAU ČIA. 


Radau Marianą Engel manęs laukiančią valgomajame, apsisiau- 
tusią nefritinio šilko kimono. Jame buvo nepriekaištingais dygs- 
niais išsiuvinėta scena, kurioje po žydinčios vyšnios medžiu pa- 
vaizduoti du įsimylėjėliai šalia upelio su plaukiojančiais karpiais. 
Iš žvaigždėto audeklo dangaus į įsimylėjėlius žvelgė mėnulio pil- 
natis, tartum ne tik teikdama šviesą, bet ir saugodama jų meilę. 

Ji paklausė, ar aš pasiruošęs valgyti. Atsakiau, kad pasiruošęs. 
Įsidrąsinęs spėjau, jog laukia japoniškas valgiaraštis. 

— So desu ne. Koks tu nuovokus, - tarė ji nežymiai linktelė- 
dama. Upelis ant jos kimono prasmego mėlynoje juostoje ap- 

link liemenį, nugaroje surištoje obės kokarda. - Skaičiau Makura 
no Soši. 

- Aha, mačiau tavo knygų lentynoje. Kažkas apie pagalvę, ar ne? 

— Sei Šionagon „Priegalvio knyga“. Labai garsus japoniškas 
tekstas, dešimtas amžius, pirmasis pasaulyje romanas. Bent taip 
sakoma, nors kas žino, kaip yra iš tikrųjų. Vis galvojau, kad dėl to 
reikia ką nors daryti. Nustebtum, kiek didžių japonų knygų nėra 
padoriai išversta į lotyniškos abėcėlės kalbas. 

— Ne, nenustebčiau. 

Mariana Engel pasišalino į virtuvę smulkiais staigiais žings- 
neliais, sakytum, visą gyvenimą būtų vaikščiojusi įsispyrusi į ge- 
tas — tradicinius įsispiriamus medpadžius. Grįžo su daugiaspal- 
vių sušių padėklais: baltos (ir oranžinės bei sidabrinės) žuvies 
gabalėliai buvo įsitaisę supresuotų ryžių apvalkale; raudonųjų 
ikrų karoliukai bimbsojo jūros dumblių pataluose; viena į kitą 
įsirangiusios krevetės, sakytum neišskiriamai apsikabinusios 
paskutinę savo gyvenimo šiame pasaulyje akimirką. Buvo ir 
inari sušių - ryžių kubelių, įvyniotų į plonus saldžius auksinius 
tofu lakštelius. Taip pat giodzų - jautienos ar kiaulienos virtinių, 
plaukiojančių pikantiškame juodame padaže. Jokitorių — ant 
ugnies keptų vištienos ir jautienos griežinėlių, suvertų ant me- 
dinių iešmelių. Buvo onigirių - ryžinių trikampėlių, apvyniotų 
jūros dumbliais: kaip ji aiškino, kiekviename vis kitas gardumy- 
nas: slyvos, ikrai, vištiena, tunai, krevetės. 

Nusišluostėme rankas ošiboriais - garuojančiomis servetė- 
lėmis — ir tada suglaudėme plaštakas delnais. Ji pasakė: Itadaki- 
mas! (japoniškas palaiminimas prieš valgį), ir pridėjo jai labiau 
įprastas lotyniškas maldas. 

Ji man parodė, kaip lazdelėmis išmaišyti miso sriubą, ir pade- 
monstravo, kad rameno makaronus reikia garsiai sriaubti, nes jie 
šitaip ne tik ataušta, bet ir būna skanesni. Gerdama sakę spyrė 

mane ir toliau gerti ulongo arbatą — niekaip negalėjo pamesti 
kvailos minties, kad negalima maišyti alkoholio ir morfino. Kas- 
kart, kai arbatos man likdavo mažiau negu pusė puodelio, jį vėl 
papildydavo, nežymiai, bet pagarbiai linktelėdama. Kai į ryžių 
dubenėlį įsmeigiau lazdeles, kad stirksotų kaip du medžiai, au- 
gantys ant snieguotos kalvos, akimirksniu jas ištraukė: 

— Tai nepagarba mirusiesiems. 

Baigus valgyti ji linksmai patrynė delną į delną. 

— Ką gi, šįvakar tau papasakosiu apie kitą moterį — Sei, nors 
„Priegalvio knyga“ buvo parašyta šimtus metų iki jos gimimo. 


AVII 


T aip seniai, kad niekas nepamena, kada tai buvo, Japonijoje 
gyveno stiklapūtys Jakičis, ir jam gimė duktė, vardu Sei. Iš 
pradžių tėvas nusiminė, kad ne sūnus, bet jo nusivylimas išsi- 
sklaidė tą pačią sekundę, kai paėmė ją ant rankų. Nuo tada jis 
visą širdį atidavė jai, o ji - jam. 

Jakičis išdidžiai žiūrėjo, kaip iš guvaus vaiko Sei auga į suma- 
nią merginą. Ką ir kalbėti, ji buvo graži - dailiuose jos bruožuose 
Jakičis regėjo velionės žmonos akių vokus ir skruostikaulius. 
Motina mirė, kai Sei buvo dar visai maža, ir tėvas su dukterimi 
laikėsi dar arčiau vienas kito. 

Ties pilnametystės slenksčiu Sei nusprendė pasekti tėvo pė- 
domis. Jakičis neapsakomai džiaugėsi dėl jos apsisprendimo ir jo 
laimei nieko netrūko: šiaip ar taip, įgyto amato išmanymo nebe- 
reikės nusinešti su savim į kapus. Sei prisiėmė stikliaus pameis- 
trės vardą, pasirodė esanti itin gabi, ir sparčiai mokėsi. Ji turėjo 
lengvą ranką, o dar svarbiau, kad prieš išpūsdama stiklo dirbinį 
mintyse regėjo jo vaizdą. Jakičis žinojo, jog meistrystės visada 
galima išmokti, bet Sei gimdama atsinešė ir vaizduotės dovaną. 
Ji matė grožį ten, kur kitiems tebuvo tuščia vieta. 

Sei atidžiai klausėsi tėvo pamokymų, kokio karštumo ugnį 
reikia įkurti, kokia jėga pūsti stiklą. Ji perprato, ką reiškia įkai- 

tusio stiklo žioravimas. Uoliai stengėsi kuo daugiau sužinoti 
apie kvėpavimą, mat savo kvėptelėjimu galėjo sukurti pasaulį. 
Įsivaizdavo įpučianti gyvybę stiklui ir sulig kiekviena prabėgusia 
savaite Sei dirbinių žavumas vis labiau artėjo prie to, ką ji piešė 
savo vaizduotėje. 

Jakičis pradėjo vedžiotis Sei į savaitgaliais vykstantį vietos 
turgų, kur turėjo prekystalį savo dirbiniams pardavinėti. Aplink jį 
ėmė būriuotis vyrų tuntai. Jie sakėsi norintys pažiūrėti stiklo dir- 
binių, bet iš tikrųjų, žinoma, eidavo pažiūrėti į žavingą merginą. 

— Tu pati kaip stiklas, - išsprūdo vienam seniui ir jis spruko 
kaip krabas paplūdimyje, susivokęs, kad verčiau žnyplėmis būtų 
prikirpęs sau liežuvį. 

Netruko ateiti laikas, kai ant jų prekystalio dar ikipiet nebe- 
likdavo nė vieno dirbinio. Beveik visus juos išpirkdavo vyrai — 
tegul kaip dovaną žmonai - vien tik norėdami turėti indą su oru, 
kuriuo kvėpavo Sei. 

Jakičiui tai glostė širdį. Verslas klestėjo labiau nei bet kada, 
nešė gražų pinigą, o Sei buvo betampanti puikia stikladirbe. Bet 
labiau už visus turtus Jakičis linkėjo dukteriai gero vyro. Kad 
ir kokia akyla buvo jo tėviška globa, norėjo, kad duktė patirtų 
viską, ką gali duoti gyvenimas, ir tikėjosi sustiprinti giminės li- 
niją palankiomis dukters vedybomis. 

Taigi Jakičis mintyse atliko taką prie prekystalio minančių vy- 
riškių apskaitą. Tarp jų buvo amatininkų, žemvaldžių, žvejų ir vals- 
tiečių, karių ir samurajų. Kur jau ten, mąstė sau šypsodamasis, lan- 
kytojų čia niekada nepritrūks. Juk Sei buvo graži, sumani, sveika, 
malonaus ir pastovaus būdo. Visi matė, kad ji bus gera žmona ir 
motina, tad turėjo būti nesunku sėkmingai sutarti dėl vedybų. 

Toks Jakičio pasiūlymas gerokai pribloškė dukterį. 

— Žinau, toks paprotys, - sušuko ji, - bet niekada nemaniau, 
kad liepsi man jo laikytis. Aš ištekėsiu iš meilės ir tik iš meilės. 

Jakičį nustebino dukters užsispyrimas, mat ji niekada neprieš- 
taravo jo valiai. Vyresnieji manė, kad vedybų tikslas yra pagerinti 
šeimos padėtį, - vedybose meilei nebuvo vietos. Bet Sei laikėsi 
savo irją dievinantis Jakičis nusileido. Tik nerimavo, kad dar nie- 
kas nerado kelio į dukters širdį. 

Tačiau, kaip tokiais atvejais dažnai būna, Sei netrukus sutiko 
jaunuolį ir beatodairiškai įsimylėjo. Iš pradžių Jakičiui nepatiko, 
kad Sei pasirinko Heisaku - paprastą kaimo vaikiną be pinigų ir 
ateities. Vis dėlto tas vaikinas turėjo tyrą ir gerą širdį. Tad galgi... 

Jakičis prisimindavo velionę savo žmoną. Nors jų vedybos 
buvo sutartos tėvų, jiems nusišyposojo laimė ir Sei buvo pradėta 
iš meilės. Keldamas sau ūpą prisiminimais apie laimingus laikus, 
Jakičis nusprendė, kad tokios pat laimės gali viltis ir savo dukte- 
riai. Jis palaimino Sei ir Heisaku. 

Apie tą laiką daimiui, tenykščiam kunigaikščiui, tarnas įteikė 
vieną iš Sei kūrinių - didžiausio jos įkvėpimo sukurtą stiklo gėlę. 
Tą kunigaikštį visi niekino ir jo bijojo dėl žiauraus būdo. Jam ne- 
buvo kada grožėtis stiklo gėlėmis ir jis piktai paklausė, ką reiškia 
tas niekutis. 

Tarnas, be atvangos taikęsis į jo numylėtinius, atsakė: 

— Manau, jums bus malonu žinoti, viešpatie, kad tą stiklo gėlę 
sukūrė gražiausia viso krašto mergina. - Daimius pastatė ausis, ir 
tarnas paskubėjo pridurti: — Ir dar netekėjusi. 

Mat tarnas buvo nuklausęs daimių kalbant apie savo troškimą 
susilaukti vaikų — esą, jį tenkintų tik pati gražiausia ir sumaniau- 
sia moteris. 

Daimius nesėdėjo rankų sudėjęs. Jis išsiuntė raštą, kuriame 
išdėstė norintis užsakyti didelę stiklo statulą, ir girdėjęs, kad Sei 
ir jos tėvas esą labiausiai prityrę stikladirbiai visoje Japonijoje. 
Dėl to norįs juos išsikviesti. 

Daimiui stiklo statulos reikėjo kaip kopėčių į mėnulį. Jam rū- 

pėjo turėti kuo daugiau žemių, pilių, galvijų bandų ir ryžių laukų. 
Ir gražių moterų. Taip, jos labai jam rūpėjo. Bet Sei ir Jakičis šito 
nežinojo ir labai džiaugėsi. Jie tarėsi po šio pirmojo darbo gausią 
ir daugiau didžiūnų užsakymų - trumpai tariant, vylėsi, kad išsi- 
pildys jų svajonės. Taigi tėvas su dukterimi pasikinkė vežimėlį ir 
leidosi į daimiaus pilį. 

Juos įleido į didžiuosius rūmus, o ten jau laukė daimius - pa- 
mačius Sei, tam net antakiai šoktelėjo. Kur tik ji žengė žingsnį, 
visur sekė įdėmus jo žvilgsnis, nuo kurio Sei kūnu tarsi tarakonai 
ropinėjo. Jam atsisėdus ir purvinais pirštais ėmus vartalioti vieną 
stiklinę gėlę po kitos, ji kaipmat pajuto, kad tai negeras žmogus. 
Bet sau pasakė, kad jos jausmai nesvarbu, ir pasistengė kuo ge- 
riau pasirodyti. 

Sei ir jos tėvas parodė daimiui gražiausius savo darbus ir išsa- 
miai apie juos papasakojo. Ji parodė krištolines gerves ir stiklinę 
išsipūtusią žuvį fugu peršviečiama oda. Išdėliojo spalvotas sakės 
taureles ir sunkius bokalus. Pademonstravo lėkštes, žaislinius 
arkliukus ir vėjo varpelius, nuo menkiausio dvelktelėjimo džiu- 
ginančius tyru skambesiu. Tėvui ir dukteriai baigus pasirodymą 
prieš daimiaus akis išsiskleidė visa stiklo vaivorykštė. 

Ir išties daimiui padarė įspūdį - ne, ne menas, o jo kūrėja. Sei 
buvo patraukliausia mergaitė, kokią jis buvo matęs. Sei ir Jakičiui 
žemai nusilenkus, jis suplojo rankomis. 

— Aš apsisprendžiau, - pareiškė jis. 

Tėvas ir duktė laukė sulaikę kvapą, o stiklapūčiams tai labai 
neįprasta. Jie buvo pilni lūkesčių, bet tikėjosi visiškai ne tų žo- 
džių. Čiupinėdamas stiklinę gėlę daimius tarė: 

— Sei tinka man į žmonas ir vaikų gimdytojas. Manau, ji nesi- 
tveria džiaugsmu dėl savo laimės. 

Sei žinojo, kad tai galingas žmogus ir jam pasipriešinti bus la- 
bai sunku. Ir vis dėlto ji nesusilaikė. 

— Bet aš myliu kitą. 

Jakičis tuoj pat ėmė melsti atleidimo už dukters atžarumą. 
Bet priremtas prie sienos patvirtino, kad ji sako tiesą. Daimius 
įniršo ir nevalingai sugniaužtas kumštis suknežino stiklinę gėlę. 
Kas gali varžytis su viešpačiu? Jis pareikalavo pasakyti, kas tas 
kitas. 

Čia prabilo Sei. 

— Jis paprastas kaimietis, bet mano meilė jam tikra. 

Daimius paklausė: 

— Kuojis vardu? 

Sei išsigando - jei pasakys, Heisaku gali sugauti jį ir nužudyti. Ji 
nudūrė žvilgsnį žemėn, kad išsisuktų nuo išverstų daimiaus akių. 

— Viešpačiui nieko nereiškia paprasto kaimo vaikino vardas. 

Daimių pribloškė merginos įžūlumas. Jis nusikvatojo - gar- 
siai ir pagiežingai. 

— Kaimo vaikinas? Tu drįsti teikti pirmenybę kaimo vaikinui? 
Drįsti slėpti jo vardą? 

Daimius pažiūrėjo į savo ranką ir pamatė, kad susikruvino į 
stiklinės gėlės šukes. Kraujas jį apramino, nes jam priminė, kas 
jis toks. 

— Tu netekėsi už to kaimiečio, - nukirto jis, - ir turėsi man visą 
gyvenimą dėkoti, kad nuo jo tave išgelbėjau. Tekėsi už manęs. 

Sei lygiai taip pat nukirto: 

— Aš už tavęs netekėsiu. Tekėsiu už to kaimiečio, arba už 
nieko kito. 

Daimiaus atsakymas buvo staigus ir negailestingas. 

— Puiku. Tekėk. Tekėk už to kaimiečio, o aš pasiųsiu myriop 
tavo tėvą. Bet verčiau tekėk už manęs, ir tavo tėvas liks gyvas. 

Sei stovėjo it kuoka trenkta, nes niekada neįsivaizdavo, kad 
pateks į tokią padėtį. Daimius kalbėjo toliau: 

— Po savaitės grįši į šiuos rūmus ir pasakysi man vienintelį 

žodį. „Taip“ reikš, kad už manęs išteki, ir tavo tėvas liks gyvas. 
„Ne“ reikš, kad mane atstumi, ir tavo tėvas mirs. Vienintelį žodį. 
Gerai pagalvok, Sei. 

Su tais žodžiais daimius nušveitė gėlės šukes jai po kojomis ir 
išdrožė iš rūmų kiemo. 

Tėvas ir duktė buvo išlydėti iš pilies apsvarstyti savo atsa- 
kymo. Jie neturėjo kur pasislėpti, negalėjo susikrauti mantos ir 
pabėgti, nes juos būtų bet kur suradę. Jakičis maldavo, kad Sei 
pasakytų „ne“. Aiškino, kad jis jau senas, jam likę gyventi metai 
kiti, o jai visas gyvenimas prieš akis. Tėvas verčiau norėjo mirti, 
kad duktė nebūtų pasmerkta visą gyvenimą būti nelaiminga. 

Sei apie tai nenorėjo nė girdėti. Ji nesutiko priimti sprendimo, 
kuris pražudytų jos tėvą. Ir kartu suprato, koks liūdnas ir tuščias 
būtų jos gyvenimas su žiauriuoju daimiumi, 

Tą naktį Sei negalėjo užmigti. Blaškėsi guolyje, svarstydama 
ir vienaip, ir kitaip, bet atrodė, kad nėra jokios išeities. Galiausiai 
prieš pat aušrą ją aplankė išganinga mintis ir ji suprato, ką daryti. 
Pabudęs Jakičis aptiko dukterį išėjus ir palikus raštelį, kad po sa- 
vaitės ji stos daimiaus akivaizdon. 

Pirmiausia Sei nuėjo pas savąjį kaimo vaikiną ir paaiškino pa- 
dėtį. Pasakė Heisaku, kad jis - tikroji jos meilė ir kad ji niekada ne- 
begalės su juo kalbėtis. Paskutiniai pasakyti jam žodžiai buvo šie: 

— Jei gerai įsiklausysi į vėją, išgirsi mano meilės kuždesį tau. 

O tada išnyko jam iš akių. 

Ėjo dienos ir Jakičis ėmė galvoti, kad duktė turbūt pabėgo. 
Nors jam buvo liūdna, kad negalėjo su ja atsisveikinti, guodėsi 
tuo, kad ji liks gyva. Praėjus savaitei tėvas stojo prieš daimių pasa- 
kyti, kad Sei dingo ir jis mielai atiduos mainais už ją savo gyvybę. 

Daimius jau buvo beįsakąs nubausti tėvą mirtimi, tik štai į 
rūmų kiemą įžengė dvi moterys kukliais drabužiais ir skustomis 
galvomis. Net Jakičis neiškart pažino, kad jaunesnioji moteris 

yra Sei. Tada apsipylė ašaromis manydamas, kad Sei atėjo susi- 
ruošusi tekėti už to baisaus žmogaus. 

— Kas čia? — rūsčiai paklausė daimius. - Kodėl nusiskutai 
galvą? Kas ta moteris su tavimi? 

Bet nei Sei, nei vyresnioji moteris nepravėrė burnos. 

Daimius ėmė plyšauti: 

— Akiplėša! Įsakau tau kalbėti! 

Sei ir vyresnioji moteris vis tiek tylėjo. 

— Koks tavo atsakymas? Ar būsi mano žmona ir išgelbėsi tė- 
vui gyvybę? Ar man jį nužudyti dėl tavo savimeilės? Atsakyk — 
taip ar ne, ar tekėsi už manęs? 

Ir vėl nei Sei, nei vyresnioji moteris nieko neatsakė. 

Daimius nusispjovė. 

— Nudėkit senį! - įsakė jis. 

Bet Sei iškėlė ranką, kad sustabdytų du karius, žengusius su- 
imti jos tėvo. Priėjusi prie daimiaus padavė jam raštą. Jis moste- 
lėjo dvariškiams paimti raštą, tartum būtų nenorėjęs teptis juo 
rankų, ir suurzgė: 

— Garsiai perskaitykit, kad visi išgirstų šitos priešginos žo- 
džius! 

Dvariškis permetė akimis raštą ir krenkštelėjo. Jis nenorėjo 
skaityti to, kas ten parašyta. Bet neturėjo pasirinkimo: 


Prieš savaitę manęs paklausei, ar tapsiu tavo Žmona. Žodis „taip 
būtų mūsų sužadėtuvių laidas, žodis „ne“ užtrauktų mano tėvui 
mirtį. Aš netarsiu nė žodžio, nes nuo šiol esu mugon no gy0 no 
ama-sahn. 


Paskutiniai žodžiai dvariškiui įstrigo gerklėje. Jis žinojo, kaip 
tai užrūstins jo valdovą, nes mugon no gyo reiškia draudimą kal- 
bėti, o ama-san - vienuolę. 

Dvariškis vėl atsikrenkštė ir skaitė toliau: 


Aš daviau tylėjimo ir neturto įžadus ir nusiskutau galvą savo pa- 
sišventimui įrodyti. Apsigyvenau šventykloje ant aukščiausio 
šio krašto kalno. Ten mes jaučiamės arčiausiai Budos. Negaliu 
už tavęs tekėti, nes jau esu Visatos sutuoktinė. Negaliu kalbėti ir 
atsakyti į tavo klausimą, nes man šito neleidžia įžadai. Taigi, iš ma- 
nęs neišgirdęs jokio atsakymo, turi paleisti mano tėvą, o aš grįšiu į 
šventyklą ant kalno atsidėti pamaldžiam gyvenimui. 


Daimius negalėjo atsitokėti. Kad ir koks buvo galingas, pui- 
kiai suprato, kad didžiajam Budai nepaprieštarausi. Kelias aki- 
mirkas pamąstė ir davė atsakymą. 

— Turiu gerbti tavo pasižadėjimą, - tarė jis. - Nesiruošiu tau 
trukdyti grįžti į šventyklą. Keliauk. 

Sei nulenkė galvą slėpdama šypseną, kuri galėjo išduoti per- 
galingą jos džiūgavimą. 

— Bet, prieš tave išleisdamas, - toliau kalbėjo daimius, - rei- 
kalauju, kad tu dar kartą patvirtintum amžinuosius tylėjimo 
įžadus. 

Sei dar kartą nusilenkė, norėdama parodyti, kad sutinka. 

— Gerai, - tęsė daimius, - nes jei bent kartą prabilsi, netesybų 
tavo tėvas sumokės gyvybe, o tu tapsi mano žmona. O jei tavo 
kaimietis vaikinas bent kartą apsilankys šventykloje, nužudysiu 
ir jį, ir tavo tėvą, o tave paimsiu į žmonas. Supratai? 

Daimius kiek patylėjo, kad visi gerai įsidėtų į galvą, kas pasa- 
kyta. 

— Ar duodi žodį - šventą priesaiką, kad niekada nebekalbėsi ir 
niekada nebesimatysi su savo vaikinu iš kaimo? 

Sei akimirką padelsė ir linktelėjo. Daimius pareiškė: 

— Tinka. 

Pakeliui iš pilies Sei pamatė Heisaku, pasislėpusį už gegnių. 
Kaip turėjo ją mylėti, jei ryžosi tokiai beprotybei. Heisaku žiū- 
rėjo žemyn liūdesio pilnomis akis, nes dabar suprato visą padė- 
ties liūdnumą. Sei pakėlė į jį akis ir tyliai ištarė: Aišiteru — „Aš 
tave myliu“. Stikladirbei užteko kvapo, kad šie žodžiai pasiektų 
vaikino ausis, ir tai buvo Sei duotas pažadas: jei labai gerai įsi- 
klausys, išgirs jos kuždesį vėjyje. 

Ginkluota sargyba nulydėjo Jakičį ir Sei į šventyklą ant kalno. 
Tėvas ištarė jai „sudie“, o Sei, žinoma, nieko neatsakė. Ji tyliai 
verkė, ir Jakičis pažadėjo jai kuo greičiau atsiųsti dovanų. 

Dovana netruko ateiti: tai buvo visi stikladirbių įrankiai. Kitos 
ama-san mielai leido jai naudotis šia prabanga, nes nepaprastai 
mėgo grožį ir Sei kuriamą meną laikė dar viena tarnyste Budai. 
Be to, tie dirbiniai buvo pajamų šaltinis, leidžiantis joms tenkinti 
savo kuklias reikmes. Net vienuolės supranta — nors neturtas yra 
dorybė, vis dėlto tai didelis nepatogumas. 

Sei buvo leista paversti dirbtuve vieną tuščią šventyklos pa- 
talpą, ir ji kasdien gamino įvairiausius dirbinius nuo pietų indų 
iki meno kūrinių. Dienos virto savaitėmis, savaitės - mėnesiais. 
Tobulėjant jos meistrystei, darbai buvo vis gražesni. Ir visą tą 
laiką ji pamažu lipdė statulą, panašią į Heisaku. 

Sei grįždavo prie statulos kaskart, kai pajusdavo troškimą 
kalbėti, tai buvo tarsi būdas išsakyti savo meilę. Vadinasi, lipdė 
ją kasdien. Kūrė su meile, vienu kartu padarydavo mažutį frag- 
mentą. Pradėjo nuo dešinės kojos papadės. Ji išsiplėtė iki kulno. 
Paskui iki pirštų. Kurdama vis naują dalį - čiurną, staibį, blauz- 
dos minkštimą, kelį - ji pūsdavo į stiklą savo kuždesį. Aišiteru. Tą 
žodį pagaudavo stiklo burbulas. Aišteru. „Aš tave myliu“ 

Tie žodžiai įveikdavo mylias ir pasiekdavo Heisaku ausis. 
Slysdavo jo nugarkauliu į širdį. Jis paleisdavo plūgą ir pakeldavo 
akis į tolimą kalną. Tai truko metų metus. Kaskart, kai Sei norė- 

davo išsakyti savo meilę, išpūsdavo kokią nors statulos dalį, ir jos 
iškvėptą kuždesį apgaubdavo Heisaku šlaunikaulis, rankos pirš- 
tas, petys, ausis... Aišiteru, aišiteru, aišiteru... 

Galiausiai kaimo vaikino statula buvo užbaigta, bet jos meilei 
nebuvo pabaigos. Tad ji ėmė kurti tai, kas jį supa, pradėdama nuo 
stiklinių lelijų lauko, kuriame jis galėtų stovėti. Kai visos lelijos 
buvo padirbintos, reikėjo dar ką nors sugalvoti. Galbūt, mąstė ji, 
padirbinsiu medį savo mylimajam, po kuriuo jis galėtų stovėti... Vien 
kiek lapų reikės, kad mano gyvenimas būtų pakeliamas. 

Taip ir ėjo jos gyvenimas, kol vieną rytą Sei kaip visada nuėjo 
nusiprausti prie kalnų upelio. Buvo gera oda jausti vėsų vandenį, 
bet plaudama plaukus kakle ūmai pajuto aštrų skausmą. Nespėjo 
nė sumoti, ką padarius, ir ėmė stingti rankos ir kojos. 

Sei daug kartų buvo sukandžioję visokie vabalai, bet tąkart jai 
pirmąkart įgėlė tam tikros rūšies vapsva, kuri likimo valia sukėlė 
sunkią alerginę reakciją. Užgniaužė gerklę, kūnas nebeklausė, ji 
negalėjo nė krustelėti. Suparalyžiuotą kūną upelis nešė tol, kol 
jis užkliuvo už uolos. Ten Sei išgulėjo dvi valandas, o veržli upe- 
lio srovė apsėmė visas jos kūno kerteles. 

Galiausiai Sei rado kita ama-san ir ištempė iš vandens. Sei 
akys buvo it negyvėlio, o nuo šalto vandens pulsas taip nusilpo, 
kad jo buvo neįmanoma užčiuopti. Vienuolė pasišaukė kitas 
ama-san, bet nė viena neaptiko jokių gyvybės ženklų, ir, nors 
buvo saistomos tylėjimo įžadų, jų raudų choras perplėšė kalnų 
rytmečio tylą. 

Sei buvo visiškai suparalyžiuota, bet viską matė iki pat tos aki- 
mirkos, kai vienuolės pagarbiai užspaudė jai vokus, manydamos, 
kad ji mirusi. Net kai truputėlį atšilo, nuodai tebebuvo ją mirti- 
nai sukaustę. Tris dienas visos ama-san tyliai prie jos meldėsi. 
Jakičiui buvo pranešta ir jis atvyko palaidoti dukters, kuri paau- 
kojo gyvenimą, kad jis liktų gyvas. 

Atvyko ir daimius, norėdamas įsitikinti, kad nesama kokios 
apgaulės. Buvo girdėjęs, kad Sei nori būti palaidota žemėje, ir 
tai sukėlė jam įtarimų, nes visi žino, jog budistai kremuojami, 
kad ugnis apvalytų sielą. Jei kūnas lieka, siela vis ilgisi buvimo 
žemėje ir nerimauja danguje. Tačiau Sei buvo raštu pareiškusi 
valią būti palaidota, nes norėjo amžinai likti žemės, kurią dirbo 
Heisaku, dalimi. 

Jakičis kartu atsivedė Heisaku, bet pristatė jį kaip savo naująjį 
pameistrį. Meluoti buvo priverstas iš baimės prieš daimių. Kas 
žino, ką tas galėjo padaryti supratęs, jog tai tas pats jaunuolis, 
kuris iš jo paveržė Sei jausmus? 

Daimius buvo vienas iš tų, kurie uždėjo karsto dangtį, norė- 
damas įsitikinti, kad Sei tikrai viduje. Negalėdama pajudėti Sei 
klausėsi šiurpaus jo balso: 

— Taip, aš patenkintas. Ji tikrai mirusi. 

Sei dėkojo, kad jos vokai užspausti, nes būtų buvę klaiku pas- 
kutinį regėti to grasaus žmogaus veidą. 

Sei girdėjo, kaip įsitempia virvės leidžiant karstą ir jos kūną 
atiduodant žemei. Jakičis pirmas įbėrė žemių į kapą, po jo - Hei- 
saku. Visą tą laiką Sei klausėsi, kaip žemės grumstai dunksi į 
karsto dangtį. 

O tada įvyko stebuklas. Ji pajuto, kad nuodai jos gyslose iš- 
sivadėja ir kūnas pamažu atsileidžia. Įstengė atsimerkti, bet iš- 
vydo vien tamsą. Galėjo pakrutinti rankų ir kojų pirštus, bet dar 
nebuvo tiek atsigavusi, kad galėtų pakelti rankas ir kojas ir imti 
daužyti karsto dangtį. Ir suprato - jei ims šaukti, tie, kurie vir- 
šuje, ją išgirs. Juto, kad gerklė atgauna balsą, ir nudžiugo, kad jai 
nereikės mirti. Tereikėjo sušukti... 

O tada Sei prisiminė savo pažadą. Jei ištars bent žodį norė- 
dama išsigelbėti, turės tapti daimiaus žmona. Tėvas bus nubaus- 
tas mirtimi, kaip ir Heisaku. Daimius buvo čia pat, tad ji niekaip 

negalės išsiginti sulaužiusi žodį. Heisaku niekaip negalės išsiginti 
atėjęs į šventyklą. 

Tad Sei sučiaupė lūpas ir leidosi palaidojama gyva. Girdėjo, 
kaip grumstai krinta į kapo duobę, sulig kiekvienu kastuvo šūs- 
telėjimu vis dusliau dunksėdami. Kai garsai visiškai nuslopo, ji 
suprato, kad kapo duobė užkasta ir ji įkalinta po žeme. 

Ant žemės Jakičis ir Heisaku apraudojo nelaimingą Sei gyve- 
nimą. Ji tiek daug paaukojo, norėdama apsaugoti tuos, kuriuos 
mylėjo, ir štai kokio sulaukė atpildo. O daimiui nėmaž širdies ne- 
skaudėjo dėl moters, palaidotos pirma jo, - tik buvo patenkintas, 
kad šįkart jo nepergudravo. 

Daimius iki tol niekada nebuvo lankęsis toje šventykloje ir 
neketino kada nors čia grįžti, tad nusprendė prieš iškeliaudamas 
į savo pilį apeiti šventyklos kiemą. Ama-san mėgino vesti jį taku, 
lenkiančiu Sei dirbtuvę, bet joms nepavyko. Įsiveržusį į dirbtuvę, 
jį apstulbino pusiau baigtame lelijų lauke stovinčios stiklinės sta- 
tulos panašumas į naująjį Jakičio „pameistrį . Daimius buvo ne iš 
kelmo spirtas - kaipmat susiprotėjo, kad tai kaimo vaikino, kurį 
taip mylėjo Sei, atvaizdas - vadinasi, pameistriu apsimetęs vaiki- 
nas buvo didžioji Sei meilė. 

Pro šventyklos langus įspindo saulės spinduliai ir užliejo sta- 
tulą savo šviesa. Kūrinio grožis, darbo nuoširdumas ir kruopštu- 
mas buvo tarsi pasityčiojimas iš daimiaus. Jis griebė ant darbasta- 
lio gulinčią medinę lazdą, pasišovęs pirmiau sunaikinti statulą, o 
paskui ir vaikiną. Dėjęs karingą įtūpstą, daimius švystelėjo lazda 
kaip dalgiu, šienaudamas lelijas statulos papėdėje. Vienu atsivė- 
dėjimu sudaužė dešimtis stiklinių gėlių. 

Į orą bloškėsi milžiniškas stiklinių žiedlapių ir stiebelių šuoras, 
sukeldamas galingą garso bangą. Vienu gaistu prasiveržė visi leli- 
jose užlydyti Sei pakuždėti meilės žodžiai. Juose slypėjo tokia galia, 
kad pro langą išbloškė stiklo šukes kaip uraganas. Šukės supjaustė 

daimiui visą kūną, neatpažįstamai jį sumaitojo. Nuo griausmingo 
skambesio apkurto ausys, akimirksniu pabalo plaukai. 

Griausmingas skambesys išsiveržė iš dirbtuvės ir nuaidėjo 
per visą Japonijos padangę. Jis pasiekė žmones visuose šalies 
kampeliuose, ir paskui visi kaip vienas sakė, kad nieko gražesnio 
nebuvo girdėję. Tai skambėjo kaip gryna meilė. 

Daimius liko gyvas, bet randuotas, sumaitotas mikčiurna ma- 
žai priminė ankstesnį žmogų. Jį sugraužė jo paties pyktis ir pavy- 
das. Jis nieko nebegalėjo išgąsdinti ir nebemėgino pakenkti Hei- 
saku ir Jakičiui. 

O Heisaku ir Jakičis įsidėjo stiklinę statulą į vežimėlį ir parsi- 
vežė į savo kaimą. Heisaku įsikūrė senuko namuose kaip sūnus, 
kurio jis niekada neturėjo, ir jie tapo neišskiriami draugai. Paga- 
liau juk juos siejo moters, kurios abu neteko, meilė. 

Iki pat jų dienų pabaigos stiklinė statula stovėjo vidury namų. 
Heisaku buvo kiek nejauku kasdien žiūrėti į savo atvaizdą, bet 
jis turėjo didžiai svarbią paskirtį. Kai sielvartas dėl Sei netekties 
tapdavo nepakeliamas, Heisaku arba Jakičis nuskeldavo mažytį 
statulos gabalėlį - piršto galiuką, plaukų sruogelę, likusios lelijos 
žiedlapį. 

Aišiteru, aišiteru, aišiteru. Weltschmerz — begalinį sielvartą — 
malšindavo iš kiekvienos pradaužtos stiklo ertmės jiems kuž- 
dantis Sei balsas. 


AVIII 


kivaizdžiai pati žinodama atsakymą, Mariana Engel tik dėl 
akių manęs paklausė, kokia šiandien diena. 

— Didysis penktadienis, - atsakiau jai. 

— Eime su manim. 

Įlipom į jos automobilį ir nepraėjus nė pusvalandžio, kai su- 
pratau, kur iš tikrųjų keliaujam: link kalvų, kur su mašina nusi- 
ritau nuo skardžio. Kai atvažiavom, nesimatė nė ženklo, kad čia 
būta avarijos. Medžiai nebeatrodė kaip manęs sunaikinti pasiųsto 
samdytų kareivių būrio priedanga. Pastatyti nauji mediniai stul- 
peliai, sujungti nauju metaliniu lynu, jau buvo gerokai apšepę ir 
nesiskyrė nuo senųjų. Nebuvo padangų išraustų provėžų, išknis- 
tos dirvos — tai buvo visai kitoks kelio vingis. Kai paklausiau, kaip 
sužinojo, kur ta vieta, Mariana Engel tik nusišypsojo ir išleido Bu- 
gacą nuo užpakalinės sėdynės. Jis ėmė guviai šokinėti aplinkui ir 
jai teko šunį subarti, kai tas pavojingai prisiartino prie kelkraščio. 

Iš bagažinės ji išėmė odinį maišelį ir paėmusi mane už rankos 
privedė prie skardžio krašto šalikelėje. Čia pamačiau pirmus po- 
žymius, rodančius, kad mano patirta avarija tikrai įvyko. Lomos 
dugne prie pat man gyvybę išgelbėjusio upokšnio dar matėsi 
išdegęs plotas - mažiukas apskritimas, ne ką didesnis už tašką, 
kurį rasite šio sakinio gale. 


280 ANDREW DAVIDSON wu CHIMERA 


Pro šalį zvimbė ratuoti keliauninkai, regimai susidomėję, į ką 
mes žiūrime. 

- Lipkim žemyn, - pasakė ji, vesdama anapus naujų medinių 
stulpelių. Bugaca bėgo priekyje, laimė, radęs taką, kuriuo galė- 
jom eiti ir mes, ir šalia jo pamačiau raudono plastiko skeveldrą - 
posūkio signalo gaubto, nuplėšto nuo automobilio. Mano auto- 
mobilio. Man sutraukė skrandį. 

Leisdamiesi turėjom žengti per suskirdusią uolieną - į ją ga- 
lėjau įsispirti savo ortopediniais batais, bet buvo sunku laikyti 
pusiausvyrą. Bandžiau įsakinėti savo kojoms, kad manęs klau- 
sytų kaip iki avarijos, bet tai buvo neįmanoma: rekonstruotas 
kelis buvo per silpnas. Marianai Engel pasakiau, kad nebegaliu 
žemiau lipti, bet ji nenorėjo klausytis. Atsistojo tiesiai priešais 
mane, įsispyrusi kojomis į skardį, kad rankomis įsiremčiau jai 
į nugarą. Tai buvo pakankamai tvirta atrama pasiekti daubos 
dugną ir nebegalėjau reikšti jokių pretenzijų. 

Kai priėjom apanglėjusį plotą, pastebėjau jame ką tik prasika- 
lusių žolės kuokštelių. Pamaniau: ateis diena, kai čia vėl viskas bus 
žalia ir gryna. 

— Kas tau? - paklausė ji. 

— Nieko, - atsakiau. - Tiesiog nesitikėjau kada nors čia grįžti — 
tik tiek. 

— Gera grįžti į vietas, kur daug iškentėta. 

— Netiesa. 

Kuo puikiausiai viską atsiminiau: sprogstantį stiklą; pro šalį 
lekiantį vairastiebį; išsijungusio variklio šnypštimą; vis lėčiau 
besisukančias padangas; melsvos liepsnos blyksnį ant automo- 
bilio stogo; svylančių savo plaukų kvapą; pūslėmis nueinantį ir 
pokšintį kūno minkštimą. Viską prisiminiau - kaip iš to žmo- 
gaus, koks buvau, virtau tokiu, koks esu. 

- Tai nesvarbu, jei su tuo susitaikai. Žmogus negali atsigauti 

nepripažinęs savo nesėkmių. — Mariana Engel atrišo maišelį, 
išėmė geležinę žvakidę, kurią, pasak jos, nukaldino Frančeskas, 
ir į atviras jos žiotis įgrūdo žvakę. Padavė man degtukų dėžutę 
ir paprašė uždegti. - Bet svarbu atšvęsti ir tuos metus, kuriuos 
išgyvenai. 

Aš akcentavau, kad tai nėra lygiai metų sukaktis: į avariją tik- 
rai patekau Didįjį penktadienį, bet akivaizdu, jog kasmet ši šven- 
tinė data skirtinga. 

— Nereikia taip paraidžiui suprasti laiko, - pasakė Mariana 
Engel, bučiuodama mane į organinio stiklo veidą. - Ką reiškia ta 
viena diena prieš neaprėpiamą amžinybę? 

— Maniau, visos dienos daug reiškia, - atsakiau. - Ypač tokios, 
kai vos nenumiršti. 

Turbūt tai būtų nuskambėję dramatiškiau, jei kaip tik tą aki- 
mirką Bugaca nebūtų pašokęs į orą ir pašėlusiai kaukštelėjęs 
dantimis, gaudydamas aplink galvą zvimbiantį vabalą. 

— Betgi tu nenumirei, - pasakė Mariana Engel. - Sakyk, ar iki 
avarijos gerai gyvenai? 

Ež Šiaip ne. 

— Tada naują pradžią priimk kaip dovaną. 

Ji nuoširdžiai tikėjo, kad pradedu naują gyvenimą, - gal taip 
ir buvo, bet nevisiškai: svilino gėda dėl to, ką darau su pinigais, 
kuriuos ėmiau iš Džo man parūpintos kredito kortelės. 


Po kelių dienų, kai Mariana Engel išėjo iš tvirtovės pavedžioti 
Bugacos, nusprendžiau tęsti vieną slaptą misiją. Ant kompresi- 
nių drabužių užsimečiau pilką lietpaltį ir, nors neturėjau to da- 
ryti, nusiėmiau kaukę ir išsitraukiau burnos plėtiklį. Užsimaukš- 

linau skrybėlę, nosį pabalnojau tamsiais akiniais, pasistačiau 
apykaklę nusikaltėliškai pirštinėtomis rankomis ir mestelėjau 
akį į lytinio iškrypėlio karikatūrą, žvelgiančią į mane iš veidro- 
džio. Nusprendžiau, kad atrodau kuo puikiausiai, turint galvoje, 
kur susiruošiau. 

- Į artimiausią sekso reikmenų parduotuvę. 

Mano balsas, gergždžiantis kaip senas variklis, privertė taksi 
vairuotoją nužiūrėti mane atgalinio vaizdo veidrodėlyje. Regis, 
jis kelias sekundes pagalvojo apie paekskursuoti susiruošusį ne- 
matomą žmogų, bet šias jo mintis išsklaidė mano atkišta kredito 
kortelė. Mašina pajudėjo ir mes pravažiavome pro Šv. Romano 
fasadą — prie jo tėvas Šanahanas kabino naują plastikinę lentelę 
su užrašu: „Ar tau šis Penktadienis tikrai buvo Didysis? 

Kai privažiavom „Triskart XXX šilką ir aksomą, paprašiau 
vairuotojo palaukti. Jis linktelėjo - matė, kaip šleivoju prie au- 
tomobilio, ir suprato, kad toli nenubėgsiu. Įėjęs į parduotuvę 
pasijutau lyg grįžęs namo. Užuodžiau pažįstamą latekso, odos, 
lubrikantų kvapą. Iš dešinės buvo analinių zondų ir milžiniškų 
guminių pimpių kolekcija, o iš kairės - prancūzių tarnaičių ir ja- 
ponių moksleivių uniformų asortimentas. Prie sienų buvo išdė- 
lioti žurnalai, bet mane domino gale esantys vaizdo įrašai. Per- 
metęs akimis viršelius, greit pamačiau savąjį: „Daktarėlis duoda 
garo“ (kadaise man atrodė, kad tai vienas smagiausių mano su- 
galvotų pavadinimų). Padėjau priešais plinkantį akiniuotą par- 
davėją. 

— Puikus pasirinkimas, - pasakė jis be entuziazmo. 

Grįžęs į varpinės bokštą, kyštelėjau filmą į grotuvą. Mėlynai 
nušvito ekranas, paskui pasirodė senosios mano prodiusavimo 
bendrovės logotipas. Kaip ir daugelio pornofilmų, siužetas galėjo 
būti ir geresnis - net man, scenarijaus autoriui, aktoriui, režisie- 
riui ir prodiuseriui, jis buvo painokas. Filmo pradžioje pasirodo 

moteris - Enė, atėjusi pasitikrinti sveikatos. Jai sunku apsivilkti 
ligoninės chalatą, tad ji paprašo medicinos sesers padėti, ir čia, 
kaip dažnai nutinka, prasideda pašėlęs lesbiečių seksas. Vidury jų 
šėlionių pasirodo daktaras (aš) ir, nė nemirktelėjęs dėl nusižen- 
gimo profesinei etikai ir venerinių ligų rizikos, nusprendžia, kad 
geriausia gydymo priemonė Enei būsiąs analinis seksas be apsi- 
saugojimo priemonių. 

Galvojau apie filmavimo dieną. Iš Sun Li kiniško maisto res- 
torano išvežiotojai atgabeno pavalgyti - užsakymas vėlavo. Boi- 
sas Berdžesas dirbo su kamera, o Erdmanas Diksonas reguliavo 
garsą ir, nepaisant to, kad filmavimas vyko pirmą dienos, Erdma- 
nas buvo įkaušęs. Kaip režisierius, būčiau turėjęs ištrinkti jam 
galvą, jei pats nebūčiau buvęs prisišniurkštęs kokaino. Jei atidžiai 
patyrinėtumėte juostą, pamatytumėte, kaip darbuojantis ties už- 
pakaliniu Enės įėjimu ant apžiūros stalo iš po daktaro chalato 
man kartkartėm iššoka po kaklu pakabintas auksinis šaukštelis. 
Dėl Erdmano apsinešimo garsas išėjo itin prastas, vietomis išvis 
neaišku, kas kalbama. Girdėti tik viena kita frazė - kažkas apie 
Enės temperatūros matavimą „mano dičkiu storuliu termome- 
tru . Gal ir gerai, kad prapuolė didžioji dalis dialogo. 

Deja, pirmoji scena yra dar palyginti nekvaila filmo dalis. 
Nuo tos vietos istorija kvailėja geometrine progresija. Viena iš 
mano meilužių yra psichiatrė - jai kartkartėm sušeriu ir ji tada 
vapa apie mano priešiškumą moterims. O tuo metu Enė virsta 
hipochondrike nimfomane ir įtiki, kad geriausias vaistas nuo jos 
alergijos katėms yra gausios penių dozės. 

Visa tai būtų juokinga, jei ne mano išvaizda. Su kiekvienu 
klubų krustelėjimu plaikstėsi plaukai, oda žavingai žvilgėjo pra- 
kaitui žliaugiant nuo sprando ant krūtinės. Man lupant rūstau- 
jančią kvaišą sugulovę, kad išsklaidyčiau jos įtarimus ir vėl su- 
gundyčiau, kilsavo rankų raumenys. Šypsena be jokių burnos 

plėtiklių pakeldavo lūpų kampučius, o veidas įsitempdavo palai- 
mingai laukiant artėjančio orgazmo. 

Turėjau išjungti vaizdo grotuvą: buvo bloga žiūrėti, koks bu- 
vau princas, palyginti su ta klipata, kuria virtau. Buvo bloga žiū- 
rėti į juostoje jamžintą prakaituotą lygią odą. Žiūrėti nebegalint 
prakaituoti. Gal šitaip jautėsi pasenęs ir šokti nebegalintis Fre- 
das Asteiras? Nufilmuota atletiška jaunystė senatvėje yra tam 
tikros formos tironija; tokios juostos man ir Fredui Asteirui — 
papjūtis. 

Kai paspaudžiau mygtuką juostai išimti, jai išlindus aparatas 
tarsi parodė liežuvį. Įmečiau vaizdajuostę į židinį bendrajame 
kambaryje, ji nukrito ant suplėšytų laikraščių krūvos. Prikišęs 
degtuką žiūrėjau, kaip šoktelėjusios liepsnos ryja kasetę. 

Tai buvo paskutinis kartas, kai žiūrėjau seną savo filmą. 


Sajuri ateidavo kartą arba du per savaitę ir visada šypsodavosi, 
kai išmokydavo mane atlikti vis sunkesnes užduotis. Rezultatai 
buvo nepaneigiami: susitraukę kūno raumenys ėmė tiestis, nu- 
gara iš klaustuko darėsi panašesnė į šauktuką. Terapijos tikslas 
buvo įveikti mano kūno norą eiti lengviausiu keliu ir naudotis 
tvirčiausiais raumenimis, užuot naudojusis tais, kuriais privalu 
naudotis. Sajuri pirmiausia užsibrėžė mane išmokyti reikiamos 
judėjimo technikos ir vaikščiodavo kartu, man ant liemens uždė- 
jusi rankas, versdama laikyti galvą tiesiai. Ji taisė rankų mostus, 
kad geriau laikyčiau pusiausvyrą, ir nuolat primindavo vienodai 
paskirstyti svorį ant abiejų pėdų. Tai buvo ypač sunku aukštyn ir 
žemyn lipant laiptais. 

Man įvaldžius kinetikos pagrindus, perėjom prie mokymosi 

vaikščioti sparčiau ir ilgesniais atstumais. Bugaca irgi veržėsi su 
manimi vaikščioti, sukdamas aplink ratais ir ambrydamas. Sa- 
juri mėtydavo kamuoliuką, kad jis gaudytų, bet daugiausia tam, 
kad šuo pasitrauktų iš kelio ir ji galėtų man reikiamai skirti dė- 
mesio. Grįžę namo naudodavom Marianos Engel man nupirktą 
gimnastikos įrangą. Tai buvo jėgos treniruoklis, nugaros treni- 
ruoklis, stacionarus dviratis. Sajuri savo nuožiūra įtraukė juos į 
reabilitacijos programą. 

Apsilankiusi ji visada patikrindavo mano drabužius ir kart- 
kartėm rasdavo ką pamodifikuoti. Dėl nuolatinio spaudimo 
slūgstant veido randams, reikėjo iš naujo pritaikyti kaukę. Sajuri 
kur reikia pašlifuodavo ją švitriniu popieriumi, o kelis kartus net 
buvo nusinešusi performuoti į ligoninę. Kartą kaukė grįžo ne- 
tinkamai perdirbta - kai Sajuri tai parodžiau, ji po nosimi japo- 
niškai sumurmėjo: Saru mo ki kara očiru. Kai paklausiau, ką tai 
reiškia, atsakė: 

— „Net beždžionė kartais iškrinta iš medžio“ Tai reiškia, kad... 

Ašją pertraukiau: 

— „net išmanantys kartais klysta. Aha, jau girdėjau. 

Ji paklausė, iš kur, tad atsakiau pasiklausti savo vaikino. Turiu 
pasakyti - kažin ar esu matęs žmogų, kurio paraudimas būtų to- 
kio nuostabaus atspalvio kaip Sajuri. 


Viduramžiškas pasakojimas man labiausiai kliuvo vienu atžvil- 
giu: dėl teiginio, kad Gertrūda rengė vokišką Biblijos versiją. 
Kiek pamenu, Martynas Liuteris savo žymųjį vertimą pradėjo tik 
po gerų dviejų šimtų metų. Bažnyčia su įniršiu atmetė Liuterio 
darbą, tad kaip ji galėjo aprobuoti sesers Gertrūdos pastangas? 

Kaip visada įvertinau problemą ir, leidęsis į tyrimus, pirmiau- 
sia buvau nustebintas atradimo, kad iki Die Luther Bibeljau būta 
nemažai vokiškų verstinių biblinių tekstų; Liuteris tiesiog buvo 
pirmas, kuris rašė tokia kalba, kad suprastų paprastas žmogus. 
Ankstesni variantai buvo pažodiniai vertimai, pilni atgyvenusių 
posakių, ir iš tikrųjų suprantami tik tiems skaitytojams, kurie 
galėjo skaityti ir lotynišką šaltinį. 

Seniausia vokiška Biblijos versija buvo ketvirtame amžiuje 
į gotų kalbą Vulfilos išverstas tekstas, pasirodęs keliais dešimt- 
mečiais anksčiau už lotynišką Vulgatą. Garsiajam Vulfilai, no- 
rint surašyti šį tekstą, reikėjo pradėti nuo nieko, taigi jis sukūrė 
šiuolaikinio vokiečių krikščioniškojo žodyno pagrindus. Iki 
šių dienų išliko tik dalis vieno jo Biblijos, vadinamos Codex 
Argenteus, arba Sidabrine Biblija, rankraštinio nuorašo - ji sau- 
goma Upsalos universiteto bibliotekoje. Po jos žinomas devin- 
tojo amžiaus rankraštis iš Fuldos, kurį sudaro į senąją vokiečių 
aukštaičių kalbą išverstos pirmos keturios Naujojo Testamento 
knygos, ir yra užuominų apie pilnesnį, bet neaprobuotą maž- 
daug 1260 metais datuojamą Biblijos vertimą. Kai kurios Bib- 
lijos ištraukos, pavyzdžiui, „Tėve mūsų“, jau seniai buvo pasiro- 
džiusios vokiečių kalba, bet nėra jokių patikimų įrodymų, kad 
apie tą laiką, kai, visų manymu, prie vertimo dirbo Gertrūda, 
kas nors būtų sudėjęs visą vokišką Bibliją, - nors minima, kad 
netrukus, 1350 metais, Augsburge pasirodė visas Naujasis Tes- 
tamentas. 

Žodžiu, galima nusiraminti: regis, keturioliktojo amžiaus pra- 
džia buvo pats tas laikas kam nors padaryti darbą iki galo, - tad 
kodėl tai negalėjo būti Gertrūda iš Engeltalio? 

Be abejo, galėjo rastis begalė kliūčių, o bene labiausiai įtiki- 
nama - pačios Gertrūdos dievotumas ar bent jo rodymas. Ji jo- 
kiais būdais nebūtų ėmusis to, kas galėjo būti palaikyta šventva- 

gyste, o vargu ar galėjo būti didesnė erezija negu neaprobuotas 
Biblijos vertimas. Prieš imantis tokio nepaprasto darbo Gertrū- 
dai reikėjo gauti aukštesnės valdžios leidimą, o jį išsirūpinti buvo 
beveik neįmanoma. Bet čia ir yra svarbiausias dalykas: „beveik 
neįmanoma“ nėra tas pat, kas „neįmanoma“. 

Engeltalio vyresnioji buvo garbaus amžiaus — gal buvo kalta 
senatvė, kad ji palaimino vertimą, kurį būtų atmetęs bet kuris 
blaivaus proto valdytojas? Pasaulyje yra nutikę ir keistesnių da- 
lykų. Vis dėlto yra pagrindo manyti, kad Gertrūda gavo leidimą 
pačiame Engeltalio vienuolyne, nors nebūtinai. Gal ji už vie- 
nuolyno vartų susirado kurią nors iš Bažnyčios galvų, kuri (arba 
kuris) turėjo savų sumanymų, - reikia nepamiršti, kad Bažnyčia 
garsėjo kaip tarpusavyje kariaujančių slaptos politikos veikėjų 
tinklas. Galima spėti, jog aukštesnis asmuo galėjo palaiminti 
Gertrūdos darbą turėdamas toliau siekiančių užmačių, o leidimą 
dirbti gavusi laiminga Gertrūda galėjo pro pirštus žiūrėti, kad jai 
teko tik statytinės vaidmuo. Tai galėjo būti itin abejotinas susita- 
rimas, bet visada lengviau apeiti taisykles, kai kas nors paskatina 
iš viršaus. 

Be abejo, visa tai tėra spėlionės. Kodėl Gertrūda tarėsi esanti 
pajėgi įgyvendinti tokį sumanymą, yra klausimas be aiškaus at- 
sakymo, bet galiu iškelti dar vieną prielaidą: gal aš pernelyg nu- 
vertinau jos troškimą palikti apie save atminimą. Tuštybė yra ir 
galingas variklis, ir didelė pagunda, tad mintis po savęs palikti 
nemarų darbą gali net apdairiausią žmogų pastūmėti į beato- 
dairiškus poelgius. Galbūt ji save įtikino nedaranti nieko bloga, 
net jei neturėjo galutinio leidimo. Galų gale ji vertė iš lotyniškos 
Vulgatos, ir tvirtas jos tikėjimas savo vertimo tobulumu skatino 
rizikuoti, nes jos Biblija atrodė pernelyg gera ir turėjo apsaugoti 
nuo bausmės. Galima įsivaizduoti, kad ji svarstė, jog pats Die 
Gertrud Bibel atsiradimas leis pasiteisinti, kodėl slapta imtasi šio 

veikalo, o kadangi darbas ėjo į pabaigą jai baigiant savo dienas, 
galbūt paprasčiausiai panoro rizikuoti. Ką viršesnieji galėjo pa- 
daryti senai moteriai, tikinčiai, kad vieta Rojuje jai jau užsakyta? 

Kai galiausiai Marianos Engel paklausiau, kokiu pagrindu 
buvo imtasi rengti Die Gertrud Bibel, tikėjausi išgirsti arba aiškų 
atsakymą, arba visą tą istoriją galutinai paneigiantį, jai priešta- 
raujantį teiginį. Bet jos atsakymas nepateisino nei vienų, nei kitų 
mano lūkesčių. 

— Buvau labai jauna ir nieko neklausinėjau, o Gertrūda nieko 
neaiškino. Bet ji visa tai buvo itin įslaptinusi, ir nė vienai vienuo- 
lei nebuvo leista už skriptoriumo ribų prasitarti apie tą darbą. 

- Arjos būtų pasipriešinusios, - paklausiau, - jei būtų maniu- 
sios, kad tai blogai? 

— Galjoms ir grėsė danguje už tai atsakyti, - paaiškino ji, - bet, 
manau, šioje žemėje jos labiau bijojo Gertrūdos ir Agletrudės. 

Mariana Engel atrodė itin pamaloninta, kad taip kruopščiai 
apsvarsčiau šiuos jos pasakojimo aspektus, tad paskatinau ją pa- 
sidomėti, ar norėčiau išgirsti, kas buvo toliau. 

— Iš tikrųjų noriu, - atsakiau. 


AIA 


Rise gyvenimas, kurį iki tol pažinau, liko praeityje, o prieš 
akis laukė gyvenimas, kurio neįsivaizdavau. Eidama atsigrę- 
žiau per petį pažiūrėti į nakties tamsoje išnykstantį tėvo Zunde- 
rio pavidalą. Jis buvo mano gyvenime nuo pat pirmųjų prisimi- 
nimų, ir štai išnyko. Tik tada suvokiau, kad nei aš, nei tu nežinome, 
kur eiti. 

Tu ėjai priekyje, apsimesdamas, jog žinai, ką darai, stengda- 
masis, kad kuo labiau nutoltume nuo Engeltalio. Kažin ar baimi- 
naisi, kad vienuolės gali mus vytis, - turbūt labiau rūpinaisi, jog 
man išgaruos drąsa ir grįšiu atgal. Tad žengei pirmyn, nors tau 
dar ne iki galo buvo sugiję nudegimai, o aš vos spėjau įkandin. 
Kojos slysčiojo ant pažliugusios žemės, bet buvau pasiryžusi įro- 
dyti, kad galiu žengti su tavim koja kojon. Turbūt man tai buvo 
svarbu, nes pati nežinojau, ar taip yra iš tikrųjų. 

Mačiau, kad mūšiai tave išmokė nekreipti dėmesio į fizinį 
skausmą ir žengti į priekį vien valios jėga. Buvau šalia tavęs tau 
sveikstant — žinojau, kad nuo tada, kai atsiradai Engeltalyje, dar 
nebuvai leidęsis į tokį žygį, ir negalėjau atsistebėti tavo ištverme, 
kol galiausiai netekai jėgų. 

Purve paslydai ir sunkiai šlumštelėjai ant žemės. Bandei sto- 
tis ant kojų, bet nieko neišėjo: vos pakilęs vėl susverdėjai. Šįkart 

krisdamas ištiesei rankas, norėdamas atsiremti, bet riktelėjai iš 
skausmo, kurį pajutai krūtinėje susitraukusia oda. Instinktyviai 
nuleidai rankas ir kritai veidu tiesiai į purvą. 

Ištiesiau ranką tau padėti, ir pirmas nevalingas tavo judesys 
buvo mane atstumti. Tačiau turbūt supratęs, kad, norėdami eiti 
pirmyn, turim veikti išvien, leidai padėti tau atsistoti. Bandei pa- 
juokauti: 

— Turbūt velnias man pakišo koją. 

Po minutės kitos tiek atsigavai, kad abu nulingavom po me- 
džiu. Čia atsisėdom, aptekę purvu, nes vis nesiliovė lietus. Su- 
siglaudėm, kad sušiltume, - taip arti dar niekada nejaučiau 
niekieno kūno, juo labiau vyro, tad nieko panašaus negalėjau įsi- 
vaizduoti. Žinojau, jog galiausiai ateis ta akimirka, tikėjausi vir- 
pulio ir šiurpo, bet jaučiau tik nerimą ir baimę, kad gal suklydau 
palikdama Engeltalį. 

Tokia buvo mūsų bendro gyvenimo pradžia: stingdantis lie- 
tus, neleidžiantis eiti toliau, laukimas ryto, kuris galbūt - gal- 
būt - kartu su saule atneš truputį šilumos. Gali būti, mąsčiau sau, 
kad tai ženklas man grįžti atgal. Galėjau pareiti dar niekam ma- 
nęs nepasigedus ir pasilikusi celėje apsimesti serganti. Per dieną 
kitą būčiau grįžusi prie savo pareigų ir gyvenimas vėl būtų buvęs 
toks, kaip visada. 

Bet ne. Agletrudė nenutylės, ką padariau, o aš negaliu palikti 
šalikelėje sergančio žmogaus, ypač tokio, už kurį jaučiausi ši- 
taip atsakinga. Bet vis tiek į galvą lindo mintys apie vienuolyno 
ramybę ir vietą, kurią jame turėjau. Skriptoriume, tarp knygų, 
buvo mano namai. O po medžiu pliaupiant lietui sėdėjau su 
žmogumi, kurį vos pažinojau, bet su kuriuo susiejau savo ateitį: 
negi tai galėjo būti mano gyvenimo kelias? 

Bet nebuvo ką daryti, tik laukti, kol baigsis naktis. 

Kai ėmė brėkšti ir išaušo apsiblausęs pilkas rytas, lietus aprimo, 

bet nesiliovė. Mes vėl leidomės į kelią, tik visa apsimestinė tavo 
stiprybė buvo išsekusi. Kiekvienas bandymas žengti į priekį buvo 
išbandymas, kiekvienas naujas žingsnis buvo nedidelis triumfas. 
Aš buvau prie šalies tau siekiant tų mažų pergalių, laikiau apglė- 
busi ranka ir bijojau - jeigu vėl parkrisi, daugiau neatsikelsi. 

Tada mums pirmąkart nusišypsojo laimė - valstiečio vežimo 
pavidalu. Pasigirdo arklio kanopų kaukšėjimas ir tu žmogui pa- 
mojai sustoti. Paklausei, kur jis traukia, - išgirdom, kad į Niurn- 
bergą, bet kai pasiprašei mus pavežti, valstietis nesutiko. Pasakė, 
kad nėra vietos per kiaules, ir parodė į savo krovinį. 

— Kiek prašai už du savo gyvulius? - paklausei. 

Valstietis pasakė, tu atskaitei tiek monetų, kiek buvo pasakyta, 
padavei jam ir įsiropštei į vežimą. Bandei iškelti vieną kiaulę, bet 
pamatei, kad neįstengsi, tad pamojai man ir bendromis jėgomis 
mums pavyko. Vos palietusi nagomis žemę, kiaulė žvygaudama 
pasileido į mišką, ja pasekė ir mūsų iškeltas kitas gyvulys. Atsi- 
gręžei į suglumusį vadeliotoją ir pasakei: 

— Dabar tavo vežime mums yra vietos. 

Valstietis nenoromis pripažino, kad, regis, yra. Mačiau - jam 
buvo nelabai miela žmonių draugija, bet turbūt suprato, kad tu 
neleisi mūsų palikti. Kadangi jau buvo paėmęs pinigus, sutikti 
buvo lengviau negu ginčytis. 

Visą kelią kiaulės grumdėsi, trankėsi į mus, smalsiai kaišio- 
damos knysles. Iš pradžių bandžiau jas nuginti, bet tai buvo be- 
vaisės pastangos, nes jos tiesiog neturėjo kur trauktis. Jei man 
pavykdavo kurią nustumti, tučtuojau jos vietoje atsirasdavo kita. 
Jos be paliovos žviegė, bet tas žviegimas buvo niekis, palyginti su 
smarve, ir, kai galop pasiekėm Niurnbergo apylinkes, galutinai 
patikėjau, kad kiaulių mėšlas ir yra Dievo mums siunčiama žinia. 

Valstietis išlaipino mus prie užeigos - mačiau, kaip šeimi- 

keistai atrodėm ir nekaip kvepėjom. Šeimininkas svyravo, ar 
mus priimti, nežinodamas, ką daryti su apdegusiu vyriškiu ir 
vienuole, atvykusiais gyvulių vežimu ir besiprašančiais į vieną 
kambarį. Bet tu įkišai jam į ranką kelias monetas viršaus, o aš 
pažadėjau už jį pasimelsti patikinusi, kad, nepaisant mano išvaiz- 
dos, Dievas išklausys mano maldas. Jis nenoromis surado mums 
nuošaliausią kambarį, kuo atokiau nuo savo buveinės, ir sutiko 
įsileisti tik tada, kai pirmiau nusiprausime šalia tekančiame upe- 
lyje ir išsiskalbsime rūbus. 

Kambaryje buvo tik viena lova - tarsi priminimas to, apie ką 
karštligiškai stengiausi negalvoti. Be abejo, mūsų pokalbiai En- 
geltalyje turėjo seksualų atspalvį. Žinojau, kad pabėgau gyventi 
su tavimi ne kaip sesuo, bet neturėjau supratimo, kas būna tarp 
vyrų ir moterų. Tai turėjo būti aišku iš mano veido išraiškos. At- 
sistojai vidury kambario ir pasiklojai kažkokį rūbą sakydamas, 
kad kareiviaudamas įpratai miegoti ant žemės. Nežiūrėjai, kaip 
išsinėrusi iš abito įsliuogiau į lovą, - niekada nepamiršiu tavo 
kilnumo. 

Kad ir kaip buvau pavargusi, negalėjau užmigti. Gal išgirdai, 
kaip man dreba kojos, gal pajutai, kad alsuoju įsitempusi. Šiaip ar 
taip, po kelių minučių vėl prabilai. 

— Mariana... 

Beveik bijojau atsiliepti, bet atsiliepiau. 

— Ką? 

— Nelabai gera pradžia, bet vis tiek pradžia, - pasakei. - Pa- 
žadu, toliau bus geriau. O šiąnakt miegok ir būk rami, niekas tau 
negresia. 

Net neįsivaizduoji, kaip mane nuramino tie žodžiai, ir at- 
silygindama padariau tai, ką galėjau. Padaviau tau pakabutį su 
strėlės antgaliu — net neišdrįsau pati užkabinti tau ant kaklo - ir 
pasakiau, jog tėvas Zunderis jį palaimino, kad tave saugotų. 

— Tad man bus garbė jį nuolat nešioti, - pasakei, - ir ačiū tau. 

Miegojom iki paryčių, ir nusprendėm pernakvoti dar vieną 
dieną, kad atsigautume prieš leisdamiesi į kelią. Vis dar nebu- 
vom sugalvoję, kur traukti, - net tai mane gąsdino, nes turėjom 
laisvę rinktis, ką daryti su savo gyvenimu. Kas yra pasirinkimas, 
tu nežinojai nuo tada, kai parsisamdei į kondotą, o aš niekada 
nežinojau. 

Užeigos šeimininkė paruošė mums vakarienę ir apstulbau, 
kad gali būti tokių gardžių valgių. Nepamiršk - vienuolėms prės- 
kas skonis buvo nusižeminimo būdas. Valgydami kalbėjomės. 
Abu dėl suprantamų priežasčių norėjom į kokį didesnį miestą, 
kur galėtume kuo labiau susilieti su minia. Tame krašte buvo 
du dideli miestai - Niurnbergas, šalia kurio esančioje užeigoje 
buvome apsistoję, ir Maincas. Maince vyko daug statybų, dau- 
giausia naujų bažnyčių, o tai buvo privalumas. Be šaudymo arba- 
letu, mokėjai tik mūrininko amato, tad iš jo ir sumanei bandyti 
uždirbti gyvenimui. Tai turėjo būti nelengva, nes dešimt metų 
buvai metęs amatą, dar nebuvo visiškai užgiję nudegimai, - bet 
neturėjom iš ko rinktis. Turėjai truputį pinigų, gautų už kareivia- 
vimą, o mums išeinant brolis Heinrichas į delną man įspraudė 
kelias monetas, tad kurį laiką galėjom verstis. 

Būta ir kitos priežasties rinktis Maincą: jame buvo nusistovė- 
jusi kitokia negu kitur tvarka, pagal kurią buvo sprendžiami tikė- 
jimo ir pasaulietiniai reikalai. To miesto piliečiai išsikovojo teisę 
patys rinkti savo valdžią ir tvarkyti savo gyvenimą, o ne palikti 
tai Bažnyčios valiai. Nors mano pareigos Engeltalyje nebuvo la- 
bai svarbios, vis tiek būtų buvę smagiau mieste, kuris turi tam 
tikrą autonomiją Bažnyčios atžvilgiu. Niurnbergas buvo per arti 
Engeltalio ir geografiškai, ir istoriškai — šiaip ar taip, Adelheitė 
Roter, kurios vadovaujamos beginės įkūrė vienuoliją, buvo iš 
Niurnbergo. 

Apsisprendę Mainco naudai, turėjome ten dar ir nusigauti. Aš 
negalėjau keliauti su vienuolės abitu — su juo jaučiausi tarsi ap- 
gavikė. Nors dar nebuvau sugalvojusi, kaip pasivadinti, supratau, 
kad nebesu ordino sesuo. Susiradom, kur buvo pardavinėjami 
ano meto nešiosenos apdarai - man tai buvo didelė naujiena. 
Pasimatavau siurko su didelėmis rankų iškirptėmis, vadintomis 
pragaro langais, mat jos gundžiusios vyrus lįsti vidun. Toks ap- 
daras buvo ne man. Galiausiai išsirinkau austines glaudines ir pa- 
prastą tuniką. Vienuolės rūbų neišmečiau, o susidėjau į kuprinę. 
Net norėdama nebūčiau galėjusi jų mėtyti kaip šlamšto. 

Į Maincą atėjom iš rytų pusės, pro vartus, vedančius į Reiną. 
Neįsivaizduoji, kaip visa tai buvo nuostabu. Aplink visi šūkavo! 
Suprantu, tiek ten tebuvo to šūkavimo, bet nepamiršk — visą 
gyvenimą buvau praleidusi vienuolyne. Mes yrėmės per minią 
pro gėrybėmis nukrautus prekystalius, pro tavernas, iš kurių 
paknopstomis virto girtuokliai. Nė vienas žmogus man nenu- 
silenkė, kaip paprastai būdavo, kai vilkėjau abitą. Aš buvau tik 
paprasta miestelėnė. 

Patraukėme į skurdesnes miesto vietas, ieškodami pigesnio 
būsto. Galiausiai radom padorią buveinę žydų kvartale už par- 
duotuvės, kuri buvo senyvos poros nuosavybė. Uždavėme jiems 
kiek galvosūkio, kodėl norime čia gyventi, nes šeimininkė ne- 
truko nustatyti, kad aš krikščionė. Patikinau, kad man mažiau- 
siai rūpi juos atversti, ir šito visai pakako. Manau, į akį krito 
mūsų nuoširdumas ir buvo matyti, kad esame viso labo įsibau- 
ginusi įsimylėjėlių pora. Ar taip ir buvo, čia jau kita kalba -— aš 
dar negalėjau pasakyti, bet tokie pasirodėme mūsų šeimininkei. 
Sumokėjom į priekį už pirmus kelis mėnesius, ir jie svetingumo 
ženklan mus net pavaišino duona. 

Skyrėm kiek laiko pasidairyti po miestą, nes tu dar nebuvai 
pasiruošęs pulti į darbo paieškas. Visą pirmą savaitę laikiau su- 

kryžiavusi pirštus vildamasi, kad miestas mums patiks, o dar 
svarbiau, kad ir toliau patiksime vienas kitam. Maincas nebuvo 
labai didelis — vos kilometras ar pora skersai visą miestą, bet 
jame, rodos, gyveno dvidešimt tūkstančių žmonių. Tais laikais 
nemažai. Gyventojų susibūrimo vieta buvo turgus šiaurryti- 
niame miesto kampe, ir pirmąkart jame apsilankę patekome į 
triukšmingą šventę. Čia buvo miesto rotušė, taip pat Šventosios 
Dvasios ligoninė - kaip tik į ją siūliau kreiptis, pirmąkart išvy- 
dusi tave apdegusį. Vakarinėje pusėje buvo sodas ir šv. Antano 
vienuoliams priklausanti kiaulių ferma. Kažkodėl jie manė, kad 
kiaulių auginimas puikiausiai dera su ligonių slaugymu. 

Maince veikė daugybė vienuolių ordinų. Tarp jų buvo pran- 
ciškonų, augustinų, teutonų, kartūzų, magdaliečių ordinai... visų 
net nebepamenu. Bet labiausiai mane domino beginės, kurios iš 
esmės buvo vienuolės, oficialiai nepriklausančios jokiam ordi- 
nui. Prisimindamas mano padėtį gali įsivaizduoti, kad jaučiau su 
jomis tam tikrą giminystę, - jos nepriklausė vien Bažnyčiai, bet 
nebuvo ir visiškos pasaulietės. Rodos, gatvėse jų buvo visur, ir 
jas pamačius man suspurdėdavo širdis. Nors palikau Engeltalį, 
neketinau palikti Dievo. 

Aukščiausia iš miesto bažnyčių buvo Šv. Martyno katedra. Ji 
buvo apie 1000 metus pastatydinta arkivyskupo Viligizo, mat 
įgijus teisę vokiečių karalius karūnuoti Maince, jam prireikė 
nuveikti ką nors didinga. Bet likus dienai iki oficialaus pašventi- 
nimo Šv. Martyno katedroje kilo gaisras. Regis, ji pamėgo ugnį, 
nes apie tą laiką, kai atkeliavome, buvo užsidegusi dar du kartus. 
Man vis atrodė, kad tai tam tikras dėsningumas. Triskart sude- 
gusi, triskart atstatyta. 

Šv. Martynas buvo neapsakomo grožio. Bronzinės durys, 
įspūdingas skulptūrinis Nukryžiavimas, žavingi ažūriniai lan- 
gai, pro kuriuos saulėtomis dienomis navą užliedavo spalvota 

šviesa. Prieš transeptą buvo didysis choras, o rytinėje dalyje — 
mažesnysis. Katedroje buvo palaidoti kai kurie arkivyskupai — 
regis, Zygfrydas fon Epšteinas ir Pėteris fon Aspeltas. Per tuos 
metus, kai gyvenome Maince, prie jų prisidėjo arkivyskupo fon 
Bucheko kapas. Įžengęs į tą vietą negalėjai nepajusti istorijos 
svorio. 

Kai jau buvom apsižvalgę po miestą, ėmei ieškotis darbo. 
Supratai, kad reikės pradėti nuo žemiausio laiptelio, bet buvai 
tikras, jog su savo požiūriu į darbą sulauksi įvertinimo. Kas rytą 
anksti atsikėlęs susiruošdavai apeiti visas statomas bažnyčias ir 
kasdien grįždavai nieko nelaimėjęs. Tada pradėjai vaikščioti prie 
statomų gyvenamųjų, prekybos namų, prie tiesiamų naujų kelių, 
bet ir jų statytojai tavęs kratėsi. Pasidarei žinomas visose staty- 
bose kaip margas šuo, bet, kad ir ką darei, niekas nenorėjo duoti 
tau darbo. 

Didžiausia bėda buvo ta, kad nenorėjai meluoti. Jei meistrų 
viršininkas klausdavo apie tavo patirtį, visada tiesiai atsakydavai, 
kad kurį laiką nedirbai mūro darbų. Kai klausdavo, ką darei per 
tą laiką, atsakydavai, kad buvai kareivis. Jei tave spausdavo pa- 
sakyti, koks kareivis, tylėdavai. Bet tikroji priežastis, dėl ko tave 
kaskart ginė šalin, buvo tavo nudegimai. Tada jie nebuvo tokie 
dideli kaip dabar, bet pamėgink įsivaizduoti ano meto prietarin- 
gumą. Ką gali žinoti, į ką buvo įsivėlęs sudegėlis, ypač kažką nu- 
tylintis? Be abejo, nutylintis kažką bloga. 

Kaskart parkiūtinęs namo pastoviniuodavai už mūsų buto 
durų. Pasitvarkydavai drabužius, pagniaužydavai kumščius ir tik 
tada išspausdavai šypseną. Žinojau tai, nes žiūrėdavau į tave pro 
langelį. Prieš tau įeinant atsitraukusi nuo jo dėdavausi nieko ne- 
mačiusi. 

Mano vargai bandant prisitaikyti prie naujo gyvenimo buvo 
kitokie. Neprivalėdama laikytis pamaldų tvarkaraščio, kiek galė- 

dama vaikščiojau į bažnyčias, bet neprivalomos maldos buvo ki- 
tokios. Pradėjau mokytis gaminti valgyti, ko niekada nebuvau da- 
riusi vienuolyne. Nusitvėriau žalių vaisių ir daržovių, manydama, 
kad neapsiriksiu, bet po kelių savaičių užsiminei, kad norėtum ko 
nors „labiau apčiuopiama“. Tai reiškė ką nors šilta, mėsiška. Man 
pavykdavo sugadinti beveik viską, ką pastatydavau ant ugnies, — 
perkepti, pervirti, nukaisti, kol dar būdavo neįkandama, sumai- 
šyti, ko nederėjo maišyti. Tu šypsodavaisi matydamas mano 
pastangas ir likučius slėpdavai kišenėse, sakydamas, kad man jau 
geriau sekasi. Tai buvo dar vienas tavo kilnumo įrodymas. Ga- 
liausiai mūsų būsto šeimininkė, neapsikentusi iš mano virtuvės 
sklindančių kvapų, išmokė mane pravarčių gudrybių. 

Bet maisto ruošimas buvo niekis, palyginti su meiliškais daly- 
kais. Viešpatie, tai buvo baisu! Bet ir čia tu buvai kantrus, tikrai 
kantresnis, negu galėjau tikėtis. Gališ dalies dėl nudegimų - kar- 
tais naktimis jie buvo pernelyg opūs prisiliesti. Tu nebebuvai ne- 
kaltas, būtų buvę naivu to tikėtis, bet niekada neatsiprašinėjai, 
kad iki manęs turėjai moterų. Juk buvo laikas, kai dar nebuvom 
susitikę, ir atėjo laikas, kai susitikom, štai ir viskas. Lygiai kaip aš 
palikau savo buvusį gyvenimą, turėjau suprasti, kad ir tu palikai. 
Dažniausiai tai nebuvo sunku, nors kartais slapčia man tekdavo 
galynėtis su pavydo kančiomis. 

Tai, kad turėjai kūniškos meilės patirties, buvo privalumas. 
Keista, bet tai buvo panašu į bevaises mano viso gyvenimo pa- 
stangas siekti tobulos dvasinės meilės. Man niekada nebuvo ga- 
lima reikšti savo valios, tik ją priimti. Tu mane įvesdinai į juslin- 
gumą, kurio nemaniau turinti. Atradau, kad aš... Pažiūrėk į mane, 
po šitiekos metų vis dar raustu. Vis dar negaliu apie tai kalbėti. 
Galiu tik tiek pasakyti, kad visą gyvenimą laikiausi įžadų, bet po 
kelių mėnesių su tavimi supratau, jog skaistus gyvenimas vargu 
ar išvis buvo gyvenimas. 

Šiaip ar taip, prisitaikiau prie gyvenimo už vienuolyno sienų. 
Ir toliau vaikščiojau į Šv. Martyną, bet netrukus ėmiau melstis už 
tavo sveikatą ir kad sėkmingai susirastum darbo, kitaip sakant, 
meldžiausi už tai, ko noriu, o ne už tai, ką Dievas duoda. Išėjusi 
iš bažnyčios, žiūrėk, gatvėje jau ir leisdavausi šnekučiuotis su be- 
ginėmis, o su keliomis susidraugavau. 

Iš esmės Bažnyčia laikėsi nuomonės, kad neišmanėliams ne- 
dera kištis į Dievo reikalus, bet dabar man jau taip neatrodė. Be- 
ginės darbavosi gatvėse ir laikėsi neturto įžadų — visai kas kita 
vyko bažnyčiose, nes man paaiškėjo, kad dauguma dvasininkų 
nemokšos ir net pagedėliai. Beginės gyveno iš to, ką uždirbdavo 
iš smulkių rankdarbių ir talkininkaudamos ligoninėse, prisidur- 
damos iš žmonių aukų, o ne iš uždėtų mokesčių. Kas vakarą jos 
grįždavo į savo beginažus ir rytą vėl viską pradėdavo iš naujo, ir 
niekam net klausimo nekildavo, ar jos tai daro iš tyros širdies. 
Netrukus įsitikinau, kad Bažnyčia nusistačiusi prieš begines la- 
biausiai dėl to, kad šalia šių diletančių nekaip atrodė jos vedliai. 

Beginės neįsivaizdavo, kas aš tokia. Galėjau išsamiai kalbėti 
apie Bibliją, mokėjau skaityti ir lotyniškai, ir vokiškai. Buvau stu- 
dijavusi Biblijos tyrinėtojus ir mokytojus. Žinojau apie Mech- 
tildą Magdeburgietę, beginėms itin svarbią mistikę, ir buvau 
skaičiusi jos šedevrą „Sruvenanti dievybės šviesa. Apie visa tai 
nusimaniau, bet nesakiau, - negalėjau sakyti, - iš kur ir kaip. Aš 
dariau įspūdį, bet gluminau. Tačiau jas labiausiai domino visa- 
pusiškas mano nusimanymas apie knygdirbystę. Išmaniau dau- 
giau negu jų meistrės, kurių darbo Vargšų Biblija buvo dalijama 
gatvėse. 

Artinosi žiema - tu vis dar nebuvai susiradęs darbo, ir nuolati- 
niai darbdavių atsisakinėjimai ėmė tave veikti. Statybų viršinin- 


v.o- o 


eidavai namo vis labiau nusikamavęs. Pradėjai save koneveikti, 

kad nedarai, „kas priklauso doram vyrui. Man teko išeiti dar 
vieną išorinio pasaulio pamoką - apie vyrišką išdidumą. Norė- 
jau tau pagelbėti, tačiau bet kokius mano pasiūlymus sutikdavai 
su piktumu. Nors žinojau, kad pyksti ne ant manęs, o ant savęs, 
nebuvo lengviau. 

Kita didelė kliūtis buvo tai, kad neturėjai amato mokėjimą 
liudijančių popierių, kuriuos tavo amžiaus darbininkas jau tu- 
rėjo būti gavęs. Nesvarbu, kad buvai dėl to nekaltas, kad nesiti- 
kėjai, jog abu tavo tėvai pasimirs ir paliks tave visai mažą. Bet tu 
neturėjai popierių, ir gana. Mūrininkų gildija buvo griežta ir tu 
tiesiog neatitikai jų reikalavimų. Reikėjo ką nors daryti, ir nedel- 
siant, nes mūsų santaupos nebuvo neišsenkamos. 

Tad aš priėmiau du sprendimus, ir nė vieno tau nepasakiau. 
Pirmiausia pasiūliau savo paslaugas beginėms. Ne kaip jų narė, o 
kaip samdoma darbininkė. 

Jų dauginama Vargšų Biblija buvo nesudėtinga - paprasti 
iliustracijų ir teksto atspaudai nuo raižytinių lentų, bet jie man 
vis tiek atrodė įspūdingi. Taip mažai žmonių mokėjo skaityti, 
kad paveikslėliai buvo vienintelis būdas masėms papasakoti 
religines istorijas. Naujojo ir Senojo Testamento pasakojimai 
būdavo pateikiami greta, kad skaitytojas galėtų apmąstyti jų są- 
sajas: nepervertindamos skaitytojų, beginės bandė skatinti juos 
mąstyti. Vis dėlto mačiau, kad galėčiau patobulinti įrašus ir pa- 
siūlyti labiau vykusius scenų derinius. Beginės tuo nepatikėjo, 
tad parengiau keletą pavyzdžių ir jos pritarė, kad jie tinkami. Jos 
ir toliau įtariai žiūrėjo į prašalaitę, besiprašančią kartu su jomis 
dirbti, tad nutariau, kad atėjo metas joms papasakoti apie savo 
gyvenimą Engeltalyje. 

Tai sužinojusios jos negalėjo tuoj pat priimti manęs į savo gre- 
tas. Žinoma, garsiai to nepasakė, bet numaniau, kad nusprendė 
palaukti, kol apsitrinsiu ir kartu iš savęs ištrinsiu bent kiek Engel- 

talio. Neturėdamos iš ko man mokėti, jos įdėdavo lauktuvių duo- 
nos ir ropių. Tai išties palengvino gyvenimą, nes tau grįžus namo 
iš darbo paieškų galėdavau nemeluodama sakyti, kad tie valgiai 
yra labdara. Man nereikėjo sakyti, kad aš šį tą uždirbu, o tu ne. 

Apie kitą dalyką tau iki šiol niekada neužsiminiau. Nepa- 
miršk, tai buvo labai seniai — tikiuosi, man atleisi. 

Vieną rytą atsikėlęs susiruošei leistis į darbo paieškas. Aš lyg 
šiaip sau paklausiau, kokias bažnyčias ruošiesi apeiti, ir tu atsa- 
kei, kad pradėsi nuo Šv. Kristoforo, paskui eisi pas neturtėles 
klarises, po jų - į Šv. Kvintiną. Kur toliau eiti, nebežinojai. Kai 
išslinkai pro duris, pirmąkart nuo tada, kai palikau Engeltalį, 
apsirengiau vienuolės drabužiais. Patraukiau į Šv. Kvintiną žino- 
dama, kad kiek užtruksi, kol ten ateisi. 

— Bus žavinga bažnyčia, - pasakiau statybos viršininkui. - Pa- 
grindinė nava iš pažiūros gana trumpa, o šoninės navos aukštos. 
Įdomus įspūdis. 

Jis man padėkojo, bet suprato, kad atėjau ne pasikalbėti apie 
architektūrą. Jis mandagiai paklausė, - kas gi drįstų įžeisti vie- 
nuolę? - koks tikras mano apsilankymo tikslas. Atsakiau, kad 
noriu pasikalbėti dėl vieno bičiulio, kuriam reikia darbo. Tas 
žmogus sužalotas nudegimų. Viršininkas pavartė akis ir atsakė, 
kad panašus žmogus išties čia, atsiprašant, šlaistosi kiekvieną 
mielą dieną, bet darbininkų jiems netrūksta. Be to, to žmogaus 
išvaizda trikdo kitus darbininkus. 

Nutaisiau balsą, kokiu buvau įgudusi kalbėti apie Dievą. 

— Betgi apie žmogų negalima spręsti vien iš išvaizdos. O aš 
tikrai žinau, kad jis labai geros širdies ir daug metų atidavęs mū- 
ro darbams. 

Viršininkas vėl mandagiai atrėmė, kad mūro darbams atiduo- 
tus tavo metus nutraukė krūva metų kažkur kareiviaujant, jei jis 
neklystąs, samdinių būriuose. 

Aš nei patvirtinau, nei paneigiau viršininko spėlionių, bet 
gana mįslingai pareiškiau: 

— Yra kareivių, kurie kaunasi už Dievą, jų kova reikalinga, bet 
ja viešai nesigiriama. Taigi dar kartą jūsų klausiu: argi statant to- 
kią gražią bažnyčią tikrai neatsiras vietos dar vienam darbinin- 
kui? Tegul tokiam, kurio gyvenime būta tam tikrų duobių? Aš 
galiu asmeniškai laiduoti, kad tai puikaus būdo žmogus. 

Jis nužvelgė mane nuo galvos iki kojų ir paklausė, iš kur aš, 
tiesą sakant, esanti. Atsakiau, kad esu iš Engeltalio, nutylėdama, 
jog nebesu tikra jo seserijos narė. Iš jo linktelėjimo supratau, kad 
buvo girdėjęs apie Engeltalį. Pasakė pagalvosiąs, ką galėtų pada- 
ryti, bet nieko neprižadantis. 

— Dėkoju, kad maloniai mane priėmėte. Jei rastumėte jam 
kokią vietelę, prašau nesakyti, kad buvau čia atėjusi. Jis išdidus 
žmogus ir būtų geriau, jei manytų, kad jo paties atkalumas davė 
vaisių. 

Nusilenkiau ir priedo pažadėjau viršininkui už jį melstis. 

Nusivilkusi abitą patraukiau tiesiai į Šv. Martyną. Melstis ne 
už statybos viršininko sielą, kaip kas nors būtų pamanęs, o už 
savąją. Pagalvojus apie savo apgavystę prisidengus bažnytiniais 
drabužiais man buvo bloga iki vėmimo. Išėjusi iš katedros nėmaž 
nejaučiau, kad man atleista. Meldžiau ženklo, bet jo negavau. 

Ženklo sulaukiau tą vakarą, kai tu įžengei pro duris, pavargęs, 
bet šypsodamasis, nusėstas akmens dulkių. 

— Mane šiandien priėmė vienas viršininkas. 

Ėjo savaitės, ir statybose apie tave susidarė palankią nuo- 
monę. Kai baigėsi darbai Šv. Kvintine, viršininkas rekomendavo 
tave Šv. Stepono statytojams. Tai tęsėsi visą žiemą, tu krypavai 
iš vienos bažnyčios į kitą. Pelnei šiokį tokį vardą, įgijai šiek tiek 
draugų ir kasdien trykšdamas džiaugsmu parnešdavai monetų 
saują. Prišildydavau didelį kubilą vandens tau numaudyti. Tu te- 

bebuvai randuotas, sutraukta oda, ir aš masažuodavau tau kūną, 
koljis atsileisdavo. Tas darbas bet kam buvo sunkus, o tau dėl su- 
žalojimų dukart sunkesnis. Vis dėlto kasdien vis labiau tvirtėjai. 
Maitinau tave tuo, ko išgalėjom prasimanyti, dažniausiai tik ro- 
pėmis arba duona, kokia pigesne mėsa - šonine, ir tuo, ką slapčia 
uždirbdavau iš beginių. 

Pinigų kaip tik užteko išlaikyti mūsų būstui. Šeimininkė 
ir toliau mokė gaminti valgyti ir supažindino su keliomis savo 
draugėmis. Prireikė laiko, kol jos mane pripažino, nes Mainco 
žydams nebuvo lengva bendrauti su krikščionimis - dar nebuvo 
pamiršti pasakojimai apie Emicho kryžininkų surengtas žudy- 
nes ar arkivyskupo bandymus išvaryti žydus iš to miesto. Tačiau 
gyvendami mieste ir čia kuo nors versdamiesi jie tiesiog negalėjo 
nesusidurti su įvairiais žmonėmis. Spėju, jiems patikau tuo, kad 
niekada nebrukau savo tikėjimo. 

Tad šalia bičiulių beginių įgijau pažįstamų tarp žydų, o tu 
turėjai draugų visose miesto statybose. Aš lioviausi meldusi 
ženklo, ar teisingai padariau palikdama Engeltalį. Supratau, kad 
pasielgiau teisingai. 

Pavasarį vienas mūrininkas, su kuriuo buvai susibičiuliavęs, 
netikėtai tau davė neįprastą pasiūlymą. Jis pasakė esąs pavar- 
gęs mokyti neišmanėlius berniūkščius ir pasigendąs suaugusio 
pagalbininko. Jei neprieštarautum dėl mažesnio atlyginimo, jis 
kreiptųsi į mūrininkų gildiją dėl išskirtinės pameistrio privilegi- 
jos. Perspėjo, kad tai būsią nelengva ir pinigai būsiantys mažesni 
negu dabar, bet galiausiai tu gausiąs amatininko popierius. Ke- 
lias minutes pasitarę nusprendėm, kad tokio pasiūlymo gali dau- 
giau ir nesulaukti. Buvo šiokių tokių sunkumų įtikinti gildiją, bet 
galiausiai jie sutiko, tad tu tapai vyriausiu Mainco pameistriu. 

Visa galva pasinėrei į darbą, plušėjai nuo aušros lig sutemos. 
Dirbai, kas buvo liepiama, niekada nesiskųsdavai ir atidžiai 

klauseisi nurodymų. Nekenkė ir tai, kad turėjai įgimtų gabumų 
akmens darbams. Tai, ko išmokai iš tėvo, bėgant metams niekur 
neprapuolė. 

Tikėjimas šviesesne ateitimi - stebėtina dovana. Mes vis dar 
neturėjom pinigų, bet pradėjom kalbėti, kaip galiausiai įsigysim 
nuosavą pastogę. „Gal nedidelį namuką: Susiradom, apie ką sva- 
joti, o svajonės mums reikėjo, nes itin pajutome uždarbio suma- 
žėjimą, ypač pasidarė sunku prasimaitinti. Jei ne beginių „lab- 
dara“, niekaip nebūtume išsivertę. 

Tuščiais pilvais klajodami po miestą, rodydavom vienas ki- 
tam namus, į kuriuos norėtume persikraustyti. Kada nors. 

— Esant savam stogui, - pasakei, - paprašysiu tavęs suteikti 
man garbę ir tapti mano žmona. 


AA 


asakojimas apie mūsų praeitį šioje vietoje nutrūko. 
Maldavau pasakyti, ar mes susituokėm, bet Mariana En- 
gel tarė: 
— Palauk, ir pamatysi. 


Daug kartų buvau grįžęs į ligoninę darytis rekonstrukcinių 
operacijų. Nuo šiol jos jau buvo daugiausia estetinės — skirtos 
pagerinti ne tiek mano būklę, kiek išvaizdą. Nenės paklausiau, 
kiek dar reikės perdirbinėti mano išorinę dangą, bet ji atsakė 
nežinanti. Paklausiau, kiek galų gale pagražėsiu, o ji atsakė, kad 
kiekvieno ligonio atvejis vis kitoks. 

Negalėjau atsikratyti jausmo, jog, kad ir kaip Mariana Engel 
manim rūpinosi, nebūdamas tvirtovėje suteikdavau jai pagei- 
daujamą pertrauką netrikdomai dirbti. Jau įpratau, kad kelias 
dienas pagulėjęs ligoninėje ir parvažiavęs taksi rasiu ją pasliką 
lovoje — nusiplūkusią, aptekusią akmens dulkėmis, o užmetęs 
akį į pusrūsį aptiksiu į mane žvairakiuojančią naują pabaisą. Pas- 
kui patikrindavau dubenis su vandeniu ir ėdalu, kuriuos Bugacai 

palikau prieš išvykdamas, ir jie visada būdavo tušti - įtariau, kad 
vos man dingus už durų jis iškart viską sudorodavo, bet nieko 
negalėjau padaryti. Šiaip ar taip, visai pravertė tos išvykos į ligo- 
ninę, nes jos darbavimasis kaltu man nesant reiškė, kad sugrįžus 
turėsim daugiau laiko būti kartu. 

Vis dėlto ji kartais kalė skulptūras ir man negulint ligoninėje, 
o aš vis labiau gebėjau pasirūpinti savimi - ir ja. Vargais negalais 
atsiplėšusi nuo darbo manęs numaudyti, sakyčiau, piktindavosi: 
kuo arčiau pro akmenį būdavo prasiskverbusi prie skulptūros, 
tuo įnirtingiau šiūruodavo mano kūną. Baigusi grįždavo į pus- 
rūsį, o aš nunešdavau jai valgyti. 

— Žinok, tau geriau - ir greičiau - sektųsi dirbti, jei retkarčiais 
užvalgytum. 

— Esmė ta, kad turiu ne tik išvaduoti chimerą. Turiu dar ir 
dvasiškai tobulėti. 

— Ką tai reiškia? 

— Pasauliečiai lepina kūną maistu ir materialiais patogu- 
mais, — tarė ji. - Šie dalykai patenkina kūną, bet yra dvasios prie- 
šai. Susilaikymas yra apynasris, suteikiantis dvasiai pranašumo 
amžinose grumtynėse su kūnu. 

Tai buvo dar vienas argumentas, kuriam buvo svetima logika, 
taigi dar vienas ginčas, kurį aš buvau pasmerktas pralaimėti. Tad 
ištuštindavau jos pelenines, pripildydavau butelius vandens ir 
palikdavau lėkštę pjaustytų vaisių, kuriuos žinojau rasiąs nepa- 
liestus, kai vėl pas ją nusileisiu. 

Nežemiška Marianos Engel būsena po kelių dienų savaime 
išsisklaidydavo. Ji atsiprašinėdavo, kad buvo pabėgusi iš šios 
tikrovės, bet suvokiau, kad iš tikrųjų nelabai turiu kuo skųstis, 
nes paprastai ji pasinerdavo į darbą kartą ar du per mėnesį. Už 
tai gaudavo gerą atlygį, be kita ko, mano išlaidoms padengti, o 
visą kitą laiką skyrė man: bet kuris kitas, kieno antroji pusė nuo 

devintos iki penktos būna darbe, man būtų pasakęs liautis verkš- 
lenus. 

Be to, kiekvienas jos darbo priepuolis man buvo puiki proga 
apskambinti senus pažįstamus ir susiorganizuoti papildomų 
morfino atsargų kredito kortele pasiėmus avanso. 


Kiti prekybos centro pirkėjai stengėsi į mus nežiūrėti, bet jiems 
tai nesisekė. Mariana Engel pamojavo močiutei atvipusiu žandi- 
kauliu, kuri spruko šalin tarsi užklupta daranti ką nepadoraus, 
bet vis vien nesusivaldė dukart neatsisukusi pažiūrėti per petį. 

Protu aš suvokiau tą nuostabą žiūrint į mane, bet mano emo- 
cinė reakcija buvo nepakenčiama. Visiems laikams praradau 
anonimiškumą, nes tapau išskirtinis pačia tiesiogine prasme. 
Tai, kad mano veidą ir kūną slėpė organinio stiklo kaukė ir kom- 
presiniai drabužiai, tam tikra prasme dar labiau traukė dėmesį. 
Kaip gerame siaubo filme, tai, ką gali tik įsivaizduoti, yra baisiau 
už tai, ką iš tikrųjų matai. 

Girdėjau, kaip motina aštuntoje lentynų eilėje liepė savo vai- 
kui nespoksoti. Penkerių ar šešerių metų berniukas saugiai už- 
siglaudė jai už kojos, bet nepajėgė atplėšti nuo manęs akių. Mo- 
tina pasakė: 

— Atleiskite. Jis, hmm, toks smalsus ir... e-e-e... per daug drau- 
giškas... | 

— Ne, nereikia atsiprašinėti! Argi kas nors gali būti per daug 
draugiškas! - Mariana Engel pasilenkė ir pažiūrėjo berniūkščiui 
į akis. - Tu labai mielas. Koks tavo vardas? 

— Bilis. 

— Sutrumpintai Viljamas? 

— Taip. 

— Gražus vardas. - Mariana Engel linktelėjo mano pusėn. - 
Viljamai, tau baisu mano draugo? 

— Trupučiuką, - sušnibždėjo Bilis. 

— Jei su juo susipažintum, pamatytum, kad jis ne toks jau 
blogas. 

Galvojau, kam nuo Marianos Engel kalbų nesmagiau, - Biliui, 
Bilio mamai ar man, - ir pasakiau, kad mums reikia eiti. Buvau 
pamiršęs, kokį įspūdį daro mano švogždimas pirmąkart jį girdin- 
tiems žmonėms. Kai Bilis įsidrąsinęs liovėsi slapstytis, smalsiai ir 
kartu baugiai manęs paklausė: 

— Kas tau yra? 

Motina jį subarė sakydama, kad taip klausti nelabai mandagu. 
Numojau į tai ranka, bet Mariana Engel paklausė, ar jai pačiai 
nė kiek ne smalsu. Bilio mama suvapėjo kelis žodžius, paskui jai 
išsprūdo: 

— Na, taip, žinoma... 

— Be abejo, jums smalsu. Tik pažiūrėkit į jį! Viljamas tik pa- 
klausė to, apie ką visi galvoja. - Mariana Engel perbraukė berniu- 
kui per plaukus, kad jis nemanytų esąs peikiamas. 

- Jis dar tik darželinukas, - pasakė motina. 

— Aš apdegiau per gaisrą. - Tenorėjau užbaigti tą kalbą, kad 
galėtume eiti sau, bet Bilis turėjo kitą klausimą: 

— Ar tau skaudėjo? 

— Skaudėjo. - Nuslopinau savaime kilusį norą perspėti vaiką 
nežaisti su degtukais. - Ilgai gulėjau ligoninėje. 

— Oho, - tarė Bilis, — tai turbūt labai džiaugiesi, kad iš jos 
išėjai. 

Motinai smarkokai truktelėjo sūnų už rankos - jis negalėjo 
nekreipti dėmesio. 

- Jau tikrai turim eiti. 

Ji nė karto neatsigręžė, užtat tarp lentynų jos tempiamas Bilis 
gręžiojosi ir mojavo. 

Mums išėjus iš prekybos centro, Mariana Engel visus liku- 
sius grynuosius išdalijo lauke slampinėjantiems elgetoms. Ji visą 
laiką kalbėjo apie pusiau iškaltas statulas savo dirbtuvėje, nes, 
matyt, trys mokytojai pastaruoju metu jai davė žinią, kad turi jas 
užbaigti. 

Kol priėjom prie automobilio, šiaip taip laikiausi, bet lipda- 
mas į vidų tėškiausi dideliu apdegusios odos plotu į keleivio 
dureles. Kūnas akimirksniu reagavo į mano klaidą, pasiųsdamas 
stipraus skausmo tvinksnius, šuoliais lekiančius iš vieno nervų 
mazgo į kitą, ir stuburšungyvatė žabtais įsikibo į kaukolės pa- 
matą lyg į laukinę pelę, kurią susiruošė praryti. EIK VELNIOP. 
EIK VELNIOP. EIK VELNIOP! Rankos ėmė drebėti iš mor- 
fino alkio ir ėmiau maldauti Marianos Engel kuo greičiau suleisti 
injekciją. Ji iš mano rankinės išėmė vaistus ir švirkštą (be jų nie- 
kada neidavau iš namų) ir bakstelėjo man adata. 

Morfinas - tarsi misiją atliekantis religinis fanatikas: jis ieško 
kūno dalių, kurias galėtų atversti, siūlydamas tingiai į gyslas 
pieno upėmis tarp medaus krantų srūvančius sapnus. Gyvatė 
įklimpo sirupe ir nuščiuvo apimta sąstingio, - bet žinojau, kad ji 
grįš. Gyvatė visada grįžta. 

Kada paskutinį kartą mano kraujas buvo neužterštas? Kiek 
galėjau prisiminti - kai buvau dvidešimties su trupučiu. 


Mariana Engel per dienas suko ratus su kava ir cigarete po na- 
mus, sau priekaištaudama, kad nesugeba deramai apvalyti savo 
kūniško instrumento ir priimti naujų nurodymų. Galiausiai pri- 


ANDREW DAVIDSON m CHIMERA 309 


pažino, kad atėjo metas galutinai iškalti dirbtuvėje susikaupusias 
neužbaigtas statulas. 

— Manau, negalima amžinai atidėlioti. Taip sako mokytojai. 

Dirbant su tomis statulomis, jos nebuvo užplūdusi demo- 
niška energija kaip tada, kai pradėdavo nuo pirmų kirčių į luitą. 
Užlipdavo į viršutinius kambarius padėti man mankštintis arba 
pavedžioti Bugacą. Kai rytais mane maudydavo, nesijausdavau 
įsibrovėlis, gaišinantis tikrąjį jos darbą. Ji aiškino, kad pasikeitė 
ne ji, o groteskai. Kartą jau sustoję proceso pusiaukelėje, jie su- 
prato turintys daugiau laiko, nei iš pradžių manė. 

— Jie pamatė - nesvarbu, ką jiems darau, jie vis tiek liks akme- 
niniai. Jie žino, kad nereikia ant manęs šaukti norint gauti, ko jie 
nori. 

Per kelias savaites ji užbaigė kelis užsilikusius kūrinius. Ant 
žmogaus pečių užritinta paukščio galva, po kuria visa kita buvo 
likę nepaliesta, įgavo vyro liemenį ir ožkos kojas. Neužbaigta 
jūrų pabaisa, bandanti ištrūkti iš granitinio vandenyno, gavo li- 
kusią kūno pusę, bangų keteros apsiputojo. Sunkvežimiai atva- 
žiavo paimti statulų ir nuvežti į Džo galeriją, kur jos turėjo būti 
parduotos, nes cigaretės ir kompresiniai drabužiai patys už save 
nesusimoka. 

Taigi kiek nustebau, kai Mariana Engel po kelių savaičių pa- 
prašė palydėti į dirbtuvę - neabejotinai tik jai priklausančią namų 
dalį. Be žodžių, nežiūrėdama į mane, kurį laiką šį tą dirbinėjo, iš 
paskutiniųjų stengdamasi dėtis, kad viskas kaip visada. Tai buvo 
didžiulis kontrastas tam, ką matydavau, kai ją pasiglemždavo dar- 
bas. Paėmusi grindų šepetį sušlavė į kampą kelias akmens nuo- 
trupas ir staiga leptelėjo: 

- Tikiuosi, nepyksti. 

Ji priėjo prie balta paklode uždengto akmens luito. Neteikiau 
tam per daug reikšmės - šalia kitų jos keistenybių nebaigto kū- 

rinio dangstymas atrodė visiškai suvokiamas sveiku protu. Po 
paklode galėjau įžiūrėti tam tikras žmogaus pavidalo apybraižas, 
primenančias vaiką, persirengusį Helovino šmėkla. Nutraukusi 
apdangalą ji pasakė: 

— Ėmiau daryti tave. 

Tai buvo pusiau iškalta mano statula. Ne, ne pusiau - tiksliau 
tariant, tai buvo apibendrinti mano kūno kontūrai. Neprieita 
prie jokių detalių, bet buvo neįmanoma neatpažinti apytikrio 
mano formų perimetro: tokie pat gunktelėję pečiai; gyvatiškas 
stuburo vingis; tiksliai pavaizduoti su kūnu neproporcingi gal- 
vos matmenys. Įspūdis buvo tarsi rytą žiūrint į save veidrodyje, 
dar ne visai praplėšus akis. Sumikčiojau, jog nepykstu, kad ji 
„mane daro', bet suglumau. Kodėl? 

— Per mane veikia Dievas, - visai rimtai pasakė ji ir tik paskui 
ėmė juoktis - suprask, tai pokštas. Aš irgi ėmiau juoktis, bet ne- 
labai įtikinamai. - Noriu, kad man pozuotum, bet pagalvok prieš 
pasižadėdamas, - pasakė rodydama į aplink sustatytas neužbaig- 
tas chimeras. - Nenoriu, kad tave ištiktų jų likimas. 

Linktelėjau - norėdamas pasakyti, kad pagalvosiu, o ne kad 
sutinku, - ir mes užlipom į viršų. Stengiausi lipti taisyklingai, bet 
atsigręžęs per petį pažiūrėti į kampe stovinčią figūrą nejučia pa- 
galvojau, kad man išties reikia taisyti laikyseną. 


Pro paradines duris prasispraudė Džo, dvilinka nuo vešlaus au- 
galo svorio, ir nuboginusi pastatė bendrojo kambario kampe. 

— Kai čia buvau anąkart, pastebėjau, kad neturit nė vieno au- 
galo. Negi čia nėra jokios gyvybės? - Džo pažiūrėjo į mane ir pri- 
dūrė: — Viešpatie švenčiausias, nė kiek ne geriau atrodai, ką? - Ji 

mikliai nukreipė dėmesį į Marianą Engel, kuri linksmai stebėjo 
jos įžengimą. —- Klausyk, turiu porą privačių pirkėjų, jie ieško ori- 
ginalų. Parduotuvėje niekas jų labai nesužavėjo, tad domisi, ar 
dirbi ką nors nauja. Pasakiau, kad tu visada dirbi ką nors nauja. 

— Geros rankos? - paklausė Mariana Engel. 

— Taip, patektų į geras rankas. - Džo atsiduso. - Visada ieškau, 
kad tavo pabaisiukai atsidurtų gerose rankose ir būtų rūpestin- 
gai prižiūrimi. Tu gi pati žinai, ar ne? Oi, Prinstone reikia šį tą 
pataisyti. 

Mariana Engel papurtė galvą. 

— Greitai niekur nenoriu keliauti. 

— Kurgi ne. Per daug užsiėmusi skrudėsiuko priežiūra, - tarė 
Džo. - Dievaž, Mariana, tai stambus čekis, o tu ruošiesi jį iš- 
leisti iš rankų. Kai susiduria menas ir labdara, išeina garantuotas 
šnipštas. 

Mariana Engel stipriai apkabino Džo ir tarė kelis žodelius 
man apginti, bet labiau krizeno iš Džo siautėjimo. Tai tik dar la- 
biau siutino Džo. 

— Atsimeni, kaip parsinešei Bugacą? - pasakė ji. — Jis irgi buvo 


beglobis. 


Tariamame mūsų ankstesniame gyvenime aš padovanojau Ma- 
rianai Engel akmeninį angeliuką - tą, kuris stovėjo jos knygų 
lentynoje, o šiame gyvenime ji man dovanojo savo iškaltą ak- 
meninį groteską. Paklusdami tai pačiai simetrijai apsikeitėm 
darbais: andai ji dirbo su knygomis, o aš - su akmeniu. 

Tai būtų moksliškais stebėjimais pagrįsta išvada, o mano reak- 
cija į jos sumanymą iškalti mane buvo grynai intuityvi. Žinoma, 

norėdamas tave pavaizduoti menininkas paglosto širdį, bet kartu 
man buvo nejauku galvoti, kad akmenyje bus įamžintas mano 
bjaurumas. Pirmąkart tapo suprantama laukinių baimė, kad fo- 
tografuojantis kartu su atvaizdu bus pagauta ir jų siela. 

— O kaip tai atrodytų? - paklausiau. - Ką man daryti? 

— Tau nieko nereikės daryti, - atsakė ji. - Tau tik reikės čia 
sėdėti. 

Tas atsakymas mintyse sugrąžino į aną mūsų pokalbį, kai ji 
privertė mane atsiprašyti Sajuri ir paskui pasakė, kad tik „nieko 
nedarydamas“ galiu įrodyti savo meilę jai. Nesupratau, ką ji tu- 
rėjo omenyje, bet jeigu tada kalbėjo apie tai, argi galėjau jai at- 
sakyti? 

— Gerai, taip ir darysiu. 

— Bus smagu dėl įvairovės padirbėti iš natūros, - pasakė ji. — 
Pagaliau galėsiu akmeniui suteikti formą, užuot iš jo išėmusi. 

Ji ėmė nusirenginėti ir aš paklausiau, ką daranti. Atsakė vi- 
sada kalanti akmenį nuoga, tad ir dabar nesiruošianti laužyti 
įpročio —- nebent mane tai trikdo? Atsakiau, kad ne, bet pats 
nelabai tikėdamas. Drabužių nepridengtas jos kūnas kažkaip 
keistai mane veikė - mane, buvusį pornoaktorių ir moterų su- 
vedžiotoją, jis veikė ne visai man suprantamu būdu. Jos nuo- 
gumas buvo kažkoks nuginkluojantis savo tikrumu... 

Bet aš negalėjau jai nurodinėti, kaip turi elgtis savo namuose. 
Nusirengusi ji nuvilko mano kompresinius drabužius ir pirštais 
perbraukė nuo nudegimų susigarankščiavusį kūno paviršių, tarsi 
jos pirštai prisimintų pažįstamą kelią. - Man patinka, kad tavo 
randai tokie raudoni. Ar žinai, kad chimeras ryškiai nudažydavo, 
pabrėždami jų bruožus? 

Ji priėjo prie vieno iš savo kūrinių ir lygiai taip jį perbraukė 
pirštais, kaip ką tik lietė mane. Žiūrėdamas, kaip juda jos rankos, 
vaizdavausi, kaip tūkstančius metų virš akmens tobula tėkme 

teka upės. Ji parodė vienai iš savo pabaisų po akimis giliai įrėžtas 
raukšles. 

— Matai, kaip įpjauta, kad būtų pabrėžti šešėliai gilumos įspū- 
džiui sukurti? Į chimerą žiūrintys parapijiečiai nė nemato tokių 
detalių. 

— Tad kam jas daryti? 

— Mūsų darbas skirtas ir Dievo akims. 

Kalamas iš akmens jaučiausi nuogesnis negu bet kuriame 
pornofilme, ir tą pirmą pozavimo seansą ištvėriau tik dėl to, kad 
jis buvo trumpas. Be kompresinių drabužių galėjau būti tik pen- 
kiolika minučių, ir šio limito Mariana Engel visada laikėsi. Ne- 
svarbu, kad darbas vyko lėtai, - buvau tikras, jog turim sočiai 
laiko man užbaigti. 

Po kiekvieno seanso ji man parodydavo, kiek pasistūmėjusi 
į priekį, ir mes šnekučiuodavomės apie viską, kas tik šaudavo į 
galvą. Kartą ji lyg niekur nieko tarstelėjo gesindama cigaretės 
nuorūką: 

— Nepamiršk, artėja Helovinas, turim atšvęsti. 

Pasakiau, kad pirmąkart apie tai girdžiu. 

— Ne, ne pirmą, - atsakė ji. - Pameni, pernai nudegimų sky- 
riuje žadėjau, kad surengsim Helovino vakarėlį? 

— Tai buvo taip seniai. 

— Prieš metus — visai neseniai, bet galim derėtis. Ar sutinki eiti 
švęsti, jei papasakosiu tau kitą istoriją? 

— Apie ką? - paklausiau. 

— Manau, tau tikrai patiks, - pasakė ji. - Dabar papasakosiu 
apie savo draugą vikingą Sigurdurą. 


AAI 


argu ar dar kur nors pasaulyje galėjo būti blogiau berniukui 

likti našlaičiu negu devintojo šimtmečio Islandijoje. Sigur- 
duro Sigurdsono tėvai atsikėlė su pirmąja ateivių iš Norvegijos 
banga ir nusprendė, kad šis savito grožio kraštas tinka auginti 
vaikams. Bet Sigurdurui sulaukus devynerių tėvas dingo nuneš- 
tas ledo lyties, o neilgai trukus motina užmigo ir nebeatsibudo. 
Berniukui atiteko šeimos žemė, ir jis apsisprendė pats prasiskinti 
kelią į gyvenimą, - tik jam nepavyko: tiesiog buvo per mažas ir 
nė apsidairyti nespėjo, kaip norėdamas išgyventi ėmė knistis po 
banginių maitas, išmestas į krantą. 

Tiesą sakant, tai buvo visai pravartūs įgūdžiai: mėsą buvo ga- 
lima valgyti, iš taukų pasidaryti varvelio lempoms, o iš kaulų — 
visokiausių rakandų. Visa tai Sigurduras galėjo pardavinėti ir 
uždirbti pragyvenimui. Bet vis tiek jautė, kad kažko gyvenime 
trūksta, - net būdamas vaikas suprato, jog negana prasigyventi iš 
palaikų mėsinėjimo, ir troško būti stipruolis ir šaunuolis. 

Taigi tomis valandėlėmis, kai nepjaustė krante drybsančių 
banginių, Sigurduras nardė. Ant fjordo skardžio, kur prieš akis 
plytėjo bekraštis vandenynas, jis sulaukdavo akimirkos, kai 
aplink, regis, išnyksta visas pasaulis. Tada kojos pamėtėdavo jį 
į orą ir stodavo trumpa nesvarumo akimirka, ir nei dangus, nei 

jūra rungdamiesi tarpusavyje neimdavo viršaus, ir Sigurduras 
įsivaizduodavo - tik tą vieną trumputę akimirką - sklendžiantis 
arti Valhalos. 

Bet visada jūra paimdavo viršų, ir berniukas skrosdavo orą 
kaip nusviestas peilis. Vanduo puldavo jo pasitikti, ir prasiskver- 
bęs pro skaidrų vandens paviršių jis pasijusdavo kaip grįžęs namo. 
Nerdavo gilyn, norėdamas pasiekti dugną, paskui išnirdavo iš 
vandenyno jausdamasis lyg apsivalęs. Bet tas jausmas ilgai ne- 
trukdavo. 

Kai žaisdavo su kitais berniukais, - mat jam dar buvo nesi- 
baigęs žaidimų metas, - visada jautėsi žingsniu nuo jų atsilikęs. 
Jam, kaip ir kitiems, patiko ristynės, lenktynės, jį net kaitino ne- 
didelis kraujo praliejimas rungiantis su žaidimų varžovais, bet 
atėjo metas, kai kiti vaikinai ristynėms ėmė ieškotis merginų. 
Vargšas Sigurduras toliau eidavo imčių tik su berniukais, ir ne- 
trukus žmonės ėmė stebėtis, kodėl jis, regis, nėmaž nesirūpina 
gauti žmonos. 

Sigurduras ėmė vakaroti vietos smuklėje, stengdamasis pasi- 
rodyti vyriškas, bet, kad ir kaip stengėsi įsisiurbti akimis į smuk- 
lės patarnautojos krūtis, jo žvilgsnis neišvengiamai krypdavo 
į plaukuotus padavėjo krumplius. Nuo jų žvilgsnis peršokdavo 
prie tvirtų Hiodbroduro sėdmenų linijų, o paskui visada apsi- 
stodavo prie vieno kiek vyresnio už jį vyriškio Einaro Einarsono. 

Einaras buvo it granito luitas, apsimetęs gyvu kūnu, galinga 
krūtine ir drūtomis rankomis, kuriomis galėjo suraityti bet kurį 
vyrą, — bent taip mėgo įsivaizduoti Sigurduras. Einaro akys Si- 
gurdurui priminė ledinį vandenį, kuriame jis nardydavo, o ugni- 
niai jo plaukai buvo tarsi jaunesniojo vaikino širdyje liepsnojanti 
aistra. Einaras mokėjo dailidės amatą, bet buvo dar ir vikingas. 

Abu vyriškiai buvo iš matymo pažįstami - retai apgyventame 
krašte kitaip negalėjo būti, bet nedaug bendravę iki to vakaro, kai 

Sigurduras prisisėmęs drąsos priėjo prie jo pasikalbėti. Labiau 
nei paprastai išpūtė krūtinę, kalbėjo pastorinęs balsą ir stengėsi 
kuo vyriškiau kvatoti. Bet neilgai trukus Einaras pamatė, kad 
priešais jį sėdi ne vyras, o sutrikęs vaikas. 

Žiūrėdamas į Sigurdurą, matei kažką ir graudaus, ir viltingo, 
tad jis užgavo geriausius Einaro jausmus. Jis žinojo, kad tas jau- 
nuolis netekęs tėvų ir matydavo jį klaidžiojantį pakrantėmis su 
banginienos maišais. Užuot nuvijęs vaikiną, jį išklausė, o kai Si- 
gurduro kalbos ėmė gluminti, - o tokių kalbų netrūko, - Einaras 
tiesiog linkčiojo. Jis nenorėjo skaudinti žmogaus, kurio gyveni- 
mas ir taip buvo sunkus. 

Po to pirmojo vakaro užeigoje buvo daugybė kitų tokių va- 
karų. Jie keistai derėjo vienas su kitu, bet kartu tai buvo vykęs 
derinys, nes Einarui tiko tokios Sigurduro būdo savybės, kurių 
trūko kitiems jo draugužiams vikingams. Nors tas jaunuolis ne- 
buvo labai didelio proto, būdavo valandėlių, kai jis ilgėjosi aukš- 
tesnių dalykų. Sigurduras nenorėjo griauti, jis norėjo kurti, tik 
nežinojo kaip. Jis dažnai kalbėdavo, kaip turėtų būti nuostabu 
mokėti daryti iš medžio įvairius daiktus - kaip Einaras. Nors 
Einaras niurzgė, širdyje tam pritarė — iš tikrųjų tai buvo puikus 
darbas, kuriuo jis pelnėsi duoną, - ir dar galvodavo, kad tam ber- 
niukui imtų geriau klotis, jei kas nors parodytų kelią. 

Netrukus Einaras pasiūlė Sigurdurui tapti jo pagalbininku 
dailidės dirbtuvėje, ir tas su džiaugsmu priėmė pasiūlymą. Tai 
nebuvo pameistrystė per se, nes nebuvo minties, kad Sigurduras 
galėtų kada nors tapti savarankišku meistru, bet šitaip jam buvo 
kur kas smagiau leisti dienas. Pirmąkart įžengus į Einaro ilgnamį 
Sigurdurui širdis ėmė smarkiau plakti. 

Tai buvo tipiškas islandiškas būstas, pastatytas iš medžiagų, 
kurios buvo po ranka. Į pamatus aplink sukaltus medžio stulpus 
buvo suleisti grubiai tašyti akmenys, sienos sukrautos iš durpi- 

nės velėnos, sutvirtintos beržų šakomis. Einaras didžiuodamasis 
parodė vieną neįprastą dalyką: ilgnamio kampe jis buvo iška- 
sęs griovelį, kuris po siena vedė į greta tekantį šaltinį. Prireikus 
tyro vandens nereikėdavo net eiti iš namų, užtekdavo tik atkelti 
grindlentes ir pasemti kibiru. 

Kiekviena tų namų kertelė buvo prikrauta medienos: ir vieti- 
nės islandiškos, ir atvežtinės norvegiškos, ir jūros bangų išplau- 
tos į krantą. Ją reikėjo laikyti viduje, kad išdžiūtų, tik tada ji buvo 
tinkama apdoroti. Ant sienų kabojo dešimtys geležinių įrankių — 
dildžių, brūžiklių, peilių ir kaltų, ant lentynų rikiavosi aliejai už- 
baigtiems medžio dirbiniams įtrinti. 

Kone visi suolai, lentynos ir net ūkio padargai buvo išrašyti 
įmantriais raštais. Sigurduras atsargiai perbraukė pirštu per 
vieno dirbinio įrėžas - tai buvo prie sienos pastatytas lopšys. Už 
visų keturių kampų jis buvo pakabintas ant karčių - tos kartys 
buvo drakono kaklai su galvomis, į kurias buvo patogu įsitverti 
tėvų rankai supant kūdikį, kad užmigtų. 

- Jis mano sūnelio Brajo. 

Sigurduras žinojo, kad Einaras turi sūnų ir yra vedęs. Jam ne- 
reikėjo to priminti. 

— Labai gražus, — atsakė jis ir parodė į statinę, kupiną plonų 
medinių virbelių. - Kas čia? 
ilgį ir tada padavė. 

— Nesu labai patyręs lankininkas, bet išdrožti tiesų ir taiklų 
strėlės virbą - kitas reikalas. 

— Einaras turbūt vėl giriasi? 

Į namus tykiai įėjo moteris su kūdikiu glėbyje, žindančiu 
krūtį. Jos akys buvo dar žydresnės už Einaro, o paskiros plaukų, 
surištų spalvingu kaspinu, sruogos tyčia nubalintos pelenų 
šarmu. 

— Turbūt tu Sigurduras. Smagu pagaliau su tavim susipa- 
žinti. 

— Tai Svanhildura, - pasakė Einaras. - Mano inkaras. 

— A, tas, kuris tau padeda išlaikyti pusiausvyrą? - paklausė 
žmona. 

— Ne, - atsakė jai vyras, - tas, kuris tempia žemyn. 

Svanhildura smarkiai kumštelėjo jam į petį, o Einaras ištiesė 
ranką - ne atsilyginti tuo pačiu, o delnu prilaikyti kūdikį. 

— Laimingasis mažylis, - pasakė Einaras, - yra Brajis. 

Svanhildura įdavė kūdikį vyrui, pasitaisė brangenybių vėrinį 
po kaklu ir timptelėjo prijuostę. Raktų ryšulys jai prie juostos 
skimbčiojo kartu su kaklo vėrinio pakabučiais, tad kiekvienas 
jos judesys buvo muzikalus. Ji dar kartą melodingai pliaukštelėjo 
ta moteris patenkinta savo gyvenimu. 

Vyriškis su jaunuoliu darbavosi visą popietę - daugiausia Ei- 
naras jam rodė, kam naudojami įvairūs įrankiai, paskui Sigurdu- 
ras išėjo namo, atsisakęs kartu pavakarieniauti kviečiamas Svan- 
hilduros. 

Rytojaus dieną, kai Svanhildura atidarė ilgnamio duris, Sigur- 
duras padavė jai maišą. 

— Atnešiau ryklį, - pasakė jis. 

— Koks tu dosnus, - atsakė ji, mandagiai imdama neva ge- 
rokai sunkesnį maišą. - Aš jį užraugsiu ir, kai bus gatava, galėsi 
valgyti. 

Abu patylėjo ir Sigurduras sumurmėjo: 

— Gerai, jei randi negyvą banginį, bet iš ryklių irgi yra naudos. 

- Tikrai. Užeik. - Ji nuspyrė besimėtantį medgalį. - Jei tik rasi 
vietos tarp šitų rąstų. Kartais jaučiuosi lyg gyvendama miške. 

Vyriškiai vėl visą dieną praleido kartu - šįkart buvo aiški- 
nama, kaip prižiūrėti įrankius. Svanhilduros vėl kviečiamas pa- 

vakarieniauti, Sigurduras sutiko. Ji patiekė vištienos troškinio 
su jūros kopūstais, o kai vyrai pavalgė, ėmė sūpuoti drakonišką 
lopšį, kol Brajis užmigo. 

Jie iki išnaktų sėdėjo aplink ugniakurą, dūmai kilo pro aukš- 
tinį lubose. Svanhildura katiliuke pašildė alaus, ir, kai vyrai bū- 
davo beveik ištuštinę glazūruotus bokalus, kaušu iš katiliuko 
pasemdavo alaus jiems pripildyti. Sigurduras pagyrė puikų alaus 
skonį, o Svanhildura pasakė, kad recepto paslaptis yra kadagio 
uogos ir sotvaro šakelės. 

— Dažnai sakoma, kad vyro laimė priklauso nuo to, ką jis 
valgo, - pasakė ji, - bet Einaro laimė labiau priklauso nuo to, ką 
jis geria. 

Einaras pritariamai suniurzgė ir vėl gurkštelėjo alaus. 

Tą vakarą eidamas namo Sigurduras išsiblaškęs tarp pirštų 
trynė ryklio odos skiautę, kurios nepadavė Einarui. Nudyrė ją 
nuo viršutinio peleko, nes žinojo, kad iš jos būtų kuo geriausias 
švitras, bet kažkaip nepritaikė progos paduoti. Kai priėjo savo 
lūšnelę, pirštai buvo tokie sustingę, kad nepastebėjo juos susi- 
kruvinęs. 

Per ateinančias popietes Sigurduras suprato, kad, nors nejau- 
čia potraukio drožinėti medį, turi gabumų piešti. Jis grūsdavo 
pigmentus - juodų dažų pasidarydavo iš anglies, baltų - iš kaulų, 
raudonų - iš ochros - ir spalvino gatavus dirbinius. Sigurduras 
buvo trigubai laimingas: jis džiaugėsi naujais įgūdžiais, spalvo- 
mis ir šypsena Einaro veide. 

Einaras irgi buvo patenkintas. Ne tik Sigurduro piešiniais, ku- 
rie papuošė jo dirbinius, bet ir vaikino draugija - jis dar nebuvo 
tikras draugas, bet ir ne vien bendradarbis. Tam patvirtinti vieną 
dieną Einaras jam įteikė pailgą ryšulį - kažką įvyniota į vilnonį 
audinį ir surišta odiniu dirželiu. Viduje buvo kardas su išmo- 
ninga drakono pavidalo rankena. 

— Tau pravers padorus ginklas, - pasakė Einaras, — tai ne tas 
tavo peilis žuvims skrosti. 

Sigurduras tik linktelėjo, nežinodamas, ką sakyti. Po tėvų 
mirties tai buvo pirmoji jo gauta dovana. 

— Na, - paklausė Einaras, - ar norėtum išmokti juo naudotis? 

Einaras ėmėsi tobulinti Sigurduro meistrystę, o mokinys bu- 
vo imlus pamokymams. Einarui tai darė įspūdį. 

— Tavo kūnas pats žino, kaip judėti, tai labai gerai. Daug ko 
galima išmokti, bet nuojautos, kada pulti, neišmoksi. 

Sigurduras nudelbė akis. Nenorėjo, kad Einaras matytų, kaip 
jis nuraudo pagirtas. 

— Reikia duoti jam vardą, - pasakė Einaras. - Siūlau pavadinti 
Sigurdursnauturu. Nes, jei tau teks kam nors suvaryti jo ašme- 
nis, tos dovanos jis ilgai nepamirš. 

Tą vakarą grįžęs namo Sigurduras vis nesiliovė vartęs kardą 
rankose. Jam patiko jo vardas - „Sigurduro dovana“. Jis kruopš- 
čiai surišo odinio dirželio, kuriuo buvo perrištas ryšulys, galus ir 
pasikabino ant kaklo. Nuo tos dienos niekada su juo nesiskyrė, 
bet visada pasirūpindavo paslėpti dirželį po tunika. Nebuvo rei- 
kalo jo rodyti - užteko žinoti, kad tai, kas buvo tarp Einaro pirštų, 
dabar nuolat lietėsi jam prie kūno. Apie tai galvojant Sigurdurui 
kartais kūnas nueidavo pagaugais - gal ir nuo šiaurės vėjo gūsio. 

Kai neišvengiamai atėjo metas Einarui leistis į vikingų žygius, 
Sigurduras manė, kad jo vėl laukia vienišos dienos. Bet kas rytą 
Svanhildura kviesdavo jį sklindžių ir alaus ir, savo paties nuo- 
stabai, Sigurduras toliau lankėsi jų namuose. Brajis jau buvo pa- 
ūgėjęs ir netrukus gausėjančiame jo žodyne atsirado dar vienas 
pasakymas. Jis mokėjo žodžius „mama“, „tėtė“, „medis“, o vieną 
dieną žiūrėdamas į vyriškį, pilna burna valgantį sklindžius, pa- 
sakė: „Sig Sig.“ 

Tegul Einaras padirbino namie laikomų gėrybių skrynias, 

bet raktų ryšulį nuo jų valdė ne kas kitas kaip Svanhildura. Be 
kruopštaus plano vikingų šeimynos būtų neatlaikiusios rūsčių 
žiemų, ir Sigurduras vis labiau vertino jos triūsą. Ji mokėjo visais 
būdais paruošti mėsą ilgam laikymui - rūkyti, sūdyti, marinuoti 
ir taip toliau, tad jos vyrui netekdavo maitintis pabodusiu vie- 
nodu maistu. Po kurio laiko Sigurduras savaime įsitraukė jai į pa- 
galbą - po pusryčių pjaustydavo mėsą griežinėliais, o ji ruošdavo 
sūrymą jiems mirkyti. 

Ne kartą nesant vyro Svanhildura prasitarė bijanti, kad jis 
gali nebegrįžti namo, bet kai atėjo žinia, kad laivas parplaukė, 
Svanhildura tekina pasileido prie kranto ir šoko į glėbį Einarui, 
laukiančiam išskėstomis rankomis. Ji karštai jį pabučiavo, paskui 
dukart kumštelėjo į veidą ir švelniai bučiniu nudžiovino sukru- 
vintas jo lūpas. Gal Sigurdurui tik pasirodė, bet kai Svanhildura 
atitraukė kumštį, Einaras atkišo smakrą, tarsi siūlydamas nu- 
kreipti į jį kirčius. 

Sigurduras padėjo parnešti namo laimikį ir buvo priblokš- 
tas gėrybių gausos: brangiųjų metalų, maišelių su monetomis, 
papuošalų, svečių šalių dirbtuvėse nugvelbtų įrankių, vyno bu- 
telių, nesudužusių pakeliui į namus. Tačiau, nepaisant viso šito, 
buvo aišku, kad Svanhildura laukia kai ko daugiau. Tada Einaras 
išėmė brangakmenį su apsodu, kurį buvo nuplėšęs nuo viename 
anglų vienuolyne rasto Evangelijos viršelio, ir įdėjo Svanhildurai 
į saują. Ji kelias minutes pasigėrėjo blizgučiu, paskui pakabino 
ant savo vėrinio šalia kitų brangenybių, ir galiausiai Sigurduras 
suprato, iš kur kilę jos pašvitai. Iš visur. 

Iki išnaktų jie gėrė alų ir vyną, kol Sigurduras, per daug ap- 
svaigęs, kad galėtų parsvirduliuoti namo, išsitiesė ant vieno iš 
suolų, sustatytų palei sienas. Šitaip gulintį jį pažadino grumty- 
nių triukšmas - bent kurį laiką taip atrodė, kol jis susigaudė, kad 
nugirdo savo šeimininkus poruojantis. 

Einaras šiurkščiai smaigstė atatupstą savo žmoną, rankomis 
prisitraukdamas jos klubus. Regis, Svanhildura įnirtingai sten- 
gėsi ištrūkti — taip ir buvo, bet nerimtai: tai buvo jų žaidimo da- 
lis. Kai galiausiai jai pavyko pasprukti, Einaras stvėrė ją besispar- 
dančią už kojų ir bloškė aukštielninką. Kai įėjo į ją iš viršaus, ji 
nagais ėmė draskyti jam nugarą, palikdama kruvinas drūžes. Ji 
taip niršiai kandžiojo jam kaklą, kad teko ją atplėšti sučiupus už 
plaukų. Ji stūgavo iš skausmo, paskui begėdiškai nusišypsojo ir 
vyrui pasakė, kad jis atsiduoda sušvinkusia žuvimi ir krušosi kaip 
mergaitė. Einaras suniurnėjo, kad rytą kažin ar ji tiesiai paeis. 

Sigurduras ilgai neužmigo. 
kaklu jau atprausė kūno nešvarumus netoliese esančioje karštoje 
versmėje. Aplink lakstė Brajis, iš naujo pažindindamasis su tėvu, 
o Svanhildura mėlynėmis nusėtomis rankomis tildė berniuką, 
kantriai šukuodama banginio ūso šukomis susivėlusius Einaro 
plaukus. Kartkartėm apkabindavo jam nugarą ir pakuždėdavo: 
Ėg elska Pig. Eg elska Pig. Ėg elska Pig. „Myliu tave. Myliu tave. 
Myliu tave. 

Kai Sigurduras garsiai nusižiovavo, duodamas ženklą, kad pa- 
budo, Svanhildura atšoko nuo vyro ir nuėjo su kibiru atnešti šva- 
raus vandens svečiui nusiprausti. Dar jai negrįžus su vandeniu, 
Brajis puolė Sigurdurui į glėbį. Jis mokėjo dar daugiau žodžių ir 
džiaugsmingai spygavo: „Dėde Sigai!“ 

Neilgai trukus Einaras davė Sigurdurui antrą pasiūlymą, ir tai 
pakeitė jo gyvenimą: šįkart — prisidėti prie vikingų įgulos. Kaip 
aiškino Einaras, tolimos kelionės prailgsta, kamuoja namų ilge- 
sys - gal turint draugą šalia būtų lengviau. 

Negalėjai sakyti, kad tas pasiūlymas jo nesužavėjo, nes Si- 
gurduras dažnai baiminosi esąs ne visai vyras. Rytais brisdavo 
į vandenį ir knaisiojosi po nudvėsusių jūros gyvūnų maitas, po- 

piet būdavo meistro pagalbininkas, o kai kankindavo vienatvė, 
kito vyro žmonai padėdavo eiti namų ruošą. Sigurduras tik šiaip 
sakė pagalvosiąs, bet jau buvo nusprendęs priimti pasiūlymą, 
ir ne paskutinėje vietoje čia buvo tai, kad Einaras pavadino jį 
draugu. 

Greitai Sigurduras pasijuto vikingų gerbiamas. Būta ir kito- 
kių nuomonių - šnibždeikos skleidė gandus, girdi, Sigurduras 
esąs fudflogi, vyras, kurį gąsdina priedermė kūniškai sueiti su 
moterimis, bet niekas nenorėjo pykdyti Einaro. Kai gyvybė pri- 
klauso nuo laivo būklės, nepatartina erzinti dailidės. Be to, vi- 
kingai nelaikė keistų jausmų kuo nors savaime bloga, jei tik tų 
jausmų taikinys nebuvo priešas. Vyras, galintis atsiduoti kitam, 
galėjo būti nuolaidus ne tik sekse, bet ir, pavyzdžiui, mūšyje, bet 
nebuvo priežasčių manyti, kad jis galėtų lengvai pasiduoti kitam 
vyrui, tik spėlionės. Po kelių jėgos ir mokėjimo naudotis ginklu 
išmėginimų Sigurduras buvo priimtas į bandomąjį žygį Anglijos 
krantų link. 

Laivas buvo įspūdingas - nukabinėtas jaučių odų skydais, su 
vilnonėmis burėmis ir nuožmios gyvatės pavidalo pirmgaliu. 
Kelią jiems rodė saulė ir žvaigždės, vikingai sėdėjo ant tuščių 
skrynių, kurios grįžtant namo turėjo būti pilnos. Buvo matyti, 
kad vikingų įguloje yra tokių, kurie iš anksto gardžiuojasi kova. 
Jie ruošėsi žygiui traukdami giesmes, pliaukšėdami vienas ki- 
tam per veidą, ašmenimis raižė sau odą, kad susižadintų kraujo 
troškulį. Kai kurie net vaizdavosi esantys apsėsti žvėrių dvasių 
ir tam paskatinti prieš puldami į Anglijos pakrantę žiaumodavo 
berserkjasveppur - didžiavyrių grybus. 

Einaras patarė Sigurdurui su tuo neprasidėti. Esą, per pirmą 
Žygį pats ragavęs grybų, bet nuo jų tik apsisuko galva. Tačiau 
prisipažino kartais vartodavęs juos grįžęs į savo dirbtuvę, kai 
drožiant medį pritrūkdavo įkvėpimo. Sakė, kad sukramtęs kelis 


J24 ANDREW DAVIDSON w CHIMERA 


grybus lengvai įsivaizduodavo dailius raštus, o išsiblaivęs jų ne- 
beprisimindavo. 

Sigurduras greitai įsitikino, kad kautis jam lengvai sekasi ir 
kad įveikti anglus paprasta — dažniausiai jie pasiduodavo, ge- 
ruoju atiduodami grobį, ypač vienuoliai. Antpuoliai buvo labai 
sėkmingi, ir Sigurduras, padedamas Einaro, puikiai pasirodė. Jis 
pakvietė jį į kitą kelionę, paskui į trečią, ir po šios tapo nuolati- 
niu įgulos nariu. Pirmąkart gyvenime Sigurduras jautėsi prie ko 
nors pritapęs. Neturėjęs jokios šeimos, įgijo iškart dvi - Einaro 
ir bendražygių broliją, ir patikėjo, kad naujai užsitarnautas vyriš- 
kumas jo dienų pabaigoje atves į Valhalą. 

Taip bėgo metai po metų. Tarp žygių Sigurduras ir Einaras 
mankštinosi su ginklais ir kartu stengėsi daryti vis dailesnius 
medžio dirbinius. Einaro drožyba darėsi vis išmoningesnė - gal 
nuo gurkšnojamo alaus ir vis dažniau kramsnojamų grybų, kai 
jam itin prireikdavo įkvėpimo. Lygiai taip pat didėjo Sigurduro 
įgudimas dirbti su dažais. Kone visą dieną abu vyrai būdavo 
kartu, ir kasdien vienas kitam patiko labiau negu vakar. 

Žinoma, Sigurduras neišvengiamai pamilo Einarą. Tai jau ne- 
buvo išsiskleidę paprasti pirmi geiduliai, o kai kas giliau, tikriau, 
daugiau. Lygiai taip pat neišvengiamai Einaras tai suprato, bet 
išmoko puikiai apsimesti nepastebintis kartais pernelyg užtrun- 
kančių Sigurduro žvilgsnių. Taip jie ir gyveno - tarsi to nebūtų. 
Nieko gero nebūtų išėję, jei būtų apie tai kalbėjęsi, tad jie ir ne- 
kalbėjo, ir tai tvyrojo tarp jų kaip ilga naktis, po kurios niekada 
neišauš rytas. | 

O Svanhilduros meilė Einarui bėgant metams taip pat stip- 
rėjo, tačiau pakilūs jausmai, žadinami vikingų gyvenimo būdo, 
užleido vietą rūsčiai tikrovei, kurioje jo ilgai nebūdavo šalia, ir 
artėjant žygiui jai jau prieš kelias savaites sugesdavo ūpas. Piktai 
atsikalbinėdavo Einaro paprašyta pripildyti glazūruotą bokalą, 

be regimos priežasties priekaištaudavo dievams ir kartą net ap- 
sipylė ašaromis, kai Brajis įsipjovė kelį žaisdamas su mediniu 
kardu. 

Nebegalėdamas tverti Einaras kartą griebė ją už pečių ir tol 
purtė, kol ši prakalbo. 

— Aš čia niekuo dėta - tik tu, - pasakė ji. - Ir tavo kelionės, kai 
lieku viena su vaiku. 

Einaro veidą nušvietė šypsena. 

- Liaukis! Aš nebegaliu vėl pastoti, - sudejavo. - Aš jau sena. 

— Bet ne per sena, - atsakė Einaras. - Aišku kaip dieną. 

Vakare prieš vyrams leidžiantis į plaukiojimą Svanhildura 
patiekė rūkytos kiaulienos, šviežio alaus, bet buvo nekalbi. Kitą 
rytą nėjo išlydėti Einaro į pakrantę. Tik atsisveikindama tarpdu- 
ryje pliaukštelėjo jam per burną. 

Žygiai klojosi kaip visada. Vien vikingų vardo beveik pakako 
laimėti bet kokią kovą nepakėlus kardo, ir į galutinį tikslą jie vi- 
sada atplaukdavo nuo krovinio apsunkusiu laivu. Gal ėmė per 
daug savimi pasikliauti, gal tąkart buvo mažiau pasiruošę negu 
visada. Vieną anglų kaimą jie daug kartų buvo be vargo užpuolę, 
bet pastaruoju metu kaimiečiai buvo šio to išmokę, kad galėtų 
apsiginti ir atgauti prarastą garbę. Jie nesitikėjo vikingų sumušti, 
bet troško nukauti bent kelis įsibrovėlius. 

Vikingams pasipylus iš laivo ir pasileidus per smėlį, juos ne- 
tikėtai pasitiko iš dangaus krintančių strėlių švilpimas. Sigurdu- 
ras akylu žvilgsniu nužiūrėjo itin grėsmingai lekiančią strėlę. Jau 
buvo jos beišsilenkiantis, bet suprato, kad tada ji pervers žmogų 
jam už nugaros. 

Einarą. 

Ir jis nekrustelėjo. 

Strėlė prakirto kailius ant Sigurduro krūtinės ir jis krito ant 
žemės šaižiai surikęs, pirštais įsikibęs į strėlės virbą. 

Netikėtai užklupti vikingai atsitokėjo, paėmė vadžias į savo 
rankas, ir kaimas kaip visada pasidavė užpuolikams. Bet tarp ko- 
votojų nebuvo Einaro Einarsono ir Sigurduro Sigurdsono. Strėlė 
giliai pervėrė Sigurdurui krūtinę, įsmigusi žemiau užkarpos, ir 
jos nepavyko ištraukti neišdraskius žaizdos. 

Sigurduras tai suprato. Jis išsigando, bet sukaupė drąsą, nors 
jautė, kad akys ledėja kaip be darbo likę irklai. 

— Einarai... 

— Sakyk. 

— Aš mirštu. 

— Nemiršti. 

— Prisimink mane. 

— Kaip galima pamiršti kvailiuką, - atsakė Einaras, - kuris ma- 
nosi mirštantis dėl įdrėskimo? 

— Einarai... 

— Ką? 

— Turiu tau kai ką pasakyti. 

— Kaip mirštantis, tu per daug kalbus. 

— Ne, - nenusileido Sigurduras. - Ėg elska... 

Einaras jį pertraukė. 

— Plepi kaip moteriškė. Taupyk jėgas. 

Iš Einaro veido Sigurduras suprato, kad kalba baigta, taigi užsi- 
merkė ir leidosi draugo nešamas į laivą. Čia Einaras apipjovė mė- 
sas aplink strėlę, Sigurduras kaukė iš skausmo. Kai įpjova kiek rei- 
kia paplatėjo, Einaras paėmė reples, ištraukė strėlę ir parodė ją su 
prilipusiais mėsgaliais pusiau be sąmonės gulinčiam Sigurdurui. 

— Svanė turbūt gerai tave maitino, - pasakė Einaras. — Tau šir- 
dis apaugusi taukais. 

Keliaujant atgal Einaras mazgojo aprišalus ir žiūrėjo, ar į Si- 
gurduro žaizdą neįsimetė užkratas, - nors ji neatrodė sparčiai 
gyjanti, bent jau neblogėjo. Sigurduras nespėjo nė apsidairyti, 

kaip atsimerkęs išvydo Svanhildurą su dubeniu porų ir svogūnų 
sriubos rankose. 

— Tau bus sveika pasrėbti karšto viralo. 

— Galiu išeiti. Negerai ligotam būti vienuose namuose su nėš- 
čia moterimi. 

Regis, ją tai pralinksmino. 

— Tu savas, kad daugiau apie tai negirdėtume. 

— O kaip vaikas... 

— Gerk. Jei iš žaizdų užuosiu svogūnus, žinosiu, kad tau per- 
durti viduriai. 

Ateinančias dienas Einaras su Braju meldė deivės, kad jis pa- 
sveiktų, o Svanhildura toliau tvarstė Sigurduro žaizdas. Tenykš- 
tis žiniuonis mainais į vieną gražiausių Einaro skrynių užkalbėjo 
kelias banginio ūso runas ir išbarstė jas aplink suolą, ant kurio 
gulėjo Sigurduras. 

Regis, tai pagelbėjo; Sigurduro žaizda ir toliau neatsidavė svo- 
gūnais. Kai jau buvo aišku, kad gyvens, pirmiausia, ką jis padarė, 
tai patraukė į dirbtuvę pragręžti vienos iš gydomųjų runų. Tada 
įteikė ją Svanhildurai. 

— Man bus garbė, - pasakė jis, - jei pasikabinsi ant savo bran- 
genybių vėrinio. Jei nenori, nereikia, bet... 

Ji nutraukė jį vidury žodžio apkabindama ir smarkiai linksė- 
dama galva. 

Atsigavo jis negreitai. Sigurdurui buvo sunku kilnoti ran- 
kas, kartais visai netikėtai perverdavo skausmas, bet galop jam 
atsibodo būti slaugomam. Jis ėmėsi padėti Einarui meistrauti 
naujausią dirbinį - valtį, į kurią ketino pasiimti Brajį žvejoti užu- 
tėkiuose. Jis užsimojo ištapyti tą valtį nuo viršaus iki apačios — 
tokio puošnumo niekam nereikėjo, bet jam buvo taip gera vėl 
laikyti rankose teptuką. Darbas stūmėsi pernelyg lėtai, bet Eina- 
ras nė karto nenusiskundė dėl draugo gaišavimo. 

Svanhildura lengvai nešiojo kūdikį, nors tokiam nuotykiui 
buvo gerokai įmetėjusi. Prasidėjus sąrėmiams, jaunasis Brajis 
nubėgo kviesti pribuvėjos, o vyrai pasiliko jos raminti. Greitai 
šeimą papildė kitas sūnus — sveikas ir gražus berniukas, gavęs 
Fridleifuro vardą. 

Kai jau buvo galima tvirtai tikėtis, kad kūdikis išgyvens, vyrai 
nusprendė atšvęsti. Net Brajui buvo leista neiti gulti iki vėlumos 
ir ištuštinta nemažai glazūruotų bokalų stipraus alaus, - kadangi 
Brajis jau turėjo jaunesnį broliuką, kuriuo privalėjo rūpintis, tė- 
vas nusprendė, kad pats metas jam išgerti kaip tikram vyrui. 

Būste šokinėjo ugniakuro ir ruonio taukų lempų liepsnų at- 
švaitai, Einaras juokėsi iš savo sūnaus, — čia pat išdidžiai pasi- 
taisė — vyresniojo sūnaus, - šiam neklusniomis kojomis klumpi- 
nant prie savo gulto. 

— Ne, dar ne vyras, - erzino jį, o Sigurduras šūktelėjo, kad nuo 
alaus Brajui krūtinė apžels plaukais. Ar bent jau rytą apsivels lie- 
Žuvis. 

Po minutės kitos berniukas jau pūtė į akį ir Einaras, paten- 
kintas, kad žmona su naujagimiu irgi ramiai miega, nusidangino 
į dirbtuvę. Iš ten grįžo su maišeliu ir numetė Sigurdurui - jame 
buvo džiovintų grybų. 

— Va dabar tikrai atšvęsim. Dievai mums šypsosi. 

Abu vyrai sukramsnojo po porą berserkjasveppur - Sigurdurui 
buvo bjauru, bet jis nieko negalėjo atsakyti draugui, galop Eina- 
ras subėrė likučius į alų ant ugniakuro. 

— Kas liko, išvirsim. Skonis prastas, užtat poveikis... 

Vidurnaktį jiems gurkšnojant gėrimą, Einaras bandė apsakyti 
nepaprastą kur tik užmato akys vilnijančių linijų grožį, o Sigur- 
duras nelabai susivokdamas kvatojo iš Einaro pastangų. Svan- 
hildura keliskart buvo pakėlusi galvą, stebėdamasi Sigurduro 
šūksniais, bet padėjusi galvą nieko nesakydama vėl nugrimzdavo 

į miegus. Vyrai išgėrė grybų nuovirą iki dugno ir dar iškabino 
tižias drumzles. 

— Kaip gerai sugalvojai — prikabinti runą prie Svanės vėri- 
nio, - susniaukrojo Einaras. - Gaila, kad pats nesusiprotėjau. 

- Ji mane slaugė, - pasakė Sigurduras. - Kaip ir tu. 

— Atėjo metas jai ką nors ir nuo tavęs pasikabinti po kaklu. 

— Aš, - tarė Sigurduras, - myliu ją. 

- Žinau. 

— Brajį, - pridūrė Sigurduras, - Brajį irgi myliu. 

— Turiu tau dovaną. - Einaras vėl nuėjo į dirbtuvę ir šįkart grį- 
žo su strėlės antgaliu, kuris buvo įsmigęs Sigurdurui į kūną. 
Šlumštelėjo atsisėsdamas kuo arčiau Sigurduro. - Duok man savo 
dirželį nuo kaklo. 

— Ką aš žinau... - suvapėjo Sigurduras. - Nemaniau, kad jį 
matei. 

- Iškart pamačiau, o kai išpjoviau šitą tau iš krūtinės, - jis kils- 
telėjo strėlės antgalį, - iš naujo prisiminiau. 

Sigurduras padavė odinį dirželį, suėmęs pirštais Einaras jį pa- 
maskatavo ir pasakė: 

— Atrodo lygiai kaip tą dieną, kai juo aprišau Sigurdursnau- 
turą. 

Einarui maunant strėlės antgalį ant dirželio, Sigurduras įsmei- 
gė akis į ugnį, bijodamas sutikti draugo žvilgsnį. Einaras ištiesė 
rankoje pakabutį Sigurdurui. 

Sigurduras lyg ir ketino jį paimti, bet apsigalvojo ir pats pa- 
linko į priekį. Einaras kiek padvejojęs užmovė pakabutį Sigurdu- 
rui ant kaklo. Sigurduras jautė, kaip ranka braukia jam per plau- 
kus, gal net kliudydama pliką sprandą. Po šitiek prasvajotų metų 
jį lietė - pagaliau lietė Einaro pirštai. 

Akimirką jie sustingo žiūrėdami vienas kitam į akis. 

Sigurduras dar arčiau pasilenkė, o Einaras neatšlijo. Jie buvo 

taip arti. Sigurduras krenkštelėjo — regis, gerklė buvo užakusi 
nuo virinto alaus ir grybienos, ir jo balsas užlūžo tariant žodžius, 
kuriuos pasakyti laukė šitiek metų. 

- Ėgelska big. 

Einaro akys kiek prisimerkė, bet veido išraiška nepasikeitė. 

Sigurduras palinko dar kiek arčiau - Einaras ir dabar nelošte- 
lėjo. Tad Sigurduras įveikė likusį atstumą, priglaudė lūpas prie 
Einaro lūpų ir pabučiavo. 

Einaras nė nekrustelėjo. Sigurduras tai palaikė palankiu suti- 
kimu ir pabučiavo stipriau. 

Tada, Einarui trūktelėjus atgal, Sigurduras pajuto triuškinantį 
smūgį į smilkinį. Smūgis jį parbloškė pasliką ant suolo ir pakėlęs 
galvą jis matė, kaip Einaras atsivėdėjęs spiria koja. Spyris pataikė 
Sigurdurui į šonkaulius ir atėmė kvapą. Kardo rankena Einaras 
trenkė Sigurdurui į paširdžius, ir toliau nesiliovė jo daužęs. Iš 
įtūžio daužė bet kaip, nevikriai ir be strategijos, daugiausia ne- 
pataikydamas. 

Sigurduras bandė išsilenkti smūgių, bet Einaras trenkė petimi 
į krūtinę ir pargriovė jį ant lempos - toji apvirto. Pasinaudojęs 
šia akimirka bandė pasitraukti, bet Einaras ėmė dar pasiučiau 
talžyti jį kumščiais. Nesuskaitomi smūgiai žaibiškai kapojo Si- 
gurduro žandikaulį, petį, gerklę ir opiausią vietą krūtinėje, kur 
buvo įsmigusi strėlė. Jis vos gaudė kvapą - ir nuo smurto, ir nuo 
visko, kas įvyko. 

Naujagimis Fridleifuras plyšavo drakonų lopšyje, pajutęs, kad 
jam dar beveik nepažįstamame pasaulyje įvyko kažkas baisaus. 
Svanhildura pašokusi ant kojų ėmė klykti vyrui liautis, o Brajis 
svirduliuodamas pakilo nuo savo gulto, apkvaitęs ir nuo grumty- 
nių reginio, ir nuo alaus, dar vaikštančio gyslomis. Kojos jo ne- 
klausė, grindys siūbavo kaip laivo denis per audrą. 

Einaro sąmonės tie klyksmai nepasiekė. Nežinia, kokius de- 

monus jis matė nuo berserkjasveppur, — ir toliau su jais kovėsi, 
tarsi namuose jie būtų vienintelės tikros būtybės. 

Sigurduras nesigynė, kaip buvo galima tikėtis. Taip, suža- 
lojimai iš jo atėmė fizinių jėgų, bet to negana: pamatęs svirdu- 
liuojantį Brajį ir išgirdęs Svanhilduros klyksmą, jis tarsi neteko 
valios. Jam paaiškėjo, - nesąmoningai, bet galutinai, - kad ta 
silpnumo akimirka buvo jam artimiausių žmonių išdavystė, šei- 
mos, kuri jį priėmė kaip sutrikusį vaiką ir išaugino vyru. Vieną 
pagundos mirksnį Sigurduras peržengė nematomą ribą, kurią 
abu su Einaru brėžė daugiau nei dešimtmetį. 

Tad susmukęs Sigurduras nebandė keltis - jis leido Einaro 
kumščiams vėl mušte įmušti tą ribą. 

Pamačiusi, kad Sigurduras pasiduoda, Svanhildura atsitraukė 
nuo drakonų lopšio su savo kūdikiu. Ji griebė Einarą už dešinės 
rankos, kuria tas buvo užsimojęs dar kartą smogti, ir vyras nepa- 
juto, kaip sukdamasis šveitė jai kairiu kumščiu. Smarkus smūgis 
nusviedė Svanhildurą galva į medienos krūvą. 

Brajis gerai suprato, kad su tėvu nepasigalynėsi, - berniukas, 
kuris dar žaidė su mediniais kardais, vikingui buvo nelygus prie- 
šininkas. Matydamas talžomą dėdę Sigą Brajis baisiai išsigando, 
bet čia pamatė dar didesnį pavojų: iš apverstos lempos pasipy- 
lus banginio taukams užsidegė medžio drožlių krūva ir liepsnos 
ėmė plisti po namus. 

Brajis ėmė šaukti, kad namai dega, bet ir to nepakako tėvui 
atsikvošėti. Netaiklūs, bet nepailstantys Einaro kumščiai toliau 
talžė Sigurduro kūną smūgių kruša, o smurtininko veide galėjai 
matyti vien laukinį įsiūtį. 

Ugnis pagavo suolus palei sienas, nuo jų užsidegė iš sienų sty- 
rančios beržų šakos. Gaisras plito nesutikdamas jokių kliūčių, o 
baisiausia, kaip matė Brajis, liepsnos tuoj turėjo pasiekti motiną. 
Jai iš kaktos bėgo kraujas, užpildamas užmerktas akis. 

Brajis papurtė motinos kūną, bet nesulaukė atsako. Kai su- 
prato, kad ji neatgauna sąmonės, įsikibo už pažastų ir įsispyrė 
kojomis į grindis. Įsiręžė iš visų jėgų, bet buvo dar per daug ap- 
svaigęs ir per mažas, tad įstengė tik kartkartėm trūktelėti ją kelis 
žingsnius. Bet vis tiek stengėsi išvilkti į lauką. Turėjo tai padaryti. 

Brajui velkant Svanhildurą durų link, Einaras toliau be gailes- 
čio dorojo savo auką. Sigurduras jau būtų negalėjęs gintis, net 
jei būtų norėjęs: jo veidas buvo virtęs kruvina koše, beveik visi 
šonkauliai sulaužyti, tik kojos trūkčiojo nuo kiekvieno baisaus 
smūgio. Vis dėlto jis dar rado jėgų iškošti kelis žodžius pro iš- 
daužytus dantis. 

- Degam, Einarai! - gargaliavo jis. - Žmona! Brajis! 

Jis vis kartojo tuos žodžius, kol galiausiai jie pasiekė Einaro au- 
sis. Šis nuleido kumščius ir apkvaitęs apsidairė nesusivokiančio- 
mis akimis, tarsi atsibudęs nepažįstamoje vietoje. Pamatė Brajį su 
Svanhildura prie ilgnamio durų, nebeprasibraunantį pro liepsnas. 

Jis metėsi prie jų ir išspyrė duris. Čiupo Brajį ir sviedė lauk, bet 
negalėjo to pakartoti su Svanhildura - praradusi sąmonę, ji buvo 
sunki kaip lavonas, tad persimetė ją per petį ir nulenkė galvą. Vie- 
nintelis kelias buvo bėgti į orą - tegul apdegs, bet liks gyvi. 

Likęs gulėti ant grindų sumaitotas Sigurduras matė, kaip Ei- 
naras su Svanhildura dingsta už liepsnų uždangos, ir suprato, kad 
niekaip nepajėgs pasekti jiems įkandin. Nebūtų nė kelių žings- 
nių nužengęs, ką ir kalbėti apie nuotolį, kurį reikėjo nubėgti, ir 
pagalvojo: Tai štai kokia ta pabaiga. Ugnyje. 

Liepsnos spragėjo aplink kvatodamos iš jo ir jis jau manė, 
kad tai bus paskutinis jo girdėtas garsas. O tada išgirdo kūdikio 
verksmą. 

Sigurduro tunika buvo užsiliepsnojusi ir jis jautė, kaip ima 
sproginėti oda. Plaštakomis sulaužytais pirštais jis ėmė daužyti 
tas liepsnas — turbūt apsidegino rankas, bet, kadangi jų nejautė, 

buvo tas pat. Iš akių kampučių pasipylė kraujas, užliejo barzdą, 
bet jis tik nusišluostė akis ir ėmė šliaužti ten, kur verkė Fridlei- 
furas. 

Lauke, liepsnojančio ilgnamio pašvaistėje, Svanhildura at- 
gavo sąmonę ir isteriškai įsikibo į Brajį. Suvokusi, kad su jais nėra 
Fridleifuro, ėmė klykti tiesdama rankas. Svirduliuodama leidosi 
ilgnamio link, bet dabar ją sulaikė Brajis - negalėjo leisti moti- 
nos į pragarą, iš kurio jau tikrai buvo neįmanoma ištrūkti. 

Atgavęs protą Einaras irgi metėsi prie degančio pastato. Šir- 
dis šaukė jį veržtis vidun, bet stabdė savisaugos instinktas. Nieko 
nebegalėdamas padaryti, neįstengdamas nei pulti į ugnį, nei nuo 
jos bėgti, jis krito ant kelių ir užsidengė rankomis veidą. Svanhil- 
dura toliau šaukė į degantį namą, o Brajis toliau ją laikė, ir ėmė 
atrodyti, kad jos klyksmas jau skirtas nebe pastatui. Berniukas 
paleido motiną ir toji pribėgusi prie Einaro tol jį pliekė kumš- 
čiais ir spardė, kol nusikamavusi krito šalia. 

Einaras nė karto nepakėlė prieš Svanhildurą rankos, kol ji par- 
krito, o atsistojęs bandė tiesti jai ranką. Kai jo plaštaka prie jos 
prisilietė, ji atšoko, ir jis daugiau nebandė prie jos liestis. 

Kitą rytą iš ilgnamio buvo telikę vien karščiu alsuojantys pe- 
lenai, pasklidę tarp pamato akmenų. Susirinko būrys žmonių — 
ūkininkų, vikingų, prekijų — ir ėmė naršyti gaisravietę. Einarui 
mažiausiai norėjosi prie jų prisidėti, bet jis žinojo, kad turi tai 
daryti. 

Jis pasuko ten, kur stovėjo drakonų lopšys, bet ten nieko ne- 
buvo likę, tik krūva suanglėjusių medgalių ir viena tebesmilks- 
tanti kartis su drakono galva, nevirtusi pelenais kaip kitos trys. 

Suriko vienas iš ieškotojų - buvo rastas Sigurduro kūnas. Ne 
ten, kur buvo primuštas, o už keliolikos sieksnių. Palaikai buvo 
taip suanglėję, kad Einaras negalėjo pažinti draugo, - jie turėjo 
žmogaus pavidalą, bet buvo sudegę iki kaulų. 

Tai matydamas Einaras burnoje pajuto šleikštulį, tik jam gal- 
vosūkio uždavė palaikų radimo vieta. Užuot sukęs durų link, 
Sigurduras šliaužė į tą namų kampą, kuriame į griovelį tekėjo 
vanduo. Tai būtų buvę galima suprasti, jei pro tą angą būtų ga- 
lima ištrūkti iš gaisro, bet ji buvo labai jau ankšta. Sigurduras net 
nebuvo atkėlęs grindlenčių - gulėjo ant jų. 

Čia kažkas pasigirdo. 

Einaras ir kiti vyrai, stovintys aplink sudegusius palaikus, su- 
sižvalgė, tartum norėdami pasitikrinti, ar neišsikraustė iš proto, 
nes tas garsas sklido iš ten, kur gulėjo numirėlis. 

Vos girdimas knerkimas. 

Iš apačios. Garsas sklido iš po grindų. 

Du vyrai nuvilko į šalį Sigurduro palaikus — jo kaukolė iš- 
kvėpė pelenų debesėlį - ir Einaras ėmė plėšti lentas. Jos buvo 
apsvilusios, bet nesudegusios - buvo aišku, kad Sigurduro kūnas 
jas apsaugojo nuo ugnies. Atplėšęs lentas Einaras tekančiame 
vandenyje pamatė saugiai į antklodėlę suvystytą ir Sigurduro pa- 
kabučiu su strėlės antgaliu perrištą naujagimį. Kūdikis Fridleifu- 
ras, pusiau paniręs į vandenį, drebėjo, bet buvo gyvas. 

Einaras paėmė sūnų ant rankų ir taip stipriai priglaudė, kaip 
nieko nebuvo glaudęs. 

Ateinančias dienas Einaras su Braju leido Sigurduro myli- 
mame fjorde kasdami didelę duobę. Kai iškasė iki reikiamo gylio, 
pasikvietė į pagalbą vikingų įgulą atnešti į kapavietę Brajo val- 
ties — tos, kurią Sigurduras taip puikiai ištapė. Kai ji su kūnu buvo 
nuleista į kapo duobę, kai kurie vikingai niurnėjo, esą, Sigurduras 
nebuvo toks žymus karys, kad būtų nusipelnęs tokių prašmatnių 
laidotuvių, bet niekas nedrįso to garsiai pasakyti. Jie tik paliko 
Einarą su šeima pasakyti sudie žmogui, kuris išgelbėjo jų kūdikį. 

Šalia Sigurduro kūno į valtį jie įdėjo įvairių daiktų: jo mėgtą 
glazūruotą bokalą, kaušą alui semti - abu tie daiktai buvo atkasti 

iš po pelenų, jo dažų teptukus ir pigmentus, Sigurdursnauturą 
ir vienintelę nesudegusią drakono galvą nuo Fridleifuro lopšio. 
Paskui Svanhildura nusikabino nuo kaklo savo brangenybių vė- 
rinį ir švelniai padėjo Sigurdurui ant krūtinės, pasilikusi tik jo 
dovanotą gydomąją runą. 

Svanhildura ir Einaras svarstė, gal į kapavietę įdėti ir pakabutį 
su strėlės antgaliu, bet galiausiai apsigalvojo. Jis atiteks Fridleifu- 
rui kaip apsauginis talismanas, kai šis išaugs į vyrą. 

Einaras pats užkasė kapo duobę. Brajis ir Svanhildura, stipriai 
priglaudusi prie krūtinės kūdikį, visą naktį buvo su juo, kol jie 
supylė kapą. Tekant saulei Einaras paskutinįkart šūstelėjo žemių 
ir nusikamavęs šlumštelėjo ant žemės pažvelgti į vandenyną ir 
tarsi rūsti Odino akis kylančią saulę. Brajis buvo užmigęs, ir Ei- 
naras, nebepajėgdamas savyje nešioti baisios tiesos, Svanhildu- 
rai išpažino, kaip viskas prasidėjo. 

Kai jis baigė pasakoti, Svanhildura pirmąkart po ilgnamį su- 
naikinusio gaisro prisilietė prie savo vyro. Ji negalėjo ištarti nė 
žodžio, reiškiančio atleidimą, bet paėmė jo ranką. 

— Nežinau, kodėl taip padariau, - pasakė Einaras ašarotu 
veidu. - Aš jį mylėjau. 

Jie ilgai sėdėjo nieko nekalbėdami, galiausiai prakalbo Svan- 
hildura. 

— Fridleifuras — gražus vardas, — pasakė ji, - bet gal ne toks 
kaip Sigurduras. 

Einaras spustelėjo jos pirštus ir vėl ėmė kūkčioti. 

— Taip dera, kad niekada nepamirštume, - pasakė Svanhil- 
dura, žiūrėdama į miegančio išgelbėto kūdikio veidelį prie savo 
krūtinės. - Eis dienos ir metai, o šis vaikelis nešios mūsų draugo 
vardą. 


AAI! 


šlaikyti pusiausvyrą apdegėliui nėra lengva net palankiausio- 

mis aplinkybėmis, ką ir kalbėti apie aplinkybes, kai jis yra au- 
dinių parduotuvėje su moterimi pašėlusiais plaukais, tinkinančia 
jam audeklo atraižas ir matuojančia, kiek jo reikės angelo rūbui. 

Kai turėjom susimokėti, žingtelėjęs tarp Marianos Engel ir 
kasininkės kyštelėjau savo kredito kortelę. Juokinga, kad ji man 
įkvėpdavo nepriklausomybės jausmą, juk kreditas galiausiai vis 
tiek buvo padengiamas iš kurios nors jos sąskaitos. Bet man 
buvo geriau gyventi su ta iliuzija. 

Apsirūpinę viskuo, ko reikėjo kostiumui pasiūti, vietos banke 
atlikom gana keistą reikalą. Mariana Engel panoro įtraukti mane 
į sąrašą asmenų, galinčių prieiti prie jos individualaus seifo, ir 
bankui reikėjo mano parašo pavyzdžio prašymui patenkinti. 
Mano paklausta, kodėl to norinti, ji atsakė, kad visada reikia 
būti pasiruošus, nes vienas Dievas težino, kas laukia ateityje. 
Paklausiau, ar ketina duoti man savo seifo raktą. Ne, atsakė ji, 
dar ne. O kas dar yra tame sąraše? Niekas. 

Nuėjom į kavinę išgerti latės be putos, sėdėjom terasoje ir Ma- 
riana Engel supažindino mane su islandiška Hel - pragaro - sam- 
prata. Matyt, ten viešpatauja ne ugnis, o ledas: anglakalbiai sako 
„karšta kaip pragare“, o islandai - helkuldi, „šalta kaip pragare“. Tai 

galima suprasti: visą gyvenimą neišsivaduodami iš šalčio, neįsi- 
vaizduoja nieko baisiau už amžinybe virtusį tą patį būvį. Galėčiau 
pridurti, kad nudegusiam žmogui itin patraukli tokia apversta ju- 
daistinė-krikščioniška amžinų kančių ugnyje samprata. 

Tai, kad pragaras pritaikytas kiekvienam individualiai, kažin 
ar didelė naujiena. Iš tiesų tai viena didžiausių Dantės „Pragaro“ 
meninių aukštumų: kiekvienam nusidėjėliui skirta bausmė ati- 
tinka jo nuodėmę. Kūno geiduliams tarnavusios sielos, kurias 
gyvenime blaškė aistros, po mirties pasmerktos būti gainiojamos 
niekada nesibaigiančios vėtros. Sielos susiteršusiųjų simonija, 
gyvenime užrūstinusių Dievą dvasinių pareigybių privilegijų 
pardavinėjimu, pasmerktos degti aukštyn kojom liepsnotose 
krikštyklose. Meilikautojų sielos amžinai murdosi mėšlyne — 
užuomina apie mėšlą, kurio jie liežuviu primalė žemėje. 

Tai privertė susimąstyti, koks būtų mano pragaro variantas — 
tai yra, koks būtų, jeigu tikėčiau tokiais dalykais. Gal būčiau pa- 
smerktas amžinai degti įkalintas savo automobilyje? O gal tas 
pragaras būtų nesibaigianti nekrektomijos procedūra ant dėbri- 
demnent stalo? Arba žinojimas, kad galų gale galėčiau mylėti, bet 
jau per vėlu? 

Pasinėręs į šiuos apmąstymus pamačiau gatve einantį vieną 
iš savo slaptosios brolijos narių. Buvo keista pirmąkart viešai su- 
tikti pasveikusį nudegėlį, ir dar pažįstamą: tai buvo Lansas Vi- 
tmoras, ligoninėje kalbėjęs tokius įkvepiančius žodžius. Jis ėjo 
tiesiai į mus ir paklausė, ar anksčiau nebuvome susitikę. Negalė- 
jau jo kaltinti, kad manęs nepažino, nes gyjant nudegimams ne 
tik pasikeitė mano veido kontūrai, - juos dar ir slėpė plastikinė 
kaukė. 

— Smagu matyti dienos šviesoje vieną iš mūsų, - pasakė jis. — 
Ne dėl to, kad būtume šmėklos, betgi viską darome, kad būtume 
nematomi. 

Gal dešimt minučių pasišnekučiavom ir Lanso, regis, nė 
trupučio netrikdė smalsiai išpūstos akys visų, kas tik pro mus 
praėjo. Nemanau, kad jis nepastebėjo, bet žavėjausi, kaip moka 
apsimesti nepastebintis. 


Vilkėjau baltą apdarą, o mano sparnai buvo padaryti iš kojinių, 
užtemptų ant drabužių pakabų ir papuoštų sidabriniais bliz- 
gučiais. Mariana Engel pritaisė man aureolę (auksiniais dažais 
nuspalvintos šeriuotos vielutės pypkėms šveisti), prieš tai atrai- 
tojusi angelišką rankovę suleisti morfino injekciją, kuri mane už- 
liejo kaip vos apskirbęs žmogiško gerumo pienas. Aplink lakstė 
Bugaca, kibdamas mums į kulnus, ir aš svarsčiau, kaip šuns sme- 
genys priima tokią sceną. 

Ji irgi buvo su panašiu apdaru - tiksliau, suknele, bet labai pla- 
čia, krintančia klostėmis. Jos plaukai buvo dar labiau išsidraikę 
negu visada, nors ir perrišti juosta, juosiančia smilkinius ir kak- 
toje surišta į mazgą. Ilgas audeklo galas buvo pabėgęs nuo jos 
garbanų ir krito ant nugaros. Tą atliekamą medžiagos atraižą ji 
buvo permetusi per sulenktą ranką panašiai kaip padavėja ser- 
vetėlę. Kitoje rankoje laikė senovinį žibintą be alyvos, o kairiąją 
kulkšnį, ant kurios buvo ištatuiruotas rožinis, vainikavo lapų 
pynė. Ji paaiškino, kad tai laurų vainiko, kuris turėtų būti padėtas 
jai po kojų, simbolis, nes tikras vainikas trukdytų šokių aikštelė- 
je. Paklausiau, kas ji tokia. 

— Viena iš dešimties neišmintingų mergaičių, - atsakė ji. 

Pasilinksminimas vyko seniausiame ir brangiausiame miesto 
viešbutyje. Durininkas su cilindru atidarė taksi dureles ir padavė 
Marianai Engel ranką. Jis žemai nusilenkė, paskui ironiškai mane 

nužvelgė, tarsi bandydamas suprasti, kaip galima taip tikroviškai 
nusigrimuoti. 

— Jūs būsite Liuciferis, sere? 

— Atleiskit, nesupratau. 

— Tai vienintelis man žinomas puolęs angelas, sere. - Jis link- 
telėjo. - Puikus darbas. Leiskite pridurti, jūsų balsas - nuostabus 
baigiamasis potėpis. 

Mums įėjus į vestibiulį, Mariana Engel paėmė mane už ran- 
kos. Apšvietimas buvo prislopintas, karojo prie lubų pritvirtin- 
tos tamsios girliandos. Kampai buvo nukabinėti voratinkliais, 
visur šlaistėsi keliasdešimt juodų kačių. (Stebėjausi, iš kur tiek jų 
gavo - gal surengė žygį į gyvūnų prieglaudą?) Svečiai rinkosi di- 
džiojoje pokylių salėje. Ten sukinėjosi pustuzinis skeletų, barškė- 
dami ant juodų triko išpieštais baltais kaulais. Marija Antuanetė 
pudruotu peruku ir gilia iškirpte kalbėjosi su ledi Godiva, kurios 
ilgi šviesūs plaukai krito ant kūno spalvos glaustinukės. Kana- 
dos raitasis policininkas gėrė viskį su Al Kapone. Moteris, persi- 
rengusi didžiule karaliene morka, mojuojanti daržovių skeptru, 
stovėjo šalia širdies draugo triušio. Girtas Albertas Einšteinas 
ginčijosi su blaiviu Džimu Morisonu, o nuošaliame kampe du 
velniai matavosi, kurio uodega ilgesnė. Pro šalį braukė padavėjas 
su sidabriniu padėklu, Mariana Engel nusiraškė taurę martinio ir 
gurkštelėjo prieš pabučiuodama man į kaukėtą skruostą. 

Radome kruvinai raudona staltiese užtiestą stalą, ant jo sto- 
vėjo į stiklines akis susmeigtos žvakės. Mes atsisėdom kartu: 
Marianai Engel iš kito šono sėdėjo vyriškis, persirengęs gumine 
antele, o prie manęs - gundanti policininkė. 

Ilgai nelaukdamas nusprendžiau, kad nuo šiol Helovinas bus 
mano mėgstamiausia šventė. Policininkei liaupsinant mano kos- 
tiumą, surezgiau istoriją, kad „tikrame gyvenime“ esu vietos vi- 
durinės mokyklos anglų kalbos mokytojas. Ištuštinusi trečią 

martinio taurę, - keista, nes šiaip ji retai gerdavo, - Mariana 
Engel nusitempė mane į aikštelę. Suprato, kad slapčia mirštu iš 
noro su ja pašokti — nebūčiau taip uoliai mankštinęsis su Sajuri, 
kad visą gyvenimą taip ir ramstyčiau sienas. 

Muzikantai užgrojo valsą ir išsitiesusi visu ūgiu Mariana En- 
gel paėmė mane į savo tvirtas akmenkalės rankas. Įsispyrė į ma- 
ne akimis ir akimirką pajutau, tarsi manęs pasitikti siūbtelėjo 
jūra. Nežinau, kiek stovėjom nejudėdami, kol ji įsiūbavo mus 
muzikos ritmu. Man tereikėjo leistis plaukti — atrodė, ji intuity- 
viai jaučia mano kūno išgales. Nė karto neteko rūpintis, kad per 
smarkiai linktelsiu silpnesnį savo kelį mums žavingai sukantis tarp 
Romeo ir Džuljetų, Esmeraldų ir Kvazimodų, pro Umas ir Travol- 
tas. Mariana Engel nė akimirkos nenuleido akių nuo manųjų, ir 
kiti šokėjai aplink mus susiliejo į nereikšmingą margą foną. 

Nežinau, kiek visa tai truko ir kiek būtų dar užtrukę, jei akies 
kampeliu nebūčiau užkliuvęs už nepaprastai įdomios poros. Iš 
pradžių pamaniau, kad sąmonė man krečia pokštus, ir pasakiau 
sau, jog to negali būti. Jie išnyko Marianai Engel pusiau apsukus 
ratą aplink mane, ir nuoširdžiai tikėjausi, kad per kitą apsisukimą 
jų nebepamatysiu. Bet veltui vyliausi. 

Šįkart negalėjau neigti: mačiau japonę dvasininkų luomo dra- 
bužiais, jos skusta galva - ryškus kontrastas raudonplaukiam vi- 
kingui, su kuriuo šoko. Ji buvo tokia grakšti, o jis - toks gremėz- 
das, kad atrodė, lyg žiūrėtum į žvirblį, nutūpusį jaučiui ant ragų. 
Ji buvo kietai sučiaupusi lūpas, jo kardo makštys plakėsi jai į klu- 
bą, o kai ji patogiau padėdavo ranką jam ant liemens, iš jos ranko- 
vių klosčių pabirdavo žemės. 

Mariana Engel vėl aplink mane apsisuko ir, kai grįžom į pra- 
dinę padėtį, toji pora buvo dingusi. 

— Ar matei juos? 

— Ką? - paklausė ji. 

O tada pamačiau kitą porą. Šįkart moteris vilkėjo Viktorijos 
epochos drabužius, bet jie buvo kasdieniai, sakytum, skirti ne 
šokti, o dirbti laukuose. Tai buvo ne tas kostiumas, į kurį būtų 
verta antrąkart atsisukti per kaukių vakarėlį, nebent dėl to, kad 
jis buvo permirkęs: nuo jo ant grindų varvėjo vanduo ir jai po 
kojomis telkėsi bala. Vyriškis atrodė smagiai nusiteikęs, kad ir su 
permirkusia moterimi glėbyje, ar bent nekreipė į tai dėmesio. Jis 
vilkėjo odinius darbinius drabužius, turėjo dideles rankas ir dar 
didesnį pilvą. Jam kalbant ji mandagiai šypsojosi, bet vis žiūrėjo 
jam per petį, tarsi kažko ieškodama. Mes buvom taip arti, kad 
nugirdau, jog jis kalba itališkai, o ji atsakinėja angliškai. 

— Tomas? Nežinau... 

Mariana Engel vėl bandė su manim suktis, bet aš nuo jos at- 
siskyriau. Vos akimirką buvau atitraukęs akis nuo tos poros, bet 
tiek laiko jiems pakako išnykti. Kaip paklaikęs dairiausi po mi- 
nią, mėgindamas aptikti kokius nors jų pėdsakus, bet nieko ne- 
pamačiau. 

Grįžau į tą vietą, kur nuo moters su Viktorijos laikų suknele 
grindų nepribirę žemių iš japonės rankovių. Bet grindys buvo 
švarios. Atsiklaupęs delnais ėmiau braukyti grindis ir šokėjai 
skyrėsi į šalis, tartum lenkdamiesi pamišėlio. Ropinėjau ieškoda- 
mas nors kokio ženklo, bet nieko neradau. Mariana Engel pasi- 
lenkė ir sušnibždėjo į ausį: 

— Ko ieškai? 

— Tu gijuos matei. Negi ne? 

— Nežinau, apie ką kalbi. 

— Apie šmėklas! 

— Mat kaip. Šmėklas. — Ji sukikeno. - Žinok, nereikia taip jų 
vaikytis. Tai tas pat kaip mėginti pagauti ungurį už uodegos. Jau 
manai, kad pagavai, ojo jau ir nėr. 

Mes pabuvom dar kelias valandas, ir aš visą laiką ieškojau 
fantomų. Supratau, kad mačiau neįmanomą dalyką: tai negalėjo 
būti vaizduotės žaismas. Aš turėjau juos matyti. TU TOKS PAT 
BEPROTIS KAIP IR JI. Atsiknisk, gyvate. Pakišiu tave po tokiu 
morfino dušu, kad pirma laiko išsinersi iš odos. 

Kai grįžom namo, Mariana Engel užplikė arbatos bandydama 
mane nuraminti. Kai tai nepadėjo, nusprendė toliau pasakoti 
mūsų istoriją. Reikia tikėtis, pasakė ji, nurimsi sužinojęs, ar mes 
buvom susituokę. 


AA!!! 


S akei, kad vieną dieną paprašysi už tavęs tekėti, bet rimtai 
nemaniau, kad tai gali įvykti. Prisipažįstu, kartais man gal- 
voje šmėstelėdavo tokių minčių, bet kartą sulaužiusi amžinuo- 
sius įžadus jau nelabai norėjau duoti kitų. Kažkuri dalis manęs 
bijojo, kad galiu išduoti mūsų sąjungą, kaip jau išdaviau motiną 
Kristiną, tad kai lioveisi kalbėti apie mūsų vestuves, nuspren- 
džiau, kad tai buvo tik tušti žodžiai, kokius vyrai sako romantiš- 
kai nusiteikę. Tiesą sakant, nelabai to ir pasigedau, nes jau dabar 
gyvenime turėjau kur kas daugiau, nei kada nors svajojau. Tarna- 
vau beginėms, visokeriopai tobulinau jų knygas ir neilgai trukus 
pasiturinčius miestelėnus pasiekė žinia, kad esu išsimokslinusi 
Engeltalyje. 

Visais laikais viena nesikeičia. Turtuoliai nori pasirodyti tu- 
rintys tai, ko neturi kiti. O kas galėjo tais laikais būti geriau už 
knygas? Per jas galėjai pasigirti ne tik turtais, bet ir išskirtinėmis 
žiniomis bei skoniu. Vis dėlto pasijutau netikėtai užklupta, kai 
kartą prie manęs priėjo viena aukštuomenės dama ir pasiūlė už- 
sakymą: jei galėčiau, parengti jos vyro gimtadieniui Rudolfo Der 
gute Gerhard nuorašą. Atsakiau jai, manydama tave įžeisianti, jei 
parodysiu, kad jaučiuosi turinti prisidėti prie šeimos pajamų. Bet 
turtuoliai dar vienu atžvilgiu visais laikais tokie pat: jie mano, 


J44 ANDREW DAVIDSON mw CHIMERA 


kad vargšus visada galima nupirkti. Kadangi tai pavyksta, jie 
lieka teisūs. Didžiūnė pasakė skaičių, kuris pranoko tavo metų 
uždarbį. Vėl atsikalbinėjau, bet... ką gi, mums reikėjo tų pinigų, 
tad paprašiau leisti kurį laiką pagalvoti. 

Neįsivaizdavau, kaip pradėti apie tai kalbą. Abu sutarėm, kad 
tavo pameistrystė ilgainiui duos vaisių, bet tavo uždarbis buvo 
toks mažas, kad to, ką parnešdavai namo, nepakakdavo net bū- 
tiniausioms išlaidoms. Žmonės, nuomoję mums pastogę, žinojo 
mūsų padėtį ir, nors patys nebuvo turtuoliai, geraširdiškai pasi- 
siūlė atidėti dalį nuomos. Vien dėl to dar šiaip taip laikėmės, bet 
jauteisi tarsi juos apvylęs, lygiai kaip ir mane. 

Kelias dienas trypčiojau, vis pradėdama sakinį ir neužbaig- 
dama. Tu klausdavai, kas nutiko, o aš atsakydavau - nieko. Ga- 
liausiai neištvėrei ir privertei pasakyti, kas man neduoda ramy- 
bės. Iš tiesų tai buvo mano gudrybė - sumažinti savo atsakomybę 
pastūmėjant tave išpešti iš manęs prisipažinimą. Pasakiau, kad 
vėl norėčiau imtis knygdirbystės, ir papasakojau apie didžiūnės 
užsakymą. Kalbėjau taip, lyg man darytum malonę leisdamas 
priimti tą užsakymą. 

Tu išklausei tai palankiau, negu tikėjausi, - pasakei, jog su- 
tinki, jei tai man teikia džiaugsmo. Radai būdą su tuo susitaikyti: 
galėsiu imtis darbo, jei abu apsimesim, - nors garsiai nė vienas to 
nepasakėm, - kad dirbu labiau savo malonumui. Bet nei tu, nei 
aš negalėjom apsimesti, kad akys tau neiššoko ant kaktos išgir- 
dus, kiek man buvo pasiūlyta pinigų. 

Didžiūnė iškart pasiūlė truputį sumokėti į priekį. Jai buvo tru- 
putis, o mums - daug. Turėjo praeiti kelios dienos, kol išdrįsau 
nors kiek išleisti, nes supratau — vos tai padariusi tikrai įsiparei- 
gosiu. Kai pergamento pirkliui padaviau pirmąją monetą, man 
beveik palengvėjo, ir sėdau prie darbo. 

Užbaigiau tą pirmąją knygą, ir didžiūnė atrodė patenkinta. 

Negaliu pasakyti, ar ji rekomendavo mane savo bičiuliams, ar jie 
mane susirado kitais keliais, bet tai nesvarbu. Jie kažkaip mane 
susirado, ir to pakako. 

Maince išties trūko savo amatą išmanančių knygdirbių, o aš, 
atvykusi iš Engeltalio, turėjau tam tikrą pranašumą. Niekada nie- 
kas nesitiki savame kaime rasti tikrų meistrų ir paprastai mano, 
kad kitur jų nors vežimu vežk. Vis dėlto svarbiausia, kad labiau- 
siai pageidaujami buvo vienuolynų skriptoriumuose sukurti 
rankraščiai, tad jei toji didžiūnė negalėjo įsigyti tikrame vienuo- 
lyne pagamintos knygos, aš buvau antras pagal gerumą pasirinki- 
mas. Ji galėjo sa malonumu skelbtis, kad turi įsigijusi Engeltalio 
vienuolės rankraštį, - žinoma, nutylėdama, kad toji vienuolė ne- 
bepriklauso ordinui. 

Greitai gavau daugiau pasiūlymų, ir tada prasidėjo papirkinė- 
jimas. Kai lyg tarp kitko užsiminiau, kaip mėgstu virti ir kepti, 
viena didžiūnė pasakė, kad pristatys man rinktinės mėsos, jei jos 
užsakymui suteiksiu pirmenybę. Priėmiau tą pasiūlymą ir greitai 
pamačiau, kaip greitai aukštuosiuose sluoksniuose sklinda pa- 
skalos. Man tučtuojau buvo pasiūlyta kokių tik širdis geidžia gar- 
dėsių ir nespėjau nė mirktelėti, kaip soras ant mūsų stalo pakeitė 
avižos ir miežiai. Nelygu metų laikas, nuolat turėjom visokiau- 
sių tuo metu derančių vaisių - vyšnių, slyvų, obuolių, kriaušių, 
kryklių, mums tapo prieinama tokia prabanga kaip gvazdikėliai 
ir imbierai, garstyčios ir pankoliai, cukrus ir migdolai. Tu išvis 
nebuvai matęs tokių dalykų. Jei neversdavau arba neperrašinė- 
jau, bandydavau vis naujus receptus - tarsi stengdamasi, kad 
pagaliau atsiragautume to, ko niekada nebuvom net burnoj tu- 
rėję. Man padėdavo būsto šeimininkė - jai tai buvo reta proga 
išmėginti prieskonius, o aš ėmiau juokauti, kad puolu į kulinari- 
jos nuodėmę. Pagaliau argi Dantė nenusiuntė į pragarą sieniečio 
didžiūno už tai, kad jis „gvazdiką sode išsiaugino pirm kitų“? 

Netrukus ėmėm vartytis kaip inkstas taukuose. Mūsų durys 
buvo atviros, už jų nuolat kunkuliuodavo puodas su viralu, ir 
netrukus savo apylinkėje tapome mėgstamiausiais kaimynais. 
Užsukdavo net mano bičiulės beginės, nors dėdavosi abejingos 
prašmatniems valgiams. Aš joms primindavau geradarystės prie- 
saką ir sakydavau, kad įžeisti mano jausmus nebūtų geradarystė. 
Jos apsimesdavo, kad valgo tik norėdamos man įsiteikti, ir netru- 
kus patyriau, jog net beginės prie pilnos lėkštės virsta liežuvau- 
tojomis. 

Apsilankydavo ir žydės - nustebau sužinojusi, kiek daug jų 
varo verslą, ypač tos, kurios vyrui mirus perima tvarkyti šeimos 
pajamas. Neslėpsiu, tai mane įkvėpė. Kai nebeįstengiau priimti 
visų rankraščių gamybos užsakymų, nes buvau per daug užsi- 
ėmusi, kaip tik viena iš tų moterų pirmoji man pasiūlė samdytis 
darbininkų ir pradėti verslą. 

Tuo laiku įžeistą išdidumą leisdavo primiršti pinigai. Sakei, 
kad galiu daryti, kas man patinka, tad nusprendžiau plėsti savo 
veiklą. Kodėl gi ne? Skriptoriume mačiau, kaip kartu darbuoda- 
miesi keli žmonės pagamina knygą, tad turėjau patirties derėtis 
su pirkliais ir išmaniau visą gamybos procesą. Kuo daugiau apie 
tai galvojau, tuo labiau tikėjau, kad man tai įkandama. 

Pirmiausia susiradau patinkamą pergamentininką. Jo pagarbą 
įgijau parodžiusi, kaip pagerinti kalkių tirpalą gyvulių odoms 
mirkyti. Jam atsitokėjus po patirto smūgio, kad moteris apskritai 
gali ko nors pamokyti, labai susidraugavom. Sudarėm tokį san- 
dėrį: kas mėnesį jis man pagamina lakštų ir nuleidžia kainą, jei 
perku urmu. Atėjus produkcijos pristatymo dienai, susėsdavom 
prie dubens su troškiniu ir apšnekėdavom, kiek kitą mėnesį man 
reikės pergamento. Išties tapom gerais bičiuliais, ir mano virtuvė 
jam ėmė patikti beveik taip pat, kaip ir užsakymai, kuriuos jam 
duodavau. 

Paskui susiradau iliustruotoją, kurio skonis sutapo su mano. 
Derybos su juo buvo lengvos, nes jis buvo jaunas ir skundėsi 
savo dalia. Kas mėnesį duodavau jam kelis sulenktus lapus iliu- 
minuoti miniatiūromis. Jis dirbo ir kaip rubrikatorius, taigi at- 
stojo man dar vieną žmogų. Susitarimas buvo abiem labai pra- 
vartus: jis pirmąkart gyvenime galėjo pragyventi iš savo meno. 
Iš dėkingumo pernelyg nekėlė kainos ir tada, kai pelnė vardą ir jį 
ėmė vilioti kiti knygdirbiai. 

Buvo ir kitų pagalbininkų, daugiausia laisvai samdomų rašti- 
ninkų, bet neįkyrėsiu tau smulkmenomis. Visų geriausia, kad šis 
verslas man suteikė tai, apie ką nė nesvajojau: ūmai man į rankas 
ėmė plaukti knygos. Kai mane samdydavo pagaminti Vergilijaus 
„Eneidos“ ar Cicerono „Scipiono sapno“ egzempliorių, klientas 
duodavo skolintus tekstus, kuriuos turėjau nukopijuoti. Paskui 
gavau romanų - Volframo „Parsifalį, Hartmano „Iveną“, Gotf- 
rydo „Tristaną. Vakarais pasiimdavau juos į lovą ir tau skaity- 
davau. Tai buvo vienos laimingiausių mūsų gyvenimo valandų, 
nes man nebuvo didesnės laimės kaip su knyga ant kelių jausti 
ant peties padėtą tavo galvą. Bandžiau mokyti tave skaityti, bet 
tau niekaip tam neužteko kantrybės. Be to, sakydavai, kad tau vis 
tiek labiausiai patinka, kai aš skaitau. 

Bėgant laikui daugiau laiko skirdavau vadovauti kitiems raš- 
tininkams, o ne pati perrašinėti, ir susivokiau, kad vakarais dar 
galiu susitelkti į savąjį Dantės vertimą. Mums atkakus į Maincą 
iš pradžių buvau priversta jį užmesti, nes neturėjau ant ko ir 
kuo rašyti, o paskui, kai visa tai įsigijau, neturėjau laiko. Dabar 
turėjau ir viena, ir kita, tad galiausiai supratau, kokius jausmus 
Gertrūdai žadino jos Biblija. Nudailinsiu kiekvieną žodelį, 
kad mano vertimas būtų tikras šedevras, - kurgi man skubėti? 
Mums abiem visas gyvenimas buvo prieš akis. 

Pagaliau baigėsi tavo pameistrystė ir tu gavai keliaujančio ama- 

tininko popierius. Paprastai juos įgijus laukdavo Wanderjahre , 
per kuriuos keliaujant iš miesto į miestą buvo semiamasi įvai- 
rių meistrų patirties, bet tu niekur nenorėjai keliauti. Susiradai 
darbą Maince, kur tave pažinojo bene visi mūro meistrai, ir jie 
puikiai suprato, kodėl nenori leistis į klajones. Kas galėjo dėl to 
priekaištauti žmogui, kuris buvo vyriausias iš jiems žinomų pa- 
meistrių. 

Gyvenimas mums atnešė tiek laimės, kad liežuvis nesivertė 
minėti vieno dalyko, kuris mums nesisekė. Gal jautėmės ne- 
turintys dėl ko skųstis, o gal bijojom prisišaukti nelaimę: nors 
bandėm pradėti vaiką, aš vis nepastojau. Kažkurioje smegenų 
kertelėje bijojau, kad nuspręsi mane esant tau netinkamą į porą, 
taigi neįsivaizduoji, kaip man palengvėjo, kai vos gavęs popierius 
į rankas pareiškei, jog nori mane vesti. 

Svarstėm surengti kuklias apeigas, bet kai apie tai pasklido 
garsas, visi panoro būti pakviesti. Norėčiau manyti, kad jie tie- 
siog mus mėgo, bet greičiau tikėjosi prašmatnios vestuvių puo- 
tos. Parūpinau maisto - daugiausia iš papirkinėtojų dosnumo, 

ir netrukus mūsų virtuvėje ėmė darbuotis pagalbininkų le- 
gionas. Kai paaiškėjo, kad mūsų butelis per ankštas, ruoša persi- 
kėlė į kaimynų namus. Viskam vadovavo mūsų buto šeiminin- 
kė, ir net beginės pasisiūlė į talką, nors iš jų virėjos buvo labai 
menkos. 

Gailėjausi tik dėl to, kad negaliu pasikviesti motinos Kristi- 
nos, tėvo Zunderio ir brolio Heinricho. Svarsčiau, ar neduoti ži- 
nios Engeltaliui, bet žinojau, kad jie būtų buvę priversti atmesti 
kvietimą, tad nenorėjau stumti jų į tokią padėtį. Guodžiausi min- 
timi - jei tik galėtų, jie pas mane ateitų. O tu labiausiai gailėjaisi, 
kad negali pasikviesti Brandeiso. 


* klajonių metai (vok.). 

Net nežinojai, ar tavo draugas dar gyvas. Blogiausia, kad 
šiukštu negalėjai jo ieškoti, kitaip būtum išsidavęs, kad po nu- 
degimo likai gyvas ir pabėgai iš kondotos, kurioje buvo viena 
taisyklė - niekam neleisti pabėgti. Niekaip negalėjai sau atleisti, 
kad Brandeisas leido tau pabėgti, o pats turėjo grįžti į kondotą. 
Kartkartėm pašokdavai iš baisaus sapno, tarsi kaip seniau kau- 
niesi mūšyje. 

Mums pasisekė, vestuvių dieną buvo puikus oras. Mūrinin- 
kai šnekučiavosi su knygdirbiais, žydai su krikščionimis ir visi, 
net beginės, sočiai prisikimšo skilvius. Beveik visi svečiai namo 
parkako įšilę, ir tada likom dviese - pirmą naktį praleidom kaip 
vyras ir Žmona. 

Kai rytą pabudom, tu man padovanojai savo iškaltą akmeninį 
angeliuką. Tai buvo mano Morgengabe - pirmaryčių dovana, 
mūsų santuoką įteisinantis ženklas. Įteisinantis mus pačius. Iki 
tol maniau, kad man nesvarbus joks meilę liudijantis ritualas, 
nes ir taip žinojau, kad ji tikra, bet dabar niekaip negalėjau liautis 
verkusi iš laimės. 

Greitai gavai nuolatinį darbą, fiziškai irgi pasitaisei. Visąlaik bu- 
vai geros sveikatos ir mėgai dirbti su akmeniu. Aš gaminau knygas, 
vadovaudama savo pagalbininkams, ir toliau dirbau prie Inferno. 
Ir toliau kalbėjom, kaip persikelsim į didesnius namus, bet kažko- 
dėl to taip ir nepadarėm. Mums patiko ten, kur gyvenom, mėgom 
savo bičiulius, ir gali būti, kad mums labiausiai tiko žydiška miesto 
dalis, nes buvom prašalaičiai. Gal didesni namai buvo ta svajonė, 
kuri mus palaikė, kad nesustotume. Buvo tik vienas dalykas, kurio 
trūko mūsų laimei, - o galiausiai ir tai mums buvo duota. 

Po kelerių bevaisių metų galų gale pastojau. Laimingiausia 
mano gyvenimo akimirka — kai tau pasakiau ir pamačiau tavo 
veido išraišką. Jame nebuvo nei baimės, nei abejonės, tik nuo- 
stabus lūkestis. Tu išlėkei pasigirti savo bičiuliams mūrininkams, 

o sugrįžęs apkabinai ir nepaleidai, ir vis kalbėjai, kuo mergaitė 
geriau už berniuką arba berniukas - už mergaitę. 

Netrukus po šito vieną dieną leidomės į turgų pirkti daržo- 
vių ir ten pamatėm, kaip kažkokių vaikinų būrelis susikivirčijo 
su prekiju dėl neva nepagarbaus elgesio. Išsipurvinę, nešvariais 
rūbais, jie buvo pasipūtę kaip gaidžiai - tik jaunystė gali būti to- 
kia išpuikusi. Iš šalies į tai, kas vyksta, žiūrėjo vyresnis žmogus — 
regis, šimtą kartų tai matęs ir nuo viso to pavargęs, bet žinantis, 
kad nieko daugiau nelieka, tik leisti vykti kvailam spektakliui. 

Man pasirodė, kad esu jį mačiusi, bet niekaip negalėjau at- 
mintyje atkapstyti su tuo veidu susijusio vardo. Paėmiau tave už 
rankos ir parodžiau klausdama, ar jį pažįsti. Tau iš rankų iškrito 
krepšys su daržovėmis, veidas mirtinai išbalo. Tu, galiausiai atga- 
vęs amą, vos įstengei ištarti jo vardą. 


AAIV 


Ki ir kamuojama pagirių po Helovino vakarėlio, Mariana 
Engel lapkričio pirmąją vos pakirdusi nusileido į pusrūsį. 
Per dvi dienas paskutinė likusi neužbaigta jos skulptūra - per- 
sigandęs liūtas-beždžionė - gavo kojas, ant kurių galėjo stovėti. 
Ją užbaigusi ji išsitiesė ant naujos plokštės ir, keliolika valandų 
išmiegojusi, stačia galva puolė prie naujo grotesko. Visą tą laiką 
viršutiniuose kambariuose buvau vienas su savo prisiminimais 
apie šmėklas, kurių neturėjau matyti. 

Naujam babaušiui (deformuotam paukščio kūnui su žmo- 
gaus veidu) nuo pradžios iki galo ji atidavė septyniasdešimt 
keturias valandas, galop užlipo laiptais nusimazgoti kūno ne- 
švarumų ir įsimesti į burną ko radusi šaldytuve. Tikėjausi, kad 
kaip visada nusiplūkusi pasišalins į savo kambarį išmiegoti, bet 
ne — vėl nusileido laiptais išsipleikti ant dar vieno luito. Sugė- 
rusi akmenines jo svajas, vėl septyniasdešimt su viršum valandų 
vergavo naujam pretendentui įjos ranką. Kai užbaigė, iš akmens 
gelmių buvo išnirusi karpota rupūžė su klykiančio erelio 
snapu. 

Grįžusi į lovą gerai išsimiegoti, po dešimties valandų Ma- 
riana Engel jau buvo grįžusi į virtuvę ir gėrė kavą iš didelio puo- 
delio bei kirto pusės svaro kumpio gabalą. (Kai netašė akmens, 

leisdavo sau mėsiškus valgius.) Vos ištuštinusi lėkštę, vėl paėjėjo 
prie laiptų, vedančių į pusrūsį. 

— Dar viena šaukiasi. 

Kai paklausiau, kaip ji po šitokio kavos puodo užmigs ant 
akmens, atsakė, kad to nereikės. 

- Šita man jau papasakojo, kai dirbau prie rupūžės. 

Prasidėjo dar tik antra lapkričio savaitė, o Mariana Engel tą 
mėnesį ėmėsi jau trečio grotesko. Gąsdino šitaip išaugęs pro- 
duktyvumas, bet pasikeitė ir intensyvumo laipsnis: įniršis, su 
kuriuo ji kibdavo į darbą, pranoko mano jau matytus aistrin- 
giausius proveržius. Dulkėtą kūno paviršių vagojo čiurkšlėmis 
besiliejantis prakaitas ir jai tekdavo laikyti atdaras sunkias 4žuo- 
lines duris, kad įeitų vėsaus rudeninio oro. Be paliovos degė 
šimtas aplink sustatytų žvakių ir jų liepsnelės linko vėjyje kaip 
išplaukęs rugių laukas. Matydamas palei skulptūrą pašėlusiai 
lakstančius jos įrankius, nevalingai prisimindavau dalgiu mo- 
juojantį valstietį, karštligiškai bandantį suvalyti derlių ir ap- 
lenkti artėjančią Žiemą. 


Užbaigusi trečią statulą, Mariana Engel nedelsdama pradėjo dar 
vieną. 

Namuose taip įsigyveno akmens trinksėjimas, kad jai padėjus 
įrankius namai tarsi ištuštėdavo. Kartais šitai - ne tyla, o triukš- 
mas — mane net išvarydavo iš namų. Niekada toli neidavau, pa- 
prastai užsiglaudęs už tvirtovės kampo žiūrėdavau į Šv. Romano 


so-0 Ve 


ateiti ir kitą savaitę. Visi žadėdavo ateiti, dauguma ir ateidavo. 

Šanahanas atrodė visai nuoširdus vyriokas, kiek dvasinin- 
kai apskritai gali būti nuoširdūs, nors turiu pripažinti - kažin ar 
buvau nešališkas stebėtojas. Sutanoti vyrai mane visada keistai 
traukė ir stūmė: kadangi niekinu jų atstovaujamas institucijas, 
norėčiau niekinti juos ir kaip žmones. Bet pernelyg dažnai jau- 
čiu, kad negaliu nekęsti žmogaus, - nekenčiu tik drabužio. 

Įsivaizduoju, kad paklusdamas nevalingam impulsui skaityto- 
jas mano ateizmą gali palaikyti karčios patirties išdava: vaikystė 
be artimųjų, pornografinė karjera, pripratimas prie narkotikų, 
skrudėsiu mane pavertusi avarija. Tai būtų klaidinga prielaida. 

Tikėti Dievą nėra jokio loginio pagrindo. Žinoma, gali būti 
emocinių motyvų, bet aš negaliu būti tas šuva, kuris iš bado ir 
muilą ėda, - priimti tikėjimą vien dėl to, kad tai paguoda. Man 
Dievu patikėti ne lengviau negu nematoma beždžione savo šiknoj, 
tačiau abiem jais patikėsiu, jei ir viena, ir kita bus moksliškai įro- 
dyta. Ateistams tai ir yra didžiausia problema: ko nors nebuvimo 
įrodyti neįmanoma, o teistai užsikrauna naštą kaip tik tai mums 
įrodyti. „Įrodymų nebuvimas nėra nebuvimo įrodymas, - sako jie 
su pasitenkinimu. Ką gi, visai teisingai. Bet reikia dar ir danguje 
liepsnojančio milžiniško krucifikso, O NE BEŽDŽIONĖS TAVO 
ŠIKNO)? kurį vienu metu matytų visas pasaulis, O GAL GYVA- 
TĖS TAVO NUGARKAULYJE? kad patikėčiau Dievo buvimu. 


Mariana Engel išlindo paprašyti parnešti tirpios kavos. Pama- 
niau, kad tai keistas pageidavimas, mat pusrūsyje buvo kavos 
aparatas, į kurį buvo dedama tikra malta kava, bet kadangi namų 
ūkio išlaidoms buvo naudojami jos pinigai, man nebuvo kaip 
prieštarauti. 

Kai grįžau, ji stvėrė man iš rankų stiklainį, čiupo šaukštą ir 
galvotrūkčiais nubildėjo į dirbtuvę. Kelias akimirkas pasvars- 
čiau, kad taip negali būti... o tada nuo laiptų viršaus vogčia pa- 
Žiūrėjęs pamačiau, jog taip ir yra. 

Kaskart prieš užsiplėšdama cigaretės dūmo, ji į burną įsiber- 
davo tirpios kavos, pačiaumodavo jos kristalus kaip beisbolinin- 
kas žiupsnį kramtomojo tabako ir visa tai nuplaudavo natūralia 


kava iš nežmoniško dydžio puodelio. 


Pasigirdo durų skambutis. 

Jei jūs tokie kaip visi žmonės, pasigirdus durų skambučiui 
atsiliepiate, - bet man ne viskas taip paprasta. Man tai valios iš- 
bandymas. O jeigu tai sausainius pardavinėjanti jaunoji skautė? 
O jeigu užmetusi į mane akį ji prileis į kelnes ir nualps? Kaip 
reikės pasiaiškinti, iš kur prie mano laukujų durų atsirado šla- 
pimu permirkusi jaunoji skautė be sąmonės? Tokia išvaizda kaip 
mano yra tarsi kvietimas doriems miestelėnams griebti deglus ir 
vyti tave į seną vėjo malūną. 

Nusprendžiau pasinaudoti proga ir priimti iššūkį, net jei tai 
būtų jaunoji skautė. Atidaręs duris pamačiau pusamžę porą ge- 
rais drabužiais, turbūt vyrą ir žmoną. Moteris žengė atatupsta, 
tarsi ji būtų Nosferatu, o aš - saulė. (Kartais linksminuosi kam 
nors kitam skirdamas pabaisos vaidmenį.) Vyras instinktyviai 
kūnu kaip skydu užstojo vampyriškąją žmoną ir atitvėrė ją nuo 
manęs ranka. Ji dantimis įtraukė lūpas. 

— Prašom. 

— E-e-e, aš... mes... - mikčiojo didvyris, nelabai žinodamas, 
kaip suprasti mano pavidalą, o moteris traukėsi vis tolyn ir ma- 

žyn. - Norėjom patekti į bažnyčią! Štai ir viskas! - Ir tartum man 
būtų sukepęs ne tik kailis, bet ir smegenys, jis bakstelėjo nykščiu 
Šv. Romano pusėn. - Pamatėm, kad ji... e-e-e... e-e-e... uždaryta, 
o tada pastebėjom, taip sakant, šituos namus su chimerom ir visa 
kita, žinot, kaip būna ant bažnyčių, ir, kaip čia pasakius, aišku, 
pagalvojom, kad gal šitie namai lyg ir... lyg ir... e-e-e... bažnyčios 
filialas. Maždaug taip. - Jis patylėjo. - Teisybė? 
— Ne. 


Marianos Engel akmenkalystėje atsirado viena naujovė: kiek- 
vieną naują statulą ji ėmė puošti skaičiumi. Pirmoji buvo 27, 
kita — 26, trečioji - 25; šiuo metu ji kalė 24 numeriu pažymėtą 
statulą. 

Kai apie tai paklausiau, ji atsakė: 

— Trys mano mokytojai pasakė, kad man liko tik dvidešimt 
septynios širdys. Tai atgalinis skaičiavimas. 


Palaukiau, kol išsišliaužios tėvo Šanahano trečiadienio vakarais 
rengiamų Biblijos studijų klausytojai. Metas braukti į Šv. Ro- 
maną ir pasiskųsti parapijiečiais, per klaidą laikančiais mūsų tvir- 
tovę kažkokiu krikščioniško švietimo punktu. 

Priėjau prie bažnyčios priekinių laiptų, apsidairiau į kairę, į 
dešinę ir įėjau pro didžiąsias duris. Aidėjo mano žingsniai, bet 
Šanahanas, stovintis klauptuose ir žvelgiantis į langus, regis, ne- 
išgirdo. Jis buvo giliai pasinėręs į apmąstymus apie vitražuose 

pavaizduotą Kristų ant kryžiaus. Keista buvo matyti žmogų, va- 
kare žiūrintį į vitražus, nes pro juos nesiskverbė spinduliai, nu- 
šviečiantys ir išaukštinantys Jėzų. 

Jis nenutuokė mane esant, kol neužkalbinau, įsikišdamas į jo 
mintis su folkloriniu savo trigrašiu. Jis krūptelėjo išgirdęs mano 
švogždimą, paskui atsisukęs ir išvydęs plastiku dengtą veidą, bet 
žaibiškai susitvardė. Susijuokęs pasakė, kad šįkart tas mano tri- 
grašis gal bus neprošal. 

— Keista - kasdien gali žiūrėti, - jis parodė į Kristų, - ir vis pa- 
matai ką nors nauja. Aišku, keturios kryžiaus šakos atitinka ketu- 
rias Žemės stichijas, bet pažiūrėkite, kaip prie jo prikaltas Kris- 
tus - rankos išskėstos, o kojos sudėtos. Taip susidaro trikampis, 
otrys yra Dievo skaičius. Švenčiausioji Trejybė. Trys prisikėlimo 
dienos. Dangus, pragaras ir skaistykla. Turbūt pagaunate mintį. 
Ketvertas sueina su trejetu, žemė sueina su dangumi. Ir tai, be 
abejo, visiškai tikslu, nes argi Jėzus - ne Dievo, o kartu ar ne 
Žmogaus Sūnus? 

Jis pasitaisė akinius ir sukikeno. 

— Dovanokit, užklupot mane trupučiuką įsisvajojusį. Kuo ga- 
liu pasitarnauti? 

— Aš jūsų kaimynas. 

— Taip, esu jus matęs. 

— Aš ateistas. 

— Ką gi, Dievas jumis tiki, - pasakė jis. - Gal neatsisakysite 
arbatos? 

Jis mostelėjo į savo kambarį, užsiglaudusį už sakyklos, ir aš 
dėl savų priežasčių nusprendžiau juo pasekti. Priešais jo ra- 
šomąjį stalą buvo pastatytos dvi kėdės, greičiausiai poroms, 
nusprendusioms, kad įveikti santuokinio gyvenimo nesklan- 
dumus galbūt padės pora gerų žodžių. Ant stalo šalia Biblijos 
buvo nuotrauka, kurioje jis kitam vyrui buvo uždėjęs ranką ant 

pečių. Šalia jų buvo visai daili moteris su paaugliu - greičiausiai 
savo sūnumi. Moters galva buvo pakreipta sutuoktinio pusėn, 
bet žvilgsnis įdėmiai sutelktas į tėvą Šanahaną, regis, kažkodėl 
nejaukiai besijaučiantį su savo balta apykakle. Mano paklaustas, 
ar tai jo brolis su broliene, Šanahanas lyg ir nustebo, kad taip 
greitai juos sutapatinau. 

— Argi mes su broliu tokie panašūs? 

— Jo žmona patraukli, - pasakiau. 

Tėvas Šanahanas krenkštelėjo pildamas vandenį į elektrinį 
virdulį. 

— Tikrai. Beje, kaip ir Mariana. 

— Jūs pažįstami? 

— Savo Bibliją ji išmano dar geriau už mane, bet vis atsisako 
mano kviečiama į mišias. Anot jos, bėda ta, kad dauguma krikš- 
čionių kartą per savaitę pasirodo bažnyčioje melstis už tai, ką 
Dievas ruošiasi nuveikti, o kai tai įvyksta, jie dejuoja. - Jis ant 
stalo padėjo du puodelius ir pieno ąsotėlį. - Negaliu sakyti, kad 
visiškai su ja nesutinku. 

Jis atsisėdo priešais mane ir vėl pasitaisė akinius, nors jie ne- 
buvo nusmukę. Tikėjausi, kad šiaip šnektelėsim, tad nustebau 
išgirdęs: 

— Arjums galima nusiimti kaukę, kol kalbėsimės? 

Iš to, kaip jis paklausė, supratau, kad kaukė jo negąsdina, 
tiesiog jam įdomu, kokia mano išvaizda. Paaiškinau, kad pagal 
reabilitacijos programą turiu nuolat būti su ja. Jis supratingai 
linktelėjo, bet veidu nubėgo menkutis nusivylimo šešėlis. Pasa- 
kiau, kad jeigu jis tikrai nori pamatyti, kas yra po kauke, galiu 
trumpam ją nusiimti. Jis linktelėjo - taip, norėtų. 

Kai nusiėmiau kaukę, jis pasilenkęs ėmė apžiūrinėti mane iš 
arčiau. Trynėsi akis, kraipė galvą, norėdamas pamatyti įvairiais 
rakursais. Kai jau prisižiūrėjo, paklausiau: 

— Atrodau taip, kaip tikėjotės? 

— Aš nieko nesitikėjau. Prieš stodamas į seminariją svarsčiau, 
ar nestudijuoti medicinos. Iki šiol prenumeruoju kai kuriuos 
žurnalus. 

Dėl tolesnės karjeros, kaip aiškino pildamas arbatą, jis apsi- 
sprendė sužinojęs, kad ligoninių priimamųjų gydytojams pa- 
tariama apie atvežtas infarkto aukas galvoti kaip apie mirusius. 
Tai būdas visa tai ištverti: jei ligonis lieka gyvas, gydytojas gali 
manyti, kad ką nors sugrąžino į gyvenimą, o jei „lieka miręs“, gy- 
dytojas suvokia, kad nepadarė nieko bloga. 

— Tačiau tik Dievas gali lemti gyvenimą arba mirtį, - pasakė 
tėvas Šanahanas. - Gydytojas gali pratęsti fizinį žmogaus gyve- 
nimą, o kunigas gali jam padėti pasiekti amžinąjį gyvenimą. 

- Jūs tikrai tuo tikite? 

— Darbas to reikalauja. 

— Leiskite kai ko paklausti. Ar įmanoma tikėti sielų buvimu, 
netikint Dievo? 

— Gal kai kam ir įmanoma. — Šanahanas gurkštelėjo iš savo 
puodelio. - Bet ne man. 


Buvo užbaigta 24-oji. 23-ioji. 22-oji. Atėjo paskutinė lapkričio 
savaitė, ir Mariana Engel galutinai grįžo į viršutinius kambarius. 
Atrodė, pasiekė ribą, kiek jos kūnas gali ištverti be normalaus 
valgio ir tikros lovos patogumo. 

Iš manęs prastas virėjas, bet sukurpiau jai kažkokį patiekalą ir 
pasistengiau, kad, po galais, jame būtų sočiai kalorijų. Nors aki- 
vaizdžiai bandė tai nuslėpti, kofeino ir nikotino kiekiai įstūmė 
ją į maniakinio išsekimo būseną. Negalėjo nusėdėti, akys lakstė 

į šalis, stalo įrankiai krito iš rankų. Baigusi valgyti mėgino atsi- 
stoti, bet paaiškėjo, kad fiziškai nepajėgia. 

— Galima, padėsiu? 

Štai čia man labai pravertė kopinėjimo įgūdžiai ir pasistengiau 
kuo tvirčiau ją paremti iš už nugaros, pusiau užstumdamas laip- 
tais aukštyn. Kai nusigavom į vonios kambarį, atsukau čiaupus 
ir ji sėdomis šlumštelėjo į vonią. Nebuvo prasmės jos užkimšti, 
kol nenuplovėm viršutinio nešvarumų sluoksnio, tad padėjau jai 
visą kūną apsipilti vandeniu. Kai jau tiek apsišvarino, kad galėtų 
normaliai nusimaudyti, pripylėm vonią vandens. 

Atsisėdau šalia vonios ir ėmiausi trinti jai odą. Po akimis buvo 
ryškūs juodi maišeliai. Skalavau akmens nuodaužas iš tirštos jos 
plaukų tankmės, nusvirusios it vynmedžiai, kuriuos kažkas pa- 
miršo palaistyti. Liūdniausia permaina buvo tiesiog kritęs svo- 
ris: tikrai ne mažiau kaip dešimt svarų, o gal ir dvidešimt. Tai 
neišėjo jai į gera, nes svoris nukrito pernelyg staigiai, netinka- 
miausiu būdu. Pasižadėjau ją geriau ir gausiau maitinti. Kasdien. 

Apsišvarinusi ji tiek atkuto, kad nepadedama įstengė nueiti į 
savo kambarį. Jai išsitiesus pataluose pasisukau eiti manydamas, 
kad ji tuoj pat užmigs kaip užmušta. Bet nustebino mane pasi- 
kviesdama prie savęs. 

— Maincas. Turgavietė. O tu nenori sužinoti, kas? 


AAV 


gi mes nė nežinojom, ar jis dar gyvas. Ištarei jo vardą tarsi 
save mėgindamas įtikinti, kad po šitiek metų vėl jį pamatei. 

— Brandeisas. 

Jis turėjo kelis naujus randus, buvo kur kas labiau pražilęs ir 
atsargiai statė vieną koją, kuri tada, kai pirmą kartą susitikome 
Engeltalyje, buvo lanksti. Bet šiaip atrodė tiesiog pavargęs. Jau- 
nieji samdiniai toliau kibo prie prekeivio, o Brandeiso veide aiš- 
kiai buvo matyti pasidygėjimas, tik nebuvo jokios nuostabos. 

Tu truktelėjai mane į šešėlį už prekystalio. Daugelis iš tų karei- 
vių buvo nauji ir tavęs nepažinojo, bet tu niekada negalėjai jaus- 
tis saugus, ypač su tais žmonėmis. Prieš keletą metų nusprendei, 
esą tavo dingimu niekas nesidomėjo dėl to, kad visi, įskaitant 
Brandeisą, neabejojo tave mirus nuo nudegimų. 

Ką ir kalbėti, žūtbūt norėjai su juo pasikalbėti. Tu negalėjai — 
neturėjai — praleisti tokios progos, tik kaip niekieno nepamaty- 
tam prieiti prie Brandeiso? Kai vienas vyrukas ėmė stumdyti 
krautuvininką, pamanei, kad galėtum vogčia įsimaišyti į spūstį. 
Man visiškai nepatiko ta mintis, bet supratau, kad tavęs nesu- 
laikysiu. Tačiau tau žengus žingsnį scenoje pasirodė dar vienas 
žmogus ir padėtis iškart pasikeitė. Jaunieji kareiviai akimirksniu 
atstojo nuo prekeivio, tarsi bijodami ką nors daryti be leidimo. 

Pirmiausia, ką pastebėjau pamačiusi tą žmogų, tai žiaurų pro- 
tingą žvilgsnį. Akys žibėjo kraugerišku prievartos troškuliu, sa- 
kytum, chaosas būtų egzistavęs vien tam, kad tas žmogus galėtų 
jį sutramdyti. 

— Kas čia? - paklausiau. 

Tu lediniu balsu atsakei: 

— Kuonratas Pasipūtėlis. 

Iš kitų skaitymosi su juo buvo aišku, kad Kuonratas dabar 
būrio vadas. Sandėris buvo sudarytas keliais žodžiais, krautu- 
vininkui į gerklę įrėmus kardo smaigalį. Samdiniai pasiėmė, ką 
tinkami, o krautuvininkui buvo leista gyventi. 

Kam jau kam, o Kuonratui tikrai nebūtum drįsęs rodytis, ta- 
čiau man tai buvo ne kliūtis. Tau nesusigriebus manęs sustab- 
dyti, išlindau iš šešėlio ir patraukiau prie to būrelio. Supratau, 
kad neseksi paskui mane: pasirodydamas būtum mane įstūmęs 
į dar didesnį pavojų. Atsilapojau krūtinę ir nudrožiau tiesiai prie 
Brandeiso. 

Tai buvo apgalvota rizika. Kuonratas nė karto nebuvo manęs 
matęs, po šitiek metų ir Brandeisas vargiai galėjo pažinti, ir dar be 
vienuolės abito. Kiek įmanydama mėgdžiojau prostitutes ir aiš- 
kiai rodžiau, kad siūlausi Brandeisui. Tam reikėjo parako, turint 
galvoje, kad, nors dar nebuvo matyti, aš nešiojau kūdikį. Man pa- 
silenkus Brandeisui kai ką pakuždėti į ausį, keletas kareivių ėmė 
garsiai šaipytis, manydami, kad sakau kainą. O aš pakuždėjau du 
dalykus: tavo vardą ir kad esu vienuolė, slaugiusi jį Engeltalyje. 

Brandeisas atsilošė ir prisimerkęs įsižiūrėjo man į veidą, tarsi 
perkratydamas prisiminimus iš vienuolyno. Atsitokėjęs kitiems 
pasakė, kad vėliau prie jų prisidės, ir leido suprasti, kad sangu- 
liaus visą pusdienį. Net Kuonratas pritariamai linktelėjo ir tarė: 

— Kai su juo baigsi, gal grįši pas mus, čia likusius. 

Nuo tos minties man viduriai persivertė, bet nusikvatojusi 

pasakiau „galbūt“ ir nusitempiau Brandeisą šalin. Viešai su juo 
labintis tau būtų buvę pernelyg pavojinga, tad parsivedžiau jį 
namo - žinojau, kad ten mūsų lauki. Brandeisas negalėjo pati- 
kėti savo akimis, kad tu gyvas. 

— Maniau... buvau tikras... kartą buvau grįžęs į Engeltalį, bet 
ten man nieko nepasakė... 

Įpyliau geriausio mūsų alaus ir susiruošiau pataisyti ko val- 
gyti. Norėjau padaryti gerą įspūdį, norėjau Brandeisui parodyti, 
kaip gražiai tavim rūpinuosi. Tu jam papasakojai, kas nutiko per 
tuos metus, ir jis labai stebėjosi, kad tu susikūrei tokį gyvenimą. 

Kai atėjo eilė pasakoti Brandeisui, jis apsakė, kaip kondotoje 
pasikeitė reikalai. Kaip jie suprastėjo. Hervaldas buvo mirtinai 
sužeistas mūšyje, ir ne kas kitas kaip Kuonratas pribaigė senį 
kardo kirčiu. Tai nebuvo malonės smūgis, - Kuonratas šitaip iš- 
tiesė leteną į valdžią. Tik riktelėjo - gal kas drįs su juo rungtis dėl 
vado vietos, - bet niekas neišėjo priekin. 

Kuonratas ėmė rinktis tik labiausiai kraujo ištroškusius rekru- 
tus. Nauji kareiviai buvo kovingi, bet kietakakčiai ir pašlemėkai. 
Jie tikrai nukaudavo daugiau priešų, bet ir jų daugiau nukaudavo. 
Jie puldavo su įniršiu, be jokio proto, ir Kuonratas juos siundė 
kaip laukinių šunų rują. Kas tos jų žūtys — vyrais norinčių pasi- 
rodyti vaikėzų kaime buvo nors vežimu vežk. Kuonratas nesuko 
galvos, kad gali išsekti savaime atsinaujinantis šaltinis. Be to, jo 
patirtis rodė, kad ilgiau būryje užsibuvę kovotojai ima geisti val- 
džios. 

Nepaisant šių metodų, niekas negalėjo nuginčyti Kuonrato 
laimėjimų. Jo kondota išgarsėjo nepaprastu žiaurumu ir gebė- 
jimu vien žvėriška narsa įveikti net kur kas didesnes pajėgas. 
Lydimas sėkmės, jis pradėjo svarstyti, ar išvis apsimoka samdyti 
kareivius. Ėmė sau galvoti - kodėl žemė turi priklausytis didžiū- 
nams, jeigu be jo kondotos jos nebūtų kam apginti? Vien pinigų 

jam nebepakako. Kuonratas panoro daugiau valdžios. Jis ruošėsi 
pats grobti žemes. 

Kuonratui vadovaujant sustiprėjo Brandeiso troškimas iš- 
trūkti iš kondotos, bet pabėgti buvo dar labiau neįmanoma. 
Niekas neatšaukė taisyklės, kad kartą atsidūręs kariuomenėje 
turi likti joje visą gyvenimą, — bet ne vien tai nedavė ramybės. 
Kuonratas niekada nepamiršo, kaip Brandeisas prieš jį šoko, kai 
buvai sužeistas mūšyje, - jis tik ir ieškojo dingsties atmokėti. Jei 
Brandeisas kada būtų pasprukęs, Kuonratas jo pėdomis būtų pa- 
siuntęs pačius sumaniausius seklius, kurių atkaklumui prilygtų 
nebent jų pagieža. 

Nepaisant visų šių niekingų savybių, Kuonratas nebuvo silp- 
naprotis. Jis suprato, kad negali be dingsties užsipulti Brandeiso, 
nes būryje dar buvo senų kareivių, kuriems Brandeisas kėlė pa- 
garbą ir lankininko gebėjimais, ir būdo savybėmis. Taigi dažniau- 
siai jis duodavo Brandeisui ramybę. Bet šis visada jautė neišsa- 
kytą grėsmę. 

Buvo keista į tave žiūrėti šalia seno bičiulio, su kuriuo mūšio 
lauke daugybę kartų žvelgei mirčiai į akis. Kartu su Brandeisu 
buvai praleidęs dalį gyvenimo, kuris man taip ir liko nesupran- 
tamas. Abu kažkaip panašiai bandėte dėtis šaunuoliais, bet nei 
vienam, nei kitam iki galo nepavyko užgniaužti švelnumo balse. 
Mačiau, kad ilgiesi senų dienų, - ne kautynių, o ginklo draugų 
bičiulystės. Net juokinga, kas kartais įstringa į atmintį — iš to 
vakaro man iškyla vienintelis prisiminimas. Valgydamas Bran- 
deisas beveik nepastebimai kilstelėjo ranką, ir tu susiprotėjai 
paduoti jam vandens. Šį veiksmą buvote darę tūkstančius kartų 
prie stovyklos laužo - skyrium prabėgę metai neištrynė jo iš at- 
minties. Nei vienas, nei kitas, rodos, šito nepastebėjote. 

Vakarui traukiant į naktį stojo sunki tyla. Bene visą minutę 
abu sėdėjot įrėmę vienas į kitą akis, ir Brandeisas garsiai ištarė: 

— Nebegaliu toliau šitaip gyventi. 

— Aš tau kiek galėdamas padėsiu, - atsakei. 

Bet tą naktį niekaip nebuvo galima pabėgti. Brandeisui din- 
gus kiti samdiniai būtų atsekę „prostitutę; su kuria jį buvo matę. 
Susitarėm, kad grįš į kondotą ir apsimes, jog gerai su manim pa- 
sismagino. Jo būrys tame mieste turėjo pasilikti dar kelias die- 
nas, o paskui traukti į kitą paskirties vietą. Tik po mėnesio, kai 
Maincas bus tik tolimas prisiminimas, jis bandys bėgti. 

Jei viskas pavyktų, protingiau nė nesugalvosi. Maince Bran- 
deisas neturėjo jokių giminių - niekas jo nesiejo su tuo miestu. 
Kas gi prisimins, kad prieš mėnesį jis pusdienį su kažkuo sangu- 
liavo? Planas buvo patvirtintas. 

Prie mūsų durų slenksčio abu išpūtėt krūtines kaip tikri vy- 
rai. Jis paplekšnojo tau per petį, o tu kumštelėjai jį į ranką. Aš 
jį apkabinau ir pažadėjau melstis, kad Dievas jį saugotų. Bran- 
deisas pasakė — gerai sugalvojau, ir dar kartą mane pasveikino, 
kad laukiuosi. Kai paėmė mane už rankų, jo delnuose pajutau 
randus ir tik tada prisiminiau, kad apsidegino traukdamas tau 
iš krūtinės degančią strėlę. Jam išėjus į naktį galutinai suvokiau, 
kiek daug jam esame skolingi. 

Praslinko mėnuo. Mes minėdavom Brandeisą, bet tik žodžiu 
kitu —- panašiai anksčiau vengdavom kalbėti apie vaiką, tarsi bijo- 
dami nusitarti. Penkios savaitės. 

— Kaip manai?.. - paklausiau. 

— Ateis, kai galės, - atsakei. 

Šešios savaitės - Brandeiso nė padujų. Man niekaip neišėjo 
užgniaužti nerimo, o dar rytais vemdavau dėl nėštumo. „Ateis, 
kai galės, - kartojai. Mane pjovė baimė dėl pavojaus tai jam, tai 
mums - kai jis pas mus pasirodys. Tu raminai mane, kad viskas 
bus gerai, ir aš bandžiau tavimi tikėti. 

Septynios savaitės. Kartą prie lango namie dirbau su rank- 

raščiu, kai pamačiau gatvėje sunkiai kojas velkantį krypuojantį 
žmogų su apsiaustu. Pažinau jį iš nesilankstančios kojos — net 
nematydama slepiamo veido kaipmat supratau, kad tai Brandei- 
sas. Jo rūbai buvo snieguoti — nuo ryto snigo, buvo pati ta diena 
apsimuturiuoti nuo galvos iki kojų. Niekas neturėjo nusistebėti 
pamatęs žmogų, paprasčiausiai nenorintį sušalti. Kai gatvėje 
nieko nebuvo, įleidau jį vidun. 

Jis išsrėbė karštą sriubą ir pasakė, kad keliavo aštuonias die- 
nas - mėtydamas pėdas, sukdamas ratais, lenkdamasis miestų. 
Užuot pirkęs valgyti, medžiojo smulkius žvėrelius, kad koks 
nors prekeivis jo neįsidėmėtų. Buvo tikras, kad niekas jo ne- 
sekė. Bet vis tiek nedavė tau žinios, kol buvai išėjęs darbuotis, 
ir palaukė, kol grįši namo. Kiek įmanoma, viskas turėjo atrodyti 
kaip visada. 

Pirmos kelios dienos buvo pavojingiausios. Vos pasigedęs 
Brandeiso, Kuonratas turėjo pasiųsti geriausius pėdsekius ieškoti 
pražuvėlio. Abu nenuleidot akių nuo lango, po ranka visada laikėt 
arbaletą. Brandeisas atsinešė du - vieną savo, o kitą pavogė tau. 

Miegojote pakaitomis, Brandeisas net nedrįso išsikrauti ke- 
lionmaišio. Tu susidėjai savo daiktus ir liepei man padaryti tą pat. 
Žinoma, visa tai labai slėgė — labiau, negu galėjau įsivaizduoti. 
Jei kas, - žinoma, nebūtinai turėjo nutikti kas nors bloga, - aš 
atsakau ne tik už save, bet ir už negimusį mūsų kūdikį. Pasakiau, 
kad niekaip nesuprantu, kaip tokioje didelėje šalyje galima sėk- 
mingai susekti Brandeisą. Man pareiškus šią nuomonę, jūs nieko 
netardami tik susižvalgėte. Tuo buvo viskas pasakyta. 

Bet nieko neįvyko. Slinko savaitės, niekas neatėjo jo ieškoti. 
Abu ėmėt pernakt miegoti, bet tik tada, kai tu virš durų pakabi- 
nai varpelių eilę. Galiausiai nusprendei, kad Brandeisui jau ne- 
pavojinga eiti į lauką. Žinoma, vis tiek ant galvos užsimaukšlinus 
vaurą. 

Niekas jo netykojo šešėlyje ir nepuolė gaudyti, tad dar po 
savaitės Brandeisas pradėjo eiti su tavim į statybas. Tavo užta- 
rimo pakako surasti jam paprasto darbo. Jis uoliai darbavosi, 
kartu su tavim pietaudavo, bet šiaip išsilaikė pats. Niekas jo per 
daug neklausinėjo — tavo amato draugams jis buvo tiesiog vie- 
nas iš daugelio pagalbinių darbininkų. Ilgainiui nusprendė, kad 
jam reikėtų atskiro kambario, nes aš naktimis pabusdavau nuo 
kojų mėšlungio. Visiems būtų buvę ne pro šalį daugiau atski- 
rumo. 

Mes turėjom begalę draugų, tad lengvai radom būstą už ke- 
lių gatvių nuo žydiškos miesto dalies. Aš užsispyriau sumokėti 
nuomą iš savo verslo pajamų, ir tai padarę galiausiai nuspren- 
dėm leisti sau gerai atšvęsti. Kažin ar judu iki galo patikėjote, jog 
Brandeiso pabėgimas baigėsi laimingai, bet norėjote tikėti, kad 
jis gali laimingai baigtis. Ištaisėm didelę puotą ir tu buvai labai 
laimingas, nes galiausiai pasijutai jam atsilyginęs už gera. 

Jaučiausi sveika, drabužiai ėmė darytis per ankšti, per nėš- 
tumą, regis, viskas ėjo kaip iš rašto. Kai kartą mums valgant su- 
spurdėjo kūdikis, tu net privertei Brandeisą uždėti man ant pilvo 
ranką. Jis dvejojo, bet kai patikinau, kad man bus malonu, jis at- 
sargiai pridėjo delną. Pajutęs judesius, staigiai atitraukė ranką ir 
iš nuostabos išpūtė į mane akis. 

- Viskas dėl tavęs, - pasakei Brandeisui. — Šita gyvybė atsi- 
rado dėl to, kad tu išgelbėjai manąją. 

Po tų žodžių visi pakėlėm taures už tai, kad visi trys ištrūkom 
iš ankstesnio gyvenimo ir dabar turim geresnį. 

Bet niekada nereikia dalytis nenušauto lokio kailio. Jau kitą 
dieną, Brandeisui renkantis iš mūsų namų išsinešti paskutinius 
savo daiktus, pro duris įbėgo viena beginė. Supratau, kad ne 
prieš gera, nes niekad nemačiau jų bėgiojant. Ėmė gaudyti orą 
įsirėmusi rankomis į kelius ir atgavusi kvapą išpoškino, kad kaž- 

kokių vyrų būrelis - „pažiūrėti tikri laukiniai“ - turguje klausi- 
nėja žmogaus, iš jų nusakymo panašaus į Brandeisą. 

Turbūt Maincas buvo ne toks didelis, kaip man atrodė. Kad ir 
kaip stengėmės slapstyti savo svečią, net beginės žinojo, kad jis 
pas mus apsistojęs. Jų garbei reikia pasakyti, kad suprato, jog ne- 
patartina atėjūnams teikti apie tai žinių, bet buvo tik laiko klau- 
simas, kad kas nors jiems pasakys, negalvodamas apie pasekmes. 
Brandeisas šio to paklausė apie „laukinius“ ir beginės atsakymai 
išsklaidė visas jo abejones. Tie vyrai aiškiai buvo iš kondotos 
siųsti sekliai. Iki šiol galva neišneša, kaip jie įsigudrino jį susekti, 
bet iš tiesų tai nesvarbu. Svarbiausia buvo tai, kad Maincas jau 
nebebuvo saugus prieglobstis. 

Brandeisas pasisiūlė bėgti vienas, palikdamas sekliams aiškų 
pėdsaką, kad jie tiesiog nuo mūsų atstotų. 

— Jie ieško tik manęs. Jūs čia gerai įsitaisę, taigi... 

Tu net nedavei jam baigti sakinio. Garbė tau šito neleido. Pa- 
sakei, kad sekliai vis tiek susiras mūsų namus, o kai susiras, - kai 
susiras, o ne jei susiras, - labai gali būti, kad bent vienas tave at- 
pažins. Tai bent bus laimikis — pasiųsti gaudyti vieno dezertyro, 
sugrąžins du. Kuonratas bus labai patenkintas ir visiems bus aiš- 
kiai parodyta: net prieš daugelį metų pabėgęs kareivis, laikytas 
mirusiu, galiausiai sugautas. 

Abu su Brandeisu tvirtinote, kad aš neturėčiau keliauti, - nes 
nėštumas jau buvo į pabaigą, nes dėl manęs būtume priversti lė- 
čiau bėgti, nes gali kilti pavojus kūdikiui. Aš tai atrėmiau saky- 
dama, kad didžiausias pavojus man pasilikti Maince, kur sekliai 
mane susiras ir pasistengs išgauti visas žinias. Galiausiai pasakiau, 
kad jūsų argumentai man nesvarbūs. Manęs negalima palikti, ir, 
jei neimsite manęs kartu, vis tiek seksiu iš paskos. Taip, aš nėščia, 
bet juk galiu keliauti, o už savo laimę esu skolinga Brandeisui nė 
kiek ne mažiau negu tu. Pagaliau jei mes atsiskirsim ir pasime- 

sim, kur vėl susitiksim? Jie aptiko mus gyvenančius Maince, taigi 
nebegalime čia grįžti. Pasakiau, jog vien dėl to, kad esu nėščia, 
turiu būti kartu su tavim, o ne rizikuoti amžiams išsiskirti. 

Atmečiau visus jūsų siūlymus ir pasinaudojau tuo, kad ne- 
buvo kada ginčytis. Taigi susikrovėm reikalingiausius daiktus ir 
kuo greičiau susiruošėm į kelią. 

Aš įsidėjau „Pragarą“ ir Paolo maldaknygę, o tau nematant į 
krepšį įkišau Morgengabe angeliuką. Tokio svorio nebūtum lei- 
dęs tampytis, bet man jis buvo per brangus - negalėjau palikti. 
Įsidėjau ir vienuolės abitą, nes jau buvau patyrusi, kad tai gali 
būti naudinga kaukė. Pasiėmėm visus pinigus, atidėtus namui, 
kurio taip ir nenusipirkom, o tu su Brandeisu išėjai pirkti trijų 
arklių. Aš pardaviau savo prieskonius ir knygas tiems, kas tik su- 
tiko imti, nors per tokį trumpą laiką turėjau atiduoti pusvelčiui. 
Praėjus vos kelioms valandoms nuo beginės atneštos žinios jau 
traukėm iš Mainco. Aš prie savęs turėjau krepšį, o judu - tik tai, 
ką buvote užsimetę ant pečių, ir arbaletus. Tiek ir teliko iš metų 
metus kurto gyvenimo. 

Net geresniais laikais buvau ne kažin kokia jojikė, juo labiau 
nėščia. Mums prijojus miesto pakraštį dar bandei mane įkalbėti 
sukti kitu keliu. Tikinai, kad tris raitelius, jojančius į tą pačią 
pusę, kur kas lengviau susekti, negu į dvi dalis pasidalijusią gru- 
pelę. Aš nenorėjau klausytis ir ginčijausi, kad mums bus geriau- 
sia tarpusavyje laikytis kuo didesnio atstumo. 

Jojom, kol arkliai nuilso ir nebegalėjo paeiti. Man maudė nu- 
garą, stuburu jaučiau kiekvieną kanopų kaukštelėjimą, baisiai 
skaudėjo pilvą. Bet nesiskundžiau, nes buvau su tavim. 

Susiradom mažytę užeigą ir aš buvau pasiųsta tartis su jos šei- 
mininkais, nes supratom - kuo mažiau žmonių jus matys, tuo 
bus geriau. Tą pirmą naktį prieš sumingant paklausiau, kur mes 
keliaujam. Brandeisas atsakė: 

— Geriau neturėti tikslo. Jei patys žinosim, kur keliaujam, su- 
žinos ir sekliai. 

Nesupratau, kaip gali šitaip būti, bet buvau per daug pavar- 
gusi ginčytis. 

Per kitas dienas nujojom tiek, kiek aš pajėgiau, o kai apsisto- 
davom pernakvoti, nė vienas nekišom nosies į lauką, tik aš ei- 
davau parnešti valgyti. Tai neilgai truko, nes man ėmė atsiliepti 
kelionės vargai. Maudė krūtis, kojas dar labiau traukė mėšlungis, 
raumenis ties šonkauliais tarsi kas plėšė. Mačiau, kad esu kliu- 
vinys greičiau stumtis į priekį, matėm visi trys, ir tai dar labiau 
kurstė nuolatinius mūsų ginčus. Aiškinai, kad dažnai stabčio- 
dami man užsinorėjus nusišlapinti ne tik gaištame, bet ir palie- 
kame sekliams papildomą pėdsaką. Net grasinai, kad mane pa- 
liksi, bet, žinoma, širdis tau būtų neleidusi taip pasielgti. 

Miestus pereidavom nuošaliais skersgatviais, o laukuose vers- 
davom arklius bristi ledinio šaltumo upokšniais ir kapanotis per 
uolingas atodangas. Jiems tai labai nepatiko, juo labiau man. Per 
daug bėgdami risčia ir per mažai ilsėdamiesi arkliai nebebuvo to- 
kie eiklūs, kaip mums reikėjo. Juos nuvarę įsigijom naujus. Sek- 
liai, nenorėdami atsilikti, turbūt buvo priversti taip pat pasielgti. 

Nors be perstojo gręžiojausi per petį, nė karto nemačiau sek- 
lių. Norėjau tikėti, kad jų atsikratėm. Išties galva neišnešė, kaip 
jie galėjo nepamesti mūsų pėdsako po visų mūsų gudrybių, 
kurių griebėmės jodami. Kita vertus, jie juk surado Brandeisą 
Maince. Nelabai įsivaizdavau, ką jie sugeba, bet judu tokių žmo- 
nių buvot matę iš arti, tad turėjau tikėti, jog ne veltui bijote. Jūs 
raginote dumti pirmyn nelėtinant žingsnio. 

Kasdien vis labiau nerimavau, ar jodama nepakenksiu mūsų 
kūdikiui - kad tik jis negimtų be laiko. Valanda po valandos save 
įtikinėjau, kad bėgant nuo seklių pateisinama bet kokia rizika. 
Tomis retomis valandėlėmis, kai nesibaiminau dėl vaiko, stipri- 

nau savo ryžtą prisiminimais, kaip pirmąkart bėgant iš Engelta- 
lio tu išrūpinai mums vietą kiaulių vežime. Mėginau save įtikinti, 
kad tai tėra dar vienas gyvenimo išbandymas, kurį reikia atlai- 
kyti, o dabar bent netrenkia kiaulių smarvė. 

Bet maždaug po savaitės tiesiog nebegalėjau toliau keliauti. 
Judu su Brandeisu dar laikėtės, tačiau aš meldžiau poilsio. Bu- 
vom sukorę tiek mylių, kad tądien tikrai galėjom jaustis saugūs. 
Tu neprieštaravai. Ne dėl to, kad buvome saugūs, o dėl to, kad 
atėjo metas sugalvoti kokį nors planą. Šiaip ar taip, reikėjo atsi- 
kvėpti. 

Stengdamiesi suklaidinti savo persekiotojus keliaudami su- 
kiojome ratais, tad savaime aišku, jog kažin kiek nenutolome 
nuo ten, iš kur buvom išvykę. Atsidūrėm netoli Niurnbergo, o 
tai jau buvo privalumas, nes jeigu sekliams ir pavyko nepamesti 
mūsų pėdsakų, tas miestas tokio didumo, kad jame buvo galima 
bent kelias valandas slapstytis. 

Susiradom smuklę apsistoti ir judu sėdote prie stalo pasitarti, 
kur judėti toliau. Gal traukti šiaurės link, į Hamburgą, o gal būtų 
saugiau rytų pusėje, Bohemijoje arba Karintijoje. Kalba sukosi 
net apie Italiją. Iš italų lankininkų buvai išmokęs kelių posakių 
nuotrupas, o kitais atvejais aš galėjau pabūti vertėja. Po metų 
kitų grįžtume į Vokietiją. Kažin ar mūsų persekiotojai atspėtų, 
kad ten atsidūrėme, o jei ir atspėtų, Kuonratui daug atsieitų ilga- 
laikės paieškos svetimame krašte. 

Manėm, kad Niurnberge pasiliksim vieną dieną, bet mano 
kūnas neklausė. Po trijų dienų kentėjau tokias kančias, kad ne- 
būčiau pakėlusi kelionės. Be paliovos daužėsi širdis, trūko kvapo. 
Nuolat buvau išalkusi, bet užvalgius viską versdavo lauk. Mirti- 
nai norėjau miego, bet neramios mintys neleisdavo sudėti akių. 
Našta, kurią nešiojau, ėmė maištauti, ir galiausiai nenoromis tu- 
rėjau pripažinti, kad tu teisus: buvau per silpna keliauti toliau. 

Nuspręsta atiduoti mane bažnyčios globai. Mane palikdamas 
įdavei saują monetų, kurių turėjo užtekti už mano globą per nėš- 
tumą, o paskui, įsitikinęs, kad pavyko pasprukti, turėjai grįžti pas 
mane. Taip ir buvo nutarta; prieš imdamasis sumanymo sutikai 
su manim pernakvoti paskutinę naktį. Paklausiau, kur ruošiesi 
traukti mane palikęs, bet tu net šito nesakei. „Geriau neturėti 
tikslo...“ Tanakt užmigau apsiverkusi, o tu glostei man plaukus ir 
raminai, kad viskas bus gerai. 

Tačiau likimui atrodė kitaip. Vidury nakties kažkas ėmė taip 
trankyti duris, kad pradėjo šokinėti baldai, kuriais buvai jas už- 
statęs, - supratom, kad mus susekė. Išeiti buvo galima tik pro lan- 
gą, nors buvom antrame aukšte, kokių penkiolikos pėdų aukštyje. 

Iš paskutiniųjų bandžiau pakilti iš lovos, bet neįstengiau, tad 
ištempei mane už rankų. Kol atgavau kvapą, Brandeisas surinko 
nešulius; iškišęs galvą pro langą apsidairei, ar lauke nieko nėra, ir 
iškėlei ranką perspėdamas mums pasilikti. 

— Arbaletą, - sukomandavai. 

Brandeisas griebė arbaletą ir įstatė į lovelį strėlę. Įtempęs 
templę padavė tau ginklą ir tu iškišai jį pro langą. Ore sušvilpė 
strėlė ir pasigirdo pokštelėjimas, tarsi ji būtų kirtusi į kažką kieta. 
Dar kartą davei ženklą ranka, kad dabar kelias laisvas, ir pirmas 
išlipai pro langą. Ne dėl prastų manierų, o dėl to, kad kas nors 
turėjo mane šokančią pagauti. Už nugaros girdėjau, kaip trata 
kirviu kapojamos durys. 

Nors čia pat mums grėsė užpuolimas, prie lango sustingau iš 
baimės. Per aukštai, vaikui per pavojinga. Tarp manęs ir durų 
stovėjo Brandeisas ir šaukė - šok! Bet aš stovėjau kaip įkalta, žiū- 
rėdama žemyn į tavo išskėstas rankas, ir šalia išgirdau Brandeiso 
balsą: 

— Atleisk, Mariana, - ir jis išstūmė mane pro langą. 

Kritau rankomis apsikabinusi pilvą, o tu priėmei visą mano 

kritimo smūgį ir sugavęs nusiritai ant sniego. Girdėjau, kad vir- 
šuje kažkas šūkauja, ir po kelių akimirkų pro langą išvirto Bran- 
deisas. 

Jis kažkaip keistai šlumštelėjo, bet mano dėmesį prikaustė 
negyvas seklys gatvėje. Jis kniūbsčias tysojo veidu į ištižusį pur- 
viną sniegą, kaklas buvo baisiai persuktas, nes iš jo styrojo strėlė. 
Tada supratau, kad sniegas ne purvinas, o kruvinas - iš kaklo 
silpstančiais pliūpsniais tebealmėjo kraujas. 

Truktelėjai mane vesdamas prie arklių ir atsitokėjau tik tada, 
kai jau šuoliavome Niurnbergo gatvėmis. Judu su Brandeisu jo- 
jote man iš šalių, vadeliodami mano arklį. Nusikamavusi ir su- 
krėsta antpuolio, buvau visai niekam tikusi. 

Žiūrėjau, kaip lėkdamas mano arklys prunkšdamas pučia 
garą, ir nepalioviau galvojusi apie žmogų gatvėje, išleidusį pas- 
kutinį kvapą. Mane sukrėtė, kaip jį ištiko mirtis, kaip tu jį nužu- 
dei nesusimąstęs, nesvyruodamas. Žiūrėjau tau į veidą, kai palei- 
dai strėlę, ir nė į galvą neatėjo, kad taikaisi į gyvą žmogų. Lūpos 
buvo suspaustos, akys primerktos, pirštai nedrebėjo. Prieš pa- 
leisdamas gaiduką trumpai kvėptelėjai, bet tik tam, kad nurimtų 
rankos, o ne dvasia. Kiek visa tai truko? Sekundę? Dar mažiau? 
Negi tiek užtenka žmogui nužudyti? 

Jau buvom išjoję už miesto, kai pamačiau Brandeiso ristūną 
stojantis piestu. Bet ne žirgas jį numetė - veikiau Brandeisas pats 
nudribo. Sutrikęs gyvulys suprunkštė ir ėmė suktis, tarsi kartu 
su raiteliu netekęs nuovokos. Sniege telkšojo kraujas, juo buvo 
aptekęs arklio šonas ir visa Brandeiso koja. Jo kelnių audeklas 
buvo perplėštas ir viršutinėje šlaunies dalyje matėsi didžiulė 
žaizda — prakirsta oda tarsi išsišiepę demono nasrai spjaudėsi 
kraujo pliūpsniais. Veidas buvo išbalęs, lūpos drebėjo. 

— Vienas metė į mane kirvį. Pataikė, kai šokau pro langą. At- 

Prispaudžiau rankas jam prie kaktos - ji buvo visiškai šalta, 
išpilta lipnaus prakaito. Neįsivaizdavau, kaip jis taip ilgai išsilaikė 
ant arklio. Tu praplovei žaizdą sniego sauja, ir aplink garuojančią 
ipjovą susitvenkė raudona bala. Paprašei kokio audeklo, tad iš 
balnakrepšio ištraukiau pirmą pasitaikiusį rūbą. Tai buvo mano 
vienuoliškas abitas. Galėjau paieškoti ko kita, bet turbūt buvau 
pernelyg sukrėsta, o jis buvo paviršiuje. Jį suplėšęs atraižomis ap- 
tvarstei žaizdą. 

Pliaukštelėjęs pavarei Brandeiso arklį priešinga kryptimi, vil- 
damasis jį paversti apgaulingu masalu, ir pakėlei Brandeisą nuo 
sniego. Man priminei, kad sekliai dar mūsų nepavijo, bet dabar 
jie įniršę, ir užtempęs Brandeisą ant savo arklio pasodinai sau už 
nugaros. Jo rankas uždėjai sau ant liemens ir surišai plaštakas. 

— Mes netoli Engeltalio. Net samdinių kariuomenė gerbia 
Dievo namus. 

Man nudiegė paširdžius, nes kur kur, o Engeltalyje mažiausiai 
norėjau atsidurti. Bet supratau visą mūsų padėties baisumą ir nė 
žodžiu nepaprieštaravau, kad ir kaip norėdama. Brandeisui tuč- 
tuojau reikėjo pagalbos, tad pasileidom į vienuolyną. 

Jis buvo sudribęs tau už nugaros kaip per smarkiai iškimšta 
kaliausė, gabenama statyti į lauką. Tavo arklį vargino sunki našta 
ir negalėjom greitai joti, bet tu jį raginai kaip įmanydamas. Lio- 
vėmės mėtę pėdas ir pasukom tiesiausiu keliu, jau nebuvo kada 
slapstytis. Negalėjom sustoti apžiūrėti Brandeiso žaizdų, o aš 
turėjau maldyti besidaužančią širdį. Mums jojant nebegalėdama 
ištverti paklausiau: 

— Kaip galėjai nušauti tą žmogų? Į gerklę. 

— Taikiausi į krūtinę. 

Pasakei tokiu beaistriu balsu, kad tapo aišku, jog kalba baigta. 

Atpažinusi vietovę, ėmiau rodyti tiesiausią kelią. Prie Engelta- 
lio vartų nusikepurnėjau nuo arklio ir ėmiau daužyti duris. Man 

labiau derėjo melsti, kad mus įleistų, be to, tu būtum užtrukęs 
atrišdamas nuo savęs Brandeisą. 

Vartus atidarė sesuo Konstancija — iš veido mačiau, kaip su- 
glumo. 

— Sesuo Mariana! 

Paaiškinau mūsų padėtį - mačiau, kad ji neatitraukia nuo ta- 
vęs akių, suvokdama, kad esi tas apdegęs kareivis, kurį išgelbė- 
jom prieš dešimt metų. Galiausiai atgavusi žadą, sesuo Konstan- 
cija pralemeno: 

- Šiaip jau... šiaip jau tave įleisčiau... bet čia ne šiaip... 

Ji kone susidrovėjusi įsmeigė akis į išsipūtusį mano pilvą. 

Nesupratau, ko ji svyruoja. Nesvarbu, ką liežuviai plakė apie 
mano dingimą, - mums reikėjo prieglobsčio, antraip Brandei- 
sas galėjo mirti. Mostelėjau jo pusėn, kad ją įtikinčiau. Iš sesers 
Konstancijos veido mačiau, kad jos neliko nepastebėta, jog su- 
žeista jo koja aptvarstyta suplėšyto mano abito skiautėmis. 

- Jei negali mūsų įleisti, - maldavau, - pakviesk motiną Kris- 
tiną. Ji neleis tam žmogui mirti. 

— Priorė yra Niurnberge ir grįš negreitai. Vietoj jos likusi se- 
suo Agletrudė. Aš ją pakviesiu. - Prieš pasišalindama į vienuo- 
lyną, sesuo Konstancija dar pridėjo: - Bet ji tau taip ir neatleido 
už skriptoriumo išniekinimą. 

Dar nesupratau, ką norėjo pasakyti sesuo Konstancija, bet 
buvo aišku - suprasiu, kai ateis Agletrudė. 


AAVI 


kd pažymėta 21 numeriu, užbaigė lapkričio statulų se- 
riją, taigi iš viso per mėnesį jų buvo iškalta septynios. 

20 ir 19 statulos buvo iškaltos per pirmą gruodžio savaitę. 
18-oji atsirado antrąją savaitę. Pailgėjo Marianos Engel pasiruo- 
šiamieji laikotarpiai ant akmens, o jos lova buvo tuščia nuo tos 
nakties, kai man papasakojo apie Brandeisą. Mūsų gyvenimas 
dabar susidėjo iš trijų veiksmų. Ji kalė akmenį ir viską užmiršo, o 
aš viską mačiau. 

Mačiau, kad ji nepastebi Bugacos; užmiršo padėti man mau- 
dytis. Mačiau, kaip stumia šalin lėkštę su bet kokiu mano pa- 
ruoštu maistu; užmiršo įdėti man dovanų į šv. Mikalojaus batus 
ant palangės. Mačiau, kad per dieną surūko šimtą cigarečių; už- 
miršo keisti įrašų albumus stereogrotuve. Mačiau, kaip stiklainis 
po stiklainio kemša tirpią kavą; užmiršo nusivalyti kraują nuo 
pirštų. Mačiau, kaip iš jos lieka vieni kaulai ir oda, kaip dumba 
skruostai; užmiršo, kaip iš žodžių sudurstyti suvokiamą sakinį. 

TU ESI aš nesu NIEKO VERTAS. 

Maldaudavaujos pailsėti, bet ji tvirtino, kad liko nebedaug lai- 
ko. Ne tik skulptūros, bet ir trys jos mokytojai ragino greičiau 


dirbti. 

Išsikviečiau Gregorą ir Sajuri, nes nebežinojau, ką daugiau 
daryti. Jie mėgino kaip nors atvesti ją į protą, bet jų kalbos buvo 
kaip žirniai į sieną. Nesu tikras, ar Mariana Engel apskritai pa- 
stebėjo, kad jie atėję. Kai pabandžiau kreiptis pagalbos į Džo, ši 
pasuko kalbą į tai, kas jai pačiai rūpėjo. 

— Galerijoje nebėra vietos, o ji ir toliau siunčia tas savo statu- 
las. Pats Žinai, tai nėra perkamiausios Kalėdų prekės. 

Aš trenkiau telefoną ir nieko nelaukdamas susiradau morfino 
krepšelį ieškodamas nusiraminimo. 

Turėjau samdyti papildomai darbininkų, kad į kiemą už 
namo išneštų iš pusrūsio statulų perteklių. Nenorėjau to daryti, 
tikėdamasis, kad užversta dirbtuvė Marianą Engel privers su- 
stoti, bet ji nenusileido. Kai paprieštaravau, ėmė rėkti man neži- 
noma kalba ir aš praskydau. Buvo aišku kaip dieną - turi įvykti 
kažkas baisaus. 

— Neįmanoma visąlaik šitaip dirbti. 

— Pabaisos - dieviški pranašingi ženklai. 

— Tu visa kruvina. Leisk, nuprausiu. 

— Tai gyvenimo kraujas. 

— Kodėl nieko nevalgai? — zaunijau. — Iš tavęs tuoj nieko neliks. 

— Aš virstu į gryną niekį. Tai didinga. 

- Jei susirgsi, kas pagelbės groteskams? 

— Jei susirgsiu, džiūgausiu, nes Dievas mane prisiminė. 

Ji atsisakydavo įkalbinėjama lipti į viršutinius kambarius, nu- 
simaudyti, pamiegoti, tad kai išsitiesdavo ant akmeninio luito 
ruošdamasi jį kalti, atsinešdavau kibirą šilto vandens ir muilo. 
Jeigu ji neina į vonią, aš atnešiu vonią pas ją. 

Kempinė slydo kliuvinėdama už jos šonkaulių kaip automo- 
bilis, važiuojantis per stabdančius kelio kauburius. Nuo jos kūno 
ant dirbtuvės grindų liejosi pilkos nuoplovos, dulkėse išrašyda- 
mos įvairius ornamentus. Bugaca unkštė kampe. Kai paversda- 

vau ant šono, kad galėčiau numazgoti nugarą, ištatuiruoti angelo 
sparnai suglebdavo kartu su oda. 


Džo nieko nedarė man padėti, tačiau matydama statulomis už- 
verstą savo galeriją kažin ar nesuprato, kaip įnirtingai jos kalamos. 
Kuo ilgiau Džo nesiūlė pagalbos, kurios neprašiau, tuo labiau 
stiprėjo mano apmaudas. Kai jau nebegalėjau tverti, įsiveržiau į 
jos parduotuvę ir nė nepasisveikinęs pareikalavau ko nors imtis. 

— Ko tu iš manęs tikiesi? - paklausė Džo. - Aš jai niekada tiek 
nereiškiau kiek tu, o juk tau neišeina jos sustabdyti. Taigi, mė- 
gink jai ko nors sumaitinti, sugirdyti vandens ir tiesiog lauk, kol 
parkris. 

— Mat kaip! - atrėžiau. - Pasiimi savo riebius komisinius ir tai 
viskas, ką gali pasakyti? 

— Vajėzau, kokia širšė tau įgėlė? —- Džo bakstelėjo man į petį 
tušinuku, kurį laikė rankoje. - Ar ji geria vaistus? 

Paaiškinau, kad bandžiau jų įmaišyti į tirpios kavos miltelius, 
bet ji pastebėjo apgaulę. Atbildėjo į mano varpinę ir paleidusi 
virš galvos į sieną stiklainį ištaškė į šukes. 

— Žinai, kaip sunku tirpią kavą valyti nuo knygų lentynos? 

Džo linktelėjo. 

— Kartą norėjau gudrumu sugirdyti jai vaistų, tai ji tris mė- 
nesius su manim nesikalbėjo. Manė, kad kartu su kitais prieš ją 
susimokiau. 

Kažkodėl kiek apsiraminau išgirdęs, kad Džo buvo išmė- 
ginusi tą patį triuką kaip aš. Pokalbį užbaigėme nuosaikiomis 
mandagybėmis ir Džo pažadėjo tą vakarą užsukti į tvirtovę. 

Ji atsinešė maisto, kuris Marianai Engel negalėjo kelti įtarimų, 

kad jame prifarširuota vaistų, - duonos, vaisių, sūrio ir taip to- 
liau, ir mėgino pradėti su ja pokalbį. Niekas nepadėjo. Mariana 
Engel buvo pikta, kad jai sutrukdėm; atsistojusi sutrupino 
duoną ir išbarstė trupinius ant grindų tarp akmeninių skeveldrų, 
paskui visu garsu atsuko stereogrotuvą, tad neapsikentę turėjom 
nešdintis. Lipdami laiptais girdėjom, kaip įsiaudrinusi kalbasi su 
savim lotyniškai. 

Nors visai nieko nenuveikėm, tos pastangos mus stačiai iš- 
sunkė. Abu su Džo ketvirtį valandos sėdėjom bendrajame kam- 
baryje beveik nepakeldami akių. Galų gale supratau, kad kaltas 
ne Džo nerūpestingumas, - tiesiog ji, jau turėdama ankstesnės 
patirties, puikiai žinojo, kad nei vienas, nei kitas nieko nepakei- 
sim. Ir vis tiek išeidama Džo pasakė: 

— Ryt vėl ateisiu. 

Rytą radau Marianą Engel pasliką prie ką tik užbaigtos 17 
statulos. Apkabinau ją, ir net labai stengdamasi ji nepajėgė nuo 
manęs atsiplėšti. 

— Nereikia, turiu pasiruošti dar vienai. 

Jau baudėsi tai daryti, bet tiesiog neįstengė man pasipriešinti, 
tad užvedžiau ją laiptais aukštyn. 

Vėl nuploviau jos dulkes, prakaitą ir kraują, o jos galva ties 
porcelianinės vonios kraštu maksėjo it marionetės, kurią paliko 
nuėjęs pailsėti lėlininkas. Visą tą laiką, kol ją maudžiau ir net kai 
guldžiau į lovą, ji nesiliovė tikinusi, kad turi grįžti į dirbtuvę. Bet 
vos prigludusi prie patalų užmigo. 


Vakare atėjus Džo, Mariana Engel dar nebuvo pakirdusi. Vėl li- 
kęs vienas su ponia Meredit, atsukau burbono butelio dangtelį. 

Džo man papasakojo apie klientus - chimerų pirkėjus. Var- 
dai buvo įspūdingi: žymūs verslininkai, valstybės galvos, garbūs 
meno mecenatai bei pramogų verslo atstovai iš „Kas yra kas. At- 
kreipiau dėmesį į būrį geriausių dainų dešimtukų muzikantų ir 
brangiausių Holivudo aktorių, taip pat rašytoją, kone visuotinai 
pripažintą siaubo žanro karaliumi. Vienas režisierius, žinomas dėl 
nepaprastai poetiškų filmų apie atstumtuosius, buvo įsigijęs bent 
keletą jos darbų. (Su savo juodų kaip naktis plaukų šluota ir išty- 
susiu veidu jis galėjo būti lengvai palaikytas mažakraujystės nu- 
kamuotu Marianos Engel pusbroliu.) Nenustebau sužinojęs, kad 
nemažai jos chimerų buvo įsigijusios bažnyčios, tačiau man buvo 
netikėta, kad tarp didžiųjų užsakovų yra tiek daug universitetų. 

Džo suvalgė beveik visus kiniškus valgius, kuriuos buvom už- 
sisakę, užgerdama juos viena burbono taure po kitos. Rankove 
nusibraukė nuo lūpų kampučių padažą ir paklausė, ar tikrai nieko 
neliko iš mano penio. Kai patvirtinau tai, ji atsiprašė, kad anksčiau 
šaipėsi iš šito fakto. Kiek galėdamas maloniau priėmiau jos atsi- 
prašymą ir čia ji kiek susigraudino; pradėjau suprasti, kad alko- 
holis jai, kaip ir kitiems gėrikams, net patiems vyriškiausiems, su- 
žadina sentimentalumą. Kai Džo paklausiau, ar ką nors planuoja 
Kalėdoms, ji atsakė iš esmės papasakodama apie savo gyvenimą. 

Būdama paauglė pastojo ir pagimdė sūnų Tedą, dabar jam per 
trisdešimt. Džo ištekėjo už Tedo tėvo, o jis, kaip paaiškėjo, buvo 
mušeika ir gėrė neišsiblaivydamas, bet ji nusprendė su juo gy- 
venti vien dėl to, kad nematė kito pasirinkimo. Ji sugebėjo baigti 
vidurinę, bet apie koledžą nebuvo kalbos. Kai Džo antrą kartą 
pastojo, vyras apkaltino ją norint sužlugdyti jam gyvenimą: 

- Ir vėl užsitaisei vaiką, kale, nors pinigų kaip iššluota. 

Tedas, kuriam tuomet buvo šešeri, per visą motinos nėštumą 
bent kartą per savaitę matydavo, kaip tėvas muša jo vaiką nešio- 
jančią moterį. 

Vieną vakarą, kai Džo buvo septintas nėštumo mėnuo, vyras 
surengė itin stiprios kumščių terapijos seansą. Kai nuo svaigalų 
atsijungė, Džo susikrovė kelis nedidelius krepšius rūbų ir šiltai 
aptūlojo mažąjį Tedą. Pastačiusi vaiką prie lauko durų, grįžo į 
miegamąjį su keptuve ir vožtelėjo miegančiam sutuoktiniui per 
galvą. Džo tvirtino tai padariusi norėdama apsidrausti, kad jis 
atsipeikėjęs nesivytų, bet įtariu, jog pirmiausia tai padarė iš ma- 
lonumo. Sakė kelias dienas vietos laikraštyje ieškojusi, ar nėra 
žinios, kad jį užmušusi. Kai nekrologas taip ir nepasirodė, jai 
palengvėjo, nors kartu patyrė šiokį tokį nusivylimą. 

— Palikusi vyrą kartais baimindavausi rasti jį laukiantį pas 
mano motiną ligoninėje. Ji sirgo šizofrenija, - pasakė Džo. - Bet 
to šunsnukio daugiau niekada nemačiau. Matyt, turėjo per ma- 
Žai įkvėpimo persekioti. 

Tai, kad Džo motina šizofrenikė, man buvo atradimas. Gal tai 
kaip nors susiję su Mariana Engel? Išties būta ryšio. 

— Mylėjau mamą ir turėjau ją lankyti, juolab daugiau nebuvo 
kam. Tėvas seniai buvo dingęs. Man atrodo, neatlaikė matyda- 
mas, kaip jo mylima moteris kraustosi iš proto. 

Kukliai pastebėjau, kad jos gyvenimas, regis, buvo nelengvas. 

— Kaip pirštu į akį. Visi vyrai mano gyvenime buvo tokie šū- 
džiai, kad, kol Tedas užaugo, - prisipažino Džo, - slapčia svajo- 
jau, kad jis būtų gėjus. 

— Ir ką? 

— Neišdegė, - numykė pakartotinai įsipildama burbono. 

— Ką gi, niekada nereikia prarasti vilties, - paslaugiai atsakiau. 

- Et, koks skirtumas. - Ji vėl smarkiai truktelėjo. - Šiaip ar taip, 
buvo velnioniškai sunku, bet išsikapstėm. Pagimdžiau Tamę - 
tą vaiką, kuriuo būdama nėščia palikau vyrą. Gavau padavėjos 
darbą. Buvau perkelta į virėjas, paskui — į šefo padėjėjas. Prasta 
pigi skylė, bet ką darysi. Po tėvo mirties mane susirado kažkoks 

advokatas — paveldėjau iš tėvo trupučiuką pinigų. Žodžiu, tas 
šunsnukis gal bent šį tą sugebėjo. - Ji kilstelėjo taurę dangop. — 
Supratau, kad iš savo uždarbio restorane vaikų neužauginsiu, tad 
dalį tų pinigų panaudojau sąskaitybos mokslams vakariniame 
skyriuje. Baigiau padoriais balais ir man pavyko gauti menkas 
pareigas stambioje įstaigoje. 

— Bet vis tiek dar labai toli iki galerijos savininkės, - pastebė- 
jau, - ir Marianos agentės. 

— Ne taip toli, kaip gali atrodyti. Toliau lankiau mamą ligo- 
ninėje, ir vieną dieną pamačiau naują ligonę, jaunutę mergaitę. 
Žinai gi - patrauklią, sėdinčią vieną prie stalo. Piešiančią. Ji buvo 
kitokia nei visi. Gal ją išskyrė plaukai, gal akys. 

— Mariana, - pasakiau. 

— Būtent, - pasakė Džo. - Tik tada ji neturėjo šito vardo. Tai 
buvo neatpažinta moteris, kurią policija rado gatvėje. O vieną 
dieną ji tiesiog paprašė gydytojų vadinti ją Mariana Engel. 

Mariana Engel nebuvo tikrasis jos vardas ir pavardė. Pamačius 
mano nuostabą dėl šio fakto Džo veide pasirodė savimi paten- 
kinto žmogaus išraiška. Ją nudžiugino, kad dar yra dalykų, ku- 
riuos apie bendrą mūsų draugę ji žino, o aš ne. 

— Seselė man papasakojo, kad ją rado be jokių tapatybę pa- 
tvirtinančių dokumentų, nieko nedavė ir pirštų atspaudai. Ji 
nenorėjo arba negalėjo nieko pasakyti apie savo praeitį. Gal jos 
tėvai buvo mirę, o gal ji buvo pamestinukė - ką gali žinoti. Šiaip 
ar taip, po kelių apsilankymų nutariau ją užkalbinti. Tada ji buvo 
drovi. Mano prašoma parodyti savo piešinius nesutiko. Bet aš 
nesilioviau prašiusi ir dar po kelių apsilankymų galiausiai parodė. 
Vos iš koto neišvirtau. Tikėjausi pamatyti beprasmes terliones ir 
panašiai, o išvydau fantastinius gyvūnus, pabaisas, kurios buvo 
išties bjaurios, bet kartu turėjo kažkokio gležnumo, trapumo. 
Kažkas jų žvilgsniui teikė gyvybės. | 

Džo nutilo. Žiūrėjau į ją pro savo organinio stiklo kaukės 
akių plyšius ir akimirką išsigandau, kad ji ruošiasi pridurti, jog 
ir mano akys žadina užuojautą. Bet ji viso labo truktelėjo dar 
mauką burbono ir kalbėjo toliau. 

— Ji pasakė, kad šiaip jau nėra piešėja. Esanti skulptorė, ir tos 
būtybės laukiančios, kol jas išvaduosianti iš akmens. 

— Vadinasi, - tariau, - būdama vos keliolikos... 

— Taip, būdama vos keliolikos, - patvirtino Džo. - Sakykim, 
mane pakerėjo ta mintis, bet aš nė velnio nenutuokiau apie me- 
ną. Tiesa, manau, ir dabar nenutuokiu. Bet žinau viena - jos vaiz- 
duotė kažkuo unikali. Man patiko, o paskui paaiškėjo, kad pa- 
tinka ir daugeliui kitų. Tačiau tada tik linkčiojau galva, nes, velniai 
rautų, kur man reikėjo kišti tą savo mintį? Ėjo mėnesiai, aš toliau 
vaikščiojau pas mamą, o Mariana toliau man rodė savo piešinius 
ir — ką aš Žinau... ji tiesiog į mane įaugo. Turbūt man jos buvo 
gaila. Ji buvo visiškai jaunutė, o aš turbūt supratau, ką reiškia būti 
uždarytam ten, kur tau nėra gera. Beprotnamis, be abejo, tiko 
mano mamai, bet Marianai - ne. 

— Tad kas nutiko? 

— Gydytojai tol žaidė su vaistais, kol rado veiksmingą derinį, 
kuris išlygindavo jos būseną. Žinok, gerdama vaistus Mariana 
visai gali gyventi. Bet ji vis galvojo, kad jie nuodija jos širdis. — 
Džo nutilo. - Na, kita vertus, ta fantazija - nieko nauja. Kartą 
daktarus net prikalbėjau peršviesti jai krūtinę rentgenu, kad ji 
pamatytų, jog turi vieną širdį, bet ji vis tiek manim netikėjo. 

— Bet kaip tau pavyko... | 

— Tuoj pasakysiu, jei užsičiaupsi. - Džo bakstelėjo į mane laz- 
delėmis, kuriomis buvo suėmusi kung pao vištienos gabalėlį. 
Visiškai suremontavę, eskulapai įtaisė ją į grupinius namus ir bai- 
gėsi tuo, kad ji gavo darbą kavinėje. Plauti indus - gali patikėti? 
Tai išgirdusi nuėjau jos aplankyti, radau iki alkūnių sumerkusią 

rankas į paplavas, ir man niekaip iš galvos nėjo tie žavingi pieši- 
niai. Tuo tarpu ji pasidarė pirmąją tatuiruotę ir užsirašė ant ran- 
kos tuos lotyniškus posakius. Kai paklausiau, kam to reikia, at- 
sakė: jeigu akmuo ne jos nosiai, bent gali sau leisti naudoti savo 
kūną kaip drobę. Visos jos tatuiruotės atsirado tada, kai dėl ko 
nors negalėjo kalti akmens. Kad ir kaip būtų, pasakiau - suk vel- 
niai. Jei jau taip baisiai nori kalt tą akmenį, padėsiu. Taigi, sumo- 
kėjau jai už vakarinius kursus, nors buvo likę jau visai mažai tėvo 
paliktų pinigų, o dar namie du vaikai. Visiška nesąmonė, ar ne? 

Taip, tai buvo nesąmonė, bet pagalvojau (tik jokiu būdu ne- 
pasakiau garsiai), kad kartu tai nuostabu. Džo paėmė dar vieną 
Marianos Engel cigaretę - mat, kaip ne kartą man sakė, pati ne- 
rūko — ir tęsė savo pasakojimą. Priėjusi kokią dramatiškesnę vietą 
baksnojo cigarete orą, tarsi mėgindama susprogdinti nematomus 
balionus. 

— Kursų dėstytojas pasakė, kad niekada neturėjo tokio talen- 
tingo mokinio kaip Mariana, ir kad ji ką tik ėmėsi kalto. Kai pa- 
sakiau, kad nebeturiu grynųjų mokėti už pamokas, jis liepė Ma- 
rianai ir toliau lankyti kursus. Sakė, kada nors girsis, kad buvo 
jos mokytojas. Tad man į galvą šovė dar viena nesąmonė, ir aš 
Marianai pasisiūliau į agentes. Ji sutiko, nors aiškiai pasakiau, 
kad mano išmanymas apie prekybą meno kūriniais lygus nuliui. 
Bet man pakako nuovokos parūpinti jai pakenčiamų įrankių, ku- 
rių aptikau per kilnojamojo turto aukcioną, - papuolė kaip aklai 
vištai grūdas, - ir bent kiek akmens. Tiesa, tas pirmas luitas buvo 
pasibaisėtinas, pigus akmuo, trupantis į skeveldras po kiekvieno 
kalto kirčio, bet paklausyk - ji vis tiek iš jo ištraukia dailutėlę chi- 
merą. Taigi dabar man reikia tą statulą parduoti, kad turėtume 
iš ko nusipirkti dar vieną akmens luitą, tad pasiskolinu leisgyvį 
seną sunkvežimį ir su statula kėbule važinėjuosi po įvairias ga- 
lerijas. Galop randu norinčių ją išstatyti, bet tik už pasiutusius 

komisinius, tačiau tąkart visai neturim iš ko rinktis ir aš sutinku. 
Kai pagaliau ją parduoda, velniai rautų, ar gali patikėti - mano 
pinigai lieka išmesti į balą. Visas tas procesas tęsiasi mėnesius, 
Mariana Engel visą tą laiką tatuiruojasi ir kraustosi iš proto be 
akmens. Bet galiausiai parduodam dar vieną, paskui dar vieną, 
ir staiga mums pamažu ima plaukti pinigai, ir viskas eina kaip iš 
pypkės. 

Mane tiesiog pakerėjo pasakojimas apie Marianą Engel, ku- 
riame nebuvo viduramžių vienuolynų. Šitaip supratau, kad bu- 
vau iki ausų pasinėręs į jos pasakas. 

— Net iš tiesų jai paragavus sėkmės naujų statulų virtinė nenu- 
trūko. Žodžiu, tai buvo pirmas kartas, kai pamačiau, kad ji gali 
prieiti iki tokios būsenos kaip dabar. Kaip pirmąkart nusidirbo 
iki nukritimo, - Džo metė žvilgsnį Marianos Engel kambario pu- 
sėn, - buvo jaunesnė ir stipresnė, maniau, tai tik jaunystės įkarš- 
tis. Pirmoji kūrybinė aistra. Neįsivaizdavau, kad tai gali trukti... 
iš tiesų, kiek? Trukti dvidešimt su viršum metų. 

— Na, ji gerai susitvarkiusi gyvenimą, - pasakiau. - Namas ir 
visa kita... 

— Piniginiu atžvilgiu — taip. Ko tik imasi, Mariana daro ne- 
prilygstamai, ir aš ne šiaip burną aušinu. Po penkerių metų ati- 
darėm galeriją. Po dešimties ji įsigijo šituos namus. Be jokių pa- 
skolų, sumokėjo iškart. 

— Kaip tapai jos turto patikėtine? 

— Savaime taip susiklostė, - atsakė Džo. - Ne, velniai rautų, 
turėjom paruošti krūvą popierių, mynėm teismų slenksčius. 
Betgi nepamiršk — ji neturi šeimos, bent kiek man žinoma. Nie- 
kada nepasakojo apie savo gyvenimą iki mūsų pažinties, ir, tiesą 
sakant, kažin ar pati apie tai žino. 

— Džozefina, - pasakiau, - tu taip ir neatsakei į klausimą, kurį 
tau uždaviau pirmiausia. 

— Po galais, nevadink manęs taip, ir jau neprisimenu to tavo 
asiliško klausimo. 

— Ar ką nors ruošiesi daryti per šias Kalėdas? 

— Ne, mama maždaug prieš dešimt metų mirė, o vaikai su ma- 
nim nesikalba. - Ji sugrabaliojo savo paltą ir pasakė, kad jau me- 
tas eiti. Prie durų tarstelėjo. - Nemanyk, kad dabar mes su ta- 
vim jau baisūs draugeliai. Jei būtų mano valia, neturėtum kredito 
kortelės. 

— Supratau, - patvirtinau. - Galir nekaip skamba, bet aš labai 
patenkintas, kad Mariana nusmigo. Bent pailsės. 

Džo purkštelėjo. 

— Čia dar ne pabaiga. 


Pabudusi Mariana Engel patvirtino, kad Džo neklydo. Suvalgė 
didžiulę porciją pusryčių, tada nusileido į pusrūsį ir išbuvo ten 
keturias dienas. Jos judesiai buvo vangūs, tarsi kas būtų ją dir- 
bančią nufilmavęs ir paleidęs juostą perpus lėčiau. Ji tiesiog ne- 
turėjo energijos greičiau dirbti. 

Jeigu jai nejučiom švirkšteltum trupučiuką morfino Ką? JI 
TUOj PAT UŽMIGTŲ KAIP UŽMUŠTA. 

Gruodžio dvidešimtą Sajuri paskutinį kartą prieš šventines 
dienas atėjo manęs pamankštinti. Abu kaip išmanydami stengė- 
mės negirdėti letargiško Marianos Engel įrankių bilsnojimo. 

— Gregoras sako, kad ruošiesi susitikti su jo tėvais, - pasa- 
kiau. - Rimtas žingsnis. 

— Jis niekad to nėra daręs, - atsakė Sajuri, - tai yra nebuvo pas 
juos atsivedęs merginos. 

— Ir koks jausmas? 

— Man jokių dramų, bet šiek tiek neramu dėl jo. Man atrodo, 
jis visada jaučiasi savo gimdytojams per prastas. 

— Negi jis mano, kad tu juos nuvilsi? - nepatikliai pasakiau. 

— Labiau baiminasi jiems pasirodyti, kad jis man per prastas. — 
Sajuri padidino mano dviračio treniruoklio pasipriešinimo lygį 
ir ragino minti dar, dar, dar! - Juokinga. 

— Nagi, kaip manai, gal jis ruošiasi... - bakstelėjau jai į bežiedį 
bevardį pirštą. 

— Ne, - paskubėjo atsakyti Sajuri. Ji atitraukė ranką, bet iš 
veido mačiau, kad būtų nieko prieš. - Jis tik nori parodyti savo 
gimtąjį miestą. 

Iš pusrūsio liovėsi sklidę įprasti garsai — nutilo lėtas kalto 
metronomas. Pakankamai laiko gyvenau su Mariana Engel, bu- 
vau perpratęs jos akmentašystės grafiką ir numaniau, jog dar ne- 
užbaigė kalamos statulos. 

— Turiu pažiūrėti, kaip ji. 

MORFINAS GERAI. Bet ne jai. 

Pradėjęs leistis pusrūsio laiptais jos nepamačiau. Pašaukiau, 
bet neatsiliepė. Peleninėje smilko iki pusės surūkyta cigaretė. 
Radaują už beveik baigtos chimeros nugaros nenatūraliai atmes- 
tomis rankomis. Pirštai vis dar laikė kūjį, kaltas buvo nublokštas 
už kelių pėdų. 

Apėjęs akmenį pamačiau, kad ji be sąmonės, smarkiai pra- 
kirsta kakta. Pagalvojau, kad prasikirto galvą krisdama ant 
akmens, už kurio užkliuvo žengdama pro šalį. 


Ligoninėje Marianą Engel laikė keturias dienas. Susiuvo galvą, iš 
lašelinės į ranką jai buvo pumpuojamas elektrolitų tirpalas dehid- 

ratacijai įveikti. Laimė, buvo per daug nusilpusi smarkiai reikšti 
pasipiktinimą, kam atidaviau ją priešų - daktarų globai. Nuo jos 
buvau atsitraukęs tik namie kiek numigti. Leidau Bugacai mie- 
goti mano lovoje, nors Nenė ir niršo, kad šuns plaukai gali suer- 
zinti apdegusią odą. TU NEGALI NET SAVIM PASIRUŪPINTI. 
Rytais grįždavau į ligoninę. TAI KAIP JA PASIRŪPINSI? 

Marianą Engel išleido į namus Kalėdų išvakarėse. Tiesą sa- 
kant, gydytojai būtų ilgiau laikę, bet paleido atsižvelgdami į datą. 
Kai grįžom namo, ji norėjo tik marcipanų ir daugiau nieko, bet 
įkalbėjau suvalgyti dar ir mandarinų. Iš varpinės į jos miegamąjį 
atitempiau vaizdo grotuvą ir žiūrėjom „Nuostabų gyvenimą, 
nes Kalėdų išvakarėse visi normalūs žmonės taip daro. Pasibai- 
gus filmui ji primygtinai prašė pasilikti jos lovoje, nes nori Ka- 
lėdų rytą pabusti man prie šono. 

Gulėjau su savo storu kompresiniu kostiumu šalia liauno jos 
nuogumo suvokdamas, kad mūsų artumas turėtų man būti pa- 
laima. Bet taip nebuvo - mąsčiau, kodėl mane taip galingai veikia 
jos kūnas. Didelę savo, kaip suaugusio žmogaus, gyvenimo dalį 
praleidau šalia nuogų moterų - dieną man tai būdavo darbas, o 
naktį pomėgis, - bet su Mariana Engel viskas atrodė kitaip. Buvo 
kitaip. 

Nejaukią mano savijautą galima įvairiai aiškinti. Galbūt jos 
kūnas mane veikė stipriau negu kitų dėl to, kad tikrai nebuvau jai 
abejingas. Gal tai buvo penektomijos pasekmės, mat pirmąkart 
gyvenime negalėjau užkariauti moters kūno ir tik tada paleisti iš 
glėbio. Gal dėl mano jausmų buvo kalti tik feromonai. Visos šios 
teorijos tikėtinos ir iš dalies teisingos, bet tų Kalėdų išvakarėse, 
gulėdamas šalia jos ir negalėdamas užmigti, išsiaiškinau, kas tai. 
Esu tikras, kad svarbiausia priežastis, dėl ko mane taip virpino 
jos kūnas, buvo tokia: jis mane veikė ne tik kaip žmogaus kūnas, 
bet kone kaip prisiminimas ir vaiduoklis. 

Pirmąkart visą jos kūną pamačiau nudegimų skyriuje, kai 
išsirengė parodyti tatuiruočių. Tas reginys man sukėlė geismą 
ir susidrovėjimą, o kai pirštais braukiau per jos angelo sparnų 
plunksnas, jos kūnas krūpčiojo ir kartu vertė krūpčioti mano 
širdį. Tąkart nesupratau, kodėl patyriau būtent tokį jausmą, bet 
po mėnesių virtinės vis labiau ėmė aiškėti, jog taip buvo dėl to, 
kad mano pirštai jautėsi ne pirmąkart lankantys jos kūną, o su- 
grįžę į pažįstamą vietą. Tai supratau tik tada, kai Mariana Engel 
pirmąkart tvirtovėje mane numaudė ir pradėjo liesti mano kūną 
taip, tarsi jau būtų jį lietusi. Jos ranka slydo lygiai taip pat kaip 
manoji, kai pirmąkart paliečiau sparnuotą jos nugarą. Tarsi kito 
žmogaus kūnas ir kraujas jau būtų tavo, o liečianti ranka - šeimi- 
ninko, kurio ilgai nebuvo ir kuris pagaliau sugrįžo. Pirmąkart ją 
palietęs, jaučiausi kaip ne pirmą kartą ją liesdamas. 

Ir dabar, Kalėdų išvakarėse šalia jos gulint lovoje, jos kūnas 
mane veikė lygiai taip pat. Gulėdamas šalia jos jaučiausi, tarsi ir 
turėčiau čia gulėti, tarsi mano kūnas iki tol glaudėsi prie jos tūks- 
tančius kartų. Buvo toks jausmas, kad guliu ne šalia žmogaus, o 
šalia to žmogaus prisiminimo, ir tuo pat metu vyko to prisimi- 
nimo transformacija į kažką dar nematerialesnio. Jos kūnas buvo 
sunykęs pernelyg žmogiškai, bet stulbino ir kaip vaiduokliu virs- 
tantis esinys, tarsi jos sumenkimas būtų perėjimas į nebe kietojo 
kūno būvį. Perbraukiau pirštais išsišovusius jos šonkaulius ir ap- 
čiuopiau suzmekusią dubenkaulio kalvelę ties pilvo slėniu. Jos 
kūnas, kurio gyvas pojūtis ir prisiminimas visada mane glumino 
ir audrino, vis dar atrodė tarsi priklausantis man, bet vis tiek be- 
išnykstantis. Dirbdama ji ne tik darėsi vis mažiau apčiuopiama, — 
kaip tik tam ir dirbo, kad taptų neapčiuopiama; sakytum, ne tik 
chimeros buvo atgalinis menas, bet ir pati menininkė artinosi 
prie tokio būvio, kuriame kartu su savo kūriniais turėjo tapti ma- 
žiau — ir kartu daugiau - negu materija, kuri buvo jų pradžia. 

Štai taip mane nuginklavo jos kūnas — materija, prisiminimas 
ir vaiduoklis. 

Pusiaumirka nusnaudėęs, atsibudau pirma jos. Atnešiau jai kiau- 
šinių ant padėklo ir sukaupęs ryžtą išdrįsau įteikti šiųmetę dovaną. 
Vėl tai buvo rašiniai, tarsi būčiau nepasimokęs po pernykščių ei- 
lėraščių. Iš atminties užrašiau jos pasakojimus apie vaiduokliškus 
draugus — „Gerasis kalvis, „Moteris pakriaušėje“, „Stikliaus pa- 
meistrė“ ir „Sigurduro dovana“ - ir įrišau į kietviršį. Viršelyje buvo 
pavadinimas: „Meilės pasakos, pasektos Marianos Engel“. 

— Kokia nuostabi dovana. Ne tik man, bet ir Sigurdurui. Bai- 
siausias pragaras vikingui yra užmarštis. 

Ji paėmė mane už rankos ir atsiprašė. Per šias savaites ją taip 
užvaldžiusi akmenkalystė, kad ji neparūpinusi man deramos do- 
vanos. 

— Manding, ją atstos pasakojimas apie tai, - pasvarstė ji, - ką 
sesuo Konstancija turėjo galvoje sakydama, kad aš išniekinau 
skriptoriumą. 


AAVII 


|| Ani aušra nudažė Engeltalio vartus, kai prie jų pa- 
sirodė Agletrudė, išsišiepusi su tokia Schadenfreude, kad 
buvo sunku tokią šypseną įsivaizduoti vienuolės veide. Linkte- 
lėjusi tavo pusėn - tu tebegunksojai ant arklio su kruvinu Bran- 
deiso kūnu - pasakė: 

— Matau, atsivedei savo meilužį. 

Negalėjau išsiduoti užpykusi, kad nesužlugdyčiau vilčių mums 
patekti vidun. Reikėjo apeliuoti į geriausius jos jausmus - šiaip ar 
taip, ji buvo paskyrusi gyvenimą Dievui. 

— Mums reikia prieglobsčio. Jei nepadėsite, mūsų laukia mirtis. 

— Mat kaip, - tarė Agletrudė ir susiėmė rankas už nugaros. — 
Tai šito ieškojo nuotykių ištroškusi tavo siela. Gal ir dar kai ko. — 
Kaip ir sesuo Konstancija pirma jos, Agletrudė stebeilijo į išsi- 
pūtusį mano pilvą. 

Susivaldžiau nepakėlusi balso. 

— Turbūt numanai, kad mums - man - buvo nelengva čia eiti. — 
Mano rankos irgi buvo už nugaros, bet tik tam, kad Agletrudė 
nepamatytų sugniaužtų kumščių. - Mes daugiau neturim kur eiti. 


* piktdžiuga (vok.). 

Agletrudė pamėgino išspausti labiau užjaučiamą šypseną, bet 
tik dar bjauriau išsiviepė. 

— Vadinasi, esame patekusios į keisčiausią padėtį. Svarbiausia 
mūsų nuostata yra gailestingumas, mus moko būti atlaidiems 
kiekvienam nusidėjėliui. Bet visa bėda, kad daugelis seserų pri- 
skiria tave ne paprastų nusidėjėlių kategorijai. 

Mane apstulbino tokia perdėta reakcija į mano išėjimą iš En- 
geltalio. 

— Išeidama jokiu būdu nenorėjau parodyti nepagarbos vie- 
nuolynui arba Viešpačiui. 

— Arba motinai Kristinai - tuo neabejoju. - Agletrudė ne- 
buvo praradusi gebėjimo kirsti į jautriausią vietą. - Jei būtum 
tik šiaip dingusi, turbūt niekas dabar neatsisakytų ištiesti tau pa- 
galbos rankos. Bet dėl anos nakties tavo žygių neatlaikė vargšės 
sesers Gertrūdos širdis ir ji mirė. 

Gertrūdos nė kiek neturėjo užgauti mano dingimas, nebent 
be manęs darbas prie jos Biblijos sulėtėjo. 

— Apie ką tu kalbi? 

— Neverta gintis, se... ak, atsiprašau, Mariana. Negi neatsi- 
meni, kad tą naktį mačiau tave išeinančią iš skriptoriumo? Bent 
aš prisimenu - ir dar prisimenu, kaip rytą vargšė sesuo Gertrūda 
rado visą savo darbą paleistą pelenais. Neliko nė skyriaus, nė ei- 
lutės. - Dramatiškai atsidususi, Agletrudė patylėjo. - Kaip tau 
ranka pakilo padegti jos Bibliją? 

Jos atodūsis viską paaiškino. Tai ji tą naktį, kai palikau vie- 
nuolyną, sudegino Die Gertrud Bibel - ir apkaltino tuo mane. 
Vadinasi, išgarsėjau kaip sesuo, sunaikinusi Gertrūdos viso gy- 
venimo darbą, kaip vienuolė, kuri pavertė į dulkes Dievo žodį ir 
pabėgusi tapo žudiko sugulove. 

Agletrudės akys liepsnojo rūstybe. 

— Motina Kristina įsakė iš visų kronikų ištrinti tavo vardą, 

o dabar, kai jau nebėra ir tėvo Zunderio, - tikiuosi, žinai, kad ir 
jis mirė? - triname tavo vardą ir iš jo raštų. 

Agletrudę visada laikiau ne daugiau negu Gertrūdos pastum- 
dėle, apdovanota mažesniais negu anoji klastūnės gebėjimais. 
Kaip greitai viskas gali apvirsti aukštyn kojom. Akimirksniu su- 
vokiau tiesą, kokiai niekšybei buvo pasiryžusi Agletrudė. Man 
dingus, ji skriptoriume atgavo įpėdinės poziciją. Bet šito jai buvo 
maža. Jai reikėjo amžiams apjuodinti mano vardą, ir šitam tikslui 
sumanė paaukoti savo mokytojos viso gyvenimo svajonę. 

Nesididžiuoju, kad nesuvaldžiau kumščių. Mano dešinė ranka 
nusileido ant Agletrudės peties - pirmąkart gyvenime sudaviau 
kitam. Taikiausi jai į galvą, bet turbūt iš pykčio smogiau pro šalį. 
Antras ir trečias smūgis, nepaisant nėščiosios nevikrumo, buvo 
tikslesni ir kliudė jai žandikaulį ir krūtinę. Ji parkrito aukštiel- 
ninka, nors negaliu pasakyti, ar nuo smūgių jėgos, ar iš netikė- 
tumo. Atsistojusi nusišypsojo, jos dantys buvo pasruvę krauju. 

— Nesižeminsiu mušdamasi su nėščia kekše, - pasakė Agle- 
trudė, - bet tikrai perduosiu nuo tavęs linkėjimus motinai Kris- 
tinai. 

Dabar jau nebebuvo ko ten pasilikti, nes mūsų nė už ką ne- 
būtų įleidę į vienuolyną, o persekiotojai tebesekė karštais mūsų 
pėdsakais. Prisiverčiau vėl lipti ant arklio ir tu, palaukęs, kol iš- 
sirėksiu, paklausei, kur dabar trauksim. Atsakiau, kad nežinau. 
Pasiūlei eiti į tėvo Zunderio trobelę. Atsakiau, kad jis miręs. 
Tada paklausei, ar ir brolis Heinrichas miręs. Šito nežinojau. 
Pasakei, kad neturim kitos išeities, ir dabar mūsų tikslas buvo 
jų namai. 

Brolis Heinrichas buvo sukrėstas, po šitiek metų mus pama- 
tęs ant savo slenksčio, bet nedelsė nė akimirkos. Tik atlapojo 
duris - už tai niekada jo nepamiršiu. Atnešęs Brandeisą tuoj pat 
paguldei ant lovelės, kuri buvo tavo, kol pasveikai. 

Brolis Heinrichas atrodė taip, tarsi iš jo būtų iščiulpti visi 
gyvybės syvai. Kojos buvo nebetvirtos - krapinėdamas atnešė 
vandens ir švarią patalynę. Padėjo mums aptvarstyti Brandeisą: 
kiek turėjo jėgų, jį laikė, kol tu nuplovei žaizdą. Kai nusikama- 
vęs Brandeisas liovėsi priešinęsis, ne tu ir ne aš, o brolis Heinri- 
chas meiliai glostė jam plaukus, nors niekada Brandeiso nebuvo 
matęs. Kai Brandeisas galiausiai užmigo neramiu miegu, brolis 
Heinrichas pasisiūlė paruošti ko valgyti. 

— Retai turiu svečių, tad leiskite jus pavaišinti... 

Primygtinai siūliausi padėti ir nustebinau brolį Heinrichą, kad 
moku gaminti. Kai pagyrė naujus mano gebėjimus, galiausiai su- 
kaupusi drąsą pareiškiau apgailestavimą dėl tėvo Zunderio mir- 
ties. Brolis Heinrichas smulkindamas daržoves linktelėjo galva. 

— Jis nugyveno gražų gyvenimą ir mirė miegodamas, tad čia 
nėra ko sielvartauti. Liko mieli prisiminimai, ir visos vienuolės 
kalbėjo, kad velnias džiūgauja dėl jo mirties. Ne dėl to, kad prie- 
šas būtų laimėjęs naują sielą, o dėl to, kad Frydrichas jam nebe- 
kenks maldomis. 

Kalbant jo balsas virptelėjo. Pavadino jį Frydrichu. Ne broliu 
Zunderiu, kaip visada vadino jam esant gyvam. Bent man girdint. 
Bandė šypsotis, bet jam neišėjo, ir supratau, kodėl atrodo toks 
susenęs. Brolis Heinrichas laukė savo eilės. 

— Žinai, kad mirė ir sesuo Gertrūda? Regis, jai širdis plyšo, 
kai... - Heinrichui užlūžo balsas. Žinoma, jis turėjo omenyje su- 
degintą Bibliją. - Mariana, kai buvo rastos sudegusios liekanos, 
sesuo Gertrūda suprato, kad iki gyvos galvos niekaip neatkurs 
savo Biblijos. Jųdviejų nesantaika niekam buvo ne paslaptis, bet 
žinok — aš niekad netikėjau, kad tai tu sudeginai. Ir Frydrichas 
netikėjo. Jis mirė tikėdamas tavo nekaltumu. 

Sulig tais žodžiais man surėmė pilvą ir aš instinktyviai ap- 
glėbiau kūdikį. Nedrįsau pakelti į brolį Heinrichą akių, nors ir 


394 ANDREW DAVIDSON m CHIMERA 


norėjau suprasti, ar jis mane smerkia, kad nusidėjau palikusi 
Engeltalį ir patekusi į dabartinę padėtį. Bet štai ką jis pasakė: 

— Frydrichas labai apsidžiaugtų, kad tu nešioji vaikelį. Jis nie- 
kada neabejojo, kad jūsų meilė tikra. 

Ir čia, vidury virtuvės, mane vienu metu tarsi užgriuvo viskas, 
ką patyriau per pastarąsias savaites. Žlugęs mudviejų Maince 
susikurtas gyvenimas, paaiškėję kaltinimai baisiu nusikaltimu, 
žinia apie tėvo Zunderio mirtį. Priorę pavaduojančios Agletru- 
dės šypsena prie vartų. Nėštumas, dėl kurio drebėjau kiekvieną 
minutę. Kai palikom Niurnbergą, bėgau palaikoma vien valios 
jėgos ir nervingos energijos, bet dabar likusios jėgos akimirksniu 
apleido. Prapliupau iki tol tramdytomis karčiomis ašaromis. 

Mano kūnas suglebo ir susmukau senuko glėbyje. 

Gera buvo jausti, kad kas nors paprasčiausiai apkabina ir gera- 
širdiškai kalbina. Tau nebuvo kada manęs raminti, nes grūmeisi 
už mūsų gyvybę, varei arklius ir kūrei tolesnius planus. Nekalti- 
nau tavęs, bet buvau pasiilgusi švelnesnio tavo dėmesio. Brolis 
Heinrichas glostė man plaukus lygiai kaip Brandeisui ir paguldė 
mane į savo lovą. Užklojo antklodėmis ir pasakė tai, ką labai no- 
rėjau išgirsti: kad viskas bus gerai. 

Praėjo kelios dienos, o mes neturėjom kur dėtis - teko ten ap- 
sistoti. Vyliausi — gal kaip nors atsikratėm seklių, bet tu patikinai, 
jog šito niekaip negali būti. Nėmaž neabejodamas pasakei, kad 
vienam sekliui žuvus kiti puls persekioti su naujomis jėgomis, ir 
dabar turėtų spėlioti, kuo mes mėginsim vaduotis. 

Stropiai valėm Brandeiso žaizdą ir vylėmės, kad ji ims gyti, bet 
per daug tikėjomės. Į ją pateko užkratas ir jį ėmė krėsti baisi karš- 
tinė, prasidėjo kliedėjimas. Buvai to prisižiūrėjęs mūšiuose ir Ži- 
nojai, ką reikia daryti. Brolis Heinrichas laikė Brandeisą už pečių, 
aš — už kojų, o tu medžiokliniu peiliu išpjovei dalį savo draugo 
šlaunies. Kai užbaigei, mūsų drabužiai buvo permirkę krauju, o 

į kibirą išmestas mėsos gabalas. Pažiūrėjus į sužalotą Brandeiso 
šlaunį mane apėmė dvejopas jausmas: gėda dėl savo baimės pa- 
Čiai neužsikrėsti nuo žaizdos ir neužkrėsti kūdikio, ir kaltė dėl to, 
kad jis apskritai buvo sužeistas. Jei tada nebūčiau trypčiojusi prie 
lango, Brandeisas būtų pabėgęs išsilenkdamas kirvio. 

Kaip tik brolis Heinrichas ir pastebėjo du raitelius. Jie buvo 
saugiu atstumu nuo mūsų namų, už kalvagūbrio, ant kurio dūk- 
davau vaikystėje, bet buvo visiškai aišku, kad dairosi mūsų. Ži- 
noma, tai buvo sekliai. Mano paklaustas, kodėl jie neina pas mus, 
atsakei: 

— Žino, kad mes ginkluoti arbaletais, tad išsiuntė kviesti pa- 
stiprinimo. 

Kažin, ar jie jau žinojo, kas tu toks, nes dar nebuvo į tave ge- 
riau įsižiūrėję. Net ir įsižiūrėję galėjo neatpažinti - ne tik dėl to, 
kad buvai apdegęs, bet ir dėl to, kad iki tavo pabėgimo galėjo 
būti dar neparsisamdę į kondotą. Jie negalėjo žinoti, kas aš - ne- 
svarbu, kiek buvo ištarnavę kariuomenėje, bet turbūt atspėjo, 
jog kažkodėl liovėmės bėgę. Ar žinojo apie Brandeiso žaizdas? 
Labai tikėtina, nes turėjo matyti kruviną sniegą prie Niurnbergo 
ir ne. Bet, kad ir kokių jiems kilo klausimų dėl mūsų, visus juos 
pranoko mano klausimas dėl jų ketinimų: kas bus, kai atvyks 
daugiau samdinių? 

Ėmėm įnirtingai ginčytis. Brolis Heinrichas svarstė, kad jam 
reikėtų išeiti kaip Dievo tarnui ir bandyti juos perkalbėti. Tu tik 
nusijuokei iš šio pasiūlymo. Sąmonės prašviesėjimo valandėlę 
Brandeisas įrodinėjo, jog turi vyriškai pasitikti savo likimą, nes 
tai vienintelė viltis, kad jų kerštas aplenks likusius. Jis tikino, kad 
turim bėgti gelbėdamiesi, o jis atitrauks jų dėmesį jodamas prie- 
šinga kryptimi. Aišku, negalėjom leisti jam tokios savižudybės. 
Tu norėjai tuoj pat stoti į kovą, - bet kas gi būtų kartu su tavimi 

kovęsi? Tik ne nėščia buvusi vienuolė. Ir ne kliedintis Brandei- 
sas. Ir ne senasis Heinrichas. Tad tu išties siūleisi vienas su jais 
susiremti. Tu mąstei taip - jei paklosi šituos du kareivius, bent 
jau aš ir Heinrichas galėsim pabėgti, kol atsiras kitų. Jūs su Bran- 
deisu leisitės bėgti priešinga kryptimi — ar jis galės paeiti, ar ne. 
Tarei, kad taip bus kur kas geriau. Negalim sudėję rankas laukti 
neišvengiamos mirties. 

Galiausiai išseko visi argumentai. Kai visi sumigom manyda- 
mi, kad eisi sargybą, pasiėmei arbaletą ir išgūrinai į nakties tamsą. 
Nė nepajutom, kad buvai dingęs, kol grįžai ir mus pažadinai. 

- Jie negyvi, - pasakei. - Jau aušta, greitai pasirodys kiti, tad 
turim negaišuoti. 

Kai bėgom iš Niurnbergo, dar įstengiau neparodyti, kaip ma- 
ne sukrėtė, kad nužudei, bet dabar išsidaviau. Šįkart tave su- 
pykdė mano naivumas. 

— Negi nesupranti, kas bus, jei mus sugaus? Jie nužudys mane 
su Brandeisu, ir tol tąsys tave kaip žaislą, kol imsi šauktis mirties. 
Jiems bus nė motais, kad tu nėščia. Prievartaus ir, jei pasiseks, 
pirmiau išleisi kvapą negu išeisi iš proto. Tad liaukis mane tei- 
susi - nemanyk, kad man nieko nereiškia kito gyvybė. Viską da- 
rau, kad mus apginčiau. 

Galiausiai aš nusileidau ir sutikau atsiskirti nuo jūsų abiejų, 
kad apsaugočiau mūsų kūdikį. Mūsų išsiskyrimas buvo neišven- 
giamas. Grįšiu į Maincą ir iki tavo grįžimo slapstysiuosi begi- 
naže. Jūs su Brandeisu eisit priešingon pusėn — geriausi sekliai 
jau negyvi, tad gal jums yra vilties. 

Brolis Heinrichas eis į Engeltalį - be manęs vienuolynas jį 
tikrai priims. Iš visos širdies jam padėkojau, pabučiavau į kaktą 
ir pažadėjau melstis, kad atėję samdiniai nesugriautų jo trobelės. 

— Nešvaistyk maldų tokioms paikystėms, seserie Mariana, - 
pasakė jis. - Juk tai tik pastatas. Aš gyvenu Dievo namuose. 

— Mūsų kūdikis, - pasakiau, - bus jums skolingas už išgelbėtą 
gyvybę. Jei bus berniukas, pavadinsiu Heinrichu. 

— Man bus dar daugiau garbės, - pasakė kunigas, - jei pava- 
dinsi jį Frydrichu. 

Pažadėjau taip ir padaryti. Oras mainėsi, tad gal pagaliau į mus 
atsigręš sėkmė: jau tada, kai palikom Maincą, meldėm, kad kiltų 
pūga ir užpustytų mūsų pėdsakus. Brolis Heinrichas tvirčiau su- 
sisiautė žieminį apsiaustą ir ant viršaus užsimetė tėvo Zunderio 
kapą, kad apsisaugotų nuo žvarbos. Atsiskyręs nuo mūsų ėmė 
linkstančiomis kojomis klampoti per sniegą ir po minutės kitos 
dingo iš akių. Paskutinįkart į jį pažvelgusi žiūrėjau į tėvo Zunde- 
rio kapos nugarą, Mykolą su angelais iš Apreiškimo Jonui, besi- 
grumiantį su slibinu, kol visa prarijo baltuma. 

Brandeisui arbaletas buvo nereikalingas, tad įbrukai jį man 
į rankas, nepaisydamas priešgyniavimo. Pasakei, kad neprivalau 
šauti, bet dėl visa ko privalau jį paimti, ir kad manęs be jo nepa- 
leisi. Sutikau tik dėl to, kad buvai neperkalbamas. 

Paskubomis mane apmokei, kaip įdėti strėlę ir įtempti lanką. 

— Pridedi ginklą prie peties, štai šitaip, ir va taip nusitaikai. Su- 
lėtini kvėpavimą, kad nesujudėtų ginklas. Įkvėpt, iškvėpt, įkvėpt, 
iškvėpt. Nejudėt. Nusitaikyt. Pasikliauk strėle. Įkvėpk. Paleisk. 

Įdėjai arbaletą į dėklą prie mano arklio šono ir praskleidęs 
žieminį apsiaustą uždėjai ranką ant išsipūtusio mano pilvo. Kita 
ranka per galvą nusiėmei pakabutį su strėlės antgaliu. 

— Tai apsauga, jos tau reikia labiau negu man. Galėsi jį grą- 
žinti, kai vėl susitiksim, nes duodu žodį: mūsų meilė nesibaigs. 

Tada ragindamas sušėrei mano žirgui. Kartą atsigręžiau per pe- 
tį į tave, žiūrintį, kaip tolstu, o tada sutelkiau žvilgsnį į taką, kuris 
turėjo nuvesti mane ir negimusį mūsų kūdikį tolyn nuo pavojaus. 

Pūga aplink suko sniego verpetus. Bandžiau įsivaizduoti, kas 
dabar tau bus. Kiek ateis kareivių? Dešimt? Dvidešimt? Svars- 

čiau, kad tai turbūt priklauso nuo to, ar dabar jie kaunasi kokio 
nors didžiūno pusėje, ar ne. O gal Kuonratas atsives visus savo 
kareivius, kad tie pamatytų, kas laukia dezertyrų? Spėliojau, kiek 
yra vilčių tau išsigelbėti. Mačiau, koks tu taiklus šaulys, bet per- 
svara... Kaip tau pabėgti nuo praeities, kuri taip atkakliai vijosi 
reikalaudama susimokėti? Vėjas stiprėjo, pūgos baltumas ėmė 
akinti. Šaltis smelkėsi per drabužius iki pat kaulų. 

Nereikėjo to daryti. Nereikėjo eiti be tavęs. Kokia buvau kvai- 
la manydama, kad galiu tave palikti — kaip tik tada, kai tau la- 
biausiai manęs reikėjo. Kokį pusvalandį pajojusi apgręžiau arklį 
ir ryžtingai pasukau atgal, iš kur buvau išjojusi. Meldžiau viena — 
kad nebūtų per vėlu. 

Jau buvo sunku atsekti pėdsakus, bet žinojau, kad visi takai 
veda į brolio Heinricho namus. Tačiau ir priartėjusi prie jų per 
šimtą pėdų per pūgą nieko nemačiau. Tada vėjas iki manęs at- 
nešė daugybės vyrų balsus ir supratau, kad per tą valandą, ko! 
manęs nebuvo, atjojo kondota. Man rūpėjo viena — ar jūs su 
Brandeisu spėjot išeiti. 

Pasukau arklį ant kalvagūbrio, nuo kurio matėsi trobelė, ir 
užsiglaudžiau už krūmų, kuriuose slėpdavausi vaikystėje. Net 
nepagalvojau, kad ten galėjo būti kareivių: man tiesiog pasi- 
sekė - ten atsidūriau viena. Prasibroviau į tankmę, pririšau arklį 
prie žemos šakos ir užsiėmiau padėtį, iš kurios galėjau žiūrėti, kas 
vyksta slėnyje. Supratau, kad per pūgą niekas manęs nepastebės. 

Beveik iškart pamačiau tai, ko labiausiai bijojau: tau nepavyko 
pabėgti ir kareiviai vilko tave iš namų. Sąmyšyje pasigirdo aiškus 
balsas. Tai buvo Kuonratas Pasipūtėlis, kvatojantis iš džiaugsmo, 
kad jam taip pasisekė. 

— Ne vienas dezertyras, o du! Du! 

Kareiviai, už nugaros užlaužę rankas, parklupdė tave ant že- 
mės. Kuonratas žengė priekin ir suėmęs už smakro pakėlė tavo 

galvą, kad susitiktų jūsų akys. Tebekvatodamas įsižiūrėjo, tarsi 
norėdamas save įtikinti, kad jam tikrai šitaip pasisekė. Iš toli- 
miausių jo atminties užkaborių išniro vaiduoklis. Vaiduoklis, per 
kurį jis dabar galėjo pamokyti gyvuosius. 

Ką man reikėjo daryti? Svarsčiau, ar neišsitraukti arbaleto ir 
nepradėti šaudyti. Pūgoje kareiviai niekaip nebūtų pamatę at- 
lekiančių strėlių, kol jau būtų buvę per vėlu, ir gal net nebūtų 
atspėję, iš kurjos lekia. Bet kas iš to? Jų, samdomų žudikų, buvo 
mažiausiai dvidešimt, o aš gyvenime nebuvau šaudžiusi iš arba- 
leto. Jei bent vieną pakločiau, reikėtų sakyti, kad man pasisekė. 
O kas, mąsčiau toliau, jei bent kartą taikliai iššaučiau ir pataiky- 
čiau į Kuonratą? Gal kritus vadui būrys išsibėgiotų? 

Aišku, ne. Jie savo amato meistrai, o man širdis būtų neleidusi 
žudyti - net Kuonrato. 

Tave galėjo nulaikyti tik keletas kareivių, o Brandeisas buvo 
toks silpnas, kad jam sutramdyti užteko dviejų. Kai jį paleido, jis 
šlumštelėjo ant kelių, o Kuonratas suriaumojo: 

— Ką pasakysi? 

Iš jų pusės tiesiai į mano priebėgą atūžė žvarbus vėtros gūsis 
ir atnešė jų žodžius. Nežinau, laimė ar nelaimė, kad mane pasiekė 
kiekvienas žodis, bet tąkart dėkojau, kad nereikia sėlinti arčiau. 

Brandeisas klūpojo kaip atgailaujantis nusidėjėlis, meldžian- 
tis pasigailėti, ir vėjas atnešė jo žodžius: 

— Nusipelniau bet kokios mirties, kurią skirsi. Tegul tai būna 
pamoka kitiems, kaip ir turi būti. Gailiuosi, kad sumaniau pa- 
bėgti iš kondotos. Buvau išsigandęs kaip vaikas. Prašau - bausk 
tik mane, vien mane. 

— Kaip įdomu, kai derasi tie, kurie neturi ko pasiūlyti, — 
springdamas juoku rėžė Kuonratas. 

Brandeisas neleido tam juokui sutrukdyti jam nuveikti pas- 
kutinį darbą šiame pasaulyje. Prieš jį stovėjo budelis, bet Bran- 

deisas nė žodžio neištarė prašydamas palikti jį gyvą. Ne, paskuti- 
nes akimirkas jis nugyveno karštai melsdamas dovanoti gyvybę 
geriausiam draugui. 

Brandeisas įtikinėjo palikęs kondotą vien dėl savo paklydimo, 
priešingai negu tu, pasitraukęs visiškai ne savo valia. Vien Aukš- 
čiausiojo valia buvai pakirstas mūšyje, bet nežuvai. Aukščiau- 
siojo valia tas mūšis kaip tyčia vyko šalia Engeltalio ir tu buvai 
ten nugabentas. Aukščiausiojo valia išsigydei žaizdas ir grįžai į 
gyvenimą. Vien tai, kad esi čia, įrodinėjo Brandeisas, yra pats aiš- 
kiausias įrodymas, kad Dievas nori palikti tave gyvą. 

Brandeisas mostelėjo į tave. 

— Jo gyvybė išgelbėta Viešpaties valia, atleisk jį nuo bausmės 
ir nubausk mane dvigubai. Žinau, Kuonratai, tu išmintingas ir 
teisingas vadas, tikiu, kad nemaištausi prieš Dievą. 

Kartodamas, kad pats Aukščiausiasis leido tau išgyventi, jis 
laikėsi gudrios taktikos. Kuonratas galėjo susilaikyti nepasiun- 
tęs tavęs myriop nebent patikėjęs, kad tave žudydamas eitų prieš 
Dievo valią. Buvo aišku - žmogus jam nieko nereiškia, užtat Die- 
vas buvo kas kita. 

Pūga pažeme nulakdino didžiulį sniego verpetą. Brandeisas 
instinktyviai pasuko galvą, kad nematytų, kas bus, ir staiga išvy- 
dau sidabrinį blyksnį, tarsi paleistą Kuonrato rankos. Ant žemės 
klioktelėjo raudonas srautas ir Brandeiso galva nusirito už kelių 
žingsnių. 

Kuonratas nuvalė kardo ašmenis, jų plienas garavo krauju. 

— Nesvarbu, kokia Aukščiausiojo valia. Svarbu mano valia. 

Jis apsigręžė ir kvatodamas į nustėrusį tavo veidą subliuvo, 
kad tau turi paruošęs kai ką geresnio. Nesidžiauk, kad išsisuksi 
nuo skausmo arba iš gailesčio su tavim bus greitai apsieita. Šiaip 
ar taip, buvai kur kas ilgiau dingęs negu tas Brandeisas. 

Kuonratas sušaukė arčiau savo samdinius ir paskirstė jiems 

užduotis. Trečdalis turėjo sulakstyti malkų - sausuolių ir žabų. 
Kitas trečdalis buvo pasiųsti į Heinricho namus suglobti ver- 
tingesnių daiktų — maisto, pinigų, drabužių, kuriuos būrio vyrai 
galėtų panaudoti arba išmainyti. Likusiems kareiviams buvo įsa- 
kyta paruošti tave. 

Kareiviai nuvilko tave pro Brandeiso kūną. Jam iš kaklo vis 
dar plūdo kraujas ir sniege plito raudonas klanas. Samdiniai pri- 
rėmė tave nugara prie Heinricho trobelės. Tol spardė tau kulkš- 
nis, kol tavo kojos plačiai išsižergė, ir truktelėję už rankų išskėtė 
jas ir priplojo prie namelio sienos. Tu priešinaisi, o jie mušė ir 
spjaudė tau į veidą kvatodami, tarsi tai būtų smagus pokštas. 

Priėjo už kitus stambesnis kareivis, nešinas kirviu. Man vos 
širdis neišlėkė pagalvojus, kad dabar tave ketvirčiuos. Bet tai 
buvo kas kita. Kareiviai, laikantys tave už rankų, atlupo į kumš- 
čius sugniaužtus pirštus ir atidengė delnus. Vienas kažką pridėjo 
prie tavo dešinės plaštakos. Anas žaliūkas nusitaikė tvoti kirva- 
pente ir tada supratau, kad tas daiktas vinis. Kirvio pentimi kaip 
kūju jis ėmė kalti tau vinį į delną. Net taip toli stovėdama girdė- 
jau tratant tavo plaštakos kaulus panašiai kaip kertant vištai galvą. 
Sustugęs truktelėjai ranką, bandydamas atplėšti nuo sienos, bet ji 
buvo tvirtai prikalta. Tą patį jie padarė su kaire ranka - į delną su- 
varė kitą vinį, ant sienos pasipylė kita kraujo čiurkšlė. Bergždžiai 
muistei pečius, kaklo gyslos taip išsipūtė, kad, atrodė, sprogs. 

Paskui kareiviai pabandė prispausti prie sienos tavo kojas, bet 
iš skausmo muisteisi kaip pašėlęs. Kirtikas atsuko kirvį ašmeni- 
mis ir šniojo tau tiesiai virš kelio, kur gyslos surištos su kaulu. 
Šlaunis susitraukė, o blauzda bejėgiškai nukaro, tarsi prikabinta 
prie kūno įpjauta virve. Kareivius dar labiau prajuokino šitas 
naujas pokštas, o tau iš rankų per sieną švirkštė kraujas. 

Jie čiupo tau už kulkšnių ir dabar buvo juokingai lengva suva- 
ryti vinis į pėdas per dešimt colių nuo sniego klodo. Triuškinami 


402 ANDREW DAVIDSON mw CHIMERA 


pėdų kaulai - smulkūs kauleliai — klaikiai tratėjo, tiško kraujas. 
Regis, kybojai ore ant rankų, sklęsdamas priešais galunamį. Jie 
norėjo, kad kybotum visu svoriu, kad dar labiau skaudėtų. Su 
pasigardžiavimu žiūrėjo, kad į delnus suvarytos vinys tavęs ne- 
beišlaiko, tad vėl su pasigardžiavimu prikalė dilbius, kad nenu- 
kristum nuo sienos. Visas tavo kūnas buvo pasruvęs krauju, ant 
raudono sniego tysojo begalvis Brandeisas - kruvina dėmė di- 
dėjo, tirštėjo ir tumulais kilo garas. Paėmiau nuo arklio arbaletą, 
apimta siaubo žingtelėjau į priekį, bet sugrąžinta atgal negimusio 
mūsų kūdikio bambagyslės supratau, kad niekuo negaliu padėti. 
Arbaletas mano rankose beviltiškai nusviro prie šono, širdis taip 
daužėsi, kad, rodės, kareiviai išgirs per vėtros kauksmą. Man iš 
gerklės veržėsi nevaldomas riksmas - dalis manęs tuo nebesirū- 
pino ir net norėjo, kad būčiau sugauta, kad mirčiau, nes ko dabar 
buvo vertas mano gyvenimas? Bet jie manęs neišgirdo, vėjas ir 
toliau nešė garsus šalin, o jie kvatojo iki užsimiršimo - kiekvie- 
nas tavo kraujo lašas kėlė naują juoko bangą, o aš nieko negalėjau 
griebtis, nepasmerkdama mirčiai mūsų kūdikio. 

Čia grįžo samdiniai, nusiųsti rinkti malkų, ir Kuonratas pa- 
rodė vietą tau po kojų. Malkų krūvos aukštis siekė pusę atstumo 
iki tavo kojų. Supratau, kas bus toliau. Vėtra ir čaižantys sniego 
šuorai trukdė užkurti laužą, bet samdiniai buvo įpratę prie dar- 
ganų, tad mokėjo kūnais sudaryti užuovėją. Neilgai trukus įsi- 
žiebė ugnis, ėmė rūkti žabai, pradėjo virsti dūmai, liepsnos pa- 
gautos gyvašakės traškėjo, primindamos man lūžtančius tavo 
rankų ir kojų kaulus. Liepsnelės ėmė laižyti kojų pirštus, bet 
negalėjai jų pajudinti, be to, vis tiek kojos buvo prikaltos prie 
sienos. O tada Kuonratas savo lankininkams liepė nusiimti nuo 
peties lankus, užkurti strėles ir įsiliepsnojus jų antgaliams jie iš- 
sirikiavo aplink tave pusračiu. Kuonratas įsakė tavęs nežudyti, 
o taikyti strėles kuo arčiau kūno - šio žaidimo tikslas buvo pa- 

degti sieną, kad ją degintų iš visų pusių lėta ugnis, o ne tik su- 
kurti laužą iš apačios. Paskui Kuonratui į galvą šovė dar geresnė 
mintis: jis atšaukė ankstesnį įsakymą ir leido lankininkams pa- 
taikyti į kūną, bet ne į mirtinas vietas - esą, bus puiku, jei strėlės 
smigs tau į kojas ir rankas, bet ne į krūtinę ar galvą, - ir jo balse 
buvo girdėti džiūgavimas, nuoširdus pasididžiavimas savo išmo- 
ningumu, ir lankininkai atstatė lankus, ir ėmė vardyti kūno da- 
lis - „Kairė ranka!“ „Dešinė pėda!“ „Šlaunis!“ - ir jų šūviai buvo 
taiklūs, paprastai jie kliudė minimas vietas. Kai strėlė smigdavo 
į taikinį, visi džiaugsmingai sušukdavo, o kai skriedavo pro šalį, 
visi tyčiojosi, tarsi tai būtų karnavalinis žaidimas, ir laužas tau po 
kojų vis smarkiau liepsnojo, aplink kūną įsiplieskė strėlių įkurtos 
naujos liepsnos. 

Pro samdinių kvatojimą ir džiaugsmingą šūkavimą Kuonratas 
riktelėjo tau paskutinius atsisveikinimo žodžius: 

— Viskas dega, jei tik ugnis kaitri. Pasaulis - viso labo tiglis. 

Ir tada supratau, ką turiu daryti. 

Pakišau ranką po apsiaustu ir apčiuopiau pakabutį po kaklu. 
Sugniaužiau tėvo Zunderio palaimintą strėlės antgalį ir ėmiau 
melsti sau stiprybės. 

Pakėliau arbaletą. Stengiausi prisiminti, kaip mane mokei. Visa 
paslaptis - kvėpavimas, sakei, sulėtini kvėpavimą, ir ginklas nejuda. 
Įkvėpt, iškvėpt, įkvėpt, iškvėpt, nusitaikyt. Dar kartą patikrinau, ar 
gerai įstatyta strėlė. Supratau, kad bus tik vienas šūvis, pirmas ir 
paskutinis mano gyvenime. Visa paslaptis - kvėpavimas. Pasikliauk 
strėle. Ramiai. 

Aukščiausiojo paprašiau, kad strėlė skrietų tiesiai į taikinį, į 
pačią širdį - pro pūgos nešamų snaigių ir kondotos spiečių. 


AAVII! 


tvanga truko nuo Kalėdų iki Valentino dienos - Mariana 

Engel liovėsi kalti akmenį. Tik vieną sausio pabaigos po- 
pietę buvo nusileidusi į pusrūsį iki galo iškalti chimeros, kuri 
liko nebaigta, kai ji apalpo ir buvo išvežta į ligoninę. Greitai ir 
be dramų atlikusi šią nedidelę užduotį, ji vėl uoliai stengėsi at- 
sigauti. 

Nuo tada, kai mane paleido iš ligoninės, ji tik kartą buvo su- 
rengusi prašmatnią puotą - japoniškas vaišes Sei istorijos vakarą. 
Bet šiuo laikotarpiu ji kas tris keturias dienas eidavo apsipirkti ir 
tada kelias valandas dingdavo virtuvėje. Kaskart iš jos grįžusi nu- 
kraudavo stalą vis kito pasaulio krašto virtuvės gardėsiais. 

Vieni labiausiai įsiminusių buvo senegalietiški valgiai — reta 
kulinarinė kelionė už Europos ir Azijos ribų. Mūsų užkandžiai 
buvo kininės pupuolės tešloje ir kepti tikrieji bananai, po jų — 
saldi pieniška ryžių sriuba, vadinama sombi. Antrieji patiekalai: 
Yassa poulet - per naktį marinuota vištiena, troškinta ant lėtos 
ugnies su svogūnais ir citrininiu česnakų bei garstyčių padažu; 
ceebu jen - nacionalinis Senegalo patiekalas, žuvis su pomidorų 
padažu, daržovėmis ir ryžiais; mafė - mėsiškas valgis su žemės 
riešutų padažu, gali būti gaminamas iš vištienos, avienos ar jau- 
tienos — ji, be abejo, paruošė visus tris variantus; jūros gėrybių 

troškinys su krevetėmis, ešeriu ir pusžaliais bananais. Desertui ji 
patiekė Cing Centimes - „penkiacenčių žemės riešutų sausainių, 
kurių dažnai rasi turguje, ir ngalax - saldinto sorų kuskuso. Tarp 
valgių gurkšnojome mangų, kinrožių ir baobabų vaisių sultis, 
užbaigėme arbata. Kad ir kaip mėgavausi Marianos Engel vaišė- 
mis, labiausiai džiugino nuo kalorijų pradėję pilnėti ištatuiruoti 
angelo sparnai. 

Bent jau šiame šimtmetyje visiems puikiai klojosi: Maria- 
nos Engel sveikata gerėjo, Sajuri pasakojo apie nepaprastai 
sėkmingą susitikimą su Gregoro tėvais, o Gregoras prie kavos 
prisipažino esąs daugmaž tikras, kad patinkąs Sajuri. Net Bu- 
gaca buvo patenkintas, nes vėl kasdien eidavo pasivaikščioti su 
savo šeimininke. 

Dažnai vidurnaktį mes su Mariana Engel keliaudavom prie 
vandenyno. Net tokiu metu, spiginant šalčiui, pakrantėje būdavo 
keletas paauglių, geriančių alų ir besibučiuojančių. Ji užkurdavo 
laužą, žarstydavo žarijas, į dangų kilo plėnys, ir maitindavo mane 
iš krepšių, kuriuos visada prikraudavo iškylai - dažnai vakarykš- 
čio tarptautinio valgiaraščio likučių. Laužus degindavo stengda- 
masi man sumažinti ugnies keliamą baimę - sakydavo, kad turiu 
įgyti tam tikrą sampratą apie stichijas, iš kurių susideda visata. 
Šiaip ar taip, jos niekur neišnyks. 

Negalėdavau ramiai žiūrėti į laužo liepsnas, bet stebėtina, kad 
apie automobilyje ištikusią lemtį galvojau mažiau negu apie ke- 
turioliktojo amžiaus savo dublikato, prikalto prie sienos, kančias 
liepsnose. Maldavau Marianos Engel toliau pasakoti tą istoriją, 
bet ji liepė prisisemti kantrybės, cituodama kvailystes apie vie- 
nos dienos nereikšmingumą prieš begalinę amžinybę. Vietoj to 
pasakojimo ji leidosi į kitus, kurie, kaip žinojau, buvo netiesa, 
pasaulio sukūrimo, Armagedono mitai, - bet man buvo vis vien. 
Man pakako, kad ji tuo tikėjo. 

Paskui ji nukreipdavo žvilgsnį į vandenyno tolius, ištiesdavo 
kojas vandens pusėn ir apgailestaudavo, kad dar per šalta plaukioti. 
— Et, nieko, - sakydavo, - manau, netrukus ateis pavasaris. 


Vasario pradžioje išsivadavau iš kompresinių drabužių - saky- 
tum, išnirau iš pelkės, kurioje murdžiausi beveik metus. Nebe- 
reikėjo ir kaukės nei burnos plėtiklio — galutinai susigrąžinau 
savo veidą, nors jis buvo neatpažįstamas ir nepriminė ankstesnio 
mano veido. 

Mane apėmė paniškai pakili nuotaika, būdinga pradedant ką 
nors nauja. Nėra lengva atrodyti taip, kaip aš: popkultūroje tokius 
veidus kaip mano turi tik Operos Vaiduoklis, Fredis Kriugeris iš 
Guobų gatvės arba Odaveidis iš Teksaso glūdumos. Kas be ko, nu- 
degėlis gali gauti merginą - bet paprastai tik mojuodamas kapokle. 

Vis delsiau pripažinti, kad tai mano veidas, bet iš dalies dėl 
to jį ir pripažinau: jei šito būčiau nepadaręs, ne jis būtų mano, 
o ašjo. Žinoma klišė byloja, kad dvidešimtmetis turi tokį veidą, 
kokį jam davė Dievas, o keturiasdešimtmetis - kokio pats nusi- 
pelnė. Bet jeigu veidas ir siela neatskiriamai susiję ir jeigu veidas 
yra sielos atspindys, neabejotina, kad ir siela yra veido atspindys. 
Nyčė rašė: „Kriminalistai antropologai mums sako, kad tipiškas 
nusikaltėlis yra šlykštus: monstrum in fronte, monstrum in animo“ 
(pabaisa iš veido ir pabaisa sieloje). 

Bet Nyčė klydo. Aš gimiau gražuolis ir buvau gražuolis tris- 
dešimt su viršum metų, ir visą tą laiką nė karto neleidau savo 
sielai pažinti meilės. Mano oda be jokios ydos buvo bejausmiai 
šarvai, naudojami savo spindesiu vilioti moteris, atremiantys vi- 
sus tikrus jausmus ir nuo jų saugantys savo nešiotoją. Beveik visa 

erotinė elgsena buvo grynai techninė: seksas buvo mechaniškas; 
širdžių užkariavimas - hobis; mano kūnas buvo be paliovos nau- 
dojamas, bet retai patyrė malonumą. Trumpai tariant, gimiau su 
visais privalumais, kurių nė iš tolo neturi pabaisa, ir visiškai su 
tuo nesiskaičiau. 

Dabar mano šarvai ištirpo ir juos pakeitė gyva žaizda. Grožio 
kontūrai, kuriais naudojausi, kad išsiskirčiau iš kitų, išnyko ir juos 
pakeitė naujas skiriamasis barjeras - šlykštumas, atitolinantis ki- 
tus nuo manęs, noriu to ar ne. Kas nors galėtų manyti, kad tai tas 
pat rezultatas, - bet ne visai tas pat. Dabar aplink mane mažiau 
žmonių, bet jie geresni. Kai buvę pažįstami užmetė į mane akį nu- 
degimų skyriuje, apsigręžė ir išėjo, jie paliko atviras duris Marianai 
Engel, Nenei Edvards, Gregorui Hnatiukui ir Sajuri Midzumoto. 

Koks netikėtas likimo posūkis: tik tada, kai man nudegė oda, 
pradėjau jausti. Tik iš naujo gimęs šlykščiu pavidalu, pradėjau 
lyg per miglą suvokti širdies galias: priėmiau tą baisų veidą ir at- 
stumiantį kūną, nes tai buvo priemonės, privertusios įveikti savo 
trūkumus, o ankstesnis kūnas leido juos slėpti. 

Neturiu didvyrio dvasios ir niekada neturėsiu, bet dabar esu 
geresnis negu buvau. Ar bent sau šitaip sakau; kol kas to pakanka. 


Vasario 13-ąją, vidurnaktį, Mariana Engel įėjo į mano miegamąjį 
ir paėmė už rankos. Nusivedė į pirmą aukštą, iš ten - į lauką pro 
duris iš kiemo pusės. Snigo, ir apsnigtos kiemą užgriozdinusios 
pabaisos atrodė tarsi su baltais gobtuvais. 

Ji atvėrė vartelius, pro kuriuos galėdavom patekti į kapines už 
Šv. Romano. Pusnyse lyg pilki liežuviai styrojo antkapiai, ir ap- 
eidami juos pirštų galais nuėjom į kapinių vidurį, kur ji jau buvo 

patiesusi arklio odos patiesalą. Mums virš galvos didingai švietė 
mėnulis — tarsi pūslė žvaigždžių pagaugais nuėjusioje dangaus 
odoje. Mariana Engel bandė uždegti žvakes, bet vėjas vis užpūs- 
davo degtuką, o ji iš to juokėsi. Šilčiau įsisupo į paltą. Nekenčiau 
šalčio, bet man buvo gera būti šalia jos. 

— Atsivedžiau tave, nes noriu kai ką pasakyti, - tarė ji. 

— Ką? 

— Aš greitai mirsiu. 

Ne, nemirsi. 

— Kodėl taip kalbi? 

— Man liko tik šešiolika širdžių. 

- Tu gyvensi, kol pasensi, - raminau ją. 

Su manim. 

— Aš jau dabar sena. - Ji blankiai nusišypsojo. - Tikiuosi, šį- 
kart mirtis paims viršų. 

— Nekalbėk taip. Tu nemirsi. 

Tu nemirsi. 

Ji priglaudė delną man prie skruosto. 

— Paskutinė mano širdis visada buvo skirta tau, tad turiu tave 
paruošti. 

Buvau jai besakąs, kad kalbanti niekus, bet ji prispaudė pirštą 
man prie lūpų. Kai vis tiek bandžiau kalbėti, pabučiavo mane į 
siauras lūpas ir visus žodžius sugrūdo man atgal į burną. 

— Aš nenoriu mirti, - sukuždėjo ji, - bet turiu išsivaduoti iš tų 
daugybinių širdžių pančių. 

— Tai tik... tu nesveikuoji. - Klausiau savęs, iki kokios ribos 
jaučiu jai šitokį švelnumą dėl jos šizofrenijos, ir nuo kur prasi- 
deda švelnumas, nepaisant jos šizofrenijos. - Suprantu, kad ne- 
nori tuo tikėti, bet taip yra... 

— Koks tu silpnatikis ir kiek daug reikia, kad patikėtum, - pa- 
sakė ji. - Bet patikėsi. Eime namo. 

Ji taip tvirtai įsitikinusi pasakė, kad turime eiti namo, jog išsi- 
gandau blogiausio. 

— Kodėl? 

— Nes lauke šalta, - pasakė ji ir turėjo pamatyti, kaip man pa- 
lengvėjo. - Nebijok, šiąnakt nesiruošiu mirti. Mums dar reikia 
kai ką nuveikti. 

— Pavyzdžiui? 

— Pavyzdžiui, atjunkyti tave nuo kvaišalų. - DAR KO UŽSI- 
MAMNĖ. Ji pasakė: - Negi manai, kad nežinau, jog papildomai 
perkiesi morfino? 


Tą Valentino dienos rytą, atsibudęs ir atsidaręs medinę dėžutę, 
kurioje slėpiau morfino atsargas, radau ją tuščią. Nustyrinau į 
Marianos Engel miegamąjį, ji gulėjo nekrutėdama. Ėmiau purtyti 
ją už pečių ir, kai pramerkė akis, paklausiau, kur mano vaistinėlė. 

— Eikš pas mane į lovą. Tau bus gerai. 

— Kaip tu nesupranti. Mano nugarkaulyje įsisukusi gyvatė... 

— Kvailutis, - atsakė ji. - Pats žinai, kad negalima klausyti ši- 
tos žalčio padermės. Ji meluoja. 

— Tu man nedavei nė trupučio laiko apsiprasti, - maldavau. — 
Rytoj mesiu, bet duok man vieną dieną... 

AŠ JAU BEVEIK ČIA... 

— Kentėti naudinga sielai. 

— Nenaudinga! 

— Jei negali pamilti skausmo, - ji mėgino parodyti teigiamą 
pusę, - gali bent pamilti tai, ko jis moko. 

„IR NIEKUR TU... 

Verčiau norėjau likti nemokytas. 

— Galiu paimti daugkartinį receptą ir... 

— Aš jį nuleidau į tualetą, - atsakė ji, - o daktarė Edvards tau 
jo nebeišduos. Ir įšaldysiu kredito kortelės sąskaitą, tad jeigu ne- 
siruoši manęs apiplėšti ir gatvėj nusipirkti kvaišalų, eikš į lovą. 

„„NEDINGSI... 

— Miegok, - pasakė Mariana Engel. - Miegok, ir tiek. 


Morfino yra daržinėse aguonose, Papaver somniferum, jis pirmą- 
kart išskirtas XIX amžiaus pradžioje vokiečių farmacininko 
E. V. A. Zertiurnerio. Pavadintas Morfėjo, graikų sapnų dievo, 
vardu, ir aš galiu paliudyti, kad tai labai taiklus vardas. Luna- 
tiškas, iliuzinis morfino poveikis visais atžvilgiais nuspalvino 
mano gyvenimą nuo pat tos akimirkos, kai pirmąkart pasruvo 
mano kraujagyslių aukštupiu. 

Nors morfinas pirmiausia naudojamas skausmui mažinti, jis 
gali slopinti baimę ir nerimą, malšinti alkį ir sukelti euforiją. Kai 
tik jo susišvirkšdavau, kūną užliedavo dieviškas saldumas, ir gy- 
venimas tapdavo pakeliamas. Morfinas dar ir mažina lytinį po- 
traukį, taigi yra paties Dievo duotas vyrui, likusiam be penio, bet 
nepraradusiam organizmo gebėjimo gaminti testosteroną. Bet 
buvo ir neigiamas poveikis - nuolat užkietėję viduriai. 

Bet labiausiai morfino reikėjo — tai man buvo tiesiog būtina — 
bent laikinai nutildyti gyvatę. 

Kai atsikrausčiau pas Marianą Engel, iš pradžių per dieną su- 
vartodavau apie tūkstantį miligramų. Rajumas tolydžio augo — 
toleravau vis didesnes morfino dozes ir galiausiai jos pasidarė 
keturgubos. 


AAIA 


ANAU, ŽINAI, KUR ESI? 

Juoda tamsa ir padėties suvokimas atėjo vienu metu. Kaip- 
mat pabudau, atplėšęs išpūčiau akis, bet nieko nemačiau. Iš oro 
ypatumų (drėgnas, sunkus) supratau, kad esu uždaroje erdvėje. 
Oras buvo toks slogus, kad beveik neįmanoma kvėpuoti, atsi- 
davė pūvančia mediena, gulėjau ant nugaros. Jutau, kaip mane 
užgula dusinanti panika. 

AŠJAU ČIA. 

Girdėjau - ne, jaučiau - džiūgavimą gyvatės balse; ji dar nie- 
kada nebuvo tokia laiminga mano nugarkaulyje. Morfinas ne- 
leisdavo jai įsisiautėti, bet čia, kur atsidūriau, ta apsauga dingo. 
Gyvatė net šokinėjo iš pasitenkinimo. 

NIEKUR TU NEDINGSI. 

Bandžiau tiesti rankas, bet plaštakos iš visų pusių už kelių co- 
lių atsiremdavo į kliūtį. Plokščia, lygi mediena. Pora pėdų sker- 
sai; poros pėdų gylio; ilgio sulig kūnu. Yra tik viena tokių mat- 
menų dėžė žmogui. 

TU KARSTE. 

Tai netikra. Bandžiau prisiminti viską, ką žinojau apie mor- 
fino nutraukimą, nes tai ir buvo mano tikrovė, o ne įsivaizduo- 

jamas kapas. Kaip studentas, meldžiantis, kad būtų atšauktas 
egzaminas, studijavau apie atpratimą nuo narkotikų. Liguista 
būsena nutraukus morfino vartojimą nebuvo pavojinga gyvy- 
bei kaip metus kitus kvaišalus, bet ji galėjo sukelti keistas vizijas. 
Akivaizdu, kad tai buvo viena iš jų. 

Buvo ir daugiau priežasčių manyti, kad tai netikra. Kaip mane 
galėjo paimti iš miegamojo ir palaidoti nepažadinę? Jei karsto 
lentos jau pradėjusios pūti, kaip galėjau taip ilgai išbūti po žeme? 
Iš kur čia dar yra deguonies? Visa tai buvo neįmanoma; vadinasi, 
man prasidėjo haliucinacijos. 

Bet argi haliucinacijas matantys žmonės gali racionaliai mąs- 
tyti, kad tai suvoktų? Argi haliucinacija pagal apibrėžimą nėra 
iracionalus reiškinys? Man neatrodė, kad pamečiau ryšį su tik- 
rove, - tiesą sakant, jausmas buvo pernelyg tikroviškas. Argi 
haliucinacijas matantys žmonės jaučia oro ypatumus? Argi jie 
mąsto, po kiek laiko pradeda irti karsto lentos arba po kiek laiko 
kirminai patenka į vidų? Jei aš tikrai nutraukiau vartojimą, ko- 
dėl nejaučiu kvaišalų bado? Tad, nors supratau, jog tai, ką jaučiu, 
negali būti tikra, galėjau tik stebėtis, kodėl keliu tokius logiškus 
klausimus. 

Neseniai buvau radęs žinių, kad nutraukusieji kvaišalų var- 
tojimą netenka savitvardos tokiu pat būdu kaip pinigus praradę 
nerūpestingi milijonieriai: iš pradžių tai vyksta laipsniškai, pas- 
kui ištinka staigus lūžis. Po išsamių apmąstymų staiga neliko 
viso mano šaltakraujiškumo ir įvyko kažkas priešinga praregė- 
jimui: mintys, užuot susitelkusios į vieną tašką stojus visiško 
aiškumo akimirkai, blaškėsi lėkdamos iš smegenų vidurio tarsi 
stichinės nelaimės aukos, bėgančios iš epicentro. 

Nors čia akivaizdžiai nebuvo kur įsispirti, įnirtingai daužiau 
kumščiais kur papuola, trankydamas šešių pėdų žemių sluoksnio 
slegiamas lentas. Draskiau jas, kol atsilupo nagai, ir klykiau, kol 

išrėkiau visą viltį. Ligoninėje laukdamas kitos nekrektomijos pro- 
cedūros maniau žinantis, kas yra baimė. Paaiškėjo, kad nė velnio. 
Atsibusti karste ir suprasti, kad laukia galas? Va čia tai baimė. 

Isteriškas mažytis mano maištas, žinoma, pasirodė bepras- 
mis. Taigi lioviausi. Net jei kaip nors pavyktų pralaužti lentas, 
mirties fakto tai neatšauktų, pasikeistų tik mirties priežastis: 
mirčiau ne nuo deguonies trūkumo, o uždusintas žemių, kurių 
lavina įsiveržtų į karstą. Kad ir kaip godžiai trokštu oro, žemė 
visada bus dar godesnė. Taigi ant mano dėžės kaip lavondengtė 
nusileido tyluma. Nieko daugiau negalėdamas, tik laukti, nu- 
sprendžiau laikytis oriai. 

Girdėjau savo kvėpavimo aidą, tarsi karstas būtų buvęs nu- 
šiurusi koncertų salytė. Nusprendžiau klausytis, kol nieko ne- 
beišgirsiu, ir tada tamsoje ištirps tyli paskutinio mano atodūsio 
gaida. Sau pažadėjau, kad išeisiu ramiai, nes, turint omenyje 
mano patirtos avarijos baisumą, ir taip pavyko išgyventi kur kas 
ilgiau, negu buvo įmanoma. 

Paskui suvokiau, kokia neįtikėtina kvailystė visi tie apmąsty- 
mai apie merdėjimą ir haliucinacijas. Daugiau jokių klausimų. 
Ramiai. Ko aš mokiau Marianą Engel Vokietijoje? Visa paslap- 
tis - kvėpavimas. Sulėtini kvėpavimą, ir ginklas nejuda. Įkvėpt, iš- 
kvėpt, įkvėpt, iškvėpt. Nejudėt. Ramiai. Pasakiau sau, kad esu gink- 
las; nesulaikomas gyvojo ginklas, nukaltas žaizdre. 

Ir tada. Kažką. Pajutau. Tą kažką galiu įvardyti tik vienu žo- 
džiu, nors nenoriu jo vartoti, „Naujojo amžiaus“ avigalvių žo- 
džiu, kuris, deja, vienintelis teisingas. Aš pajutau esybę. Ji buvo 
visiškai šalia. Moteris. Nežinau, kaip supratau, kad tai moteris, 
bet taip buvo. Tai buvo ne Mariana Engel, nes kitaip kvėpavo. 
Nesupratau iki tos akimirkos, kai galėjau ją atpažinti pagal kvė- 
pavimo ritmą, ir tada paaiškėjo, kad tai ne ji. Man dingtelėjo, kad 
gal šitaip kvėpuoja mano gyvatė. Gal ta išpera pagaliau išlindo iš 

nugarkaulio, kad susidurtų su manim akis į akį. Šiaip ar taip, labai 
jau ilgai galėjo kalbėti tik man už nugaros. 

Bet ne, šalia manęs ramiai gulėjo žmogaus kūnas. Ir tai juo- 
kinga, juk karste - įsivaizduojamame karste - niekam daugiau 
nėra vietos. Tačiau dėl visa ko prisiplojau prie šoninės sienelės. Ji 
kvėpavo atsipalaidavusi, ir kažkodėl tai dar labiau gąsdino. 

Pajutau rankos prisilietimą. Trūktelėjau šalin. Nustebau, kad 
ji apčiuopiama, - maniau, kad tai nemateriali būtybė. Jos pirštai 
buvo smulkučiai, bet vis tiek sugebėjo įbrukti juos man į ranką. 

Bandžiau drąsiai pareikalauti pasiaiškinti, kas ji tokia, bet 
užsikirtau. Taip ir neatsakė. Tik toliau buvo girdėti jos kvėpa- 
vimas. Vėl: 

— Kas tų? 

Jos pirštai kiek stipriau susigniaužė ir susipynė su manaisiais. 
Paklausiau: 

— Ką čia veiki? 

Ir vėl tesigirdėjo lygus, ramus jos kvėpavimas. Po kiekvieno 
neatsakyto klausimo vis mažiau bijojau. Jos rankos paspaudimas 
buvo jau ne grėsmingas, o raminantis, ir netrukus pajutau, kad 
imu kilti ir beveik — ne, ne beveik, o iš tikryjų - pakimbu ore. 
Nugara pamažu atsiplėšė nuo lentų, ant kurių gulėjau. 

Jaučiausi kaip levituojantis mago padėjėjas, laikomas už ran- 
kos. Jutau, kaip einame pro karsto dangtį, paskui — pro žemių 
sluoksnį. Artėjant prie paviršiaus man po vokais pasklido žėrinti 
oranžinė šviesa ir net nebežinau, ar dar kvėpavau. 

Išniręs į šviesą pajutau dunkstelėjimą ir oranžinė pašvaistė iš- 
sisklaidė. Pakilau aukštyn, per kelis colius nuo žemės paviršiaus. 
Nuo krūtinės man byrėjo grumstai ir jaučiau, kaip jų nuošliau- 
žos kutena šonkaulius. Kybojau ore niekieno nelaikomas; toji 
moteris su manimi neiškilo iš kapo. Tik jos ranka perėjo kiaurai 
ir pririšo mane prie žemės kaip siūlas balioną. Jos ranka gal ke- 

lias sekundes laikė manąją, paskui paleido ir ją vėl įtraukė kapas. 
Tada supratau, kad ji negali išeiti: tai ne ji viešėjo mano karste, o 
aš buvau jos svečias. 

Mano kūnas nusileido ant žemės gūbrio. Akys apsiprato su 
šviesa. Buvau ant kalno ir girdėjau pro šalį tekant upę. Valandėlę 
buvo ramu, paskui iš apačios vėl sujudėjo žemė. Akimirką suėmė 
panika, kad nebylioji moteris nusprendė įtraukti atgal, bet atsi- 
tiko kas kita. Aplink mane iš visų pusių žemėje ėmė vertis smul- 
kūs įtrūkiai, tarsi į paviršių skintųsi kelią žemrausiai gyvūnai. 

Iš pradžių tik kažkas blykčiojo dienos šviesoje. Paskui pasi- 
rodė aiškūs pavidalai: gėlės su bespalviais žiedlapiais. Pažvelgęs 
iš arčiau supratau, kad jos stiklinės. Lelijos. Aplink išvien žydėjo 
stiklinės lelijos, žėruojančios tarsi iš vidaus blėsčiojant šviesai. 

Ištiesiau ranką norėdamas vieną nusiskinti. Vos paliesta pirš- 
tu, ji suledėjo. Visi tie tūkstančiai gėlių, tarsi vienijamų bendros 
sielos, iš stiklo virto ledu ir ėmė aižėti nuo silpnučių sprogimų. 
Kaskart po sprogimo ištrūkdavo vienintelis žodis, pakuždėtas 
moters balsu, ir iš tų kuždesių sudėta simfonija skambėjo kaip 
gryna meilė. Aišiteru, aišiteru, aišiteru. 

Sproginėjančios lelijos kaip detonuoti domino kauliukai nu- 
garmėjo nuo kalno iki pat horizonto. Po danguje pakibusia pa- 
laiminga aišiteru drobule sudrebėjo kalnas, suaižėjo ir susmegęs 
virto bekrašte tundra. Po kelių akimirkų aplink mane suledėjusios 
gėlių šukės virto ledo lauku, besidriekiančiu, kiek tik akys užmato. 

Įsispitrijau į begalinę ledo plynę, o ji negailestingai įsispitrijo 
į mane. Drebantį mano kūną čaižė žiaurus vėjas. Umai aiškiai su- 
vokiau, kad esu nuogas, tik angelo moneta liko kyboti ant kaklo. 

Kapo neliko —- savaime suprantama, juk neliko ir viso kalno, 
bet jo vietoje dryksojo paprastas apsiautalas. Kai pakėlęs jį prisi- 
dėjau prie kūno, iš klosčių pabiro žemės grumstai ir juos nusinešė 
pudruotas vėjo baletas. Drabužis buvo labai mažas, bet nieko 

daugiau neturėjau, tai užsimečiau jį. Atrodžiau taip juokingai, 
kaip tik galima įsivaizduoti apdegusį vyrą smulkutės moters dra- 
bužiais, bet stingdant šalčiui mažai padės, jei madingai atrodysi. 

Tai buvo tas pats drabužis, kuriuo apsivilkusią mačiau japonę 
per Helovino vakarėlį. Be abejonės, drabužis, ir kapas, iš kurio jis 
atsirado, buvo Sei. 


Pasinėriau į žėrintį šio naujo pasaulio atšiaurumą. Veiksmo vieta 
neatpažįstamai pasikeitė: nuo pačios ankščiausios ir juodžiau- 
sios iki erdviausios ir balčiausios. Mylių mylias aplink aš buvau 
aukščiausias vietovaizdžio objektas, kartu lenkiamas prie žemės 
neaprėpiamo dangaus. Stovėdamas tundroje vienu metu prieš- 
taringai jauti savo didybę ir menkystę. 

Plonas apsiautalas vargiai tesaugojo nuo šalčio ir vėjas ėmė 
smelktis į kaulus. Akies krašteliu užmačiau kažką krutant. Jau 
buvo pradėjęs akinti sniegas, bet prisimerkęs įdėmiai įsižiūrėjau 
norėdamas įsitikinti, ar akys neapgauna: nelemtoje dykynėje iš- 
ryškėjo kažkoks linguojantis pavidalas. Atrodė, kad toji figūra ar- 
tinasi į mane, bet tokiame plokščiame paviršiuje tai buvo sunku 
nustatyti. Pasukau to pavidalo link. Kad ir kas būtų, tai negali 
būti blogiau negu stovėti laukiant hipotermijos. 

Po kurio laiko supratau, kad artinasi vyras. Pagalvojau — turėtų 
man padėti, nes nepadėti būtų tas pat, kas mane nužudyti. Pirmas 
jo išvaizdos ypatumas, kurį išskyriau, buvo raudonos plaukų sruo- 
gos, kurios sniego fone atrodė kaip kraujo dėmės ant baltos pa- 
klodės. Paskui pamačiau, kad apsimuturiavęs storais kailiais ir avi 
šiltus batus. Kelnės buvo diržais apvyturiuotos odos, apsiaustas — 
žvėrena su visa galva ir letenomis. Per petį, regis, buvo persimetęs 

kailių ryšulį. Iš burnos tumulais virto garas. Barzda buvo apšar- 
mojusi. Dabar jau buvo visai arti. Ties akių kampučiais susime- 
tusios gilios raukšlės ir atrodė vyresnis, nei iš pradžių pamaniau. 

Priėjęs ir sustojęs priešais, nusiėmė nuo peties nešulį ir pa- 
sakė: 

— Fardu i Petta. - Supratau, ką tai reiškia: užsimesk. 

Išvyniojau ryšulį ir radau visą aprangą - storus kailius, kurie 
apgins nuo šalčio. Kiek įmanydamas mikliau juos apsivilkau ir 
netrukus pajutau šylant orą tarp kūno ir drabužių. 

— Hvad heitir bū? - Kuo tu vardu? Buvau priblokštas išgirdęs iš 
savo burnos dar ir islandiškus žodžius. 

— Aš Sigurduras Sigurdsonas, o tu eisi su manim. 

Šis atsakymas patvirtino mano spėjimą dėl jo tapatybės; bet 
spėdamas dvejojau, nes čia - kad ir kur buvo tas čia - Sigurduras 
buvo neapdegęs, nors baigė gyvenimą ugnyje. Dėl to nusistebė- 
jau, kodėl mano kūnas vis dar sužalotas. 

— Kur mes einam)? - paklausiau. 

— Nežinau. 

— Kada ten nueisim? 

— Nežinau. - Jis prisimerkęs pažvelgė į horizontą. - Jau ilgai 
keliauju. Turėtų būti arti. 

Sigurdurui prie juosmens kabojo makštys - tos pačios, kurios 
plakėsi į Sei klubus jiems šokant. Jis ištraukė Sigurdursnauturą 
už gyvatiškos rankenos ir padavė savo diržą su kardo mova. 

— Užsijuosk. Prireiks. 

Paklausiau, kam. Jis atsakė nežinąs. 

Nusimečiau Sei apsiautalą manydamas, kad apsivilkus kai- 
liais jis man nebereikalingas. Sigurduras jį pakėlė ir įdavė atgal: 

— Pragare reikia naudotis viskuo, ką turi. 

Apsijuosiau apsiautalu per liemenį tarsi dar vienu diržu ant 
to, kurį ką tik davė Sigurduras. Paklausiau, kur link turim eiti. 

— Nežinau, - atsakė jis. 

Sigurduras buvo menkas kalbovas. Ramstėsi kardu kaip laz- 
dele, kas žingsnis jo smaigalys baksnojo į sniegą. Kaip žmogus, 
nežinantis, kur eina, drožė labai ryžtingai. 

— Ar tai haliucinacija? - Mane apstulbino didžiausia keiste- 
nybė — haliucinacija, per kurią klausinėji, ar tai haliucinacija, ir 
dar tokia kalba, kurios nemoki. (Ir išties, kiek visame pasaulyje 
yra žmonių, žinančių, kad islandiškai haliucinacija vadinama 
ofskynjun?) Sigurduras atsakė nemanantis, kad tai ofskynjun, bet 
negalintis tvirtinti. 

Mes ėjom. Ėjom. Ėjom. Dienų dienas, bet saulė nė karto ne- 
nusileido. Gal manote, kad tai pagražinimas, kad iš tikrųjų turiu 
galvoje valandas, tik jos atrodė kaip dienos? Ne, iš tikrųjų turiu 
galvoje dienas. Keliavom nuolat kamuojami nuovargio, bet nė 
karto mūsų nesuėmė miegas ir, nepaisant nesveiko mano kelio, 
atrodė, galėčiau eiti be galo. Mąsčiau apie šiauriausius pasaulio 
kraštus, kuriuose saulė nenusileisdama pasilieka danguje šešis 
mėnesius iš eilės. Ar tiek ir turėsim žygiuoti? 

Sigurduro žodžiai ir toliau buvo striuki, ir tie patys migloti; 
daugiausia iš jo buvo girdėti tylus melodingas skimbčiojimas 
po kailiais apie kaklą. Po kurio laiko lioviausi jį kalbinęs, gal tik 
bandžiau prajuokinti. Nė karto nepavyko. Kartais stabtelėdavau 
vien norėdamas pertraukti monotoniją. Melsdavau Sigurduro 
bent minutę palaukti, bet jis tik sakydavo, kad nėra kada ilsėtis. 
Paklaustas - kodėl, atsakydavo: 

— Turim ten nukakti. 

Kai Sigurduro klausiau, kur tas „ten“, jis nežinojo. Tada saky- 
davau, jog atsižvelgdamas į faktą, kad jis nežino, nematau dėl ko 
toliau sekti jam įkandin. Jis šnirpštelėjęs atsakydavo, kad mano 
valia taip kvailai pačiam spręsti, ir toliau eidavo mane palikęs. Tik 
pamatęs jį dingstant iš akių, pasileisdavau raišuodamas bėgte iš 


ANDREW DAVIDSON m CHIMERA 419 


paskos. Nes, žinoma, man jo reikėjo - ką būčiau daręs čia vienas? 
Tad mes be atvangos dūlinom į priekį, į kažkokią vietą, kurios jis 
negalėjo apibūdinti, o aš negalėjau įsivaizduoti. 

Haliucinacija turėtų būti kai kas geriau negu šitai, pamaniau. 
Dienų dienas pėdinti tundra nuobodu, ir stebėjausi, kaip galiu 
taip kasdieniškai ir taip ilgai haliucinuoti. Šaltis per daug smelkė, 
sniego raštų sūkuriai buvo labai jau nepriekaištingai atsitikti- 
niai, o mano nuovargis pernelyg tikroviškai kankino, kad būtų 
tik vaizduotės žaismas. Vienintelė netikroviška aplinkybė atrodė 
tai, kad galiu taip ilgai traukti be miego ir valgio. 

Žinoma, visa tai buvo apgaulė. Prakeiktai žavi, šalta, ištęsta 
haliucinacija. Tai negali būti nutraukimo sindromas. Nebent... 

— Sigurdurai, ar aš numiriau? 

Galiausiai jis susijuokė. 

— Tu čia tik svečias. 

Jei Sigurduras yra šios vietos šeimininkas, kaip Sei buvo 
karsto šeimininkė, norėčiau apie tai daugiau sužinoti. Apie viską. 
Nusprendžiau numoti ranka į subtilybes. 

— O kas ten skimbčioja tau po kaklu - gal brangenybių vėri- 
nys, kadaise buvęs Svanhilduros? 

Jis stabtelėjo, galbūt svarstydamas, patvirtinti ar ne. Patvirtino: 

— Taip. 

— Ar turi pakabutį su strėlės antgaliu? 

- Jis atiteko Fridleifurui. 

— Tu juk žinai, jo vardas buvo pakeistas į Sigurduro. 

Valandėlę jis nieko neatsakė, paskui tarė švelniausiu balsu, 
kokį tik iš jo girdėjau: 

— Taip, man tai žinoma. Tai didelė garbė. 

— Papasakosi man apie Einarą? 

Šis klausimas pastūmėjo jį vėl žengti į priekį. 

— Ta istorija ne tau. 

— Ašją jau girdėjau. 

Sigurduras atsigręžė ir nukreipė žvilgsnį į mane. 

— Ne. Tu girdėjau Marianos versiją, o tai kas kita. Kaip drįsti 
manyti, kad pažįsti mano širdį, jei nepažįsti net savosios? 

Štai taip vikingas nuginkluoja jus savo iškalba, kai mažiausiai 
šito tikitės. Užsičiaupiau ir ėmiau žingsniuoti toliau. 

Ir toliau maniau, kad prieš akis kažkas laukia, bet niekas 
nesikeitė. Ir toliau maniau, kad prieisim gūbrį, nuo kurio atsi- 
veria slėnis, arba aptiksim ant granitinių keterų prasimušusias 
samanas, bet kiekvienas „gūbrys“ tebuvo horizonto linija, ku- 
rią pakeisdavo esamas horizontas. Meldžiau, kad bent kas nors 
nutrauktų monotoniją. Riedulys. Briedžio kanopos pėdsakas. 
Sušalęs kinkomas šuo. Kieno nors vardas, išmyžtas sniege mažė- 
jančiomis geltonomis raidėmis. Bet rasdavom tik ledą ir sniegą. 
Trečią dieną (manau, kad tai buvo trečia diena) ėmiau ir susto- 
jau. Nuleidau rankas. 

— Čia nieko nėra. Nežinau, ką manai rasiąs... - Man užlūžo 
balsas. — Sigurdurai, tu ten eini jau daugiau kaip tūkstantį metų, 
ir net nežinai, kur tai yra. 

— Eini, kol prieini, - pasakė jis, - o tu jau gana toli nuėjai. 

Ši vieta visiškai niekuo nesiskyrė nuo kitų tundros vietų. Tai 
rodydamas apsisukau aplink mostaguodamas rankomis. 

— Ką nori pasakyti? 

— Pažiūrėk į dangų. 

Pakėliau akis aukštyn. Nepaisant to, kad per mylių mylias ne- 
buvo nė vieno žmogaus, brėždama erdvėje lanką, tiesiai į mane 
skriejo liepsnojanti strėlė. 

Norėjau pasitraukti, bet sustingau it įbestas, vienintelė mano 
reakcija buvo užsidengti galvą rankomis. (Nors prisiklausius Ma- 
rianos Engel istorijų būtų buvę kur kas logiškiau prispausti rankas 
prie širdies.) Strėlė praskriejo pro mane per kelis colius, įsmigo į 

žemę ir žemė atsivėrė, sakytum, milžinas albinosas būtų išžiojęs 
nasrus. Milžiniški ledo luitai pasistojo piestu ir ėmė suktis, blašky- 
dami mus į visas puses. Didžiulė lytis smogė į petį, aš pasišokinė- 
damas nuskriejau ir galiausiai atsitrenkiau į kitą įsisiautėjusį luitą. 
Stojo aiškumo akimirka, panaši į tą, kurią patyriau nuvairavęs nuo 
skardžio krašto, kai viskas sulėtėjo ir aš stebėjau, kas bus. Iš žemės 
įtrūkio palengva plūdo vanduo ir galiausiai supratau, kodėl mums 
einant peizažas buvo vis tas pats. Ėjom visai ne per žemę, o per 
milžinišką ledo lytį. Aplinkui suko piruetus sušalę luitai ir greitai 
pajutau, kad traukos jėga mane įsiurbė į naujai atsivėrusią jūrą. 

Akimirksniu persmelkė šiurpas. Kailiai nieko nepadėjo — dar 
blogiau, permirko ir ėmė traukti gilyn. Iš pradžių dar pajėgiau ka- 
panotis kabindamasis į paviršiuje plūduriuojančias ledo lytis, su- 
leisdamas nagus į bet kokį aptiktą plyšį. Jaučiau, kaip kūno šiluma 
susitraukė iki šerdies kažkur viduriuose, bet greitai ir ten jai kilo 
pavojus. Jaučiau, kaip lėtėja mano judesiai, kaip barška dantys — 
tokiu garsumu, kad per jį nesigirdi aplink skeldėjančio ledo tratė- 
jimo; pagalvojau, kad turbūt pamėlo net mano keloidiniai randai. 

Sigurduro niekur nesimatė. Turbūt jis prasmego tarp besi- 
blaškančių ledų. Vienas ledo luitas braukė man per šoną, kitas 
tėkštelėjo į nugarą. Jie suko aplink mane ratus, speitė ir stūmė į 
gelmę. Bet kuris mokytas žmogus paaiškins, kad suskilęs ledas 
tolygiai pasiskirsto vandens paviršiuje, - jis tai ir darė stengda- 
masis uždengti spragą, kurią atvėrė strėlė. Taigi net haliucinaci- 
jos sukurtame vandenyne, regis, tebegaliojo pagrindiniai fizikos 
dėsniai, - be abejonės, Galilėjų tai būtų privertę nusišypsoti. 

Nebejįstengiau nulaikyti galvos virš vandens, ledai stuk-stuk- 
stukseno man į kalafioriškas ausis ir aš užsimerkiau, nes taip da- 
roma panyrant po vandeniu. Jaučiau, kaip kūnas išsijungia. Tai 
štai kokia ta pabaiga. Vandenyje. Niurktelėjau ir tikrai pajutau 
šiokį tokį palengvėjimą. Taip bus lengviau. 

Buvo visiškai nesunku be paliovos grimztant bent kelias mi- 
nutes sulaikyti kvėpavimą, paskui pavargau laukti, kada nebeat- 
laikys plaučiai. Atsimerkiau tikėdamasis, kad nieko neįžiūrėsiu 
jau už kelių pėdų. Lygiai kaip buvo sunku nustatyti atstumą ledo 
paviršiuje, tas pat buvo po vandeniu: nebuvo jokių perspektyvos 
atskaitos taškų. Nei žuvų, nei kitų gyvių, nei jūržolių, vien skaid- 
rus vanduo. Iš po mano rūbų kilo burbuliukai, sliuogdami palei 
kūną, jie susitelkė akių kampučiuose. Juokinga. Tikrame pasau- 
lyje man nepavykdavo išspausti vandeninių ašarų, užtat povan- 
deniniame pasaulyje pabiro orinės ašaros. 

Kažkur aukštai virš manęs sutvisko kažkokia pašvaistė. Bur- 
bulinės mano ašaros laužė jos spindulius ir aš svarsčiau: negi tai 
tas šviesos tunelis, vedantis mirusįjį į dangų? Nė velnio nepanašu. 
Pagal tai, kaip klostosi reikalai, greičiausiai tai viena iš tų karda- 
dančių žuvų, kurios fosforescuojančių žvynų mirgėjimu vilioja 
kitus padarus, kad juos prarytų. Vis dėlto, kaip paaiškėjo, toji 
pašvaistė nebuvo nei kelias į dangų, nei makiaveliška žuvis. Tai 
buvo liepsnojanti strėlė, perskėlusi ledą, o dabar suspausta Si- 
gurduro rankoje - jis paniro į vandenyną įkandin manęs. 

Šviesos (liepsna vandenyje negeso - gana jau tos žemiškos fi- 
zikos nežemiškoje vietoje) atšvaitai šokinėjo ant Sigurduro barz- 
dos ir raukšlių aplink akis. Ilgi raudoni jo plaukai pasklido tarsi 
švytinti rudadumblių aureolė, jis romiai šypsojosi, tarsi vyktų 
kažkas nuostabaus. Laikė strėlę tarsi deglą nešantis olimpietis, 
o tuo metu mes toliau palengva grimzdome į gelmę. Mano pirš- 
tai sugniaužė strėlės virbą, jutau, kaip kūną užlieja nuostabi ši- 
luma, ir Sigurduras nusišypsojo kaip žmogus, atlikęs savo darbą. 
Kaip žmogus, kuris ir toliau bus prisimenamas. Jis pritariamai 
linktelėjo ir nėrė gerokai giliau, palikęs mane toliau palengva 
grimzti. 

Ėmiau smegti skradžiai vandenyno dugno. 

Smegau tik kelias pėdas, o tada atsitrenkiau į žemę. Kai pakė- 
liau galvą, vandenyno gelmė - vanduo, kuris turėjo būti man virš 
galvos tarsi lubos, - buvo dingusi. Kojos rėmėsi į tvirtą pagrindą, 
o krištolinę žydrą vandenyno šviesą pakeitė blausi pilkuma. 

Atsidūriau gūdžioje miško tankmėje. 


Bent iš trijų pusių išgirdau per miško paklotę pastriuokomis 
atitrepsint kažkieno kojas. Traškant šakeles, šlamant krūmus. 
Strėlę laikiau iškėlęs kaip deglą. Tarp medžių kamienų pranėrė 
keturkojis žvėris, paskui sušmėžavo dar vienas. Kiek jų čia? Du - 
ne, dar vienas! Mažiausiai trys! Kas jie? Mintyse karštligiškai 
perkračiau plėšrūnų paveikslus: liūtas, leopardas, galbūt vilkas. 
Jei jie atėjo manęs, kaip man apsiginti? Turėjau vikingo kardo 
makštis, bet ne kardą, turėjau budistės rūbą, bet ne tikėjimą. 

Tiesiai prieš akis vinguriuojantis takas per mišką vedė ant ne- 
aukštos kalvos, o aš išgirdau besiartinant dar vieną, drąsesnį pa- 
darą. Štai jis, galima įžiūrėti pro medžius. Paaiškėjo, kad jis dvi- 
kojis, tad gal tai kokia nors legendinė miškinė žmogbeždžionė? 
Matyt, ne. Jam pasirodžius iš už medžio kamieno pamačiau, kad 
tai vyras, apsirengęs paprastais drabužiais, pilvotas, šeriais apžė- 
lusiais skruostais. Pamatęs mane nusišypsojo nuo ausies iki au- 
sies ir ištiesė rankas, tarsi ruošdamasis po ilgų išsiskyrimo metų 
apkabinti seną draugą. 

— Ciao! 

— Tu devi essere Francesco. - Greičiausiai būsi Frančeskas. 

Su Sigurduru mokėjau islandiškai, o su šiuo žmogumi supra- 
tau itališkai. 

— Si, - patvirtino imdamas mano ranką. - II piacere ė mio. 

— Ne, tai man malonu. Mūsų bendra pažįstama rodė kai ku- 
riuos tavo dirbinius. Labai gražūs. 

— Ak, Mariana! - nušvito Frančeskas. - Bet aš tik paprastas 
amatininkas. Matau, atsinešei strėlę. Gerai. Jos tau gali prireikti. 

— Ką dabar darysim? Tik nesakyk, kad nežinai. 

Frančeskas ėmė kvatoti, net meškiškas pilvas jam kretėjo. 

- Sigurduras visada kiek painiojasi, bet aš puikiai žinau, kur 
mes einam. - Jis patylėjo, kad padarytų stipresnį įspūdį. - Tiesiai 
į pragarą. 

Ir kaip neįvertinsi žmogaus, paprasčiausia veido išraiška sa- 
kančio tokius žodžius, - nesusilaikiau nenusijuokęs. 

— Na, atrodo, šiaip ar taip pradedu prie to priprasti. 

— Šitas pragaras bus sudėtingesnis, tad būk protingas ir mesk 
juokus. — Bet po šio perspėjimo nutarė mane nuraminti: - Ma- 
rianos prašymu buvau pasiųstas tau rodyti kelio. Ji kreipėsi mels- 
damasi už tave. 

— Manau, pradedam. 

Taigi leidomės į pragariškas paieškas. Aš buvau ginkluotas 
degančia strėle, budistų drabužiu, apjuostu aplink liemenį, vi- 
kingų žieminiu kombinezonu ir tuščiomis makštimis bei turėjau 
vedlį keturioliktojo amžiaus metalkalį. Net norėdamas nebūčiau 
geriau pasiruošęs. 


Perėjom kelerius vartus ir greitai atsidūrėm prie upės, kurią atpa- 
žinau iš Marianos Engel skaitinių prieš miegą. 

— Acherontas. 

Ta upė buvo baisus daiktas - tarp įvairaus šlamšto ir išsigimė- 
liškų žvėrių stumdėsi ledo lytys. Plūduriavo supuvę mėsgaliai, sa- 

kytum, tūkstantmečiai karstai būtų ištuštinti į sustingusį kraują. 
Visa ką buvo persmelkęs dvokus irimo kvapas. Tuose klaikiuose 
syvuose kepurnėjosi apyžmogiai, kurių pavidale buvo tik šis tas 
žmogiška. Iš maldaujančių burnų sklido šauksmai pasigailėti; 
supratau, kad tie padarai amžinai skęs ir nesulauks pagalbos. 

Nuo upės kilo migla. Iš jos tykiai, sakytum, sklęsdama virš 
bangų išniro valtis, plukdanti keltininką Charoną. Tai buvo 
tamsiagymis žmogus ne žmogus, ne mažiau kaip aštuonių pėdų 
ūgio, sudriskusiu, žemėtu drabužiu. Barzda buvo kaip jūržolių 
gumulas, jis teturėjo pusę nosies — ten, kur dalis jos, matyt, buvo 
išplėšta su kažkuo grumiantis, likusios įkandimo žymės. Sudžiū- 
vusioje burnoje barkšojo supuvę, ištrupėję, šukėti dantys. Oda 
buvo pilka, vilgšna, sukempėjusi kaip ligoto jūrinio vėžlio, ran- 
komis it artritinėmis žnyplėmis jis laikė gumbuotą medinį kuolą. 
Akiduobės buvo tuščios, bet viduje kažkas pliskėjo: abi akys 
buvo ugniniai ratai. Prisiyręs prie kranto jis sududeno balsu, ku- 
ris labiau priminė griaustinį, o ne žmogaus kalbą: 

— ŠITAS NĖRA MIRĘS. 

Kad ir būdamas stambaus stoto, Frančeskas šalia Charono at- 
rodė menkas. Bet jis vis tiek nenorėjo nusileisti ir išsitiesęs visu 
ūgiu atrėmė: 

— Tai visiškai išskirtinis atvejis. 

Charonas, jau užplaukęs ant kranto, sumostagavo savo paukš- 
tiškais nagais. 

- ŠITAM NEGALIMA PERSIKELTI. 

— Jis jau tiek daug nukeliavo, tad išklausyk mus. Padaryk 
mums šią malonę, mums, kurie esam tiek menkesni už tave. Kiek 
jau prabėgo laiko, kai tave buvo aplankęs kas nors iš gyvųjų? 

— NESIVARGINK, MANĘS NEAPGAUSI. JIS NEGALI 
PERSIKELTI. TURI ATPLAUKTI KITOKIU LAIVU NEGU 
MANO. 

- Charonai, neskubėk mūsų vyti, - pasakė mano vedlys. - Ši- 
tai kelionei pradžią davė aukštesnės už mus jėgos. 

Jaučiau smerkiamą Charono žvilgsnį, tarsi jis būtų matęs 
niekingiausias mano sielos kerteles. Taip arti savęs laikiau lieps- 
nojančią strėlę, kad bijojau padegti savo drabužius, bet turėjau 
susišildyti stingdomas to žvilgsnio. 

Charonas vėl sutelkė žvilgsnį į Frančeską. 

— KALBĖK TOLIAU. 

— Mes prašom leisti mums persikelti. Turim pasiėmę užmo- 
kestį. 

Frančeskas nežymiai linktelėjęs padavė auksinę monetą. 

- TAI UŽMOKESTIS UŽ VIENĄ. 

— Žinoma, tiesą sakai. - Frančeskui pamojus prieiti arčiau, pa- 
purčiau galvą. Kas gi nešasi pinigų į haliucinaciją? Tada Frančeskas 
kepštelėjo sau per krūtinę primindamas, kas kabo ant manosios. 

Nusivėriau nuo kaklo dirželio angelo monetą ir įdaviau Cha- 
ronui į nagus. Jis ypač atidžiai apžiūrėjo tą jos pusę, kurioje ar- 
kangelas Mykolas smeigia slibiną. Valtininko veide šmėstelėjo 
keista išraiška —- man pasirodė, kad tai buvo kone šypsena, kiek 
ją galėjo išspausti toji kokti burna. Jis atsitraukė į šalį ir moste- 
lėjo ranka kviesdamas į valtį. Frančeskas linktelėjo. 

— Mes nepaprastai dėkingi tau už gerumą. 

Keltininkas įmerkė savo kartį į drumzliną vandenį ir nuplukdė 
mus į Acheronto vidurį. Kaukolėmis ir iš žmonių plaukų suvyto- 
mis virvėmis puošta valtis buvo sumeistrauta iš supuvusių lentų, 
bet nė lašas vandens neprasisunkė pro žiojinčias lenktų šonų 
spragas. Tai šen, tai ten įsisukdavo smulkūs verpetai, traukdami 
amžinus skenduolius. Kartkartėm Charonas irklu užtvodavo tai 
vienam, tai kitam nusidėjėliui. 

Dvi figūros tolumoje, besikasančios kelto link, atrodė keistai 
pažįstamos. Vyras ir moteris. Bet mano dėmesį atitraukė vos per 


ANDREW DAVIDSON mw CHIMERA 427 


pėdą nuo valties klykiantis žmogus. Kitų nusidėjėlių tempiamas 
gilyn, pilna burna gurkštelėjo sudvisusio upės vandens. Graibstė 
aplink ką pasiekdamas ir paniro sučiupęs nukirstą koją. 

Matydamas mano veide pasipiktinimą, Frančeskas tarė: 

— Niekas čia nepapuola atsitiktinai. Pragaras pasirenkamas 
savo valia, nes išganymas pasiekiamas kiekvienam, kas jo trokšta. 
Prakeiktieji patys renkasi savo likimą, sąmoningai užkietindami 
savo širdis. 

Negalėjau su tuo sutikti. 

— Niekas nesirenka prakeikimo. 

Frančeskas papurtė galvą. 

— Bet taip lengva jo neužsitraukti. 

Mano pastebėtoji pora jau buvo priartėjusi ir dabar jau buvau 
tikras (kiek tai įmanoma, turint galvoje kūnų suirimą), kad tai 
Debė ir Dveinas Maiklas Greisai. Jie meldė padėti, tiesė į mane 
rankas sulaužytais pirštais. Bet juos nepermaldaujamai stvarstė 
nusidėjėlių pulkas. Debė gal ir būtų įsitvėrusi kelto, jei Dveinas 
nebūtų įnirtingai į ją įsikibęs, kad neįtrauktų gelmė. Ji atsilygino 
tuo pačiu - abu bandė atsispirti vienas nuo kito, kad iškiltų vir- 
šun ir ištrūktų iš knibždėlyno. Galynėdamiesi tik dar labiau vie- 
nas kitą gramzdino. 

Ilgai netrukus Charonas išlaipino mus kitame krante ir vėl 
nusiyrė į niautynių tirštumą. 

— Man rodos, neblogai laikiausi, - pasakiau nesėkmingai ban- 
dydamas nusišypsoti. - Ar Dantė nenualpo pamatęs Charoną? 


Prie Acheronto kranto priešais mus stūksojo kalnas, ir Frančes- 


kas pasuko jo link. 

Šlaitas iš pradžių kilo pamažu, paskui staiga šovė aukštyn. 
Turėjom kartis rankomis įsikirsdami į aptiktus plyšius. Neturint 
visų pirštų man tai buvo nelengva ir kaskart, norėdamas pasistū- 
mėti aukštyn, turėdavau į kitą ranką perimti degančią strėlę. Kuo 
aukščiau kilome, tuo pasiučiau traukė vilgšnas vėjas. 

Frančeskas patarė įkišti strėlę į Sigurduro kardo makštis. 
Man tai nepasirodė gera mintis - neabejojau, kad manieji žvėrių 
kailiai neatsparūs ugniai. Vis dėlto padariau kaip patariamas. 
Besiplaikstanti liepsna truputį gnaibė klubą, bet drabužiai neuž- 
sidegė. 

Aplink švilpiantis viesulas nešė žmogiškus pavidalus, spur- 
dančius kaip žuvys ant meškerės. Supratau, kas jie tokie: kūno 
geiduliams tarnavusios sielos, kurios žemėje buvo blaškomos 
aistrų ir dėl to pasmerktos pragarui. Pagalvojau apie savo porno- 
grafo karjerą - ji nieko gera nežadėjo. Erančesko paklausiau, ar 
vieną dieną čia ir baigsiu savo kelią. 

— Tu niekada nepažinai aistros, - atsisukęs sušuko Frančes- 
kas, - kol jos nesutikai. 

Nepasakė jos vardo, bet abu žinojom, apie ką jis kalba. 

Bandžiau negirdėti kauksmo - nei vėjo, nei žmonių, ir tada 
prasidėjo blogiausia. Kai pagaliau buvo įmanoma atsiplėšti nuo 
uolų sienos, mano pirštai neįstengė atsigniaužti kaip išgąsdinto 
omaro žnyplės. 


Ant kalno vingiuojantis takas nuvedė mus į karštesnę vietą. Del- 
nais apglėbiau strėlės liepsną ir pagaliau pajutau, kaip atsileidžia 
pirštai; kai pradėjo klausyti rankos, ėmiau plėšti nuo savęs vi- 
kingų kailius. Prisiminęs Sigurduro patarimą, jų nenumečiau. 

Vyniodamas kailius į ryšulį, kad galėčiau neštis, pastebėjau 
amputuotus savo pirštus kiek pailgėjus, o dilbius apžėlus trupu- 
čiu plaukų, kurių svogūnėliai buvo sunaikinti. Perbraukiau sau 
per pakaušį ir pajutau, kad ir ten atsiradę naujų želmenų. Ran- 
dai, regis, buvo nebe tokie stambūs ir raudoni. Milijoną kartų 
pirštais buvau braukęs sau per kūną tarsi neregys, atmintinai be- 
simokantis Brailio raštu parašytos istorijos, bet dabar skaičiau 
kitą siužetą. 

Jei galite, mėginkite įsivaizduoti, kokius jausmus patiria nu- 
degėlis, matydamas atgimstantį savo kūną. Arba pliktelėjęs vy- 
riškis, kuriam ima augti plaukai, nors jau buvo susitaikęs, kad 
visą gyvenimą liks baužas. Aš užsidegęs pranešiau Erančeskui 
šias naujienas. 

— Nepamiršk, kur esi, - perspėjo jis, - ir nepamiršk, kas esi. 

Priėjom girios pakraštį, čia degančiuose smėlynuose augo kly- 
kiantys medžiai. Reginys buvo iškreiptas kylančių karščio raibu- 
lių, medžių rankos, regis, judėjo. Jų šakas kapojo besibūriuojantys 
paukščiai. 

— Savižudžių giraitė, - tarė Frančeskas. 

Umai supratau, kad tie medžiai - visai ne medžiai. Jų šakos 
buvo pašėlusiai mostaguojančios žmonių galūnės, o iš jų tartum 
sula varvėjo kraujas. Iš visų žievėplaišų sklido kenčiančių žmo- 
nių balsai, o medžius draskantys paukščiai, kaip dabar pamačiau, 
buvo ne paukščiai, o į grifus panašios harpijos moterų veidais ir 
aštriais it skustuvas nagais. Kuriai nors praskridus pro šalį tvoks- 
telėdavo dvokas. 

— Medžių balsai, - pasakė Frančeskas, — pasigirsta tik tada, 
kai harpijos drasko jų kūną ir pasipila kraujas. Savižudžiai gali 
išreikšti save tik per tai, kas juos naikina. 

— Ouod me nutrit, me destruit, - samurmėjau po nosimi, kad 
neišgirstų Frančeskas. 

Prisiminiau, kad jis sąmoningai prisiėmė maro užkratą nuo 
žmonos, o paskui liepė broliui nušauti jį strėle. 

— Gal tai tavo pragaras? 

— Pasirinkau mirtį, kai mano valandos jau buvo suskaitytos, 
ir tas sprendimas buvo ne iš bailumo, o iš meilės. - Kiek patylė- 
jęs pridūrė: - Nors mano pomirtinis gyvenimas ne toks, kaip tik 
dėl to dabar esu tavo vedlys. 

Maniau, kad jis daugiau pasakys, bet pasakė tik tiek, kad 
mums liko dar labai daug kelio. Dabar jau buvau išsirengęs iki 
juosmens. Mano oda akivaizdžiai taisėsi. Toliau keliaujant per 
girios tankmę išgirdau ūžimą — iš pradžių jį palaikiau bičių avilio 
dūzgesiu. Bet priėjus arčiau suvokiau, kad girios pakrašty šniokš- 
čia krioklys. Vėjo gūsis atmetė mums plaukus - manieji tebuvo 
vos pradėję želti. 

Krioklys krito ne nuo uolos briaunos, - jis liejosi tiesiai iš 
dangaus ir plakėsi į plyną prarajos dugną mums prieš akis. Fran- 
českas nurodė, kad turiu į krioklį mesti Sigurduro kardo makš- 
tis, — tai bus tinkama dovana. Dėl ko? Kam dovana? 

Išėmęs liepsnojančią strėlę, padariau kaip lieptas. Žiūrėjau, 
kaip vartaliodamasi, pasišokinėdama tarp purslų krinta odinio 
diržo kilpa ir galiausiai ją praryja įnirtusi krioklio dugno gerklė. 

Beveik tuoj pat išniro tamsus pavidalas ir ėmė kopti mūsų link. 


Tas padaras buvo iš trijų kūnų, sujungtų į vieną liemenį. Jis turėjo 
šešias negrabias gauruotas rankas, jomis buvo įsitvėręs į krioklį 
kaip į turėklą ir kopė juo, kaip voras siūlu keliasi į voratinklį. Iš 
pradžių maniau, kad anapus krioklio turi būti kokia uola, bet 
paskui, atsidūręs arčiau, supratau, kad jo rankos apglėbusios pa- 

čią srovę ir, sakytum, veja virvę iš vandens čiurkšlių. Toji pabaisa 
turėjo aštrią uodegą ir ja čaižė krioklį - jos kvapas man priminė 
krūvas pūvančių lašalų paplūdimyje. 

— Gerionas, - pasakė Frančeskas, - kadaise buvo Ispanijos ka- 
ralius, o dabar - melo ir klastos įsikūnijimas. Jis saugo šį krioklį ir 
turi mus nugabenti į duobę. 

Pasiekęs žemės lygį, Gerionas šešiomis kojomis atsispyrė nuo 
srovės ir katapultavosi šalia mūsų, kuo puikiausiai nusileidęs ant 
šešių taškų. 

Tai buvo milžiniškas padaras (regis, kaip beveik visi pragaro 
padarai), jo liemuo buvo aptrauktas blizgančiais žvynais. Trys jo 
galvos buvo maždaug per šešias pėdas virš vienintelės manosios. 
Visi veidai buvo vienodi: rumbuoti, storomis lūpomis, pro ku- 
rias kyšojo išpuvę dantys, akys žibėjo kaip juodi perlai pravirose 
kriauklėse. Vis dėlto, nepaisant tų veidų šlykštumo, klastos juose 
nebuvo matyti. Visos trys galvos prabilo vienu metu: 

- KO JUS... 

- KODĖL JŪS... 

- KAIP JŪS DRĮSTAT.. 

— „NORIT? 

— „ČIA? 

— „MANE TRIKDYT!I? 

— Mes norime patekti į kitą ratą, - atsakė Frančeskas. 

— NE, TAI... 

— MES JUMS... 

- ŠITAS... 

—„NEĮMANOMAI! 

— „„NEPADĖSIM! 

— „NĖRA MIRĘS! 

- Išties tai didelis prašymas, ir jis tikrai nemiręs, - nesiginčijo 
Frančeskas. - Bet jis - Marianos Engel draugas. 

Regis, tas vardas Gerionui kažką reiškė, ir trys jo galvos tarpu- 
savyje susišnibždėjo. Galiausiai jos nusprendė balsuoti - „TAIP. 
NE. TAIP“ - ir nutarė mus paimti. (Kas pasakytų, kad apgaulės 
ir klastos įsikūnijimas yra demokratija?) Jis pasilenkė, kad galė- 
tume užlipti ant plačios jo nugaros. Frančeskas pasodino mane 
pirmą ir pašnibždėjo: 

— Ašjosiu tarp tavęs ir uodegos. Ji nuodinga. 

Mums įsitaisius baisūnas dėjo gerą šuolį nuo žemės krašto 
krioklio link. Kai pūkštelėjom į vandenį, mačiau, kaip Geriono 
rankos paniro į skystimą ir sučiupo sroves - per jo kumščius jos 
slydo kaip perregimos gyvatės. Buvo sunku laikytis, bet pastebė- 
jau, kad mano rankos stipresnės, nei buvo anksčiau po avarijos. 
Kažkuriuo metu trys Geriono galvos pasakė: 

— NEREIKIA... TAIP... STIPRIAI... 

Mums artinantis prie dugno stengdamasis perrėkti vandens 
riaumojimą Frančeskas perspėjo mane pasiruošti kitam lygiui. 
Šis būsiąs itin nemalonus — pasakė jis tokiu balsu, kad norom 
nenorom pastačiau ausis. 


Nulipom nuo Geriono keteros ir jis vėl dingo krioklyje. Kritišku 
žvilgsniu įvertinau, kiek pasistūmėjo mano gijimo procesas. Be- 
veik visa oda buvo lygi, pilvą puošęs kasos operacijos randas 
išnykęs. Beveik visiškai ataugo plaukai. Lūpos vėl buvo putlios. 
Pašokinėjau ant tos kojos, kurios kelis buvo suknežintas, ir paju- 
tau, koks jis tvirtas. Prarastieji pirštai buvo pusiau ataugę ir jais 
patryniau gumbelį tarp kojų - dygstantį savo pimpį. 

— Dabar mes Maleboldžėje, suvedžiotojų buveinėje. Šiame 
rate, - paaiškino Frančeskas, - aš bejėgis tave apsaugoti. 

Išgirdau artėjančius, sakytum, šūvius ir klyksmus. Netrukus 
priešais mus išsirikiavo begalinė vyrų ir moterų virtinė, genama 
raguotų velnių. Tai, kas man skambėjo kaip šūviai, buvo ugni- 
nių velnių botagų pyškėjimas - jie čaižė negailestingai taikliai. 
Gūždamiesi, kūprindamiesi suvedžiotojai bandė bent pusę se- 
kundės atitolinti kirtį. Rankos buvo bejėgiškai nukarusios, tik 
perlietos rimbu šokteldavo per alkūnes. Gal suvedžiotojai ka- 
daise ir buvo gražuoliai, bet tik ne dabar - dabar jie tebuvo su- 
kapoti mėsgaliai. 

Rimbas šniojo arčiausiai manęs esančiai moteriai ir jai iš 
burnos pasipylė kraujas. Aiktelėjau ir ji pamatė mus čia esant. 
Jai pakėlus galvą pamačiau, kad didžiąją dalį veido buvo su- 
graužusios lervos. Dešinė akis pūpsojo kaip kiaušinis, o kairė, 
per colį iškritusi iš akiduobės, kyburiavo ant regos nervo. Gaš- 
liai mirktelėjo man kiaušiniška akimi ir apsilaižė lūpas. Už tai 
buvo rimbų kirčiais parblokšta ant žemės velnių legiono - tie 
nesiliovė, net kai ją ėmė tąsyti agonija. Oda buvo taip suka- 
pota kryžmais įtrūkių raštais, kad pro juos suvedžiotoja kone 
ištryško iš vidaus. Iš žemės plyšių išlindo dešimtys gyvačių ir 
apsivijo jos kūną kaip grandinės cirko artistą, rodantį išsivada- 
vimo triukus. 

Kai jau buvo supančiota gyvatvirvių, iš plyšių ėmė lįsti kito- 
kios gyvatės - su didžiuliais, nuodais varvančiais geluonimis - ir 
linksmai aplink rangytis. Galiausiai viena kobra atsistojo stačia 
suvedžiotojai prieš veidą, akimirką sustingo ir kirto į kaklą kaip 
mangustai. Į orą pliūptelėjo kraujo čiurkšlės ir kaip lietus pasi- 
pylė jai ant kūno, bet tai jau buvo ne kraujo, o ugnies lašai. Ją 
kaipmat prarijo liepsnos ir kiaušiniška akis taip išpurto, kad pa- 
galiau sprogo kaip per daug pripūstas balionas. Ji klykė, kol ugnis 
sunaikino balso stygas; visą tą laiką gyvatės nesiliovė talžiusios 
jos kūno. Nuo kaulų jai nukrito mėsa, tarsi pervirta puode, ir iš- 

lindo griaučiai. Jos kaulai sužioravo geltonai, paskui raudonai, 
paskui juodai, pagaliau subyrėjo ir susimaišė su žemėmis. Ji iš- 
nyko, pavirto į nieką - išskyrus tai, kas buvo jos nugarkaulis. 

Jos nugarkaulis buvo ne nugarkaulis; jos nugarkaulis buvo 
gyvatė ir iš peleninio savo lizdo žiūrėjo man tiesiai į akis. Niek- 
šingai išviepusi šliužiškus nasrus sušnypštė: IR NIEKUR TU 
NEDINGSI. 

Gyvatė tol piktžiugiškai vaipėsi man į akis, kol ją ėmė krėsti 
drebulys ir jai iš šonų kaip pirštai, dreskiantys įtemptą plastiko 
plėvelę, prasikalė nauji šonkauliai. Paskui išaugo rankų ir kojų 
kaulai. Supleškintos nusidėjėlės pelenai atvirto žmogaus kūno 
audiniais: pirmiausia išsisijojo į žarnas, paskui susiverpė į krau- 
jotakos sistemą. Iš žemės ištryškęs raudonas skystimas įsiliejo į 
naujas kraujagysles. Raumenys apsivijo kaulus kaip tvora lipan- 
čios gebenės, nuo dirvos kaip marška atsiplėšė oda ir stangriai 
aptraukė tvirtą formą. Sudygo plaukai, akiduobėse išsikristali- 
zavo nauji akių obuoliai. Suvedžiotoja stojo tokia, kokia buvusi, 
ne tuo sumaitotu pavidalu, kuriuo ją pirmąkart pamačiau, o 
tokia, kokia turėjo būti žemėje. Fiziškai gražesnės už ją moters 
nebuvau matęs. 

Pakilusi nuo žemės ji žengė į mane ištiesusi rankas norėdama 
apkabinti. Kokia viliojanti buvo švelni jos oda ir patogūs klubai. 
ji visiškai atgimė, jai nespėjus prie manęs prisiliesti vėl ėmė tal- 
žyti bizūnais. Nuginė ją į kitų nusidėjėlių procesiją, ir man paaiš- 
kėjo visas ciklas: ji vėl bus sudaužyta kaip obuolys, vėl ją supan- 
čios gyvatės, vėl sunaikins ugnis. Ir tai kartosis visą amžinybę, ir 
tai laukia visos tos suvedžiotojų eisenos. 

Dabar supratau, kodėl Frančeskas mane perspėjo prieš einant 
į šį ratą, - būtent per suvedžiotojos atgimimo procesą galutinai 
išgijo mano kūnas. Sustingusia lava virtusi oda išsilygino ir ne- 

bebuvo nė ženklo, kad būtų kada nors apdegusi. Mano kūnas 
buvo toks pat tobulas, koks buvo gražiausiais laikais iki avarijos; 
vienintelė ant jo likusi žymė buvo randas ant krūtinės, su kuriuo 
gimiau. Aš, kaip ir anoji suvedžiotoja, visiškai atvirtau į gražuolį 
žmonių padermės atstovą. 

Pats nenorėdamas, puoliau ant kelių ir pravirkau. Pratrūkus 
ašaroms nebegalėjau sustoti. 

Iki pat šios dienos nežinau, kas sukėlė tas ašaras. Gal verkiau 
dėl to, kad suvedžiotojos lemtis atspindėjo manąją? Gal taip pra- 
siveržė visuose trijuose pragaruose patirtas siaubas? Gal mane 
paveikė atgautas žmogiškas pavidalas, apie kurį jau niekada ne- 
svajojau? O gal tai buvo grįžimas į realų pasaulį, kuriame mano 
kūnas kentė sunkų morfino nutraukimo sindromą? 

Negaliu atsakyti į šį klausimą. Bet galiausiai ėmiau verkti pa- 
prasčiausiai iš džiaugsmo, kad vėl veikia mano ašarų latakai. 


Frančeskas švelniai suėmė ranka man petį. 

— Priešais mus Stiksas. 

Kad ir susipainiojęs, vis vien supratau, jog kažkas čia negerai. 
Šiaip ar taip, „Pragaro“ pasakojimus buvau girdėjęs bent dvie- 
juose gyvenimuose - žinojau, kad Stiksą turėjome prieiti pir- 
miau. Šluostydamasis akis taip ir pasakiau Frančeskui. 

— Bet tai tavo kelionė, — atsakė Frančeskas, - ne Dantės. 

Pasukome link upės kranto — prie jo sparčiai artinosi valtis, 
tarsi žinodama mus atvyksiant. 

— Valtininkas yra Flegijas, Arėjo sūnus. Jo dukterį Koronidę iš- 
prievartavus Apolonui, Elegijas padegė šio dievo šventyklą. Apo- 
lonas nukovė jį strėlėmis ir pasmerkė šiai pomirtinei bausmei. 

Didžiausią nuostabą kėlė virš dužaus Flegijo kiaušo kyban- 
tis didelis kampuotas akmuo, rodos, kiekvieną akimirką galin- 
tis nukristi. Dėl to jis iškankintomis akimis tolydžio žvilgčiojo 
aukštyn tikrindamas padėtį. Su kiekvienu karties atsispyrimu 
eldija nešė valtininką arčiau mūsų, o akmuo sekė jį, nėmaž ne- 
sitraukdamas iš savo nepatikimos padėties. Šitiek išbuvęs be 
saulės, Flegijas išgelto, veide iššokusios kraujagyslės apraizgė jį 
kaip purpurinis voratinklis, o plaukai buvo susimetę į šiurkščius 
kuokštus. Iš po drabužių, kurių spalva nuo neatmenamų laikų 
buvo persimainiusi nuo prakaito, stirksojo nutįsusios rankos. 

— Kas tasai, išdrįsęs į mano krantą atnešti strėlę? 

Elegijo grūmojimą niekais vertė virš galvos įsitaisęs akmuo. 
Net bandydamas rūsčiai žvelgti, kas akimirką dirsčiojo į tą akmenį. 

— Turėsi atleisti mūsų draugui už jo paikystę, - tarė Frančes- 
kas, - jis jaunas ir dar gyvas. 

— Tai daug ką paaiškina. 

Flegijas nerimastingai kryptelėjo galvą kairėn ir vėl atsitiesė. 

— Perkelsi mus per upę, kad jis galėtų užbaigti kelionę? 

— Kam man jį kelti? Jis nemiręs. 

Frančeskas pradėjo aiškinti: 

— Jo draugė... 

— Mariana Engel, - nutraukė jį Elegijas. - Man vis vien. 

Valtininkas atsispyrė kartimi, norėdamas apgręžti laivelį, bet 
Frančeskas šūktelėjo: 

— Daug kas priklauso nuo to, ar padėsi, Elegijau. 

Galbūt suintriguotas, Flegijas vėl atsigręžė į mus. 

— Ir kas gi? 

— Jei pažįsti Marianą, vadinasi, žinai, kad tai meilės kelionė. 

— Kas man darbo meilė. 

— Argi čia tave atbloškė ne meilė dukteriai? Argi pasmerksi ir 
kitą amžinam pragarui, kuriam jis nepriklauso? 

Flegijas, regis, pirmąkart labiau susidomėjo manimi negu savo 
akmeniu. 

— Papasakok apie savo meilę tai moteriai. 

Atsakiau kiek galėdamas nuoširdžiau. 

— Negaliu. 

Flegijas suraukė kaktą. 

— Tad kodėl turėčiau tau daryti garbę patenkindamas tavo pra- 
šymą? 

— Kiekvienas, kuris mano, kad gali apibūdinti meilę, - atsa- 
kiau, - nieko apie ją nenutuokia. 

Šis atsakymas, kaip atrodė, Flegiją patenkino ir jis mostelėjo 
kviesdamas lipti į valtį be jokio užmokesčio. Mums perplaukus 
Stiksą, žvilgsnį prikaustė trys kaip ugnis raudoni bokštai tolu- 
moje. 

— Ditas, - tarė Frančeskas, - pragaro sostinė. 

Mus išlaipino prie milžiniškų geležinių vartų. Juos saugojo 
puolę angelai, kurių tamsios, niaurios akys į viską žvelgė tarsi 
teisdamos. Jie buvo nuogi, belyčiai, o švytinti balta oda nusėta 
stambių skaudulių; nugaroje jie turėjo išskleistus nutriušusius 
sparnus, vietoj aureolių - liepsnojančius plaukus. 

Priekin žengė puolusių angelų vadas. 

— JUMS NEGALIMA EITI. ŠITAS ŽMOGUS NEMIRĘS. 

— Man daug kas taip sako, - atsiliepiau. 

Frančeskas prieš kreipdamasis į vadą smerkiamai dėbtelėjo į 
mane. 

— Tai, kad jis iš gyvųjų, ne jūsų reikalas. Prie šių vartų tos tai- 
syklės negalioja, nes jam lemta įžengti pro šias duris. 

— IR KAS JIS TOKS? 

— Tai žmogus, - atsakė Frančeskas, - kuris gyvas įžengia į mi- 
rusiųjų karalystę. 

Vis dėlto šitoks mano asmenybės pristatymas nepadėjo. 

Staugdami ir smarkaudami angelai atmetė visus Frančesko pra- 
šymus. Buvo aišku, kad mano vedlys galiausiai sutiko kliūtį, per 
kurią negalėjo mums praskinti kelio savo saldžialiežuvavimu. 

Pasitarėm paėję į šalį, kad negirdėtų angelai. Paklausiau, ko 
lyg būčiau paklausęs visiškos nesąmonės. 

— Melsimės, - atsakė jis. 

Kai pasakiau, kad aš nesimeldžiu, jis griežtai paprieštaravo: 

— Tu pragare. Pats laikas pradėti. 

Frančeskas paėmė degančią strėlę man iš rankos, įbedė į žemę 
ir patiesė vikingų kailius abiem atsiklaupti. Paskui nujuosė man 
nuo liemens Sei apdarą ir mikliai ėmė jį plėšyti. Tol vyturiavo 
man galvą ilgu, plonu audeklo rėžiu, kol nieko nebemačiau. Iš 
garso supratęs, kad toliau vyturiuoja, nusprendžiau, kad vynioja 
sau apie veidą. 

— Tuoj prasidės tokie dalykai, į kuriuos negalima žiūrėti, - pa- 
sakė jis. - Net po šita kauke būk stipriai užsimerkęs. 

Tai buvo pirmas kartas gyvenime, kai meldžiausi, - atrodė, 
lyg elgčiausi dirbtinai, bet po to, ką dėl manęs buvo padaręs 
Frančeskas, turėjau patenkinti jo reikalavimą. Girdėjau itališkai 
Frančesko kuždamus žodžius, kuriais jis šlovino Dievą ir prašė 
pamokyti. Savo ruožtu aš meldžiausi, kad baigtųsi narkotikų 
nutraukimo sindromas. Ir kad būtų apsaugota Mariana Engel, 
kad ir kur ji būtų. 

Išgirdau besiartinančius žingsnius ir kažką švytruojant ore. 
Tas garsas vis artėjo, artėjo... 

— Nežiūrėk, - įsakė Frančeskas. - Jie iškvietė Medūzą. 

Ir tada supratau, kas čia švytruoja: to garso šaltinis buvo jos 
plaukų gyvačių liežuviai. Jos lindo prie manęs uostydamos po 
šitiek šimtų metų pragare pasirodžiusią gyvą šviežieną, o paskui 
skruostą atsargiai lyžtelėjo gyvatės liežuvis. Paskui dar vienas, 

dar, dar. Dabar jau sugijusi oda vėl buvo visiškai jautri, galinti 
patirti visus pojūčius, ir koks žiaurus pokštas, kad vienas iš po- 
jūčių buvo šimto gyvačių bučiniai. Jos bandė savo trikampėmis 
galvomis prasibrukti po mano akiraiščiu, jį atsmaukti ir priversti 
pažiūrėti į gorgonę, bet laikiau raištį prispaudęs rankomis. 

Medūza, per kelis colius prisikišusi man prie veido, ėmė 
šnypšti. Alsavo į mane gaižiu savo burnos kvapu ir galėjau įsi- 
vaizduoti jos gyvatišką liežuvį. 

— Pažvelk. Pažvelk į mane. Pats žinai, kad nori. Tai ne kass 
kita kaip iššsigalvojimas. Negi iššeisi nepassiekęs vissko, ką 
regi ssvajonėse? Ašš galiu tik patenkinti tavo ssssmalsssumą... 

Puikiai supratau. Jei man lemta virsti statula, geriau jau virsti 
ja nuo Marianos Engel rankos negu nuo gorgonės spangių. 

Po kojomis pajutau kažkokius virpesius, sakytum, pro lukštą 
kaltųsi drebanti žemė. Jaučiau, kaip Medūzos plaukų gyvatės atsi- 
plėšė nuo veido. Žemė vis smarkiau virpėjo, ir netrukus ėmė tir- 
tėti net oras, sakytum, skildamas perpus ir pro įtrūkį ketindamas 
jimti ką nors nauja. Visi Dito geležiniai vartai ėmė žvangėti, tarsi 
juos būtų daužiusi besikėsinanti ištrūkti įtūžusi pabaisa, ir spigiai 
subliuvo suerzinti puolę angelai. Jaučiau, kad Medūza atstojo, gir- 
dėjau, kaip protekiniais nulapnojo šalin. Pagalvojau, kad tai gali 
būti suktybė, ir Frančesko paklausiau, ar ji tikrai pasišalino. 

— Manau, taip, bet neprarask budrumo. Geriausia likti užriš- 
tomis akimis. 

Girdėjau lūžtant nudžiūvusių medžių šakas, užsikosėjau nuo 
sukilusių dulkių. 

— Kas čia dedasi? 

— Meldžiausi, kad pasirodytų Dievo pasiuntinys, - atsakė Fran- 
českas, — bet nesiryžtu tikėti, kad į tokio menko žmogelio kaip aš 
prašymus būtų atsakyta. 


Nors Medūza galėjo tykoti netoliese, nesusilaikiau nenusiri- 

šęs vyturo nuo akių. Šiaip ar taip, nedažnai juk pasitaiko proga 
pamatyti Dievo pasiuntinį. Dangus, nuo mūsų atėjimo buvęs 
vienodai rūškanas, dabar buvo tarsi užlietas įstabiausio būties 
spalvyno iš netyčia Dievo apverstos rojaus paletės. Svaigiausio 
spalvų sąskambio fone, iš už nugaros nužerta auksinių pluoštų, 
pasirodė neregėto grožio būtybė. 

Greičiausiai nepaisydamas savo paties patarimo, ir Frančes- 
kas nenorėjo praleisti progos. Nusiėmęs akių dangalą, jis tarsi iš 
pagarbos stengėsi nežiūrėti tiesiai į pasiuntinį, bet negalėjo susi- 
laikyti neįsispitrijęs. Su baiminga pagarba ištarė: 

— Tikrai tu palaimintas - ne kitaip. 

Aš irgi buvau pernelyg apžilpintas šviesos, tad įstengiau tik 
pakartoti: 

— Palaimintas. 

— Mykolas, - sukuždėjo Frančeskas. - Arkangelas. 

Mykolas buvo gal septynių pėdų ūgio, plaukai vilnijo jam už 
nugaros tarsi šviesbruvė upė. Jis buvo išskleidęs dailius sparnus, 
tarp kurių galų buvo bent penkiolika pėdų, ir taip lengvai sklendė 
oru, tarsi vėjas tik tam ir būtų sukurtas, kad nešiotų tobulą jo 
kūną. Oda buvo skaisti kaip skaisčiausia saulė, akys - it didžiuliai 
tvaskantys dangaus šviesuliai. Nors pastarasis bruožas siejo jį su 
Charonu, tai žadino visiškai priešingą įspūdį: valtininko žvilgs- 
nis teikė veidui grėsmingą išraišką, o nuo Mykolo akių veidas 
taip spindėjo, kad buvo sunku tiesiai į jį žiūrėti. 

Arkangelas minkštai nusileido priešais Dito vartus. Puolę 
angelai, geriau už bet ką žinantys, kad neverta painiotis jam ant 
kelio, prasiskyrė į šalis. Oras aplink Mykolą žavingai raibuliavo, 
tarsi net oro prisilietimas prie jo būtų kėlęs pagarbų virpulį. Ap- 
rašyčiau spalvas, bet nėra žodžių joms įvardyti - jos neegzistuoja 
žmogaus regimame spektre. Pirmąkart supratau, kaip pasaulį 
turėtų matyti daltonikas - tos spalvos man sukėlė jausmą, kad, 

nors iki šiol buvau regintis, naudojausi tik maža regėjimo gali- 
mybe. 

Žemė, ant kurios stovėjo Mykolas, buvo nebe peleninis pra- 
garo purvynas, ji ėmė vis labiau žaliuoti. Viršuje niūksantys su- 
anglėję medžiai plikomis rankomis išleido šviežius lapus. My- 
kolas neapsakomai grakščiai pakėlė ranką, ir akimirksniu išnyko 
rūdys, kuriomis buvo liguistai išberti vartai. Jis paprasčiausiai 
palietė vartus vienu pirštu ir jie atsilapojo. 

Arkangelas atsisuko į mus. Frančeskas nuleido galvą ir per- 
sižegnojo. Aš likau iškelta galva, įsmeigęs akis. Kitaip nei Fran- 
českas, niekada netroškau išvysti ką nors dieviška, tad manęs 
nekankino baimė, kas bus, jei išvysiu. 

Mykolas nusišypsojo. 

Tada pirmąkart supratau, kad tai ne haliucinacija. Tikrai bu- 
vau pragare ir tikrai buvau dieviškos būtybės akivaizdoje. Tai 
buvo visiškai neabejotina: aš pernelyg žmogiškas, kad galėčiau 
įsivaizduoti ką nors panašaus į tą šypseną. Tai buvo tarsi bučinys 
į tamsiausias mano paslaptis, išteisinantis jas visas iškart. 

Vienu sparnų mostelėjimu Mykolas vėl pakilo skristi, įsisuk- 
damas kaip staiga iš žemės išsiveržęs viesulas. Įkandin driekėsi jo 
atsineštų spalvų šleifas, ir jį įsiurbė aukštyn kylantis kilvateris. Per- 
nelyg žalią žolės žalumą vėl pakeitė nyki purvo pilkuma. Iš medžių 
buvo išsunkta visa sveikata. Vartai kaipmat apsitraukė rūdimis, bet 
liko atviri. Spalvos dingo kaip iš vonios ištekėjęs vanduo, tik šįkart 
jos ištekėjo į dangų. Ten, kur iš akių išnyko Mykolas, buvo užsili- 
kęs paskutinis spalvų pėdsakas, tarsi plyšelis pragaro padangtėje. 

Po kelių apstulbimo minučių galiausiai atgavęs žadą, Frančes- 
kas pasakė: 

— Pro vartus turi eiti vienas. 

Paspaudžiau Frančeskui ranką. Jaučiau, kad nepakanka šio 
gesto, ir pasakiau, jog nežinau, kaip jam atsidėkoti. 

— Tai aš, - atsakė Frančeskas, — turiu tau dėkoti. Šito žygio 
ėmiausi ne tik dėl Marianos, bet ir norėdamas atsidėkoti. 

— Už ką? 

— Mano tėvas buvo lankininkas, vardu Nikolas, nužudytas 
vokiečių kondotos tarnyboje. Bet jo draugas Benedetas pabėgo 
padedant dviem vokiečiams lankininkams ir atnešė į Florenciją 
mano tėvo arbaletą. - Čia Frančeskas suėmė mane už rankų. — 
Tas ginklas buvo viskas, ką žinojau apie savo tėvą. 

— Mano Inferno egzempliorius buvo tavo tėvo? 

— Taip. Jis būtų norėjęs, kad jį pasiliktum. - Frančeskas žemai 
nusilenkė. - Grazie. 


Puolę angelai nedrįso pastoti kelio man žengiant pro vartus. Žino- 
jau, ką toliau rasiu: šeštąjį ratą, eretikų buveinę, prikreiktą ugnies 
siaučiamų antkapių ir kapo rūsių. Bet vos įėjęs pro vartus pasijutau 
esąs nebe Frančesko Inferno. Atsidūriau ant uolėto skardžio prie 
vandenyno. Kai atsisukau pažiūrėti atgal, Dito vartai buvo išnykę. 

Džiaugsmingai klykaudamos į vandenį nardė žuvėdros. Žolė 
sidabravo vėsia rasa ir jaučiau kiekvieną jos laišką, kutenantį 
pėdas. Buvau nuogas nuo galvos iki kojų, bet oda buvo visiškai 
sveika - mano vilkėti drabužiai išnyko, ant kaklo nebebuvo pa- 
kabučio su moneta. Aušo, nuo jūros traukė gaivus vėjas, ir jau- 
čiausi nuostabiai gyvas. 

Gal per kokius du šimtus pėdų ant skardžio sustingusi stovėjo 
kažkokia figūra ir žvelgė į vandenyną. Žinoma, supratau, kas ji. 
Labiau prisiartinęs pamačiau, kad iš pažiūros įpusėjusi penktąją 
dešimtį, bet jai prisimerkus žvelgiant į mylių mylias besidrie- 
kiančius vandenis kažkas veide rodė ją nepalyginti daugiau nu- 

gyvenus. Plaukai buvo susegti pakaušyje, pečius standžiai apsi- 
gobusi skara, laikė ją prispaudusi prie krūtinės. Suknios kraštai 
buvo nuspurę, batai purvini. Ištariau jos vardą: 

— Vike! 

— Girdžiu. 

Ji nė nemirktelėjo, nenorėdama pažeisti jūrinės drausmės. 

— Ar jį matai? 

— Matau jį visur. 

Nukreipiau akis į horizontą. Vandenyne niekur nebuvo ma- 
tyti laivų. Tik neaprėpiami vieniši vandens toliai. 

Atsargiai paklausiau: 

— Manai, Tomas grįžta? 

— Manai, kad dėl to stoviu? 

— Nežinau. 

Pakaušyje Vikei iš po segtuko išsprūdo plaukų sruoga. Ji vėl 
ją prismeigė. 

— Žinoma, dėl to. 

Vėjas nuo jūros plaikstė jai suknią apie kojas. Bangos dužo į 
žemai stūksančias uolas. Mes ilgai nepratarėme nė žodžio. Gal- 
vojau, kad mano pragariška kelionė jau artėja prie galo. Tai pas- 
kutinė šmėkla. Stovėjome budėdami tame vienišame poste pa- 
saulio pakrašty, abu kažko laukdami, kas nepriklausė nuo mūsų. 

— Tu neturi degančios strėlės, - galop tarė Vikė. Ir nemelavo. 
Palikau ją už Dito vartų įbestą į Žemę tarsi savadarbį altorių. Gal 
ji tebedega kaip liudijimas, kad ten buvau. —- Nesvarbu. Čia jos 
nereikia. 

— Ką dabar man daryti? 

— Galbūt dabar tavo eilė palaukti. - Ji tvirtai įsikasė batų kul- 
nais į žemę ir dar tvirčiau atstatė pečius jūros vėjui. - Meilė - tai 
veiksmas, kurį reikia nuolat kartoti. 

Tą akimirką man buvo leista žvilgtelėti į didįjį jos būties 

niekį: ji tikrai amžinai stovės laukdama Tomo sugrįžtant. Kiek 
supratau, ji net nepastebėjo mano nuogumo. Kažin ar pastebėjo 
ir ką nors kita, išskyrus prieš akis plytinčių vandenų pažadą. 

— Tai ne mano vieta, - pasakiau. 

— Nejaugi? 

— Manau, trauksiu į sausumą. 

Ji neatplėšė akių nuo jūros. 

— Laimingai. 

Jos ištartame linkėjime skambėjo kažkas man nesupranta- 
ma, - kol žengiau pirmus žingsnius. Pajutau virpant žemę, tarsi 
kas dėtųsi man už nugaros, po kojų, aplink mane. Trumpą aki- 
mirksnį šmėstelėjo mintis, kad tai grįžta Mykolas, paskui pama- 
čiau, kad skeldėja uolos briauna. Leidausi bėgti išsigandęs, kad ji 
įgrius po manimi. Pasigirdo galingas skylančios uolos driokste- 
lėjimas ir aš kiek įkabindamas dėjau į kojas. Dirstelėjęs per petį 
tikėjausi pamatyti už nugaros griūvančią uolą. 

Bet uola neįgriuvo. Mane sekė jos atbraila, nuolat tuo pa- 
čiu atstumu, nors dabar jau bėgau. Nugara pajutau pažįstamą 
šmaukštelėjimą. AŠ JAU ČIA. 

Pirmiausia dingtelėjo, kad galbūt bėgu vietoje, tarsi ant žemi- 
nio bėgtakio, bet tai buvo ne tas atvejis. Sakydamas, kad mane 
sekė uolos atbraila, kalbu tiesiogine prasme. Mane persekiojan- 
tis akmuo nuolat keitė pavidalą nėmaž neatsilikdamas, kad nė 
per žingsnį nenutolčiau nuo bedugnės. Man pasukus į šalį, uola 
irgi pasisukdavo kaip gerai išmokytas aviganis. IR NIEKUR TU 
NEDINGSI. 

Bėgau, kiek užteko kvapo, mėtydamas pėdas, bet uola buvo 
nepermaldaujama. Supratau - nesvarbu, kokiu greičiu eisi, jeigu 
niekur nenueini. TU NIEKUR NEIŠEISI. Greitai suvokiau, jog 
man negresia joks pavojus. Jei uola būtų norėjusi mane pasi- 
glemžti, jau būtų pasiglemžusi. Pasukau atgal, kur stovėjo Vikė. 

- Ir aš kartą bandžiau išeiti, - pasakė ji, - bet uola atsekė man 
įkandin. 

— Dėl to čia ir stovi? 

— Ne. 
mačiau tysantį Žmogų. 

— Jei šoksi žemyn, - sukuždėjo Vikė tarsi baimindamasi, kad 
gali nugirsti koks nors akmuo mums po kojų, - neteksi ataugu- 
sios odos ir būsi sugrąžintas į apdegusį kūną. 

— Bet tai tik haliucinacija. Niekas čia netikra. 

Ji truktelėjo pečiais. 

— Tai tau pasakė arkangelo šypsena? 

TURI ŠOKTI. 

Kam gyvatei raginti mane šokti? Kad man skaudėtų. Tai 
atitiko gyvatės interesus, nes ta šunkara tarpo misdama mano 
skausmu. Paliečiau savo odą, kurios nervų galūnėles andai su- 
naikino ugnis. 

Jei šoksiu, pagalvojau, visa tai prarasiu. Prarasiu nervus, plau- 
kus, sveikatą ir gražumą. Vėl nukris pirštai ir penis. Veidas virs su- 
skeldėjusiu granitu. Suvys lūpos, balsas vėl bus pažabotas aštriais 
bjauriais žąslais. Vėl tapsiu chimera, tik šįkart savo valia. 

TU VISUOMET BUVAI CHIMERA SU PRAGARO 
ĮDAGU, KURĮ GAVAI DAR NEGIMĘS. 

Vikės paklausiau, kas atsitiks, jei pasiliksiu ant uolos. 

PO AVARIJOS NIEKAS MANĘS NEĮKIŠO TAU Į NU- 
GARKAULĮ. VISADA TEN BUVAU. 

— Manau, - atsakė Vikė, - pas tave ateitų Mariana Engel. 

JI PAS TAVE NEATEIS. 

— Kodėl taip manai? 

— Kartais meilė pergyvena net mirtį. 

KAIP JI GALI MYLĖTI TOKĮ KAIP TU? 

Žiūrėjau žemyn, kur uolas plakė bangų mūša. TURI ŠOKTI. 
Gal Vikė neklysta. Gal tai mano kantrybės išbandymas. TURI 
VISKĄ BAIGTI. Mariana Engel atėjo pas mane į ligoninę, kai la- 
biausiai jos reikėjo, ateis ir dabar. Teisybė? 

BET TAI NET NE TAVO PRAGARAS. TAVO PRAGARAS 
DAR PRIEŠ AKIS. 

Pragaras pasirenkamas savo valia. 

MANIAU, TU NETIKI PRAGARU. 

— Vike, - paklausiau, - ar aš miręs? 

— Nežinau. 

— Otu mirusi? 

— Ne, kol laukiu Tomo. 

AŠ VIENINTELĖ TAVE IŠ TIKRŲJŲ PAŽĮSTU. 

Ant bangų sužaižaravo saulės atspindžiai. Priešais mane drie- 
kėsi visas vandenynas. 

TUVISADANORĖJAI MANYTI, KAD MES SKIRTINGI... 
aiškiai suvokiau, ką dabar darysiu. 

„„BET TU NEGALI BUTI BE MANĘS. 

Į mane įžengė ramybė. Kadangi baimė mane paliko, ji įėjo į 
gyvatę. Nes tas šliužas suprato, jog mano sprendimas man žada 
gera, ojai - bloga. 

TU TAI Aš. 

Atsigręžęs į Vikę paklausiau: 

— Perduoti nuo tavęs linkėjimus Marianai Engel? 

— Taip, prašau. 

TAI KLAIDA. 

Kojos švystelėjo mane į orą. Šuolyje į saulę pajutau, kaip nuo 
kūno atitrūko gyvatė. Man veržiantis pirmyn, gyvatė negalėjo 
judėti kartu. Ji gana sklandžiai iškrito man per paskuigalio angą, 
trūktelėjusi kaip iš laivo išmestas inkaras. 

Stojo trumpa nesvarumo akimirka, taškas, kuriame balansa- 
vau tarp oro ir žemai laukiančio vandens. Kaip keista, pamaniau, 
kaip panašu į būseną tarp miego ir būdravimo, kai viskas žavingai 
siurrealu ir nelikę nieko kūniška. Tarsi sklendžiant į baigtį. Tobulo 
sustabdyto nesvarumo akimirka arkos viršūnėje. Vieną žavingą 
mirksnį įsivaizdavau, kad amžiams skrieju į dangų. 

Bet, kaip visada, traukos jėga buvo stipresnė. Pasičiupusi 
mane, ji ėmė tempti tiesiai žemyn ir skrodžiau orą kaip nusvies- 
tas peilis, o vanduo puolė manęs pasitikti. Net smigdamas že- 
myn suvokiau, kad tai, ką darau, gerai. Užsimerkiau ir galvojau 
apie Marianą Engel. 

Pūkšt - ir mane priglobė atsivėręs romus vandens tviskesys. 
Ir, prasiskverbęs pro jo paviršių, pasijutau kaip grįžęs namo, o 
tada... 


AAA 


| rdvėj mano žvilgsnis sutiko Marianos Engel akis. 
, Mano kūnas buvo suvyniotas į kelias šlapias paklodes karš- 
čiui malšinti. Vėl gulėjau jos lovoje, mūsų namuose, o jos ranka 
ilsėjosi man ant skruosto. Ji pasakė, kad viskas baigta, kad pasako- 
jau jai buvęs pragare. Kalbėjo, jog iš šalies taip ir atrodė, ir padavė 
man puodelį arbatos. Rodos, metų metus buvau nieko negėręs. 

— Kiek aš... 

— Tris dienas, bet nieko nėra geriau už kančią. Tai trumpalai- 
kiai sunkumai, po kurių laukia džiaugsmas. 

Mariana Engel kokia buvo, tokia ir liko. 

— Pasilikim abu prie savo nuomonės. 

Ji prilaikė nežmoniškai drebančią mano ranką, kol paėmiau 
puodelį. 

— Kaip tu? 

— Kaip nuodėgulis, išplėštas iš ugnies. 

Ji nusišypsojo. 

— Zacharijo 3,2. 
tas, lūpos nunykusios, pirštai ne visi, kelis sustingęs, plaukai ant 
dilbių nebeželia, ant galvos - keli kuokštai. 

Mano ranka, kaip buvau pratęs, kilstelėjo prie krūtinės. Ten, 

kur tikėjausi rasti angelo monetą, nieko nebuvo, nors beveik ke- 
turiolika mėnesių, - nuo tada, kai padovanojo Mariana Engel, - 
ji buvo prie mano kūno. 

— Tavo moneta buvo panaudota pagal paskirtį, - pasakė ji. 

Apieškojau patalus, po lova, visur aplink save, bet niekur ne- 
radau kaklo grandinėlės. Turbūt Mariana Engel ją nusegė, kai 
man buvo nutraukimo sindromas. Sau pasakiau, kad tai tik keis- 
tas sutapimas, kad ji tai padarė tada, kai per haliucinaciją atida- 
viau ją Charonui. 

— Nesirūpink, - atsakė ji. - Vietoj to pakabučio duosiu tau ge- 
resnį. 


Jau daugelį metų taip gerai nesijaučiau, net iki avarijos, vien dėl 
tokio paprasto privalumo kaip neapkvaišintos smegenys ir nuo 
narkotikų sirupo neaptingusios kraujagyslės. Tai nereiškia, kad 
manęs nė karto nesurėmė kvaišalų geismo diegliai, - ne, per 
daug buvo įsisenėjęs įprotis, bet jau buvo kitaip. Jau galėjau — 
norėjau - išsiversti be morfino. Laukdavau treniruočių su Sajuri 
ir mankštindamasis sparčiau dariau pažangą. 

Bet geriausia tai, kad išties dingo šungyvatė. 

Dabar kur kas geriau gebėjau apsitarnauti, nei pirma po avari- 
jos, o Mariana Engel grįžo prie savo akmenkalystės. Emėsi kalti 
lygiai nuo tos vietos, ties kuria buvo sustojusi, ir greitai jos ap- 
sukos atgavo nesveiką spartą. Viskas, ką galėjau, tai tuštinti jos 
pelenines ir bandyti pažaboti suvartojamų kavos šaukštų skai- 
čių. Nešiojau jai dubenis su vaisiais, bet jie atliko labiau natiur- 
morto negu maisto vaidmenį, o kai ji baigdavo statulą ir nuo 
jos atsitraukdavo — tik tam, kad paslika kristų ant kito akmens 

luito, - prausdavau jos kūną. Daviau sau žodį - jeigu vėl visiškai 
susibaigs, padarysiu, kas įmanoma ir neįmanoma tai sustabdyti. 
Daviau sau žodį. 

Nuo vasario devynioliktosios iki dvidešimt pirmosios ji iš 
akmens ištraukė 16 statulą. Dvidešimt antrąją miegojo ir siurbė 
į save nurodymus; nuo dvidešimt trečiosios iki dvidešimt penk- 
tosios išplėšė 15 numerį. Dieną pailsėjo ir vėl dirbo iki pirmos 
kovo dienos, kol buvo gatavas 14 numeris. Nereikia būti ma- 
tematiku, kad suprastum, jog ji įpusėjo naudodama paskutines 
dvidešimt septynias širdis: dar trylika širdžių, ir bus baigta. Dar 
trylika širdžių iki tos dienos, kai manė mirsianti. 

Jos grįžimas prie akmenkalystės, rodos, paveikė net Bugacą — 
jis buvo nebe toks nenuorama kaip visada. Kai su juo grįždavom 
iš kasdienių pasivaikščiojimų, ištuštindavo didelį dubenį ėdalo 
ir paskui atsidrėbęs letargiškai leisdavo seiles ant mano ortope- 
dinių batų. 


Kovo pradžioje man buvo paskirtas einamasis sveikatos patikri- 
nimas pas daktarę Edvards. Peržiūrėjom mano ligos istoriją ir 
pasikalbėjom apie mėnesio pabaigoje laukiančią nedidelę ope- 
raciją. Ji atrodė nuoširdžiai patenkinta. 

— Jau metai, kai išėjote iš ligoninės, ir viskas vyksta taip, kad 
geriau negali būti. 

Aš neprasižiojau apie tai, kad kaip tik šiuo metu Mariana En- 
gel ruošdamasi darbui tyso ant naujo akmens. Pašaukė laiminga- 
sis 13 numeris. 

— Žinote, - dar pasakė Nenė, - ko gero, tai tik įrodo, kokia aš 
kartais prasta gydytoja. Buvo, kad galvojau, jog nuleisit rankas, 

ir štai tapote vienu stropiausių pacientų. O kai išėjote, buvau įsi- 
tikinusi, kad Mariana nesugebės jūsų globoti. 


Mariana Engel padirbino 13, 12 ir 11 statulas (senė su asilo ausi- 
mis; raguotas kipšas, iškoręs ilgą liežuvį; liūto galva su dramblio 
iltimis); per visą tą procesą ilsėjosi tik kelias valandas. Jau buvo 
numetusi svorį, kurio buvo priaugusi po Kalėdų, vėl ėmė padri- 
kai vapėti. 10 statula išvydo šį pasaulį apie kovo dvidešimtąją. 

Dvidešimt šeštą man ligoninėje buvo paskirta operacija. Prieš 
guldamas į ligoninę turėjau nuspręsti, ką daryti su Bugaca. Ne 
tik aš abejojau, ar Mariana Engels įstengs juo pasirūpinti, ne- 
įstengdama pasirūpinti net savimi, bet ir šuo — gal tai buvo gy- 
vūno įsijautimo į žmogaus būseną pavyzdys, - jis pradėjo liesėti. 
Svarsčiau, ar tai būtų pakankama priemonė sužadinti jai sąžinės 
priekaištus ir iškrapštyti iš rūsio, ir nusprendžiau išmėginti laimę. 

Priverčiau ją gana ilgam atsitraukti nuo kalamos statulos ir iš- 
klausyti mano aiškinimo, kad jeigu statulos jai bus svarbiau už 
Bugacos globą, turėsiu jį atiduoti į šunų viešbutį. (Tai buvo ne 
tik derybų taktika, bet ir gryna tiesa.) Mariana Engel pirma pa- 
žiūrėjo į mane, paskui į Bugacą ir truktelėjo pečiais. O tada grįžo 
darbuotis prie 9 statulos. 


Ant grindų žlagsojo didelis trydos klanas. Ne mano. 
Per visą tą laiką, kol gyvenau tvirtovėje, Bugaca nė karto ne- 
nusilengvino namuose. Nesu linkęs išsamiai aprašinėti išmatų, 

tačiau būtina paminėti dvi smulkmenas. Pirmiausia, tos išma- 
tos veikiau buvo skystos, o ne kietos. Antra, jose buvo lapų lie- 
kanų. 

Vienintelis augalas namuose buvo Džo atnešta gėlė. (Gal iki 
manęs jų būta ir daugiau, bet jie turėjo tapti Marianos Engel 
aplaidumo aukomis jai kalant skulptūras.) Kai patikrinau, pa- 
aiškėjo, kad Bugaca mito jos lapais. Daugumos jų nebebuvo, o 
visi likusieji stirksojo apdraskytomis viršūnėmis, ant kurių buvo 
likusios dantų žymės. 

Ėmiau ieškoti šuns ir aptikau jį pasliką lekuojantį dirbtuvėje. 
Kai ramindamas paglosčiau jam šoną, tarp pirštų liko nuslinkę 
kailio kuokštai. Buvo galima suskaičiuoti jo šonkaulius — tai 
buvo tarsi bado kronika - ir aš ne tiek buvau priblokštas jo su- 
nykimo, kiek galvoje netilpo, kaip tai galėjo atsitikti. Pastaruoju 
metu Bugaca ėdė kur kas daugiau negu paprastai - atrodė, kad 
ėda nesustodamas. 

Nusileidau į pusrūsį pasakyti Marianai Engel, kad šuo rimtai 
apsirgęs, nes norėjau, kad ji susigėdusi eitų kartu į veterinarijos 
gydyklą. Bet nieko nelaimėjau. Ji buvo susikūprinusi prie bai- 
sūno, o šio žvilgsnis, regis, rūsčiai perspėjo saugotis. 

— Kažkas negerai Bugacai. Jis serga. 

Ji pakėlė į mane akis, tarsi išgirdusi paslaptingą bildesį kertėje, 
kuri šiaip jau turėjo būti tuščia. Iš rankos riešo, kurį užkliudė pro 
šalį slystelėjęs kaltas, bėgo kraujas, kakta besišluostant prakaitą 
buvo išterliota raudonais dryžiais. 

— Ką? 

— Tu kruvina. 

- Aš erškėčio dyglys ant Kristaus kaktos. 

— Ne, - pasakiau rodydama pirštu. - Tavo riešas kruvinas. 

— A-a-a. - Ji pažiūrėjo į riešą ir kraujo srovelė nutekėjo į 
delną. - Kaip rožė. 

— Girdi? Bugaca serga. 

Ji bandė nusibraukti nuo krūties plaukų sruogą, nevykusiai 
prilipusią prakaitui susimaišius su akmens dulkėmis, bet jos 
pirštai nejautė atstumo. Nesugrabaliodama vis braukė pro šalį. 

— "Tai vesk į infirmarijų. 

— Nori pasakyti — pas veterinarą? 

— Taip. - Jos kraujas lašėjo ant akmens nuodaužų po kojomis. — 
Pas veterinarą. 

— Duok, pažiūrėsiu. 

Ištiesiau ranką prie jos riešo. 

Marianos Engel akyse ūmai pasirodė siaubas ir ji į mane užsi- 
mojo kaltu. Iki tol man tik kartą grėsė jos smurto išpuolis - kai 
varpinėje metė į mane kavos stiklainį. Tą kartą buvau tikras, kad 
tyčia prametė pro šalį, bet dabar mačiau - jei puls su kaltu, tai 
pasistengs pataikyti. Atrodė, nesusivokia nei kur esanti, nei kas 
aš toks; atrodė, padarytų viską, kad tik galėtų toliau dirbti. 

Žengiau atatupstas, iškėlęs rankas — šiuo nesąmoningu gestu 
žmonės nevalingai parodo, kad neketina daryti nieko bloga. 

— Tai tavo šuo, Mariana. Nenori važiuoti kartu sa mumis? Su 
manim ir savo šunim Bugaca? 

Tas vardas, rodos, kažką užkliudė jos sąmonėje. Į kuprą susi- 
metę pečiai atsipalaidavo ir ji iškvėpė plaučiuose sulaikytą orą. 
O svarbiausia — iš akių dingus baimei nuleido kaltą. 

— Ne. 

Balse nebuvo jokio pykčio, bet nebuvo ir gailesčio. Jos balsas 
buvo tiesiog abejingas ir tuščias, be jokių atjautos atspalvių, tarsi 
jos žodžiai būtų buvę ne garsas, o aidas. 

Man žengus ant pirmosios laiptų pakopos, visą dėmesį ji vėl 
buvo sutelkusi į akmenį prieš akis. 

Veterinarė buvo apskrita moteriškė, vardu Šerilė, raudonais plau- 
kais ir šviesiomis akimis, galbūt airių kilmės. Vienas pirmųjų 
jos klausimų buvo apie tai, kodėl atrodau taip, kaip atrodau, o 
tai buvo kur kas geriau negu mėginimai apsimesti, kad mano iš- 
vaizda - nieko baisaus. 

— Automobilio avarija. 

- Aišku. Taigi, kada pastebėjote, kad kažkas negerai... mmm... — 
ji dirstelėjo į registratorės užpildytą kortelę, - Bugacai? Graikiškas 
pyragas, ar ne? 

— N-taip. Tokia pat spalva. Šįryt radau ant grindų prividu- 
riuota, man rodos, užėdė lapų. 

— Supratau. - Šerilė linktelėjo. — O jo kailis visada toks? Saky- 
čiau, per mažai blizga. 

— Taip, tiesa, - atsakiau, — ir atrodo kažkoks susiriebalavęs, 
paprastai taip nebūna. Buvo bėdų pastaruoju metu, bet šįryt, sa- 
kytum, visos kartu išlindo. Jis aiškiai sulysęs. 

Ji paklausė, ar dabar jis vangesnis, aš patvirtinau. Paskui ji at- 
liko keletą nedidelių tyrimų, pašviesdama jam į nasrus ir akis, o 
Bugaca visą tą laiką nuolankiai unkštė. Paklausiau, kas, jos ma- 
nymu, jam nutiko. 

— Nepastebėjot, gal jis nesileidžia čia liečiamas? — paklausė 
maigydama Bugacai pilvą ir pati atsakė į savo klausimą. - Neat- 
rodo, kad labai baidytųsi. Ar nepastebėjot jo išmatose nesuvirš- 
kintų riebalų? 

Kas ten žino, kaip šuns šūduose atrodo nesuvirškinti rieba- 
lai, - nebent kitas veterinaras. Atsakiau, kad prieš jį atveždamas 
pamiršau padaryti laboratorinius tyrimus, tad negaliu tiksliai at- 
sakyti. Šerilė rūsčiai mane nužvelgė ir pakėlė Bugio uodegą ap- 
žiūrėti išangės. 

— Arjis ėdė savo išmatas? 

— O Viešpatie. — Šerilės lūkesčiai dėl mano sugebėjimų paste- 
bėti simptomus, sakyčiau, vėl peržengė sveiko proto reikalavi- 
mus. - Nežinau. Gal. 

— Negaliu tiksliai pasakyti, dėl ko jis negaluoja, — tarė Še- 
rilė, - neatlikusi tam tikrų tyrimų. Ar sutiktumėte jį dieną kitą 
čia palikti? 

Nebuvo kada aiškinti, kad Bugaca iš tikrųjų ne mano šuo, tad 
tiesiog pasirašiau sutikimo blankus. Paklausta, ar tie tyrimai bus 
skausmingi, geroji veterinarė, regis, įsižeidė. 

— Ne, jei pavyks. 

Liepiau šuniui būti geram daktarei Šerilei, ir jis iškorė liežuvį 
palaižyti man rankos. Kai kam gal atrodytų, kad iš meilės, bet aš 
puikiai žinau - šunys taip daro dėl įgimto instinkto apsišvarinti 
laižydamiesi. 


Kai po poros dienų paskambinau, Šerilė dar nebuvo radusi Bu- 
gacos pasiligojimo priežasties, bet patikino, kad tuoj viskas bus 
aišku. Atrodė, tarsi atsiprašinėtų, bet, tiesą sakant, to ir tikė- 
jausi. 

Man operuojantis ta gydykla šuniui būtų buvusi tinkamas 
prieglobstis, tad paaiškinau savo padėtį ir paklausiau, ar Bugaca 
galėtų pabūti, kol gulėsiu ligoninėje. Veterinarė mielai sutiko, 
sakydama, kad šitaip bus suteikta laiko atlikti nuodugnius diag- 
nostinius tyrimus. 

Dabar liko susitvarkyti tik su Mariana Engel. Nenorėjau jos 
palikti vienos, bet ji buvo suaugusi, o aš ligoninėje turėjau gulėti 
tik vieną parą, daugiausia dvi. Jei laikysis įprastos darbotvarkės, 

visą tą laiką kals akmenį. Jei ir likčiau namie, jai vis tiek būčiau 
tuščia vieta. 

Man įsikūrus ligoninėje, palatoje susirinko visi seniai ma- 
tyti veidai. Pasilabinti užbėgo Konė (baigianti pamainą) kartu 
su Bete (pradedančia tos dienos darbą). Atėjo Nenė, o po kelių 
minučių - Sajuri ir Gregoras, laikydamiesi vienas nuo kito pa- 
garbiu atstumu ir susiliesdami rankomis tik tada, kai manė, kad 
niekas nemato. Kai pasakiau, kad trūksta tik Medės, Betė pra- 
nešė, kad ji neseniai ištekėjo ir yra išvykusi. Pirmiausia padariau 
prielaidą, kad naujasis jos vyras yra iš blogiukų - pragaro angelas 
ar įmonės advokatas, bet, mano nuostabai, jis buvo ką tik baigęs 
archeologijos studijas ir Medė su juo iškeliavo į kasinėjimus Su- 
matros pakrantėje. 

Visi klausinėjo apie Marianą Engel, o aš melavau - iš dalies. 
Pasakiau, kad skuba iki numatyto termino iškalti statulą, tik nu- 
tylėjau, kad šiuo metu terminų grafiką jai sudaro trys mokytojai. 
Visi linksėjo, bet mačiau, kad, bent jau Sajuri, mano pasakų ne- 
priėmė už gryną pinigą. Negalėjau žiūrėti jai į akis, tad ir Grego- 
rui tai buvo perspėjimas apie mano gudravimą. 

Likome palatoje vienudu su Nene, ir aš paklausiau, - mat iki 
operacijos dar buvo likusios kelios valandos, - ar nenorėtų pasi- 
vaikščioti po ligoninės parką. Ji pasižiūrėjo į savo darbotvarkę, 
patikrino pranešimų gaviklį ir mobilųjį telefoną, o prieš galutinai 
sutikdama paskambino į seserų postą. Įpusėjus mūsų pasivaikš- 
čiojimui ji net įsikibo man už parankės ir parodė tam tikrų formų 
debesis, kurie jai priminė jūrų arkliukų guotą. Aš pavaišinau ją 
dešrainiu, pirktu iš lauko prekeivio, ir sėdėdami ant suoliuko 

pagalvojau, kad ta dėmė jai tinka. 

Man ant burnos uždėjo kaukę ir ėmiau skaičiuoti atgaline seka. 
Jau buvau tapęs anestezijos žinovu ir žinojau, kad po kelių va- 
landų pabusiu. Be abejo, po operacijos kiek pamaus, bet buvau 
pripratęs prie skausmo ir patyręs tiek operacijų, neabejojau, jog 
viskas bus gerai. Bent ne blogiau negu iki šiol. 

Tačiau šįkart buvo išimtinis atvejis. Eilinė operacija baigėsi 
komplikacijomis: kraujo užkrėtimas. Nudegimų aukoms, ypač 
taip ilgai gydytoms kaip aš, infekcijos nėra neįprastas dalykas, 
tik, laimė, infekcija nebuvo labai sunki ir mano organizmui - itin 
sustiprėjusiam dėl reguliarios mankštos - pakako jėgų ją įveikti. 
Vis dėlto turėjau likti ligoninėje, kol praeis uždegimas. 

Sajuri paskambino Šerilei ir paprašė pratęsti Bugacos laikymo 
terminą, o Gregoras savanoriškai pasisiūlė apie mano padėtį 
informuoti Marianą Engel. Jis nusprendė asmeniškai nuvykti 
automobiliu į tvirtovę, nes ji neatsakė į telefono skambučius. 
Perspėjau, kad labai tikėtina, jog niekas neatidarys jam durų, ir 
paaiškėjo, kad neapsirikau. Kelias minutes beldęs į duris, Gre- 
goras nuėjo nieko nepešęs, nors ir girdėjo iš pusrūsio visu garsu 
laidant gerklę Besę Smit. 

Džo turėjo atsarginius raktus ir aš jai paskambinau prašyda- 
mas pažiūrėti (ir pamaitinti) Marianą Engel. Džo mane nura- 
mino, kad taip ir padarys, ir net paklausė, ar man ko neatnešti 
į ligoninę. Šito nereikėjo, nes jau buvau tiek joje gulėjęs, kad 
iš įpročio net prieš mažiausias operacijas prisikraudavau pilną 
krepšį (švarios pižamos, higienos reikmenys, knygos etc.). 

Visa tai nuveikus daugiau nieko neliko kaip gulėti lovoje 
(kuri, beje, nebeatrodė kaip skeleto krūtinės ląsta) ir sveikti. 
Gregoras kas vakarą atnešdavo naujų knygų, o kartą slapčia įnešė 
net kelias skardines alaus. Kaip paaiškino, - čia jo akys suži- 

bo, - jis esąs trupučiuką maištininkas. Patikinau, kad veikiausiai 
taip ir yra. 

Po savaitės mane išleido namo, ir Gregoras pasiėmė laisvą 
valandą mane parvežti. Kai parvykom į tvirtovę, ten viešpatavo 
tyla. Paprastai tai nieko nereikšdavo - gal Mariana Engel išėjo 
pasivaikščioti arba ruošiasi naujam darbui ant akmens luito, bet 
šįkart mane suėmė bloga nuojauta. Net negaišau laiko patikrinti 
jos miegamąjį - su Gregoru iš paskos pasukau tiesiai į pusrūsį. 

Net po kartu su ja nugyventų metų su viršum nesitikėjau ši- 
to pamatyti. Pirmiausia buvo užbaigtos trys naujos skulptūros: 
8, 7 ir 6 numeris. Turint galvoje, kad manęs nebuvo tik savaitę 
ir naujam darbui nuo pradžios iki galo jai paprastai prireikdavo 
daugiau kaip septyniasdešimties valandų, aritmetika rodė, kad 
ji dirbo ne tik be menkiausios atvangos, bet ir su dar didesniu 
įkarščiu nei visada. Vos patikėjau savo akimis. 

Mariana Engel nesidarbavo ir nemiegojo ant akmens. Ji sė- 
dėjo apsupta trijų naujų savo groteskų, nuo galvos iki kojų nu- 
sėsta akmens dulkių, kurios išryškino kiekvieną jos barkšantį 
kaulą. Ji buvo liesa jau man gulant į ligoninę, bet dabar buvo kur 
kas labiau sumenkusi. Nuo tada, kai ją mačiau paskutinį kartą, 
greičiausiai nieko neturėjo burnoje. Kiekvienas krūtinės kilstelė- 
jimas kvėpuojant buvo graudi maža pergalė, o jos oda, kuri buvo 
tokia skaisti jai trykštant sveikata, atrodė tarsi įtrinta susenusiu 
parafinu. Veidas buvo kaulėtas ankstesnio veido prisiminimas, 
po akimis tokie juodi ratilai, kad, rodos, žiojėjo atsivėrusios aki- 
duobės. 

Tamsraudonis žvilgesys buvo užliejęs ant pilvo ištatuiruotą 
viduramžišką kryžių, kraujas sroveno iš kelių gilių pjūvių krūti- 
nėje. Atgniaužta dešinė jos plaštaka buvo padėta ant grindų, tarp 
senės ranką primenančių pirštų, pasiruošusių susigniaužti nuo 
menkiausio prisilietimo, glūdėjo kruvinas kaltas. 

Per visą liepsnojančią širdį ant kairės krūties Mariana Engel 
giliai į kūną buvo įsirėžusi mano vardą. 

Neabejoju - Gregoras Hnatiukas geras gydytojas, bet jo gy- 
dymo priemonės daugiausia yra pokalbiai su ligoniais, mėginant 
išsiaiškinti, kas juos kamuoja, kartais - vieno kito vaisto recep- 
tai. Jis nebuvo pasiruošęs išvysti tai, ką padarė Mariana Engel. 
Jis sunkiai galėjo suvokti, kad iš tikrųjų tai mato, - gal iš dalies 
dėl to, kad ji seniai nebebuvo jo pacientė ir buvo tapusi miela 
pažįstama. Jis nepajėgė atsiriboti ir tik mirkčiojo, tarsi bandyda- 
mas sutramdyti smegenyse užsiaikštijusį giroskopą, o kaskart 
atsimerkęs nustebdavo, kad viskas tebėra kaip buvę. 

Mariana Engel atgręžė į mane euforijos nušviestą veidą - akys 
buvo pritvinkusios ne liūdesio, o džiaugsmo ašarų. Veide buvo 
matyti bemintė nuostaba, tarsi reginys jai prieš akis per daug ža- 
vingas, kad būtų galima apsakyti. 

— Dievas pasiuntė didžią ugnį į mano sielą. - Jos balsas vir- 
pėjo iš palaimos, o kraujas toliau sroveno iš mano vardo ant jos 
krūties. - Mano siela iki gelmių užsidegė meile ir aš beveik ne- 
jutau skausmo. 

Nepaisant iš pradžių patirto sukrėtimo, Gregoras pirmas atsi- 
peikėjo ir užbėgęs laiptais paskambino pagalbos tarnyboms. Aš 
tuo tarpu bandžiau Marianą Engel įkalbėti ramiai atsigulti, bet ji 
neklausė, tik kalbėjo toliau: 

— Visa, kas gali pakelti ugnį, bus apvalyta. - Ji įrėmė į mane 
liepsnojantį žvilgsnį, tarsi laukdama pritarimo. - Perskyrimo 
vanduo apvalys. 

Gregoras grįžo su marška apkloti drebulio krečiamo jos kūno. 
Apgaubęs ją bandė nuraminti. 

— Tuoj atvyks greitoji, viskas bus gerai. Tau tik reikia nusira- 
minti. 

Mariana Engel negirdėjo jo žodžių. 

— Viešpats yra ryjanti ugnis. 

Po dešimties minučių, kai atvyko greitosios pagalbos medikai 
ir Gregoras atvedė juos į pusrūsį, ji toliau bylojo: 

— Kas negali pakelti ugnies, turi pereiti per vandenį. 

Greitosios gydytoja paklausė, ar ligonė anksčiau yra piktnau- 
džiavusi uždraustomis medžiagomis, ir aš patikinau, kad ne, - ji 
linktelėjo, bet nežinau, ar patikėjo. 

— Padangės aidėjo griausmais, - kalbėjo Mariana Engel jiems 
atsiklaupus patikrinti jos gyvybinių funkcijų, ir atrodė, kad sten- 
giasi juos įtikinti. - Visur žaibavo strėlės. 

Paramedikai pririšo Marianą Engel prie neštuvų ir išnešė. 
Man leido kartu su ja važiuoti greitosios mašina, o Gregoras va- 
žiavo iš paskos savo automobiliu. Laikiau jos ranką, prie kurios 
buvo prijungtas lašelinės vamzdelis. 

— Kai buvo atverta uola, - vebleno ji, - ištryško vanduo. 

Po minutės kitos ji užmigo nuo vaistų. Jiems suveikus išsamiau 
papasakojau jos ligos istoriją, - bent tiek, kiek žinojau, - taigi pa- 
ramedikai per radijo stotelę iš anksto susisiekė su ligonine. Mums 
privažiavus prie priėmimo skyriaus durų pasitiko du gydytojai ir 
budintis psichiatras, ir Gregoras ėmėsi ją guldyti į ligoninę. Aš to- 
liau laikiau nesąmoningą jos ranką, guodžiau ir pasakiau viską, ką 
norėjau jai pasakyti, tačiau negalėjau, kol ji turėjo sąmonę. 


Pagaliau grįžau į veterinarijos gydyklą ir ten Šerilė mane pasiso- 
dino. 

— Ar žinote, kas yra kasos nepakankamumas? 

Pasakiau, kad žinau, jei tai tas pat kas žmonėms, - kasos už- 
degimas. 

— Šunys irgi serga kasos uždegimu, bet Bugacos liga ne visai 
tokia. Kasos nepakankamumu gana dažnai serga didelių veislių 
šunys, tokie kaip vokiečių aviganiai; simptomai pasireiškia gana 
staigiai — regis, kaip ir šiuo atveju. Paprastai tariant, jo organizmas 
dėl reikiamų fermentų trūkumo negali suskaidyti maisto į mažes- 
nes molekules. Pasekmė ta, kad jis negauna maisto medžiagų, dėl 
to yra nuolat alkanas. Maisto medžiagų trūkumui kompensuoti 
ėdė kiek tik telpa, net augalus, bet, kad ir kiek suėsdavo, iš to gau- 
davo mažai naudos. Galima sakyti, jis buvo mirtinai nusibadavęs. 

— Tai tiek blogų žinių, — pasakė ji. — Yra ir gerų — gerai, kad 
greitai pastebėjote ligą, ir ji visai nesunkiai gydoma, parinkus 
tinkamą mitybą. Nė mirktelėti nespėsit, ir jis vėl bus toks kaip 
anksčiau. 

Ji nusivedė mane į stacionaro skyrių, ir galiu beveik galvą gul- 
dyti - mane pamačius Bugacos akys suspindo džiaugsmu. Bet 
gal taip buvo vien dėl to, kad Šerilė jam davė ėdesio, kurį jis pa- 
galiau galėjo virškinti. 


Marianai Engel daktarai sakė ją gydantys tik nuo išsekimo, bet 
iš tikrųjų atidžiai stebėjo ir jos psichikos būklę. Gregoras dažnai 
užeidavo į jos palatą, bet labiau iš draugiškumo, o ne profesiniais 
tikslais. Dėl asmeninių jo ryšių su ligone buvo paskirtas kitas 
psichiatras. 

Aš ateidavau kasdien, ir gydytojai leido net atsivesti į ligoninę 
Bugacą. Kaip jie sakė, šunų terapija. Mariana Engel išeidavo į 
lauką pasėdėti saulėje ant suoliuko ir trupučiuką šunį paglamo- 
nėdavo. Atrodė pasibaisėjusi jo liesumu, tarsi jis būtų sulysęs ne 
jos akyse. Šuo savo ruožtu visiškai jai atleido, kad buvo jį pame- 

tusi, kai jam labiausiai jos reikėjo. Tai va kokie tie šunys minkš- 
tagalviai. 

Ji buvo išleista iš ligoninės savaitės pabaigoje, nors jos gydyto- 
jas griežčiausiai patarė dar pasilikti. Aš irgi dvejojau: daugiausia 
žalos ji prisidarė tiesiog nesiskaitydama su savo kūnu. Ant krū- 
tinės išraižytas mano vardas buvo sąmoningas, šiurpą keliantis 
poelgis, dėl jo pasijutau nebe tik ja nesirūpinantis, bet ir sukėlęs 
jai skausmo. Kadangi buvo fiziškai atsigavusi, ligoninė negalėjo 
be teismo sprendimo laikyti jos prievarta, o mano bandymai ją 
įkalbėti pasilikti dar bent kelias dienas nuėjo perniek. Jai grįžus 
namo Bugaca ėmė džiaugsmingai šėlioti po visus namus ir nu- 
vertė augalą, kuriuo mito prieš kelias savaites. 


Pabuvusi namie tik porą dienų, Mariana Engel ėmė nuo kūno 
plėšti drabužius ruošdamasi kitam akmens luitui. Priėjusi iki 
tvarsčių, kuriais buvo apvyniota krūtinė, nusirišo ir juos. 

— Jie trukdo man užmegzti ryšį. 

Neketinau vėl jai šito leisti. Jau dukart mačiau ją leisgyvę. 
Trečiąkart nebesusikirsiu - neduosiu per mano vardą į jos kūną 
patekti infekcijai. 

Tolesnio pokalbio negalima vadinti ginču, nes per ginčus 
reiškiamos skirtingos nuomonės. Tąkart jas reiškiau tik aš. Švel- 
niai kalbėjau; šūkavau; grasinau; maldavau; reikalavau; logiškai 
argumentavau; jausmingai gražbyliavau; žodis po žodžio žodis 
po žodžio žodis po žodžio, - kurių ji visiškai nesiklausė. Tik kar- 
tojo tą patį: 

- Liko tik penkios skulptūros. Kai jas užbaigsiu, pailsėsiu. 

Kadangi man nepavyko jos atkalbėti, - logika prieš maniją 

bejėgė, - turėjau rasti kitą būdą jai apsaugoti. Nusprendžiau ap- 
lankyti Džo, nors ji buvo sulaužiusi pažadą pasirūpinti Mariana 
Engel, kai buvau ligoninėje. 

Įėjęs į jos galeriją pamačiau pažįstamą groteskų trio, o ant sie- 
nos jiems už nugaros — sveikos Marianos Engel nuotrauką. Su 
kaltu rankoje, meniškai sutaršytais mutantiškais plaukais, ji buvo 
palinkusi prie vieno pirmųjų savo kūrinių. Trumpame užraše po 
nuotrauka visiškai nebuvo užsiminta apie jos liguistą psichiką: 
„Kitaip nei daugelis šių laikų skulptorių, ši tarptautiniu mastu ži- 
noma vietos menininkė atsisako dirbti pneumatiniais įrankiais ir 
kala akmenį laikydamasi viduramžių tradicijos...“ 

Aplink vieną iš didesnių darbų vaikščiojo jauna pora, jie pirš- 
tais braukė per nelygų paviršių, svarstė apie „nuostabų taktilinį 
pojūtį , - bet kur jie ją dės? Niekas taip nevimdo kaip pinigingų 
trisdešimtkeliamečių kalbos apie meną. Džo, užuosdama gali- 
mus pirkėjus, bandė manęs išsilenkti iškalbingai kilstelėdama 
ranką ir pažadėdama: 

— Po minutės prieisiu. 

— Kodėl tu ją palikai? - paklausiau. Bent kartą pasidžiaugiau 
gergždžiančia savo balso gaida - mano prakalbai apie jos susibai- 
gimą ji suteikė niūriausių spalvų. 

Džo tučtuojau nutraukė savo reidą klientų link ir įsitempusi 
mane į alkovą ėmėsi ryžtingos gynybos nuo mano kaltinimų. Jos 
kalbėjimo maniera priminė nuo bėgių virstantį traukinį: žodžiai 
buvo prekiniai vagonai, nesulaikomai lekiantys pirmyn, grasi- 
nantys nuskristi nuo bėgių ir pagaliau sakinio pabaigoje drioks- 
telintys sumalti į miltus. Ji tvirtino, kad, kai buvau ligoninėje, kas 
vakarą eidavo į tvirtovę ir braudavosi pro baldus, kuriais buvo 
užstumtos lauko durys. Galų gale įsibrovusi atsistodavo tarp 
Marianos Engel ir jos skulptūrų ir nesijudindavo, kol toji bent 
nepakramtydavo vaisių. 

— Radai ją pavakare, tiesa? - Džo nurodė dienos metą, kai 
mes su Gregoru atvažiavom į tvirtovę. - Kaip žinai, aš dirbu. Ne 
taip kaip tu - aš pati išsilaikau. Negaliu uždaryti galerijos ir visą 
dieną su ja terliotis. O jeigu būtum nepatingėjęs paskambinti, 
būčiau atlėkusi tiesiai į ligoninę. Bet ne... 

Mes leidomės į debatus, kas dėl ko kaltas, o jaunoji pora ne- 
beiškentusi išpūtė į mus nustėrusias akis. Aš įsmeigiau į juos tokį 
pabaisišką žvilgsnį, kad turėjo susiprasti, jog tai ne jų sumautas 
reikalas. 

Džo tai palaikė puikia galimybe pabrėžti, kad būtent jos klien- 
tai finansuoja mano pragyvenimą. Atrėmiau, kad jie lygiai taip 
pat išlaiko ją, prisiplakusią prie Marianos Engel ir jos talento. 

- Turbūt labai apsidžiaugsi sužinojusi, kad ji vėl kala akmenį. 

Tą akimirką išgaravo visas Džo pyktis ir jį pakeitė nuoširdi 
nuostaba. 

— Ką, sakai, daro? 

Tapo nebeįmanoma tęsti puolimo: niekaip negalėjau nu- 
neigti Džo susirūpinimo. 

— Neatsimenu, kad anksčiau būtų buvę keli maniakiški sean- 
sai per tokį trumpą laiką. Gal kokį kartą per metus. Blogais me- 
tais - du. 

Tą akimirką mane suėmė neapykanta Džo dėl tų kartu su 
Mariana Engel praleistų dvidešimties metų. Tai buvo blogiau- 
sios rūšies neapykanta, sukelta pavydo, bet turėjau nustumti ją 
šalin. Džo patirtis galėjo būti neįkainojama, tad kiek galėdamas 
nuleidau balsą. 

— K3 man dabar daryt? 

— Nežinau. - Ji atvertė kortelę užrašu „Atidaryta“ į vidų ir už- 
rašu „Uždaryta ' į lauką, išprašė likusius klientus ir aš išsekiau jai 
įkandin iš parduotuvės. - Bet turim ką nors daryti. 

Džo pažinojo advokatą, kurio specializacija buvo prievartinis 
gydymas. Mano akimis, tai visiškai natūralu, juk ji šitiek metų 
turėjo reikalų su psichikos ligoniais - iš pradžių su motina, pas- 
kui su Mariana Engel. 

Klensis Makrandas buvo senukas, sėdėjo įsitaisęs prie didelio 
medinio rašomojo stalo, ant kurio puikavosi kompiuteris, apli- 
pintas geltonais užrašų popieriukais. Jis be perstojo timpčiojo 
savo švarko atlapus, tarsi nuo tų veiksmų skvernai būtų labiau 
susiėję per pilvą, su kurio tikruoju dydžiu jis nenorėjo susitai- 
kyti. Makrandas dažnai krenkštė, nors daugiausia kalbėjau aš. Jis 
trumpai žymėjosi faktus dideliame liniuotame bloknote, o Džo 
kai ką pakomentavo jam uždavus klausimų, į kuriuos negalėjau 
atsakyti. Žiūrint į storą bylą, kurią jis ištraukė iš stalčiaus mums 
atvykus, atrodė, kad jau nemažai žino apie Marianą Engel. Buvo 
aišku - Džo jau naudojosi Makrando paslaugomis, galbūt for- 
mindamasi kaip turto patikėtinė. 

Kai papasakojom jam viską, ką manėm esant reikalinga, jis 
pasakė, kad galim pradėti bylą, tik tai nebus lengva. Kur tau bus 
lengva, pamaniau, jei advokatai gali jas vilkinti už riebų atlygį. Vis 
dėlto, kai jis išaiškino procesą, supratau, kad dėl gaišaties jo go- 
dumas būtų nieko dėtas. Išties tokia yra sistema. 

Paprastai ligonio giminaitis įteikia prašymą dėl prievartinio 
medicinos pagalbos suteikimo. Nors, kaip aiškino Makrandas, 
teisiškai tokį prašymą gali pateikti bet kas, procesas vyksta lėčiau, 
jeigu prašymo teikėjas nėra artimas giminaitis. Kadangi Mariana 
Engel neturi šeimos, dar neįteikus prašymo ją turi apžiūrėti du 
gydytojai. Jei ji atsisakys apžiūros, - kiek ją pažinojau, buvo aišku, 
kad atsisakys, - būsiu priverstas su priesaika duoti parodymus, 
kad ji visiškai neveiksni. Makrandas klausiamai į mane pažiūrėjo, 

norėdamas įsitikinti, ar taip padaryčiau, - patvirtinau, bet neabe- 
joju, kad mano balse jis pagavo dvejonę. 

—- Hmm, hmm, - humsėjo Makrandas, paskui toliau aiškino. 

Pagal reikiamą tvarką man pateikus prašymą, Mariana Engel 
bus iškviesta į ligoninę pasirodyti gydytojui. Jei ji nesutiks, - vėl 
buvo aišku, kad nesutiks, - teisėsaugos pareigūnai turės ją atves- 
dinti į teismą. Vaizduotėje mačiau, kaip du žaliūkai mentai grūda 
ją į tramdomuosius ir už parankių tempia į teismą. 

Jei sveikatą tikrinsiantis gydytojas patvirtins mano parody- 
mus, kad ji visiškai neveiksni, ji septyniasdešimt dviem valan- 
doms bus prievarta paguldyta į ligoninę. Šio laikotarpio pabai- 
goje ligoninės direktorius gali pateikti kitą prašymą - dėlilgesnės 
prievartinės hospitalizacijos. Tai esminė aplinkybė, nes - vėlgi 
dėl to, kad nesame giminaičiai, - nei Džo, nei aš to negalime pa- 
daryti. Be direktoriaus paramos mes neturime jokių teisių toliau 
teikti prašymų. 

Jei darysime prielaidą, kad direktorius sutiks, byla bus nagri- 
nėjama tokia tvarka. Mariana Engel bus atvesdinta duoti paro- 
dymų, juos turėsiu duoti ir aš bei Džo, kaip jos turto patikėtinė. 
Gali būti, kad bus iškviesta daugiau liudytojų - pastaruoju metu 
Marianos Engel elgesį mačiusių žmonių. Pavyzdžiui, Gregoras 
Hnatiukas ir Sajuri Midzumoto. Teismo posėdžiuose dalyvaus ir 
psichikos sveikatos komisija, nors Mariana Engel juridiškai turi 
teisę į prisiekusiųjų teismą. Ir, jeigu bus prie to prieita, ji galės 
nusisamdyti advokatą. 

Teisme, kaip perspėjo ponas Makrandas, beveik neabejo- 
tinai bus svarstomos mano asmeninės savybės. Turint omenyje 
mano pornografinę karjerą, patvirtintą priklausomybę nuo nar- 
kotikų ir faktą, kad Mariana Engel dengia visas mano gydymo 
išlaidas, joks teisėjas nebus linkęs apriboti jos civilinių teisių 
vien dėl to, kad man tai atrodo gera mintis. Objektyviai žiūrint, 


ANDREW DAVIDSON mw CHIMERA 467 


tai ji yra gerbtina pilietė, o ne aš. Teismas gali netgi nusistebėti, 
kaip man kilo noras paskelbti ją neveiksnia, nors ji kur kas ge- 
riau susitvarkiusi gyvenimą negu aš. Ir — Makrandas, rodos, 
dvejojo, ar pateikti šį argumentą, bet suprato, kad jo nepateikti 
būtų neatsakinga, - Mariana Engel prisiekusiesiems gali pasiro- 
dyti patraukliai. 

— Jūs savo ruožtu... 

Aš priminiau, kad ji kaltu susikapojo krūtinę. Kokio dar rei- 
kia įrodymo, kad ji pavojinga pati sau? Makrandas atsidusęs pri- 
pažino, esą šis incidentas gali būti „gera bylos pradžia“, bet nesą 
jokių įrodymų, kad ji kelia grėsmę kitiems. 

- Jei savęs žalojimas būtų priežastis gydyti prievarta, psichiat- 
rijos ligoninės lūžtų nuo rūkalių ir greitojo maisto vartotojų. 

Kaip man reikėtų prašyti bet kurio mūsų pažįstamo liudyti 
prieš Marianą Engel byloje, kurią beveik tikrai pralaimėsime? O 
svarbiausia - kaip man prieš ją liudyti? Turint galvoje jos susi- 
kurtas sąmokslo teorijas, ji mažiausiai norėtų gauti patvirtinimą, 
kad artimiausi draugai iš tikrųjų yra priešų agentai, norintys jai 
sutrukdyti atiduoti savo širdis. 

— Vadinasi... 

Ponas Makrandas vietoj išvadų atsiduso, dar kartą timptelėjo 
savo atlapus ir susidėjo rankas ant apvalaus pilvo. 

Aš jam padėkojau už sugaištą laiką, o Džo paprašė atsiųsti są- 
skaitą į jos galeriją. Mums einant iš kontoros Džo apkabino mane 
per pečius. Pasakė, kad labai apgailestauja, ir aš ja patikėjau. 

Vienintelė mūsų paguoda buvo tai, kad Marianai Engel, jos 
atgaliniais skaičiavimais, liko tik penkios skulptūros. Bus kančia 
žiūrėti, kaip ji stengiasi jas užbaigti, bet tai bent ilgai netruks. 
Viskas, ką galėjau padaryti, - tai kiek įstengdamas ją globoti. Po 
paskutinio kirčio, kuriuo užbaigs paskutinę statulą, ji pamatys, 
kad tas darbas, šiaip ar taip, jos nenužudė. 

Į naująjį Bugacos racioną buvo įtrauktas nuolatinis jaučio ka- 
sos davinys - tai leido suvirškinti kitą ėdesį ir organizmui gauti 
trūkstamų fermentų. Nors buvo papildų miltelių su reikiamais 
fermentais, mes su Šerile nusprendėm duoti jam tikros mėsos. 
Suėjau į pažintį su vietos mėsininkais, jiems mano užsakymas 
uždavė galvosūkio, kol nepaaiškinau, kam man to reikia, tad jie 
buvo pamaloninti žinodami, jog padeda šuniui, kurį laikau už 
pavadėlio, nes mėsininkui nedažnai pasitaiko proga pasijusti gy- 
dytoju. Bugaca pamažu taisėsi ir kasdien atrodė geriau, o Ma- 
riana Engel pamažu nyko. 

Nematydama saulės ji buvo išbalusi, nors retkarčiais išsliū- 
kindavo iš pusrūsio nustverti dar cigarečių ar dar vieno tirpios 
kavos stiklainio. Iš jos liko vieni kaulai, į juos buvo įsigraužęs 
nuolatinis dulkių apnašas, minkštos vietos sutirpo nuo fizinės 
įstangos. Ji nyko uncija po uncijos, kurios krito kaip akmens 
skeveldros iš po kalto jai kalant groteskus. Iki balandžio vidurio 
ji užbaigė S statulą ir nedelsdama ėmė ruoštis 4-ajai. 

Mano avarijos metinės - antroji mano „gimimo diena“ Didįjį 
penktadienį - praėjo nepastebėtos. Aš vienas nuėjau į avarijos 
vietą ir nulipęs nuo šlaito pamačiau, kad dabar žolės žaluma vi- 
siškai nustelbusi degėsių juodumą. Tebestovėjo nuo praėjusio 
gimtadienio mūsų palikta žvakidė, patamsėjusi nuo per metus 
suneštų nešvarumų, liudijančių, kad nuo tada čia niekas nesi- 
lankė. 

Pastačiau dar vieną žvakidę, neva Frančesko dirbinį, ir įsprau- 
džiau žvakę į godžiai pražiotą jos burną. Ją uždegęs sukalbėjau 
tam tikrus žodžius — ne maldą, nes aš meldžiuosi tik pragare — 
praeities įvykiams atminti. Gyvenimas su Mariana Engel man 
bent jau įdiegė tam tikrą ritualų pomėgį. 

Likusią mėnesio dalį ji toliau dirbo, bet jos tempas regimai 
sulėtėjo. Tai buvo neišvengiama. Užbaigusi 4 numerį, prieš im- 
damasi 3 numerio turėjo pasiskirti du laisvadienius. Nebega- 
lėjo nepaisyti kūno maišto. Nors ruošdamasi pasiėmė papildo- 
mai laiko, 3 numeriui užbaigti vis tiek prireikė beveik penkių 
dienų. 

2 statula jos nepaleido iki mėnesio pabaigos, ir tik milžiniško- 
mis valios pastangomis ji apskritai pajėgė judėti. Užbaigusi nu- 
šliaužė į vonią reikiamai apsišvarinti prieš (galų gale) lipdama į 
lovą miegoti dviejų dienų miegu. 

Kai nubudo, buvo belikusi vienintelė skulptūra. Nežinojau, ar 
baimintis, ar šokinėti iš džiaugsmo - Mariana Engel dažnai vertė 
mane taip jaustis. 


Pirmą gegužės dieną ji pakilo iš lovos ir su didžiuliu palengvė- 
jimu pamačiau, kokia ji atsigavusi. Dukart labiau apsidžiaugiau, 
kai, užuot drožusi tiesiai į pusrūsį kalti paskutinės skulptūros, 
su manim sėdo pavalgyti. Mums kalbantis visus žodžius dėliojo 
reikiama tvarka, paskui išėjom pasivaikščioti su Bugaca, kuris 
tiesiog apsvaigo nuo ilgai laukto jos dėmesio. Mes pakaitom mė- 
tėm jam gaudyti ir nešioti gausiai apseiliotą teniso kamuoliuką. 

Mariana Engel pirma pradėjo apie tai kalbą. 

— Man liko tik viena statula. 

— Taip. 

— Ar Žinai, kas tai? 

— Spėju, dar vienas groteskas. 

— Ne, - atsakė ji, — tai tu. 

Per pastaruosius mėnesius mano statula stovėjo dirbtuvės 

kampe uždengta balta paklode kaip vaiduoklio karikatūra. Iš pra- 
džių nusivyliau, kad jai pasidarė nebeįdomu, bet jai vis menks- 
tant dėkojau, kad man nereikia sėdėti ir žiūrėti, kaip ji save alina. 

Neilgai mąsčiau prieš pasisiūlydamas vėl jai pozuoti. Man 
būtų patikę, kad ji apskritai būtų metusi iš galvos mintį apie tą 
paskutinę skulptūrą, tačiau šitaip bent galėsiu sekioti ją akimis, 
kol dirbs. Kiek buvo galima spręsti pagal ankstesnį mano poza- 
vimą, dar vienas privalumas turėjo būti tai, kad mano statulą ji 
kals kur kas labiau atsipūtusi. Aš juk nebuvau nertėjanti pabaisa, 
klykianti, kad ją greičiau ištrauktų iš po laiko ir akmens nuošliau- 
žos, - aš jai skirsiu visą savo laiką ir niekad jos neskubinsiu. 

Pakurstytas smalsumo, paklausiau Marianos Engel, ar prieš 
šitiek mėnesių pradėdama mano statulą ji žinojusi, kad tai bus 
paskutinis jos darbas. Taip, atsakė ji, žinojusi. Tada dar paklau- 
siau, kodėl apskritai ją pradėjusi, jei žinojo turėsianti atidėti į šalį. 

— Tai buvo dalis tavo pasiruošimo, - atsakė ji. - Maniau, jai 
esant pakeliui bus mažiau tikėtina, kad dabar atsisakysi. Atrodo, 
teisingai mąsčiau. 

Pradėjom tą pačią dieną. Būdamas nuogas jos akivaizdoje 
visada nejaukiai jaučiausi, bet dabar drovėjausi mažiau, nes ji 
irgi buvo fiziškai netobula. Liguistas jos liesumas dar neprilygo 
mano sužalojimams, bet nukrypimai nuo normos vis tiek mus 
kažkaip artino. 


Darbas prie mano statulos truko apie dešimt dienų, maždaug 
pusę to laiko užėmė smulkios detalės. Mariana Engel dažnai pri- 
eidavo prie mano kėdės pirštais perbraukti per kūną, tarsi steng- 
damasi įsiminti išdegintą mano topografiją, kad kuo tiksliau ją 

galėtų atkurti akmens žemėlapyje. Ji buvo taip susitelkusi į kiek- 
vieną niuansą, kad nesusilaikiau to nepakomentavęs; ji atsakė, 
esą, gyvybiškai būtina, kad užbaigta skulptūra atrodytų tobula, 
kad jai nieko netrūktų. 

Viskas klostėsi daugmaž taip, kaip tikėjausi. Jos nebeapim- 
davo ankstesnių seansų įkarštis, paprastai ilgiau kaip valandą 
be pertraukos nedirbo, nors atsikratęs kompresinių drabužių 
dabar galėjau sėdėti tiek, kiek reikia. Atrodė, tauposi paskutinį 
savo darbą. Mažiau rūkė, tirpios kavos stiklainių dangteliai liko 
neatsukti. Kaldama akmenį prie jo pasilenkdavo ir kažką taip ty- 
liai kuždėdavo, kad negalėjau išgirsti jos balso. Palinkęs stengda- 
vausi pagauti, ką ji sako, bet taip ir nepavyko; nepadėjo ir avari- 
jos smarkiai sužalota klausa. Bandžiau išpešti tiesą per nekaltus 
pokalbius. 

— Pamaniau, kad akmuo su tavim kalba, o ne tu su juo. 

Mariana Engel pakėlė į mane akis. 

— Tu juokingas. 

Taip viskas klojosi ir toliau, kol galiausiai po neišvengiamo 
paskutinio kalto kirčio ji žengė atatupsta. Regis, visą amžinybę 
manęs ir jo nebėra jokių skirtumų. Patenkinta tarė: 

— Įrašą noriu iškalti viena. 

Ji dirbo iki išnaktų ir, nors kankino beveik nenugalimas smal- 
sumas, gerbdamas jos pageidavimą palikau vieną. Kai buvo iškal- 
tas paskutinis žodis, Mariana Engel užlipo į viršutinius kamba- 
rius. Savaime suprantama, paklausiau, ar man galima perskaityti, 
ką ji iškalė. 

— Paskui tam bus marios laiko, - atsakė ji. - O dabar keliau- 
jam į paplūdimį atšvęsti. 


* 


antrininką (vok.). 

Man ta mintis patiko. Vandenyno pakrantė ją visada veikė 
raminamai ir tai buvo puikus būdas atšvęsti šį įvykį. Sėdom į 
mašiną ir netrukus atsidūrėm tarp medgalių, išmestų į krantą. 
Bangos ritmingai plakėsi į krantą, buvo nuostabu jausti ją, įsi- 
spaudusią į mane visu kūnu. Aplink lakiojo laimingas Bugaca, į 
visas puses kapstydamas smėlį. Atokiau paaugliai berniukai gėrė 
alų ir pašlemėkišku elgesiu stengėsi padaryti įspūdį mergaitėms. 

— Na, - tariau aš. - Kas dabar? 

— Paskutinė mūsų istorijos dalis. Anąkart, jei dar nepamiršai, 
baigiau tuo, kad kondota ruošėsi tave sudeginti. 


AAA! 


| škvėpt. Įkvėpt. Susitelkiau į savo kvėpavimą. Nejudėt. Nusi- 
taikyt. Ramiai. Įvardijau savo taikinį. 

- Širdis. 

Nežinau, kaip tikėjausi atrodysiant tolyn skriejančią strėlę. 
Pati nustebau, kad mano žvilgsnis iš tiesų susitelkė į taikinį strė- 
lės kelio gale, o ne į pačią strėlę. 

Nepaisant vėtros, mano strėlė skriejo tarsi valdoma bango- 
mis, nė karto nevirptelėjusi. Visi žino pasakojimą apie taiklų lan- 
kininką, kuris galėdavo perskelti pusiau taikinyje jau styrančią 
strėlę. Štai taip mano strėlė pervėrė tau krūtinę, tame pačiame 
taške, kurį jau buvo kliudžiusi. Kai pirmąkart buvai pašautas, 
strėlę gerokai pristabdė Dantės tomas, šitaip išgelbėdamas tau 
gyvybę ir atvesdamas pas mane. Antroji strėlė nesutiko jokio pa- 
sipriešinimo ir tu kritai nuo mano rankos. 

Nuo šūvio kirčio tavo galva loštelėjo ir iš ūmai prasivėrusios 
burnos su nuostaba išsiveržė paskutinis atodūsis. Smakras du- 
kart atšoko nuo krūtinės, ir galva nusviro ant suglebusio kūno. 
Tu pakibai ant prikaltų rankų, o aplink tave degė brolio Heinri- 
cho trobelės siena. Mano strėlė išgelbėjo tave nuo tolesnių kan- 
čių ir aš pro ašaras padėkojau Viešpačiui. 

Suriaumojo sugluminti samdiniai, o Kuonratas pareikalavo 

prisipažinti, kas tas priešgina ar vėpla, kuris paleido mirtiną šūvį, 
nepaisydamas griežčiausio jo įsakymo. Jis niršo, kad kuris nors 
jo kareivis galėjo parodyti gailestingumą. 

Aš nebegaišau dėkodama Dievui ir skubinausi bėgti. Mano 
strėlės apžiūra greitai atskleidė, kad ji paleista ne iš kurio nors 
kareivio lanko, o virbo įsmigimo kampas rodė, kad ji atskriejo 
nuo kalvagūbrio keteros. Kilstelėjus vado rankai, kareiviai kaip- 
mat ėmė artintis į mano pusę. Jie dar manęs nematė, bet su- 
prato, kur esu. 

Numečiau arbaletą žinodama, kad daugiau nė karto neiš- 
šausiu. Mano arklys buvo po ranka, kalvagūbris - slidus, o šakų 
tankmė galėjo pristabdyti žmogaus žingsnį. Kol kareiviai slys- 
dami užkopė ant kalno, atrišau savo arklį ir pasprukau tiesiai jiems 
iš panosės. Ne ką išmaniau apie starto pranašumą, bet jie kelias 
minutes užtruko keberiodamiesi nuo šlaito ir šokdami ant arklių. 
Buvo ir kitas pranašumas. Šias vietas pažinojau nuo vaikystės, o 
samdiniai — ne. Šėlstant pūgai pamaniau, kad gal net turiu vilties. 

Bet gerai supratau savo padėtį. Bet kuris kareivis buvo geresnis 
raitelis už mane, jų gyvuliai labiau pailsėję ir sočiau pašerti. Mano 
persekiotojai pavojingai priartėjo vos per kelias minutes. Supra- 
tau - jei laikysiuosi vienos krypties, jie tučtuojau mane sugaus. 
Keliukas šakojosi, viena atšaka vedė saugiu taku, o kita — palei 
statų skardį, pro kurį tekėjo Pegnico upė. Vaikystėje kartais vaikš- 
čiodavau ant šio skardžio, bet tik kilus pramuštgalviškam ūpui 
arba užsimanius pasitikrinti, ar Dievas man numatęs kokį tikslą. 

Žūtbūtinė padėtis reikalauja žūtbūtinių priemonių, ir nors 
mačiau, kad pavojingasis takas joti arkliu gerokai per siauras, pa- 
sirinkau kaip tik jį. Gyvulys jautė pavojų, ir teko suleidus kulnus 
jam į šonus raginti kiekviename žingsnyje, progiesmiu kalbant 
maldas, kurias kalbėdavau būdama vaikas. Arkliui ėmus stotis 
piestu, šiurkščiausiais žodžiais, kokius tik atsiminiau, priverčiau 

jį žengti dar kelis žingsnius. Ilgai netrukus jo kanopa pataikė ant 
suledėjusios šaknies ir mes kerėpliškai pasvirom ant šono. 

Mums slystant nuo skardžio arklys bandė į ką nors kabintis 
kanopomis, bet nerado jokios atramos. Pakvaišęs iš baimės, jis 
išmetė mane iš balno. Kai susitaikiau su kryčio neišvengiamybė, 
stojo trumpa akimirka, kai jaučiausi kone besvorė. Buvo siur- 
realus jausmas, tarsi stojus idealiai pusiausvyrai sklęsčiau tarp 
sniego ir dangaus, ir pasijutau žiūrinti tiesiai arkliui į akis. Arklių 
akys tokios juodos ir romios, - kai buvau maža, vienuolės juo- 
kaudavo, kad net priorė nesupranta visų Dievo paslapčių, užtat 
arklys supranta, - bet dabar jos buvo išplėstos iš baimės. Toji 
akimirka baigėsi taip pat ūmai, kaip ir prasidėjusi, mums toliau 
garmant žemyn akyse tavaravo krūmų ir sniego sūkurys. 

Kai pagaliau liovėmės ristis ir sustojom, prireikė kiek laiko, 
kol atsikvošėjusi nužiūrėjau sniege mūsų išskobtą šliūžę, o tada 
suėmė siaubas, kas galėjo krintant atsitikti kūdikiui. Sulig ta min- 
timi jis suspurdėjo - galbūt pasipiktinęs visais tais veiksmais, — 
o aš tai palaikiau ženklu, kad jis sveikas, ir pasijutau kaip niekada 
laiminga, nepaisant visų negandų. 

Kareiviai nenusekė paskui mane palei skardį - išmintingai pa- 
sielgė rinkdamiesi kitą, nepavojingą, keliuko atšaką. Bent vienas 
buvo paėmęs į rankas lanką, bet nusprendė, kad dėl tolumo ir 
pūgos šauti beprasmiška. Aiškiai jo tikėjimas buvo ne toks stip- 
rus kaip mano tikėjimas Dievu. 

Samdiniai galėjo rasti kitą kelią prie skardžio papėdės, bet su- 
pratau, kad tam jiems prireiks mažiausiai penkiolikos minučių. 
Pamaniau, kad nugarmėjau nuo skardžio galbūt nusišypsojus 
laimei pabėgti. Pakili mano nuotaika po akimirkos išsisklaidė, 
kai pabandžiau kelti arklį ir aptikau, kad viena jo koja išsukta ne- 
įmanomu kampu. Buvo aišku — jis su manim nebegalės eiti. Aš 
net neturėjau kaip išvaduoti jo iš kančių, nes nebeturėjau arba- 

leto. Jei ir būčiau turėjusi, būčiau neįstengusi to padaryti. Tądien 
jau būčiau nepakėlusi naujų žudynių. 

Kas iš to, kad mane nuo kareivių skiria penkiolikos minučių 
kelias, jeigu jie turi arklius, o aš ne? Iš vienos pusės man buvo 
skardis, nuo kurio ką tik nuriedėjau, iš kitos - Pegnicas. Papras- 
tai jis visas neužšaldavo, tačiau ir užšalus ledas negalėjo išlaikyti 
žmogaus svorio. Nė minties nebuvo eiti skersai upę, lygiai kaip 
kopti atgal į skardį. Viskas, ką galėjau rinktis, tai bėgti palei upę 
ir tikėtis geriausio. Bet ir tai būtų buvusi juokinga viltis, nes vis- 
kas galėjo baigtis tik vienu būdu - kareiviai turėjo mane pasivyti. 
Buvo tik laiko klausimas, kada mane sučiups. 

Kuonratas nesusimąstydamas atskyrė Brandeiso galvą nuo 
kūno ir juokdamasis pasmerkė tave baisiai mirčiai. Suvokiau — 
kai mane sugaus, kaip ir sakei, man labai pasiseks, jei būsiu iškart 
nužudyta. Prievartavimas atrodė kur kas tikresnė galimybė. 

Tada ėmė tikrai labiau vilioti plonytis upės ledo dangalas. 
Vargu ar pavyks pereiti, bet reikia mėginti. Jei man kaip nors pa- 
vyktų, kareiviai negalėtų manimi pasekti. Bus priversti mane pa- 
leisti, nes net menkiausias būrio kareivis tikrai įlūžtų. Kam jiems 
taip rizikuoti? Samdiniai nežinojo, kas aš tokia, nebent tiek, kad 
kažkokia valkata, susidėjusi su buvusiu kareiviu, tad koks jiems 
skirtumas, ar aš gyvensiu, ar mirsiu? Kuonratas savo tikslą pa- 
siekė, jo lūkesčiai jau buvo viršyti nudėjus du dezertyrus vietoj 
vieno. Jis turėjo būti patenkintas. 

Krepšys su mano Morgengabe ir knygomis buvo tik papildo- 
mas svoris, kurio nevertėjo tempti per upę, bet širdis neleido pa- 
mesti tokių brangenybių. Tad įkišau krepšį į plyšį tarp akmenų, 
pasiryžusi jį pasiimti, jei liksiu gyva. 

Žengus pirmuosius žingsnius ant ledo, jis pasirodė palyginti 
tvirtas, bet prie kranto ledas visada storesnis. Vos pasistūmėjusi ar- 
čiau upės vidurio pamačiau vandens properšas, kurios atrodė kaip 

juodos marškos, užtiestos ant balto paviršiaus. Prieš akis pūga kaip 
pašėlusi nešiojo sniego gūsius, nuo kranto buvau pasistūmėjusi 
per kokių penkiolika pėdų. Jei ledas įlūš, ar kojomis sieksiu dugną? 

Toliau yriausi smulkiais žingsneliais, čiūžindama koja už ko- 
jos. Skubinausi, kiek tik turėjau drąsos, bet vis tiek judėjau per 
lėtai. Girdėjau artinantis raitus samdinius, tad prisiverčiau grei- 
čiau šlepsėti į krantą. Sakiau sau, kad kuo toliau nuo kranto, tuo 
saugiau, o svarbiausia - nutolti daugiau nei per šūvį. 

Jaučiau, kad ledas jau kiek smarkiau treška, ir instinktyviai 
susiėmiau pilvą. Atsigręžusi mačiau prie kranto besiartinančius 
kareivius, ten jie aptiko apraišusį mano arklį. Pamatę mane nu- 
sitaikė įtempę lankus, o aš suvokiau, kad esu dar per arti. Buvo 
paleistos kelios strėlės, bet stiprus vėjas jas nupūtė pro šalį. Su- 
pratau, kad po pirmos papliūpos kareiviai geriau nusitaikys ir 
antrąkart šaus taikliau. Buvo mažai vilties, kad prašaus. 

Bet taip ir nesulaukiau antros papliūpos. Kuonratui davus 
ženklą, lankininkai nuleido ginklus. Apstulbau, nes kažin ar jis 
taupė šaudmenis; galbūt pamanė - jeigu pasieksiu kitą krantą, 
būsiu nusipelniusi gyventi, - bet tuo irgi nepatikėjau. Labiausiai 
tikėtina, kad nusprendė pasidaryti pramogą žiūrėdamas į mote- 
riškę ant plono ledo. 

Iš to, kaip sustojo kareiviai, supratau, kad jie lauks, kiek rei- 
kės. Suprasdama, kad negaliu grįžti tuo pačiu keliu, žengiau dar 
vieną žingsnį į kitą krantą. Ledas po manimi įlinko, suklupau ir 
atstačiusi rankas atsistojau keturpėsčia. Sakiau sau: jei pereisiu 
upės vidurį, išsigelbėsiu, nes ledas ten turi būti ploniausias. Sa- 
kiau sau: jei tik peržengsiu tą įsivaizduojamą brūkšnį, negimęs 
mano kūdikis gyvens. 

Tik reikėjo nuspręsti, kaip geriausia tai padaryti. Gal išsitiesti 
visu kūnu ir lėtai šliaužti? Mintis kuo tolygiau paskirstyti savo 
svorį turėjo prasmės. Bet paskui pagalvojau - jeigu pataikysiu už- 


178 ANDREW DAVIDSON mw CHIMERA 


šliaužti ant silpnos vietos ir lūžus ledui kils grandininė reakcija, 
bus didesnis pavojus, kad upė praris mano kūną, - be to, žinoma, 
bijojau visu svoriu užgulti pilvą. Tad gal pasileisti bėgte tikintis, 
kad tempas išlaikys mane ant ledo? Kūnas šiai minčiai priešinosi, 
bet mano tikėjimas sakė, kad taip ir turiu daryti. Šiaip ar taip, Die- 
vas vienu kvėptelėjimu visiškai tiksliai nunešė mano strėlę tau į 
širdį. Ar neįmanoma, kad tokiu pat kvėptelėjimu į nugarą perneš 
per šį pavojų? Buvo akimirka, kai teliko atsiduoti Dievo valiai. 

Nukreipiau akis į kitą krantą, įsivaizduodama save kaip strėlę, 
o kelią prieš akis - kaip strėlės trajektoriją. Kiek kilstelėjusi paju- 
tau dumbant ledą. Įtempiau kojas ir kiek įstengdama įsispyriau 
atgal atmesta pėda, kad kuo daugiau pasistūmėčiau į priekį. Kils- 
telėjau vieną kelį ir atstačiau pečius. Sukalbėjau trumpą maldą 
ir nukreipusi akis į krante laukiančią laisvę susitelkiau į ją kaip į 
taikinį. O tada atsispyriau, atsiduodama Dievo valiai. 

Nubėgau tik kelis žingsnius, ledas neatlaikė ir aš kritau prie- 
kin tarsi pro dūžtantį langą. Visą kūną nutvilkė ledinio šaltumo 
vanduo, ir permirkusių rūbų svoris ėmė traukti mane į dugną. 
Pirmiausia pagalvojau apie kūdikį, ir mano rankos paklaiku- 
sios stvarstėsi mėgindamos ko nors įsikibti. Jei įsikibčiau eketės 
krašto, galėčiau išsikapstyti. Bet ledas, kurio stvarsčiausi, toliau 
lūžinėjo ir su kiekvienu mano mėginimu ištrūkti eketė didėjo. 
Jaučiau, kaip mane palieka kūno šiluma. Kaip ji palieka mano 
kūdikį. Po kelių minučių dar karštligiškai sukosi mintys, bet kū- 
nas į jas nebereagavo. 

Upė įtraukė mane ir nunešė pasroviui. Nors suvokiau - tai aš 
judu, atrodė, kad šalin sprūsta eketė, paskui virš galvos neliko jo- 
kios properšos, tik kieta ledo čerpė. Neatrodė labai stora, bet, kai 
įsirėmiau į ją delnais ir stumtelėjau, liko kur buvusi. Po manim 
nebuvo jokios atramos kojoms, tik vanduo. Vienintelė viltis buvo 

Keistas jausmas, kai visiškai išsijungia kūnas. Tas indas, kuris 
buvo tavo prieglobstis, kuris visą gyvenimą ištikimai tau tarnavo, 
staiga nebeklauso sielos įsakymų. Tarsi kas būtų spragtelėjęs 
mygtuką ir išjungęs elektrą. Greit susiprotėjau — net jeigu upė 
nuplukdys iki properšos, bus per vėlu. Rankos nebejįstengs įsi- 
kibti į jos atbrailą, o jei ir įsikibtų, neužtektų jėgų išsikapanoti iš 
stingdančio vandens. 

Labiausiai žudė mintis, jog dabar jau nėra ko tikėtis, kad kū- 
dikis liko sveikas ir gyvas. Ši mintis man atėmė dvasią. Užsimer- 
kiau, nes taip daroma atsidūrus po vandeniu ir mirštant. Kūnas 
ėmė grimzti, staiga dingo baimė. Tai buvo sukrečiamai nuosta- 
baus susitaikymo akimirka. Taip bus lengviau, pamaniau su tam 
tikru palengvėjimu prieš įsiviešpataujant juodai tamsai. 

Tai, kas paskui įvyko, galiu tik papasakoti, bet negaliu paaiš- 
kinti. Jei aiškinčiau, tai netiksliai, negalėtum suprasti. Nuo gi- 
mimo turėjau kalbų dovaną, kurią puoselėjau septynis šimtus 
metų, bet nėra tokių žodžių, kuriais būtų galima apsakyti, kas 
nutiko tą dieną. Nei anglų, nei jokia kita man žinoma kalba. 

Kai atsibudau, tai nebuvo tikras atbudimas, nes aš juk ne- 
buvau užmigusi. Sakytum, iki tol būčiau buvusi be sąmonės, o 
dabar ją atgavusi. Bet ne tą sąmonę, kuri leidžia suvokti pasaulį 
aplinkui: tai buvo kažkas daugiau, kažkas be galo, be krašto pla- 
čiau ir giliau. Vis dar buvau po ledu, vis dar nešama Pegnico, bet 
tuo pat metu kitokiame, ne konkrečios upės, vandenyje. Mane 
supo viso pasaulio, visos visatos vandenys, ir buvau net ne tiek 
vandenyje, kiek tapusi jo dalimi. Tapau neatskiriama nuo van- 
dens - įgavau vandeninį būvį. 

Kai žmonės miršta ir kažkaip grįžta atgal, visada pasakoja apie 
šviesos tunelį. Šito nepatyriau. Šviesa buvo, bet ne tunelyje, o 
visur aplinkui. Laikiausi švytinčiame ore, jis mane buvo iškėlęs, 
nors nebuvo žemės, taigi nebuvo nuo ko kelti. Tai buvo manyje, 

tai buvo mane persmelkę - buvau oras, buvau šviesa. Jaučiausi, 
tarsi būčiau oru plaukiantis vandeningas spindesys, nepaliauja- 
mas švytėjimas - nei šiltas, nei šaltas. Visiškai nebejaučiau savo 
kūno. 

Kai nebeegzistuoja kūnas, nebeegzistuoja ir laikas, nes laiko 
pojūtį turi tik kūnas. Mes retai pastebime turintys įgimtą laiko 
jausmą, kol jo neprarandame. Štai kodėl netekusieji atminties 
taip sutrinka, pirmąkart suvokę savo būklę. Ne dėl to, kad dingę 
jų prisiminimai, - mums visiems tenka tai patirti, - o dėl to, kad 
dingęs jų laikas. 

Pajutau kažkieno esimą. Tų esybių negalėčiau vadinti šmėk- 
lomis ar dvasiomis, nes jos buvo dar mažiau apčiuopiamos. Jos 
egzistavo vien dėl to, kad jas jutau. Bet „jutau“ - vėlgi netikslus 
žodis, nes kaip galėjau justi tai, kas buvo visiškai nematerialu? 
Kaip šviesa ir vanduo, jos buvo manyje. Jutau jas taip aiškiai, kad 
suvokiau manyje ne tik esant, bet ir visada buvus. Visą gyvenimą 
jų nepaisiau tartum iš savigynos paskatų. Panašiai galima klau- 
sytis pokalbio — negalėsi susitelkti į žodžius, jei tuo pat metu 
klausysiesi kitame kambario gale tiksinčio laikrodžio, automo- 
bilių ūžesio lauke, nuo kalno lipančio žmogaus žingsnių ir vy- 
riškio, sėdinčio šalia arbatą gurkšnojančios moters, kvėpavimo. 
Neįmanoma apdoroti visos tos informacijos, tad susitelki tik į 
pašnekovo žodžius. Tas pat yra su nesuskaitomais balsais žmo- 
gaus viduje. Klausaisi savo minčių ir neįsileidi visa kita. 

Bet dabar aš galėjau priimti kiekvieną balsą savyje. Galėjau 
girdėti visas tas esybes, ir jų bylojimas buvo tarsi auksiniai rati- 
lai. Jaučiau jų skonį - tai buvo ramybės skonis. Jos mane lietė, ir 
tas lytėjimas buvo kaip muzika. 

Dabar matai? Norėčiau paaiškinti, bet negaliu. Tai neįma- 
noma. Kiekvienas, kuris mano, kad gali apibūdinti amžinąjį die- 
viškumą, niekada jo nepatyrė. 

Iš viso spiečiaus atsiskyrė trys esybės ir išėjo priekin. Kad ir 
nebuvo prisiėmusios fizinių pavidalų, jas atpažinau, nors tada, 
kai dar buvo žmogiškos būtybės, savo kūniškame gyvenime bu- 
vau sutikusi tik vieną iš jų, tėvą Zunderį. Kitas buvo Meistras Ek- 
hartas, o trečioji - Mechtilda Magdeburgietė. 

Supratau, kad tai ne apgaulė, o dovana, kurią reikia priimti. 
Buvo savaime suprantama ir net guodė, kai tėvas Zunderis pa- 
reiškė, kad jam malonu vėl būti su manimi. Žodžių nereikėjo — 
buvo toks jausmas, kad jo mintys atnaujina, vėl iškelia iš atmin- 
ties manąsias. Taip pat bendravome ir su Meistru Ekhartu bei 
seserimi Mechtilda. Mūsų pokalbis buvo spindulingų virpesių 
kaleidoskopas. 

Jie paaiškino, kad atėjo ne manęs pasiimti, nes aš dar nepasi- 
ruošusi. Nemiriau taip, kaip dera, esu dar neužbaigta. Jie padė- 
sią man pasiekti būvį, kuriame būsiu pasiruošusi mirti, ir iki tos 
baigties jie bus paskirti mano mokytojais. 

Kodėl aš nepasiųsta į pragarą? - paklausiau mintimis. Aš nužu- 
džiau žmogų, kurį mylėjau. 

Ne taip viskas sutvarkyta. Ieva nusidėjo paragavusi vai- 
siaus, ji buvo nubausta už žmonijos nuopuolį. Kaip galima 
atpirkti tavo gyvenimo nuodėmes? 

Ne man tai spręsti. 

Kaip tik tau. Tavo kelias nuvedė tolyn nuo Dievui skirto 
gyvenimo, tavo ranka atnešė mirtį. Ar gailiesi? 

Ne. Net amžinojo dieviškumo būvyje prisiminiau savo gyve- 
nimą su tavim. Tegul taip pasielgdama sulaužiau vienuolystės įža- 
dus, išdaviau savo priorę ir Viešpatį Dievą, bet niekada neišdaviau 
savęs. Likau ištikima savo širdžiai ir niekada nesigailėsiu dėl savo 
meilės. Tai didžiausias žygdarbis mano gyvenime. 

Trys mano mokytojai suprato, kad laikysiuosi savo meilės tau 
iki gyvos galvos. Žinoma, jie tai matė ir anksčiau, pamatė ir dabar. 

Tavo širdis visuomet buvo nepriklausoma - tai didžiausia 
ir pražūtingiausia tavo dovana. Taigi tau bus paskirta atgaila 
per širdies atvašas. 

Tebūnie. 

Tu išmokai atiduoti visą širdį vienam žmogui, bet dar ne- 
moki ja dalytis su kitais. 

Prisipažįstu, tai tiesa. 

Tu būsi sugrąžinta į pasaulį ir tavo krūtinė bus pilna tūks- 
tančių širdžių. Turi visas jas atiduoti, kol liks tik viena. 

Kaip šito pasieksiu? 

Tos širdys turės būti išleistos iš tavo krūtinės ir tapti tau 
mirusios, rasdamos gyvenimą kituose. Šitaip įveiksi savo že- 
miškąją prigimtį ir pasiruoši susitikti su Kristumi. 

Nesuprantu, kokiu būdu turėsiu paleisti tas širdis. 

Sužinosi, koks tai būdas. 

O kai man liks tik paskutinė širdis? 

Jos tu negalėsi atskirti nuo savęs. Tą širdį turėsi atiduoti 
savo mylimajam. Jis turės ją priimti, bet negalės jos pasilikti. 
Turės ją paleisti - paleisti tave. Tik šitaip tu galiausiai būsi ati- 
duota Viešpačiui. 

Nesuprantu, kokiu tikslu į tai bus įtrauktas mano mylimasis. 

Tavo mylimasis supras tą tikslą. 

Tuo viskas ir baigėsi. Buvau atplėšta nuo amžinojo dieviš- 
kumo, per mane liovėsi sruventi šviesa ir vanduo ir buvau nu- 
blokšta atgal į šaltą, tamsų Pegnico srautą. 

Atsipeikėjusi gulėjau ant nugaros ir negalėjau atplėšti akių. 
Jos buvo užlydytos ledokšnių, ir prireikė kokių penkių minu- 
čių, kol atsiklijavo vokai ir įstengiau sumirksėti. Buvo ankstyvas 
rytas, pūga nurimusi. Bandžiau kalbėti, bet negalėjau išleisti nė 
garso, nes visas mano kūnas buvo suparalyžiuotas. Man dar nie- 
kada nebuvo taip šalta. 


ANDREW DAVIDSON a CHIMERA 4835 


Pradėjau judinti kojų ir rankų pirštus, ir pagaliau galūnės ėmė 
veikti. Įsakiau sau atsistoti ir ėmiau svirduliuodama vilkti kojas. 
Man už nugaros buvo kažkokia pašiūrė, už šimto pėdų stovėjo 
kaimiška troba. Klupdama pasukau jos link, kojos kliuvinėjo ne 
tik dėl to, kad buvo sustingusios, bet ir dėl to, kad rūbai sušalo į 
ragą. Iš kamino kilo dūmai, ir nežinau, ar būčiau pajėgusi žengti 
toliau, jei ne čia pat laukianti šiluma. Keliskart sudaviau kumš- 
čiu į duris, atsiliepė sodybos šeimininkė, o pamačius mane jai 
iš siaubo akys išvirto ant kaktos. Matyt, jai pasirodžiau atėjusi iš 
ano pasaulio pasišaukti gyvųjų. 

Supratusi, kad aš dar ne visai numirėlė, pasikvietė vyrą ir ėmė 
nuo manęs plėšti sušalusius drabužius. Senis pamaitino sriuba, 
o moteriškė įsupusi į antklodes trynė rankas ir kojas, kad į jas 
pritekėtų kraujo. Kai bent kiek atsigavau, visi trys pabandėm su- 
dėlioti, kas įvyko. Upė mane nunešė kelias mylias ir išplukdė į 
neužšalusią vietą. Senasis valstietis, visiškai atsitiktinai mane pa- 
matęs, pagavo ir išvilko kūną į krantą. Man akys stovėjo stulpu, 
plaukai buvo sušokę į ledines virves, kūne nebuvo jokių gyvybės 
ženklų. 

Valstiečiui atrodė, kad kiekvienas nusipelno būti padoriai pa- 
laidotas, dėl to ir ištraukė mane iš upės. Žemė buvo per daug įša- 
lusi kapo duobei kasti, tad, neturėdamas iš ko rinktis, nusprendė 
palikti mane pašiūrėje ir palaidoti atėjus pavasariui. Žinoma, 
nenorėjo į namus tempti negyvėlio, bet veikiau dėl praktinių 
sumetimų negu dėl prietarų. Atitirpęs kūnas tiesiog būtų pra- 
dėjęs dvokti. Visi kartu nusprendėm, kad vandenyje buvau taip 
sustingusi, jog atrodžiau negyva. Tokių dalykų yra buvę - būta 
nemažai atsitikimų, kai šaltame vandenyje išbuvęs žmogus at- 
gijo, nors jau seniai turėjo būti miręs. 

Buvau pas juos kelias dienas, bet nesakiau, kaip įkritau į upę. 
Tiesiog pasakiau, kad ėjau pasivaikščioti ir įlūžau. Kam reikėjo 

minėti Engeltalį, samdinius ar tris mano mokytojus. Vien jau 
mano išsigelbėjimą jiems buvo sunku suvokti. 

Tiek atsigavusi, kad galėjau keliauti, grįžau į kitą Pegnico 
krantą pasiimti paslėpto krepšio ir patraukiau į Maincą. Kur dar 
galėjau eiti? Apsigyvenau beginaže ir paskyriau gyvenimą kon- 
templiacijai ir maldai. Iš dalies tai buvo grįžimas į tą gyvenimą, 
kurį gyvenau, kol sutikau tave, bet mane buvo taip permainiusi 
tavo meilė, kad nebegalėjau vėl tapti tokia, kokia buvau. Nebesi- 
ėmiau knygdirbystės, nors ilgainiui užbaigiau savąjį Inferno ver- 
timą. Tai dariau iš savinaudos - ne dėl to, kad tariausi kurianti 
mane pergyvensiantį šedevrą, o dėl to, kad versdama jaučiausi 
esanti arčiau tavęs. 

Likusi mano istorijos dalis nereikšminga. Nugyvenau savo 
metus dalydama širdis, bet iki pat šios dienos negalėjau įsivaiz- 
duoti, kada baigsis mano atgaila, nes visada žinojau, jog negaliu 
atiduoti paskutinės širdies, kol vėl tavęs nesutiksiu. 


AXI! 


anku palei krantą išsirietęs bekraštis juodas vandenynas drie- 
kėsi į tolį, kol jo horizontas ištirpo naktyje. Kaip galėdamas 
švelniau ištariau: 

- Žinau, tiki, kad taip buvo, Mariana. Bet taip nėra. 

Ji žiūrėjo į smėlį. Jai užsmaugė gerklę, paskui išsiveržė prisi- 
pažinimas. 

— Mūsų kūdikis neišgyveno. 

Ji pakėlė akis į vandenyną, paskui vėl nuleido į smėlį. 

— Kai atsipeikėjau, kūdikis buvo... 

Užsidengė veidą rankomis — mačiau, kad nepajėgia į mane 
pažvelgti. 

— Tiesiog išėjęs, - pasakė ji. - Lyg niekada nebūčiau jo ne- 
šiojusi, lyg Dievo ranka būtų pasiekusi mano įsčias ir už bausmę 
išplėšusi iš jų kūdikį. 

— Kaip gali tuo tikėti. 

— Bandau netikėti. Stengiuosi — noriu tikėti, kad tai buvo ma- 
lonė. Kad tas kūdikis... - Ji tarė žodžius taip tyliai, kad vos girdė- 
jau. - Kad kūdikis mirė sušalęs lediniame vandenyje, o Dievas 
paėmė iš manęs tą vaikelį, kad man nereikėtų stoti akistaton su 


tiesa gyvųjų pasaulyje. 
— Jei tiki Dievą, - pasakiau susilaikydamas nuo įsišaknijusio 

polinkio pridurti, kad pats netikiu, — turi tikėti ir Jo gailestin- 
gumu. 

— Vis norėjau tikėti, kai šitaip manęs buvo pasigailėta, - verk- 
dama kalbėjo toliau. - Jei tai bausmė, būtų jau per daug. 

— Mariana, nebuvo jokio... 

— Mūsų vaikelis neišgyveno, - nenusileido ji. - Tai ne toks 
dalykas, kurį galima užmiršti, kad ir kiek metų sulauktum. 

Puikiai supratau, kad neverta toliau jos įtikinėti, jog tai tik vaiz- 
duotė. Tai buvo vienas iš tų ginčų, kurių tiesiog negalėjau laimėti. 

Akivaizdžiai kalbėdama ne su manim, o su savim, pridūrė: 

— Tai buvo malonė, turėjo būti malonė. Turėjo. 

Negalėdamas jos įtikinti, kad to viduramžių kūdikio niekada 
nebuvo, nusprendžiau sutelkti jos dėmesį į dabartinį mūsų gy- 
venimą. 

— Tu nemirsi, Mariana. Nėra trijų mokytojų. 

— Visos mano širdys atiduotos. 

— Jauti? - Paėmiau jos ranką ir pridėjau jai prie krūtinės. — 
Tavo širdis ir toliau plaka. 

— Kol kas. Kas bus paskui, priklauso nuo tavęs. - Valandėlę 
nukreipusi akis į vandenyną galiausiai sukuždėjo, nors arčiausi 
žmonės paplūdimyje buvo už keliasdešimties jardų: - Ar pa- 
meni, ką sakei, kai išėjau iš brolio Heinricho trobelės prieš atei- 
nant samdiniams? Pažadėjai, kad mūsų meilė nesibaigs. 

Nieko nesakiau, nenorėdamas jos dar labiau kurstyti, o ji nu- 
siėmė nuo kaklo pakabutį su strėlės antgaliu. 

— Jis visada buvo tavo, ir vieną dieną suprasi, ką su juo daryti. 

— Ašjo nenoriu, - pasakiau. 

Vis tiek įspraudė jį man į ranką. 

— Visą tą laiką jį saugojau, kad tau grąžinčiau. Jis tave saugos. 

Mačiau, kad neleis atsisakyti, tad paėmiau. Bet, kad nepama- 
nytų, jog šitaip patvirtinu jos pasakojimo tikrumą, pasakiau: 

— Mariana, netikiu, kad jį kadaise pašventino tėvas Zunderis. 

Ji padėjo galvą man ant peties ir pasakė: 

— Tu nuostabus melagis. 

Tada ji paklausė to, ko niekada nebuvo klaususi. 

— Ar tu mane myli? 

Mūsų kūnai buvo įsispaudę vienas į kitą, krūtinė lietėsi su 
krūtine. Esu tikras — ji jautė smarkiai tvinksinčią mano širdį. 
Įgimtasis randas šliejosi ten, kur po megztiniu sau ant krūties ji 
buvo išraižiusi mano vardą. 

Ar tu mane myli? 

Niekada neleidau sau garsiai pasakyti ko nors daugiau, išsky- 
rus tai, kad ji man rūpi. Sau aiškindavau, kad ir be žodžių žino, 
kaip yra iš tikrųjų. Bet iš tiesų tik buvau bailys. 

— Taip. 

Kaip ilgai norėjau prisipažinti. 

— Taip. Aš tave myliu. 

Atėjo laikas jos nebenuvilti, tad nubraukiau pašėlusias jos 
plaukų virkščias ir iš savo širdies tiglio išliejau žodžius, grynintus 
nuo tos akimirkos, kai pirmąkart ją pamačiau: 

— Visą gyvenimą laukiau tavęs, Mariana, tik to nežinojau, 
kol pasirodei. Nudegimas man buvo laimingiausias įvykis, nes 
jis atnešė tave. Norėjau mirti, bet pripildei mane tokios meilės, 
kad ji išsiliejo per kraštus ir negalėjau tau neatsakyti meile. Net 
nesuvokiau, kaip tai įvyko, ir neįsivaizduoju, kaip galėčiau tavęs 
nemylėti. Sakei - kiek daug reikia, kad kuo nors patikėčiau, bet 
aš tikrai tikiu. Tikiu tavo meile. Tikiu savo meile. Tikiu - kiek- 
vienas likęs mano širdies tvinksnis priklauso tau, ir tikiu — kai 
pagaliau paliksiu šį pasaulį, paskutinis mano atodūsis išeis kartu 
su tavo vardu. Tikiu, kad nieko daugiau nereikės, tik paskutinio 
mano žodžio - Mariana, ir žinosiu nugyvenęs gražų, gerą ir kilnų 
gyvenimą, ir tikiu, kad mūsų meilė truks amžinai. 

Valandėlę pabuvom tiesiog susikibę, paskui ji atsistojo ir 
žengė vandenyno link. Eidama mėtė nuo savęs drabužius ir mė- 
nulio šviesoje jos oda atrodė dar baltesnė. Priėjusi prie vandens 
buvo jau visiškai nuoga, švytėjo vaiduoklišku blyškumu. Tada 
atsigręžė ir stingdančiame šaltyje minutėlę pastovėjo veidu į 
mane po žaižaruojančiu žvaigždžių šerkšnu - tarsi stengdamasi 
įspausti sau į atmintį, kaip atrodau į ją žiūrėdamas. 

— Matai? - pasakė Mariana. - Tu turi Dievą. 

Ji nusisuko nuo manęs ir ėmė ramiai bristi į vandenyną. 
Vanduo apsėmė jai kojas, nugarą, greitai apgaubė tatuiruotus 
sparnus, juodai įsirašiusius į odos alebastrą. Ji palinko į priekį ir 
ėmė irtis į vandenyno platybes, o už nugaros driekėsi juoda jos 
plaukų kupeta. 
galiau bangos prarijo jos pečių baltumą. 

Po ketvirčio valandos Bugaca ėmė šiurpiai kaukti ir paklaikęs 
sukti ratus, maldaudamas manęs ką nors daryti. Bet aš sėdėjau, 
ir tiek. Tadjis metėsi į bangas pasiryžęs plaukti - pašaukiau atgal. 
Žinojau, kad vanduo per šaltas ir jau per vėlu. Jis manim tiek pa- 
sitikėjo, kad paklustų, bet nesiliovė unkštęs gulėdamas prie kojų. 
Vis tiek jo akyse buvo matyti viltis. Nes jis tarytum dar tikėjo — 
jeigu ilgiau palauks, galop tu pas mus išbrisi iš vandenyno. 


AAA!!! 


mėm vienu balsu šlovinti Sajuri, kokia ji nuostabiai graži su 

ilga suknele. Jos motina Ajako priekinėje eilėje verkė iš lai- 
mės, o tėvas Tošijakis pakėlęs ranką vis dangstė iš laimės virpan- 
čią apatinę lūpą. Kai Gregoras užmovė jai žiedą ant piršto, Sajuri 
nušvito dar neregėtai spindulinga šypsena. 

Vestuvės vyko rugpjūtį, sode po žydru dangumi be debesėlio. 
Laimė, dvelkė švelnus vėjelis - smokingas trukdė mano odai kvė- 
puoti. Specialiai buvo suorganizuota, kad pabroliai, tarp kurių 
buvau ir aš, per jungtuvių ceremoniją sustotų po kuplia guoba - 
tai buvo vienas iš daugybės kilnių gestų, man parodytų jauna- 
vedžių poros. Nors buvom artimai susidraugavę, vis tiek likau 
nustebintas, kad jie apskritai pakvietė mane į vestuvių puotą, bet 
nei Gregoras, nei Sajuri, rodos, neėmė į galvą, kad jų vestuvių 
nuotraukose bus pabaisa. 

Formaliai man buvo priskirta priešais stovinti pamergė, bet 
faktiškai mano palydovė buvo Džo Meredit. Jai iš esmės pavyko 
manęs neapjuokti, nepaisant milžiniško kiekio škotiško viskio, 
kurį vėliau suvartojo per pobūvį. Aišku, ji man sudarė kompa- 
niją be jokių romantiškų paskatų, bet pastaraisiais mėnesiais 
mes tiek laiko praleidom kartu. Kažkuriuo metu ji pamatė, kad 
iš tiesų gali mane pakęsti. Naujas mūsų tarpusavio supratimas 

virto kone draugyste, - nors nenorėčiau daryti toli siekiančių 
išvadų. 

Kaip vestuvių dovaną, Sajuri ir Gregorui įteikiau Morgengabe 
nybė, ir paklausė, ar ji iškalta Marianos Engel. Nemėginau aiš- 
kinti, kad, ko gero, ji mano darbo, taip pat nebandžiau aiškinti, 
kad, nepaisant jos amžiaus ir suskeldėjusio paviršiaus, tai geriau- 
sia dovana, kokią galėjau jiems dovanoti. 

Per puotą Sajuri neleido sau išgerti nė lašo šampano, nes jau 
buvo pradėjęs matytis nėštumas. Būta šiokių tokių diskusijų, ar 
kelti vestuves iki gimdymo, ar po jo, bet Gregoras - seno sukir- 
pimo vyriškis. Jis norėjo, kad vaikas būtų teisėtas, tad su Sajuri 
nuskrido į Japoniją ir ten nusisamdė vertėją, kad šis Tošijakiui 
perteiktų garbingus jo ketinimus. Sajuri galėjo padaryti tai pati, 
bet Gregoras nenorėjo, kad ji savo tėvui verstų jo prašymą iš- 
leisti už jo dukterį. Kai tėvas davė sutikimą, Ajako apsiverkė ir 
daugybę kartų lankstėsi atsiprašinėdama, nors Gregoras ne visai 
suprato, už ką. Ajako nusišluostė ašaras, ir sode prie namų visi 
išgėrė arbatos. 

Sajuri tėvai, rodos, nekvaršino sau galvos, nei kad ji gyvena 
užsienyje, nei kad išteka už svetimšalio, nei kad yra peržengusi 
šviežio Kalėdų pyrago amžių. (Iš tikrųjų, kaip pabrėžė Ajako, vis 
daugiau japonių išteka vyresnės, tad senmergystės riba jau nebe 
dvidešimt penkeri. Dabar vienišos moterys, peržengusios tris- 
dešimt vienų metų amžių, vadinamos Naujųjų metų sutiktuvių 
makaronais.) Sajuri tėvai prieš jai ištekant kiek nerimavo tik dėl 
vieno - kad ji nusprendė pasirinkti vyro pavardę. Tarpusavyje 
jie padejavo, jog Sajuri Hnatiuk skamba labai jau nepoetiškai, ir, 
nepaisant visų pastangų, niekaip negalėjo išmokti taisyklingai 
tarti tą pavardę. 

Į dienos pabaigą turėjau progą kelias minutes šnektelėti su 

ponia Midzumoto, Sajuri atliekant vertėjos vaidmenį. Sajuri 
motinai jau buvo pasakiusi apie Marianos Engel išėjimą šį pa- 
vasarį, tad Ajako pareiškė man nuoširdžią užuojautą. Kai jai 
už tai padėkojau, pamačiau, kaip ją pribloškė urzgiantis mano 
balsas, bet ji buvo per daug mandagi ir apie tai neužsiminė. Tik 
tolydžio didėjo jos šypsenos apimtis ir akimirksniu supratau, 
iš kur tas Sajuri manieringumas. Mes keletą minučių maloniai 
pasišnekučiavom ir aš Ajako patikinau, kad jos duktė sukurta 
laimingam vedybiniam gyvenimui, nepaisant fakto, kad Gre- 
goras net su smokingu beviltiškai primena burunduką. Už šitą 
pasakymą Sajuri man kumštelėjo į ranką, bet, rodos, vis tiek 
tiksliai jį išvertė. Jos motina pritardama entuziastingai linksėjo 
galva: „Taip taip taip taip taip taip taip!“ Visą tą laiką ji buvo 
pakėlusi ranką prie burnos, tarsi bandydama susilaikyti ne- 
prunkštelėjusi. 

Mūsų pokalbiui artėjant į pabaigą ponia Midzumoto paskutinį 
kartą žemai nusilenkė reikšdama užuojautą. Pasišalindama ji man 
viltingai nusišypsojo, uždėjo ranką Sajuri ant pilvo ir pasakė: 

— Rine tenšo. 

Sajuri nebuvo lengva tai išversti - anot jos, arčiausiai tikrosios 
prasmės būtų „viskas grįžta arba „gyvenimas kartojasi. Sajuri 
pridūrė, kad tokios rūšies posakius senos japonės vartoja tada, 
kai tariasi esančios didesnės budistės, nei yra iš tikrųjų. Iš nuo- 
dingo žvilgsnio, kurį motina metė dukteriai, man pasirodė, kad 
Ajako angliškai supranta geriau, negu dedasi. 

Bet paėjėjusios į šalį jos meiliai apsikabino. Ajako, kaip at- 
rodė, greitai atleido dukteriai pastabą apie senas japones, o Sa- 
juri lygiai taip pat greitai motinai atleido juoką dėl Gregoro pa- 
našumo į burunduką. 

Vietos pareigūnai tris dienas vandenyno pakrantėje ieškojo din- 
gusios Marianos Engel, bet kūno nerado. Nieko nerado, tik be- 
galines vienišas vandens platybes. Didysis paieškų vandenyne 
keblumas - neišeina iššukuoti viso ploto, ir atrodė, tartum van- 
duo būtų nuplovęs visus jos gyvenimo pėdsakus, bet atsisakęs ir 
kaip nors patvirtinti jos mirtį. 

Mariana Engel nebuvo apsidraudusi gyvybės, bet įtarimai vis 
tiek man krito. Ir visai pagrįstai: nelikus nė šešių mėnesių iki savo 
dingimo ji pakeitė testamentą, įvardydama mane kaip pagrindinį 
paveldėtoją. Tokia padėtis nepatiko policijai, juo labiau kad tą 
vakarą, kai ji dingo, buvau kartu. Jie išsamiai mane apklausė, bet 
tyrimas parodė, kad aš neturėjau jokių žinių apie testamentą, o 
paaugliai, paplūdimyje gėrę alų, paliudijo, kad tas „apdegęs bi- 
čas“ ir „tatuiruota pana nenormaliais plaukais“ dažnokai atei- 
davo vėlų vakarą. Jie patvirtino, kad ji dažnai plaukiodavo, bet 
kokiu oru. Būtent tą vakarą, esą, aš nieko daugiau nedaręs, tik 
sėdėjęs paplūdimyje, o aplink ratais bėgiojęs šuo. 

Džo irgi pakalbėjo mano naudai. Jos žodis buvo juo labiau 
svarus, nes ji buvo ne tik Marianos Engel turto patikėtinė, bet 
ir tas asmuo, kurį aš pakeičiau testamente. Nepaisant to, Džo 
nepaprastai palankiai atsiliepė apie mano asmenines savybes 
ir policijai pasakė nė kiek neabejojanti, jog Mariana Engel ir aš 
mylėjome vienas kitą. Patvirtinusi, kad aš nežinojau apie testa- 
mento pakeitimus, ji dar pridūrė: „Maniau, turiu marias laiko su 
Mariana išgvildenti šį klausimą. Nesitikėjau, kad ją taip greitai 
ištiks m...tis.“ 

Džo Meredit gali vartoti žodžius, kurių aš negaliu rašyti. To- 
kius kaip m...tis. Tokius kaip sav...udybė. Nuo tų žodžių pasidarau 
bailys. Užrašyti jie daug labiau priartėja prie tikrovės. 

Teisinės procedūros truko beveik visą vasarą, bet iš tiesų ma- 
žai jų paisiau. Man buvo tas pat, ką policija nusprendė, kokia 
atsakomybė man tenka dėl jos dingimo, ir buvo tas pat, ką teisi- 
ninkai kalba apie testamentą. Galop Džo turėjo man nusamdyti 
nepriklausomą advokatą, nes be patarėjo būčiau pasirašęs bet 
kokį pakištą dokumentą, lygiai kaip ligoninėje, kai mano prodiu- 
savimo bendrovei buvo paskelbtas bankrotas. 

Mariana Engel testamentu man paliko beveik viską, įskaitant 
namą ir visą jame esantį turtą. Net Bugacą. Džo, nepaisant iš- 
tarnautų metų tvarkant Marianos Engel piniginius reikalus, gavo 
tik galerijoje jau esančias skulptūras. 

Batų dėžučių kolekcijoje virš klozeto bakelio radau keliolika 
banko sąskaitų knygelių - tose sąskaitose buvo šimtai tūkstan- 
čių dolerių, ir jie dabar priklausė man. Mariana Engel neturėjo 
jokių skolų - gal dėl to, kad nė vienai finansų institucijai ji ne- 
buvo priimtina dėl kredito rizikos. Aptikau ir pluoštą kvitų - jie 
atskleidė tiesą apie mano vienvietę ligoninės palatą. Tai nebuvo, 
kaip sakė Nenė, laimingas atsitiktinumas, dėl kurio palata liko 
laisva ir ji galėjo atlikti tyrimus, kaip atskira erdvė padeda ligo- 
niams sveikti. Nepasitvirtino ir andainykštis mano spėjimas, kad 
buvau perkeltas į vienvietę palatą pirmiausia dėl to, kad Nenė 
norėjo atriboti Marianą Engel nuo kitų ligonių. Iš tikrųjų buvo 
kitaip — už vienvietę palatą sumokėjo Mariana Engel, kad nie- 
kieno netrikdoma galėtų man pasakoti savo istorijas. Tiesiog ji 
niekada man apie tai nepasakė. 

Paveldėtas turtas tam tikrą metų skaičių negalėjo tapti mano, 
nes nebuvo rasta kūno. Tik praėjus pakankamam laikui galės 
būti išduotas Marianos Engel „tikėtinos m..ties liudijimas“, o iki 
to laiko jos sąskaitos bus įšaldytos. Laimė, teismai nustatė, kad 
aš galiu toliau gyventi tvirtovėje, nes dar iki jos dingimo tai buvo 
pagrindinė mano gyvenamoji vieta. 

Vietos laikraščiuose ir net vienur kitur tarptautinėje spaudoje 
pasirodė trumpų straipsnių apie protine liga sirgusios, bet ne- 
paprastai talentingos skulptorės dingimą. „Laikoma m..usia“, — 
taip visi sakė. Kadangi niekas taip nepapuošia menininko vardo 
kaip tragiška baigtis, Džo per rekordiškai trumpą laiką pardavė 
galerijoje likusias statulas. Nors taip darydamas pažeidžiau tes- 
tamento sąlygas, atidaviau Džo beveik visas tvirtovėje likusias 
skulptūras. (Pasilikau tik savo statulą ir kelis mėgstamiausius 
groteskus.) Mano advokatas tam prieštaravo, bet neatrodė, kad 
policija stebėtų mano veiksmus. Buvo įprasta prie mūsų namų 
matyti atvažiuojančius ir nuvažiuojančius sunkvežimius, tad 
niekas iš kaimynų neatkreipė nė menkiausio dėmesio, kai buvo 
išvežtos dar kelios statulos. Kai Džo jas pardavusi atnešė čekį, 
atskaičiusi savo komisinius, aš įspraudžiau atlygį atgal jai į ranką. 

Ji to nusipelnė labiau nei aš. Net įšaldžius banko sąskaitas tu- 
rėjau gyvenimui į valias pinigų. 

Nepaisant padrikokos mąstysenos, Mariana Engel buvo nu- 
mačiusi, kad gali ne visada būti su manimi ir mane išlaikyti. Po 
jos dingimo radau voką su užrašytu mano vardu - jame buvo 
man prieinamo banko seifo raktas. Atrakinęs seifą radau jame 
daugiau negu pakankamai grynųjų, kad užtektų visoms mano 
reikmėms, kol įsigalios testamentas. 


Seife buvo dar du daiktai. 


Galiausiai policija nustatė, kad dėl Marianos Engel dingimo aš 
nekaltas. Bet tai buvo netiesa. 

Aš nužudžiau Marianą Engel. Nužudžiau ją lygiai taip pat, 
kaip būčiau nužudęs pakeldamas ginklą ar įpildamas nuodų. 

Jai einant vandenyno link, žinojau, kad eina ne paplaukioti. 
Žinojau, kad ji negrįš, ir neapsimetinėsiu, kad buvo kitaip. Ir vis 
tiek nieko nedariau. 

Nieko nedariau, nes ji kadaise prašė šitaip jai įrodyti mano 
meilę. 

Aš ją galėjau išgelbėti keliais žodžiais, ir to būtų pakakę. Jei 
būčiau pasakęs neiti į vandenį, ji nebūtų įgyvendinusi savo su- 
manymo. Būtų grįžusi pas mane, nes trys mokytojai jai buvo 
prisakę, kad aš turiu priimti paskutinę jos širdį, bet kartu ir pa- 
leisti, paleisti ją pačią. Mažiausios pastangos ją sustabdyti būtų 
buvusios palaikytos nenoru ją paleisti, tad nieko daugiau man 
nereikėjo daryti, tik ištarti: Sugrįžk, Mariana. 

Aš to nepadariau ir dabar esu pasmerktas gyventi žinoda- 
mas, kad neištariau dviejų paprastų žodžių, kurie būtų išgelbėję 
jai gyvybę. Esu pasmerktas žinoti, kad per teismą nebandžiau 
jos priverstinai gydyti, kad per mažai stengiausi į maistą įmai- 
šyti vaistus, kad antrankiais neprirakindavau prie lovos, kai jos 
akmenkalystė tapdavo nebevaldoma. Tiesiogine prasme yra de- 
šimtys veiksmų, kurie būtų apsaugoję ją nuo m..ties, ir viso to aš 
nepadariau. 

Mariana Engel tikėjo, kad prieš septynis šimtus metų ji mane 
nužudė, nužudė iš gailesčio, bet tai buvo išgalvota istorija. Iš 
tikrųjų aš ją nužudžiau šiame gyvenime: ne iš gailesčio, o dėl ne- 
veiklumo. Ji tikėjo išsivaduojanti iš atgailai jai skirtų širdžių ne- 
laisvės, bet aš viską kuo puikiausiai suprantu. Nesu šizofrenikas. 
Ir vis tiek nepajudinau piršto. Tuščiai. Žudikiškai. 

Ši tiesa man kasdien keliskart iškyla prieš akis, — bet tik tiek ga- 
liu atlaikyti. Kartais net mėginu viską užrašyti, kol neišsprūdo iš 
atminties, bet paprastai ranka ima drebėti dar nepradėjus rašyti. 
Netrukus pradedu vėl meluoti, bandau save įtikinti, jog įsivaiz- 
duojamą Marianos Engel praeitį kaip faktą įteisina vien tai, kad 

ji karštai tuo tikėjo. Bandau racionaliai aiškinti, kad kiekvieno 
žmogaus praeitis yra ne kas kita kaip jo pasirinktų prisiminimų 
rinkinys. Bet širdyje žinau, kad tai tik gynybos mechanizmas, 
kurį susikonstravau vien tam, kad galėčiau su savimi gyventi. 
Viskas, ko iš manęs reikėjo, tai ištarti: Sugrįžk, Mariana. 


Žodis „paleografija“ susideda iš graikiško palaios (senas) ir graphia 
(raštas), taigi nieko keista, kad paleografai tyrinėja senovinius 
raštus. Rankraščius jie klasifikuoja pagal rašyseną (raidžių dydis, 
pasvirimas, plunksnos vedžiojimas), taip pat pagal rašomąsias me- 
džiagas (papirusas ar pergamentas, ritinys ar kodeksas, rašalo ti- 
pas). Patyręs paleografas gali pasakyti, keli žmonės rašė rankraštį, 
įvertinti jų gebėjimus ir dažnai gali rankraštį priskirti konkrečiam 
regionui. Tyrinėdami religinius raštus, kartais jie gali nustatyti ne 
tik konkretų skriptoriumą, bet ir patį raštininką. 

Neseniai pasinaudojau dviejų žymiausių pasaulio paleografų 
paslaugomis: vienas — vokiečių, kitas - italų viduramžių doku- 
mentų specialistas. Nusamdžiau juos įvertinti rankraščius, ku- 
riuos kartu su grynaisiais radau banko seife. 

Tai buvo du „Pragaro“ egzemplioriai, abu rankraštiniai, tik ra- 
šyti skirtingos rankos: vienas italų, kitas vokiečių kalba. Neišma- 
nančia mano akimi, abu atrodė kelių šimtmečių senumo. 

Prieš minėdamas abiem paleografams, kokį rankraštį norėčiau 
jiems pateikti įvertinti, pareikalavau juos pasirašyti griežtą susita- 
rimą neviešinti šios informacijos. Abiem tiems žmonėms mano 
reikalavimas pasirodė neįprastas, beveik komiškas, bet jie sutiko 
pasirašyti. Galima spėti, jog iš profesinio smalsumo. Bet kai jiems 
pateikiau tuos rankraščius, abu akimirksniu suprato, kad rankose 

laiko kai ką nepaprasta. Italas iš susijaudinimo susikeikė, o vokie- 
čiui truktelėjo burnos kampučiai. Aš apsimečiau ničnieko neži- 
nąs apie tų knygų kilmę ir nepasakiau, iš kur jas gavau. 

Kadangi „Pragaras“ iškart buvo skaitytojų pamėgtas, tarp iš- 
likusių keturioliktojo amžiaus nuorašų tai vienas dažniausių vei- 
kalų. Italas paleografas beveik neabejodamas pasakė, kad mano 
egzempliorius yra vienas seniausių, gali būti, atsiradęs per pirmą 
dešimtmetį nuo kūrinio paskelbimo. Jis meldė leisti patvirtinti iš- 
vadas pasitarus su kitais specialistais, bet aš jo prašymą atmečiau. 

Vokietis nebuvo toks greitas nustatyti vertimo amžių, iš da- 
lies dėl to, kad pirminiai jo tyrimai pateikė tam tikrų gluminančių 
prieštaravimų. Pirmiausia, jis stebėjosi, kaip toks gerai išsilaikęs 
rankraštis galėjo taip ilgai būti nepastebėtas. Antra, paaiškėjo, 
kad visas veikalas rašytas viena ranka, o turint omenyje doku- 
mento apimtį, tai itin neįprasta. Trečia, kad ir kas rašė tą knygą, 
tai buvo itin gabus žmogus. Ne tik nepaprastai gražus šriftas, bet 
ir vertimas geresnis už daugelį dabartinių - jei ne geriausias. Bet 
labiausiai trikdantis yra ketvirtas punktas: medžiaginiai rankraš- 
čio elementai - pergamentas, rašalas, rašysena - rodo, kad jis 
buvo sukurtas Vokietijos Reino regione galbūt jau pirmoje XIV 
amžiaus pusėje. Jei tai tiesa, — nors taip nelabai gali būti, — tai 
reikštų, kad mano rankraštis keliais šimtmečiais lenkia bet kurį 
žinomą „Pragaro“ vertimą į vokiečių kalbą. 

— Taigi, matote, aš greičiausiai tiesiog apsirinku. - Jo balsas 
virpėjo. - Greičiausiai! Nebent... nebent... 

Vokietis paprašė leidimo nustatyti pergamento ir rašalo am- 
žių radioaktyviosios anglies metodu. Kai daviau sutikimą, jo 
veide pasirodė toks orgazmiškas džiaugsmas, jog išsigandau, kad 
jis galo negautų. 

— Danke, danke schėn, ich danke Ihnen vielmals! 

Atlikus tyrimus ir nustačius, kad pergamentas gali būti paga- 

mintas 1335-aisiais, plius minus dvidešimt metų, vokiečio nuo- 
taika pakilo dar keliais laipsniais. 

— Tai atradimas, kuris peržengia visus mano... mano... 

Jis negalėjo rasti žodžių stulbinamam džiaugsmui išreikšti — 
tas vertimas buvo atliktas kelios dešimtys metų po Dantės ori- 
ginalo pasirodymo. Nusprendžiau, kad neskaudės, jeigu leisiu 
daryti tolesnius tyrimus, ir net nukreipiau vokietį tam tikra kryp- 
timi: pasiūliau jam tyrinėjant atkreipti dėmesį į Engeltalio skrip- 
toriumą. Vokiečio burna vėl truktelėjo ir jis grįžo prie darbo. 

Kai po kelių savaičių susisiekėm, regis, jis buvo galutinai įsi- 
tikinęs, kad jo tyrimų objektas yra neįtikėtinas dokumentas. 
"Taip, patvirtino jis, daug kas rodo, kad tas veikalas yra Engeltalio 
darbo. Taip, pagal daugelį požymių jis priskirtinas raštininkei, 
kiek žinoma, dirbusiai maždaug nuo 1310 iki 1325 metų. Tiesą 
sakant, toji raštininkė vokiečių misticizmo tyrinėtojams yra tam 
tikra mįslė: jos literatūrinių pirštų atspaudų galima rasti daugy- 
bėje dokumentų, jos talentas pranoko daugelio jos amžininkų 
gabumus, tačiau niekur neaptiktas jos vardas. Tokia paslaptis 
galėjo būti išsaugota tik bendromis tuometės priorės ir armari- 
jės pastangomis, bet, turint omenyje, kaip Engeltalis didžiavosi 
savo literatūrine reputacija, kyla didžiulis klausimas: dėl ko toji 
vienuolė buvo šitaip slepiama? 

Visa tai kalbant vokiečiui net ūsai krutėjo, tačiau jis pridūrė, 
kad kai kurie duomenys prieštarauja Engeltalio hipotezei. Šis 
pergamentas yra kitoks negu kitų tame vienuolyne rastų doku- 
mentų, rašalas taip pat atrodo kitokios sudėties. Taigi rankraščio 
meistrystė, kaip aiškino vokietis, leidžia jį sieti su Engeltaliu, bet 
to neleidžia medžiagos. Ir, anot jo, kažin ar reikia pridurti, jog 
beveik neabejotinai Engeltalis neturi jokios sąsajos su didžiąja 
Dantės poema. 

- Jei suprantate, ką noriu pasakyti, - ji buvo ne iš tos aplinkos. 

Negana to, kad parašyta itališkai, anuomet tai atrodė kaip visiška 
šventvagystė. 

Tartum drovėdamasis vokietis paklausė, ar negalėčiau jam 
pateikti daugiau „užuominų . Paaiškėjo, kad galėčiau. Pasiūliau 
jam nukreipti dėmesį nuo Engeltalio į Mainco miestą ir pasido- 
mėti maždaug nuo 1325 metų privačiai gamintomis knygomis. 
Pasakiau, kad toji raštininkė galėjo būti minima Marianos vardu. 
Nuo šių naujų žinių svorio tankūs vokiečio antakiai susimetė tar- 
puakyje ir jis ėmė melste melsti pasakyti, kaip galiu daryti tokias 
konkrečias prielaidas. Pasakiau, kad tai tik nuojauta. 

Jis kone mėnesį ieškojo rankraščių, atitinkančių mano nuro- 
dytus parametrus. Dažnai skambindavo, kartais informuodavo 
apie padarytą pažangą, bet dažniausiai skundėsi, kad dėl susita- 
rimo neviešinti žinių jam surištos rankos. 

— Ar bent įsivaizduojate, kaip sunku pateikti užklausą dėl to- 
kių dokumentų, kai negaliu paaiškinti, kam man jų reikia? Negi 
manote, kad aš paprastai nueinu į biblioteką ir užsisakau ketu- 
rioliktojo amžiaus knygų? 

Jaučiau, kad jis - su mano leidimu ar be jo - jau ketina pradėti 
apie tai kalbėtis su savo kolegomis, tad pareiškiau, kad jo tyrimai 
baigti. Maniau, trenks man į veidą, bet, užuot trenkęs, ėmė mal- 
dauti: 

— Tai vienas didžiausių istorijoje šios srities atradimų... toli 
siekiančios išvados... gali iš esmės pakeisti mūsų prielaidas apie 
vertimus į vokiečių kalbą... 

Aš ir toliau atsisakinėjau, tad jis pakeitė taktiką. Meldė duoti 
tyrimams dar kelias dienas - guldau galvą, merkė man akį. At- 
sisakiau patenkinti ir šį prašymą būdamas tikras, kad tą laiką jis 
panaudos pasidaryti aukštos kokybės originalo kopiją. Kai pa- 
reikalavau tučtuojau atiduoti mano rankraštį, jis pagrasino pa- 
viešinti šią naujieną. 

— Teisinis susitarimas yra niekas, palyginti su šitokia dovana 
literatūros pasauliui! 

Pasakiau, kad jo jausmai didžiai pasigėrėtini, tačiau jeigu jis 
bent žodžiu prasitars, aš nieko nepaisydamas suvarysiu jį į bank- 
rotą. Į tai jis atsakė, kad Dantė turėtų tokiems kaip aš paskirti dar 
vieną pragaro ratą. 

Mėgindamas bent kiek paglostyti žmogui savimeilę, patiki- 
nau: jeigu kada nors viešai pateiksiu šį vokišką „Pragaro“ ver- 
timą, paskelbsiu ir apie visus jo atliktus tyrimus. Tiksliau, papra- 
šysiu jį tuo pat metu paskelbti savo atradimus, tad iš jo nebus 
atimta galimybė sulaukti akademinio pripažinimo. Čia vokietis 
nepaprastai mane nustebino. 

— Man mažiausiai rūpi, ar jūs kaip nors mane paminėsite. Tai 
tiesiog per didelis atradimas, kad jį būtų galima slėpti. 

Iki pat šios dienos nežinau, ką toliau darysiu su Marianos En- 
gel man paliktais „Pragaro“ egzemplioriais. Kartais davęs valią 
vaizduotei sau žadu, kad itališką nuorašą pasiimsiu į kapą: jei 
netyčia dar kartą sutikčiau Frančeską Korselinį, grąžinčiau jam 


tėvo knygą. 


Sutikau pasidaryti dirbtinius kojų pirštus, bet atsisakiau dirb- 
tinių rankų pirštų: kojų pirštai padeda laikyti pusiausvyrą, o 
rankų pirštai būtų vien tuštybė. Be to, tokiam kūnui kaip mano 
dirbtiniai rankų pirštai būtų tas pat kaip nauji žibintai sudaužy- 
tam automobiliui. 

Dar būtų ką veikti norint pataisyti mano išvaizdą - nedide- 
lės operacijos ir koreguojamosios procedūros galėtų užglaistyti 
šiurkščiausius kampus. Plastikos chirurgas siūlė iš mano pa- 

ties šonkaulių kremzlių rekonstruoti ausis arba pritaisyti ausų 
protezus, kurie atrodo kaip tikros ausys. Bet, kaip ir dirbtiniai 
rankų pirštai, pseudoausys neturėtų funkcionalios paskirties: 
nei kremzlės, nei plastikas nesugrąžintų klausos. Teoriškai su 
jomis jausčiausi labiau panašus į žmogų, nes neva normaliau at- 
rodyčiau, bet, kai prisidėjau ausų protezus, su jais pasijutau kaip 
ponas Bulviagalvis. O prie faloplastikos - naujo penio sukons- 
travimo chirurginiu būdu - tiesiog dar nepriėjau. Gal kada nors, 
o kol kas man pakaks operacijų. Pavargau. Šiomis dienomis dak- 
tarei Edvards taip ir pasakiau: 

— Pakaks. 

— Suprantu, - atsakė ji. O tada Nenės veide pasirodė man ge- 
rai pažįstama išraiška, kuri atsirasdavo jai sveriant, kas geriau — 
pasakyti tiesą ar nutylėti. Kaip visada, ji pasirinko tiesą. - Kartą 
jūs klausėte, kodėl pasirinkau nudegimų skyrių. Ketinu jums pa- 
rodyti tai, ko nesu rodžiusi jokiam kitam pacientui. 

Ji nusivilko baltą chalatą ir atsmaukusi palaidinukę atidengė 
didžiulį išvešėjusį randą, apimantį visą dešinę liemens pusę. 

— Tai atsitiko, kai buvau ketverių. Truktelėjau nuo viryklės 
verdantį puodą. Randai mus padaro tuo, kas esame. 

Ir išėjo iš kabineto. 

Taigi pasilikau Didžiosios depresijos dulkių katilą vietoj žmo- 
giško kiaušo. Mano viršugalvis — tarsi viesulo nuplaktas bevaisis 
laukas, susimetęs į purvo rieves. Čia mainosi subtilūs raudoni 
ir rudi atspalviai. Viskas sudžiūvę, sunykę, tarsi oda būtų metų 
metus nemačiusi lietaus. Išvagotame mano kaukolės peizaže siū- 
ruoja keletas atkaklių plaukų kuokštų, tarsi užsilikusios piktžo- 
lės, nenumanančios, kad joms buvo skirta žūti. 

Mano veidas - išdeginta ražiena. Kadaise tokios sodrios lū- 
pos dabar sukembusios kaip sudžiūvę sliekai. Nuo medicinoje 
vartojamo mikrostomijos termino jų bjaurumas nesumažėja. Ir 

vis tiek man geriau šita burna negu ta, kurią turėjau, nes šita 
burna Marianai Engel pasakiau, kad ją myliu. 

Ikinudegiminis mano stuburas buvo tvirtas, ponudegiminiu 
laikotarpiu jį buvo pakeitusi gyvatė. Dabar gyvatės nebėra, ir aš 
iš naujo atrandu savo stuburą, o tai gera pradžia. Mano dešinė 
koja privaryta metalinių kaiščių, ir galėčiau juos laikyti geleži- 
niais pančiais, nukaltais iš mano sudaužyto automobilio liekanų. 
Jei būčiau norėjęs, galėčiau visur su savimi valkioti savo avariją. 
Nepanorau. 

Mankštinuosi dar uoliau negu pirma. Kelis kartus per savaitę 
Sajuri mane vedasi į vietinį baseiną ir ten surengia treniruotę. 
Vanduo, mažindamas sąnariams tenkantį krūvį, savaime teikia 
žvalumo. Tomis dienomis, kai neinu į baseiną, Sajuri užpakali- 
niame kieme moko mane šokuoti. Įsivaizduoju, koks galvosū- 
kis žiūrovams iš Šv. Romano pusės. Ką jie sau mano apie kieme 
straksinčią pabaisą, gainiojamą mažutės japonės? Kartais mane 
pamato tėvas Šanahanas ir pamoja, aš visada pamoju atgal. Nu- 
sprendžiau nejausti jam antipatijos, nors jis ir kunigas. 

Po treniruočių atvažiuoja Gregoras paimti Sajuri ir mes trise 
geriame arbatą. Per pastarąjį mūsų pasisėdėjimą pasidalijau nau- 
jiena, kad bus išspausdinta ši knyga. Jie nenutuokė, jog rašau šį 
pasakojimą, - slėpiau tai, nes nežinojau, ką veiksiu jį užbaigęs. 
Kad ir nuslėpiau abu „Pragarus“, nutariau šią knygą paleisti į pa- 
saulį. Vis dar abejoju, ar gerai darau, - mano jausmai šiuo atžvil- 
giu dažnai mainosi, - bet tylėti per didelė kančia. 

Mano draugai pakiliai sutiko šią naujieną, nors Sajuri prisi- 
pažino, kad angliškai dar skaito ne taip greitai, kaip norėtų. Pas- 
kui užsidegusi sugriebė vyrą už rankos, tarsi ją būtų aplankiusi 
nuostabiausia mintis gyvenime. 

- Palauk! Ar tu man ją kas vakarą skaitysi prieš miegą? Šitaip 
vienu metu sužinosim tą istoriją! 

Gregoras iš pažiūros kiek susidrovėjo dėl Sajuri reiškiamų 
jausmų, bet jį nuraminau, kad man tai atrodo puiki mintis, ir pri- 
dūriau: 

- Jūs net šį tą sužinosite apie savo vestuvių dovanos istoriją. 

Aš esu daugiau negu mano randai. 


Grįžęs namo po jos dingimo pirma apie tai pranešiau polici- 
jai, o paskui nusileidau į dirbtuvę perskaityti, ką Mariana Engel 
iškalė ant mano statulos pjedestalo. 


Dū bist min, ich bin din: 

es solt dū gewis sin; 

dū bist beslozzen in minem herzen, 
verlorn ist daz slūzzelin: 

dū muost och immer darinne sin. 


„Tu mano, aš tavo - neabejok. Tave užrakinau savoj širdy, 
rakto nebėr - išmestas jis: mano širdy tu pasiliksi visados.“ 


Pirmoji žinoma „Dieviškosios komedijos“ vokiška versija (Die 
gėttliche Komėdie) yra 1767-1769 metais pasirodęs Lebrechto 
Bachenšvanco vertimas, o mano turimas „Pragaro vertimas už 
jį senesnis keturiais šimtais metų. Tai nuostabu, tačiau vargu ar 
įrodo, kad keturioliktojo amžiaus pirmoje pusėje šią knygą iš- 
vertė Mariana Engel; tai rodo tik tiek, kad kažkas tai padarė. Bet 

jeigu vertėja ne Mariana Engel, kaip ta knyga atsidūrė jos banko 
seife? Kaip ji egzistavo beveik septynis šimtus metų ir visiškai 
niekur nebuvo paminėta? Kaip ir daug ko, šito aš nežinau. 

Tiek daug rašau apie vokišką vertimą, kad galite pagalvoti, jog 
itališkas originalas niekuo neypatingas, išskyrus savo amžių. Pati- 
kėkite, yra toli gražu ne taip. Šis rankraštis turi tam tikrų defektų, 
kurie man labai įdomūs, nors ir mažina jo piniginę vertę. 

Akivaizdu - ši knyga kadaise buvo patekusi į ugnį. Puslapių 
kraštai apsvilę, bet ugnis taip giliai neįsliuogė vidun, kad išde- 
gintų bent vieną žodį. Kažkodėl ta knyga išvengė didesnės žalos 
nuo ugnies; beje, ji turi ir kitą, akivaizdesnį, trūkumą. 

Knygos viršelyje yra ilgas pjūvis, paliktas aštraus įrankio. Gal- 
būt peilio ar strėlės. Pjūvis eina kiaurai per knygos kūną, taigi 
atvertus viršelį pirmajame puslapyje matyti beveik tokio pat dy- 
džio prorėža. Toji prorėža, esanti kiekvieno puslapio viduryje, 
toliau verčiant knygą mažėja. Kitoje viršelio pusėje knyga paty- 
rusi tik menką išeinamąją žaizdą - akivaizdu, kad storas rank- 
raštis pristabdė aštrų įrankį. 

Prireikė daug laiko, kol sukaupęs drąsą nusiėmiau nuo kaklo 
grandinėlę ir į rankraščio viršelį įstačiau strėlės antgalį. Jis lengvai 
įslydo tarsi raktas, radęs savo spyną. Stipriau stumtelėjau ir knyga 
prarijo strėlės antgalį, pro užpakalinį viršelį kyšojo pats smaigalys. 

Šiomis dienomis mėgstu vaizduotis: jei žmogus galėtų kaip 
pro duris įeiti pro plyšį knygos viršelyje, patektų tiesiai į „Pra- 
garo“ širdį. 


Mes su Džo dėl įvairių priežasčių nusprendėm neturėti Ma- 
rianos Engel kapo, bet daugiausia lėmė dvi priežastys. Pirma, 

būtų keistas kapas, kuriame nebūtų ko laidoti. Antra, kas dar, be 


mūsų, lankytų tą kapą? 
Aš nenoriu lankyti kapo. 


Kas rytą atsibudęs randu prie kojų miegantį Bugacą. Pašeriu 
žalia kasa ir tada abu automobiliu keliaujam prie vandenyno. 

Žiūriu, kaip virš vandenyno teka saulė. Tai mano budynės, 
valanda, skirta prisiminti Marianą Engel, ir vienintelis dienos 
metas, kai būnu tiesioginiuose saulės spinduliuose. Per daug 
saulės mano odai nesveika, bet mėgstu veidu jausti šilumą. 

Bugaca paprastai bėgioja pakrante, dantimis rankioja bangų 
išmestus pagalius ir pribėgęs padeda man prie kojų. Kaulija, kad 
mėtyčiau jam gaudyti, ir aš mėtau, o jis šuoliuoja į vandenį. Bet 
būna rytų, kai jis nenori lakstyti ir tiesiog guli man prie kojų 
įsistebeilijęs į vandenyną. Lygiai kaip tą naktį, kai ji brido tolyn 
nuo mūsų. Manau, nieko jis nenutuokia. Jis tik paikas šuo. 

Visą šį laiką mintyse kuriu. Daugumos puslapių, kuriuos da- 
bar skaitote, ištakos yra vienišas mano postas pasaulio pakrašty, 
kur žemė krinta į jūrą. Čia, toje didžiulėje tuščioje erdvėje tarp 
prisiminimų ir troškimų, praleidau begalę laiko kurdamas šią su- 
skeldėjusią sakinių imperiją, kurioje dabar gyvenu. 

Norėjau parašyti šią knygą jos garbei, bet šie lūkesčiai neiš- 
sipildė, kaip neišpildžiau jos lūkesčių gyvenime. Žinau, mano 
žodžiai - tik blyškūs vaiduokliai, bet man reikia, kad Mariana 
Engel kur nors egzistuotų. 

Kasmet Didįjį penktadienį, per nusistovėjusią, bet kintamą ma- 
no patirtos katastrofos sukaktį važiuoju prie upelio, išgelbėjusio 
man gyvybę, ir uždegu dar vieną žvakę. Taip padėkoju už du da- 
lykus: už tai, kad dar vienais metais pasenau, ir už tai, kad dar vie- 
nais metais priartėjau prie mirties. 

Duodama man strėlės antgalį, Mariana Engel pasakė, kad 
atėjus laikui žinosiu, ką su juo daryti. Bet aš jau dabar žinau. Vi- 
sada išdidžiai jį nešiosiu, o kai pasensiu ir mano gyvenimas bus 
nugyventas, strėlės antgalį nuo kaklo nusikabinsiu. Pritaisysiu jį 
prie tiesaus ir šmaikštaus virbo ir paprašysiu gero draugo iššauti 
tą strėlę man į širdį. Gal tas draugas bus Gregoras, gal Sajuri, gal 
kitas, kurio dar nesu sutikęs. Toji strėlė atskries man į krūtinę, 
perskels mano įgimtą randą kaip antspaudą, kuris laukia, kada 
bus atvertas. 

Tai bus trečiąkart strėlės įkirsta žymė mano krūtinėje. Pirmą- 
kart ji atvedė mane pas Marianą Engel. Antrąkart mus išskyrė. 

Trečias kartas vėl mus suves. 


Et, leiskite pereiti prie nebe tokio rimto tono. Prieš akis man vi- 
sas gyvenimas ir jame apstu veiklos. 

Po Marianos Engel dingimo pats ėmiau mokytis kalti akmenį. 
Turbūt iš egoistinių paskatų, nes kaldamas akmenį jaučiuosi ar- 
čiau jos. Man patinka, kaip plienas atsimuša į akmenį. Daug kas 
klaidingai mano akmenį esant nejudrų, neperkalbamą, bet tai 
netiesa: akmuo takus kaip vanduo, nenustygstantis kaip ugnis. 
Mano kirstukas kruta tarsi žinodamas slaptus akmens norus, 
tarsi pati statula vedžiotų įrankį. Bet keisčiausia, koks paprastas 
man pasirodė šis amatas — tarsi jau būčiau įgudęs kalti akmenį. 

Įgudimu nė iš tolo neprilygstu Marianai Engel, ir kai iškalu 
kokią statulėlę, ji retai atrodo taip, kaip įsivaizdavau. Bet tai 
nieko. Iš tikrųjų ne taip dažnai kuriu ką nors nauja. Dažniau jos 
įrankiais naudojuosi jos paliktai savo statulai skaldyti. 

Man vis dar kiek nejauku stovėti priešais savo atvaizdą, bet 
sau primenu, kad tai ne tuštybė. Aš žiūriu ne į save - žiūriu į 
išlikusią Marianos Engel dalį. O tada kilsteliu kaltą ir nusitaikau 
į kurį nors plotelį - alkūnės smailumą, nudegusios odos gun- 
klą - ir trinkteliu kūju. Po kiekvieno trinktelėjimo nutrupa dar 
viena mano atplaiša. Galiu ištverti tik vos įžiūrimos nuotrupos 
netektį, nes kaskart akmens skeveldrai stuktelėjus į grindis aš 
per žingsnelį priartėju prie niekio. 

Trys mokytojai Marianai Engel bylojo, kad jos mylimasis su- 
pras, dėl ko turi paleisti paskutinę jos širdį, paleisti ją pačią. Ir 
aš suprantu: jos atgailos pabaiga buvo manosios pradžia. Leis- 
damas jai nekliudomai žengti į vandenyną, tik pradėjau vykdyti 
savo užduotį, nes jos paleidimas - ne akimirkos įvykis. Tai vyks- 
mas, kuris truks visą mano gyvenimą, ir neleisiu sau mirti, kol 
nesusmulkinsiu paskutinių savo statulos likučių. 

Kaskart nuo manęs krintant akmens aiženai girdžiu Maria- 
nos Engel balsą. Aš myliu tave. Aišiteru. Ego amo te. Ti amo. Ėg 
elska Pig. Ich liebe dich. Einantį kiaurai per laiką, pasiekiantį mane 
visomis pasaulio kalbomis ir skambantį kaip gryna meilė. 

Andrew Davidson (Endriu Deividsonas; g. 1969 m.) - Kanados rašytojas, kurio roma- 
nas „Chimera“, pasirodęs 2008 m., meistriškumu iš karto patraukė publikos ir kritikų 
dėmesį. Knyga tapo pasauliniu bestseleriu, išversta į daugiau kaip 30 kalbų. Prancūzi- 
jos mieste prie Senos sudeginta mitinė pabaisa Gargulė tapo ne tik chimerų - vidur- 
amžių pastatus puošiančių skulptūrų, - bet ir bevardžio šios knygos herojaus proto- 
tipu. Herojų taip pat sužaloja ugnis. Atsidūręs ligoninėje jis pradeda suprasti, kad iki 
tol visų akis traukusį jo grožį ir galias vargu ar buvo galima vadinti laime. Jo gyvenime 
būta visko - begalė užkariautų vienišų širdžių, narkotikų vakarėlių, - bet nė vieno 
draugo. Beprasmybės aklavietėje jis sulaukia keistai žavingos viešnios - kito ligoninės 
skyriaus pacientės. Skulptorės, iš akmens kalančios chimeras. Pakylėti ir paslaptingi 
pasakojimai apie jųdviejų susitikimą prieš septynis šimtus metų pakursto herojų do- 
mėtis, kuo serga naujoji jo pažįstama. Tačiau ar tikrai ji serga? „Chimera“ - įtraukianti 
ir uždeganti, mistiška ir ironiška knyga. 

Kaip drįsti manyti, kad pažįsti mano širdį, 
Jei nepažįsti net savosios? 


ANDREW DAVIDSON (Endriu Deividsonas; g. 1969 m.) — 
Kanados rašytojas, jo 2008 m. pasirodęs romanas „Chimera“ 
meistriškumu iš karto patraukė skaitytojų ir kritikų dėmesį. 
Knyga tapo pasauliniu bestseleriu, išversta į daugiau kaip 30 


kalbų. 


Prancūzijos mieste prie Senos sudeginta mitinė pabaisa Gargulė tapo ne 
tik chimerų - viduramžių pastatus puošiančių skulptūrų, — bet ir bevardžio 
šios knygos herojaus prototipu. Herojų taip pat sužaloja ugnis. Atsidūręs 
ligoninėje jis pradeda suprasti, kad iki tol visų akis traukusį jo grožį ir ga- 
lias vargu ar buvo galima vadinti laime. Jo gyvenime būta visko — begalė 
užkariautų vienišų širdžių, narkotikų vakarėlių, — bet nė vieno draugo. Be- 
prasmybės aklavietėje jis sulaukia keistai žavingos viešnios — kito ligoni- 
nės skyriaus pacientės. Skulptorės, iš akmens kalančios chimeras. Pakylėti 
ir paslaptingi pasakojimai apie jųdviejų susitikimą prieš septynis šimtus 
metų pakursto herojų domėtis, kuo serga naujoji jo pažįstama. Tačiau ar 
tikrai ji serga? 


Tie pasakojimai patvirtina tai, kas knygoje pasakyta dviem akrosti- 
chais: romano skyrių pirmosios raidės susidėlioja į teiginį, kad „Vienin- 
telis ryšys tarp visko yra meilė“, o kiekvieną skyrių užbaigiančių saki- 
nių pirmosios raidės susijungia į Meistro Eckharto cituojamus žodžius 
Die Liebe ist stark wie der Tod („Meilė stipri kaip mirtis“ ), po kuriais pasira- 
šo chimerų kūrėja Mariana. 


„Chimera“ - įtraukianti ir uždeganti, mistiška ir ironiška knyga. Tai ir mei- 
lės istorija, ir istorinis romanas. Ne veltui ji lyginama su garsiuoju Umberto 
Eco romanu „Rožės vardas“ 


